PETI DIO 


PRIJELAZ PREMA PUTU SJEDINJENJA 

Svetačka tradicija na više načina opisuje nutarnju dinamiku i stanja duša koje duhovno 
napreduju i rastu prema sjedinjenju s Bogom. Naravno da ovaj period duhovnog života može 
potrajati dugi niz godina. Radi se samo o nekim dominantnim temama i iskustvima a ne o strogo 
definiranim pravilima što je u duhovnom životu samom po sebi i neizvedivo. Jedan od znakova 
ovoga puta je porast želje za Bogom koja postaje sve žarča i žarča, sve više prokušana kušnjama i 
nutarnjim poteškoćama, ali duša ne odustaje od traženja Boga i želje da se sjedini s njime. 

Ta želja je popraćena neprestanom molitvom koja prelazi u kontemplativnu molitvu sa svim 
nutarnjim stanjima i dinamikama što to sobom nosi. Još jedan od znakova je spremnost na umiranje 
sebi, mrtvljenje kako bi se u kristu rodio novi čovjek. Ovdje i samo mrtvljenje im svoj prijelaz od 
aktivnog nastojanja oko pokore prema pasivnom podnošenju nutarnjih i vanjskih kušnji koje Bog 
pripušta. Sve to vodi dušu do veće bliskost s Bogom i jača je u kršćanskim krepostima. O ovim 
temama ćemo govoriti u ovom poglavlju. 

Na putu duhovnog rasta na putu prosvjetljenja koji smo do sada opisali, spominjali smo 
različita sredstva duhovnog života koja svetačka tradicija preporučuje. Pa ipak neke duhovne 
dinamike i neka sredstva za doći do sjedinjenja s Kristom su na poseban način istaknuta tako na 
primjer kada sv. Ljudevit Montforski govori o sredstvima da postigne i sačuva Vječnu Mudrost 
(usp. LJVM 14), a to znači doći do trajnog sjedinjenja s Isusom, onda naglašava četiri povlaštena 
sredstva (usp. LJVM 181-223), koja u sebi, ako se žive kako to svetac preporuča, podrazumijevaju, 
sažimlju i sadrže sva ostala. 

Ta sredstva su: žarka želja, neprestana molitva, sveopće mrtvljenje i prava pobožnost prema 
Mariji. Ta sredstva održavaju temeljnu dijalošku dinamiku duhovnosti od njenih začetaka do 
vrhunaca svetosti i mistike. 

Ova sredstva u svojoj nutarnjoj duhovnoj dinamici razvoja ukazuju istovremeno na nutarnju 
dinamiku istanje duša koje od puta prosvjetljenja idu prema sjedinjenju. Koliko duša duhovno raste 
na putu prosvjetljenja zadobiva sve veću bliskost s Bogom, zbog toga donosimo u ovom poglavlju i 
jedan veliki tekst sv. Alfonsa Liguorija koji o tome nenadmašno uči. 

Naime, vjeran francuskoj školi duhovnosti sv. Ljudevit u duhovnom životu daje prvenstvo 
motrenju Božjeg plana spasenja, osobe i uloge Isusa Krista u njemu i veličine njegove ljubavi. Sam 
duhovni život je odgovor ljubavlju na ponuđenu Isusovu ljubav. Ljubav kojom vjernik odgovara 
Bogu je potaknuta i pobuđena Isusovom ljubavlju koja je nesebična i ničim zaslužena, a sredstva 
duhovnog života su samo izraz i odgovor te u ljudskoj duši probuđene ljubavi. Isusov poziv ljubavi 
Montfort ovako motri: 

„Između Vječne Mudrosti i čovjeka postoji nevjerojatno tijesna veza prijateljstva. Mudrost 
je za čovjeka, a čovjek je stvoren za Mudrost. Ona je neiscrpiva riznica ljudima (Mudr 7, 14), a ne 
za anđele, ni za druga stvorenja. To prijateljstvo Mudrosti prema čovjeku proizlazi iz same njegove 
biti već u stvaranju, jer je čovjek zgusnuti sadržaj njezinih čudesa, njezin mali i veliki svijet, njezina 
živa slika i namjesnik na zemlji. I otkad je iz preobilne ljubavi prema čovjeku postala njemu slična 
postavši i sama čovjekom i predala se u smrt da ga spasi, ona ga ljubi kao svoga brata i prijatelja, 
kao učenika, sljedbenika, cijenu svoje krvi i subaštinika svoga kraljevstva. I kad joj srce kojeg 
čovjeka odbije ljubav, ili joj se ta ljubav preotme, tad je nad njom izvršen pravi zločin i pravo 
nasilje. Ta vječna i toliko ljupka ljepota toliko želi prijateljstvo ljudi daje nadahnula i knjigu da 
postigne to prijateljstvo otkrivajući čovjeku svoju uzvišenost i živu želju kojom ga želi imati. 


292 O važnosti ovih sredstava u monfortanskoj duhovnosti vidi AA.VV. Insieme... sulle orme degli apostoli poveri. La 
formazione alla vita monfotrana. Rim, 2005. str. 76 -89. 

Taje knjiga kao pismo ljubljene svom ljubljenom da zadobije njegovu ljubav. Tako žarkom 
željom čezne za čovjekovim srcem i tako nježno traži njegovo prijateljstvo, a izrazi i pozivi toliko 
su puni ljubavi da, rekao bi, dok ih sluša, to nije Vladarica neba i zemlje, i da joj je potreban čovjek 
da tek onda postane sretna. Da bi našla čovjeka, navrh brda, uza cestu, na raskrižjima, kod izlaza iz 
grada, kraj ulaznih vrata, ona glasno viče: „Vama, o ljudi, propovijedam i upravljam svoj glas 
sinovima ljudskim 44 (Izl 8, 4). Ja vas tražim, ja vas želim, vama svoj glas upravljam. Poslušajte i 
dođite k meni, ja ću vas učiniti sretnima! (...) Nakon tolikih nježnih i privlačnih riječi da za se 
pridobije prijateljstvo ljudi, kao da se još boji da se oni zbog njezina uzvišena sjaja i vrhovnog 
veličanstva ne usude iz poštovanja pristupiti k njoj.(...) Konačno, da bi se Vječna Mudrost što više 
približila ljudima i što bolje im pokazala svoju ljubav, išla je dotle da je postala čovjekom, da je 
postala djetetom, postala je siromahom i za čovjeka umrla na križu. 

I koliko je puta za vrijeme svoga zemaljskog života uzviknula da dođemo k njoj, da dođemo 
svi k njoj! Ja sam, ne bojte se; zašto se bojite (usp. Mt 11, 28)? Ta ja sam vam sličan, ja vas ljubim. 
A vi ste grješnici? Pa upravo njih ja tražim. Ja sam prijateljica grješnika! Udaljili ste se iz ovčinjaka 
svojom krivnjom? Ja sam dobri Pastir! Opterećeni ste grijesima, prekriveni gnusobama, ucviljeni 
žalošću? Baš zato treba da dođete k meni, jer ja ću vas okrijepiti, ja ću vas odmoriti! Ako nas ne 
takne ova žarka želja kojom nas s toliko ljubavi traži i ako nas ne ganu toliki znakovi prijateljstva 
ove ljubezne Mudrosti, znajmo daje velika okorjelost našega srca i da smo vrlo nezahvalni 44 (LJVM 
64-70). 

Dinamička i dijaloška struktura duhovnog života: Isusova ljubav prema nama i naša prema 
njemu, daje temeljni kontekst cjelokupnom kršćanskom životu. Sredstva da se postigne i sačuva 
Mudrost su ostvarenje i izraz pobuđenog pokreta ljubavi koji prožima i angažira vjernika. U samom 
rasporedu sredstava nalazi se postupni put rasta ljubavi koji odgovara na Isusovu ljubav tražeći 
sjedinjenje s njime. Žarka želja je onaj potrebni pokretač koji usmjerava ljudsko srce. Iz želje se 
rađa neprestana molitva kao izraz traženja Mudrosti. Sveopće mrtvljenje stvara prostor željenoj i 
zazivanoj Mudrosti te pomaže napustiti sve što se ne može uskladiti s njenim dolaskom. A s pravom 

pobožnošću prema Mariji, otvoreni prostor duše može biti zaposjednut Isusom, Mudrošću. 

Četiri sredstva da se postigne sjedinjenje s Kristom Mudrošću na putu duhovnog 
sazrijevanja imaju svoju vlastitu dinamiku duhovnoga rasta razmjerno kako duša prolazi put 
čišćenja, prosvjetljenja i sjedinjenja. Tako na primjer, želja za Bogom nije iste kvalitete, jačine i 
intenziteta na početku duhovnoga puta i neposredno prije sjedinjenja. Od gotovo nepostojeće i 
nepročišćene želje na početku duhovnoga puta kroz rast i sazrijevanje, želja za sjedinjenje s Bogom 
postaje jasna, dominantna, jaka i žarka sve do jedne vrste mučeništva. Isto vrijedi za neprestanu 
molitvu i sveopće mrtvljenje. Valja naglasiti da četvrto sredstvo, prava pobožnost prema Mariji 
(posveta) je prema svecu povlašteno sredstvo da se dođe do sjedinjenja s Kristom, ah treba biti 
shvaćeno kao cjelina s prva tri. Te tek pri prakticiranju žarke želje, neprestane molitve i sveopćeg 
mrtvljenja prava pobožnost Mariji (posveta) vodi dušu putem duhovnoga rasta sve do vrhunaca 
svetosti. 

Na ovaj način duhovni rast se može uočiti porastom želje za sjedinjenje s Bogom, molitvom 
koja postaje neprestana i prelazi s meditacije na kontemplaciju sa svim poteškoćama u samoj 
molitvi koje molitelj doživljava ah ne odustaje od traženja Boga, umiranju i mrtvljenju samoga sebe 
koje postaje spremnost sve podnijeti za Boga te razvojem marijanske pobožnosti koja postaje sve 
više proživljena posveta, to je potpuno predanje Mariji. 

5.1. Žarka želja i duhovni rast 

Pojam želja podsjeća nas na mnoge bitne stvari ljudske egzistencije. Ona se općenito opisuje 
kao sklonost i usmjerenost prema nekom dobru koje se još ne posjeduje, ali se djelomično poznaje, 
te tako potiče ljudsko djelovanje na potrebni napor kako bi osoba dosegla žuđeno dobro. Želja 


293 P. Humblet, II processo di trasformazione in “L ’amore dell ’eterna Scipienza ” di Grignion da Montfort, Nimega, 
1994. str. 30-40. 

motivira i potiče čovjeka u volji na odluku i djelovanje. U onome što osoba želi, očituje se ona 
sama, njena uvjerenja, moral i ljestvica vrijednosti. 294 Kvaliteta ljudskog života ovisi o tome koje 
želje imaju prednost u ostvarenju ideala življenja. Želja se nalazi u temelju ljudskog života i gotovo 
uvijek prethodi voljnim činima. Ona je neizostavna stvarnost koja pomaže u izgradnji autentičnog 
kršćanskog života, koji kao što smo rekli, počinje odgovorom ljubavi na ponuđenu Isusovu ljubav. 
Montfort uči: 

„0 djeco čovječja, dokle ćete imati srca teška i okrenuta k zemlji? Dokle ćete ljubiti 
ispraznost i tražiti laž? (usp. Ps 4, 3.). Zašto ne okrenete oči i srca božanskoj Mudrosti koja je 
najpoželjnija od svih stvari? U želji da je ljudi uzljube sama im otkriva svoje podrijetlo, pokazuje 
im svoju ljepotu, pruža im svoje blago i pokazuje im na tisuće načina kako joj je milo kad je ljudi 
žele i traže. „Žudite stoga za riječima mojim i čeznite za njima. Ona pretječe sve koji je žude” 
(Mudr 6, 11 i 13). „Želja za Mudrošću vodi u vječno kraljevstvo““ (Mudr 6, 21) (LJVM 182). 

Početno razdoblje kršćanskog života je označeno željom za oslobađanjem od grijeha, duha 
svijeta i služenjem Isusu. Sv. Ljudevit je više puta u misionarskom iskustvu susretao ljude koji su se 
obratili i kušali tu vrstu želje te je to iskustvo opisao u jednoj svojoj pjesmi: 

„Konačno je, Gospodine, tvoja milost pobijedila nad mojim srcem. Vidim sada svoje 
zablude i svoju nesreću. Odmaknimo se od svijeta koji viče i vara, udaljimo se od svijeta, on je 
varalica. Zbogom svijete, zbogom vremenska dobra, moje je srce besmrtno, stvoreno za Vječnoga; 
odmaknimo se od svijeta koji prolazi i viče, udaljimo se od svijeta, tražimo nebo. Usprkos ognju i 
čeliku, usprkos žalopojkama tijela, usprkos paklenom bijesu, zbogom svijete koji očaravaš i vičeš, 
zbogom svijete, treba pobijediti. Ostavi me svijete koji griješiš i koji vičeš, ostavi me svijete 
zauvijek. Sami ti i ja, o moj dobri Isuse, želim samo tebe i ništa više. Zbogom svijete i njegove 
zablude. Ostavi me svijete koji prolaziš i koji vičeš, ostavi me svijete da živim u Isusu“ (P 142). 

Na duhovnom putu, kao i kod drugih krjeposti i duhovnih stvarnosti, postoji jedan put i 

dinamični proces rasta želje.“ U duhovnom životu želje trebaju proći proces odgoja i čišćenja 
sučeljavajući se sa cjelovitošću otajstava vjere putem odgoja, askeze, duhovnog vodstva, dijaloga, 
mudrosnog vrednovanja prilika u koje nas život dovodi jer nisu sve želje u ljudskom srcu od Boga, 
niti su u skladu s voljom Božjom. 

„Potrebno je da želja za Mudrošću bude veliki Božji dar, jer je on kao nagrada za vjerno 
vršenje Božjih zapovijedi: „Sinko, želi Mudrost i čuvaj pravdu, i Bog će ti je dati. Razmišljaj o 
zapovijedima Gospodnjim i neprestano se drži njegovih naredaba, i Gospod će osnažiti srce tvoje, i 
steći ćeš mudrost koju želiš”(Sir 6, 37). „Jer Mudrost ne ulazi u dušu opaku i ne nastanjuje se u 
tijelu grijehu podložnu”(Mudr 1, 4). Potrebno je da ta želja za Mudrošću bude sveta i iskrena i da 
vjerno čuva Božje zapovijedi, jer ima bezbroj luđaka i lijenčina koji imaju tisuće želja, ili bolje 
rečeno, željica za dobrim, ali ništa ne čine da se okane grijeha i ne nanose sebi ni u čem silu. To su 
lažne i varave želje koje ih ubijaju i osuđuju. „Lijenčinu ubija želja njegova” (Izr 21, 25). Jer Sveti 
Duh pouke bježi od prijevare i uklanja se od misli bezumnih, i uzmiče kad se nepravda pojavi (usp. 
Mudr 1, 5), jer je on učitelj znanosti koji ne podnaša dvoličnost. Salomon, kao uzor koji nam je dao 
Duh Sveti da postignemo Mudrost, primio ju je nakon dugotrajnih želja, traženja i molitava: „Zato 
se pomolih i razbor dobih, zavapih i primih duh Mudrosti” (Mudr 7, 7). „Nju zavoljeh i za njom 
čeznuh od svoje mladosti; i nastojah da mi bude zaručnica. Stao sam tad okolo hoditi i nastojati 
kako bih je zadobio” (Mudr 8, 2. 18). Potrebno je da budemo ljudi želja kao Salomon i Danijel (usp. 
Dn 9, 23), da bismo postigli to veliko blago Mudrosti 44 (LJVM 182-183). 

Kao što vidimo, kršćanski život prema sv. Ljudevitu animiran je željom koja podupire i 
potiče put duhovnoga rasta čiji je cilj sjedinjenje duše s Bogom. Početna želja da se služi Isusu 
popraćena pokajanjem za grijehe i odbacivanjem duha svijeta, treba se učvrstiti i postati sveta i 
iskrena, odnosno odlučna u obračunavanju s grijehom i u naporu vjernosti Bogu po vršenju 


~ 94 M. tvančević, Želja i duhovni život, u Kateheza, 28, (2006.), str. 86 -75 

295 Za dublje shvaćanje žarke želje kao sredstva za postići sjedinjenje s Kristom u mnofortanskoj duhovnosti upućujemo 
na O. Maire, Uomini di desiderio, u Spiritualita monfortana 1, Rim 2003, str. 61 - 150. 

njegovih zapovijedi, u protivnom ne vodi vjernika u život nego u smrt, tj. ne vodi putem duhovnoga 
rasta i sazrijevanja, nego gubitka Božje ljubavi i milosti što dovodi do gašenja i same želje. U 
pjesmi u kojoj kao da nam sama ljubav govori, svetac poručuje: „Moja spasonosna vatra se gasi 
vodom lakih grijeha. Tko ih ne čini svojevoljno, doći će do čiste ljubavi neba“ (P 5, 31). 

Kada se duša pokaže vjerna Bogu dolazi do daljnjeg rasta u samoj želji za Bogom. Svetac 
tvrdi: „Potrebno je da želja za Mudrošću bude veliki Božji dar, jer je on kao nagrada za vjerno 
vršenje Božjih zapovijedi.“ Daljnje jačanje želje za Bogom koja postaje glavni pokretač daljnjeg 
traženja Boga sve do sjedinjenja s njime je Božji dar, dakle ulivena krjepost, što je najbolji znak i 
zalog duhovnoga rasta. U tom stupnju duhovnog života duša ulazi u pasivnost. Osjeća da je 
raspaljena željom za Bogom u vremenskim periodima koji mogu duže ili kraće trajati. Duša sama 
ne može pobuditi takovu duboku želju niti može postići njeno zadovoljenje po sjedinjenju s Bogom. 
Pa ipak, vjernik ne može pasivno čekati da mu taj dar bude udijeljen jer o njemu uvelike ovisi 
dinamika življenja i zadovoljenja želje za Bogom. Bog daruje goruću želju za njime kada se duša 
usmjerava prema njemu i istinski se trudi opsluživati zapovijedi. Tako da u Božjem daru žarke želje 
imamo paradoks, jer ona ostaje istovremeno čisti dar, do kojega vjernik samo po sebi i svojim 
naporima nikako ne može doći, ali taj dar se daruje onome tko se potpuno zalaže i odlučno trudi na 
putu vjere. U biti daruje se onome tko istinski traži Boga i to dokaže svojom vjernošću. Kada Bog 
vodi dušu putem sjedinjenja sa sobom, daruje joj milost da iskustveno kuša ljepotu i slast njegove 
ljubavi. Istovremeno u duši raspaljuje još veću i žarču želju da ga traži sve do posjedovanja, 
odnosno mističnog sjedinjenja s njim na zemlji i potpunog u vječnosti. Tu dinamiku duhovnog rasta 
koji postaje rast žarke želje za Bogom po kušanju slasti Božje ljubavi, svetac opisuje ovako: 

„Nema ničega ugodnijega nego spoznati božansku Mudrost. Blaženi oni koji je slušaju, još 
blaženiji oni koji je žele i traže, a najblaženiji su oni koji slijede njezine putove i kušaju u srcu tu 
beskrajnu slast koja je radost i sreća vječnog Oca i slava anđela! O, kad bismo okusili slast koju 
kuša duša koja pozna ljepotu Mudrosti, koja siše mlijeko s tih Očevih grudiju (mamilla Patris), 
uskliknuli bismo sa Zaručnicom: „Ljubav je tvoja slađa od vina“ (Pj 1, 1), slađa od svih slasti 
stvorenja, a posebno kad govori dušama koje razmatraju ove riječi: „Kušajte i vidite“ (Ps 33 (34), 
9), jedite i pijte, i opijte se (Pj 5, 1) mojim vječnim slastima, jer u drugovanju sa mnom nema 
gorčine, i nema bola u zajedništvu sa mnom, već sam užitak i radost“ (Mudr 8, 16) (LJVM 10-11). 

To kušanje slasti Božje ljubavi kao čisti Božji dar, u duši rađa novi dar, tj. pobuđuje još jaču 
želju neutažive žeđi za Bogom, te vjernika potiče da neumorno i u svem traži da ugodi Bogu, 
odnosno da vrši volju Božju. Duhovni život na zemlji postaje neizbrisivo označeno dinamikom 
želje za Bogom i iščekivanja posjedovanja Boga. Božanska pedagogija se time služi da širi ljudsko 
srce i uči vjernika neprestanom traženju Boga u svemu, u svim situacijama te mu daruje spremnost 
potpunog prihvaćanja puta koji ga vodi do sjedinjenja po svim nutarnjim i vanjskim križevima koji 
stoje na tom putu. Duša koja kuša ta iskustva već kroči putovima mistike. 296 Montfort pjeva: 

,,0 moj Bože, želim te ljubiti, ljubav me potiče, počinjem izgarati. Ti me očaravaš. Pustite 
me da ljubim. Potpuno podložan tvome Zakonu, od Pariza do Rima, izabirem te za svoga kralja i 
prisežem ti svoju vjernost, prisežem svima usprkos. Želim te ljubiti, o Bože, herojskom ljubavlju, i 
ako me posvuda ismijavaju, zatvaraju mi vrata, iako posvuda nailazim na protivljenje. Cijeli je 
pakao u gnjevu, pokreće nebo i zemlju. Ali Gospodine, usprkos vukovima, ako me Ti pomažeš, 
navijestit ću rat svima, sa svima ću se boriti“ (P 138, 1-8). 

Istovremeno djelomično zadovoljenje žarke želje duše za Bogom po kušanju Božje ljubavi i 
iščekivanje potpuno ostvarenog sjedinjenja s Bogom, budi u duši još žarču želju za sjedinjenjem s 
njime. Ili kako to kaže svetac: „Potrebno je da budemo kao Salomon i Danijel ljudi želja (usp. Dn 9, 
23.), da bismo postigli to veliko blago Mudrosti.“ 

A dar žarke želje je čisti Božji dar i po njemu se dodatno čisti duša do onih dubina do kojih 
ne bi nikada sama po sebi mogla doći. Ta žarka želja čisteći dušu po ljubavi istovremeno je 
preobražava i pripravlja za ostvarenje mističnog sjedinjenja s Bogom. Nakon udovoljene želje 


296 


C. V. Truhlar, nav. dj. str. 38 - 48. 

slijedi još žarča želja.“ Na taj način vjernik uči da Bog nije samo divan nego i beskrajan, uzvišen i 
nepristupačan te da sam po sebi ne može nikada doći do sjedinjenja s njime, istovremeno uviđa svu 
Isusovu veličinu, ljepotu i uzvišenost kao najveći Božji dar jer je on naš Otkupitelj i Posrednik po 
kome dolazimo do sjedinjenja s Bogom u vremenu i vječnosti. To stanje goruće želje koje postaje 
neposredna priprava za mističnu milost sjedinjenja može za dušu postati pravo mučeništvo. Sv. 
Ljudevit ovako opisuje to svoje mučeništvo želje i ljubavi koje ga je dovelo do vrhunaca mistike, 
sjedinjenja, preobraženja ili duhovnoga braka o čemu ćemo govoriti u slijedećem poglavlju. 

„0 Mudrosti, dođi, siromah te moli, po krvi moga blagog Isusa, po utrobi Marijinoj. Zašto 
produžuješ moje mučeništvo? Tražim te dan i noć. Dođi, moja duša te želi, dođi jer ljubavlju 
čeznem za tobom. O ljubljena, otvori, kucam na tvoja vrata, nisam stranac, nego duša koju ljubav 
nosi, koja jedino kod tebe pronalazi dom. Ako ne želiš da ti pripadam, dopusti mi da ti dosađujem, 
ostavi me u muci, da te tražim, a da te ne nalazim. U duhu se bacam podno tvoga prijestolja, ako me 
ne želiš, barem mi udijeli milostinju namijenjenu siromahu ispunjenom vjerom. Mudrosti, bojim se 
da me ne snađe nesreća, a to je da budem mlak i nemaran, da mi nedostaje žive vjere kako bih te 
silno ljubio. Dostojna Majko Božja, Djevice čista i vjerna daj mi svoju vjeru, imat ću po njoj 
Mudrost i sva će mi dobra s njom doći. O Mudrosti, dođi po Marijinoj vjeri, ne možeš joj se 
oduprijeti, ona ti je dala život, ona je doprinijela da se ti utjeloviš. Vjerujem bez oklijevanja: ništa 
mi nije nemoguće. Mudrost će doći k meni, Bog je rekao, On je nepogrješiv. Tko vjerujući moli, 
dobit će, tko vjerujući kuca, ući će, tko vjerujući traži, naći će. Bog sam” (P 124). 

Razmisli! Želim li u duhovnom životu prvenstveno Boga samoga? Je mi moja želja za Bogom 
postojana i trudim li se živjeti u skladu s njome? Kako prolazi vrijeme osjećam, li rast same želje za 
Bogom ili ona gasne i prestaje? 


5.2. Neprestana molitva i razvojni put molitve u duhovnom životu 

U dosadašnjem izlaganju već smo u više cjelina iznosili razmišljanja o molitvi kao i o 
njezinoj važnosti u duhovnom životu. Sada ćemo prikazati samo neke dinamike koje svetačka 
tradicija naglašava govoreći o molitvi kao sredstvu postizanja Mudrosti te razvojnom putu molitve 
u duhovnom životu. Molitva je najuže povezana s prethodnim sredstvom, žarkom željom koja 
potiče vjernika na traženje sjedinjenja s Bogom. Prvi izraz i ostvarenje tog traženja je molitva. Sv. 
Ljudevit prije svega želi podsjetiti na uzvišenost cilja prema kome je usmjeren duhovni život da bi u 
nama pobudio svijest o važnosti molitve kao i o ulaganju svih potrebnih napora da se do njega 
dođe: 

„Sto je veći Božji dar to gaje teže zadobiti. Koliko nam je potrebno, molitava i napora da 
zadobijemo dar Mudrosti koji je veći od svih ostalih Božjih darova! Poslušajmo što kaže sama 
Mudrost: „Molite, i dat će vam se! Tražite, i naći ćete! Kucajte, i otvorit će vam se” (Mt 7, 7). Kao 
da nam time želi reći: Ako me želite naći, treba da me tražite; želite li ući u moju palaču, kucajte na 
moja vrata; želite li me primiti, treba da me potražite. 

Nitko me ne nalazi, ako me ne traži; nitko ne ulazi k meni, ako ne pokuca na moja vrata; 
nitko me ne prima, ako me ne zatraži, jer se sve postiže molitvom. Molitva je redoviti kanal kroz 
koji nam Bog šalje svoje milosti, a posebno svoju Mudrost. Svijet je četiri tisuće godina molio za 
utjelovljenje božanske Mudrosti. Marija se četrnaest godina pripremala da je primi u svoje krilo. 
Salomon ju je primio nakon dugih i posebno žarkih molitava: „Pristupih Gospodinu i pomolih se i 
svim srcem svojim rekoh: Daj mi mudrost, prisjednicu svoga prijestola“ (Mudr 8, 21; 9, 4). „Ako 
komu od vas nedostaje mudrosti, neka ište od Boga, koji svima daje obilno i bez prigovora, i dat će 
mu je” (Jak 1, 5). Pogledajte, Duh Sveti ne kaže: Ako komu od vas treba ljubavi, poniznosti, 
strpljivosti itd., a to su sve tako uzvišene krjeposti, već: Ako kome treba Mudrosti..., jer nju tražeći, 
tražimo i sve ostale krjeposti koje su u njoj sadržane. Da bismo je imali, treba daje tražimo; ”neka 
je traži”, ali kako je tražiti“ (LJVM 184)? 

Nije dosta moliti da bi se dobro molilo i duhovno sazrijevalo. U duhovnom životu i 
prakticiranju molitve postoje profinjenije napasti koje su odraz duhovnih lutanja. Na neke do njih 
smo već ukazali. Tako na žalost nekima molitva postane izgovor da nastave živjeti u grijehu. A 
nekima molitva na profinjeniji način može postati jedan vrsta duhovnog egoizma tražeći utjehu i 
radosti u molitvi, a ne Boga samoga. Zato svetac navodi oznake vjere koja treba prožimati 
molitvu da bi vodila sazrijevanju, a to su: živa i čvrsta vjera koja ne dopušta sumnji da narušava 
duhovni rast, čista vjera koja oslobađa dušu od oslanjanja na duhove utjehe i doživljaje kojima se 
Bog služi da nas potakne na rast, a mi ih možemo krivo shvatiti i egoistično tražiti umjesto Boga 
samoga, te vjera koja se odražava u ustrajnoj molitvi koja ne sustaje u vremenu usprkos 
poteškoćama duhovnoga sazrijevanja ili ne dobivanja onoga što se od Boga traži. Prema sv. 
Ljudevitu to su preduvjeti da bi molitva dovela dušu do sjedinjenja s Isusom, Mudrošću Božjom. 
Istovremeno to su karakteristike molitve i življenja duhovnog života potrebne da bi duša prošla kroz 
tame nutarnjih čišćenja 299 u kojima se ostvaruje i razvojni put molitve od meditacije do 
kontemplacije. Montfort opominje: 

„Prvo, treba se tražiti Mudrost živom i čvrstom vjerom bez oklijevanja, bez sumnjanja: jer 
tko sumnja, neka ne misli da će što primiti od Gospodina (Jak 1, 6-7). Drugo, treba je tražiti čistom 
vjerom, i ne oslanjati svoje molitve na osjetne utjehe, vizije ili kakve posebne objave. Mada sve to 
može biti dobro i istinsko, kao što je slučaj kod nekih svetaca, ipak može biti i opasno da se samo 
na to oslanjamo, a vjera je to manje zaslužna, što se više oslanjamo na tu vrstu izvanrednih i 
osjetnih milosti. Dosta nam je što nam Duh Sveti objavljuje o veličini i ljepoti Mudrosti, o Božjoj 
želji da nam je pokloni kao i o potrebi daje primimo, daje želimo i molimo od Gospodina svom 
vjerom i svim žarom. 

Čista je vjera počelo i učinak Mudrosti u našoj duši: što imamo više vjere, to imamo i više 
mudrosti; što imamo više mudrosti, to imamo i više vjere. Pravednik, mudar čovjek, živi samo od 
vjere (usp. Rim 1, 17), a da ne gleda, da ne osjeća, da ne kuša i ne sumnja. Bog je tako rekao ili 
obećao, to je kamen temeljac svih njegovih nastojanja i molitava, iako mu se čini da Bog ne gleda 
na njegovu bijedu i ne sluša njegove prošnje, niti mu pruža ruku na pomoć protiv njegovih 
neprijatelja, iako je obasut rastresenošću, sumnjama i tamom duha, iluzijama, odbojnošću i 
prazninom u srcu, žalošću i bolju u duši. Mudrac ne traži da vidi izvanredne stvari kakve su gledali 
sveci, ne traži da kuša osjetne radosti u molitvi i pobožnosti. On u vjeri traži božansku Mudrost i 
dati će mu se. On unaprijed zna da će je dobiti, kao da mu je anđeo sišao s neba da ga uvjeri, jer 
Bog je sam rekao: svi koji od Boga traže nešto dobro, dobit će ga (usp. Lk 11, 10). „Ako vi, premda 
ste zli, možete davati svojoj djeci dobre darove, koliko će više Otac nebeski dati Duha Svetoga 
onima koji ga mole“ (Lk 11, 13). 

Treće, potrebno je moliti za Mudrost ustrajno. Da dobijemo taj dragocjeni biser, trebamo 
moliti Boga sa svetim dodijavanjem, jer bez njega je nećemo nikada dobiti. Ne budimo kao mnogi 
koji mole nešto od Boga. Kada takvi mole neko duže vrijeme, npr. koju godinu, a ne vide da ih je 
Bog uslišio, oni obeshrabreni prestaju moliti vjerujući da ih Bog i neće uslišiti. Tako gube plod 
svojih molitava i nanose Bogu nepravdu, jer on voli davati i uvijek uslišava dobre molitve bilo na 
ovaj ili na onaj način. Ako, dakle, želiš postići Mudrost, moli za nju danju i noću, a da se ne umoriš 
i da ti ne dodija blažen i tisuću puta blažen onaj tko dobije Mudrost nakon deset, dvadeset, trideset 
godina molitava, pa i jedan sat prije smrti! I ako ju je dobio nakon što je čitav život proveo tražeći 
je i moleći za nju i nastojeći da je zasluži svim vrstama križeva i napora, neka ne misli da ju je 
dobio po pravdi kao nagradu, već iz čistog milosrđa, kao milostinju. Ne, ne, Mudrost neće dobiti 
duše koje ju nemarno i nestalno traže i mole. Dobit će je oni koji su slični onom čovjeku koji ide 
noću svom prijatelju da ga zamoli da mu posudi tri kruha. U toj nas paraboli, ili događaju, sama 
Mudrost uči kako ćemo moliti. Taj čovjek kuca i udvostručava svoje molbe i kucanje, kuca opet i 


298 Svetac govori o lažnoj pobožnosti u Raspravi, a u br. 97-100 opisuje preuzete štovatelje koji se pod isprikom nekih 
molitvenih praksi ne trude istinski oko svoga obraćenja. O tome smo govorili u cjelini 3.1.1. 

299 Vidi cjeline 4.1. 4. i 5.8. 

opet sa sve većom snagom i upornošću, premda je već prošla i ponoć i njegov prijatelj koji je legao 
odbio ga dvaput i triput kao bezobraznika i dosadnog čovjeka. Ali kad je vidio da mu sve više 
dodijava svojim molbama, ustade, otvori vrata i dade mu sve što je tražio. Evo načina kako da 
molimo za Mudrost. I, nedvojbeno, prije ili kasnije, Bog koji želi da mu dosađujemo, dići će se i 
otvoriti nam vrata svog milosrđa i dat će nam tri kruha svoje Mudrosti: kruh života, kruh shvaćanja 
i razumijevanja, i kruh anđela“ (LJVM 185-190). 

Nakon što je objasnio karakteristike koje mora zadovoljavati dobra molitva, svetac se kratko 
osvrće na razne vrste molitve koje su izraz razvojnog puta same molitve. Naime, usmenu molitvu 
koju izgovaramo riječima kao na primjer Oče nas , Zdravo Marijo , Slava Ocu treba pratiti mislena 
molitva, to jest treba misliti na ono što izgovaramo i kome govorimo, Bogu. Jer ne može duša 
umišljati daje Bog sluša ako ona ne sluša samu sebe. Pri tome se mogu javiti rastresenosti, ali one 
ne smiju biti svojevoljne ili plod nemara i nehaja kao što smo to već pojasnili. 300 

„Na usmenu molitvu treba dodati i mislenu jer ona prosvjetljuje duh, raspaljuje srca i 
priprema dušu da bude sposobna poslušati glas Mudrosti, kušati njezine slasti i posjedovati njezino 
blago. Osobno ne nalazim ništa moćnijega da u naše duše privuče Kraljevstvo Božje, vječnu 
Mudrost, od mislene i usmene molitve združene zajedno dok molim sveti ružarij razmišljajući o 
petnaest otajstava koja su u njemu sadržana“ (LJVM 193). 

O razvojnom putu molitve Montfort u svojim djelima govori i opširnije pa ćemo tu temu 
bolje objasniti. Poznato je da razvojni put molitve prati duhovni rast i sazrijevanje kao njegov 

TA 1 

sastavni i bitni dio. Sv. Ljudevit je svima, pa i najokorijelijim grješnicima, na početku duhovnoga 
puta preporučivao molitvu, posebno molitvu svete krunice kao sredstvo oslobađanja od teških 
grijeha i kao početak autentičnog duhovnog puta. 

„Ako budete vjerno i pobožno molili krunicu sve do svoje smrti, unatoč množine vaših 
grijeha, vjerujte mi: primit ćete neuveli vijenac slave“ (1 Pt 5, 4). Ako se nalazite na rubu ponora ili 
ste jednom nogom u paklu, čak i ako ste prodali dušu đavlu kao kakav vrač, ili ste okorjeli i 
tvrdokorni krivovjernik kao kakav demon, prije ili kasnije ćete se obratiti i spasiti. Samo ako, 
ponavljam i dobro pripazite na riječi moga savjeta, svakodnevno do smrti pobožno molite svetu 
krunicu, da biste upoznali istinu, zadobili milost pokajanja i oproštenje svojih grijeha“ (TSK 4). 

Osobama koje su se obratile i obnovile svoje krsne zavjete, Montfort kao u jednom dnevnom 
programu življenja vjere preporuča sredstva za duhovni rast i ustrajnost kako bi išle putem 
duhovnog sazrijevanja. U tom programu molitva je opisana kao vježba s asketskim naporima. Uz 
vrijeme posvećeno molitvi i meditaciji preporuča se često prikazanje Bogu i vježbanje življenja u 

OAA 

njegovoj prisutnosti. Cilj je postići dobar kršćanski život. ~ Svetac traži od vjernika da njegov život 
odražava molitvu i obrnuto, uči da dobar život jača molitvu: 

„Dobro moliti Boga nije lako, često molitva umjesto da ga umiri, udvostruči njegov gnjev. 
Dobru molitvu ćemo prepoznati po dobrom životu, ona prebiva u toj razboritosti ili se radi o 
prijevari. Molitva u kojoj se jasno vidi razboritost i uzoran život su dvije sestre koje zajedno idu i 
djeluju“ (P 15, 27-30). 

Sv. Ljudevit slijedeći klasičnu katoličku nauku, jasno označava put duhovnoga rasta koji 
prati razvojni put molitve. 

„Prije nego što se uzdignemo do najvišeg stupnja kontemplacije potrebno je proći ovu lakšu 

OAO 

meditaciju. To je misao sv. Tome Akvinskog; to je savjet koji on daje kada kaže da se prvo treba 
vježbati, kao na bojnom polju, u zadobivanju svih krjeposti, čiji savršeni uzorak imamo u 
otajstvima svete krunice. I upravo u toj meditaciji kaže učeni Kajetan, ostvarit ćemo sjedinjenje s 
Bogom, bez kojega je kontemplacija samo iluzija koja može zavesti duše“ (TSK 76). 

Pojam meditacija ili razmatranje dolazi od latinske riječi meditatio što znači razmišljanje, 
umovanje. U duhovnom životu tim se pojmom označava razmišljanje o vjerskim istinama uz 


300 Vidi poglavlje 4.2.4. 

301 M. Herraiz, Meditazione, u DM str. 803 - 807. 

302 Molitvu u programu svakodnevnog življenja vjere opisali smo u 4.1.1. cjelini. 

303 Summa Th. II. 2.q. 182, čl.3. 

buđenje čuvstava i stvaranje odluka za budući život. Pojam kontemplacija ili motrenje dolazi od 
latinske riječi contemplatio što znači gledanje, motrenje, duševno promatranje. Kontemplacija je 
jedan od klasičnih nezaobilaznih tema u kršćanskoj duhovnosti, ah se često može krivo shvatiti 
označavajući njome posebna iskustva rezervirana samo za neke elitne krugove, ili duhovna iskustva 
u suprotnosti s aktivnim životom. Ne radi se, dakle, o nekom iskustvu rezerviranom za mistike, 
monahe i pustinjake, nego o duhovnoj stvarnosti na koju su pozvani svi oni koji su kršteni. 
Kontemplacija se budi u duši kao odgovor ljubavi na slušanu Božju riječ i u meditaciji motrenu 
stvarnost osobe Isusa Krista ili nekih istina naše vjere. Kao i sve druge stvarnosti duhovnog života, 
kontemplacija je otvorena rastu i sazrijevanju sve do oblika mistične molitve nedokučive samom 
ljudskom naporu potpomognutom milošću u kojoj prevladava Božje djelovanje u duši kao čisti i 
nezasluženi dar. 104 

U duhovnom životu kontemplacijom se označava duhovno promatranje i motrenje kod kojeg 
osoba po vjeri, nutarnjim pogledom u ljubavi, gleda i promatra otajstva vjere što se tjelesnim okom 
ne može vidjeti. Duhovni učitelji drže da je prijelaz na kontemplaciju znak napretka u duhovnom 
životu i veliki poticaj za daljnji duhovni rast. O važnosti meditacije u življenju posvete smo već 
govorili, a sada ćemo kratko prikazati razvojni put molitve do kontemplacije. 

Meditacija i vježbanje u krjepostima su, dakle, neizostavni temelj duhovnog života bez 
kojega je nemoguće duhovno rasti i sazrijevati, a niti ostvariti sam razvoji put molitve. Kada svetac 
govori o neprekidnoj molitvi kao sredstvu postizanja Mudrosti, onda podrazumijeva i ovaj razvojni 
put molitve. Izričito kaže da mislena molitva (meditacija) ima veliku učinkovitost „jer ona 
prosvjetljuje duh, raspaljuje srca“, a s druge strane to je molitva priprave „priprema dušu da bude 
sposobna poslušati glas Mudrosti, kušati njezine slasti i posjedovati njezino blago“ (LJVM 193). 

U istom odlomku Montfort neizravno kaže daje neprestana molitva ne samo plod asketskog 
napora nego i dar. Istinska molitva treba biti popraćena čistom, ustrajnom i postojanom vjerom. 
Samo ljudskim naporom ne može se doći do vrste molitve koju preporuča Montfort. Naime, 
potrebno je djelovanje Duha Svetoga slično kao i kod dinamike rasta žarke želje: 

„Dosta nam je što nam Duh Sveti objavljuje o veličini i ljepoti Mudrosti, o Božjoj želji da 
nam je pokloni kao i o potrebi daje primimo, daje želimo i molimo od Gospodina svom vjerom i 
svimžarom“ (LJVM 186). 

Na drugom mjestu svetac izričito povezuje djevovanje Duha Svetoga, molitvu i sjedinjenje s 
Bogom: „Dođi Duše Sveti, Oče svjetla i Bože ljubavi, oblikuj moju molitvu, pokaži mi istinu, daj 
da u moju dušu siđe žar tvog plamena, neka prožme moju dušu i ispuni je Bogom“ (P 141,1-2). 

Svetac je jasan. Razvojni put molitve kreće od početnog asketskog napora u meditaciji i 
vježbanju krjepostima i po čistoj, ustrajnoj i postojanoj vjeri sve više napreduje putem mistične 
molitve, u kojoj naglašeno djeluje Duh Sveti, a ta molitva je dar i vodi sjedinjenju s Bogom. 
Razmjerno jačini sjedinjenja s Mudrošću jača čista vjera kao neophodni temelj puta duhovnog rasta 
koji vodi do sjedinjenja. Čista je vjera počelo i učinak Mudrosti u našoj duši: što imamo više vjere, 
to imamo i više Mudrosti; što imamo više Mudrosti, to imamo i više vjere. A krajnji cilj molitvenog 
puta, sjedinjenje s Kristom Mudrošću, ostaje čisti i nezasluženi dar: 

„Ako, dakle, želiš postići Mudrost, moli za nju i danju i noću. I ako ju je dobio nakon što je 
čitav život proveo tražeći je i moleći za nju i nastojeći da je zasluži svim vrstama križeva i napora, 
neka ne misli da ju je dobio po pravdi kao nagradu, već iz čistog milosrđa, kao milostinju“ (LJVM 
188). 

Svetac je duboko svjestan da je mistična molitva čisti Božji dar. I kao takvog ga treba 
promatrati u duhovnom životu. Vjernik treba činiti svoj dio u meditaciji i naporu za zadobivanje i 
rast u krjepostima te svim dugim praksama življenja vjere. Montfort na više mjesta molitelja 


304 Klasični katolički nauk je razlikovao kontemplaciju u kojoj je više prisutan ljudska aktivnost i nazivao ju je pojmom 
„zadobivena 1,1 od kontemplacije u kojoj prevladava čisti i nezasluženi dar Božje milosti a nazivana je „ulivena 11 . Za 
zadobivenu kontemplaciju vidi P. Gabriele di s. Maria M„ Contemplazione acquisita, u Rivista di Spiritualita, 1949, str. 
23-43. 

305 O tim temama vidi poglavlja 4.1.2.; 4.1.3.; 4.1.4. te 4.1.9. 

opominje da se sam svojim naporima ne pokušava uspinjati putem uzvišenije molitve, jer je ona 
Božji dar, nego neka velikodušno služi Gospodinu na redovitim putovima. 

„Moliti Gospodina u srcu, to je mislena molitva, moliti ga ustima i srcem to je usmena 
molitva. Meditirajte, meditacija učvršćuje; kontemplirajte, kontemplacija uznosi, činite ih rado, i 
jedna i druga su dobre, ako morate nekada izabrati, činite onu koju Bog daje, ali čuvajte se hinjenja 
uzvišenih molitava jer bi vas oholost mogla baciti na dno ponora. Ne pretvarajte se uzvišenom 
molitvom kontemplirajući, duša je često po tom lažnom dragom kamenu odbačena. Meditirajte 
jednostavno, ali vjerno, bez profinjenih umijeća umovanja, neka vam je vjera dosta; nemojte željeti 
vidjeti ili osjetiti nešto izvanredno, ova zamka vodi u propast, ona je česta. Molite u čistom 
strpljenju i ustrajte do kraja usprkos nemoći, usprkos tijelu i duhu i đavlu koji viče. Budite čvrsti 
kao Isus Krist moleći u agoniji. Ako se želite spasiti, ako vam je drago spasenje, imajte često na 
usnama Oče naš i Zdravo Marijo, molite krunicu, cijeli i ružarij. Krunico, o lijepa molitvo 
savršenoga 14 (P 15, 25-27; 32-36). 

Za sv. Ljudevita je molitva krunice kako on preporuča meditativna molitva koja s vremenom 
kroz duhovni rast i sazrijevanje postaje i molitva kontemplacije: 

,,I upravo u toj meditaciji, kaže učeni Kajetan, ostvarit ćemo sjedinjenje s Bogom, bez 
kojega je kontemplacija samo iluzija koja može zavesti duše. Da su kvijetisti, 306 lažno prosvijetljeni 
naših dana, slijedili ovaj savjet, ne bi bili doživjeli tolike strašne padove niti uzrokovali toliko 
sablazni u pobožnosti. Posebne su đavolske zablude vjerovati da postoje uzvišenije molitve od Oče 
naš i Zdravo Marijo, i napustiti ove božanske molitve koje su oslonac, snaga i čuvar duše. Slažem 
se da nije uvijek potrebno moliti na glas, i da je nutarnja molitva, u određenom smislu, savršenija od 
usmene, ali uvjeravam vas daje vrlo opasno, da ne kažem pogubno, svojevoljno napustiti molitvu 
krunice pod izgovorom jednog savršenijeg sjedinjenja s Bogom. 

Duša profinjeno ohola, prevarena od đavla što hara o podne (usp Ps 91, 6), nastoji koliko joj 
je to moguće u nutrini, uzdići se do uzvišenog stupnja molitve svetaca. Ona zato prezire i 
zanemaruje tradicionalne načine molitve koje smatra dobrima samo za obične duše; sama sebi 
zatvara uho anđeoskom pozdravu i čak molitvi koju je Bog sam sastavio, molio i zapovjedio: ,,A vi 
molite ovako: Oče naš... u (Mt 6, 9). Na taj način ta duša pada iz obmane u obmanu, iz ponora u 
ponor. Vjeruj mi, dragi subrate svete krunice, želiš li doći do visokog stupnja molitve, bez 
pretvaranja i opasnosti od pada u đavolske obmane u koje redovito padaju pobožne osobe, moli 
svaki dan, ako možeš, cijeli ružarij ili barem jednu krunicu. Može biti da si s Božjom milošću već 
stigao do toga; onda ako želiš ostati i napredovati u poniznosti, moli svetu krunicu. Duša koja 
svakodnevno vjerno moli svetu krunicu, naime, nikada neće biti fonnalno krivovjema niti je može 
đavao prevariti. Ovu tvrdnju bih potpisao svojom krvlju“ (TSK 77-78). 

I Crkva izričito naglašava meditativni i kontemplativni karakter molitve svete krunice: 
„Kršćanska molitva prvenstveno nastoji razmatrati Kristova otajstva, kao u božanskom čitanju 
(lectio divina) ili u Gospinoj krunici 44 (KKC 2708). Ali crkveno učiteljstvo dodaje i precizira daje 
krunica bitno kontemplativna molitva, moljenje koje zahtijeva miran ritam i gotovo misaono 
otezanje, što molitelju omogućuje razmatranje otajstava Gospodinova života. 44 

„Krunica, upravo zato što polazi od Marijina osobnog iskustva, izrazito je kontemplativna 
molitva. Bez te kontemplativne protege, izgubila bi svoje značenje, kao što je to Pavao VI. jasno 
istaknuo: „Krunica je bez razmatranja kao tijelo bez duše, njeno moljenje u tom slučaju pada u 
pogibao da postane mehaničko opetovanje formula. 44 Moljenje krunice po samoj svojoj naravi 
zahtjeva polagan ritam, pružanje dovoljnog vremena kako bi molitelj mogao razmišljati o 
otajstvima života Gospodinova, gledanima kroz srce one koja je bila Gospodinu najbliža, pa da bi 


306 Kvijetizam je bio jedan duhovni pokret u Katoličkoj Crkvi koji ima svoje korijene u nauku M. Molinosa. A radi se o 
odnosu između kontemplacije i meditacije - akcije. Molinos je naučavao potpuno predanje u Boga a bitno umanjivao 
ljudsku odgovornost i držao suvišnima čine, djela i vježbe u vjeri. Papa Inocent XI. 1687. je osudio taj nauk kao 
krivovjeran. Montfort aludira na svoje suvremenike i njihove sljedbenike Madame Guyon ( + 1717.) i biskupa F. 
Fenelona ( + 1715.) koji su bili osuđeni kao kvijetisti. 

307 Kongregacija za bogoštovlje i disciplinu sakramenta. Direktorij o pučkoj pobožnosti i liturgiji, Zagreb, 2003. str. 159. 

se na taj način mogla odatle crpsti neslućena bogatstva.Vrijedi se zadržati na tom dubokom 
razmišljanju Pavla VI., da bi se istaknuli neki vidici krunice koji pokazuju da je doista Krist u 
središtu te kontemplativne molitve.“ 

Sv. Ljudevit, koji je sam bio veliki molitelj i promicatelj svete krunice, poziva vjernika da 
budno pazi da se pod isprikom uzvišenije kontemplativne molitve ne udalji od molitve svete 
krunice. Naime, i molitva krunice po čistom Božjem daru može prerasti u mističnu kontemplativnu 
molitvu. 309 Pri tome se svetac poziva na potrebu osobnog proživljenog iskustva u molitvi kao i na 
djelovanje Duha Svetoga. 

„Ako se posavjetuješ s nekim od pobožnih molitelja, a takvih u svijetu ima puno, koji ne 
poznaju iz osobnog iskustva uzvišenost i važnost krunice, oni ne samo da je neće nikome 
preporučiti nego će radije uputiti na kontemplaciju, kao da su krunica i kontemplacija međusobno 
nespojive, te kao da mnogi sveci, koji su bili vjerni molitelji krunice, nisu bili uzdignuti do 
najuzvišenijih kontemplacija 14 (TSK 149). 

„Pobožne duše prosvijetljene Duhom Svetim, neka vam ne bude žao ako vam ponudim mali 
mistični ružičnjak koji je nebeskog porijekla, da biste ga vi presadili u vrt vaše duše. On neće 
škoditi miomirisnom cvijeću vaših kontemplacija. Jako je mirisan i posve božanstven: neće nimalo 
pokvariti plan vaših lijeha. Prečist i dobro uređen, on sve dovodi u sklad i blistavost. Ako ga svaki 
dan zalijevamo i pravilno obrađujemo, on čudesno raste i širi se tako ne samo da ne priječi sve 
ostale pobožnosti, već ih čuva i usavršava. Vi koji ste duhovni, razumijete me! Ovaj su ružičnjak 
Isus i Marija u životu, smrti, vječnosti. Ne prezrite, dakle, moju malu blagoslovljenu i božansku 
biljku u cvatu. Posadite je i vi sami u svoju dušu odlučni da ćete moliti krunicu. Uzgajajte i 
zalijevajte je moleći je vjerno svaki dan, čineći dobra djela. Primijetit ćete da će ovo sjeme, koje 
sada izgleda tako malo, s vremenom postati veliko stablo, gdje će se ugnijezditi i nastaniti nebeske 
ptice, odnosno predodređene duše visokih kontemplacija. U njegovom hladu bit će zaštićene od 
sunčeve žege, na njegovim će vrhovima naći utočište od divljih zemaljskih zvijeri i otkrit će fini 
ukus njegovog ploda; Isus dostojan štovanja, kojem neka je svaka čast i slava u vjeke vjekova 44 
(TSK 4-5). 

Na putu molitve, osobito kada se prelazi na kontemplaciju, mogu se javiti teške nutarnje 
borbe da se ustraje u molitvi krunice. One su plod Božjeg ulivenog samodarivanja, nepročišćenosti 
duše koja ga ne može prihvatiti i izraz nutarnjih poteškoća u preobraženju duševnih moći. Jer da bi 
se duša sjedinila s Bogom mora se pročistiti, a nutarnje moći volje, razuma, pamćenja, mašte i 
osjećaja preobraziti i pobožanstveniti kako bi bile osposobljenje za prihvaćanje Boga koji se ulijeva 
u dušu. Svetac daje i jedan kriteriji za razlučivanje jačinu tih nutarnjih napora. Taj napor je 
razmjeran većoj ili manjoj navezanosti duše na samu sebe, a napor preobraženja duše, prema svecu, 
još se povećava zbog napasti i sugestija đavla koje se miješaju s naravnim nutarnjim poteškoćama. 

„Vaši kućni neprijatelji napast će vas toliko žešće koliko ste bili dublje s njima sjedinjeni. 
Kanim govoriti o duševnim moćima i tjelesnim osjetilima, o rastresenosti duha i dosadama volje, o 
suhoći srca, o potištenostima i bolestima; svi ovi protivnici sa zlim duhovima, koji će se među njih 
umiješati vikat će ti: Ma ostavi krunicu! Zbog krunice te boli glava! Dakle, pusti je! Ionako molitva 
krunice nije obavezna u savjesti te je izostaviti nije grijeh. Ili bolje, moli samo jedan njen dio. Tvoje 
su muke samo jedan dokaz da Bog ne želi da je moliš, ostavi krunicu za sutra, kada se budeš bolje 
osjećao, itd. Ukratko, dragi subrate, svakodnevna krunica od petnaest otajstava ima puno 
neprijatelja te ja držim da je jedan od najvećih Božjih darova milost da se ustrajno moli do smrti. 
Stoga, budi ustrajan u njoj i dobit ćeš divnu krunu, pripremljenu u nebu kao dar za tvoju vjernost: 
„Budi vjeran do smrti i dat ću ti vijenac života 4444 (Otk 2, 10) (TSK 149-150). 

Iako sv. Ljudevit redovito na sve načine potiče vjernika na ustrajnost u svakodnevnoj 
molitvi krunice on je svjestan da mistična molitva ima svoje dinamike nekada teško razumljive i 


308 Papa Ivan Pavao II., Krunica Djevice Marije, Zagreb 2003, str. 17-18. 

309 D. Mastalska, II Rosario via alla preghiera mistica secondo la Rosarium Viginis Marie, u Associazione Mariologica 
Polacca, La vergine Maria nel magistero di Giovanni Paolo II, Vatikan, 2007, str. 123-143. 

samoj duši. Naime, vjernik se može naći u nutarnjem stanju nemoći moliti krunicu, ne samo 
naravnom, zbog bolesti ili drugih sličnih razloga, nego i nadnaravnom kada Bog otajstvenim 
putovima čini nemoguću kontemplativnu molitvu krunice jer dušu vodi putem veće lišenosti, 
umiranja sebi i ogoljenja pred Bogom i spoznajom vlastitoga ništavila te je tako ukorijenjuje u 
poniznosti. Ipak duša koja živi posvetu u takvim iskustvima, kuša žalost što ne može moliti krunicu, 
drži je dragocjenom molitvom i redovno je preporuča drugim vjernicima. Svetac nas poučava: 

„Ja ne znam kako to biva i zašto, ah je, međutim, ovo istina: da doznam da li je netko Božji, 
ja boljega sredstva nemam negoli ispitati da li mu je drago moliti Zdravomariju i krunicu. Velim: 
“je li mu drago”, jer se može dogoditi da se netko nađe u nemogućnosti, naravnoj ili dapače 
vrhunaravnoj, moliti je, ali mu je ipak vazda draga i rado je preporučuje drugima“ (PP 251). 

Kontemplacija se općenito smatra jednim od načina i središta cjelokupnog mističnog života. 
Ona se u duhovnom životu javlja postepeno kao čisti dar koji Bog daruje na putu duhovnog 
sazrijevanja i rasta nakon što se duša pokaže vjerna Bogu. Dar kontemplacije usavršava kršćanski 
život na planu teologalnih krjeposti, vjere, ufanja i ljubavi i na određeni način usavršava molitvu 
vjernika. Kontemplacija se, dakle, javlja u dinamici duhovnoga rasta kao plod izravnog Božjeg 
samodarivanja u pasivnim iskustvima čišćenja duše u suhoćama i tamama kojima Bog vodi dušu 
putem savršenstva sve do vrhunaca mistike, a javlja se postepeno i konstantno s dinamikom rasta 
same kontemplacije. Tame i suhoće kroz koje duša prolazi poprimaju karakteristiku mističnog 
mučnog iskustva upravo zbog nepročišćenosti duše koja ne može primiti tu ulivenu Božju ljubav. 

Klasična nauka o kontemplaciji opisuje i stupnjeve same kontemplacije na temelju 
nutarnjega izvanrednog osjećaja Božje prisutnosti u duši, različitih duševnih moći koje to iskustvo 
zahvaća te plodova preobraženja koje to iskustvo uzrokuje u duši. Obično se među stupnjevima 
mistične molitve kontemplacije kao njen rast razlikuju: ulivena sabranost kao neodoljivi poziv 
prema vlastitoj nutrini, molitva mira kao Božja prisutnost koja snažno zahvaća volju, njeno jače 
iskustvo koje zahvaća i razum, potpuno sjedinjenje s Bogom kao prisutnost, sigurnost iskustva 
Boga koje zahvaća sve moći duše, sjedinjenje ekstaze koje zahvaća i sjetila te sjedinjenje 

..Tll 

preobraženja kao potpuno sjedinjenje i uranjanje u Božanski život/ 

Sv. Alfons Liguori govori o rastu same kontemplativne molitve koja prolazi kroz faze i 
događa se u različitim nutarnjim naizgled oprečnim iskustvima bilo osjećaja Božje prisutnosti i 
velike sabranosti bilo velike rastresenosti u sjetilima kada sama duša ne primjećuje nikakav učinak 
molitve. Kontemlacija prolazi kroz faze od početnog stupnja molitve sabranosti ili čisto 
kontemplativnog mirovanja, preko pozitivne (potvrdne) i negativne (niječne) kontemplacije, 
kontemplacije nadnaravne sabranosti i smirenosti (mira), te negativne kontemplacije jasnog 
potamnjenja što vodi dušu do mističnog sjedinjenja s Bogom. 

A i u samom sjedinjenju svetac ukazuje na rastuću dinamiku triju vrsta sjedinjenja s Bogom 
te razlikuje: jednostavno sjedinjenje, sjedinjenje zaručništva u kojem je duša sjedinjena s Bogom, 
ah još ga ne kuša kao trajno stanje te duhovni brak kao vrhunac mističnog preobraženja u kojem je 
duša sjedinjena s Bogom kao trajno mistično stanje. " Upravo 0 tome vrhunskom mističnom 
iskustvu je sv. Ljudevit govorio kada je kazao prijatelju Blainu da osjeća u duši trajnu Isusovu i 
Marijinu prisutnost. Sv. Ljudevit je prema vlastitom pisanju došao do vrhunaca mističnog i 
kontemplativnog života, 0 čemu ćemo govoriti u sljedećem poglavlju, ali se nije htio upuštati u 
dublje analize kontemplativne molitve. Kao što smo vidjeli on priznaje vrijednost kontemplativne 


310 Da napredak u milosti može zadavati poteškoće u molitvi vidi kod sv.Ivana od Križa, Tamna noć, II.,8,li I.,8,3. 

311 F.Ruiz, Dinamica spirituale II, (skripta) Rim 1990., str. 39 - 40, autor slijedi karmelsku nauku na koji se odvije i mi 
pozivamo. Širi prikaz mističnog dijela duhovnog puta i stupnjeva kontemplacije na uistinu jednostavan i genijalan način 
možemo naći kod sv. Alfons Liguori, Kratka vježba za savršenstvo i kako se treba ponašati ispovjednik u vodstvu 
duhovnih duša, Sav tvoj, Zagreb, 2007., str. 27-48. 

312 Sv. Alfons Liguori, nav. dj. str. 24-45. Na samo njemu svojstven genijalno jednostavan način opisuje teme koje smo 
ovdje spomenuli. Za cjelovitost razumijevanja te duhovne stvarnosti kod življenja posvete uz ovo poglavlje 
preporučamo proučiti i cijeline 5.8., 5.9., 7.1., 8.4. i 8.5. 

molitve kao Božjega dara i upućuje vjernika na molitvu krunice koja nakon perioda ozbiljnog 
duhovnog života u meditaciji i vježbanju u krjepostima postaje i kontemplativna molitva. 

U molitvi krunice duša s Marijom i po njenom zagovoru razmišlja o Isusu u otajstvima 
njegova života, a prema sv. Ljudevitu osobito o njegovim krjepostima (usp. TSK 65) i to je molitva 
meditacije, ali u molitvi krunice po čistom daru, kako to svetac s pravom naglašava, dolazi se i do 
kontemplacije u kojoj duša s Marijom i po njenom zagovoru, ljubavlju privučena motri Isusa, a to je 
kontemplativna molitva. U tom kontemplativnom pasivnom iskustvu Bog sam privlači dušu, djeluje 
i moli u duši. Dajmo riječ svecu: 

„Ako te zatim Bog, po svojem milosrđu, privlači k sebi dok moliš krunicu, tako snažno kao 
što je to činio i s nekim svecima, pusti se privući, prepusti se njemu, pusti da on djeluje i moli u 
tebi, a na svoj način moli krunicu; i ovo će ti biti dovoljno za jedan dan. Međutim, ako si samo u 
aktivnoj kontemplaciji ili uobičajenoj molitvi i miru, u Božjoj prisutnosti i ljubavi, onda imaš još 
manje razloga ostaviti krunicu. Daleko od toga da ćeš moleći krunicu nazadovati u kontemplaciji i 
krjeposti, naprotiv ona će ti čudesno pomoći, kao prave Jakovljeve ljestve od petnaest stepenica po 
kojima ćeš se penjati iz krjeposti u krjepost, iz svjetla u svjetlo i stići ćeš jednostavno, bez obmana 
do zrele dobi Isusa Krista“ (TSK 78). 

Krunica koju Katekizam katoličke Crkve naziva „sažetak svega Evanđelja“ (br. 971) upravo 
zbog toga ostaje neiscrpno blago za molitvu. Montfort koji je to i sam kušao tvrdi: 

„Nitko nikada neće moći razumjeti čudesna bogatstva posvećenja koja su sadržana u 
molitvama i otajstvima svete krunice. Razmišljanje o otajstvima života i smrti našega Gospodina 
Isusa Krista jest izvor najčudesnijih plodova za onoga tko se tome posveti“ (TSK 75). 

O svojim mističnim iskustvima molitve, svetac kao u jednom dahu kliče: ,,0 moj Bože, 
želim te ljubiti, ljubav me potiče, počinjem izgarati. Ti me očaravaš. Pustite me da ljubim“ (P 138, 
1). Dakle da zaključimo, duhovni rast koji od čišćenja preko prosvjetljenja vodi prema sjedinjenju 
duše s Bogom podrazumijeva i iskustva pasivnoga dijela puta ma kako ne on nazivao, (pasivna 
čišćenja, tamne noći, nutarnje kušnje, dugo obraćenje, umiranje starog čovjeka i slično), a to sobom 
nosi i barem prva iskustva kontemplativne molitve. Pobliže o razvojnim stupnjevima 
kontemplativne molitve govorit ćemo u drugom dijelu ovog prikaza puta prosvjetljenja. 

Razmisli! Molim li ustrajno usprkos nutarnjim i vanjskim poteškoćama? Pazim li na nutarnji 
duh i promjene koje se u duši događaju tijekom molitve? Kako bh opisao svoj razvojni put molite? 

5.3. Sveopće mrtvljenje i duhovni rast 

Treće sredstvo da se zadobije i sačuva sjedinjenje s Isusom, Mudrošću Božjom, prema sv. 
Ljudevitu je sveopće mrtvljenje. Ono je u duhovnoj dinamici najuže povezano s dva prethodna 
sredstva. Žarka želja je onaj potrebni pokretač koji usmjerava ljudsko srce. Iz želje se rađa 
neprestana molitva kao izraz traženja Mudrosti, a sveopće mrtvljenje stvara prostor željenoj i 
zazivanoj Mudrosti te pomaže napustiti sve što se ne može uskladiti s njenim dolaskom. Tako da se 
sveopće mrtvljenje odnosi na mistično umiranje starog čovjeka u duši, njegove egoistične 
navezanosti na svijet i samoga sebe te rađanje novoga po krsnoj dinamici. Upravo na to se poziva 

om 

svetac kad govori o sveopćem mrtvljenju. Ne zaboravimo da je obnova krsnih zavjeta i 
prihvaćanje odgovornog življenja krsnih obećanja u temeljima monfortanske duhovnosti: 

„Mudrost se, kaže Duh Sveti, ne nalazi kod onih koji žive po vlastitim prohtjevima, koji 
daju svojim strastima i svojim sjetilima sve što im se svidi. „Jer oni koji žive po tijelu, ne mogu se 
svidjeti Bogu, a tjelesna je mudrost neprijateljica Bogu” (Rim 8, 7-8). „Neće moj duh u čovjeku 
ostati dovijeka; čovjek je tjelesan”(Post 6, 3). Svi koji pripadaju Isusu Kristu, Utjelovljenoj 
Mudrosti, razapeli su svoje tijelo s manama i požudama, uvijek nose u tijelu mrtvenje Isusa Krista, 

P. Humblet, nav. dj. str. 46 - 49; P.M. Esher, Mortificazione, u DM str. 899. 

stalno trpe silu, nose svaki dan svoj križ, i konačno su umrli i pokopani s Kristom (usp. Lk 9, 23). 314 
Ovim nam riječima Duh Sveti bjelodano pokazuje, ako želimo zadobiti Isusa Krista, Utjelovljenu 
Mudrost, trebamo se vježbati u mrtvljenju i odricanju od svijeta i samih sebe“ (LJVM 194). 

Jedan autor ovako objašnjava ulogu mrtvljenja u duhovnom životu: „Četvrti i peti način 
pokore često ima i naziv askeza ili mrtvljenje (mortillcatio). Razlikuje se od pokore utoliko što je 
ovoj glavni cilj ispaštanje prošlih grijeha, a mrtvljenju sprječavanje i budućih padova. Toj krjeposti 
Sveto pismo daje različita imena: odricanje (Lk 14, 33-35), mrtvljenje (Kol 3, 5; Rim 8, 4), 
svlačenje starog čovjeka (Kol 3, 9), borba (2 Tim 4, 7) i slično. Koje mu god ime dali, kršćansko 
mrtvljenje sadrži u sebi proces ,,usmrćivanja“ svega što vuče čovjeka zlu i radosnu muku 
„dograđivanja 14 božanskoga i svetoga na naravnim temeljima ljudskoga. Ne označuje samo 
odricanje od grješnih užitaka, nego i od dozvoljenih, ne samo onoga što mi pripada, već i samog 
sebe. Ali mrtvljenje ne smije biti samom sebi svrha. Uvijek mu je cilj težnja za savršenstvom i 

o i r 

ujedinjenje s Najsvetijim.“ 

Mrtvljenje je sastavni dio svakoga procesa duhovnoga rasta jer podrazumijeva odreknuće od 
svega što priječi nasljedovanje Isusa te nas čuva od lažne mudrosti ovoga svijeta i usmjerava želje 
prema Kristu i vjerodostojnom kršćanskom životu. Montofrt je bio svjestan da je mrtvljenje 
neophodno kako bi vjernik mogao zaživjeti dobrim kršćanskim životom zbog toga je vjernicima 
koji su obnovili krsne zavijete kao u nekom dnevnom programu življenja vjere preporučivao 
mrtvljenje kao jedno od sredstava ustrajnosti u početnoj fazi puta obraćenja: 

„Osuđujem i prezirem sva zabranjena zadovoljstva, znajući da je po ovoj kugi propalo 
mnogo duša i najsvetijih. Umjeren sam i u neophodnim zadovoljstvima. Da bi pripadao Isusu 
Kristu, potrebno se raspeti. Uvijek se umrtvljujem i u tijelu i u duhu, a da to nitko ne primjećuje, 
bilo da jedem ili pijem. Od najboljeg stavljenog na stol, od rijetkoga, od mjesta, od ugodne vijesti, 
od svega činim žrtvu Bogu kako bih sačuvao u duši čistoću njegova plamena. Služim Bogu svim 
svojim srcem. On je moja slava i moja sreća. Tamo presijecam riječ, ovdje zaustavljam neku želju, 
ili olaki smijeh, ili kakvo drugo isprazno zadovoljstvo, ludost, pogled, šalu. Ne govorim o košulji 
od kostrijeti, ni o željeznim pojasevima, ni o dragovoljnom bolu koji tijelo može trpjeti. Volim 
činiti pokoru u poslušnosti. Služim Bogu svim svojim srcem. On je moja slava i moja sreća. Mrzim 
najvećom mržnjom svaki grijeh, pa i laki, jer ide Boga samoga, jer nam zatvara nebo. Izbjegavam i 
njegov privid pa i u najmanjim prigodama 44 (P 139, 40-46). 

Kao što možemo vidjeti svetac je umjeren i odmjeren kada govori o mrtvljenju i to 
neprimjetnom te uglavnom u malim dogodovštinama života, priznaje ljudsku potrebu neophodnih 
zadovoljstava u kojima treba biti umjeren. Duša neka se usredotočuje na odbojnost prema grijehu i 
izbjegavanju grješnih prigoda. Kako duhovni život raste i sazrijeva tako i krjeposti poprimaju nove 
dimenzije i naglaske, a svaki daljnji rast u sebi proživljen sadrži prethodne etape i dinamike koje u 
novom svjetlu i okolnostima ostaju prisutne i djelatne u življenju vjere. Kako u duhovnom životu 
raste želja za posjedovanjem Boga sve do toga da postane jedna vrsta mučeništva, a molitva slijedi 
razvojni put prema kontemplaciji to je svetac nošen ljubavlju mogao uskliknuti: „počinjem izgarati 44 
raste i dinamika mrtvljenja u duhovnom životu, a Montfort to mrtvljenje naziva sveopćim. Sv. 
Ljudevit izričito povezuje sveopće mrtvljenje kao ulivenu krjepost s darom Duha Svetoga, a sve u 
dinamici sjedinjenja s Kristom, Mudrošću: 

„Kada se Vječna Mudrost predaje jednoj duši, ona joj daje sve darove Duha Svetoga i sve 
nužne krjeposti u visokom stupnju: daje joj bogoslovne krjeposti: živu vjeru, čvrstu nadu, goruću 
ljubav; stožerne krjeposti: razboritu umjerenost, veliku razboritost, savršenu pravednost i 
neslomljivu jakost; moralne krjeposti: savršenu vjeru, duboku poniznost, ljupku blagost, potpunu 
poslušnost, potpuno odreknuće sebe, trajno mrtvljenje, uzvišenu molitvu itd. To su te krasne 
krjeposti i nebeski darovi o kojima Duh Sveti u malo riječi ovako govori: „Ako li pak tko ljubi 


314 Montfort aludira na novozavjetni tekst koji govori o krštenju i umiranju starog čovjeka te rađanju novoga: ,,Dakle, s 
njim smo zajedno ukopani po krštenju u smrt da bismo, kao što je Krist uskrsnuo od mrtvih Očevom slavom, i mi živjeli 
novim životom. “ (Rim 6,4) 

315 Ž. Bezić, nav. dj. str. 343. 

pravednost, krjeposti su plodovi njezinih napora: ona poučava umjerenosti i razboritosti, 
pravednosti i hrabrosti, od kojih u životu nema ništa korisnijeg ljudima” (usp. Mudr 8, 7) (LJVM 
99). 

U tom novom duhovnom kontekstu u kojem je djelatan Duh Sveti, Mudrost postaje 
predmetom privlačnosti i usredotočenosti duše, a ne više borba s grijehom i grješnim prigodama 
kao u gore citiranom tekstu, što znači da duša spremno prihvaća potrebni napor kako bi se potpuno 
oslobodila za čistu ljubav. Upravo to podrazumijeva nužnost umiranja staroga čovjeka i svih 
njegovih usmjerenosti na samoga sebe i zadovoljenje svetih želja kako bi Isus, Mudrost, mogao 
zaživjeti u duši. Montfort poručuje: 

„Nemojte misliti da će ta Mudrost, čišća od sunčevih zraka, ući u dušu i tijelo okaljano 
sjetilnim užicima. Ne vjerujte da će ona dati svoj odmor i neizrecivi mir onima koji vole zabave i 
svjetske ispraznosti: „Svoju sakrivenu manu dat ću samo pobjedniku” (Otk 2, 17), tj. onomu koji je 
pobijedio svijet i samoga sebe. Iako ta ljupka gospodarica svojim beskrajnim svjetlom pozna i 
razlikuje sve stvari u jednom času, ona ipak traži sebi osobe nje dostojne (Mudr 6, 17). Ona ih traži, 
jer je njihov broj tako malen; jedva da nađe koga da je posve odlijepljen od svijeta, da je okrenut u 
svoju nutrinu i tako umrtvljen da je dostojan nje i njezine osobe, njezina blaga i njezina saveza. Da 
bi se mogla saopćiti, Mudrost ne traži neko polumrtvljenje, mrtvljenje od nekoliko dana, već 
mrtvljenje sveopće neprestano, odlučno i diskretno. Da zadobijemo Mudrost, potrebno je ili stvarno 
ostaviti sva materijalna dobra kako su učinili i apostoli, učenici, prvi kršćani i redovnici - što to 
prije ostaviš, to bolje za tebe, jer je to najsigurnije sredstvo da dobiješ Mudrost - ili da odlijepiš 
svoje srce od tih dobara, da ih imaš kao da ih nemaš, ne nastojeći tjeskobno da ih imaš, da ih 
sačuvaš, da se ne tužiš i ne postaneš nestrpljiv ako ih izgubiš, a to je sve teško izvršiti. „Nemojte se 
uobličavati ovomu svijetu” (Rim 12, 2), ponašanju svjetskih osoba, bilo u odijevanju, bilo u 
namještaju, u kućama, jelima, običajima i djelovanju u životu. 

Ova je vježba mnogo potrebnija nego li se misli. Ne vjerujte u kriva pravila svijeta i ne 
slijedite ih. Ne mislite, ne govorite i ne radite kako rade svjetski ljudi. Njihova se nauka tako protivi 
nauci Vječne Mudrosti kao što se tama protivi svjetlu i smrt životu. Dobro proučite njihove osjećaje 
i njihove riječi: zlo govore i misle o najvećim istinama. Istina, oni otvoreno ne lažu, ali prikrivaju 
svoje laži plaštem istine; čak ni ne vjeruju da lažu, a ipak lažu. Neće oni otvoreno hvaliti grijeh, ali, 
ili ga proglašavaju vrlinom ili čašću ili nekom indiferentnom stvari s beznačajnim posljedicama. Te 
je finese svijet naučio od đavla da prikrije rugobu grijeha i laži od kojih se i sastoji ta zloća o kojoj 
govori sv. Ivan: „Sav je svijet u vlasti Zloga” (1 Iv 5, 19), a danas više nego ikada. Potrebno je, 
koliko se može, izbjegavati društvo ne samo svjetskih opasnih ili pogubnih ljudi, već i onih 
„pobožnih” koji su beskorisni i s kojima se samo gubi vrijeme. Tko hoće postati mudar i savršen, 
neka primijeni na se one tri zlatne riječi koje je Vječna Mudrost rekla sv. Arseniju: „Pobjegni, sakrij 
se, šuti!” „Izbjegavaj koliko možeš društvo ljudi kako su to činili i najveći sveci.” „Neka je vaš 
život sakriven s Kristom u Bogu” (Kol 3, 3). Konačno, ne govorite previše s ljudima da možete 
razgovarati s Mudrošću. „Tko šuti, smatra se mudrim” (Sir 20, 5). 

Da zadobijemo Mudrost, potrebno je mrtviti svoje tijelo, ne samo tako da strpljivo 
podnosimo tjelesne boljetice, vremenske nepogode ili napadaje koje mu u ovom životu zadaju 
stvorenja, već i sami moramo naći kakvu muku i mrtvljenje: kao postove, bdjenja i druge strogosti 
svetih pokornika. Za takav život potrebna je hrabrost, jer se tijelo obično klanja samome sebi, a 
svijet gleda na sva tjelesna mrtvljenja kao na nepotrebno i kao takvo ih odbacuje. Sto taj svijet ne 
govori i ne čini da odvrati od strogosti svetaca bilo koga na kojeg bi se mogle primijeniti ove riječi: 
mudrac ili svetac svoje je tijelo stavio u pokornost trajnim bdjenjima, postovima, bičevanjem, 
hladnoćom, golotinjom i ostalim vrstama strogosti, i s njime je sklopio savez da mu na ovom svijetu 
neće dati nikakva pokoja. Duh Sveti govori za svece da su mrzili i haljinu okaljanu tijelom“ (Jd 1, 
23) (LJVM 195-201). 

Montfort je uvjeren da mrtvljenje prethodi prihvaćanju i sjedinjenju s Mudrošću, a na tom 
putu vjernik može rasti sve do vrhunaca mistike. Ali isto tako koliko je duša više sjedinjenja s 
Mudrošću, uz dar Duha Svetoga i ostale ulivene krjeposti, Isus daruje i sveopće mrtvljenje kao 
jedno od sredstava koje pripravlja, prati i potiče daljnji duhovni rast sve do mističnog sjedinjenja s 

njime. Tako da prihvaćanje i posjedovanje Mudrosti u duhovnom životu se ne događa samo na 
kraju duhovnoga puta nego upravo postupno sa sve većim intenzitetom u samom procesu rasta koji 
duša doživljava kao sve veću Božju blizinu i sve dublje sjedinjenje s njime u dinamci rastuće želje 
za potpunim sjedinjenjem. 

U tom kontekstu sveopće mrtvljenje je sredstvo mističnog umiranja starog čovjeka i 
postupnog sjedinjenja s Kristom, Mudrošću, a za dušu to zahtijeva i podrazumijeva veliki napor te 
na prvi pogled sveopće mrtvljenje, najmanje izgleda kao dar, osobito ako se nema na pameti 
kontekst duhovne dinamike koju smo upravo opisali. Svetac višestruko nabraja u čemu se sve treba 
ogledati mrtvljenje te spominje: razapinjanje mana i požuda tijela, ostavljanje materijalnih dobara 
ili barem odvajanje srca od njih, ne slijedi duh svijeta i ponašanje svjetskih osoba, ni u odijevanju, 
ni namještaju, kućama, jelima, običajima i djelovanju u životu, ne slijediti mentalitet duha svijeta u 
sudovima ili govoru, izbjegavati druženja ne samo svjetskih opasnih ili pogubnih ljudi, već i onih 
„pobožnih” koji su beskorisni i s kojima se samo gubi vrijeme, mrtvljenje tijela podnošenjem 
tegoba života kao i svojevoljno nametanje pokora kao postove, bdjenja i druge strogosti svetih 
pokornika. 

Ako se osoba usredotoči samo na ove vidike sveopćeg mrtvljenja, onda lako može krivo 
zaključiti da Montfort ima samo negativnu sliku o čovjeku i kršćanskom životu, a istina je upravo 
obrnuta. Kod sv. Ljudevita naglasak u duhovnom životu nije na mrtvljenju, ono je doduše 
neophodno i nužno sredstvo, ali ne zaboravimo i dar Duha Svetoga, ali i takvo ostaje manje ili više 
naporno i mučno za dušu. Pravi naglasak kršćanskog života, kako to naučava svetac, je na 
posjedovanju Mudrosti, odnosno sjedinjenju s Isusom sve do mističnog preobraženja. Na svakom 
stupnju tog duhovnog rasta razmijenio intenzitetu sjedinjenja s Mudrošću, duša kuša slast i radost 
Božje ljubavi. Ili kao u gore citiranom tekstu, Montfort tvrdi da Mudrost daruje „svoj odmor i 
neizrecivi mir“ ali ne „onima koji su okaljani sjetilnim užicima nego onima koji su odcijepljeni od 
svijeta, okrenuti u svoju nutrinu tako umrtvljeni da su dostojni njene osobe, blaga i saveza sa njom.“ 
Mrtvljenja su prema sv. Ljudevitu uistinu takva samo kada nisu odraz svoje volje nego kada se 
ostvaruju kao izraz Božje volje po poslušnosti. 

„Da bi to vanjsko i svojevoljno mrtvljenje bilo dobro, nužno ga je potrebno spojiti s 
mrtvljenjem suda i volje po svetoj poslušnosti, jer bez nje svako bi mrtvljenje bilo okaljano 
provođenjem vlastite volje i često bi bilo ugodnije đavlu nego Bogu. Stoga ni jedno znatnije 
vanjsko mrtvenje nije dobro činiti bez savjeta. „Mudrost boravi s razboritošću, sa savjetom“ (Izr 8, 
12), a „bezuman je tko se uzda u svoje srce“ (Izr 28, 26). Mudar čovjek djeluje promišljeno, pita za 
savjet (usp. Izr 13, 16). Tko se god ne želi kajati zbog svojih djela, traži savjet u drugoga, traži 
savjet u mudraca. To je velik savjet koji nam daje Duh Sveti da tražimo uvijek savjet od mudroga. 
Poslušnost tjera sebeljublje koje zna sve pokvariti; po poslušnosti i najmanja stvar postaje velikom i 
vrlo zaslužnom, otkrivamo đavolske varke, svladavamo svoje neprijatelje, sigurno i lako kao u snu 
stižemo pred vrata spasenja. Sve što sam rekao, sadržano je u savjetu: ostavi sve i naći ćeš sve, jer 
ćeš naći Isusa Krista, Utjelovljenu Mudrost“ (LJVM 202). 

Dakle, bit kod mrtvljenja nije u samim činima mrtvljenja nego u želji i nastojanju slijediti 
put duhovnoga rasta podlažući se volji Božjoj po poslušnosti. Odricanje od svoje volje i prihvaćanje 
volje Božje po kojoj on sam, uz svestranu suradnju i napor duše vodi proces umiranja staroga 
čovjeka i suobličenja Isusu Kristu sve do mističnoga preobraženja. 

Posebno treba patiti ns jedan jako važan prijelaz na ovom putu duhovnoga rasta kad se 
govori o mrtvljenju. Naime na pasivnom dijelu duhovnoga puta kada duša proživljava tamne noći i 
kontemplativne kušnje ne treba se jš i sama naprezati i činiti velika mrtvljenja, radije se treba 
opustiti i ponositi one patnje i muke nutarnje i vanjske koje Bog želi da podnosi. Tako da 
paradoksalno duše može puno više postići podnoseći ono što je zadesi u duhovnom životu nego 
čineći ono što bi sam htjela ili zamislila. Činjenje malih žrtvica u svakodnevnici uvijek ostaje i 
može uvijek biti duhovno korisno, ali glavni u o ovom stupnju duhovnog rasta naglasak nije činiti 
sve veća mrtvljenja nego podnositi u evanđeoskom duhu ono što Božja providnost pripusti. 

Na tom putu vjernik se susreće s vlastitim nutarnjim opiranjima i upravo po borbi s njima i 
savladavanju samoga sebe duhovno raste. Potpuno pristajanje uz volju Božju ne ostvaruje se 

jedanput zauvijek, nego je to sastavni dio dinamike duhovnog sazrijevanja. Rast u ljubavi prema 
Bogu pomaže i potiče umiranje samome sebi i svojoj volji te sve potpunije pristajanje iz ljubavi na 
volju Božju. U jednoj pjesmi svetac je to ovako opisao: 

„Ali sada mnome ljubav upravlja, vodi me dan i noć, čini me čistom, slobodnom i 
božanskom. Ljubav čini da ljubim poslušnost, težim siromaštvu, izbjegavam zadovoljstva, grlim 
patnju. Ja slušam i ljubim Boga“ (P 45, 19-20). 

Razmisli! Koji je zadnji čin mrtvljenja koji sam učinio za Boga? Da li mrtvljenje i umiranje 
sebi doživljavam kao depresivno gubljenje i odricanje od užitaka i stvari, ili kao čin ljubavi prema 
Bogu koji me želi slobodnoga i privlači me k sebi? Oslobađa li se u mrtvljenju moja nutarnja 
sloboda za veću ljubav prema Bogu i čovjeku? 

5.4, Nježna i istinska pobožnost prema Presvetoj Djevici, privilegirano sredstvo za 
postizanje Božje Mudrosti 

Četvrto sredstvo da se postigne i sačuva Mudrost je prava pobožnost prema Mariji. Ona je 
najuže povezana uz duhovnu dinamiku prethodnih sredstava. Žarka želja za Bogom je najjači 
poticaj koji pokreće dušu na traženje, a neprestana molitva je prvi izraz i ostvarenje te želje traženja 
Mudrosti. Sveopće mrtvljenje stvara prostor željenoj i zazivanoj Mudrosti te pomaže napustiti sve 
što se ne može uskladiti s njenim dolaskom, a po pravoj pobožnosti prema Mariji se ostvaruje 
dolazak i sjedinjenje Mudrosti s dušom. Sv. Ljudevit, govoreći o pobožnosti prema Mariji kao 
sredstvu da se zadobije Mudrost, u nekoliko stranica sažima svoj nauk o posveti koji opširno razlaže 
u Raspravi i Marijinoj tajni. Kao i uvijek kada želi govoriti o pobožnosti prema Mariji, svetac 
počinje od njene ključne uloge u otajstvu utjelovljenja: 

„Evo konačno najvećeg sredstva i najčudesnije tajne kako da postignemo i sačuvamo 
božansku Mudrost: to je nježna i istinska pobožnost prema svetoj Djevici. Samo je Marija ona koja 
je našla milost pred Gospodinom za se i za čitav ljudski rod, samo je ona utjelovila u svom tijelu i 
rodila Vječnu Mudrost; samo je ona kadra, da tako kažem, da po Duhu Svetom tu Mudrost utjelovi i 
u izabranicima. Svi patrijarsi, proroci i sveci Staroga zavjeta molili su, vapili i zazivali da se k njima 
spusti Vječna Mudrost, ali nisu to zaslužili. Našla se jedino Marija, da zbog uzvišenosti svojih 
krjeposti dopre do prijestolja Božanstva i da zasluži tu beskrajnu prednost. Ona je postala majkom, 
gospodaricom i prijestoljem Mudrosti. Ona je toj Mudrosti dostojna majka, jer ju je utjelovila i 
rodila kao plod svoga krila: ,,I blagoslovljen je plod utrobe tvoje, Isus“ (usp. Lk 1, 24). I tako, gdje 
god je Isus, na nebu i na zemlji, u našim tabernakulima i u našim srcima, s pravom možemo reći da 
je on plod i izdanak Marijin, daje Marija drvo života, a sam Isus daje njezin plod. Tko god želi u 
svom srcu posjedovati taj divni plod, mora imati i drvo koje ga je proizvelo: tko želi imati Isusa, 
mora imati i Mariju. Marija je gospodarica božanske Mudrosti, ne kao da bi ona bila iznad nje, tj. 
iznad pravoga Boga, ili da mu je jednaka; i pomisliti tako bila bi hula; već zato što je Božji Sin, 
Vječna Mudrost, bio njoj savršeno podložan kao dijete majci i što joj je dao neprotumačivu 
majčinsku i prirodnu vlast nad sobom ne samo za svoga zemaljskog života, već i u nebu, jer slava 
ne uništava narav, nego je usavršuje. I zbog toga je i u nebu, još više nego ikada, Isus Marijino 
dijete, a Marija Isusova majka. I kao takva, ona ima nad njim vlast, i on joj je u neku ruku podložan, 
naravno, jer on tako želi. Na taj način Marija svojim moćnim zagovorom svoga bogomajčinstva 
postiže od Isusa sve što želi. I ona te milosti daje kome želi i izvodi ih u dušama u kojima želi. O 
kako je sretna duša koja je našla milost u Marije! Ona može biti sigurna da će uskoro posjedovati i 
samu Mudrost. Jer Marija ljubi one koji nju ljube i punim pregrštima daje im svoje milosti, a 
najveća od njih u kojoj su sve ostale sadržane jest Isus, plod njezine utrobe. Ako, dakle, s pravom 
smijemo reći da je Marija na neki način gospodarica Utjelovljene Mudrosti, što tek da kažemo o 
moći i vlasti koje ima nad svim milostima i Božjim darovima kao i o slobodi da te darove daje kako 
joj je drago! Ona je, kažu sveti oci, neizmjerni ocean Božjeg veličanstva, poklad njegovih dobara, 
neiscrpna riznica Gospodnja, čuvarica i djeliteljica njegovih darova. Bog je tako odredio, da preko 
njezinih ruku, otkad joj je povjerio svog Sina, primamo sve što nam daje; i s neba na zemlju ne 

silazi ni jedna milost, a da ne prolazi po njoj kao po kanalu. I od njezine punine svi mi primamo, 
bilo kakvu milost, bilo nadu u spasenje, jer nam sva ta dobra od Boga dolaze po njoj. Ona je tako 
velika gospodarica nad dobrima Gospodnjim da može dijeliti kome hoće, koliko hoće, kako hoće i 
kada hoće sve Božje milosti, sve zasluge Isusa Krista, sve darove Duha Svetoga, sva dobra naravi, 
milosti i slave. To su misli i izrazi svetih otaca. Ovdje ne navodim latinske tekstove da budem 
kratak. No dala nam ta ljubezna vladarica ne znam kakve darove, ona još nije zadovoljna dok nam 
ne da Utjelovljenu Mudrost, svoga Sina Isusa, i vječito je zaokupljena time da traži duše nje 
dostojne, da im dade svoga Isusa. Marija je, štoviše, kraljevsko prijestolje Vječne Mudrosti. U njoj 
Mudrost pokazuje svoju veličinu, izlaže svoje blago i nalazi svoju milinu, i nema na nebu ni na 
zemlji mjesta u kojem bi ta Mudrost pokazala toliko veličanstva i u kojem bi toliko uživala kao u 
neusporedivoj Mariji. S tog razloga sveti je oci zovu svetištem Božanstva, pokojem i milinom 
Presvetoga Trojstva, prijestoljem Božjim, gradom Božjim, hramom, svijetom i rajem Božjim. Svi 
su ovi naslovi i pohvale vrlo istiniti kada se gleda na milosti i čudesa koja je Svevišnji u njoj 
proizveo“ (LJVM 203-208). 

Montfort inzistira na Marijinoj ulozi u utjelovljenju te u jednom paralelizmu motri 
sjedinjenje Isusa s dušom u istoj dinamici utjelovljenja po istim akterima. Kao što se po Duhu 
Svetom i Mariji dogodilo utjelovljenje Sina Božjega, slično se po Duhu Svetome i Mariji događa 
rađanje Isusa u dušama vjernika. 316 Samo je ona utjelovila u svom tijelu i rodila Vječnu Mudrost; 
samo je ona kadra, da tako kažem, da po Duhu Svetom tu Mudrost utjelovi i u izabranicima. Radi se 
o utjelovljenju vječne Mudrosti i rađanju iste u dušama, a svetac, koristeći se raznim slikama želi 
objasniti kontinuitet Marijina majčinstva koji se na duhovan način proteže na sve vjernike. Sv. 
Ljudevit motreći čovjeka objašnjava i zašto Marija treba obaviti majčinsku ulogu u rađanju Vječne 
Mudrosti u dušama vjernika. Naime, zbog istočnoga i osobnih grijeha te njihovih posljedica, ljudska 
duša je nepripravna i nedovoljno čista za tako uzvišeno sjedinjenje i zato joj treba Marijina čistoća. 
Montfort uči: 

„Jedino, dakle, po Mariji zadobivamo Mudrost. I ako mi dobivamo tako veliki dar Mudrosti, 
gdje da je smjestimo? Kakvu kuću, kakvo prijestolje i tron da nađemo toj vladarici pred kojom su i 
sunčeve zrake okaljane i mračne? Možda će mi netko odgovoriti da ona traži jedino naše srce daje 
u nj smjestimo. No ne znamo li kako je naše srce okaljano, nečisto, tjelesno i ispunjeno tolikim 
strastima, i kao takvo nedostojno da bude stan tako plemenitoj i svetoj gospodarici? Pa kad bismo 
imali i sto tisuća srdaca sličnih našemu da joj ih damo za prijestolje, ona bi ih s pravom odbila i 
oglušila se na naše molbe, pače bi nas osudila zbog drskosti i preuzetnosti što smo je htjeli uvesti u 
tako nečisto i nedostojno mjesto za njezino veličanstvo. Sto da učinimo da nam srce bude nje 
dostojno? Evo velike tajne, evo divnog savjeta: neka Marija uđe u našu kuću, da tako kažemo, a mi 
se njoj posve i bez pridržaja posvetimo kao njezine sluge i robovi. Povjerimo njezinim rukama i u 
njezinu čast sve najdraže što imamo, ne ostavljući ništa za sebe, i ta dobra Gospodarica koja se nije 
nikada dala preteći u velikodušnosti, dat će nam se na neprotumačiv, ali stvaran način i u njoj će se 
nastaniti Vječna Mudrost kao na svom slavnom prijestolju. Marija je sveti magnet koji tako 
neodoljivo privlači Vječnu Mudrost na mjesto gdje se nalazi, da joj se ta Mudrost ne može 
oduprijeti. Taj ju je magnet privukao na zemlju da se dade svim ljudima, a privlači je i danas u 
svaku dušu u kojoj se i sam nalazi. Kad se Marija nađe u jednom od nas, i mi ćemo lako i u kratko 
vrijeme po njezinu zagovoru imati i božansku Mudrost. Od svih sredstava da zadobijemo Isusa, 
Marija je najsigurnije, najlakše, najkraće i najsvetije. Pa kad bismo činili i najstrože pokore, 
poduzeli i najmučnija putovanja i najteže napore, pače kad bismo prolili i svu svoju krv da 
zadobijemo božansku Mudrost, a kad zagovor svete Djevice i pobožnost prema njoj ne bi pratili 
naše napore, sve bi bilo beskorisno i nesposobno da nam dade tu Mudrost. Ako Marija kaže samo 
jednu riječ i ako je njezina ljubav u nama, ako smo označeni znakom njezinih vjernih slugu koji 
čuvaju njezine putove, uskoro ćemo s malo napora zadobiti božansku Mudrost. Pogledajte, Marija 
nije samo majka Isusova koji je Glava svih izabranika, već je ona majka i svih njegovih udova, i to 


316 Tu temu smo detaljno razradili u cjelini 2.7. 

tako da ih začinje, nosi u svom krilu i rađa za život slave po Božjim milostima koje im dijeli. To je 
nauka svetih otaca, među ostalima i Augustina koji kaže da su izabranici u njezinu krilu i da ih ona 
rađa tek onda kad ulaze u slavu. Mariji je Bog odredio da se nastani u Jakovu i da u Izraelu uzme 
baštinu, da se ukorijeni u njegovim izabranicima i predodređenicima (usp. Sir 24, 13). Iz ovih istina 
možemo zaključiti: da se uzalud hvalimo da smo Božja djeca i učenici Mudrosti ako nismo Marijina 
djeca. Ako želimo biti u broju izabranika, potrebno je da se Marija nastani i ukorijeni u nama po 
nježnoj i iskrenoj pobožnosti prema njoj. Da upravo ona rađa nas u Isusu i Isusa u nama dok ne 
prispijemo do savršenstva i punine njegove dobi, da tako ona može reći još istinitije nego sv. Pavao: 
„Djeco moja, koju ponovo s bolovima rađam dok se Krist ne oblikuje u vama““ (Gal 4, 19) (LJVM 
209-214). 

Nasuprot naše nečistoće koja sprječava sjedinjenje s Mudrošću, imamo Marijinu čistoću 
koja privlači Isusa, Mudrost u dušu. Dakle, da bismo postali dostojni Mudrosti, trebamo se potpuno 
predati i posvetiti Mariji u svojstvu roba kako bi se ona nama darovala i nastanila u nama i postala 
naša čistoća duše u kojoj se onda može nastaniti Mudrost. Ne zaboravimo da u dinamici sredstava 
da se postigne i sačuva Mudrost, pobožnost Mariji je četvrto sredstvo. To znači da vjernik može i 
treba činiti svoj udio na putu čišćenja duše po žarkoj želji, neprestanoj molitvi i sveopćem 
mrtvljenju, a po duhovnosti posvete vjernik i to čini s Marijom. Kada živi duhovnu dinamiku tih 
triju prvih sredstava, pobožnost Mariji ima svu onu učinkovitost o kojoj svetac govori. Upravo kako 
bi to objasnio, svetac ukratko objašnjava u čemu se sastoji prava pobožnost prema Mariji koju 
naučava kao tajnu svetosti: 

„Možda će me tko pitati u čemu se sastoji prava pobožnost prema Presvetoj Djevici? 
Ukratko odgovaram: ona se sastoji u velikom štovanju njezine veličine, u velikoj zahvalnosti za 
primljena dobročinstva, u velikoj revnosti za njezinu slavu, u neprestanom zazivanju njezine 
pomoći, u posvemašnjoj ovisnosti o njezinom autoritetu i njezinoj zaštiti i u nježnom povjerenju u 
njezinu majčinsku dobrotu. Potrebno je čuvati se krivih pobožnosti prema Presvetoj Djevici kojima 
se služi sam đavao da prevari i osudi mnoge duše. Neću se na njima zadržavati, već ću samo reći da 
je prava pobožnost: uvijek nutarnja bez pretvaranja i praznovjerja, nježna, bez ravnodušnosti i 
skrupula, ustrajna, bez okretanja i nevjere, sveta, bez preuzetnosti i raspojasanosti. Ne budimo u 
broju onih la ž nih pobožnjaka licemjera kojima je pobožnost tek na usnama i izvana. Ne budimo ni u 
broju onih pobožnjaka kritičara i skrupulanata koji se boje da su previše štovali presvetu Djevicu i 
tako, kažu, štujući Majku, obeščastili Sina. Ne budimo ravnodušni ni nezainteresirani; to su oni koji 
nemaju one nježne ljubavi i sinovskog povjerenja u presvetu Djevicu, već joj se utječu samo kad 
treba dobiti ili sačuvati vremenita dobra. Ne budimo u pobožnosti nepostojani i lakomisleni; to su 
oni koji imaju pobožnost samo za kratko vrijeme iz mušičavosti, a otpadnu u vrijeme napasti. 
Konačno, čuvajmo se i onih preuzetnih koji pod plaštem neke vanjske pobožnosti sakrivaju srce 
iskvareno grijehom. Oni si zamišljaju da će po toj pobožnosti prema Presvetoj Djevici biti spašeni, 
ma učinili ne znam kakav grijeh, jer misle da neće umrijeti bez ispovijedi. Nastojmo se upisati u 
kakvu bratovštinu presveta Djevice, a napose u onu svetog ružarija, da bismo se posvetili i vršenjem 
tih dužnosti. No najkorisnija i najsavršenija pobožnost prema Mariji jest osobna posveta svega sebe 
njoj i Isusu po njezinim rukama u svojstvu roba, posvećujući joj posve i zauvijek svoje tijelo i svoju 
dušu, svoja nutarnja i vanjska dobra, zadovoljštine i zasluge svojih dobrih djela, i pravo da ona 
njima raspolaže kao i svim dobrima prošlim, sadašnjim i budućim. Budući da ima više knjiga koje 
pišu o pobožnosti prema Presvetoj Djevici, mogu reći da nijedna nije uspješnija od ove 
posvemašnje posvete, jer je oslonjena na primjer Isusa Krista; nijedna ne pribavlja Bogu veću slavu, 
a dušama sigurnije spasenje, niti je koja strašnija neprijateljima našeg spasenja. Ova je pobožnost, 
konačno, najugodnija i najmilija. Ako ovu pobožnost dobro obavljamo, ona ne samo da u dušu 
privlači Isusa Krista, Vječnu Mudrost, već ga u njoj i zadržava i čuva do smrti. Jer, molim vas, 
čemu nam služi da tražimo na tisuću načina uz nebrojene napore kako da zadobijemo blago 
Mudrosti, ako bismo je zbog naše nevjere izgubili poput Salomona, nakon što smo je dobili? Koliko 
je bio od nas i mudriji i prosvjetljeniji i jači, a ipak, bio je prevaren i pobijeđen, zapao je u grijeh i 
ludost, i tako je ostavio u dvostrukom čuđenju sve one koji su ga slijedili: zaprepastili su se zbog 
njegovih rasvjetljenja i njegovih tmina, zbog mudrosti i zbog ludosti grijeha. Može se reći, kao što 

su Salomonov primjer i njegove knjige trebale biti potomcima na pobudu da traže Mudrost, da su 
još više njegov pad i sumnja je li uopće i posjedovao tu Mudrost, odvratili mnoge da ne traže jednu 
po sebi inače divnu stvar, ali koja se vrlo lako može izgubiti. Da bismo nekako bili mudriji od 
Salomona, stavimo u Marijine ruke sve što posjedujemo, pa i blago iznad svega drugoga blaga, 
Isusa Krista, da nam ga ona čuva. Mi smo previše kr hk e posude. Ne stavljajmo u njih to 
predragocjeno blago i tu manu nebesku! Oko nas je mnoštvo profinjenih i vrlo iskusnih neprijatelja, 
ne pouzdavajmo se u svoju razboritost i snagu! Previše smo dobro iskusili svoju nestalnost i 
prirodnu prevrtljivost, ne vjerujmo u svoju mudrost ni u svoju revnost! Marija je mudra, povjerimo 
sve njezinim rukama. Ona će znati svime dobro upravljati na veću slavu Božju. Marija je puna 
ljubavi: ona nas ljubi kao svoju djecu i sluge; predajmo joj sve, i nećemo ništa izgubiti. Ona će sve 
učiniti da sve bude na našu korist. Marija je velikodušna: više vraća nego li joj se daje. Predajmo joj 
sve što imamo, bez pridržaja, i primit ćemo stostruko, uzvratiti će nam suhim zlatom. Marija je 
moćna; nitko ne može ništa oteti iz njezine ruke: stavimo se i mi u njezine ruke, i ona će nas 
obraniti i proslaviti nad svim našim neprijateljima. Marija je vjerna: ona ne dopušta da se itko 
izgubi i zaluta od onih što su joj se povjerili. Ona je Djevica par excellence vjerna Bogu i vjerna 
ljudima. Ona je čuvala i sačuvala sve što joj je Bog povjerio, a da nije izgubila ni djeličak, i vječito 
čuva posebnom brigom sve one koji su se stavili u posvemašnju njezinu zaštitu i obranu. Povjerimo, 
dakle, sve njezinoj vjernosti. Prionimo uz nju kao uza čvrstu liticu koja se ne može oboriti, kao uza 
sidro koje se ne može odvezati, ili, još bolje: kao uz brdo Sion koje se neće poljuljati. Ma bili ne 
znam kako slabi, slijepi i nepostojani po svojoj naravi, a naši neprijatelji tako brojni i zlobni, ipak se 
nećemo nikada prevariti, niti ćemo zalutati i nikada nećemo doživjeti tu nesreću da izgubimo milost 
Božju i neizmjerno blago Vječne Mudrosti“ (LJVM 215-222). 

Kad je svetac govorio o sveopćem mrtvljenju vidjeli smo već da traži od vjernika odricanje 
od svoje volje i suobličenje volji Božjoj, a posveta još više zahtijeva od duše potpuno odricanje od 
same sebe i predanje u Marijine ruke radi sjedinjenja s Isusom Mudrošću i našeg preobraženja u 
njega. Cilj posvete je predanje Mariji povjerivši joj cijelo naše biće i upravljanje duhovnim životom 
kako bi ona i u nama rodila Vječnu Mudrost. Čišćenje i preobraženje duše po Marijom djelovanju 
čine jedinstvenu cjelinu. Prava pobožnost prema Mariji ili „sveto ropstvo ljubavi“ (MT 32) je kao 
neki polet rasta u ljubavi koja se očituje u potpunom zaboravu sebe odbacivanjem svih la ž nih 
pobožnosti koje su egoistički usmjerene, dok je ona oslonjena na primjer Isusa Krista. Upravo po 
posveti, Marija vodi dušu putem veće čistoće i ljubavi te je ona vrsno sredstvo sjedinjenja i 
ustrajnosti do kraja. Ili da se izrazimo riječima sveca: „Ako ovu pobožnost dobro obavljamo, ona ne 
samo da u dušu privlači Isusa Krista, Vječnu Mudrost, već ga u njoj i zadržava i čuva do smrti“ 
(LJVM 220). 

Razmisli! Oslanjam li se i koliko na Mariju kad pristupam Isusu? Smatram li se dovoljno 
jakim da sam sačuvam Isusa u svom srcu? Koliko cijenim blago Božje milosti? Zahvaljujem li Bogu 
na tom velikom daru i načinu kako ga on daruje svijetu? 


5.5. Nasljedovanje Krista po križu kao sredstvo čišćenja, duhovnoga rasta i prosvjetljenja 

Kada sv. Ljudevit Montforski tvrdi da je prava pobožnost Mariji ili posveta povlašteno 
sredstvo da se lako postigne sjedinjenje s Isusom i prođe kroz iskustva suhoća i tama u duhovnom 
životu, onda to treba dobro shvatiti. Ta tvrdnja nipošto ne znači odsutnost ni patnje, ni poteškoća ni 
nutarnjih tmina, ili jednom riječju križa, što je nemoguće u bilo kojoj duhovnosti. U ovome i 
ovakvom svijetu ranjenom grijehom, čovjek je od rođenja do smrti označen patnjom. Na ovaj ili 
onaj način u svakoj životnoj dobi osoba se susreće s poteškoćama, problemima i napetostima u sebi 
ili izvan sebe često puta i na dramatičan način. Sam je Isus prihvaćanje vlastitoga križa postavio kao 
uvjet njegova nasljedovanja: „Ako tko hoće ići za mnom, neka se odrekne samoga sebe, neka uzme 
križ svoj i neka me slijedi“ (Mt 16, 24). Nasljedovanje Krista po križu je neophodno, ah iskustveno 
doći do praktične mudrosti nošenja vlastitoga križa što postaje sredstvo daljnjeg duhovnoga rasta i 

sazrijevanja je bolna i mučna stvarnost u životu vjernika. Posveta kako ju naučava Montfort, odnosi 
se i na tu duhovnu dinamiku kao velika olakšavajuća tajna nasljedovanja Krista po križu. 

„Zašto onda, reći će mi gdjekoji vjerni sluga Marijin, zašto onda vjerni sluge ove dobre 
majke imaju toliko prilika trpjeti, i to više nego oni koji joj nisu jednako pobožni? Ta svatko im se 
protivi, progone ih, kleveću ih, ne podnose ih; ili su sami u unutarnjim tminama i u pustinjama gdje 
ne pada ni najsitnija kaplja nebeske rose. Ako ova pobožnost Presvetoj Djevici olakšava put kojim 
ćemo naći Isusa, zašto su oni najviše prezreni? Na to odgovaram: Jest, sasvim je istinito da 
najvjernije sluge Presvete Djevice, jer su najveći njezini miljenici, dobivaju od nje najviše milosti i 
nebeskih darova, a to su križevi; ali tvrdim i to, da upravo Marijine sluge nose te križeve s većom 
lakoćom, zaslugom i slavom. Što bi nekoga drugoga zaustavilo tisuću, puta ili ga oborilo na zemlju, 
to njih ne zaustavlja niti jedanput, nego im pomaže ići naprijed, jer ova dobra majka, prepuna 
milosti i pomazanja Duha Svetoga, sama usiječe njihove križeve te ih osladi u šećeru svoje 
majčinske slasti i u pomazanju čiste ljubavi. Stoga oni te križeve gutaju veselo kao kakve oslađene 
orahe, ma ne znam koliko bili pregorki sami po sebi. Držim i ovo: koja osoba hoće biti pobožna i 
živjeti pobožno u Isusu Kristu, te dosljedno trpjeti progonstvo i nositi svoj križ svakoga dana, ona 
neće nikada moći nositi velikih križeva, ili ih neće moći nositi veselo i do konca, ako nije nježno 
pobožna Presvetoj Djevici, koja zaslađuje svaki križ; kao što nitko ne može jesti zelenih oraha nego 
na veliku silu, koja opet neće dugo potrajati, ako se ti orasi ne zaslade“ (PP 153-154). 

Treba dobro shvatiti ovu nauku koja ima svoje temelje u Novom zavjetu. Marijina prisutnost 
u otajstvu Isusove muke je bila volja Božja, kao što je to još prorokovao starac Šimun u hramu kad 
je rekao da će joj mač boli probosti dušu. Marijina prisutnost pod križem svoga Sina je Božji dar, a 
za Isusa i Mariju je značila zajedništvo i sjedinjenje u ljubavi i patnji, te potpora u odlučujućoj bitci 
za spasenje svijeta u najvećim mukama, gorčinama i samoj Isusovoj smrti. Tako je ponizna 
službenica Gospodnja na određeni način po ljubavi supatnje bila potpora i samom Isusu u nošenju 
križa i otkupiteljskoj smrti na Kalvariji gdje ju je Isus učinio majkom vjernika. 317 Ne možemo 
shvatiti otajstvo Marijina majčinstva za nas, a da ga ne smijestimo u kontekst ove vrhunske kušnje, 
patnje, ljubavi i smrti u nadi u uskrsnuće. Oni koji se posvete Mariji, u svemu se njoj utječu te 
kušaju njenu majčinsku brigu i ljubav u svim životnim prilikama, a poglavito u patnjama i 
križevima jer ne kroče sami kroz ta bolna iskustva. Naši problemi, muke, brige i križevi po predanju 
pripadaju i Mariji. Od nas se traži sinovsko bezrezervno povjerenje koje najčešće nedostaje ili je 
nepotpuno, zbog nutarnje navezanosti na same sebe što se uvijek u duši rađa kao neizostavna 
posljedica grijeha. I koliko se duša više čisti i sazrijeva, toliko se više oslobađa od te žalosne 
posljedice grijeha. Živjeti posvetu znači učiti tešku mudrost predanja Mariji svega što nas žalosti, 
što nije lagano jer traži vjeru i postojan asketski napor. Iznad svega iziskuje povjerenje da se Marija 
brine za nas i naše dobro. Ljudi bi hitjeli živjeti bez križeva, a to je, kao što smo rekli, obična 
iluzija. Bog hoće da se sazrijeva i ide putem spasenja po nasljedovanju Isusu po križu. A zbog 
Isusove pobijede i proslave, te dara Duha Svetoga i milosti, vjernik u svemu ima perspektivu nade. 
A sve što je mučno i teško u životu može biti preobraženo i posvećujuće. Ovo ,,čudo“ milosti se 
može kušati predanjem vlastitih križeva Isusu po Mariji. Kao što je bila potpora Isusu u križu, 
Marija pomaže vjerniku nositi križ i mudrosno ga shvatiti. To je rješenje problema kada nas 
napasnik želi prestrašiti našim križevima, obeshrabriti i oboriti, sam križ tada postaje dvostruko teži. 
Tko se s povjerenjem u svemu predaje Mariji, kuša da nije prepušten sam sebi, da se nema čega u 
životu bojati te da i patnje mogu postati izvori dobra. Montfort kaže da Marijin sluga nosi svoje 
križeve većom lakoćom, zaslugom i slavom, veselo i do konca jer su zaslađeni majčinskom 
ljubavlju. Duhovni život neminovno uključuje duhovno shvaćanje križa, koji se nužno susreće u 
životu. Imati zreo i ekvilibriran odnos prema križu je uistinu veliko duhovno umijeće. Lako je s 
krivim naglascima shvatiti i usvojiti duhovnost križa, a kao posljedica toga dolazi do usporenja ili 
potpunog zastoja u duhovnom rastu i sazrijevanju. Sv. Ljudevit je veliki učitelj duhovnosti križa 


L. Fanzaga, L ’affidamento a Maria, Milano 2005. str. 143-147. 

Kristova i želi nas odgajati u nasljedovanju Krista po našim križevima. Sv. Ljudevit križ u 
duhovnom životu kršćanina promatra počevši od Isusova pashalnog otajstva muke, smrti i 
uskrsnuća: 

„Evo što je, po mom mišljenju, najveća kraljeva tajna (Tob 12, 7), najveće otajstvo Vječne 
Mudrosti: to je križ. O kako su misli i putovi Vječne Mudrosti udaljeni i različni od misli i putova 
ljudi, pa i od onih najmudrijih! Taj veliki Bog želi otkupiti čovjeka, otjerati i sputati đavle, zatvoriti 
pakao i otvoriti ljudima nebo i povratiti vječnome Ocu beskrajnu slavu. Evo te velike odluke, toga 
teškog djela i ogromnog pothvata. Kojim će se sredstvom poslužiti ta Mudrost koje se snaga 
prostire s jednoga kraja svijeta na drugi i blagotvorno upravlja svemirom (usp. Mudr 8, 1)? Ona ima 
svemoguću mišicu i jednim jedinim njezinim pokretom može uništiti sve što joj se protivi i učiniti 
sve što hoće; jednom jedinom riječi svojih ustiju može sve stvoriti i sve uništiti. Potrebno je da 
samo nešto htjedne, i sve će se dogoditi. Ali njezina ljubav daje zakone njezinoj svemoći. Želi se 
utjeloviti da pokaže ljudima svoje prijateljstvo, sama želi sići na zemlju da bi se čovjek popeo na 
nebo. Neka bude! I ona gleda taj križ i u njemu nalazi svoju nasladu, uzljubila ga je iznad svih 
velikih i znamenitih stvari na nebu i na zemlji, jer on će biti oruđe njezinih pobjeda i ukras njena 
veličanstva, njezina bogatstva, slast njezina kraljevstva, prijatelj i zaručnik njezina srca. O dubino 
mudrosti i znanja Božjega (usp. Rim 11, 33). Kako je iznenađujuć njezin izbor i kako su njezini 
sudovi i njezine odluke uzvišeni i neshvatljivi! A kako je tek neizreciva njezina ljubav prema tom 
križu“ (LJVM 167-168). 

Isusova muka i smrt na križu su Božji odabir te najveći dokaz i ostvarenje spasiteljske 
ljubavi Sina Božjega koji u potpunoj slobodi prikazuje sebe za naše otkupljenje. Upravo zbog toga 
što je Isusova muka dokaz i ostvarenje ljubavi, ona potiče i poziva vjernika na odgovor u ljubavi. 
Kršćanski život je nasljedovanje Isusa Krista i odgovor na pozive njegove ljubavi koji se 
konkretiziraju u svakodnevici kao nasljedovanje Isusa po križevima. Tek u toj duhovnoj dinamici se 
može shvatiti duhovnost križa koju naučava Montfort. Svetac poručuje: 

„Jedan od najsnažnijih razloga koji nas mogu, po mom mišljenju, potaknuti da uzvratimo 
ljubav Isusu Kristu, Utjelovljenoj Mudrosti, jesu njegove boli koje je htio podnijeti da nam 
zasvjedoči svoju ljubav“ (LJVM 154). 

„Na ovaj ljubezni poziv Isusa Krista, uzdignimo se nad same sebe, ne dajmo da nas kao Evu 
zavedu naša sjetila; gledajmo jedino na začetnika i dovršitelja naše vjere, Isusa Krista, raspetoga 
(usp. Heb 12, 2). Izbjegavajmo iskvarenost i požudu pokvarenog svijeta, a ljubimo savršeno Isusa 
Krista i to u križevima svake vrste. Razmatrajmo često one čudesne riječi našega ljubljenoga 
Učitelja koje sadržavaju u sebi svu savršenost kršćanskoga života: „Ako tko hoće ići za mnom, neka 
se odrekne samoga sebe, neka uzme križ svoj i neka me slijedi““ (Mt 16, 24) (PPK 12). 

Sv. Ljudevit duhovnost križa stavlja u središte nauke o kršćanskom životu. Mudrost nošenja 
vlastitoga križa je znak da je netko uistinu vođen Duhom Svetim. To podrazumijeva prihvaćanje 
Božje ljubavi u životu u mučnim i teškim situacijama. A ljubav Božja ima pashalnu dimenziju 
proslave jer osoba koja trpi u vjeri prihvaća Isusovu ljubav, zalaže sebe u ljubavi po istoj logici 
križa koja vodi do uskrsnuća. Montfort tvrdi: „Križ je duboko otajstvo, bez puno svjetla ne može ga 
se spoznati. Da bi se razumjelo križ, potreban je uzvišen duh, a potrebno gaje shvatiti kako bismo 
se spasib“ (P 19, 1). 

Malo po malo koliko se vjernik vježba u nošenju vlastitog križa nasljedujući Kristov križ, 
raste u toj mučnoj, ali neophodnoj mudrosti kršćanskog života, a nikada se ne smije smetnuti s uma 
kontekst duhovnosti križa kako gaje predočio svetac. Nošenje križa ne smije biti odvojeno od Isusa 
i njegove proslave po križu, Duha Svetoga i Marijine pomoći po zagovoru u protivnom postaje 
samo čisto trpljenje i patnja koja razara. U odnosu na križ, u duhovnom životu mogu se javiti 
različiti nejasni stavovi koji izlaze iz okvira zdrave duhovnosti. Oni često imaju korijene u 
nedovoljnom shvaćanju osobe i djela Isusa Krista te njegova križa kao ostvarenja ljubavi. Tako se 


318 Duhovnost križa prema sv. Ljudevitu vidi Pismo prijateljima križa, 13. i 14. poglavlje Ljubavi vječne Mudrosti, 
Pjesme o muci i križu u Pjesme, prvi dio, kao gore citirani tekst i drugi tekstovi iz Rasprave. Prikaz tog viđenja smo 
iznijeli u poglavlju 4.2. o ovdje ćemo naglasiti bitne dimenzije duhovnosti križa na putu rasta u vjeri. 

lako može pronaći i u kršćanskoj literaturi jedan patnički mentalitet križa koji veliča patnju u 
Isusovu križu, te motrenje naše patnje u njemu. 

Kušajući samilost prema Isusu, oplakuje se svoja patnja te istovremeno otvoreno ili 
prikriveno hvali se patnja, a zapravo se traži samilost. Drugi krivi stav se može odnositi na herojski 
mentalitet križa, u kome osoba gleda Krista patnika s tim naglaskom, te se po vlastitom mišljenu 
uzdiže tražeći križeve. Duša umišlja da može postati slična Kristu predajući se patnji ili je čak 
tražeći, a u biti pada u oholost jer čovjek umišlja da može sam ponosno tražiti, birati i prigrliti križ 
kad Isus moli Oca nebeskoga da ga poštedi križa ako je to njegova volja? Treći krivi stav u 
duhovnosti križa može se očitovati u rezignaciji i prihvaćanju patnje na načni koji gasi svaku želju 
za životom i očitovanjem svega što je lijepo te se na kraju pokaže kao neka vrsta samokažnjavanja 

T 1 Q 

ili, još gore, prihvaćanja strašnoga Boga koji kažnjava. 

Kao što je vidljivo u životu i djelima sv. Ljudevita, on naučava mudrosnu duhovnost križa 
neodvojivo povezanu s Isusom, Duhom Svetim i Marijom u shvaćanju križa Kristova kao događaja 
ljubavi i proslave po uskrsnuću, a potiče i poziva vjernika na odgovor u ljubavi. Tek u tom 
kontekstu se ispravno shvaća vlastiti križ kao i mučno otajstvo patnje koja ga prati. A svetac kao 
veliki poznavatelj ljudske duše i duhovnog puta rasta i sazrijevanja, uči o nasljedovanju Krista po 
križu. Sv. Ljudevit, kao i mnogi drugi sveci, govori o tome kako treba ljubiti križ, ali objašnjava i 
kako treba shvatiti značenje te ljubavi: 

„Kada vam govorimo da ljubite križ, ne govorimo vam o sjetilnoj ljubavi, koja bi bila samoj 
naravi nemoguća. Zbog toga razlikujte trostruku ljubav: sjetilnu ljubav; razumsku ljubav; vjernu i 
najsavršeniju ljubav, ili drugim riječima, ljubav koja proizlazi iz nižeg djela ljudskog bića i 
sjetilnosti; ljubav koja proizlazi iz plemenitijeg dijela čovječje naravi, tj. razuma, i ljubav najvišega 
dijela ili vrhunca duše, a to je vjerom prosvijetljeni razum. Bog ne traži od vas, da ljubite križ 
sjetilnom voljom, jer je put posvema pokvarena i grješna (usp. Iv 1, 13), pa je sve što proizlazi od 
nje, pokvareno, i ona se ne može vlastitom snagom podložiti ni volji Božjoj ni njegovom zakonu 
razapinjanja i križa. Govoreći o toj volji, naš Gospodin je vapio na Maslinskoj gori: „Oče, neka ne 
bude moja, nego tvoja volja“ (Lk 22, 42). Kada niža sjetilna narav čovječja u Isusu, premda je bila 
posvema sveta, nije mogla ljubiti križ neprekidno, koliko će više odbijati od sebe križ naša sjetilna 
narav! Može se doduše dogoditi, da mi noseći križ kušamo sjetilnu radost poput svetaca, ali tu 
radost ne prouzrokuje naša sjetilnost, premda je putena, nego je izvor toj radosti u višem dijelu 
čovječje naravi koja je tako puna božanske radosti Duha Svetoga, da se ta radost može odražavati i 
u nesavršenijem dijelu čovječje naravi. U tom času može razapeta duša klicati s Davidom: „Srce 
moje i moje tijelo kliču Bogu živomu (Ps 84, 3). Drugi način ljubavi križa koji ja nazivam 
razumskom ljubavi, i koja je u višem dijelu duše, u razumu je posvema duhovna. Ona izvire iz 
spoznaje sreće koju imamo trpeći za Boga, i ovu sreću može i sama duša primijetiti, pa je ta 
spoznaja unutarnjim načinom jača i veseli. Ova ljubav, koju smo spoznali razumom, i ako je dobra, 
što više veoma dobra, ipak nije uvijek nužna, da trpimo radosno i božanski. Zbog toga i uče učitelji 
duhovnoga života da ima još jedna ljubav; i ljubav najvišega dijela ili vrhunca duše ili kako kažu 
filozofi, to je ljubav duha. Po njoj, iako se ne osjeća u osjetilima nikakva radost i ne vidi razumom 
nikakvo veselje u duši, ipak se ljubi i kuša u svjetlu čiste vjere križ koji se nosi. Naša je pak sjetilna 
i nesavršena narav u borbi sva uzbuđena te uzdiše, tuži se, plače i traži utjehu, tako da govorimo s 
Isusom Kristom: „Oče, neka ne bude moja, nego tvoja volja“ (Lk 22, 42) ili s blaženom Djevicom 
Marijom: „Evo službenice Gospodnje, neka mi bude po tvojoj riječi“ (Lk 1, 38). Jednom od ove 
dvostruke ljubavi savršenijega dijela naše duše moramo ljubiti i prigrliti križ“ (PPK 50-53). 

Ova trostruka podjela duševnih moći je bila raširena u 16. i 17. st. kada je naš svetac živio i 
pisao. Ona potječe od renano-flamanske mistike i služi kao model da se izrazi ljubav prema križu 

■^90 

koja u isto vrijeme može biti doživljaj patnje, tame i boli u osjećajima koji se opiru samom križu. 
Istovremeno se radi i o putu dušu u vlastitu nutrinu ili kako to svetac kaže u „vrhunac duše“ gdje 
prebiva Bog, ne samo po stvaranju i po životu u milosti nego i po prijateljstvu s dušom koja se 


319 AA.VV. La passione secondo i quattro Vangeli, Brescia, 1983, str. 82- 84. 

320 P. O. Maire, Uomini di desiderio, u Spiritualita monfortana 1., Rim 2003, str. 95-97. 

pokaže vjernom. To prijateljstvo s Bogom u vlastitoj nutrini duše postupno raste kao usvojeno i 
proživljeno iskustvo, a može poprimiti i mistične karakteristike sjedinjenja u kome duša Boga 
doživljava u sebi neposredni i izravno. Duša vlastitim naporom ne može ni na bilo koji način do 
toga doći nego Bog sam nju do toga dovede. Ljudska duša, naime, kao da je sastavljena od više 
spiralnih dijelova, a na površni se nalaze njene moći, volja, razum, osjećaji, mašta i pamćenje. 
Svojom slobodnom voljom i zdravim razumom čovjek se određuje te je moralno odgovaran za 
svoje čine dok nad osjećajima, maštom i drugim funkcijama u duši, npr. obrambenim 
mehanizmima, nema izravnog svjesnog i voljnog utjecaja pa nije za njih ni posve moralno 
odgovoran. Zbog posljedica istočnog i osobnih grijeha te drugih čimbenika, između naše osobnosti i 
središta duše postoji raskorak i nesklad. Naime, grijeh unosi nered u volju i razum, krivo usmjerava 
osjećaje, maštu i strasti te čovjek kuša podijeljenost i kao neku udaljenost od samoga sebe, od 
središta svoga bića te živi kao da živi na površini. O toj bolnoj stvarnosti svakog ljudskog bića 
Crkva uči: 

„Ako čovjek pogleda u svoje srce, nalazi da je sklon na zlo i uronjen u tolike jade, koji ne 
mogu potjecati od njegova dobroga Stvoritelja. Ne htijući često priznati Boga kao svoje počelo, 
čovjek je poremetio i dužno usmjerenje prema svome posljednjem cilju i ujedno sav sklad sa samim 
sobom, s drugim ljudima i stvorenjima. Tako je čovjek u samom sebi podijeljen. Zbog toga sav 
život ljudi, pojedinaca i skupina pruža sliku borbe, i to dramatične, između dobra i zla, između 
svijetla i tame. Štoviše, čovjek otkriva da je nesposoban da sam od sebe uspješno suzbija nastaje 
zla, tako da se svatko osjeća kao okovan verigama. No sam je Gospodin došao da oslobodi čovjeka 
i da ga ojača, obnavljajući ga iznutra i izbacujući napolje kneza ovoga svijeta (usp. Iv 12, 31) koji 
gaje držao u ropstvu grijeha. A grijeh umanjuje samog čovjeka sprječavajući ga da postigne svoju 
puninu. U svijetlu te objave nalaze svoj konačni razlog i uzvišeni poziv i duboka bijeda što je ljudi 
doživljavaju” (GS 13). 

Duhovni život i molitveni put sastoje se i u tome da se sa površine duša malo po malo, uz 
puno napora i vremena, spušta u vlastite dubine tamo gdje prebiva Bog. Samo sveci dođu do 
potpunog sjedinjenja s Bogom koji boravi u dubini vlastite duše. Montfort piše: 

„Moja dušo, uđi u srce, ostavi bezvrjednosti, sva izvanjska dobra, za tebe neka budu dobra 
dugoga. U srcu Bog te zove, sve je tvoje dobro kod njega. Uđimo svi u svoju nutrinu, u tajnosti, u 
tišini, kako bismo vidjeli Boga prisutnog više nego i na jednom drugom mjestu, kako bismo 
sačuvali nevinost ili je malo po malo stekli. Pazimo, dakle, i živimo u Božjoj prisutnosti” (P 24, 37- 
39). 

„Bože srca moga i baštino moja! Isuse Kriste, neka moje srce umre sebi, i ti budi život moj! 
Neka se u mojoj duši užeže živi plamen tvoje ljubavi i razgori se u savršenu vatru! Nek plamsa 
uvijek na žrtveniku moga srca! Nek upali svu moju nutrinu i bukti do dna moje duše. Na dan svog 
svršetka da dođem k tebi, skončan od tvoje ljubavi” (PP 67). 

Ako bismo gledali ljudsku dušu, s Božje strane ili iz njenog središta, duhovni život i 
molitveni put se sastoji u tome da Bog prožme čovjekovu volju, misli, osjećaje, pamćenje, 
maštanje. Na tom putu svijetlo Božje milosti nailazi na prepreke i otpore zbog nepočišćenosti duše i 
njenih moći, posljedica osobnih i tuđih prošlih grijeha, aktualnih lakih grijeha, sklonosti na zlo, 
požude i strasti, neurednih osjećaja i maštanja. Duhovni život se sastoji, dakle, u tome da Bog iz 
sredine duše prožme, očiti, preobrazi i pobožanstveni cjelovitost ljudskog bića, a to za molitelja 
sobom donosi veliki napor zbog neusklađenosti vlastitih duševnih moći i njihove neusmjerenosti u 
ljubavi na Boga. Krajnji cilj duhovnog života je sjedinjenje Boga i duše u ljubavi. Na tom putu Bog 
se služi pedagogijom provođenja duše kroz tamne noći, o čemu smo govorili u prethodnom 
poglavlju, pri čemu dušu istovremeno čisti, preobražava i sa sobom sjedinjuje. A za samu dušu, 
koja koliko je nepočišćenija je i udaljenija od Boga te živi kao izvan sebe i svoje nutrine, to znači 
prijeći put do Boga koji stanuje u samom njenom središtu. Dakle, do sjedinjenja s Bogom dolazi se 
samo po čistoj ljubavi. Da bi ljudska ljubav postigla taj cilj mora se čistiti, rasti i usavršavati 
logikom križa. 


321 Ž. Blagus, Razvoj molitvenog puta unutar kršćanske duhovnosti, u ZOV-u, XIII., 2 (35), 2006., str. 17-22. 

Svaka duhovnost križa se ispravno shvaća samo u kontekstu nasljedovanja Isusa Krista u 
osobnom životnom iskustvu koja vodi do sučeljavanja sa samim sobom, čišćenjem vlastite duše, 
silaska u vlastite dubine kako bi po rastu u ljubavi i drugim krjepostima vjernik došao do sjedinjenja 
s Bogom. Što je osoba duhovno i ljudski zrelija, to više prihvaća samu sebe, sve što u sebi nosi, pa 
tako i ono što je teško i mučno u životu, a to je križ kao simbol cjelokupne patnje i podijeljenosti. 
Ljudski i afektivno nezrele osobe nastoje ponajprije ugađati sebi, ići linijom manjeg otpora te 
izbjegavati sve ono što im je teško. Psihološki nezrele osobe bježe od križa, no od njega se ne može 
pobjeći. 322 Na putu sazrijevanja i rasta u vjeri u Krista, a po sv. Ljudevitu i po predanju u Marijine 
ruke, vjernik prihvaća napore i napetosti, patnje i poteškoće, i onda kada se prirodno u duši javljaju 
osjećaji koji to stanje odbacuju, te i na taj način sazrijeva u čistoj ljubavi neophodnoj da se postigne 
sjedinjenje s Bogom. Sv. Ljudevit je svjestan daje duhovnost križa plod sazrijevanja i zato poziva 
vjernike da u molitvi od Boga traže njeno ispravno shvaćanje: 

„Vi možete, pače morate moliti, da vam Gospodin udijeli mudrost križa, to više što je ona 
slatka znanost iskustva istine i daje nam u svjetlu gledati najskrovitija otajstva vjere, a među kojima 
napose otajstvo križa. Ovu znanost postižemo samo s velikim naporima, dubokim poniženjima i 
revnom molitvom 44 (PPK 45). 

Kada svetac govori o nošenju križa, onda ukazuje i na njegove učinke u duhovnom životu, a 
oni su povezani uz čišćenje i rast ljubavi: 

„Naprotiv, ako trpite kako treba, tada vam križ postaje slatki jaram, što ga s vama nosi Isus 
Krist; pretvara se u dva krila duše kojima se diže u nebesa; postaje jarbol lađice koja vas sretno i 
lagano vodi u luku spasenja. Nosite strpljivo svoj križ pa ćete po sjaju ovoga križa, biti prosvjetljeni 
u vašim duhovnim tamama; jer tko ništa ne trpi u kušnjama, malo zna (usp. Sir 34, 10). Nosite 
radosno svoj križ, to će vas raspaliti ognjeni božanske ljubavi jer nitko ne može čisto i savršeno 
ljubiti Spasitelja, a da ne trpi” (PPK 34). 

„Križ je dobar i dragocjen iz mnogo razloga: čini nas sličnim Isusu Kristu; po njemu 
postajemo dostojna djeca nebeskog Oca, dostojni udovi Isusa Krista i dostojni hramovi Duha 
Svetoga. Bog Otac kažnjava svu svoju djecu koju prihvaća (usp. Heb 12, 6). Isus Krist priznaje za 
svoje samo one koji nose svoje križeve. Duh Sveti kleše i obrađuje svaki živi kamen nebeskog 
Jeruzalema, tj. sve predodređenike. Križ je dobar jer prosvjetljuje duh i daje mu veću spoznaju nego 
što mu daju sve knjige svijeta: „Tko nije ništa iskusio, malo znade” (Sir 34, 10). Ako ga dobro 
nosimo, postaje izvor, hrana i svjedočenje ljubavi. On u srcu raspiruje vatru božanske ljubavi i 
odvaja ga od stvorenja. On podržava i povećava tu ljubav. I kao što je drvo hrana vatri, tako je i križ 
hrana ljubavi. On je najsigurniji dokaz da ljubimo Boga, a Bog se tim dokazom služi da nam pokaže 
svoju ljubav, ali traži i dokaz da mi njemu zasvjedočimo svoju ljubav. Križ je dobar jer je obilan 
izvor svih slasti i utjeha i jer daje radost, mir i milost u duši. Konačno, križ je dobar jer donosi 
onome tko ga nosi, izvanredno veliku vječnu slavu (usp. 2 Kor 4, 17) (LJVM 176). 

Svetac poznaje slabost ljudske naravi kao i trajnu napast da se duhovni život shvati 
apstraktno samo kao neko razumsko ili spoznajno umijeće, dok se istovremeno u iskustvu 
svakodnevnice ne ulaže napor provođenja u praksu tih istih uvjerenja: 

„Od križa se ne bježi na području teorije jer se nikad nije toliko govorilo i pisalo o njegovoj 
uzvišenosti i ljepoti kao danas, već na području prakse jer ga se bojimo, na nj se tužimo, 
ispričavamo se i od njega bježimo kad treba bilo što pretrpjeti. Zahvaljujem ti, Oče, reče jednog 
dana u zanosu radosti na pogled ljepote križa ta Utjelovljena Mudrost, što si sakrio od mudrih i 
razumnih ovoga svijeta ljepotu i blago mojega križa, i što si ih objavio poniznima i malenima 44 (Lk 
10, 21) (LJVM 174). 

Montfort u poučavanju duhovnosti križa želi vjernika voditi što bliže svakodnevnom 
iskustvu u kome se u naizgled beznačajnim situacijama događa ili ne događa usvajanje mentaliteta 
Evanđelja. Križ nikada nije samom sebi cilj, patnja nije zbog patnje vrijedna. Ona je uvijek mučna i 
naporna, a svoju duhovnu vrijednost dobiva od duha u kome se s njom suočava: 


322 


M. Nikić, Voljeti teške stari, Glasnik srca Isusova i Marijina, 3. 2007. str. 383. 

„Ali nije dovoljno trpjeti; đavao i svijet imaju također svoje mučenike; moramo trpjeti i svoj 
križ nositi hodajući stopama Kristovim. Neka me slijedi (usp. Mt 16, 24), tj. neka nosi križ kako ga 

ono 

je nosio Isus; i zato evo pravila koja treba opsluživati. ~ Upotrijebi male križeve još više nego 
velike. Bog ne gleda toliko na trpljenje, koliko na vrstu trpljenja i način kako trpimo. Trpjeti mnogo 
i loše znači trpjeti poput prokletnika; trpjeti mnogo i hrabro, ali za zlu stvar, znači biti mučenikom 
sotone; trpjeti malo ili mnogo, ali za Boga, znači trpjeti poput sveca. Ako možemo birati križeve, 
tada birajmo naročito malene i skrivene, i ako su uz njih u isti čas vidljivi i veliki križevi. Ohola 
narav može tražiti napadne i velike križeve, dapače ih zahtijevati, izabrati i obujmiti, ali izabirati 
samo malene i skrivene križeve i nositi ih radosno može biti samo po djelu velike milosti i u velikoj 
vjernosti Bogu. Radite, dakle, poput trgovaca pred svojom blagajnom: upotrijebite sve, nemojte 
izgubiti ni najmanji komadić pravoga križa, makar da je samo ubod muhe i igle, ili ma kakva 
neugodnost od vašega susjeda, mala uvreda ili prjezir, mali gubitak ma i jedne kune, kakav maleni 
duševni nemir ili mala bol nekog uda, ili tjelesna nezgoda itd. Nastojte poput trgovca u dućanu iz 
svega crpsti korist, pa ćete brzo biti bogati u Bogu, kao onaj trgovac novcem, jer je skupljao kunu 
po kunu u svoju blagajnu. U svakoj i najmanjoj protivštini koja vas zadesi, recite: „Hvaljen budi 
Bog! Bože moj, hvala ti.” Tada onaj križ, koji hoćete steći, sakrijete u Božjem sjećanju koje je kao 
vaša blagajna i ne mislite više na nj, osim da kažete: „Tebi, Bože moj, neka bude hvala!” ili : 
“Hvala ti, Gospodine, ili budi mi milosrdan!”“ (PPK 49). 

Nema ljubavi bez poniznosti. Montfort u svim dimenzijama duhovnog života želi dušu 
sačuvati od oholosti, pa tako i u nošenju vlastitoga križa. U malim protivštinama života, pa i onima 
koje se smatraju banalnima, u križevima koje nismo birali, koji donose napor svakodnevnice, koji 
život donose i u kojima je najmanje opasnosti da se smatramo boljima od drugih. Tu bi svetac htio 
voditi dušu da u Kristovu duhu bude vjerna kako bi sigurno duhovno napredovala. A da bi to 
vjernik uspijevao treba pobjeđivati samoga sebe i vježbati se u izgrađivanju nutarnjeg stava 
prihvaćanja otajstva i dinamike križa. 

„Hoćete li postati dostojni primiti križeve koji će vam doći, a da im vi sami ne dodate ništa - 
a takvi su najbolji - tada si nametnite s privolom dobroga duhovnoga vođe dragovoljne križeve. 
Npr. imate kakav nepotreban predmet koji vam je osobito omilio, poklonite ga siromasima misleći: 
„Zar da ja obilujem, a Isus da je siromašan.” Gadi li vam se ili ne mili koje jelo, kakav miris, ili 
vam je tegobna kakova krjepost, uživajte to jelo, mirišite taj miris, vježbajte se u toj krjeposti, 
pobijedite sami sebe. Ljubite li brižno i s prevelikom nježnošću koju osobu ili stvar, želite li vidjeti 
nešto, udaljite se od nje, lišite se toga predmeta, koji vam godi, ne gledajte, šutite, sakrijte se, 
svrnite svoje oči drugamo. Mrzite li koju osobu ili predmet, idite često k njoj, svladajte sami sebe. 
Ako ste, dakle, pravi prijatelji križa, tada će vam ljubav koja je uvijek dosjetljiva pomoći da nađete 
stotinu svakojakih malih križeva, kojima ćete se neopazice obogatiti, a da se ne trebate bojati 
taštine, koja se često miješa sa strpljivošću, kojom podnosimo veće i očitije križeve. Budući da ste u 
malom bili vjerni Bogu, postavit će vas Gospodin nad mnoge (usp. Mt 25, 1), kako je obećao, tj. dat 
će vam mnoge milosti, poslat će vam mnoge križeve, a najposlije će vas nagraditi neizrecivo 
velikom slavom” (PPK 61-62). 

Kao i svi drugi stavovi i krjeposti tako i vjernost, postojanost, ustrajnost u nasljedovanju 
Krista po križu rastu u vremenu. Odnos prema križu pokazuje stupanj duhovne zrelost jer otkriva 
stvarni stupanj pročišćene ljubavi koji duša živi. Bog sa svoje strane onome tko je vjeran daruje 
uliveni dar mudrosti križa kao ostvarenje i znak čiste ljubavi koja vodi k sjedinjenju s njime. 

„Ako je spoznaja tajne križa toliko posebna milost, što je tek kad duša uživa u njemu i 
stvarno ga posjeduje! Takav dar Vječna Mudrost daje samo svojim najvećim prijateljima nakon 
mnogih molitava, želja i preklinjanja. Ma kako bio uzvišen dar vjere kojim se posebno dopadamo 
Bogu, njemu se približujemo i nadvisujemo svoje neprijatelje, a bez kojega bivamo odbačeni, dar 
križa još je mnogo veći“ (LJVM 175). 


323 Pravila za nošenje križa možemo pronaći u Pismu prijateljima križa, a mi ćemo ovdje naglasiti ona po koja najbolje 
odražavaju praktičnu mudrost nasljedovanja Krista po križu kako je to činio i naučavao svetac. 

Razmisli! Kako ja shvaćam svoj križ? Na koji način je Marija prisutna u mojim križevima? Jesam li 
vjeran Kristu u malim protivštinama svakodnevice i što iz njih učim? 


5.6. Način kako razgovarati s Bogom neprestano i prisno 

Koliko duša duhovno raste na putu prosvjetljenja zadobiva sve veću bliskost s Bogom, zbog 
toga jedan veliki tekst sv. Alfonsa Liguorija koji o tome nenadmašno uči. Naime treba dobro 
shvatiti nauk svetačke tradicije jer bliskost s bogom o kojoj govorimo nije osjećajna, sjetilna, 
uvijek doživljena u osjetnom dijelu duše, nego je to stvar duha i bliskost s Bogom koja u duhu 
ostaje i onda kada je duše u suhoći i tami, pa i onda kada duša doživljava ostavljenost i samoću, to 
iskustvo živi u čistoj vjeri pred Bogom što rađa još većom nutarnjom bliskosti duše i Boga samoga. 

„I. Sveti Job se silno čudio razmatrajući našeg dobrog Boga, koji se toliko trudio čineći 
dobro čovjeku, da se čini da u srcu nije gajio niti jedne druge važnije brige, već ljubiti čovjeka i biti 
ljubljen od njega, tako da bi uskliknuo razgovarajući s Gospodinom:.?/« je čovjek da ga se 
spominješ te mu upravljaš svoj pogled? (Job 7,17 - 19). Iz toga se može zaključiti da se varamo kad 
mislimo da se s Bogom smije postupati ne poštivajući Njega, i Njegovo neizmjerno veličanstvo. Ali 
moramo se odnositi prema Njemu s velikim povjerenjem i prisnosti. Ti, o pobožna dušo, moraš se 
poniziti pred Njim s neizmjernim poštovanjem, posebno kada sagledaš svoje nezahvalnosti i 
uvrjede koje si u prošlosti počinila. No to te ne treba spriječiti da Mu pristupiš s najnježnijom, 
najpovjerljivijom mogućom ljubavlju. On je beskrajno veličanstven; no ujedno je i beskrajna 
dobrota i ljubav. U Bogu imaš najuzvišenijeg Gospodina, ali ujedno imaš i najvećeg ljubitelja kojeg 
možeš imati. On se ne ljuti, već uživa što Mu ti pristupaš s povjerenjem, slobodno i s nježnošću, s 
kojom dječica postupaju sa svojim majkama. Evo kako nas On poziva da se približimo Njegovoj 
nježnosti koju nam obećeva: Kako majka doji svoje dijete i igra se s njime u svom krilu, kako 
jedna majka tješi svoga sina, tako ću vas ja utješiti. (Iz 66,12-13). Kako je majci drago držati svoje 
dijete na koljenima te ga hraniti i dragati; sa sličnom nježnošću raduje se naš Bog odnoseći se 
prema odabranoj duši koja se Njemu posve posvetila i u Njegovu dobrotu usredotočila sve svoje 
nade. 

II. Zamisli da zaista nemaš niti prijatelja, niti brata, niti oca, niti majke, niti zaručnika koji bi 
te ljubio kao naš Bog. Božja milost je ono neizmjerno blago po kojem mi, sićušna stvorenja, 
postajemo dragi prijatelji samog svoga Stvoritelja: Jer je za ljude Božja mudrost neisušivo blago, 
onaj tko se njom služi, postiže veliko prijateljstvo s Bogom (Mudr 7,14). Bog u tu svrhu, da bi 
ojačao naše povjerenje, poništio je sebe samoga (Fil 2,7), ponizivši se tako daje postao čovjekom, 
da ragovara s nama u prisnosti. Došao je do toga da je postao djetetom, postao je siromah, te je bio 
javno osuđen na križ; zatim je postao u obliku kruha naš stalni pratitelj da se ujedini intimno s 
nama: Tko jede moje Tijelo i pije moju Krv, živi u meni i ja u njemu (Iv 6,56). On te toliko ljubi da 
izgleda kao da nikog drugog ne ljubi kao tebe. I zato ti trebaš Boga ljubiti iznad svih i iznad svega. 
Tako možeš i moraš reći za Njega: Moj je dragi moj, a ja sam njegova (Pj 2,16). Moj Bog se posve 
predao meni, a ja se posvema predajem Njemu; On me izabrao za svoga odabranika, a ja izabirem 
Njega između svih za svoju jedinu ljubav. Dragi je moj svjež i rumen, možete ga prepoznati među 
tisućama (Pj 5,10). 

III. Reci Mu stoga često: Oh, moj Gospodine, zašto me toliko ljubiš? Kakovo dobro 
pronalaziš u meni? Zar si zaboravio koliko sam te vrijeđala? No, jer si postupao sa mnom s toliko 
ljubavi, umjesto da si me strovalio u pakao, tolike si mi milosti udijelio, koga ću ja od sada ljubiti 
ako ne Tebe, jedino moje dobro i sve moje? Oh, moj Najljubezniji, ako sam te u prošlosti 
uvrijedila, što me najviše boli, ne bojim se toliko kazne koju sam zaslužila, koliko mi se gadi svaka 
odvratnost koju sam zadala Tvojoj neizmjernoj ljubavi. No Ti ne znaš prezreti srce skrušeno i 
ponizno: Srce skrušeno i ponizno, oh Bože, nemoj prezreti (Ps 50,19). Ah, neka nikada ništa ne 
zaželim u ovom životu niti u drugome već samo tebe, Bože moj: Što imam u nebu osim Tebe? Kad 
sam s Tobom, ništa me više ne veseli na zemlji! I kad malakše tijelo moje i srce moje, utvrda i 

baština moga srca je Bog dovijeka. (Ps 72,25-26). Samo Ti si jedini Gospodin moga srca, moje 
volje; Ti si jedino moje dobro, moje nebo, moja nada, moja ljubav, moje sve: Bože moga srca i 
moja baština kroz vječnost. 

IV. A da bi bolje potvrdila svoje povjerenje u Boga, sjeti se često prisnog odnosa kojim se 
On služio s tobom, te milosnih darova kojima se služio da bi te izbavio iz tvoga neurednoga života i 
tvoje navezanosti na zemlju, da bi te privukao svojoj ljubavi.. 

Odnosi se, dakle, prema svom Bogu prisno sada kad si odlučio ljubiti Ga i služiti Mu koliko god ti 
je to moguće. On ti je iskazao mnoštvo milosrđa sigurnim zalozima svoje ljubavi prema tebi. Bog se 
žalosti zbog nepovjerenja onih duša koje Ga žele ljubiti svim srcem, a On im uzvraća tu ljubav. 
Stoga ako hoćeš ugoditi Njegovom Srcu punom ljubavi za tebe, od danas odnosi se prema Njemu s 
većim povjerenjem i nježnošću, koliko god ti je to moguće. 

Tvoju sliku ucrtao sam na dlanove svojih ruku, tvoje zidine su uvijek preda mnom (Iz 4,16). 
Preodabrana dušo, govori Gospodin, čega se bojiš i zašto nemaš povjerenja? Ja te držim kao 
zacrtanu na svojim rukama da nikada ne zaboravim udijeliti ti dobročinstva. Bojiš se, možda, svojih 
neprijatelja? Znaj da je u Meni neprestano briga o tvojoj obrani, da je nikada ne mogu zaboraviti. 
Stoga je David uzvikivao radosno govoreći Bogu: »Pravednika, Bože, Ti blagoslivljaš, dobrotom ga 
svojom ko štitom zaklanjaš.» (Ps 5,13). Tko će nam nauditi, Gospodine, ako nas Ti odasvud svojom 
dobrotom i ljubavi braniš i opasuješ? Iznad svega oživi svoje pouzdanje misleći na dar koji nam je 
Otac nebeski darovao: Isusa Krista. Bog je tako ljubio svijet da je dao svoga Sina jedinoga 
(Iv3,16). Kako se uopće možemo bojati, uzvikuje Apostol, da će nam Bog bilo koje dobro uskratiti 
nakon što se udostojao darovati nam svoga vlastitoga Sina? On koji, dakle, svojega vlastitoga Sina 
nije poštedio, nego Ga je predao za nas, kako da nam s Njime ne daruje sve? (Rim 8,32) 

V. Moja slasti je prebivati među sinovima ljudskim (Izr 8,31). Bog te ljubi? Ljubi ti Njega. 
Njegova slast je prebivati s tobom, a tvoja neka bude prebivati s Njime, te provesti cijelo vrijeme 
svoga života s kim se nadaš provesti blaženu vječnost, u Njegovom ljubaznom druženju. Tko Boga 
nosi u sebi, ima raj u svome srcu. 

VI. Imaj taj običaj da s Njim razgovaraš sam, prisno, s povjerenjem i ljubavlju, kao sa 
svojim prijateljem, i to najdražim prijateljem što imaš i koji te ljubi. Iako je velika pogrješka, kako 
se to već naglasilo, odnositi se prema Bogu s nepovjerenjem, te se pojavljivati pred Njim kao 
prestrašen rob, pun srama pred svojim Knezom drhteći od straha, još je veća pogrješka smatrati da 
razgovor s Bogom uzrokuje dosadu i gorčinu. To nije istina. «U drugovanju s Mudrošću nema 
gorčine i nema bola u zajedništvu s Njom, već samo užitak i radost.» (Mudr 8,16). Upitaj to duše 
koje Boga ljube pravom ljubavi i reći će ti da u bolima njihova života ne pronalaze veće i sigurnije 
olakšanje nego razgovarati u ljubavi s Bogom. 

VII. Ne traži se od tebe neprestana primjena tvoga uma, tako da zaboraviš sve svoje poslove 
i zabave. Ništa drugo se ne traži od tebe već da, ne napuštajući svoje poslove, učiniš za Boga ono 
što činiš osobama koje ljubiš i koje ljube tebe. 

VIII. Tvoj Bog je uvijek prisutan uz tebe, ili bolje u tebi. Zaista, u Njemu živimo, krećemo 
se i jesmo (Dj 17,28). Nije potreban vratar onome tko hoće s Njim razgovarati; i još više, Bog uživa 
kad se ti Njemu obraćaš prisno, kad raspravljaš s Njim o svojim poslovima, planovima, mukama, 
strahovima i svemu onome što ti pripada. Učini to napose prisno i otvorenim srcem, jer Bog ne 
običava govoriti duši koja mu se ne povjerava; jer kako ta duša nije naviknula razgovarati s Njim, 
ne će razumjeti Njegov glas kad će On govoriti. Gospodin se jako žalosti zbog toga. 

Bog hoće da Ga se bojimo kao najmoćnijeg i strašnog Gospodara kada preziremo Njegovu milost; 
ah u susretu kad Ga ljubimo, hoće da se s Njim ophodimo kao s najboljim prijateljem; stoga želi da 
često s Njim razgovaramo prisno i bez straha. 

IX. Istina je da se Boga mora poštivati iznad svega, no kada ti iskazuje milost da čuješ kad je 
prisutan u tebi i kad želi razgovarati s tobom kao s onim kojega ljubi, reci Mu sve svoje osjećaje 
slobodno i povjerljivo. «Božja Mudrost pretječe sve koji je žude» (Mudr 6,13). On ne čeka da ti 
dođeš k Njemu, kada to želiš, Njegova ljubav te preduhitruje i predstavlja ti se darujući ti milosti i 
sredstva koja su ti potrebna. On voli da ti progovoriš kako bi pokazao da ti je blizu, te je spreman 
poslušati te i utješiti. I uho Njegovo čuje njihov vapaj. {Ps 33,16) 

X. Naš Bog u svojoj neizmjernosti nalazi se posvuda, no postoje dva glavna mjesta 
Njegovog stalnog prebivališta. Jedno je raj nebeski, gdje On prebiva u svojoj slavi koju prenosi 
Blaženima, a drugo je na zemlji, a prebiva u poniznoj duši koja Ga ljubi. Nalazim se sa 
potlačenima i poniznima (Iz 57,15). Dakle, Bog naš prebiva u nebeskim visinama, ali ne prezire 
zadržavati se danima i noćima sa svojim vjernima u njihovim špiljama i ćelijama, te ondje njima 
dijeli božanske utjehe, od kojih samo jedna nadilazi sve svjetske slasti. Kušajte i vidite kako je 
dobar Gospodin (Ps 34,9). 

XI. Svjetski prijatelji satima zajednički razgovaraju, a zatim satima se odvajaju; ali između 
Boga i tebe, ako ti to hoćeš, ne će postojati nikada niti jedan jedini sat odvajanja. Spavat ćeš i Noj 
san bit će sladak: Gospodin će biti tvoje pouzdanje (Izr 3,24,26). Spavat ćeš, a Gospodin će se 
postaviti kraj tebe i bdjet će uvijek kraj tebe. Imat ću uz Božju mudrost svoj odmor i tješit će me u 
mojim tegobama (Mudr 8,16-19). Kad se ti odmaraš, Bog se ne udaljuje od tvoga uzglavlja, i uvijek 
misli na tebe, tako da kad se po noći probudiš, On ti govori svojim nadahnućima i prima tvoje čine 
ljubavi, žrtve ih zahvale, da nastavi tako s tobom one sate vaših slatkih i nježnih razgovora. 
Ponekad i dok spavaš, govorit će ti i čuti ćeš Njegov glas, tako da kada se probudiš, odmah 
prakticiraš što si čuo: Govorim mu u snovima. 

XII. Ujutro je uz tebe da čuje koju riječ ljubavi ili povjerljivosti, te da bude prvo spremište 
tvojih misli, i svih djela koja ćeš toga dana učiniti da mu se svidiš, kao i svih patnja koje ćeš 
prikazati i rado trpjeti za Njegovu slavu i ljubav. No kako On nikada ne propusti da ti se predstavi u 
času tvoga buđenja, ti nemoj propustiti sa svoje strane da Mu iskažeš odmah pogled pun ljubavi, te 
da se razveseliš čuvši kako ti najavljuje tvoj Bog sretnu novost da nije daleko od tebe, kako je to 
bilo jednom zbog tvojih grijeha. On te ljubi i hoće da Ga ti ljubiš, tako da ti naređuje istoga časa 
divnu zapovijed: Ljubit ćeš Boga svoga svim srcem svojim (Pnz 6,5). 

XIII. Nikad ne zaboravi, dakle, na Njegovu stalnu prisutnost, kako to čini veći broj ljudi. 
Govori Mu češće koliko god puta to možeš, jer Njemu nikada ne dosadiš niti se ljuti zbog toga, 
kako to čine svjetska gospoda. Ako Ga ljubiš, trebaš Mu samo to reći. Reci Mu što ti je potrebno i 
koje su ti stvari potrebne kao što bi to povjerio nekom dobrom prijatelju. Ne smatraj Ga nekim 
nadutim princem koji ne želi čuti ako stvari nisu veoma važne. Našem Bogu je drago poniziti se i 
razgovarati s nama i uživa da Mu mi kažemo i naše najmanje i najuobičajnije poslove. On te toliko 
ljubi i tako se brine o tebi, kao da nema na koga drugoga misliti nego samo na tebe. 

Toliko se brine za tvoju korist te izgleda da samo misli kako upotrijebiti svoju svetu 
providnost da ti pomogne, kako upotrijebiti svoju svemogućnost, svoje milosrđe i dobrotu da bi 
suosjećao s tobom, samo da bi ti učinio dobro, te da zadobije svojom tankoćutnošću tvoje 
povjerenje i ljubav. Otvori Mu, dakle, slobodno svu svoju nutrinu; moli Ga da te vodi da izvršiš 
savršeno Njegovu svetu volju. Neka sve tvoje želje i planovi budu usmjereni da zadobiješ Njegov 
dobrohotni pristanak, te da udovoljiš Njegovom božanskom Srcu: Blagoslivljaj Boga u svako 
vrijeme i moli Ga da upravlja tvoje putove, i da svaki tvoj naum po Njemu uspije! (Tob 4,19). 

XIV. Ne govori: Ma što je potrebno otkrivati Bogu svoje potrebe ako ih On vidi i poznaje 
bolje od mene? On ih poznaje svakako, no Bog pokazuje da ne poznaje one potrebe o kojima Mu ti 
ne govoriš i za koje ne tražiš Njegovu pomoć. Naš Gospodin je dobro znao da je Lazar umro pa 
ipak ne pokazuje da išta zna, nego tek onda kada su Mu to sestre Marta i Marija rekle, tek tad ih 
tješi uskrsnućem njihovog brata. 

XV. Stoga kada te muči neka bolest, napast, progonstvo ili neka druga tegoba, idi odmah Ga 
zamoli da ti pruži ruku pomoćnicu. Bit će dovoljno da Mu predstaviš tegobe koje prolaziš govoreći: 
Gospodine, pogledaj moju bol (Tuž 1,20). On sigurno ne će propustiti da te utješi ili bar da ti da 
snage da strpljivo podnosiš tu bol. To će zasigurno biti za tvoje veće dobro, nego da te potpuno 
oslobodi te boli. Iskaži Mu sve svoje misli koje te muče, strahove ili žalosti i reci Mu: Moj Bože, u 
Tebe polažem sve svoje nade, prikazujem ti sve svoje tegobe i boli i prihvaćam dragovoljno svetu 
volju Tvoju; smiluj mi se: ili me oslobodi ili mi daj snage da ih podnosim. On će te iščekivati s 
istim obećanjem koje je dao u Evanđelju svima onima koji su opterećeni i koji mu se obraćaju, da 
će ih uvijek utješiti i osnažiti.: Dođite k meni svi vi opterećeni i potišteni, ja ću vas ojačati (Mt 
11,28). ' 

XVI. On se ne će naljutiti ako se ti u svojim tegobama obratiš prijatelju, da bi pronašao malo 
potpore /utjehe, pomoći/, no želi na prvom mjestu da se obratiš Njemu. Nakon što si se obratio 
stvorenjima, i ona ti nisu mogla pomoći niti utješiti tvoje srce, priteci svome Stvoritelju i reci Mu: 
Gospodine, ljudi nemaju ništa drugo već samo riječi; oni me ne mogu utješiti, niti ne želim da me 
više itko tješi od njih; Ti si sva moja nada i sva moja ljubav; hoću da me samo Ti tješiš, a ta utjeha 
neka je u skladu s onim što Ti želiš za mene. Evo me spremnog trpjeti ovu muku cijeli svoj život pa 
i cijelu vječnost ako Ti to tako želiš, no pomozi mi. 

XVII. Ne boj se da ćeš Mu dosaditi ako se ponekad lagano požališ govoreći Mu: Zašto si, 
Gospodine, tako daleko? (Ps 9,22). Gospodine, Ti znaš da te ljubim i da ništa drugo ne želim već 
samo Tvoju ljubav; po milosti svojoj pomozi mi, ne napusti me, molim Te. A kada je duhovna 
suhoće pretvrda i strašno te boli, sjedini svoj glas s onim Isusovim umirućim na križu, glasom 
punim muka i reci moleći milosrđe: Bože moj, Bože moj, zašto si me ostavio? (Mt 27,46). No to ti je 
potrebno samo da se više poniziš, misleći na to da onaj tko je uvrijedio Boga ne zaslužuje utjehe. 
Dušo moja da bi što bolje oživjela svoje povjerenje, trebaš uvijek imati pred očima da Bog sve čini 
radi našega dobra; Sve vodi k dobru (Rim 8,28). Reci velikodušno onda kada se osjećaš sva 
smušena i bezutješna: Gospodin je moje svjetlo i moj spas, koga da se bojim? (Ps 26,1). 

Gospodine, molim Te, Ti ćeš me spasiti, u Te se uzdam: U Tebe se, Gospodine, uzdam, ne daj da 
se ikada postidim (Ps 30,2). Tako se smiri u svojoj duši znajući da se nitko nije izgubio tko se 
pouzdao u Boga. «Je li ikad postidio tko se uzdao u Gospodina?» (Sir 2,10). Misli na to da te tvoj 
Bog ljubi više nego što ti ljubiš samog sebe; čega se bojiš? David se tješio govoreći: Gospodin se 
brine za mene (Ps 40,18). Reci Mu, dakle: Gospodine, u Tvoje ruke ja ti se predajem; ne želim 
misliti na drugo već Te ljubiti. Evo me, spreman sam učiniti ono što Ti hoćeš. Ti ne samo želiš 
moje dobro, već se brineš o njemu; Tebi, dakle, prepuštam brigu o svom spasu. U Tebi se odmaram 
i uvijek ću se odmarati, kad već hoćeš da u Tebi bude sva moja nada; Spokojno zaspim čim legnem, 
jer samo ti, Gospodine, daješ mi živjeti u sigurnosti (Ps 4,9). 

XVIII. Iskreno uspravite svoje misli Gospodinu (Mudr 1,1). S tim riječima mudrac nas 
opominje da se više pouzdamo u Božje milosrđe nego u strah Božje pravde, jer je Bog uvijek 
neizmjerno više spreman blagodarivati no kažnjavati, kako tvrdi sv- Jakov: Milosrđe pobjeđuje 
pravednost (Jak 2,13). Tako nam napominje sv. Petar da u strahovanju za svoje interese, bilo 
vremenske bilo vječne, svi se moramo prepustiti dobroti Boga koji se iznad svega brine za naš spas 
(Pt 5,7). Ah, kako je lijep naslov, koji David daje Gospodinu kada kaže da je naš Bog - Bog koji 
nas nastoji spasiti (Ps 68,21). A to znači, tumači Bellannin, da je upravo to služba Gospodinova, 
spas duša, a ne njihova osuda. Dok prijeti nesrećom onima koji Ga preziru, obećava sigurno svoje 
milosrđe kod susreta, sa onima koji Ga se boje, kako je to pjevala Majka Božja: I Njegovo milosrđe 
od koljena do koljena nad onima koji Ga se boje (Lk 1,50). Stavljam pred tebe, o pobožna dušo, sve 
dijelove Svetog pisma, tako da pridigneš svoju dušu kad si opterećena mišlju o svom spasenju, jesi 
li predodređena ili ne, i da shvatiš Božju želju da te spasi po obećanjima koja ti daje, samo ako si ti 
odlučna služiti Mu i ljubiti Ga kako On to traži. 

XIX. Kada primiš neku vijest koja ti je draga, ne čini kako to uobičajeno čine nevjerne i 
nezahvalne duše, koje u vrijeme potrebe trče k Bogu, no u vrijeme blagostanja zaborave Ga i 
ostave. Budi tako vjeran kao što bi bio prema nekom svom prijatelju koji te ljubi i raduje se tvome 
dobru; idi odmah i podijeli s Bogom svoju radost, zahvali mu i časti Ga prihvaćajući sve iz 
Njegovih ruku; raduj se sreći, jer ti to dobro dolazi po Njegovoj dobroj volji. Samo se u Njemu 
raduj i utješi. Radovat ću se u Gospodinu, kliktat ću Bogu, svome Spasitelju (Hab 3,18). 

Reci Mu: Isuse moj, blagoslivljam Te i uvijek ću Te blagoslivljati za tolike milosti što mi ih 
daješ, kada ja zaslužujem od Tebe ne milosti, već kazne zbog uvrjeda koje sam Ti zadala. Reci Mu 
sa svetom Zaručnicom: U našim se vrtovima krije svakovrsno izvrsno voće, novo i staro, koje sam 
za tebe, ljubljeni moj, čuvala (Pj 7,14). Gospodine, zahvaljujem Ti; sjećam se svih Tvojih 
dobročinstava, prošlih i sadašnjih, i dajem Ti slavu i čast u vijeke. 

XX. Ako ljubiš svoga Boga, ti se moraš radovati više zbog Njega nego zbog svoje sreće. 

Tko jako ljubi svoga prijatelja, raduje se njegovom dobru više nego svojemu. Utješi se, dakle, 

znajući daje tvoj Bog neizmjerno blažen; reci Mu često: Ljubljeni moj Gospodine, raduje me 
više Tvoja sreća nego sva moja dobra: da, jer Te ljubim više nego sebe samoga. 

XXI. Jedna druga prisnost se posebno sviđa našem ljubljenom Bogu. Kada učiniš kakovu 
pogrješku, ne srami se odmah ići do Njegovih nogu i moliti oprost. Zamislite, Bog je toliko 
spreman oprostiti grješnicima da On plače kada se ovi gube, kada odlaze daleko od Njega, žive 
mrtvi za Njegovu milost. On ih stoga zove s ljubavlju govoreći: Zašto hoćeš poginuti, Izraelova 
kućo? Obratite se i živjet ćete (Ez 33,11). On obećava da će prihvatiti odmah svaku dušu koja Gaje 
napustila čim se vrati u Njegov zagrljaj: Obratite se meni, a ja ću se obraćati vama (Ezl8, ..). Oh, 
kad bi grješnici znali kolikom ljubavlju ih čeka Gospodin da im oprosti! (Iz 30,18). 

Kad bi spoznali želju koju Bog gaji, ne da ih kazni, već da ih vidi obraćene, da ih zagrli i 
privuče na svoje srce! On govori.Tako ja bio živ- govori svemogući Gospodin- nije mi milo da umre 
bezbožnik, nego da se vrati sa zloga puta svoga i da živi ( Ez 33,11). On još dodaje: Pa da su vaši 
grijesi cn’eni kao grimiz, postat će bijeli kao snijeg (Iz 1,18). Kao da kaže: Grješnici, pokajte se što 
ste Me uvrijedili i dođite zatim k Meni; ako vam Ja ne oprostim, okrivite Me i odnosite se prema 
Meni kao s vjerolomcem:. No Ja ne ću nikada zanijekati svoje riječi. Ako vi dolazite, znajte, pa da 
su vaše savjesti crne zbog grijeha vaših, Mojom milošću postat će bijele kao snijeg. 

XXII. Na kraju On je protumačio da kad se neka duša kaje što Ga je uvrijedila, On 
zaboravlja sve njezine grijehe: Niti jedan počinjen grijeh ne će se spominjati (Ez 18,22). Odmah 
čim zapadneš u koju pogrješku, podigni oči Bogu, izreci jedan čin ljubavi ispovijedajući iskreno 
svoju pogrješku, očekuj svakako oproštenje za svoje pogrješke govoreći Mu: Gospodine, ono srce 
koje Ti ljubiš bolesno je, puno je rana: Ozdravi dušu moju jer sagriješili Tebi (Ps 40,5). Ti tražiti 
grješnike koji što su se pokajali, evo jednoga pred Tvojim nogama što Te traži; zlo je već učinjeno, 
što mogu učiniti? Ti ne ćeš da ja očajavam, Ti me ljubiš i poslije tog mog grijeha i ja ljubim Tebe. 
Da, moj Bože, ljubim Te svim svojim srcem, kajem se što sam Te uvrijedio, odlučujem da ne ću 
više to učiniti: Ti koji si Bog nježan i blag, bogat milosrđem, oprosti mi, daj da čujem riječi kao što 
si rekao Magdaleni: Oprošteni su ti svi tvoji grijesi (Lk 7,48) i daj mi snagu da ubuduće budem 
vjeran. 

XXIII. Pogledaj tada posebno Isusa na križu da ne izgubiš hrabrost i prikaži Ocu nebeskome 
Njegove zasluge; tako očekuj oproštenje grijeha, jer On da bi nam oprostio, nije poštedio Sina 
svoga (Rim8,32). Reci Mu povjerljivo: Bože moj, pogledaj na Sina svoga koji je umro za mene, i za 
ljubav tog Tvog Sina oprosti mi (Ps 84,10). Posebnu pažnju obrati, o pobožna dušo, ovim poukama 
koje su poučavali duhovni oci: obratiti se odmah Bogu nakon pada u grijeh, te ponoviti to sto puta 
na dan, primiriti se odmah nakon pada i zatražene pomoći kod Gospodina. U protivnom, ostavši 
tvoja duša beživotna zbog počinjenog grijeha, sve manje će biti izgledno tvoje obraćenje, manjkat 
će ti povjerenje, ohladit će želja da Ga ljubiš, i malo ili nikako ne ćeš moći više hodati putem 
Gospodnjim. Naprotiv, obraćajući se odmah Bogu moleći Ga za oprost i obećavši Mu da ćeš se 
promijeniti, tvoji padovi će služiti samo da još više napreduješ u ljubavi prema Bogu. 

Prijatelji koji se vole svim srcem, nerijetko se događa da kada jedan od njih uvrijedi 
drugoga, a zatim, ponizivši se, moli ga za oproštenje, tada njihovo prijateljstvo postaje još čvršće. 
Tako učini i ti: učini da tvoje pogrješke služe da se još više privineš ljubavi tvoga Boga. Jednom je 
sv. Gertruda nepažnjom sa stola srušila Isusov kipić. Odmah gaje pridigla, poljubila i rekla: Oprosti 
Isuse. On joj isti čas odgovori: «Ništa, ništa da Me nisi srušila ne bi Me ni poljubila.» 

XXIV. U bilo kakvoj sumnji, u potrebi za savjetom, bilo za tebe ili nekog drugoga, kako se 
savjetuju u svemu vjerni prijatelji, tako ti ne propusti nikada da se savjetuješ s povjerenjem sa 
svojim Bogom, te Ga zamoli da te prosvijetli da riješiš tu sumnju kako se to Njemu najviše sviđa. 
Stavi svoju riječ na moje usne, i svoj savjet u moje srce (Jdt 9,18). Gospodine, reci mi što hoćeš da 
učinim i ja ću to učiniti. Govori, jer sluga te Boj sluša (1 Sam 3,10). 

XXV. Budi tako prisan da Mu preporučiš ne samo svoje potrebe, već i potrebe drugih. Kako 
će se svidjeti tvome Bogu kad Mu ti, zaboravivši svoje interese, govoriš o Njegovoj slavi, o bijedi 
drugih, napose onih patnika koji jauču, o dušama u Čistilištu koje zazivaju Njegov pogled, te o 
jadnim grješnicima koji žive bez Njegove milosti! Reci Mu posebno za ove posljednje: Gospodine, 

Ti si tako nježan, Ti zaslužuješ beskrajnu ljubav, kako uspijevaš gledati tolike duše u svijetu kojima 
Ti dijeliš tolika dobra, a oni Te ne žele priznati, ne će Te ljubiti, naprotiv, vrijeđaju Te i preziru? 
Oh, moj najdraži Bože, daj da Te upoznaju i da Te ljube. Sveti se Ime tvoje, dođi kraljevstvo tvoje 
(Mt 6,9-10), neka bude blagoslovljeno Tvoje sveto Ime od svih ljudi, neka kraljuje Tvoja ljubav u 
svim srcima po svijetu; ne dopusti da odem bez ijedne milosti za te nesretne duše za koje sam Te 
molila. 

XXVI. Govori se da su u Cistilištu kažnjene posebnom kaznom, nazvanom kaznom 
malaksalosti, one duše koje za života nisu baš previše žudjele za rajem. I s pravom; jer ne cijeniti to 
tako veliko dobro vječnog Kraljevstva koje nam je naš Otkupitelj pribavio svojom smrću i ne željeti 
ga, zaista je znak bescijenja. Tako nemoj ti zaboraviti, pobožna dušo, često težiti za nebom, 
govoreći svom Bogu da ti se čini kao da tisuće godina traje iščekivanje da Ga vidiš i savršeno 
ljubiš. Uzdiši da izađeš što prije iz tog progonstva, mjesta grijeha i opasnosti da izgubiš Njegovu 
milost, da bi došla u onu domovinu ljubavi gdje ćeš Ga ljubiti svom svojom snagom. Govori Mu 
često: Gospodine, sve dokle god živim na ovoj zemlji, uvijek sam u opasnosti da Te napustim i 
izgubim Tvoju ljubav. Kada ću napustiti ovaj život gdje Te neprestano vrijeđam svojim nehajem i 
doći ljubiti Te svom dušom svojom, te se sjediniti s Tobom bez straha da ću Te ikada više izgubiti? 
Tako je uzdisala sv. Terezija i radovala se kada je čula da zvoni sat, misleći kako je prošao jedan sat 
njezinog života i opasnost da izgubi Boga. Zato što je neizmjerno željela gledati Boga umirala je od 
želje da umre: tako je napisala svoju ljubavnu pjesmicu: Umirem, zato što još ne umirem. 

XXVII. Uglavnom, ako hoćeš ugoditi Srcu svoga Boga punom ljubavi, pobrini se da što 
češće razgovaraš s Njim neprestano i u posvemašnjem povjerenju. On te ne će prezreti niti se ljutiti 
i ne ćeš dugo čekati da ti odgovori i da razgovara s tobom. Ne će govoriti ljudskim glasom, već 
dobro poznatim glasom u našem srcu, i to onda kada ti dojadi razgovor sa stvorenjima i zadržiš se 
u razgovoru sam sa svojim Bogom: Povest ću je u pustinju i govorit ću njenom srcu (Hoš 2,16). 
On će ti tada govoriti nadahnućima, unutarnjom svjetlošću, objavama dobrote, nježnim dodirima 
srca, znakovima praštanja, predokusima mira, nadom u nebo, unutarnjim ushićenjem, slatkoćom 
svoje milosti, zagrljajem i stiskom; uglavnom, govorit će ti glasovima ljubavi koje dobro razumiju 
duše koje Ga ljube, koje ne traže ništa drugo osim Boga. 

XXVIII. Ne želim propustiti priliku a da te poučim o jednoj pobožnoj vježbi, tako da sva 
djela tokom dana iskoristiš da ugodiš Bogu. U jutro kada se probudiš, prvu svoju misao podigni 
Bogu, te Mu prikaži sve svoje molitve koje ćeš izmoliti, sva svoja djela koja ćeš učiniti i sve patnje 
koje ćeš pretrpjeti tokom dana, moleći Ga da ti pomogne svojom milošću. Zatim izmoli jutarnje 
kršćanske čine vjere, ufanja i ljubavi te zahvale; izmoli molitvu odluke da ćeš živjeti tog dana kao 
daje zadnji dan tvoga života. Poučava P. Sanguire da se svakog jutra učini kao neka vrsta dogovora 
s Gospodinom, da svaki puta kada učiniš određeni znak, kao staviti ruku na srce ili podići oči k 
nebu ili na Križ i tome slično, želiš učiniti jedan čin ljubavi, ili želje da Ga vidiš ljubljenoga od 
svih, želiš prikazati sebe samoga itd. 

Nakon što si izvršio gore navedene čine, kad si svoju dušu postavio u ranu Srca Isusova i 
pod plašt BI. Dj. Marije, te se pomolio Ocu Nebeskom da te čuva tog dana po ljubavi prema Isusu i 
Mariji, pobrini se prije svih drugih poslova da moliš ili razmatraš bar pola sata; neka ti bude 
najdraže razmatranje muka, boli i prezira Isusa Krista tokom njegove Muke. To je najdraži sadržaj 
ljubljenim dušama, te im ražaruje dušu ljubavlju prema Bogu. Tri pobožnosti neka ti budu posebno 
na srcu iznad svih ostalih, ako hoćeš duhovno napredovati; pobožnost prema Muci Isusa Krista, 
našeg Gospodina, pobožnost Presvetom Oltarskom Sakramentu i Presvetoj Djevici Mariji. Ponavljaj 
često u molitvi čine kajanja, ljubavi prema Bogu i prikazivanja sebe samoga. Govorio je sluga Božji 
P.D.Carlo Caraffa, utemeljitelj Pobožne braće, da je dovoljan jedan žarki čin ljubavi prema Bogu 
izvršen u jutro u molitvi da dušu cijeli dan održi u revnosti i žaru. 

XXIX. Ostala svoja pobožna djela kao ispovijed, pričest, brevijar itd., svoja vanjska djela 
kao učenje, manuelni rad ili druge poslove koji su ti povjereni, nemoj zaboraviti na početku 
prikazati Bogu, te Ga moliti za pomoć da sve to izvršiš bez pogrješke. Ne propuštaj da se često 
povučeš u ćeliju svoga srca te se tamo sjediniš s Bogom, kako je to prakticirala sv. Katarina 
Sijenska. Uglavnom, sve ono što radiš, radi s Bogom i za Boga. 

Kada izlaziš iz sobe ili iz kuće i na povratku, preporuči se uvijek sa jednom Zdravo Marijom 
Majci Božjoj. Kod obroka prikaži Bogu ono što ti se ne sviđa ili sviđa kod jela i pića; na kraju 
zahvali Mu govoreći: Gospodine, koliko dobra činiš onome koji te toliko vrijeđao! Tijekom dana ne 
propusti duhovno štivo, posjetu Presv. Olt. Sakramentu i Presvetoj Djevici Mariji; na večer izmoli 
krunicu i učini ispit savjesti s činom vjere, ufanja i ljubavi te pokajanja i odluke da ćeš se popraviti, 
te da ćeš primati svete Sakramente tijekom života i na času smrti, s nakanom da zadobiješ oproste. 
Kada ideš spavati, zamisli da bi morao zapravo po svojim grijesima gorjeti u paklu i zahvali Mu što 
ti ih je oprostio, te zagrli Isusa raspetoga i idi na počinak s riječima: U miru liježem i odmah zaspim; 
samo ti, Gospodine, daješ mi odmora (Ps 4,9). 

XXX. Ovdje te usput želim pozvati da iz jutra učiniš nakanu da zadobiješ sve oproste 
povezane za razne pobožnosti i molitve: kada moliš Krunicu s blagoslovljenom krunicom, Križni 
put, Anđeo Gospodnji tri puta na dan, litanije BI. Dj. Marije, Zdravo Kraljice, Zdravo Marijo i 
Slava Ocu, isto tako dobro je izmoliti Neka je blagoslovljeno sveto i Bezgrješno Začaće BI. Dj. 
Marije; isto tako Neka je hvaljen danas i uvijek Isus u Presv. Olt. Sakramentu ; izmoliti molitvu 
Dušo Kristova... Isuse, Marijo, ja vas ljubim, spasite duše...itd; prignuti glavu na Slava Ocu i na 
zazive Svetog Imena Isusova i Marijina; prisustvovati sv. Misi; izmoliti molitvu razmatranja; 
pokloniti se pred Presv. Olt. Sakramentom i poljubiti križ, poljubiti škapular, pomoliti se svom 
anđelu čuvaru, sjetiti se duša u Čistilištu kojom prigodnom molitvom itd. 

XXXI. Da bi zadržala sabranost i sjedinjenost s Bogom u ovom životu, koliko je to moguće, 
pobrini se da pri svemu što slušaš i gledaš podigneš um Bogu ili da samo načas preneseš misao na 
vječnost. Na primjer kada pogledaš sat kako kuca i označuje vrijeme koje teče, pomisli tada kako i 
tvoj život teče i da se približuješ smrti. Kada vidiš lampu koja se gasi zbog pomanjkanja ulja, sjeti 
se tada da će jednoga dana i tvoj život tako završiti. Kada gledaš neki sprovod ili pokojnika, sjeti se 
da ćeš i ti takav postati. Kada pak vidiš velikane ovog svijeta kako se vesele zbog svoje časti ili 
bogatstva, sažali se nad njihovom ludošću i reci: Meni je dovoljan Bog. Netko se hvali kolima, 
netko konjima, a mi se hvalimo imenom Gospodnjim (Ps 19,8). 

Neki se hvale u ovom životu, a ja se ne ću hvaliti ničim nego milošću Božjom i samo Boga 
ljubiti. Kada promatraš raskošan sprovod ili prekrasne grobnice pokojne gospode, reci: Ako su te 
duše proklete, što im vrijede sve te raskoši? Kada promatraš mirno ili olujno more, razmišljaj tada o 
razlici između duše koja živi u milosti Božjoj i duše koja je u prokletstvu. Kada ugledaš neko suho 
stablo, usporedi ga s dušom bez Boga koja ne služi ničem drugom nego da se baci u vatru. Ako 
ikada vidiš nekog kažnjenika zbog počinjenog velikog zločina kako se trese od straha i stida pred 
svojim sucem ili roditeljem ili svećenikom, zamisli kakav će tek biti strah jednog grješnika pred 
Kristom Sucem. Kada grmi i osjetiš strah, zamisli strah koji osjećaju bijedni prokletnici slušajući 
neprestano u paklu grmljavinu Božje srdžbe. Ako ikada vidite osuđenika na smrt shrvanog kako 
izgovara: dakle, nema nikakve mogućnosti spasa od smrti, pomislite kakav će tek biti očaj duše kad 
će biti osuđena na pakao i bude izgovarala: Dakle, nema više nikakvog sredstva za spas od vječne 
propasti? 

XXXII. Kada promatraš polja, more, cvijeće, plodove koji te razveseljuju svojim bojama i 
mirisima, reci: Evo koliko prekrasnih stvorova je stvorio Bog na zemlji za mene da ih volim, a 
kakove mi tek ljepote sprema u Nebu! Govorila je sv. Terezija kada je promatrala lijepa brda ili 
obale da joj te ljepote zamjeraju nezahvalnost prema Bogu. A opat Ranze, utemeljitelj trapista, 
govorio je da ga ta lijepa stvorenja podsjećaju na obavezu da ljubi Boga. Isto tako je govorio sv. 
Augustin uskliknuvši: Nebo i zemlja i sva stvorenja govore mi da Te ljubim. Govori se da je neki 
pobožnik, koji je na polju pronašao trave i cvijeća, tukao ih jednim štapom govoreći: “Ušutite, ne 
kudite me više zbog nezahvalnosti prema Bogu; razumio sam vas, dosta, ušutite, dosta više“. Sv. 
Marija Magdalena de' Pazzi, kada je u ruci držala neku lijepu rajčicu ili cvijet, osjetila je kako je 
ranjava ljubav prema Bogu i govorila je u sebi: Evo, moj Bog od vječnosti je mislio stvoriti tu 
rajčicu, ovaj cvijet, da bi mi dao znak ljubavi koju gaji prema meni. Molitva divljenja je 
najsavršenija jer ništa ne tražimo nego diveći se svemu stvorenom slavimo samog Stvoritelja. Kao 
što diveći se nekoj slici slavimo slikara (op. ur.). 

XXXIII. Kada promatraš rijeke i potoke, pomisli samo kako te vode teku u more a da se ne 
zaustavljaju. Tako ti trebaš bez zaustavljanja trčati k Bogu koji je jedino tvoje dobro, koji je 
beskrajno more svjetlosti. Kada ti je potrebno da te povuku vučne životinje, reci: Evo kako se te 
nevine životinje trude da bi mi služile; a ja koliko i kako se trudim da služim i ugodim svom Bogu? 
Kada vidiš psa vjernog svom gospodaru samo radi jednog komadića kruha, zamisli se malo koliko 
bi tek ti morala biti vjerna Bogu koji te je stvorio i uzdržava te, providi za tvoj život, i napunja te 
dobrima! Kada čuješ ptice kako pjevaju, reci: Dušo moja čuješ li kako te životinjice hvale svoga 
Stvoritelja: a ti što činiš? Ti Ga hvali činima ljubavi. Kada zapjeva pijetao, sjeti se da si i ti, kao sv. 
Petar, jednom zanijekao svoga Boga, pa to ponovo oplači u boli i suzama. Kada promatraš onu kuću 
ili mjesto gdje si sagriješio, okreni se Bogu i reci: Ne sjećaj se grijeha moje mladosti (Ps 24.7). 

XXXIV. Kada promatraš doline, zamisli kako su plodne jer primaju vodu sa brda. Tako isto 
s Neba silaze milosti na ponizne duše, a napuštaju ohole. Kada vidiš neku lijepu zaboravljenu 
crkvu, zamisli ljepotu jedne duše u milosti, koja je pravi hram Božji. Kada promatraš more, zamisli 
beskrajnost i veličinu Božju. Kada vidiš vatru, požar reci: Od kada bih već trebala biti u paklu? No 
kako me Ti, Gospodine, nisi poslao, daj da ovo moje srce gori ljubavlju prema Tebi, kao što gore ta 
drva. Kad promatraš zvjezdano nebo, reci sa sv. Andrijom Avellinskim: “Noge moje, jednog dana 
vi ćete hodati po tim zvijezdama/ 4 

XXXV. A da bi se često sjetio misterija ljubavi našeg Gospodina, kada vidiš sijeno, jasle, 
špilje, sjeti se Djeteta Isusa u betlehemskoj štali. Kada promatraš pile, čekiće, blanje, sjekirice, sjeti 
se Isusa koako radi kao obični radnik u nazaretskoj radionici. Ako pak promatraš konope, klinove, 
čavle, drva, misli na bolove i smrt svoga Otkupitelja. Sv. Franjo Asiški kada bi vidio neko janje, 
počeo bi plakati govoreći: “Moga Gospodina su kao janje poveli na klanje radi mene“. Kada spaziš 
oltare, kaleže, misnice, sjeti se velike ljubavi koju je Isus Krist gajio prema nama kad nam je 
darovao Presv. Sakrament Euharistije. 

XXXVI. Tijekom dana prikaži se često Bogu, kako je to činila sv. Terezija govoreći: 
«Gospodine, učini sa mnom ono što ti se svidi, reci mi što hoćeš da učinim za Tebe i ja ću to 
svakako učiniti». Ponovite zatim koliko češće možete čine ljubavi prema Bogu. Sv. Terezija je 
govorila da su čini ljubavi drva koja održavaju zapaljeno srce svetom ljubavi Službenica Božja 
sestra Serafina iz Caprija, pomislivši jednom da samostanska mula ne može ljubiti Boga, sažalila joj 
se govoreći: “Jadna životinjo, niti znaš niti možeš ljubiti svoga Boga“. Tada mula zaplaka tako da 
su se vidjele rijeke suza kako joj teku iz očiju. Tako i ti, gledajući kakvu životinju koja ne može 
spoznati niti ljubiti Boga, učini što više čina ljubavi, ti koji to možeš. Kada padneš u koju 
pogrješku, odmah se ponizi i jačim činom ljubavi nastoj se odmah pridignuti. Kada ti se dogodi 
nešto neugodno, odmah Bogu prikaži tu svoju bol prihvaćajući Njegovu svetu Volju. Nauči se da 
uvijek u poteškoćama govoriš ove riječi: Tako Bog hoće, tako i ja hoću. Čini podvrgavanja volji 
Božjoj su u stvari najdraži čini ljubavi Božjem srcu. 

XXXVII. Kada moraš riješiti neku stvar, ili moraš dati neki važan savjet, najprije se 
preporuči Bogu, trk tada čini ili odgovaraj. Ponavljaj koliko puta više možeš tijekom dana ovu 
molitvu: Bože, u pomoć mi priteci (Ps 70,2), kako je to radila sv. Ruža Limska: Gospodine, pomozi 
mi, ne prepusti me meni samoj. Stoga često svmi pogled na Kristovu sliku Raspetoga i BI. Dj 
Marije, napose u časovima napasti. Bog, jer je neizmjerno Dobro u sebi, želi nam samo udijeliti 
milosti. Sluga Božji P. Alfonzo Alvarez vidje jednog dana našeg Spasitelja s rukama punim 
milostima, a išao je tražeći kome ih udijeliti. On želi da ih mi sami tražimo: Molite i primit ćete 
(Ivl6,24). Ako ne molimo, povući će svoju ruku. U susretu drage volje će je otvoriti onima koji Ga 
to zamole. I tko se ikada obratio Bogu, govori Sirah, a da ga je Bog prezreo ne uslišavši ga? (Sir 
2,12). A David napisa da Gospodin ne samo daje milosrdan, već je veoma milosrdan prema onima 
koji Ga zazivaju: Ti si dobar, Gospodine, i opraštaš, pun si milosrđa prema onima koji te zazivaju 
(Ps 85,5). 

XXXVIII. Kako je dobar i širokogrudan Gospodin prema onima koji Ga traže s ljubavlju! 
Dobar je Gospodin prema duši koja Ga traži (Tuž 3,25). Ali On daje da Ga nađu i oni koji Ga ne 
traže: Našli su me oni koji me ne tražiše (Rim 10,20). Koliko draže će se objaviti onima koji Ga 
traže da ga ljube i da Mu služe! 

Kaže sv. Terezija da se “ pravedne duše na ovoj zemlji moraju sjediniti u ljubavi kako to čine 
blažene duše u Nebu‘\\J skladu s tim, svete duše rade sve samo u Bogu i s Bogom, nemaju nikakve 
druge želje i draži, već samo slaviti Ga i ljubiti Ga. Tako moraš i ti činiti. Na ovoj zemlji Bog neka 
bude jedina tvoja sreća, jedini cilj svih tvojih osjećaja i jedina svrha svih tvojih djela i želja, tako da 
dođeš u Kraljevstvo Božje, gdje će tvoja ljubav postati savršena i besprijekorna, a tvoje želje će biti 
u potpunosti ispunjene i zadovoljene. Živio Isus, naša ljubav, i Marija, naša Nada!“ 

Razmisli! Iz ovoga opisa nutarnje dinamike rasta u prisnosti s Bogom koje stvari u ovom 
trenutku moga života su mi najkorisnije? U čemu najviše uspijevam a u čemu imam više poteškoća? 
U čemu bi htio više porasti? 

5.7. Opis kreposnog duhovnog stanja duša koje žive na putu prosvjetljenja i rastu prema 
sjedinjenju s Bogom 

Duše koje žive na putu prosvjetljenja i idu prema sjedinjenju s Bogom zadobile su 
istovremeno jednu dublju spoznaju Boga koja više nije u sjetilnom i osjećajnom dijelu duše nego u 
duhu i istovremeno su prolazeći kroz produljena vremenska razdoblja suhoća i nutarnjih poteškoća 
u periodu drugog obraćenja (ili ma kako se drugačije ova iskustva nazivala na primjer tamne noći 
sjetila, smrt starog čovjeka nutarnje ogoljenje duše i slično) ove duše su zadobile i dublju spoznaju 
samih sebe na tipično evanđeoski način. 324 

Ove duše prodiru dublje u shvaćanje Kristovih otajstava, kušaju iskustva veće i jače želje za 
Bogom i nebom, istovremeno žele slavu Božju i spasenje duša te se ne opiru križevima koje ima 
život donosi jer ih shvaćaju u dinamici dubljeg sjedinjenja s Kristom kao zadovoljština za svoje i 
grijehe svijeta. 

Svijetlo vjere koje duša dobiva od Boga u molitvi vodi je ne samo bježati od teških i lakih 
svojevoljnih grijeha nego prema nasljedovanju kreposti Isusa Krista. Ovdje ćemo naglasiti samo 
stanje nekih najvažnijih kreposti duša koje žive put prosvjetljenja i idu prema sjedinjenju. 

Vjera kao i svaka druga krepost može i treba rasti. Na putu duhovnoga rasta od samih 
početaka duhovnog života pa sve do vrhunaca svetosti i mistike događa se i porast vjere, ufanja i 
ljubavi. Budući da je vjera u isto vrijeme i dar Božji i naš slobodni pristanak,očito je potrebno, 
želimo li napredovati u kreposti vjere, osloniti se na molitvu i na svoje vlastito nastojanje. Prema 
dvostrukom utjecaju, vjera će postati rasvijetljenija i jednostavnija, čvršća i djelatnija. 

Početnici ili oni vjernici koji žive na putu čišćenja moraju nastojati da utvrde svoju vjeru. Oni 
moraju zahvaljivati Bogu na tom velikom daru, koji je temelj svih ostalih i čitavom svojom dušom 
ponavljati riječi sv. Pavla: "Hvala Bogu na neiskazanom njegovom daru" (2 Kor 9,15). Zahvaljivat 
će se tim više što vide oko sebe veliki broj onih koji nemaju vjere. Oni se mole da postignu milost, 
da očuvaju taj dar vjere pored svih napasti i kušnji koje ih okružuju, mole Boga da se obrate oni koji 
nemaju vjere. 

Poniznom podložnošću i čvrstim uvjerenjem početnici ponavljaju čin vjere govoreći s 
apostolima: "Umnoži nam vjeru" (Lk 17,5). Ali uz molitvu nadovezuju i studij ih čitanje knjiga 
koje mogu produbiti i ojačati njihovu vjeru. Početnici se moraju čuvati svega što bi moglo 
bespotrebno uzdrmati njihovu vjeru. 

Prije svega onog nepromišljenog čitanja i pristajanja uz štivo gdje se napadaju, ismijava ili 
čak u sumnju dovodi vjerske istine. Ako čovjek na to ne pazi, malo po malo, poprima sadržaje 
protivne vjeri, gubi, malo po malo, čistoću svoje vjere može doći u stanje kad više ne zna kako bi se 
postavio i ostao u vjeri kad ga uskolebaju sumnje i poteškoće. 

Početnici se moraju čuvati i one intelektualne oholosti koja bi htjela sve svesti na svoj nivo i 
prihvaćati samo ono što shvaća. Oni moraju imati na pameti daje iznad nas neizmjerno mudri Duh 
Božji, koji vidi ono što naš slabi razum ne može shvatiti i koji nam iskazuje veliku počast kad nam 


324 Ovo poglavlje sažimamo iz knjige Garrigou Lagrabge, Le tre eta delta vita interiore, la via illuminativa dei 
proficenti, edizione Vivere in, Rim 1984. 

otkriva svoje misli. Kada dakle ustanovimo da je on govorio, jedini je pametni zaključak da 
prihvatimo zahvalno svijetlo Božje objave. Ako se čovjek prigiba pred drugim čovjekom genijem 
koji se udostoji priopćiti nam neke svoje spoznaje, s koliko se više pouzdanja moramo prignuti pred 
neizmjernom Božjom mudrošću? 

Sto se tiče napasti protiv vjere, treba medu njima razlikovati jedne koje su neodređene i 
druge koje imaju točno određen objekt. Kad su one neodređene, kao što je na primjer ova: Tko zna, 
da li je to sve istina? - onda treba te napasti odbaciti utječući se molitvi. U drugim smo zgodama 
jasno vidjeli da naša vjera počiva na čvrstim temeljima. To nam je dosta. Ne možemo svaki dan 
dovoditi u sumnju stvari koje su jednom objavljenje i dokazane i za kojem smo shvatili da su takve. 
U stvarima običnog života ne zaustavljamo se kod tih sumnja, kod tih sumnjičavih misli koje nam 
prolaze kroz glavu. Idemo ravno naprijed moleći i gledajući ispred sebe i sigurnost vjere se vraća. 

Uz te razloge zdravog razuma treba dodati i molitvene zazive: "Vjerujem, Gospodine, pomozi 
moju nevjeru" (Mk 9,23). 

Ako se te napasti odnose na točno određeni predmet, određenu istinu vjere, čovjek treba i 
dalje čvrsto vjerovati, dublje upoznati vjeru Crkve, jer je tako u posjedovanju istine. Ali tu priliku 
može iskoristiti da bolje shvati istinu vjere i svoju poteškoću, bilo osobnim studijem, bilo pitajući za 
savjet čovjeka ili svećenika koji bi nam mogao pomoći riješiti poteškoću. Uz studij treba još 
nadodati i molitvu, poučljivost uz iskreno traženje i općenito čovjek brzo nađe rješenje svojim 
sumnjama. 

Treba tada imati na pameti da razboritost traži da prihvatimo istinu koja je dokazana dobrim i 
solidnim dokazima, sve dok nam svijetlo ne uspije raspršiti oblake. Poteškoća ne dokida snagu 
dokaza, ona samo pokazuje slabost našeg razuma. 

Uznapredovale duše na putu duhovnoga rasta vjere ne vježbaju se samo u vjeri nego u duhu 
vjere ili u životu po vjeri: “Pravednik moj iz vjere živi“ (Rim 1,17). 

One s ljubavlju čitaju Evanđelje, sretne da slijede našega Gospodina korak po korak, da 
uživaju u njegovim riječima i mislima, da se dive njegovim primjerima, da ih i same nasljeduju. 
Isus počinje biti središte njihovih misli: one ga traže u svojem čitanju i u svojim poslovima, želeći 
ga što bolje upoznati da ga što bolje uzljube. 

One se privikavaju da sve promatraju i da sve prosuđuju očima vjere: stvari, osobe, događaje, 
gledaju u svim božjim djelima ruku Stvoriteljevu i slušaju ih kako ponavljaju: “on nas je načinio, a 
nismo se mi sami načinib“ (Ps 99,33). One se u svemu dive upravo njemu. Osobe koje ih okružuju 
izgledaju im kao slike Božje, kao djeca istoga Oca nebeskoga, kao braća u Isusu Kristu. Događaje, 
koji su za ljude bez vjere katkada tako neshvatljivi, oni shvaćaju u svijetlu tog velikog načela vjere, 
daje sve određeno dobro vjernika, za izabrane, da su dobra i zla kako se događaju za naše spasenje 
i naše savršenstvo u Kristu. 

Uznapredovali na putu vjere nastoje vladati se u svemu prema načelima vjere. Njihovi se 
sudovi temelje na načelima Evanđelja, a ne načelima ovoga svijeta. Njihove su riječi prožete 
kršćanskim duhom, a ne duhom ovoga svijeta. Budući da usklađuju svoje riječi i svoje sudove, tako 
pobjeđuju ljudski obzir. Njihovi se čini približavaju što je moguće više činima našeg Gospodina 
koje oni rado promatraju kao uzor i tako izbjegavaju opasnosti da ih zavedu primjeri koje vide u 
svijetu a protivni su duhu Kristovu. Jednom riječi, oni žive duhom vjere. 

One nastoje konačno da i oko sebe šire tu vjeru kojom su sami prožeti. Svojim molitvama 
mole Boga da pošalje apostolskih poslanika da rade na naviještanju Evanđelja nevjernicima i 
hereticima: „Molite dakle gospodara žetve da pošalje poslanike u žetvu svoju“ (Mt 9,38). Svojim 
primjerima, dobro vrše sve svoje staleške dužnosti, da se oni koji to vide osjećaju potaknutima da ih 
nasljeduju. Svojim riječima, ispovijedajući jednostavno vjeru, ne obazirući se na ljudski obzir, da 
one nalaze u svojoj vjeri snage činiti dobro i utjehe u svojim nevoljama. Svojim djelima, 
doprinoseći svojom plemenitošću, svojim žrtvama, svojim osobnim djelovanjem pouci te moralnom 
i vjerskom odgoju svoga bližnjega. 

Tako dakle treba biti čvrsto uvjeren da u djelu našeg posvećenja sve ovisi o Bogu. Ali treba 
raditi tako kao da sve ovisi samo o nama. Bog nam doista nikada ne uskraćuje svoju milost i 
dosljedno u praksi trebamo se brinuti samo o svom osobnom nastojanju. 

Lako je vidjeti kako se primjenjuje izneseno načelo o rastu kršćanske nade u različitim 
etapama kršćanskog života. 

Početnici moraju prije svega nastojati da se čuvaju dviju krajnosti koje se protive kreposti 
nade, a to su preuzetnost i zdvajanje. Trebaju paziti i na to da se ne navezuju na stvorenja kako bi 
mogli svoju nadu osloniti na Boga. 

Uznapredovali se vježbaju ne samo u kreposti nade nego u sinovskom pouzdanju u Boga, 
koje se oslanja na Isusa Krista koji je središte njihova života. Budući da su ukalemljeni na svoju 
božansku Glavu, Isusa Krista, oni čekaju s potpunim pouzdanjem ono nebo gdje im Isus sprema 
mjesto "jer idem da vam načinim mjesto" (Iv 14,12) i gdje se već nalaze po nadi u osobi svoga 
Spasitelja "jer u nadi smo spašeni“(Rim 8,24). 

Oni iščekuju njegovu pomoć i u samim protivštinama i poteškoćama ovoga života. Kao da 
govore sa Psalmistom: "Ne bojim se zala, jer si ti sa mnom" (Ps 22,4). I doista naš ih Gospodin, koji 
živi u njima, krijepi, govoreći im kao nekad apostolima: "Mir vam, ja sam, nemojte se bojati" (Lk 
24,36). 

Ako ih katkad stignu kakve spletke ili progonstva, oni se sjećaju onoga što je sv.Vinko 
Paulski rekao svojima: "Pa kad bi se i cijela zemlja podigla da nas uništi, dogodit će se samo ono 
što će se svidjeti Bogu u kojeg stavljamo sve svoje pouzdanje" 

Uznapredovali se znadu dalje, radi toga pouzdanja u Boga, kloniti pretjeranog pristajanja 
uz užitke i uspjehe, što je još opasnije nego kad čovjeka stignu trpljenja. Kršćanin iako poštuje i 
cijeni zemaljska dobra ima na pameti da su zemaljska dobra prolazna, da ako se duša neredno 
postavi prema njima ometaju njeno nastojanje prema Bogu. Da izbjegne da ga ona posve ne zarobe, 
on se pozitivno vježba u mrtvenju, a napose traži radosti u bliskom prijateljstvu s Isusom. 

Nada nam pomaže da stalno duhom živimo za nebo. To znači da Bogu za ljubav i za nebo 
moramo raditi i trpjeti. To znači da prema njemu moramo upravljati svoje želje i svoja srca: "da u 
zemaljskim promjenljivostima i nestalnosti tamo budu uprta naša srca gdje su prave radosti“. 

Ova će nam misao dati poticaja da se često molimo pouzdano za dar konačne ustrajnosti, 
najdragocjeniji od svih darova. Bez sumnje, ne možemo ga zaslužiti. Ali ga možemo izmoliti od 
Božjeg milosrđa. Uostalom, za to je potrebno da se sjedinimo s molitvama Crkve i moliti za milost 
sretne smrti. 

Dakle i druga bogoslovna krjepost ufanja ima svoj razvoji put u duhovnom životu. Kada 
duša po vjeri spoznaje Boga, u njoj se rađa čežnja da se sjedini s njime. Bogoslovna krjepost nade 
čini da duša stječe sigurnost da će doći do sjedinjenja s Bogom zbog njegovih obećanja. Da bi duša 
došla do sjedinjenja s Bogom u vječnosti, ona se u nadi oslanja na Boga samoga. Dakle, temelj 
ufanja je sam Bog i sjedinjenje s njime kao najveće dobro za dušu, a upravo nam je to Bog izričito 
obećao u svojoj objavi. Bog je svemoguć pa svoja obećanja može ispuniti, vjeran je i hoće ih 
ispuniti. 325 Vjernik se od Boga može i treba nadati svim naravnim, duhovnim i materijalnim 
dobrima, uspjehu u radu, obitelji, staleškim dužnostima. Sve to ga podržava u nadi za postizanjem 
dobra i potpunom ostvarenju željenog cilja, a to je sjedinjenje s Bogom. Nadu kršćanina na poseban 
način potpomaže motrenje Kristovih zasluga, osobito njegove muke i zagovor Majke Božje. 

U početku duhovnog života vjernik treba posebno paziti sjedne strane da se ne bi preuzeto 
uzdao u svoje vlastite snage ili u neku vrstu olakih obećanja sebi i drugima koji bi budili lažnu i 
kršćanski neutemeljenu nadu, a s druge strane stanja depresivnosti i očaja zbog nutarnjih i vanjskih 
poteškoća te tako izgubio ne samo kršćansku nadu, nego i ono čisto ljudsko povjerenje u život. 
Ljudska nada postaje kršćankom krjepošću tek kada proizlazi iz vjere u Božja obećanja, te vjernik 
potaknut milošću živi svoju vjeru prakticirajući sva sredstva duhovnog života, ustrajno se trudi oko 
napretka u dobru te uz pomoć Božje milosti savladava poteškoće na putu. Pa ipak na putu rasta u 
vjeri duša se, osobito u početnom periodu duhovnog života, svjesno ili nesvjesno oslanja na samu 
sebe, svoje napore, krjeposti, uspjehe u dobrim djelima, pomoć drugih ljudi. Sklona je da sebi 


325 G. Barbera, Speranza, u DSM, str. 1623-1635. Autor obrađuje krepost nade u mnofortanskoj duhonvosti ukazujući 
na njene karakteristike po nauku sv. Ljudevita. 


528 





pripisuje duhovne pobjede nad porocima, grijesima, zlim sklonostima, kao i duhovni rast, a sve to 
istovremeno ispovijedajući da se oslanja samo na Boga. Sve dok kršćanin ne dosegne visoki stupanj 
duhovnog života, njegova nada nije postojana. Ona je manje ili više nestabilna i duša lako naginje 
prema preuzetnosti kada sve u životu dobro ide, ili prema obeshrabrenju kada doživi probleme ili 
neuspjehe. 

Slično kao kod krjeposti vjere, Bog sam po tamama, suhoćama, nutarnjim i vanjskim 
poteškoćama koje duši otkrivaju svu njenu krhkost i bijedu, dovodi u pitanje sve sporedne oslonce i 
motive puta duhovnoga rasta. U tim iskustvima, ako ih vjernik dobro kršćanski proživi, duša se čisti 
i preobražava, jača i sazrijeva duhovni život, a krjepost nade usavršuje jer duša ostaje postojana, 
čini čine čiste nade usprkos protivnim i mučnim iskustvima oslanjajući se samo na Boga i njegova 
obećanja daje neće napustiti. 

Kako prolazi vrijeme, u takivim iskustvima dolazi do jačanja bogoslovne krjeposti nade, a 
Bog može duši udijeliti i ulivenu nadu, te ona postaje nepobjedivo postojana u predanju punom 
povjerenja u Boga, bez tjeskobne zabrinutosti. Istovremeno duša se koristi svim ljudskim i 
naravnim sredstvima, bez oslanjanja na njih nego na Boga samoga i njegova obećanja. 326 Ova 
nepobjediva postojanost nade u duhovnom životu očituje se osobito u trenutcima kada izgleda da 
Božja providnost od duše udaljuje svaki ljudski oslonac ili kad se kušaju mučni neuspjesi. Ta 
iskustva trebaju biti proprćena predanjem punim povjerenja uz vjerno vršenje svojih staleških 
dužnosti i vršenje onoga što je spoznato kao volja Božja sve do u sitnice. 

Koliko vjernik više duhovno sazrijeva i ostaje vjeran darovima Božje milosti koje dobiva, 
time istovremeno izgrađuje nutarnje raspoloženje sinovskog predanja koje je tipično za nadu. Na taj 
način duša čineći sve što treba u duhovnom životu, usklađuje aktivnost življenja vjere i pasivnost 
potpunog predanja u Boga. 

Duša se dakle postupno vježba u ljubavi prema Bogu. Budući da je ljubav zapravo davanje 
samoga sebe, naša će ljubav prema Bogu biti to savršenija koliko mu se budemo potpunije predali, 
bez rezerve i bez ustupka: svom dušom, svom snagom, svim srcem svojim. A kako se na zemlji ne 
možemo davati a da se ne žrtvujemo, naša će ljubav prema Bogu biti toliko savršenija koliko ćemo 
se odvažnije vježbati u duhu žrtve iz ljubavi prema Bogu. 

Početnici se vježbaju u ljubavi prema Bogu tako da nastoje izbjegavati grijeh, posebno teški 
grijeh i njegove uzroke. Oni se dakle vježbaju u pokajničkoj ljubavi, žaleći gorko što su uvrijedili 
Boga i što povrijedili njegovu slavu. 

Ta ljubav u duši ima dvostruki učinak: 1. ona nas sve više odvaja od grijeha i od stvorenja uz 
koje nas je povezala želja za neurednim uživanjem; 2. ona nas izmiruje i sjedinjuje s Bogom ne 
samo tako što uklanja grijeh koji je velika zapreka za sjedinjenje s Bogom nego i što nam stavlja u 
srce osjećaje poniznosti i kajanja, koji već predstavljaju početak ljubavi i koji se pod utjecajem 
milosti katkada preobrazuju u savršenu ljubav. Jer, po riječima sv. Franje Saleškog, nesavršena 
ljubav Boga želi i traži, kajanje ga traži i nalazi, a savršena ljubav ga drži i stišće sebi. U svakom 
smo slučaju toliko dalje od grijeha koliko je naša ljubav prema Bogu jača i intenzivnija. 

Nadalje se početnici još vježbaju i u ljubavi kojom podlažu svoju volju volji Božjoj, dakako u 
njezinom prvom stupnju, pokoravajući se njegovim zapovijedima kao i zapovijedima Crkve i 
podnoseći odvažno poteškoće koje im Providnost šalje da im pomogne očistiti njihovu dušu. 

Ako ustraju njihova ljubav postaje zahvalna. Videći da ih Bog kraj svih njihovih grijeha 
neprestano obasiplje svojim dobročinstvima i da im tako velikodušno oprašta čim se pokaju, oni mu 
iskazuju svoju iskrenu i pravu zahvalnost, hvale njegovu dobrotu i nastoje da se što bolje okoriste 
njegovim milostima. To je već vrlo plemeniti osjećaj, to je već neka izvrsna priprava za čistu 
ljubav- lako se dižemo od primljenog dobročinstva do ljubavi prema dobročinitelju i želimo da 
njegovu dobrotu priznaje i hvali čitava zemlja. To je već prava ljubav. 

Uznapredovali na duhovnom putu se vježbaju u ljubavi koja uživa u Bogu, koja živo nastoji 
da ga slavi, koja nastoji da se uskladi s njegovom voljom i konačno dolaze do prijateljske ljubavi. 


326 Ž. Bezić, nav. dj. 95-97; R. Garrigou -Lagrage, nav. dj. 131-141. 

Ljubav koja uživa u Bogu nastaje iz vjere i razmatranja. Po vjeri i razmišljanju znamo i 
uvjeravamo se da je Bog punina bitka, savršenosti, mudrosti, moći i dobrote. Pa ako smo dobro 
raspoloženi ne možemo a da ne uživamo u toj njegovoj savršenosti. Raduje nas kad gledamo daje 
naš Bog tako bogat u svim dobrima, više nas veseli božanski užitak nego li vlastiti naš i svoje 
veselje pokazujemo činima divljenja, odobravanja i čestitanja. 

Tako na sebe navlačimo Božja savršenstva. Bog postaje naš Bog. Mi se napunjamo njegovim 
savršenstvima: njegovom dobrotom, njegovom blagošću, njegovim božanskim životom. Jer se srce 
napunja onim u čem uživa. I tako postajemo bogati božanskim savršenostima koje ljubav čini 
našima, uživajući u njima. 

Ali primajući u sebe božanska savršenstva, mi time privlačimo k sebi samoga Boga i potpuno 
mu se time dajemo, kako to lijepo tumači sv. Franjo Saleški: 

„Po ovoj svetoj ljubavi, kojom uživamo u Bogu, veselimo se dobrima koja su u Bogu, kao da 
su naša. Ali, jer su božanske savršenosti jače od našega duha, ulazeći u nj one ga posve zaokupe. 
Tako da po ovom uživanju ne velimo samo daje Bog naš, nego da smo mi njegovi. 

I duša neprestano vapije u svojoj svetoj šutnji: "Dosta mi je da Bog je Bog, da je njegova 
dobrota neizmjerna; za mene nije važno da li sam mrtva ili živa, jer moj dragi ljubljeni živi vječno 
posve slavnim životom...Za dušu koja ljubi je dosta da onaj koga ona ljubi više nego samu sebe 
bude nagrađen vječnim dobrima, jer ona živi više u onom koga ljubi nego li u onom koga 
oživljava ".(Teotim I,V,1 ) 

Ova se ljubav pretvara u ljubav koja suosjeća i pati kad promatra Isusa kako trpi. Pobožna 
duša, gledajući ovu bol i nevolju u kojoj se nalazi to božansko Biće koje ljubi, ne može se oprijeti 
da s njime ne podijeli njegovu bol. Upravo ta ljubav privukla je na sv. Franju Asiškog rane Isusove i 
kao i na sv. Katarinu Sijensku. Uživanje u Bogu rodilo je suosjećanjem Kristovih boli, a to je opet 
proizvelo ranu koja je slična rani na Onome koji je ljubila. 

Iz te ljubavi koja uživa u Bogu rađa se ljubav koja nastoji biti velikodušna, to znači živa želja 
da slavi, a i drugi da slave onoga koga dotična osoba ljubi. To se, s obzirom na Boga, može 
vježbati na dva načina: 

Onomu koji posjeduje nutarnje savršenstvo, ovakvu ljubav možemo iskazivati samo u 
pretpostavci, govoreći na primjer: Kad bih ti, pretpostavivši ono što je nemoguće, mogla Bože 
učiniti kakvo dobro, ja ne bih oklijevala da ti ga želim i uz cijenu svoga života. 

A što se tiče Božje slave, apsolutno nastojimo uvećati je i u sebi i u drugima. Tako da ga duša 
bolje upoznaje i jače ljubiti, doprinosimo da ga i drugi bolje upoznaju i jače uzljube. 

Kad smo tako puni štovanja i divljenja prema Bogu, želimo da njegovo Ime cijela zemlja 
blagoslivlja, uzvisuje, hvali, časti i da mu se klanja. A budući da smo slabi to činiti sami za sebe, 
pozivamo u pomoć sva stvorenja da hvale i blagoslivljaju svoga Stvoritelja: „Blagoslivljajte 
Gospoda sva djela Gospodnja“ (Dan 3,57); duhom se uzdižemo do neba da se pridružimo 
anđeoskim korovima i svetima i da pjevamo s njima: "Svet,svet,svet Gospodin"... Sjedinjujemo se 
zatim i s Blaženom Djevicom, koja je uzdignuta nad sve Anđele i koja više hvali i časti Gospodina 
nego sva druga stvorenja i s njome ponavljamo: "Veliča duša moja Gospodina". Ali na posebni se 
način sjedinjujemo s Utjelovljenom Riječi, velikim Svećenikom Očevim, koji kao Bog i čovjek 
pruža presvetom Trojstvu neizmjernu hvalu. 

Duhovi porast se osjeti i u razboritosti, duša koja duhovno raste kao da dobiva nutarnju 
lakoću praktične prosudbe o kršćanskome životu u svakodnevnici, uviđa što ne treba činiti te što i 
kako treba činiti 

Sv. Katarina Sijenska uči kao da sama Božja providnost govori u prvom licu : „Ne smije se biti 
privržen poglavito na pokoru, nego na krjepost. To su sveta i slatka djela što ih ja zahtijevam od 
svojih slugu, to jest one unutarnje krjeposti duše, postavljene na kušnju, kako ti rekoh, a nisu to 
samo one krjeposti koje se vrše posredstvom tijela, to jest vanjskim činima ili ra z nim pokorama, 
koje su sredstvo krjeposti, ali nisu one prave krjeposti. Jer kad bi bila ta djela sredstvo krjeposti a ne 
i krjepost, gore spomenuta, bila bi meni malo ugodna. Dapače, često puta, kad duša ne bi vršila 
svoju pokoru s razlikovanjem, te bi najviše polagala svoj osjećaj u pokoru koju je poduzela, 
stavljala bi zapreku svome savršenstvu. 

Svoj osjećaj treba, naprotiv, postaviti u ljubav, sa svetom mržnjom na sebe, sa savršenom 
poniznošću i strpljivošću i još ga treba postaviti u druge unutarnje duševne krjeposti sa glađu i 
željom za mojom čašću i za spasom duša. Ove krjeposti pokazuju da je volja mrtva te da se 
sjetilnost neprestano mrtvi iz ljubavi prema krjeposti. 

Duša mora uvijek vršiti svoju pokoru s ovim razlučivanjem, to jest mora postaviti na prvo 
mjesto osjećaj prema krjeposti više negoli osjećaj prema pokori. Pokora je samo sredstvo da 
pomnoži krjepost, prema potrebi i prema svojoj mogućnosti. Kad bi duša, naprotiv, postavila 
pokoru kao temelj, priječila bi svoje savršenstvo, jer savršenstvo ne bi bilo izgrađeno na pravom 
prosuđivanju u svjetlu pravoga spoznanja sebe i moje dobrote. I ne bi prispjela k mojoj istini, nego 
bi radila bez razlučivanja, ne ljubeći ono što Ja najviše ljubim i ne mrzeći ono što Ja najviše mrzim; 
jer razlučivanje nije drugo nego prava spoznaja koju duša mora imati o sebi i o meni. U ovoj 
spoznaji razlučivanja mora imati učvršćene svoje korijene. 

Razlučivanje je mladica srasla i ujedinjena s ljubavlju. Istina je da ono ima mnoge sinove 
kao što stablo ima mnoge grane; ali ono što daje život stablu i granama, to je korijen, ako je zasađen 
u zemlju poniznosti (koja je dojilja i hraniteljica ljubavi), gdje je uzrasla ova mladica i stablo 
razlučivanja. Jer kad ne bi bila krjepost usađena u poniznost, ne bi bila prava krjepost razlučivanja i 
ne bi dala plod života, jer poniznost proistječe iz spoznaje koju duša ima o sebi, i već ti rekoh da je 
korijen razlučivanja prava spoznaja sebe i moje dobrote, tako da čovjek odmah po pravdi daje 
svakome što je dužan. 

U prvom redu vraća meni dajući slavu i hvalu mojemu imenu pripisujući mi milosti i darove 
koje vidi i raspoznaje da ih je primio od mene. Sebi vraća što vidi da je sam zaslužio, no 
poznavajući ništetnost svoga bića te da je to što postoji primio kao milost od mene. Meni a ne 
samom sebi pripisuje svaku drugu milost koju je primio, povrh bivovanja. Duši se čini da je 
nezahvalna na tolikim dobročinstvima i nemarna što nije upotrebila primljeno vrijeme i milosti; 
zbog toga joj se čini da je zavrijedila kaznu. Tada zamrzi sebe i osjeća bol zbog vlastitih grijeha. 
Sve ovo čini krjepost razlučivanja koja se osniva na spoznanju sebe, skupa s pravom poniznošću. 
Jer kad bi u duši pomanjkala ova poniznost, bila bi duša bez pravog razlučivanja. 

Takva bi sljepoća bila ukorijenjena u oholosti, kao što je razlučivanje, naprotiv, ukorijenjeno 
u poniznosti, čovjek bi u tom slučaju, poput kradljivca, slijepo krao čast meni te je pridavao sebi, 
precjenjujući sebe, dok bi meni pridavao ono što je njegovo, tužeći se i mrmljajući na moje tajne 
koje sam pokazao na njemu ili na drugim stvorovima, te bi se sablažnjavao nad svakom stvari, bilo 
na sebi bilo na bližnjemu. 

Protivno čine oni koji imaju krjepost razlučivanja; koji, čim su vratili spomenuti dug meni i 
sebi, vraćaju zatim bližnjemu najglavniji dug ljubavi i ponizne neprekidne molitve, što ga dugujemo 
jedni drugima. Vraćaju mu i dug pouke, pa primjera svetog i poštenog života, savjetujući ga i 
pomažući koliko je potrebno za njegovo vječno spasenje. 

U svakom staležu u kojemu se čovjek nalazi, bio on gospodar ili prelat ili bio podložnik, ako 
ima ovu krjepost, svaku stvar koju daje ili pruža bližnjemu čini s razlučivanjem i s osjećajem 
ljubavi, jer su krjeposti povezane i stavljene skupa te su usađene u zemlju prave poniznosti koja 
proizlazi iz spoznanja sebe. 

Kako su ljubav, poniznost i razlučivanje povezane skupa i kako se duša mora prilagoditi. 

Znadeš li kako stoje ove tri krjeposti? One stoje kao kad bi ti imala krug postavljen na 
zemlji, a iz središta kruga izlazilo bi stablo sa mladicom sa strane. Stablo se hrani zemljom unutar 
kruga; kad bi, naprotiv, bilo izvan zemlje, stablo bi uginulo, niti bi dalo ploda dok ne bi bilo 
usađeno u zemlju. 

Na sličan način pomisli da je duša stablo stvoreno za ljubav, te ne može živjeti od drugoga 
osim od ljubavi. Ako duša nema ljubavi prema savršenoj božanskoj ljubavi, ne proizvodi ploda 
života, nego proizvodi plod smrti. Potrebno je da korijen ovog stabla, to jest osjećaj duše, ostane 
unutar, ne izlazeći van iz kruga pravog spoznanja sebe. Ovo spoznanje je ujedinjeno sa Mnom, koji 
nemam ni početka ni svršetka, kao krug koji je okrugao, i koliko god ide unutar naokolo, ne nalaziš 
mu kraja ni početka, a ipak se nalaziš u njemu. Ovo spoznanje sebe nalazi se iznad zemlje prave 

poniznosti koja je toliko velika kolika je širina kruga, to jest kolika je spoznaja sebe ujedinjena sa 
mnom. 

Inače ne bi bio krug bez svršetka i bez početka; nego time što bi počeo sebe spoznavati imao 
bi početak, a svršetak bi bio u pomutnji ako ova spoznaja ne bi bila ujedinjena sa mnom. Stablo, 
dakle, ljubavi hrani se u poniznosti i izbacuje sa strane mladicu pravog razlučivanja. Srž stabla 
ljubavi, a to je duša, jest strpljenje koje je znak što pokazuje da sam ja prisutan u duši i da je duša 
ujedinjena sa mnom. Ovo stablo, usađeno tako nježno, izbacuje miomirisne krjeposti s veoma 
različitim dahom i okusom; to daje duši plod milosti i plod koristi bližnjemu već prema nastojanju 
kojim želi primiti te plodove od mojih slugu. Meni pruža miris slave i hvale mojemu imenu. Tako 
čovjek čini ono za što sam ga stvorio i tako dolazi do svoga cilja, k meni koji sam trajan život i ne 
mogu mu biti oduzet ako on neće. Svekoliki plodovi što ih stablo daje začinjeni su razlučivanjem, 
jer su ujedinjeni među sobom, kako sam ti rekao. 

Kako se pokora i druge tjelesne vježbe moraju uzeti kao sredstva da se dođe do krjeposti, a 
ne kao predmet glavnih osjećaja. Još se govori o svjetlu razlučivanja. 

Ovo su plodovi i djela koja tražim od duše: krjeposti prokušane u vrijeme nevolje. Stoga, 
ako se dobro sjećaš, već je tome davno, kad si željela da poduzimaš veliku pokoru za mene te si mi 
govorila: »Sto mogu učiniti da nešto podnesem za tebe?«, ja sam ti odgovorio: »Ja se zadovoljavam 
sa malo riječi, a s mnogo djela«, pokazujući ti na taj način da mi nije drag onaj koji me zove samo 
znakom riječi: »Gospodine, Gospodine, ja želim nešto učiniti za tebe«, niti onaj koji meni za ljubav 
želi i hoće da trapi tijelo mnogim pokorama, a da ne mrtvi svoju volju. Ja naprotiv hoću mnoga 
djela junački podnesena sa strpljivošću, i one druge unutarnje krjeposti, koje sam ti spomenuo, koje 
sve proizvode djela i plod milosti. 

Svako drugo djelo, koje se temelji na drugom načelu, smatram kao da se sastoji od samih 
riječi, jer je takvo djelo ograničeno, dok Ja, koji sam neizmjeran, tražim beskonačna djela, to jest 
nadahnuta neizmjernom ljubavlju. Hoću da se djela pokore i drugih vježbi shvate kao sredstvo, a ne 
kao predmet glavnog osjećaja. Jer, ako bi u njih bio stavljen glavni osjećaj, meni bi bila dana stvar 
po sebi konačna, te bi bila kao riječ koje, čim izađe iz usta, više nema. Osim da ova riječ izađe s 
osjećajem duše što ga duša začinje i rađa kao istinsku krjepost, tako da je ovo konačno djelo (koje 
nazivam riječju) ujedinjeno s osjećajem ljubavi. U tom slučaju bi bilo meni ugodno i drago jer ne bi 
bilo samo, nego popraćeno pravom spoznajom, po kojoj se tjelesna djela upotrebljavaju kao 
sredstva a ne kao glavni osjećaj. 

Ne bi bilo prikladno da se početak i svršetak postavi u pokoru ili u bilo koje izvanjsko djelo, 
jer sam ti već rekao da su takva djela u sebi konačna. I uistinu jesu takva, bilo stoga što su učinjena 
u konačnom vremenu, bilo stoga što ih stvorenje samo napušta ili mu drugi čine da ih mora 
napustiti. Kada ih napušta po potrebi, jer ne može dovršiti započeti čin zbog raznih neprilika koje 
naiđu, ili pak po poslušnosti na zapovijed svoga starješine: tada, kad bi ih činio, ne samo ne bi imao 
zasluge nego bi vrijeđao Boga. Spoznaj dakle da su to konačna djela. Moraš ih, dakle, uzeti kao 
sredstvo, ne kao cilj, te bi se duša koji put, kad bi ih morala napustiti, našla praznom. 

To vam je pokazao slavni Pavao, moj navjestitelj, kad u jednom pismu reče da mrtvite tijelo 
i da ubijete svoju volju, to jest da znadete držati na uzdi tijelo, trapeći ga kad bi htjelo da se bori 
protiv duha. Volja treba da bude u svemu mrtva, zanijekana i podložena mojoj volji. Ona se ubija 
onim dugom što ga krjepost razlučivanja vraća duši, kako ti rekoh, to jest onom mržnjom i 
negodovanjem prema grijesima i prema vlastitoj sjetilnosti što se stječu u spoznanju sebe. Ovo je 
onaj nož koji ubija i reže svako djelo zasnovano na vlastitoj volji. 

Koji tako radi ne daje mi samo riječi, nego mnoga djela. Kad kažem mnoga, ne označujem ti 
broj, jer osjećaj duše osnovan na ljubavi koja daje život svim krjepostima mora dostići do 
neizmjernosti. No ne odbacujem riječi, nego rekoh da volim malo riječi, pokazujući ti da je svako 
djelo u sebi konačno: zato rekoh malo; ali mi se ipak sviđaju kad su postavljene kao sredstvo 
krjeposti, a ne kao da su glavna krjepost. 

Stoga neka nitko ne sudi da je veća savršenost u velikom pokorniku koji se mnogo 
posvećuje da ubija svoje tijelo, nego li u onomu koji manje čini pokore; jer, kako ti rekoh, nije u 
tome krjepost i zasluga; tada bi, naime, loše stajao onaj koji iz zakonitih razloga ne bi mogao vršiti 

djela i čine pokore; nego zasluga stoji u krjeposti ljubavi začinjenoj pravim razlučivanjem; inače bi 
bili bez vrijednosti. Razlučivanje daje ovu ljubav prema meni bez kraja i bez mjere, jer sam Ja 
vrhovna i vječna Istina. Ona ne postavlja zakona ni svršetka ljubavi kojom čovjek ljubi mene, dok 
je mora prema bližnjemu vršiti s mjerom i s urednom ljubavlju. 

Svjetlo razlučivanja koje proizlazi iz ljubavi pruža bližnjemu urednu ljubav koja ne čini sebi 
štetu grijeha zato da bi koristila bližnjemu. Jer kad bi učinila samo jedan grijeh da spasi cio svijet od 
pakla ili da izvrši veliku krjepost, to ne bi bila ljubav uredna i prosvijetljena, nego slijepa i 
nerazborita, jer nije dopušteno vršiti velike krjeposti i koristi bližnjemu s krivnjom grijeha. Ali 
sveto razlučivanje je raspoloženo na taj način da duša upravlja sve svoje sile na to da mi sa svom 
brigom služi, te ljubi bližnjega s osjećajem ljubavi žrtvujući, kad bi to bilo moguće, tisuću pula 
život tijela za spas duša, podnoseći patnje i mučenja samo da one imaju život milosti, te prikazuje 
svoja vremenita dobra na korist i pomoć tijelu bližnjega. 

Evo što čini svjetlo razlučivanja koje proizlazi iz ljubavi. Tako vidiš da svaka duša, koja 
hoće milost s pravim razlučivanjem, pruža i mora pružati meni neizmjernu ljubav bez mjere, a 
bližnjemu (potaknuta neizmjernom ljubavlju prema meni) pravilnu i urednu ljubav, ne počinjajući 
grijeha da bi koristio bližnjemu. Na ovo vas je opomenuo sv. Pavao kad je rekao da ljubav mora 
početi od sebe, inače korist dana bližnjemu ne bi bila savršena. Jer kad duši manjka savršenost, 
nesavršena je svaka stvar s obzirom na sebe i s obzirom na drugoga. 

Ne bi bilo prikladno, zato da se spase stvorenja, koja su konačna i stvorena od mene, da 
budem vrijeđan Ja koji sam neizmjerno Dobro. Sam onaj grijeh bio bi teži i veći od ploda koji bi 
proizišao od onog grijeha; tako na nijedan način ne smiješ počiniti krivnju grijeha. 

Prava ljubav to znade, jer sobom nosi pravo svjetlo razlučivanja, svjetlo koje raspršuje svaku 
tamu, diže neznanje, začinja svaku krjepost te je njime začinjeno i svako sredstvo krjeposti. Prava 
ljubav ima takvu razboritost da ne može biti prevarena; takvu jakost da ne može biti pobijeđena; 
tako veliku ustrajnost sve do kraja, da ide od neba do zemlje, od ljubavi prema meni do ljubavi 
prema bližnjemu. Pravom poniznošću mimoilazi zamke đavla i stvorove svojom razboritošću. 
Nenaoružanom rukom, to jest s mnogo patnje svladava đavla i tijelo, upotrebljavajući ovo slatko i 
slavno svjetlo po kojem je spoznala svoju krhkost i poznavajući je, vraća joj dug mržnje. Gazi svijet 
i stavlja ga pod noge osjećaja. Prezirući ga i držeći ga ništetnim, čovjek postaje gospodar, 
podrugujući mu se. 

Stoga ljudi od svijeta ne mogu dignuti duši krjeposti, Nego su sva njihova progonstva još i 
porast i potvrda krjeposti, koja je najprije začeta osjećajem ljubavi, zatim se kuša u bližnjemu, pa se 
rađa u njemu. Tako sam ti pokazao, ako se krjepost ne bi vidjela i ako ne bi donosila svjetlo u 
vrijeme kušnje pred ljudima, ne bi bilo istinito da seje začela. Već sam ti rekao i očitovao kako ne 
može biti savršena krjepost i krjepost koja daje plod, bez posredovanja bližnjega. Kad žena začne 
dijete, ali ga ne da na svjetlo, njezin muž još ne smatra da ima sina. Tako i Ja, koji sam muž duše, 
velim da zaista duša nije začela krjepost ako je na porodi u ljubavi bližnjega, pokazujući je prema 
svima, općenito ili posebno, prema potrebi. Isto velim o manama da se sve vrše posredstvom 
bližnjega. (Dijalog Božje providnosti pog. 9-11 ) 

Duša je na putu duhovnog rasta u dobroj mjeri naučila i kako živjeti odnos s drugima. 
Kršćanski je dopušteno više voljeti i preferirati jednu osobu više nego drugu, ali ne na način da se 
drugoj osobi negira ili odbija nešto od onoga što joj je kao takvoj potrebno iskazati, to jest 
pravednost zahtjeva da u drugome vidimo osobu koju moramo poštovati kao dijete Božje. 

Duše koje žive put prosvjetljenja su u velikoj mjeri zadobile strpljivost po kreposti jakosti 
koju vježbaju i žive u protivštinama života. Po ovoj kreposti duša posjeduje samu sebe i podnosi 
mučne stvari bez padanja u malodušje po povjerenju u Boga i Božju providnost, svjesne su da po 
dobrom podnošenje muka i poteškoća Bog gradi duhovno zdanje duše. Strpljenje prerasta i u 
blagost koja odstranjuje u ra z nim prigodama ogorčenost prema bilo kome ili bilo čemu te duša na 
ovaj način čuva čistom svetu ljubav. Sv. Franjo Saleški uči: 

»Strpljivost vam je potrebna, veli apostol, da ispunite volju Božju i dobijete, što vam je 
obećano«. Tako je, kao što je i Spasitelj rekao: »U strpljivosti ćete posjedovati duše svoje«. Vrlo 
sretan je čovjek, Filotea, koji posjeduje svoju dušu, a što nam je savršenija strpljivost, savršenije 
ćemo i duše posjedovati. Sjećaj se često, da nas je Gospod Naš otkupio trpeći muke i nevolje i da i 
mi moramo podnositi nepravde, protivštine i zlovolju, što budemo mogli mirnije. 

Ne ograničuj strpljivosti samo na neke nepravde i žalosti, nego je protegni uopće na sve, što 
ti Bog pošalje ili pripusti. Neki hoće da trpe samo časne muke, na pr. rado trpe, da budu ranjeni u 
boju, da ih u boju zasužnje, podnose progon radi vjere, rado padnu na prosjački štap, samo da 
dobiju parnicu. Svi ovi ne ljube nevolje, nego čast, koju im donosi. Ko zbilja strpljivo služi Bogu, 
podnosi jednako nevolje, bile združene sa sramotom ili s čašću. Srčanomu je samo ugodno, ako ga 
zlobnici preziru, kore i optužuju; ali samo viteška duša podnosi, daje kude, tuže, zlostavljaju čestiti 
ljudi, prijatelji i rođaci. Više od svih drugih udaraca cijenim blagost, kojom je veliki svetac Karlo 
Boromejski dugo crpio javne ukore, što ih je znamenit propovjednik veoma stroga reda sipao na nj 
s propovjedaonice. Kao što jače boli, kad nas ubodu pčele, nego kad ubodu muhe, tako nas jače boli 
zlo, što nas snađe od dobrih, pa njihove prigovore teže podnosimo nego prigovore drugih. Ipak se 
često događa, da se dva čovjeka s dobrom namjerom, zli raznih nazora, teško među se protive i 
progone... 

Svrni često duhovne oči na raspetoga Isusa, gola pogrđena, izražena, ostavljena, obasuta 
svakim jadom, žalošću i mukom, pa se sjeti, da se sve tvoje patnje ni težinom ni brojem ne mogu 
n ik ako izjednačiti s Njegovima, k tome da ti za Nj nisi trpjela ništa prema onome, što je On za te 
podnio. Promotri, da su muke, što ih nekad podnesoše mučenici, pa i one, što ih toliko ljudi trpi, 
mnogo teže, tako da se s njima ne mogu usporediti muke, što ih ti trpiš, pa reci: »Jao, moje su muke 
utjehe, a moje trnje ruže, usporede li se s mukama ovih ljudi, ikoji bez pomoći, bez potpornja, bez 
polakšice živeći neprestano umiru pritisnuti beskrajno većim nevoljama« koja obrezana bolje i 
obilatije rodi. 

Gledajmo uvijek raspetoga Isusa Krista, služimo Mu s pouzdanjem i bezazleno, ali mudro i 
oprezno. On će nam štititi dobar glas, pa ako pripusti, da imamo se tome, pripustit će zato, da nam 
vrati bolji ih da napredujemo u svetoj poniznosti. A više vrijedi mrvica poniznosti nego brdo časti. 
Ako nas nepravedno kude, branimo se mimo istinom protiv klevete. Ako ne popusti, sve se više 
ponizjumo, pa dobar glas i dušu predajmo u ruke Božje, Boljega zakloništa ne nađosmo. Služimo 
Bogu ina dobru i na zlu glasu poput sv. Pavla, da uzmognemo reći, s Davidom: »Bože moj, za te 
podnesoh ovo ruglo, i sramota pokri moje lice«. Ipak izuzimljem neke zločine tako grozne i 
sramotne, te se niko ne smije dati njima ocrniti, kad se može opravdati. Isto tako neke osobe dobra 
glasa, na koje se mnogi ugledaju. U tom slučaju po nauku bogoslovaca moramo mimo suzbiti 
pretrpljenu krivicu“. (Filoteja III, 3) 

Sv. Franjo Saleški o potrebi blagosti za rast na duhovnim putu uči: ,,0 blagosti prema 
bližnjemu i o lijeku protiv Ijutine. Sveta je krizma, koju po predaji apostolskoj upotrebljava Crkva 
Božja kod sv. potvrde i kod blagoslova, (sastavljena od maslinskoga ulja pomiješana s balzamom. 
Označuje nam među ostalim i dvije drage i veoma omiljele kreposti, što isu sjale u svetoj osobi 
Gospoda Našega. I On nam ih je naročito preporučio, jer se njima mora naše srce prikazati posebice 
Njemu na službu i Njega nasljedovati. »Učite se od mene, veli, jer sam blaga i ponizna srca«. 
Poniznost nas usavršuje prema Bogu, blagost prema ljudima. Kako već gore spomenuh, balsam 
pada u svakoj tekućini na dno, pa označuje poniznost, ulje vazda pliva na površini te prikazuje 
blagost i dobroćudnost, koja sve stvari nadmašuje i ističe se medu krepostima, jer je cvijet ljubavi. 

A sv. Bernard veli, daje ljubav savršena, kad je ne samo strpljiva već blaga i dobrohotna. 
No pazi, Filotea, da ova tajanstvena krizma sastavljena od blagosti i od poniznosti bude u tvome 
srcu. Jer neprijatelj zaplete vješto mnoge, pa se samo jezikom i vanjskim držanjem zabavljaju s ove 
dvije kreposti. Ne proučavaju svojih unutarnjih osjećaja, pa misle, da su ponizni i blagi, a ipak nisu 
ni mrvice. A to se lako pozna: Neka im ko reče samo nepoćudnu riječ, neka ih i najmanje uvrijedi, 
uza svu prividnu krotkost i poniznost planu kao risovi. Vele, da ne će oteći, pa makar ih i ljutica 
ujela, koji upotrijebe lijek prozvan milošću sv. Pavla, samo ako je milost prava. Tako nas i prava 

poniznost i blagost čuvaju od svake nadutosti i žestine, što ih obično nepravde uzrokuju u našem 
srcu. Ako li nas ubodu i ugrizu klevetnici i neprijatelji, a mi se nadmemo, planemo i razjarimo, znak 
je, da naša poniznost i blagost nije prava ni iskrena već umjetna i prividna 

Sveti i slavni patrijarh Josip, šaljući braću iz Egipta kući svoga oca, opomenu ih samo 
ukratko: »Nemojte se svađati putem«. I ja to tebi velim, Filotea. Ovaj jadni život samo je put u 
blaženi život. Nemojmo se dakle svađati na putu jedni s drugima. Stupajmo s četom svoje braće i 
drugova blago, mirno i prijazno. Ja ti kažem čisto i bistro: ako je ikako moguće, ne svađaj se ni s 
kim, i ni pod kojom izlikom ne otvaraj ljut ini vrata svoga srca. Sv. Jakov veli kratko i bez iznimke: 
»Srditost ljudska ne čini pravednosti Božje«. 

Istina, treba se zlu opirati i ispravljati mane podložnika postojano i srčano, ali blago i mimo. 
Ništa ne će razjarena slona tako ublažiti, kao kad pogleda janješce, a ništa ne slabi tako lako silu 
topovskoga zrna kao vuna. Ne prima se tako rado ukor, što potječe od strasti, pa bio i razuman, kao 
što ukor, što dolazi od sama razuma. Razumna je duša prirodno podložna razumu, a strast je svlada 
samo silom. Zato razum i omrzne, kad ga prati strast. Njegova vlast gubi ugled zbog društva sa 
samo silom. Vladari neizmjerno časte i tješe narode, kad putuju s mirnom pratnjom. Vode li vojsku, 
pa i radi općega dobra, vazda dolaze u nezgodno vrijeme, i na štetu. Ako naime traže, da se u vojsci 
održava stroga vojnička stega, ipak ne mogu zapriječiti bilo kakvoga nereda, a to muči proste ljude. 
Isto tako svako ljubi i štuje razum, dok sam vlada i mimo kažnjava, kori i opominje, makar oštro i 
strogo. No ako ga prati ljutnja, 'gnjev, razjarenost, koje sv. Augustin zove njegovim vojnicima, više 
će ga se bojati nego ga ljubiti; a ko tako radi, njegovo se srce muči i zlostavlja. 

Bolje je, piše isti sv. Augustin Profaturu, da ne damo ljutini u svoje srce, pa bila pravedna, 
pravična i sićušna, jer ako je primimo, teško je istjerasmo: potkrade se u srce kao mala grančica, a 
za čas nabuja, i eto ti grede. Prenoći li samo jednom, znade li sunce nad našom ljutinom (a to nam 
zabranjuje Apostol), pretvori se u mržnju, pa ćeš se je jedva jedvice moći osloboditi. Hrane je 
stotine krivih sumnja, jer nijedan razjaren čovjek ne misli, da mu je srditost nepravedna. 

Bolje je dakle, da se priučimo živjeti bez srdžbe, nego da se srdimo umjereno i pametno. 
Ako nas obuzme srdžba zbog naše nesavršenosti i slabosti, bolje je, daje brzo odbijemo, nego da se 
s njom nagađamo. Ako je pustimo samo malko, odvojit će mjesto i učiniti kao zmija, koja lako 
uvuče čitavo tijelo, gdje može promoliti glavu. No reći ćeš mi: »Kako mogu ugušiti srdžbu?« Čim 
je osjetiš u srcu, moraš okupiti spremno sve sile, ali ne naglo ni žestoko, nego tiho, ali opet ozbiljno. 
Kao što se vidi, da u sudnicama i u sabornicama dižu veću buku redari, vičući: »Mir«! nego oni, 
koje hoće da umire, tako se često puta dogodi, da se, hoteći žestoko suzbiti svoj gnjev, još više 
uznemirimo, nego nas je uznemirio gnjev. A uznemireno srce ne može vladati samo sa sobom. 

Iza toga tihoga napora poslušaj savjet sv. Augustina, koji je, već kao starac savjetovao mladoga 
biskupa Auksilija: »Radi, što mora raditi čovjek. Ako li ti se dogodi, što se dogodilo čovjeku 
Božjemu, ko’i veli: »Oko mi je pomućeno od velike srdžbe«, uteći se Bogu, vapeći: »Smiluj mi se, 
Gospode«, da pruži svoju desnicu i utiša tvoju srdžbu.« 

Hoću da kažem, da moramo Boga pozvati u pomoć, čim vidimo, da nas obuzima ljutnja, kao 
što učiniše apostoli na jezeru, kad ih uznemiri vjetar i oluja. On će zapovjediti našim strastima i 
nastat će velika tišina. No opet te upozoravam, da se protiv silne ljutine moraš moliti tiho i mirno, a 
ne žestoko. To vrijedi o svakom ustuku protiv zla. A usto, čim opaziš, da si nešto učinila u ljutini, 
popravi pogrešku blagošću prema onome, na koga si se naljutila. Jer što je prijeki lijek protiv laži, 
da je odmah porečeš, čim opaziš, da si je izustio; tako je i dobar lijek protiv ljutine, da odmah 
popraviš krivicu protivnim blagim činom. Svježe se rane brže zarastaju. 

Osim toga, kad si miran pa nemaš zašto da se srdiš, sakupi golemu zalihu blagosti i 
dobroćudnosti. Sve svoje riječi govori, svaki čin, bilo manji bilo veći, radi što budeš mogao blaže. 
Sjećaj se, da je Zaručnica u Pjesmi nad pjesmama med ne samo na ustima i navrh jezika, već i pod 
jezikom, t. j. u srcu. A nije samo med, već i mlijeko. Ne moramo prema bližnjemu biti blagi samo 
na jeziku, već i u srcu i usred duše. A nije dosta samo blagi med, koji ugodno miriše, t. j. blagi i 
umiljati saobraćaj sa strancima, nego nam treba i slatko mlijeko medu ukućanima i susjedima. U 
tom mnogo griješe oni, koji se na cesti pričinjaju anđeli, a u kući su vragovi. 

O blagosti prema sebi. 

Osobito se korisno možemo vježbati u blagosti, kad je vršimo sami prema sebi, kad se ne 
ljutimo na se ni na svoje nesavršenosti. Jer ako i hoće razum, da požalimo i zamrzimo na grijeh, kad 
sagriješimo, ipak ne smije ta mržnja biti oštra, puna jada, gnjeva i ljutnje. K tome griješe mnogi, 
koji se razgnjeve, što su se srdili. Tako im srce neprestano tone u srdžbi, pa ako im se i čini, daje 
druga srdžba oborila prvu, ipak širom otvara vrata novoj, koja će prvom zgodom provaliti. Osim 
toga ova srditost, ljutina i gnjev na se smjera samo na oholost, a potječe iz samoljublja, koje se 
uzrujava i uznemiruje, kad nas vidi još nesavršene. Treba dakle da se kajemo za svoje pogreške 
mirno, ozbiljno i odlučno. 

Kao što sudac bolje kazni krivce, kad izriče osudu razumno i mirno, nego kad je izriče 
naprasito i strastveno, jer sudeći u strasti, ne kazni pogreške onako, kakve su, već kakav je sam. 
Tako i mi bolje kaznimo sami sebe, ako se kajemo mirno i ustrajno, nego kad se kajemo gorko, 
tjeskobno i srdito. Jer, kajući se žestoko, ne pazimo na veličinu svojih pogrešaka, nego na svoja 
nagnuća. Komu je, na pr. omiljela čistoća, rasrdit će se teško na najmanju pogrešku, što je počini 
protiv nje, a smijat će se samo svojoj teškoj kleveti. Naprotiv, komu je mrska kleveta i ogovaranje, 
uznemirit će se, ako je i malo mrmljao, a ne će mariti za najveći grijeh protiv čistoće.... To se 
događa stoga, jer ljudi ne prosuđuju svoje savjesti razumom već strašću. 

Vjeruj mi, Filotea, kao što se više doima djeteta i popravlja ga, kad ga otac kori blago i 
srdačno, nego kad žestoko i srdito, tako će se i nama više potaći srca i više ćemo žaliti, kad naše 
srce počini kakvu pogrešku, pa ga prekorimo blago i mirno, više samilosno nego strastveno, 
nukajući ga na popravak. Više ćemo učiniti, nego da ga korimo ljuto, gnjevno i bučno. 

Kad bih, recimo, ja živo želio, da ne padnem u grijeh taština, a ipak se teško taštinom 
ogriješio, ne bih ovako karao svoga srca: »Nisi li jadno i gadno, kad si se nakon toliko odluka dalo 
zanijeti taštinom? Umri od sramote, ne diži više očiju k nebu, slijepo, bestidno, izdajno i svome 
Bogu nevjerno srce« itd. Ne tako, već ovako pametno i samilosno: »Ustani, jadno moje srce. Evo 
nas, gle, u jami, koje se toliko puta odlučismo klonuti. Oj, ustani i bježimo iz nje zauvijek. 
Zavapimo Božje milosrđe i ufajmo se, da ćemo njegovom pomoću biti čvršći da krenemo putem 
poniznosti. Srčano! Od sada opreznije. Pomozi Bože, bit će bolje«. Na tome bih ukoru načinio 
čvrstu i stalnu odluku, da više ne ću pasti u ovaj grijeh. Upotrijebio bih prikladna sredstva i 
poslušao opomene duhovnoga vođe. 

Ako ipak ko drži, da mu se ovom blagom opomenom ne bi srce dosta ganulo, može ga usto 
svojski i žestoko ukoriti, da ga duboko zastidi. Ali kad srce žestoko iskaraš i razljutiš, završi sve 
kajanje utjehom i blagim svetim pouzdanjem u Boga. Nasljeduj onoga velikog pokornika, koji je 
ovako tješio potištenu dušu: »Zašto si žalosna, dušo moja, i zašto me smućuješ? Ufaj se u Boga, jer 
ću ga još blagosiljati kao spasenje lica svoga i Boga svoga«. 

Pridigni dakle blago srce, kad ti padne, ponizi se pred Bogom, poznajući svoju nevolju, i ne 
čudi se, što si pala. Kakvo je čudo, što je nemoć nemoćna, slabost slaba, bijeda kukavna? Ipak od 
sve duše zamrzi uvredu, kojom si uvrijedila Boga, pa hrabro i pouzdajući se u Božju milost kreni 
stazom kreposti, što sije bila ostavila“. (Filoteja III, 8-9) 

Duša na ovom stupnju duhovnoga rasta postaje duboko i proživljeno svjesna važnosti 
čistoće i duhovne plodnosti koja sobom ova krepost donosi. Oni koji se istinski trude cjelovito 
živjeti čistoću vođeni Duhom intuitivno naslućuje ono što Crkva preporučuje: „Čista osoba 
odražava cjelovitost snaga života za ljubav koje su u njoj. Ta cjelovitost osigurava jedinstvo osobe i 
protivi se svakom ponašanju koje bi je ranilo. Ne podnosi ni dvostruki život, ni dvostruki govor“ 
(KKC, br. 2338). 

Sv. Franjo Saleški uči: „Budi spremna i odmah se odvrati od svega, što te može navesti, da 
se naslađuješ nečistoćom, jer se ova opačina potkrade neopazice, a isprvice malena silno napreduje. 
Lakše joj je uteći nego je izliječiti. 

Ljudska su tjelesa poput čaša. Kad nosiš čaše, ne smiju udarati jedna o drugu, jer se 
porazbijaše. Naliče voću, koje može biti i zrelo i zdravo, ali se odmah pokaže ljaga, dotakne li se 
jedno drugoga. Ne daj, Filotea, da te se iko dotiče nepristojno iz šale ili iz ljubavi. Premda se na 

sreću može očuvati čistoća i uz ovakve čine, više lakoumne nego zlobne, ipak će svježina i cvijet 
čistoće trpjeti i malaksati. A ko se dade nepristojno pipati, upropastio je čistoću. 

Čistoća zavisi od srca, iz koga potječe, ali se proteže na tijelo kao na svoju tvar. Stoga se 
gubi svim vanjskim tjelesnim sjetilima te mislima i požudama srca. Nečistoća je, kad se gledaju, 
slušaju, govore, mirišu, dotiču nepristojne stvari, pa se srce tim zabavlja i naslađuje. Sv. Pavao kaže 
naprosto: »Neka se bludnost i ne spominje medu vama«. Pčele ne će ni da se dotaknu strvine, 
dapače izbjegavaju i strahovito mrze smrad, što potječe od strvine. Svetoj Zaručnici u Pjesmi nad 
pjesmama s ruku kaplje mira, tekućina, što čuva od gnjiloće. Usta su joj povezana rumenom 
vrpcom, znakom stidljivih riječi. Oči su joj golubinje, zbog njihove čistoće; u ušima su joj zlatne 
naušnice, znak nevinosti. Nos joj je poput libanskoga cedra, koji se ne može pokvariti. Tako mora 
biti pobožna duša: nevinih, čistih i poštenih ruku, usta, ušiju, očiju i čitava tijela. 

Stari otac Ivan Kasijan kaže, daje veliki sv. Bazilije sam o sebi jednom izjavio: »Ne poznam 
žene, a ipak nisam djevica.« Pa zbilja se čistoća može izgubiti na toliko načina, koliko je vrsti 
nečistoće i bludnosti, koje već po svojoj veličini čistoću slabe, ranjavaju, ili sasvim umaraju. Ima 
nečednih, nestašnih i sjetilnih razgovora i strasti, što zapravo ne vrijeđaju čistoće, a ipak je slabe, 
otrome i otmu joj lijepi sjaj. Ima drugih razgovora, koji nisu samo nečedni nego i opaki, nisu samo 
nestašni, već nepošteni, ne samo sjetilni, već bludni. Njima se čistoća teško oštećuje i ranjava. 
Rekoh barem, jer je mogu i umoriti, kad ludosti i razbludne misli navedu tijelo na razbludnu 
nasladu. Dapače, čistoća pogine tada nedostojnije, sramotnije i nesrećnije nego u bludu, pače u 
rodoskvmju i u preljubu. Ove su posljednje besramnosti samo grijesi, a druge su, kako veli 
Tertulijan u djelu »O stidljivosti«, nakaze opačina i grijeha. 

Kasijan ne misli, a ni ja, da je sv. Bazilije mislio na taku razuzdanost, tužeći se, da nije 
djevica. Mislim, daje govorio samo o zločestim i razbludnim mislima, koje mu nisu okaljale tijela, 
ah jesu srce, a plemenite duše drže najviše do čistoće srca. 

Ne druži se nipošto s razvratnicima, osobito, ako su po običaju bestidni. Kad se jarci 
dotaknu jezikom slatkoga badema, pretvore ga u gorak. Tako ni ove smrdljive duše i kužna srca ne 
će ni s kim bilo koga spola progovoriti, da mu ne naude stidu. Kao zmaju im je otrov u očima, pače 
i u dahu. Druži se radije s dobrim i kreposnim ljudima. Razmišljaj i čitaj često svete stvari, jer je 
»riječ Božja čista«, pa čini čistima sve, koji se njom naslađuju. Budi uvijek uz raspetoga Isusa 
Krista, bilo duhovno« razmatrajući, bilo zbiljski, pričešćujući se. Vele, da postanu čisti i stidljivi 
oni, što leže na travi prozvanoj nevino janje. Ako bude i tvoje srce počivalo na Gospodu našem, koji 
je pravi nevini i neoskvrnjeni Janjac, vidjet ćeš, da će ti se naskoro duša i srce očistiti od svih mrlja i 
pohota.“ (Filoteja III, 13) 

Svetačka tradicija jednodušno poniznost smatra jednim od najvažnijih temelja duhovnoga 
zdanja što na poseban način vrijedi na ovom stupnju duhovnog života. Duša ne može duhovno rasti 
i napredovati bez postavljanja temelja istinskoj poniznosti. 

Vjernik vođen duhom molitve i kontemplacije iskustveno shvaća i proživljava svu 
udaljenost između Boga stvoritelja i sebe stvorenja, uviđa daje stvoren iz ničega i da bez Boga sam 
po sebi je ništavilo, a s druge strane Bog ga vodi do toga da postane svjestan potrebe Božje milosti 
za činiti bilo koje djelo koje ima vrijednost pred Bogom. Duša postaje proživljeno svjesna onih 
Isusovih riječi: „Bez mene ne možete ništa učiniti“. 

Kao posljedica toga duša doživljava neka bita iskustva koja pomažu rast u poniznosti. Prvo 
je iskustvo vlastitoga ništavila (usp Ps 38,6), iskustvo da joj je sve darovano (usp 1 Kor 4,7), 
iskustvo krajnje potrebe oslanjanja na Božju providnost koja sve vodi prema cilju koji je Bog 
odredio, krajnja potreba za milošću bez koje duša ne bi mogla opstati na duhovnome putu, dublja 
spoznaja vlastite grešnosti ili barem sklonosti na grijeh, te vjernik uviđa da bez pomoći Božje 
milosti bi bio pao u mnoge teške grijehe koje nije učinio, iskustvo potrebe davanja zadovoljštine za 
vlastite i grijehe drugih. 

U odnosu na bližnjega vjernik koji živi put prosvjetljenja i ide prema sjedinjenju ne smatra 
se boljim i veći od drugih, naprotiv smatra se nižima, ima nisku misao o sebi u sebi bez da to 
doživljava depresivno. 

O toj niskoj misli duše o samoj sebi u sebi koja je Božji prijatelj bl.Marija Terezija ovako 
zapisa: „Oholim je dušama neshvatljivo, kako su se sveci mogli smatrati gorima od svih ljudi. 
Nedostojnima milosti, koje su primili od Božje dobrote i milosrđa, nevrednijima čak i od onih, koji 
su u očima ljudi najgori zločinci. Duši, koja je zaista ponizna, koja dnevno uzdiše zbog svoje 

slaboće i bijede, izgleda posve naravno, da su sveci o sebi mislili tako nisko.“ 

O toj svijesti vlastite krhkosti koju su sveci imali kao plod duhovnoga rasta sv. Augustin 
ovako uči: „Nema grijeha koji je počinio neki drugi čovjek a da ga ne bih i ja sam mogao učiniti 
zbog moje krhkosti, a ako ga nisam učinio to je zato što me Bog u svome milosrđu sačuvao u 
dobru“. (Ispovijesti 1,2) 

Koliko duša duhovno raste i napreduje prema sjedinjenju raste i u jednostavnosti pred 
Bogom. Ova jednostavnost se odnosi na nas same i na Boga, u duši nestaje dvoličnost i svakog 
nepročišćenog lukavstva, a jednostavnost postaje pravičnost duše u nakani i ponašanju. Na ovaj 
način Bog dušu oslobađa od nutarnje i vanjske dvoličnosti, pretvaranja i la ž nih nakana. 

Duša koju Bog vodi putem jednostavnosti je sklona ne iznositi javno svoje kvalitete i 
sposobnosti, nema potrebu pokazivati nutarnje i vanjsko dobro koje Bog preko nje čini. Poprima 
nešto od one božanske jednostavnosti jer Bog sam u sebi je sama jednostavnost Dobrote i Ljubavi. 
Duša koja postaje sve više bliska s Gospodinom dolazi do toga da prosuđuje sve jednostavnošću 
duhovne intuicije. Duši koja je prijatelj Božji vođenoj Duhom Svetim Bog dopušta da shvati 
uzvišene putove Božje Providnosti koja je prisutna u svim događanjima od onih najljepših do onih 
uobičajenih pa sve do onih najdramatičnijih te tada duša uviđa da sve ulazi u otajstvene Božje 
putove i daje Bog sve prisutan te mu se u svemu klanja i slavi ga. 

U duši koja duhovno raste, raste i gorljivost za Boga i salvu Božju što je u biti samo 
nastavak ljubavi prema Bogu koja je veća od svih drugih ljubavi. Razlog ove gorljivost je u tome 
što duša uviđa da Bog zaslužuje da bude ljubljen više od svega te želi da ga i svi drugi upoznaju i 
uzljube. Pred sobom ima lik Isusa Krista kojega nastoji nasljedovati i ovoj proslavi Boga, a uz sve 
ovo do sada rečeno vrijednost besmrtnih duša otkupljenih krvlju Isusa Krista i opasnost da budu 
vječno izgubljene samo povećava ovu gorljivost. Gorljivost pak treba biti prosvijetljena vjerom, 
razborita i diskretna u svakodnevnici, strpljiva i blaga to jest odražavati pravi evanđeoskih duh 
proizlaziti iz prave ljubavi prema Bogu i bližnjemu. 


Isto, str. 15, 16. 

II 


PUT PROSVJETLJENJA 

kao dio puta duhovnoga rasta u sedam stupnjeva 

U ovom drugom dijelu prikazati ćemo put prosvjetljenja kao dio puta duhovnoga rasta koji u 
sedam i više stupnjeva. Najpoznatije djelo iz svetačke tradicije na ovu temu Zamak duše sv. 
Terezije Avilske. Koliko je nama poznato u svetačkoj literaturi o postupnosti puta duhovnoga rasta 
koji se opisuju kroz stupnjeve postoji još samo djelo bi. Henrika Susona Devet hridina. Uz ove 
svetačke tekstove prikazat ćemo i put duhovnoga rasta po stupnjevima kako ga iznosi p. Auguste 
Saudreau u svojoj poznatoj studiji. Preostali dio ovih prikaza puta duhovnog rasta slijedi u nšem 
prikazu puta sjedinjenja. 

TREĆI STUPANJ 

1. TREĆE ODAJE SV. TEREZIJE AVILSKE - NAUČITI BESPLATNOST DARA; ZA 
DALJNJI HOD: PONIZNOST, STRPLJIVOST, POSLUŠNOST 

Treće odaje označuju stanje onih duša koje su već uredile svoj nutarnji i vanjski život, ne 
padaju u svojevoljne ni teške ni lake grijehe. To je stanje jednog dosegnutog stupnja prividnog 
savršenstva kršćanskog života. Ali u njima je još prisutno u velikoj dozi duhovno sebeljublje i 
samodopadnost. Za daljnji put treba im više poniznosti i poslušnosti. Stanje duša je označeno 
jednom postojanošću kršćanskog života, Božja milost ih vodi u kušnje a molitva većoj otvorenosti 
prema Bogu. To je jedno stanje koje je naglašeno u molitvi sabranosti. 

U jednoj usporedbi opisa paralelizma duhovnog puta sv. Terezije i sv. Ivana od Križa na ovom 
razvojnom stupnju duhovnog života za daljnji duhovni rast duša treba proći tamnu noć sjetila. 

Duše koje su pomoću Božjom i ustrajnošću uspjele nadvladati prethodne tegobe ulaze u 
treće odaje: duhovno stanje koje Terezija već naziva blaženim (Z III, 1, 1). 

Svetica ovako ocrtava moralno stanje duša tih odaja: »Toliko ne žele uvrijediti Njegovo 
Veličanstvo pa se i lakih grijeha čuvaju; one su i prijateljice obavljanja pokore, svojih satova 
sabranosti, dobro troše vrijeme, vježbaju se u djelima milosrđa prema bližnjemu, vrlo su umjerene 
u govoru, oblačenju i vođenju kuće one koje ih imaju«. (Z III. 1, 5). 

Savršenu sliku tih duša Terezija nalazi u liku bogatog mladića iz Evanđelja, koji je mnogo 
učinio, ali treba ići dalje. Tu je baš glavna opasnost za te duše: pomisle da su dosad već puno 
učinile te da za to trebaju biti nagrađene posebnim milostima. A ako se to ne dogodi, upadaju u 
nemir i gube strpljivost. Čežnja za određenim duhovnim iskustvima jest istinska opasnost za osobe 
tih odaja. Zato Terezija posebno inzistira na poniznosti koja se mora očitovati u strpljivosti i 
vedrini: ponizan je onaj tko čeka i zadovoljan je onim što primi, svjestan daje i to samo dar, a ne 
zasluga. 

Tu ona još nadodaje potrebu ljubavi koja se dokazuje djelima, što uvijek iznova naglašava 
(Z III. 1, 7) te na kraju ostavlja savjet: »Ono što bi, čini mi se, donijelo puno koristi onima koji se 
po Gospodnjoj dobroti nalaze u ovom stanju (...) jest čvrsto nastojanje na hitrosti u poslušnosti; i 
makar ne bili redovnici, bila bi velika stvar - kao što to čine mnoge osobe - imati se kome uteći da 
se ne vrši vlastita volja« (Z III. 2, 12). 


539 



Ovo je jako zanimljiv i jako važan prijelaz u duhovnom životu. Tko ulazi u III. odaje? 
Kaže sv. Terezija Avilska u Z III. 1,1, oni koji su po Božjem milosrđu savladali ove bitke svojom 
ustrajnošću i ušli u 3. odaje. Koji se bore ustrajno i savladaju razne bitke ti ulaze, ostali ostaju 
negdje niže, koji su nadišli neke borbe i neke probleme. U 3. odajama kreposti počinju nadvladavati 
nad porocima. Npr. neka osoba se srdi, jako se srdi, i bori se sa srdžbom. U ove odaje se ulazi kada 
blagost počinje nadvladavati nad srdžbom. Terezija kaže u Z III. 1, 7 da puno duša dolazi do ovdje. 
Kako sama Terezija opisuje ove duše? Z III. 1, 5 - Terezija još prije ovoga govori o relativnim 
sigurnostima tih duša, znači te duše su postigle određene nutarnje pobjede i stanja, tako da imaju 
relativnu, dosta veliku, nutarnju slobodu i sigurnost. Ali, ipak Terezija jako opominje da ta 
sigurnost može postati pretjerana i može dovesti do pada u grijeh, pa onda opominje kako su pali 
ovi i pali oni. Problem je što te duše bez da to znaju same u sebi imaju puno drugih stvari koje same 
nisu svjesne. Autor koji ja ovdje konzultiram s pravom naglašava ako bismo gledali molitveni tijek 
duša u ovim odajama, ide se prema pojednostavljenoj molitvi meditacije. (P 28, 7; P 29, 6) 

Terezija Avilska kada govori o 3. odajama koristi lik bogatog mladića iz evanđelja, mladić 
je mislio da će njega Isus samo potapšati i govoriti mu bravo, da bi svi trebali biti poput njega, a 
Isus čini upravo suprotno. Isus ga poziva na put većeg savršenstva i siromaštva, naravno ne samo u 
materijalnom smislu, nego i duhovnom. Želi ga povesti putem ogoljenja duše kao takve. On se 
tome protivi. Treba puno poniznosti, gotovo krik Terezije u broju Z III. 1, 7 ... poniznost i 
poniznost. Terezija kaže nemojte misliti da su za daljnji put Bogu potrebna naša djela, već naša 
dobra volja. Ovaj bogati mladić se zaustavlja na onome što on čini, nisu mu potrebna naša djela, već 
Mu je potrebna naša volja. Tko se još u Bibliji zaustavlja na našim djelima i loše je prošao zbog 
toga? Farizej u hramu. Dok hvali se svojom pobožnošću i svojim djelima, istovremeno sebe uznosi 
zbog toga. To je ta zapreka 3. odaja. To je prikrivena oholost kao takva, i postoji opasnost vratiti 
se, jer duše nisu učvršćene ni u krepostima ni u duhovnom životu, (čitanje Z III. 2, 1) Terezija 
opisuje to stanje već kao blaženo, duša je već uredna u svim stvarima, ali vidi se stvarno stanje 
njihovog duha na njihovom duhovnom putu kada im dođu kušnje. 

I to nisu velike kušnje, već male kušnje, one im razbiju čitav njihov nutarnji svijet, do te 
mjere, kaže Terezija Avilska da se ona brinula, i to jako se brinula o tome. Jako je fina napast ovih 
duša, tako da kod ovih duša imamo jednu mješavinu, kreposti i oholosti, dobre volje koje uistinu 
imaju i vlastitih iluzija. One imaju jako visoku misao o sebi zbog duhovnoga puta, znači imaju 
iluzije, ali su jako, jako u velikoj opasnosti da se vrate nazad, čak i van zamka, odnosno da padnu 
duhovno. Problem je taj što će Bog te njihove iluzije morati razbijati u njima samima. Možda je 
ovo srž problema ovih duša, i ovo je glavni njihov problem, ovdje Terezija ogoljuje glavni njihov 
problem. (Z III. 2, 3) Ove duše smatraju se svetima, i žele da ih druge duše smatraju svetima. Stanje 
do kojih se dolazi, ali im to isto stanje postaje zapreka. Oni će morati ići dalje putem većeg 
nutarnjeg ogoljenja. Autor kojeg ja ovdje konzultiram s pravom naglašava, rekli smo već da ćemo 
imati nekoliko paralelizama. Ovdje duhovni prijelaz koji slijedi je onaj od sv. Ivana od Križa „Noć 
sjetila“. Znači, da bi Bog dalje poveo dušu iz ovoga stanja, da bi duša napredovala morati će ući u 
tu noć sjetila. Sada ćemo reći par riječi o tome, jedan brzi prikaz da vama kažem na kraju zbog čega 
smo ovo sve skupa navodili. Duša neće moći izići iz te lažne umišljenosti, ako je dragi Bog kroz to 
ne provede. 

Treće odaje. Bojeći se (naučivši se strahu Božjem) u drugim odajama, duša se ojačala u 
odluci da više ne iziđe iz zamka te da ne prekine odnos ljubavi koji ju veže s Bogom. Naučila je 
živjeti u molitvi. Vjerna je svojim pobožnim vježbama i svakodnevnom razmatranju. Na određen 
način, Sveta Terezija kaže daje to zavidno stanje duša/stanje na kojem duša može zavidjeti. . 

Treće odaje 1.5,1.6. Duša je odlučna na putu dobra i za ništa na svijetu na bi učinila smrtni grijeh, a 
trudi se da ne čini ni svojevoljni laki grijeh. Treće odaje predstavljaju u biti stanje mnogih dobrih 
Kršćana i ostat će cijeli život na ovom stupnju duhovnog života. Gledano s asketskog gledišta to je 
jedna dobra nutarnja predispozicija jer treće odaje su ono što čovjek svojim naporima može postići. 
Tako da će on doći do tog svog cilja koji može postići, odnosno do određenog ispunjenja, ali se 

mora veoma truditi da se zadrži na tome stupnju. Radi se o tome da se mora u poniznosti staviti 
pred Boga koji želi dalje ojačati dušu na putu milosti. No, sv. Tereziji Avilskoj izgleda kao da nema 
nikakvih zapreka koje bi je mogle priječiti da ide u daljnje odaje. Gospodin neće to uskratit ako to 
žele. 

Prema Castellanu stanje duša trećih odaja je postojanost duhovnoga života, milost vodi 
prema kušnjama koje Bog pripušta a meditacija i otvorenost Bogu je molitva koja odgovara ovim 
dušama, duše u svakoj od prvih triju odaja provode duge periode života, s tim da neke, treća može 
postati nepoželjna usidrenost te se više ne napreduje. 

Treće odaje, 1.5. Svetica ove duše (duše u ovom odajama) naziva izabranicima Božjim. 
(Treće odaje 2.2.) Duše nastoje/ Nastoji velikodušno odgovoriti na Božju ljubav, trude se slušati i 
vršiti volju Božju, (treće odaje 2.6) Trude se paziti na svoje zle sklonosti, (treće odaje 2.9.) Okoriste 
se rado dobrim primjerima onim oko sebe. (3,2.12.) Nisu savršeni, kaže/tumači sveta Terezija, ali su 
izabranici. Oni postaju svjesni svojih slabosti i nedostataka, (ne) Traže nadoknadu za njih u 
pohvalama svojih kreposti, kaže sv.Terezija (2.6.) Poniznost je pomazanje za svaku izranjenost i da 
smo njom dobro pred Bogom opskrbljeni, on koji je kirurg ne bi kasnio puno da nas ozdravi. Treće 
odaje su prožete strahom Božjim. Blagom onom tko se boji Gospodina...( psalam ). To su i odaje 
kada se lako okrenuti nazad i vratiti. Lik koji sv. Terezija ima pred sobom u ovim odajama je 
bogati mladić. (Treće odaje 1.6) Isus još ima puno toga reći duši. To je još neko savršenstvo puno 
više od onog koje duša do sad poznaje. Ali postoji opasnost da se duša vrati nazad. (Treće odaje 
1.7.) Srž problema je u tome što je duša već jako bogata - barem ona to misli - svojim djelima bez 
kojih bi ljubav bila samo plod umišljaja ali je napast ta da sebi prisvoji ta djela. Jedna čudna igra je 
u duši tako da nesrećom/na žalost duša čini djela koja treba činiti, ali počinje se oslanjati na njih, 
imati povjerenje u njih. Tako pada u opasnost da postaje gluha za daljnje pozive ljubavi. 

Zbog toga počinje okretatati leđa kao što je to činio bogati mladić, a da to i ne primjeti. 
Radi se o složenom problemu teologije i duhovnosti, odnosa vjere i djela. Nema rasta u vjeri bez 
toga da činimo djela i treba ih puno činiti (molitva, dobra djela, milostinja, napori i sve drugo). No, 
ta ista djela koja duša čini mogu postati kao neka vrsta umišljaja ili zahtjeva čovjeka prema Bogu i 
zasluga na koje se on oslanja. To je opasno stanje onih duša koje se smatraju savršenima. U biti, 
problem njihovog stanja je samodopadnost u ovim djelima koje čine. 

„ O Isuse koja U će reći da neće tako veliko dobro, posebice postoje prošla ono najmučnije? 
- Neće nijedna. Sve kažemo da ga hoćemo, ali kako je potrebno još više zato da Gospodin posvema 
posjeduje dušu, nije dosta to reći, kao sto nije bilo dosta mladiću kad ga je Gospodin pitao želi li 
biti savršen'. Otkad sam počela govoriti o ovim odajama, imam ga pred sobom jer smo doslovce 
takve i najčešće otuda dolaze velike suhoće u molitvi premda ima i drugih uzroka; izostavljam neke 
unutarnje tegobe što ih imaju mnoge dobre duše, nepodnošljive i bez ikakve njihove krivnje, iz kojih 
ih Gospodin uvijek izvlači s velikom dobiti te one koje pate od potištenosti i drug bolesti. Na koncu, 
u svim stvarima moramo ostaviti sudove Bogu. Ono sto smatram najuobičajinim jest ono što sam 
rekla jer kako ove duše osjećaju da ni zbog koje stvari ne bi učinile nikakav grijeh, te mnoge koje 
čak ni laki ne bi hotimice učinile i koje dobro utroše svoj život i svoj imetak, ne mogu se strpjeti da 
im se zatvaraju vrata da uđu onamo gdje je naš Kralj čijim se podanicama smatraju i to jesu. No 
makar ih puno imao zemaljski kralj, ne uđu svi do njegove sobe uđite uđite, kćeri moje, u nutrinu, 
pođite dalje od svojih sitnih djela jer zato što ste kršćanke sve ste to dužne i mnogo više, i dosta vam 
je što ste podanice Božje; nemojte tražiti toliko jer ćete ostati i bez čega. Pogledajte svece koji su 
ušli u sobu ovoga Kralja pa ćete vidjeti kalam je razlika između njih i nas. Nemojte iskati ono što 
niste zaslužile, niti bi nam smjelo pasti na pamet, koliko god služili, da to trebamo zaslužiti mi koji 
smo uvrijedili Boga “. (Z III 1,6) 

Duše kao da osjećaju neko pravo pred Bogom da ih nagradi za njihova djela, utjehama i 
drugim privilegij ama. (Treće odaje 1.6.) U odnosu na bližnjega lako padaju u duhovnu zavist. 
Uspoređuju sebe s drugima, trpe kada vide da su drugi bolji od njih ili da imaju neke povlastice. U 

oba slučaja to je veliki nedostatak poniznosti. (Treće odaje 1.6.7. ) Svetica kaže da uistinu mi koji 
smo svjesni da smo vrijeđali Boga ne bi nam ni trebalo doći u pamet da smo nešto zaslužili sada 
kada mu dobro služimo. O poniznosti: (Treće odaje 1.9.) Kaže svetica kad je neka duša uistinu 
ponizna: ako joj Bog ne daje utjeha uvijek joj daje mir i osjećaj da je zadovoljna, čak zadovoljnija 
od drugih pa makar one doživljavale osjetne utjehe na bilo koji način. 

U biti poniznost je ta koja treba povezivati djela i vjeru. Uistinu i najvelikodušnija djela koja 
mi činimo mogu koristiti samo pod uvjetom da se mi smatramo beskorisnim slugama i da Bog nije 
ni koji način dužan ili obvezatan dati nama nešto, (treće odaje 1.8. ) To da smo beskorisne sluge 
nije prezir samog sebe niti depresivni osjećaj na bilo koji način. Ono što smo mi dobili od Boga i to 
obilno, treba postati plodonosno. Naša dobra djela koja činimo su samo ponizni pokušaj da 
uzvratimo na beskrajno dobro koje nama Gospodin čini. Terezija rješava to pitanje moralno, 
teološko i duhovno u trećoj odaji 1.7. Kaže svetica:,, ljubav kćeri moje ne treba biti plod naše mašte 
nego treba biti dokazana djelima, ali nemojmo misliti da Bog treba naših djela nego potpuno 
opredjeljenje i odlučnost naše volje. (Treće odaje 1.6) 

Opis duhovnih poteškoća stanja duše ovih odaja 

Svetica opominje da se ide dalje ili da se ide preko naših malih djela, a događa se u duši 
jedan umišljaj profinjene napasti stanja duša u ovim trećim odaja. Ove duše izgledaju kao da su 
savršene, da su došle do zrelosti da bi mogle ovladati svime, ali kako se bijedno pokolebaju kada 
padnu u kušnju i ne prihvaćaju pomoć ni savjet bližnjih, (treće odaje 2.1.) Misle da su bile zadobile 
puno zasluga pred Bogom i da imaju neku superiornost u odnosu na bližnjeg. One kao da su same 
sebe već kanonizirale, proglasile svetima. Terezija opisuje i ponavlja kako te duše u sebi to 
proživljavaju, (treće odaje 1.7.13.) Tumači: umišljaju da su napravile veliki napredak u krepostima i 
da su u stanju učit druge. (Treće odaje 2.1. ) Zato rado se stavljaju u to stanje učitelja duhovnog 
puta i savršenstva, a iako same ne znaju što je to. (Treće odaje 2.13.) Ne prihvaćaju da im netko 
prigovara odnosno da se ne slaže s njima, (treće odaje 2.2.) One kanoniziraju u svom razumu kušnje 
koje trpe i htjeli bi da to kanoniziraju drugi, (treće odaje 2.3.) To kanonizirati zapravo znači da 
smatraju da su to neke velike svete stvari - njihove velike kušnje i sve drugo dokaz da su one svete. 
Oni bi htjeli da su svi kao oni. (Treće odaje 2.5.) Oni na nerazuman način umišljaju da bi svi trebali 
kročiti njihovim putem. (Treće odaje 2.13,) da bi trebali biti dobri kao oni. Oni se skandaliziraju 
zbog mnogo toga iako bi mogli naučiti puno od onih kojima se čude. (treće odaje 2.13.) Opis koji 
smo iznijeli, a koji Terezija iznosi izgleda kao neka vrsta karikature; oponašanje ovih takozvanih 
„savršenih 44 u odnosu na bližnjega je nevjerojatno ali istinito, odnosno tako se događa. A kako to da 
duhovne osobe mogu usvojiti ta smiješna stanja nutrine kako nama to izgleda. Zapravo proizlazi iz 
toga kako su oni naučili put svoga duhovnoga rasta prema savršenstvu, a to je put jako kontroliran, 
jako odmjeren, narcisoidan ili samodopadan. Bez prevelikog entuzijazma i bez velikih poleta 
ljubavi i želja. Evo kako sveta Terezija to opisuje: Te su osobe jako racionalne, ali ne treba se bojati 
da će ih zahvatiti polet ljubavi. (Treće odaje 2.7.) Služe Bogu hodeći malim koracima kao da ne bi 
nikada htjeli doći. (treće odaje 2.7.) Hode sa toliko opreza da njima sve izgleda kao zapreka jer se 
svega boje. (treće odaje 2.8.) Dakle, kako uzrečica kaže: „lahko, mehko i polahko 44 . Svetica ovdje 
zapravo opisuje naša nutarnja stanja kad se nalazimo u duhovnoj borbi samo sa našim ljudskim 
silama. Terezija treće odaje naziva i mjestom želje, (treće odaje 1.5.,) gdje bi se trebala učiti rasti 
želja prema dragomu Bogu. Isto tako trebalo bi paziti na dosljednost između molitve i života. Može 
se naime naići nekada na neke osobe koje traže da bi mogle sudjelovati u patnjama Kristovim, ali 
na mah gubitak ovoga ili onoga (novca )odmah se uznemire. Nagomilavaju stvari više nego što im 
treba. (Treće odaje 2.4.) 

Ili na promjer, osoba se jako uznemiruje jer je doživjela neki mah prezir, jer je izgubila malo 
svoje časti barem se to tako njoj čini. (Treće odaje 2.5.) One kao da se pitaju (treće odaje 2.4.) kako 
je mogao Gospodin tražiti od njih da sve dadnu i ostave sve njemu za ljubav. Usprkos svih ovih 

slabosti koje smo naveli ne treba zaboraviti da su te duše napredne i Terezija ih naziva prijateljima 
Božjim, izabranicima Božjim. Ali molitva koja bi najviše njima odgovarala i bila im bila 
najpotrebnija je meditativna molitva kako bi se naučili slušanju ili osluškivanju sve većih Božjih 
poziva, (treće odaje 2.6.) Važno je, kaže Terezija, u svemu se podložiti Bogu da naš život bude 
podložan njegovim odredbama, da ne činimo svoju nego njegovu volju. Na poseban način se 
naglašava potreba dviju kreposti. Prva je poniznost koja bi nas trebala voditi do prave spoznaje nas 
samih, a druga je poslušnost koja treba učiti da trebamo vršiti i bit spremni prihvaćati volju Božju 
ma kakva ona bila, a ne imati zahtjeve pred dragim Bogom. Također, ne činiti ništa svojevoljno, 
svojeglavo, (treće odaje 2.12.) Terezija Avilska govori, (treće odaje 2.12.) da će se duša jako 
okoristiti, ako se potrudi slušati nekoga npr. duhovnika, ali ne onoga tko ima istu sklonost, tj. koji je 
naklon prema nama, nego koji će nam pomoći da istinski razlučujemo naše nutarnje strane. Evo 
dakle jednog sažetka programa trećih odaja: 

Treba se u svemu potpuno truditi vršiti volju Božju i činiti dobra djela, ali držati se 
beskorisnim slugama. 2. paziti na poniznost, trebalo bi voditi naše srce da se čuva da ima bilo 
kakvih zahtjeva pred Bogom, vježbati se u konkretnoj poslušnosti i podložnosti volji Božjoj. U 
molitvi Terezija ovako izriče Gospodine nemoj me kazniti tako da mi dadneš ono što ja želim i 
hoću ako nije istovremeno to tvoja želja i tvoja ljubav. Ako umrem samoj sebi a živim, neka živi u 
meni onaj koji je veći od mene.“ U biti, u trećim odajama duša bi trebala naučiti besplatnost Božjeg 
dara i besplatnost našeg odgovora pred dragim Bogom. Castellano za svaku odaju pa tako i za ovu 
treću donosi jedno nutarnje stanje djelovanje milosti i predlaže molitvu koja odgovara tom stupnju 
duhovnog života. Dakle, za treću odaju nutarnje stanje duše je postojanost duhovnog života. Milost 
koju Gospodin na poseban način čini u duši je ta da šalje kušnje koje od Njega dolaze, a molitva je 
meditativna molitva, ali sve više otvorena Bogu. 

Još nekoliko zaključnih misli o trećim odajama. To je jedno stanje u kojem je duša došla do 
velikog stupnja pobjede nad samom sobom i grijesima, strastima, ima jedan duboki mir, ne pada u 
teže grijehe, ali može biti s potencijalnim opasnostima jer duša misli daje već došla do određenog 
stupnja svetosti, da ne kažemo do same svetosti. Na neki način kao da je samu sebe kanonizirala, 
kao da ima neko pravo na milost, na Božje prijateljstvo i daje pravedno da Bog njoj uzvrati. 

Na ovom stupnju duhovnog života Bog šalje razne kušnje kao prijatelj koji ga kuša nakon 
što je duša prije iskusila kušnje neprijatelja - zloga duha. Ovoga puta Gospodin šalje kušnje kako bi 
iskušao svoje službenike da se više otvore besplatnosti dara i da bolje spoznaju sami sebe. Bogati 
mladić je biblijski lik koji na poseban način označava ove treće odaje, a molitva trećih odaja je 
meditacija koja malo po malo ide sve više u sabranost i osluškivanje Gospodina. 

2. PARALELIZAM SA NUKOM BL. HENRIKA SUSONA: ČETVRTA HRIDINA 328 


328 Na četvrtoj hridini opisuje se treća kategorija duša početnog duhovnoga puta - puta čišćenja - a to su pobožne duše. 
U usporedbi sa Zamkom duše sv. Terezije Avilske stanje duše koje ovdje opisuje bi. Hernik odgovara trećim odajama. 
Prema sv. Tereziji treće odaje označuju stanje onih duša koje su već uredile svoj nutarnji i vanjski život, ne padaju u 
svojevoljne ni teške ni lake grijehe. To je stanje jednog dosegnutog stupnja prividnog savršenstva kršćanskog života. 
Ali u njima je još prisutno u velikoj dozi duhovno sebeljublje i samodopadnost. Za daljnji put treba im više poniznosti i 
poslušnosti. Stanje duša je označeno jednom postojanošću kršćanskog života. Božja milost ih vodi u kušnje a molitva 
većoj otvorenosti prema Bogu. To je jedno stanje koje je naglašeno u molitvi sabranosti. U jednoj usporedbi opisa 
paralelizma duhovnog puta sv. Terezije i sv. Ivana od Križa, na ovom razvojnom stupnju duhovnog života za daljnji 
duhovni rast duša će trebati odlučno proći tamnu noć sjetila u kojoj kao prvu korist za dušu svetac navodi spoznaju 
sebe i svoje bijede. Kako kaže bi. Henrik neprijatelj ove duše na 4 hridinama drži po njihovoj samodopadnosti, a ta 
nutarnja kontemplativna spoznaja vlastite bijede koju Bog daruje duši koja prođe tamnu noć sjetila će duše, ako ustraju, 
osloboditi upravo od samodopadnosti po potpunom predanju u volju Božju. 

Odgovor. Otvori oči i gledaj iznad sebe. 

Čovjek vidje da se neki ljudi s treće hridine uspinju na četvrtu hridinu, a kad bi se uspeli, 
neki su brzo padali dolje tako daleko da su završili pod mrežom. Čovjek pogleda dolje s gore i vidje 
kako se neki čovjek uspinjao trčeći jako brzo po gori i prođe trčeći prve tri hridine i zaustavi se na 
četvrtoj. 

Čovjek: Ljubljeni moj, što to znači? 

Odgovor: Ljudi koji su odjedanput pali pod mrežu su oni koji su se oštrim vježbama i 
mučnim naporom bili uspeli na ovu hridinu i kada su trebali proslijediti svoj uspon, dopustili su da 
ih pobijedi neprijatelj i njihova narav tako da su pali nazad pod mrežu. Znaj, ako se ikada budu 
vratili da će to njima biti strašno teško i tvrdo. 

Čovjek: Ljubljeni moj, što znači daje onaj čovjek s jednim zaletom trčao te kao da je jednim 
skokom ispod mreže po trima hridinama došao sve do četvrte? 

Odgovor: Ovaj čovjek je pod mrežom bio zahvaćen tako jakim pokajanjem koje je bilo tako 
snažno i veliko da kada bi mogao proliti svoju krv iz srca, i to bi rado učinio i zbog toga je tako 
snažno i postojano išao protiv svoje naravi oštrim vježbama daje postao kao nepokretan. I budući 
daje Bog vidio da onaj čovjek ima tako jaki duh i da se tako odlučno i spremno suprotstavio svojoj 
paloj naravi, snažno gaje pomogao tako daje brzo došao u ovo društvo. 

Čovjek: Predragi moj, koji su ovo ljudi koji ovdje borave i kakav je njihov život? 

Odgovor: To ćeš odmah vidjeti. 

Čovjek se u tom trenutku nađe na četvrtoj hridini i rado je motrio te ljude jer su bili puno 
dražesniji od svih ostalih te reče: Ljubljeni moj, kaži mi koje su pobožne vježbe ovih ljudi? 

Odgovor: To su ljudi koji oštro i hrabro pokoravaju svoju narav i vježbaju se dan i noć 
toliko koliko to mogu podnijeti. 

Čovjek: Reci mi, Ljubavi moja, jesu li ti ljudi jako odabrani? 

Odgovor: Jako su dobri, ali nisu još preodabrani, i još su daleko od svoga izvorišta i iskona, 
ali su puno bliže nego svi oni drugi ispod njih. Ali neprijatelj je i njima bacio jednu udicu kojom ih 
drži da ne napreduju i idu dalje. 

Čovjek: Ljubavi moja, a što je ta udica? 

Odgovor: Sve ove osobe, navežu se, na svoja djela i ponašanje, dive se vlastitom načinu 
života i ne dopuštaju da ih itko u tome poučava. 

Čovjek: Tako dakle, ovim ljudima nedostaje poniznost kako to meni izgleda? 

Odgovor: Da, oni bi trebali ostaviti sebeljublje i navezanost na sebe. Trebaš znati da nijedan 
čovjek navezan na svoju volju ne može nikad doći do svoga izvorišta i iskona. I znaj da Bog jako 
često kuša ove ljude kako bi vidio žele li se sasvim Bogu predati, ali to ništa ne koristi. I kada im 
Bog vidjeli da im zasja svjetlo predanja pred njima tamo se odmah pojavi neprijatelj i zbunjuje ih 
udicom samodopadnosti u svom njihovom djelovanju jer ih drži vezane omčom vlastite svojevolje s 
kojom obavljaju sve svoje pobožne vježbe i djela. Neprijatelj u to ulaže sav svoj napor i pažnju jer 
dobro zna i prepoznaje da ako se predaju do kraja i podlože u poniznosti onima koji bolje poznaju 
duhovni život i služe kao Božji glasnici, Bog bi im odmah dao da uberu plod svojih velikih napora i 
praksi i privukao bi ih visokim i otajstvenim stvarnostima koji su njima skrivene i nepoznate. 

Čovjek: O Ljubljeni moj, ovi ljudi mi se jako sviđaju jer su tako ljupki i mili za gledati. 

Odgovor: Ma koliko to bilo istinito, ipak lako ih zahvati srdžba a jedan dio njih zahvate i 
drugi nedostatci. Iako se čuvaju najbolje što mogu to im se događa, a to iz razloga jer nisu još 
predani i mrtvi samima sebi, i nisu se vježbali u istinskome i božanskom predanju. Ipak su draži 
Bogu od svih ljudi koje si do sada vidio. Znaj isto tako da ovi ljudi moraju ići drugačijim putem od 
onoga kojim sada hode ako žele doći na pravi put koji vodi do izvorišta i iskona. 

Čovjek: Ljubljeni moj, da li ovi ljudi trebaju trpjeti u Čistilištu kad su proveli svoje dane u 
tako velikim i strogim pobožnim vježbama? 

Odgovor. Svaki nedostatak predanja, ma kako bio mali koji čovjek ponese sa sobom odavde, 
treba nadoknaditi u Čistilištu. A bit će lišeni velike i vječne nagrade zbog nedostatka predanja. Znaj, 
ako se nađu u ovakvom stanju, zbog toga će trpjeti veliko Čistilište ali ipak manje nego ljudi s 
prethodnih hridina. 

Čovjek : Ljubljeni moj, da li ovi ljudi kušaju tvoje skrivene i posebne milosti koje daješ da 
nekada kušaju tvoji prijatelji? 

Odgovor. Dok u duši imaju ovu manu nedostatka predanja, nikada ne kušaju posebnu 
bliskost i milinu koju Bog objavljuje u ovom vremenu svojim posebnim duhovnim prijateljima. 

Čovjek. Ljubljeni moj, kad bih mogao moliti, a da Ti to ne smeta molio bih da mi pokažeš 
svoje bliske prijatelje. 

Odgovor. To će se dogoditi, ali trebaš se još uspeti puno više, uvijek preko jedne hridine do 
druge, dok ne dođeš do vrha gore gdje ćeš ih vidjeti. Kažem ti isto tako da ćeš baciti pogled i u 
izvorište i iskon. 

Čovjek. Ljubljeni moj, nije to moja nakana. Molim te, ako je moguće, da me oslobodiš tog 
jer nisam dostojan jer vidim da sam siromašno stvorenje, neiskusn i neprokušan. Zbog toga nisam 
dostojan. Ipak neka bude tvoja, a ne moja volja. 

3. POBOŽNE DUŠE 

Sada ćemo izložiti nauk Saudreaua o ovom početnom stupnju puta duhovnoga rasta. Budući 
da on u svom studiju redovito prikazuje nauk odaja sv. Terezije i hridina bi. Henrika ovdje nećemo 
iznositi taj dio njihova i njegova nauka jer smo ga gore donijeli. Iznijeti ćemo samo njegova 
razmišljanja koja dopunjuju sv. Tereziju i bi. Henrika ukazivanjima na druge svetačke tradicije. 

Cilj duhovnog života je cjelovito nasljedovanje Isusa u ljubavi, a duhovno sazrijevanje 
prolazi kroz različite etape i faze rasta. Vjernik prethodno proživljene etape i duhovna iskustva 
usvoji i integrira u daljnjem življenju i sazrijevanju. Tako dinamika čišćenja duše ostaje prisutna i 
djelatna. Posebno treba naglasiti da razdoblja duhovnog života u praktičnom iskustvu življenja vjere 
nisu strogo odvojena crtom razdvajanja nego slijede svu složenost osobnog iskustva svakog 
vjernika, složenost životnih prilika, a uvijek ostaje i apsolutna sloboda Duha koji vodi svaku dušu 
osobno. 

Tako osobe u početnom razdoblju duhovnog života mogu u određenim situacijama, nošene 
milošću i vlastitim karakterom, činiti herojska djela krjeposti i kušati plodove puta prosvjetljenja. 
Vrijedi i obrnuto, vjernici koji su duhovno uznapredovali i u dobroj mjeri sazrjeli, mogu imati borbe 
tipične za put čišćenja, a mogu pasti i u teške grijehe. Duhovni život ostaje neistraženo otajstvo 
Božje milosti, ljudske slobode, vjernosti, nevjernosti ili djelomične vjernosti kao i najrazličitijih 
utjecaja osobnih uspjeha i neuspjeha, drugih ljudi, prilika i napasti osobnih i đavolskih, a sve to se 
događa u jedinstvenom i neponovljivom iskustvu svake osobe. Pa ipak u življenju vjere ostaje 
velika važnost opisa smjernica pojedinih razdoblja i etapa duhovnog života koje je Crkva baštinila 
iz svetačke i asketske tradicije koji kao svjetlo na putu pomažu u razumijevanju osobnog iskustva, a 
često kao i potvrda već proživljenog na putu sazrijevanja. 

Tijekom čišćenja kod vjernika se događa obraćenje prema nutrini jer počinje u novom 
svijetlu spoznavati Boga, sebe i odnose s drugima. Njegova savijest postaje profinjenija u mislima, 
u sudovima i djelima, zato treba posebno paziti da ne padne u skrupule ili se obeshrabri vidjeći 
poteškoće i probleme na koje nailazi. Osobni susret s Kristom i želja za dosljednim kršćanskim 
životom, prožimaju i preobražavaju navike vjernika koji uči iskustvenu mudrost življenja vjere u 
svim lijepim dimenzijama iskustva, kao i uviđanje napora koje je potrebno uložiti, te on počinje 
bolje shvaćati dinamike duhovnoga rasta. Naime, ako je vjernik odlučio živjeti vjeru duhovni rast 
vodi dušu da traži Boga zbog Boga, po predanju u njegovu volju, bez obzira na sjetilne utjehe i 
radosti. Sv. Doroteje je gvorio: „Što nije prihvaćeno s radošću duha ne traje dugo“. 

Nakon određenog vremenskog razdoblja koji je promijenjivo ovisno o milosti Božjoj, 
odlučnosti svakoga osobno i dubine potrebnog čišćenja, duša dolazi do stabilnijeg duhovnog stanja 
u kome ne pada u svojevoljni grijeh, pa ni laki. Važno je naglasiti upravo odlučnost duše u 

opredjeljenju za Boga i odbacivanju svega što se protivi Evanđelju kao jedan od glavnih uvijeta za 
daljni duhovni rast. Vjernik koji sazrijeva istinski želi nasljedovati Krista i njemu se suobličiti. 
Osoba koja kroči puteni prosvjetljenja, obično je postigla veliki stupanj ovladavanja sobom. 
Pomoću Božje milosti pobijedila je teške grijehe i dominantne strasti. Uvjet istovremeno i učinak 
ovog puta je ozbiljan i trezven napor u mrtvljenju starog čovjeka, sve veća ljubav i poniznost jer 
duša ne može kušati duh Kristov ako se ne oslobađa od svakog egoizma i navezanosti na samu sebe. 
Cilj duhovnog puta je rast u ljubavi, doći do toga da se ljubi čistom ljubavlju. Dinamiku daljnjeg 
rasta koja vodi putem prosvjetljenja sv. Ljudevit je tako jednostavno i snažno opisao u nekoliko 
redaka pjesme u kojoj kao da nam sama ljubav poručuje: 

„Sebeljublje je posve suprotno od svete vatre božanske ljubavi, treba sve trpjeti i sve učiniti 
kako bi se protjeralo ovu profinjenu pakost. Kako bi se gorilo mojim čistim plamenom, kako bi se 
kušalo moje sveto pomazanje, treba mrziti svoju dušu čak do mrtvljenja. Moja spasonosna vatra se 
gasi vodom lakih grijeha. Tko ih ne čini svojevoljno, doći će do čiste ljubavi neba“ (P 5, 29-31). 

Dakle, dinamika duhovnoga rasta se blokira svojevoljnim lakim grijesima. A sama bit puta 
prosvijetljenja je molitva, duhovni napor i borba za oslobađanje slobode za čistu ljubav ako se ne 
čini svojevoljni laki grijesi. 

Ako bismo htjeli u nekoliko redaka opisati put duhovnog rasta i sazrijevanja koji vodi preko 
čišćenja do prosvjetljenja, onda treba reći da on ide od početnog oduševljenja i željene idealizirane 
svetosti k prikazivanju vlastitog siromaštva koje uistinu autentičan duhovni put iznese vjerniku na 
vidjelo. Čovjek je sklon da idealizira i zamisli put kojim bi trebao kročiti, a to je plod nepoznavanja 
Božje logike djelovanja u povijesti spasenja, nepoznavanja samoga sebe niti dinamika duhovnog 
života. Poslije nekog vremena, napora i rada oko duhovnog rasta nakon što splasne početno 
oduševljenje i malo po malo prestaju sjetilne slasti i ugode u prakticiranju vjere, duša kuša borbu u 
nastojanju da se oslobodi od grijeha. Vjernik počinje uviđati vlastitu slabost po padovima, borbom s 
napastima, zlim sklonostima i požudom te shvaćati da nije ono što bi htio biti. Tada se može 
pojaviti veliki rizik da se okrene sam sebi, zatvori u sebe, padne u mlakost ili napusti duhovni život. 

Nakon što je na tom putu postigao određene uspjehe te više ne pada u teže grijehe, pred njim 
ostaje još naporan put izgradnje ljudski i duhovno zrele nutarnje slobode i postizanja nutarnjeg 
jedinstva što nužno vodi do umiranja sebi, a najčešće se očituje u borbi protiv napasti, zlih sklonosti 
i korijena grijeha koji ostaju u duši, i do oplemenjenja vlastitoga bića po zreloj sebedarnoj ljubavi 
prema Bogu i bližnjemu. 

Tako prijelaz s puta čišćenja na put prosvjetljenja nije samo oslobađanje od teških grijeha, 
nego i uviđanje naših nedostatnosti i iluzija, zlih sklonosti, slabosti, ograničenosti vlastite naravi i 
karaktera, a upravo to je potrebno za duhovni rast i sazrijevanje tako da duša odgovor Božjem 
pozivu na svetost ne vidi više u traženju vlastitog savršenstva, što može biti izraz duhovne oholosti i 
prikriveno najuzvišenijim temama duhovnosti, nego kao prikazivanje vlastite bijede i siromaštva 
koje postaje duhovno siromaštvo. 

Taj put ogoljenja duše pred Bogom može biti bolan i naporan, a preduvjet da bi ga duša 
mogla proživjeti na autentično duhovan način su odlučnost i izbjegavanje kompromisa na 
duhovnom putu što prvenstveno podrazumijeva ne padanje u teške grijehe. To je sazrijevanje koje 
duša treba prijeći na putu čišćenja jer kad netko pada u teže grijehe, ili se svojevoljno prepusti nekoj 
neurednoj strasti, onda je put duhovnog rasta paraliziran, a Božja milost prvenstveno potiče i 
pomaže ljudski napor da se oslobodi dotičnoga grijeha. 

Na putu sazrijevanja ili prosvjetljenja borba sa starim čovjekom i njegovo umiranje na bilo 
koji način ne odnosi se na čovjekovu ljudsku narav, njegove sposobnosti i talente, naprotiv kod 
čovjeka oplemenjena i obnovljena milošću, na vidjelo izlazi ono najbolje i najljepše od vlastitoga 
bića u odnosu na Boga, sebe i bližnjega. Dakle, govoreći općenito, ako put čišćenja prethodi putu 
prosvjetljenja, samo čišćenje duše se ostvaruje u potpunosti tek na putu prosvjetljenja. Ta se dva 
puta razlikuju po karakterističnim naglascima jedne ili druge faze duhovnog sazrijevanja, a ne kao 
strogo razgraničene susljedne faze. Kao što smo rekli, na putu čišćenja prevladava borba s 
aktualnim grijesima u koje osoba pada i s porocima koje nastoji iskorijeniti. Ovo sučeljavanje sa 
snagom grijeha od početka duhovnog života događa se uz napor potpomognut vjerom i milošću, 

sredstvima i dinamikama koje smo opisali u prethodnom poglavlju kako bi se duša oslobodila od 
duha protivna Evanđelju koji djeluje na naše biće. 

Možemo reći da se prijelaz s puta čišćenja na put prosvjetljenja događa u trenutku kada 
krjeposti počinju prevladavati nad porocima na postojan način i duže vrijeme, odnosno kada 
Kristova milost počinje u duši donositi pozitivne plodove, a ne više pretežno borbu za slobodu od 
padova u teže grijehe. 

Ova nova faza duhovnog života nazvana je prosvijetljene jer je duša uz suradnju milosti 
Božje došla do tog stupnja evanđeoske nutarnje slobode da ne gubi Božju milost po težim 
padovima, te kuša relativnu slobodu i prevlast nad sjetilnim poticajima đavla, svijeta i tijela na 
grijeh. Pa ipak proces čišćenja, kao što smo rekli, nije završen. Duša treba nastaviti živjeti sve 
prakse duhovnog života, a sazrijevanje je vodi do borbe protiv lakih grijeha, nesavršenosti i zlih 
sklonosti te se tako utvrđuje u milosti i raste u krjepostima. Bog sam će dušu koja se pokaže vjerna, 
provesti kroz pasivno čišćenje do onih dubina do kojih sama svojim naporima potpomognutima 
milošću ne može ni na bilo koji način doći. 

Prijelaz s puta čišćenja u kome prevladava borba protiv težih grijeha i poroka na put 
prosvjetljenja u kome prevladava borba s lakim grijesima, nesavršenostima te rast i razvoj krjeposti, 
ne treba shvatiti kao da se raste u krjepostima samo nakon što smo iskorijenili grijehe i poroke. 
Naprotiv, upravo početni razvoj krjeposti ukorjenjuje se u duši upravo u borbi protiv grijeha od 
kojega se osoba želi osloboditi. Tako da se čišćenje duše nastavlja i na putu prosvjetljenja, ali 
zadobiva nove dinamike duhovnog života koje nisu dominantno borba protiv grijeha kao prepreka 
rastu milosti, nego se više očituje kao potvrda i nutarnje usvajanje dubljih duhovnih čišćih nakana i 
daljnje oslobađanje slobode. 

Prijelaz na put prosvjetljenja događa se prvenstveno po odluci da osoba svim svojim silama 
želi težiti rastu u ljubavi prema Bogu i bližnjemu dok je u prethodnim stanjima čišćenja naglasak u 
duhovnom životu bio želja da se postigne spasenje i bude dobar kršćanin, a postojane i odlučne 
želje da rastu u ljubavi nije još bilo. U ovom novom duhovnom stanju želja za čišćom ljubavlju i 
svetošću postaje odlučna i postojana. Neke duše u ovom stanju kušaju česte duhovne utjehe kao 
doživljaj Božje ljubavi i u osjećajima, dok se nekima to događalo na samim počecima duhovog 
puta. 

Sv. Franjo Saleški o dinamici duhvnih utjeha ovako govori: „0 primjeni duhovnih utjeha. 
Bog drži ovaj golemi svijet u neprestanoj promjeni. Iza dana slijedi noć, iza proljeća ljeto, iza ljeta 
jesen, iza jeseni zima, iza zime proljeće. Nijedan dan nije posve jednak drugome. Ima oblačnih, 
kišovitih, suhih, vjetrovitih. Ova raznolikost daje svemiru golemu ljepotu. To vrijedi i o čovjeku, 
kojega stari nazvaše malim svijetom. Nije ni on nikad isti. Život mu teče poput vode, neodlučan i 
promjenljiv u neprestanom raznolikom gibanju. Sad izroni od nade, sad potone od straha, sad 
okrene nadesno od veselja, sad nalijevo od žalosti, nijedan mu dan, pače nijedan sat, nije jednak 
drugome. 

Znamenita je ovo opomena. Moramo gledati, da uza sve vanjske promjene sačuvamo trajno i 
nenarušivo ravnodušje. Vrtjele se i okretale oko nas stvari, kako im drago, budimo stalni i 
nepomični, gledajmo, smjerajmo i težimo Bogu svojem. Neka brodi brod, kud hoće, neka uperi k 
zapadu ili k istoku, k jugu ili k sjeveru, neka ga goni vjetar kud mu drago, uvijek će morska igla 
pokazivati prema lijepoj zvijezdi sjevernici. Neka se sve oko nas i u nama uzburka i poremeti, neka 
nam duša pliva u tuzi ili u veselju, u slasti ili gorčini, u miru ili nemiru, u svijetlu ili tami, u 
napastima ili počinku, u naklonosti ili odvratnosti, u suši ili nježnosti, neka je sunce prži ili rosa 
osvježuje, uvijek i vazda mora vršak našega kompasa, naš duh, naša viša volja gledati i težiti k 
ljubavi Božjoj i k našemu Stvoritelju i Otkupitelju, jedinom našem i najvišem dobru. »Živjeli ili 
umrli, veli Apostol, Božji smo. Ko će nas rastavit od ljubavi Božje?« Ne, nikad nas ništa ne rastavi 
od nje: ni gnjev ni tjeskoba, ni smrt ni život, ni sadanja bol ni strah od budućih nevolja, ni 
lukavština zlobnih duhova, ni visoke utjehe, ni duboke nevolje, ni mekoća ni suša: nikad nas ne 
smije rastaviti od svete ljubavi, koja je osnovana u Isusu Krstu. 

Ova neograničena odluka, da ne ćemo nikad ostaviti Boga ni odustati od njegove ljubavi, 
služi našoj duši, rekao bih, kao uteg, te je čuva u svetoj nepromjenjivosti uza sve razne promjene 
ovoga života. 

Kad pčele zateče vjetar na polju, kupe kamenčiće, da mogu održati ravnotežu u zraku i da ih 
ne zanese oluja. Tako je i naša duša stalna u nestalnim i promjenljivim utjehama, u nevoljama 
duhovnim i vremenitim, vanjskim i unutarnjim, ako se odlukom živo uhvati dragocjene ljubavi 
Božje. 

Ali nam osim ove opće pouke treba i posebnih opomena, evo ih: 1. rekoh, da se pobožnost 
ne sastoji u slasti i milini, u utjesi i osjetnoj mekoći srca, što nam mami suze i uzdahe i daje nam 
ugodno i slatko zadovoljstvo u nekim duhovnim vježbama. Tako je, draga Filotea, drugo je ovo, a 
drugo pobožnost. 

Ima mnogo duša, koje uživaju ove slasti i utjehe, a ipak su veoma opake, ne ljube istinski 
Boga, a još su manje pravo pobožne. Saul pode u potjeru za jadnim Davidom, koji uteče pred njim 
u pustinju Engadi, te ude sam u pećinu, gdje se skrivaše David sa svojini ljudima. David ga mogaše 
onda sto puta smaknuti, ali mu sačuva glavu. Ne htjede ga pače ni prestrašiti, već ga pusti, da mirno 
izađe iz pećine, a onda ga zovnu, da mu dokaže, ko je nedužan, i da mu pokaže, da je bio u 
njegovim šakama. A što je sve učinio Saul, da pokaže Davidu, da mu se srce smekšalo prema 
njemu? Nazva ga svojim sinom, stade iza glasa plakati i jecati, ne mogaše ga se dosta nahvaliti niti 
načuditi njegovoj dobroćudnosti, moljaše se za nj Bogu, proreče mu buduću veličinu te mu 
preporuči svoje potomstvo. Kud ćeš veće blagosti i prijaznosti? A ipak mu se duša ne promijeni, pa 
i nadalje proganjaše Davida okrutno kao i prije. 

Tako ima ljudi, kojima se topi srce, kad promatraju Božju dobrotu i muku Spasiteljevu, pa 
stanu uzdisati, plakati, Bogu se moliti i zahvaljivati s takvim osjećajem, te bi rekao, da im srce kipi 
od pobožnosti. No kad dođe do kušnje, vidi se, da su im suze i sva ta mekoća poput nagle kiše, što 
se iza ljetne sparine pljuskom salije, ali ne prodre u zemlju, pa iza nje niču samo gljive. Tako su 
uzalud i suze, što panu na opako srce, ako u nj ne prodru. Ovi kukavni ljudi ne će vratiti ni novčića 
krivo stečenoga blaga, ne će se okaniti ni jedne jedine opake sklonosti, ne će podnijeti ni najmanje 
nevolje na svijetu na čast Spasitelju, za kojim su plakali. Svi su oni trzaji njihova srca samo 
nekakve duhovne gljive, koje nisu prava pobožnost, nego su vrlo goleme varke paklenoga 
neprijatelja, koji zabavlja duše ovim sićušnim utjehama, da se posve zadovolje njima, a ne traže 
prave i stalne pobožnosti. A prava je pobožnost stalna, odlučna, živa i djelatna volja, koja vrši sve 
što je Bogu ugodno. 

Dijete udara nježno u plač, kad vidi, gdje materi puštaju krv. No da u isto vrijeme majka, za 
kojom plače, zaište od njega jabuku ili slatkiš, što ga drži u ruci, ne bi joj ga nikako htjelo dati. 
Takve su ti većinom naše nježne pobožnosti. Plačemo nježno, kad vidimo, gdje su raspetome 
Spasitelju kopljem proboli srce. Jao, Filotea, pravo je, da oplakujemo gorku muku i smrt našega 
Oca i Otkupitelja. Ali zašto mu ne damo drage volje jabuke, što je držimo u ruci, a on je tako 
srdačno traži od nas? Zašto mu ne prikažemo sićušne željice, naslade, ugodnosti, što bi nam ih rado 
istrgnuti iz ruku, a ne može, jer su to naši slatkiši, do kojih je nama više stalo, nego do njegove 
nebeske milosti? Oh, to je djetinje prijateljstvo, nježno, ali slabo, mušičavo, neplodno. Pobožnost se 
dakle ne sastoji iz te nježnosti i sjetilnih čuvstava, što potječu nekada od mekane naravi, koja se 
doima svašta, a gdjekad dolaze od neprijatelja, koji hoće da nas zabavi, pa u mašti budi svakojake 
slike. 

2. Ove mekane i ljupke slasti kadikad su ipak veoma dobre i korisne, jer bude duševno 
čeznuće, krijepe duh, a vatrenoj pobožnosti dodaju svetu radost i veselje, pa nam i izvanja djela 
postaju lijepa i ugodna. To je ona slast, što je čovjek osjeća u božanskim stvarima, te zbog koje 
David uskliknu: »Gospode, kako su tvoje riječi slatke mome grlu! Slade su od meda mojim 
ustima«. Pa zbilja je najmanja utjeha, što je dobijemo od pobožnosti, vrjednija od najizvrsnijih 
svjetskih zabava. Grudi i mlijeko, t. j. milosti božanskoga Zaručnika, su draže duši od najbiranijega 
vina zemaljskih naslada. Ko ih jednom okusi, sve su mu druge utjehe žuč i pelin. Koji drže u ustima 
skitijsku travu, osjete od nje tako neobičnu slast, pa ne gladuju i ne žeđaju. 

Tako i oni, što im je Bog dao ovu nebesku manu slasti i utjeha, ne mogu ni željeti ni primati 
utjeha svjetovnih, a kamo li da bi za njima ginuli i uz njih prianjali. Ovo ti je mala slutnja besmrtnih 
vrlina, koje Bog daje onima, koji ga traže. Ovo su sladorna zrnca, što ih daje svojoj nejakoj djeci, da 
ih primami. Ovo je okrepljiva vodica, kojom im krijepi srce, ovo je neki zalog vječne nagrade. 
Vele, da je Aleksandar Veliki, još brodeći na pučini, najprije otkrio Arabiju, osjećajući ugodan 
miris, što ga je vjetar donosio. A to ohrabri njega i njegove drugove. Tako i mi na ovom moru 
smrtnoga života dobivamo slasti i miline, a po njima naslućujemo naslade one nebeske domovine, 
za kojom čeznemo i težimo. 

3. No reći ćeš: kad ima osjetnih utjeha, koje su dobre i izviru od Boga, a ima i nekorisnih i 
opasnih, pače štetnih, koje potječu ili od naravi ili od samoga neprijatelja, kako mogu razabrati 
jedne od drugih, kako mogu prepoznati zločeste, ili nekorisne medu dobrima? Općenito je pravilo, 
predraga Filotea, za čuvstva i strasti naše duše, da ih moramo poznati po plodovima. Naša su srca 
drveće, čuvstva i strasti su grane, a djela ili čini su plodovi. Srce je dobro, ako su mu dobra čuvstva, 
a čuvstva i strasti su dobre, ako izrađuju u nama dobra čuvstva, a čuvstva i strasti slasti, ljupkosti, 
utjehe čine poniznijima, strpljivijima, prijaznijima, ljubeznijima i samilosnijima prema bližnjemu, 
ako revnije motrimo svoje požude i zločesta nagnuća, ako postajemo stalniji u svom vježbanju, 
pokomiji i podložniji prema poglavarima, priprostiji u svome životu onda, Filotea, nesumnjivo 
izviru iz Boga, No ako su ove slasti samo zbog nas slatke, ako smo pored njih radoznali, opori, 
svadljivi, nestrpljivi, svojeglavi, oholi, naduti, osorni prema bližnjemu i ako se već držimo malim 
svecima, pa ne ćemo, da nas niko vodi ni kara, jamačno su ovo krive i štetne utjehe. »Dobro drvo 
rodi samo dobrim rodom«. 

4. Kad nas obaspu ovakve slasti i utjehe: 1. Moramo se najprije jako poniziti pred Bogom. 
Čuvajmo se, da zbog njih ne izlanemo: »Oj, kako sam dobar!« Ne, Filotea, zbog ovih dobara nismo 
bolji, jer, kako rekoh, od njih se ne sastoji pobožnost. Recimo rade: »Oj, kako je dobar Bog onima, 
koji se ufaju u nj, duši, koja ga traži!« Komu je slador u ustima, ne može reći, da su mu usta slatka, 
nego daje sladak slador. Tako je i duševna slast vrlo dobra, a Bog je predobar, koji nam je daje, ah 
zato nije dobar onaj, koji je prima. 2. Priznajemo, da smo mala djeca, kojima treba mlijeka. Zato 
nam i daju ona slatka zrnca, jer nam je duh još nježan i slabašan, pa nas treba mamiti i mekom 
privlačiti k ljubavi Božjoj. 3. Nego općenito i redovito govoreći, primajmo ponizno ove milosti i 
darove pa ih cijenimo uvelike, ne zato, jer su po sebi dragocjeni, nego jer nam ih ruka Božja sipa u 
srce. Tako radi i majka, koja miluje svoje čedo, pa mu meće u usta slatkiš za slatkišem. Da je 
nejako dijete razumno, više bi cijenilo slatko majčino milovanje i draganje nego slast slatkiša. 
Mnogo je već, Filotea, da čovjek osjeti ove slasti. Ali je najveća slast promatrati, da nam te slasti 
sam Bog svojom rukom, poput ljubezne majke, ulijeva u usta, u srce, u dušu i duh. 4. Kad ih tako 
ponizno primimo, upotrijebimo ih marljivo prema nakani Boga, koji nam ih daje. A čemu nam Bog 
daje ove slasti? 

Da budemo blagi prema bližnjemu, a ljubezni prema njemu. Majka daje djetetu poslastice, 
daje ljubi, ljubimo i mi Spasitelja, koji nam daje tolike slasti. A ljubiti Spasitelja znači slušati ga, 
izvršavati njegove želje, ukratko, prigrliti ga poslušno i vjerno. Kad dakle primimo kakvu duhovnu 
utjehu, trsimo se, da onaj dan što marni je radimo dobra djela i ponizujemo se. 5. Uza sve to 
moramo se gdjekad odreći takovih slasti i ljupkih utjeha. Moramo kadi- kad otrgnuti od njih srce i 
izjaviti, iako ih primamo ponizno i ljubimo, jer nam ih Bog daje i jer nas potiču na njegovu ljubav, 
da nam ipak nije stalo do njih nego do Boga i do njegove svete ljubavi, da ne tražimo utjehe nego 
utješitelja; da nam nije do slasti već do slatkoga Spasitelja, da nam nije do nježnosti, nego do Boga, 
koji je milina neba i zemlje. I s takvim osjećajem odlučimo, da ćemo ostati čvrsti u svetoj ljubavi 
Božjoj, pa sve da nas za čitava vijeka ne zapadne nikakva utjeha. Odlučimo, da ćemo i na Kalvariji 
i na Taboru govoriti: »Gospode, dobro mi je uza te«, bio Ti na križu ili u slavi. 6. Napokon te 
opominjem, ako ti Bog dade obilje ovakvih utjeha, nježnih suza i slasti ili što izvanredno: po- 
razgovori se vjerno sa svojim ispovjednikom, da te uputi, kako se imaš ustezati i vladati. Pisano je 
naime: »Nađeš li meda, jedi, koliko ti je dosta«. (Filoteja 4,13) 

A Bog se dakle služi duhovnim utjehama kako bi osnažio dušu za dalji duhovni put i napor 
koji slijedi. Sam doživljaj blagosti, slasti i miline koji se doživljavaju u molitvi, bude u duši i jačaju 
želju za rastom i posjedovanjem Boga, kao i želju za življenjem svih ustaljenih duhovnih praksi i 
vježbi, te umanjuje strah od odricanja i mrtvljenja. Bog kao pedagog koristi duhovne utjehe i kada 
opada njihov intenzitet u osjećajima, a često se to događa zbog nepostojanosti, pretjerane 
opuštenosti ili počinjenih manjih grijeha. Na taj način Bog uči dušu da više i bolje bdije te da se 
velikodušnije odriče same sebe. Saudreaua objašnjava da su utjehe na ovom stupnju duhovnog 
života sjetilne naravi jer zahvaćaju sjetilni dio duše za razliku od čisto duhovnih utjeha koje kušaju 
duše u višim stupnjevima duhovnog života. A ako se duša zna pozitivno okoristiti ovim utjehama 
mogu joj biti na veliku duhovnu korist kao što je na primjer jačanje žive želje da služe Bogu i 
izbjegavaju i lake grijehe, jačanje želje za euharistijom, veće spremnost nadvladavanja zapreka, 
ustrajnost u molitvi, savladavanje ljudskih obzira, želja za duhovnim rastom popraćena asketskim 
naporima, traženje načina kako produbiti vjeru i užitak u svemu što govori o Bogu i vodi njegovim 
putovima. 

Dužina trajanja sjetilnih utjeha je različita nekada kraće, nekada duže, slabije ili jače ipak 
Saudreaua naglašava da prema svetačkoj tradiciji to nije trajno stanje nego duša mora prihvatiti i 
duhovni boj. 

Stanje ovog stupnja duhiovnog žviota je jako delikatno na duhovnom putu rasta koji je 
naizgled dobro uređen s već dostignutim ciljem, a u biti osoba je jako slaba u krjepostima koje su 
jedva ukorijenjene. I na ovom stupnje se duša može lako zaustaviti cijeli život. Te pobožne duše se 
osjećaju zadovoljne sobom i svojim duhovnim putem, molitvama i pobožnim vježbama koje vjerno 
obavljaju, a svjesno ili nesvjesno spremne su da se proglase svetima i savršenima. Ovo stanje 
prividno dostignutog savršenstva, umišljeno dostignute svetosti, posjedovanja Boga kao po vlastitoj 
pobjedi i pravu, može biti i pogubno. Duša se može duhovno uznositi, smatrati svoje krjeposti 
jakima i utvrđenima dok je istovremeno tvrda prema bližnjemu kojeg spremno sudi i osuđuje zbog 
njegovih grijeha ili nesavršenosti. I sv. Ljudevit ukazuje na ovu duhovnu opasnost: „Niste li opazili 
da Gospodin često puta odvraća oči svoje od darova i milosti kojima nas je obasuo? Zašto? Naš 
pokvareni duh promatra te darov, milosti i djela koja iz njih izviru sa samodopadnošću i zlom 
nakanom i nadutošću, pa ih tako kaljamo i kvarimo“ (PPK 47). 

Ovakvo duhovno stanje može biti jako delikatno jer duša može uvjeriti samu sebe da dobro 
hoda i napreduje dok se uistinu vrti u krug oko same sebe. Ona je još jako daleko od toga da nema 
lakih grijeha i nesavršenosti, a najčešće je navezana da duhovne utjehe i radosti, vlastito duhovno 
samopoštovanje, zlopamćenje svega i svakoga tko je ranjava u duhovnom samoljublju, iako se 
takvim dušama čini da sve rade za Boga. One naizgled sve čine za Boga, a u biti su egoistične, 
usredotočene na sebe, a iskustveno još nisu usvojile daje duhovni život i napredak čisti dar Božje 
milosti pred kojim ne mogu imati nikakvih pretenzija koje bi se temeljile na vlastitom duhovnom 
egu. 

Oslanjajući se na nauk sv. Ivana od Križa koji smo izložili kad smo govorili o tamnoj noći 
sjetila Saudreaua govori o manama ovih duša koristeći terminologiju sedam teških grijeha ali 
shvaćenih u duhovnom smislu, na primjer duhovna oholost itd. 

O tim nepročišćenim stanjima duše kao i obično sv. Franjo Saleški tako profinjeno piše: 
„Osobito se korisno možemo vježbati u blagosti, kad je vršimo sami prema sebi, ikad se ne ljutimo 
na se ni na svoje nesavršenosti. Jer ako i hoće razum, da požalimo i zamrzimo na grijeh, kad 
sagriješimo, ipak ne smije ta mržnja biti oštra, puna jada, gnjeva i ljutine. K tome griješe mnogi, 
koji se razgnjeve, što su se srdili. Tako im srce neprestano tone u srdžbi, pa ako im se i čini, daje 
druga srdžba oborila prvu, ipak širom otvara vrata novoj, koja će prvom zgodom provaliti. Osim 
toga ova srditost, ljutina i gnjev na se smjera samo na oholost, a potječe iz samoljublja, koje se 
uzrujava i uznemiruje, kad nas vidi još nesavršene. 

Treba dakle da se kajemo za svoje pogreške mirno, ozbiljno i odlučno. Kao što sudac bolje 
kazni krivce, kad izriče osudu razumno i mirno, nego kad je izriče naprasito i strastveno, jer sudeći 
u strasti, ne kazni pogreške onako, kakve su, već kakav je sam. Tako i mi bolje kaznimo sami sebe, 

ako se kajemo mimo i ustrajno, nego kad se kajemo gorko, tjeskobno i srdito. Jer, kajući se žestoko, 
ne pazimo na veličinu svojih pogrešaka, nego na svoja nagnuća. Komu je, na pr. omiljela čistoća, 
rasrdit će se teško na najmanju pogrešku, što je počini protiv nje, a smijat će se samo svojoj teškoj 
kleveti. Naprotiv, komu je mrska kleveta i ogovaranje, uznemiri će se, ako je i malo mrmljao, a ne 
će mariti za najveći grijeh protiv čistoće, i t. d. To se događa stoga, jer ljudi ne prosuđuju svoje 
savjesti razumom već strašću. 

Vjeruj mi, Filotea, kao što se više doima djeteta i popravlja ga, kad ga otac kara blago i 
srdačno, nago kad žestoko i srdito, tako će se i mama više kosnuti srca i više ćemo žaliti, kad naše 
sirce počini kakvu pogrešku, pa ga prekorimo blago i mirno, više samilosno nego strastveno, 
nukajući ga na popravak. Više ćemo učiniti, nego da ga korimo ljuto, gnjevno i bučno. 

Kad bih, recimo, ja živo želio, da ne padnem u grijeh taština, a ipak se teško taštinom 
ogriješio, ne bih ovako karao svoga srca: »Nisi li jadno i gadno, kad si se nakon toliko odluka dalo 
zanijeti taštinom? Umri od sramote, ne diži više očiju k nebu i slijepo, bestidno, izdajno i svome 
Bogu nevjerno srce« itd. Ne tako, već ovako pametno i samilosno: »Ustani, jadno moje srce. Evo 
nas, gle, u jami, koje se toliko puta odlučismo klonuti. Oj, ustani i bježimo iz nje zauvijek. 
Zavapimo Božje milosrđe i ufajmo se, da ćemo njegovom pomoću biti čvršći da krenemo putem 
poniznosti. Srčano! Od sada opreznije. Pomozi Bože, bit će bolje «. Na tome bih ukoru načinio 
čvrstu i stalnu odluku, da više ne ću pasti u ovaj grijeh. Upotrijebio bih prikladna sredstva i 
poslušao opomene duhovnoga vode. 

Ako ipak netko drži, da mu se ovom blagom opomenom ne bi srce dosta ganulo, može ga 
usto svojski i žestoko ukoriti, da ga duboko zastidi. Ali kad srce žestoko iskaraš i razljutiš, završi 
sve kajanje i ljutnju utjehom i blagim svetim pouzdanjem u Boga, nasljeduj onoga velikog 
pokornika, koji je ovako tješio potištenu dušu: »Zašto si žalosna, dušo moja, i zašto me smućuješ? 
Ufaj se u Boga, jer ću ga još blagosiljati kao spasenje lica svoga i Boga svoga«. 

Pridigni dakle blago srce, kad ti padne, ponizi se pred Bogom, poznajući svoju nevolju, i ne 
čudi se, što si pala. Kakvo je čudo, što je nemoć nemoćna, slabost slaba, bijeda kukavna? Ipak od 
sve duše zamrzi uvredu, kojom si uvrijedila Boga, pa hrabro i pouzdajući se u Božju milost kreni 
stazom kreposti, što sije bila ostavila“. (Filoteja 3,9) 

Bog sam u svojoj Božanskoj pedagogiji pripušta da se nakon nekog vremena smanjuje 
sjetila gorljivost duše na ovom stupnju duhovnog života te da molitelj doživljava duhovnu suhoću. 
Na takav način pomaže duši da shvati da je još daleko od stanja savršenstva. Tada mnoge duše 
ostavljaju put molitve pretjerano se uzenmiruju, obeshrabruju, povode se za lažnim idejama i 
svojim tvrdoglavostima u sebeljublju žele nadvladati ove poteškoće ali više zbog sebeljubnih 
razloga nego li zbog Boga. Saudreaua naglašava da duša koje su malo vremena provele u utjehama 
ili one koje nisu iz njih izvukli duhovne plodove nego su se više predalvale sjetilnosti užitka i 
samodopadnosti teško i loše podnose ove sjetilne suhoće. Napast koje su u utjesi lako pobjeđivle 
sada teško savladavaju jer im volja i cijelovita odluka za Boga nije još pročišćena i postojana. 

Sv. Franjo Saleški ovako uči: „0 duhovnoj suhoći i neplodnosti. Razložih ti, predraga 
Filotea, što imaš raditi, kad te obaspu utjehe. Ni ova blaga vedrina ne će dugo potrajati. Desit će se 
kadikad, da ćeš biti bez ikakvog pobožnog osjećaja, pa će ti se duša pričiniti kao pusta, prazna i 
neplodna njiva, na kojoj nema ni traga ni staze da k Bogu pođeš; nigdje kapi milosti, daje orosi, pa 
se čini, da će je suša pretvoriti u ugarnicu. Jao, žalosna li je takova duša, pogotovo kad je pritisne 
žestoka nevolja! Onda se poput Davida dan i noć hrani suzama, a neprijatelj je na stotine načina 
navodi na očaj, pa je grdi i ruži: »Ah, kukavice, gdje ti je Bog? Kojim ćeš putem uperiti k njemu? 
Ko i kada će ti moći vratiti radost njegove svete milosti?« 

Sto ćeš dakle sada Filotea? Motri, odakle izvire nevolja. Sami smo često krivi svojoj 
neplodnosti i suši. 

1. Kao što majka ne da slatko djetetu, ako ima gliste, tako i Bog nama uskraćuje utjehe, ako 
se u njima ispravno naslađujemo i ako je u nama crv oholosti. »Dobro je, Bože moj, da si me 
ponizio; jer sam te uvrijedio prije nego sam se ponizio.« 

2. Bog nam otima prijatnosti i slasti svoje ljubavi, da ka z ni našu lijenost, kad ne ćemo da ih 
za vremena nakupimo. Koji Izraelac ne bi zorom nabrao mane, ne bi mogao ni kad se sunce rodi, jer 
bi se sva rastopila. 

3. Kadikad se valjamo po postelji sjetilnih naslada i prolaznih utjeha, kao sveta Zaručnica u 
Pjesmi nad pjesmama. Zaručnik naše duše kuca na vratima srca i zove nas, da se vratimo na 
duhovni posao. No mi se pogađamo s njim, jer nam je žao ostaviti tašte zabave i rastati se s la ž nim 
nasladama. Stoga on odlazi i ostavlja nas mlitave. Ako li ga opet stanemo tražiti, teško ćemo ga 
naći. A sami smo krivi, jer smo bili neiskreni i nevjerni njegovoj ljubavi, jer smo je zanemarili, da 
se naužijemo zemaljskih dobara. Da, imaš egipatskoga brašna, pa ne ćeš dobiti mane s neba. Pčele 
mrze umjetni miris; ni slasti Duha svetoga ne mogu se slaviti s patvorenim svjetovnim nasladama. 

4. Dvoličnost i lukavština na ispovjedi i u duhovnim razgovorima s duhovnim vodom 
uzrokuju sušu i neplodnost. Kad lažeš Duhu Svetome, kakvo čudo, ako ti uskrati svoju utjehu. Ne 
ćeš da budeš bezazlena i prostodušna kao malo dijete, pa ne ćeš dobiti ni poslastica za malu djecu. 

5. Presita si svjetovnih zadovoljstava, pa nije čudo, što ti ne prijaju duhovne radosti. Veli 
stara poslovica: „Kad su golubi presiti, gorke su im i trešnje“. „Nasitio je gladne dobrima - kaže 
Gospa - a bogate je otpustio prazne«. Ko je bogat zemaljskim nasladama, nesposoban je za 
duhovne. 

6. Ako dobro sačuvaš plod dobivenih utjeha, steći ćeš i nove, jer »ko ima, dat će mu se još; a 
ko nema onoga, što mu je dano, već izgubi svojom krivnjom, uzet će mu se i ono čega nema«, t. j. 
uskratit će mu se one milosti, što su mu bile pripravljene. Istina je, da kiša krijepi samo biljke, koje 
se zelene; a onima koje se ne zelene, otima i ono života, kojega nemaju, jer odmah sagnjiju. 

Zbog više takvih razloga gubimo pobožne utjehe, i snalazi nas duhovna suhoća i neplodnost. 
Ispitajmo dakle savjest, hoćemo li opaziti u sebi ikoju manu. No pazi, Filotea, da se ne ispituješ 
odviše nemirno i radoznalo; već pretresi svoje vladanje u tom pogledu, pa nadeš li izvor ove nevolje 
u sebi, zahvali Bogu. Bolest je već napola izliječena, kad joj se sazna za uzrok. Ako ne nađeš ništa 
osobita, što bi ti moglo uzrokovati sušu, ne dangubi, tražeći radoznalo, nego posve prostodušno, ne 
ispitujući ništa posebno. Radi evo ovo: 

1. Ponizi se duboko pred Bogom i priznaj svoje ništavilo i nevolju: »Jao, što sam, kad sam 
prepuštena sama sebi? Ništa, Gospode, nego suha zemlja, koja kad ispuca, žeđa za nebeskom 
kišom; a usto je vjetar raznosi i satire u prah«. 

2. Zavapi Boga i moli ga, da te razveseli; »Vrati mi, Gospode, svoju spasonosnu radost. Oče 
moj, ako je moguće, ukloni od mene ovu čašu. Odlazi, neplodni sjevernjače, jer mi sušiš dušu. 
Zapiri prijatni vjetre utjehe, duni po mome vrtu, pa će milo zamirisati njegova čuvstva«. 

3. Pohiti k svome ispovjedniku, razgali mu svoje srce, otkrij mu sve nabore svoje duše, 
posve bezazleno i ponizno poslušaj njegove opomene. Bog vanredno ljubi poslušnost, pa nam i te 
kako koristi kad poslušamo tuđi savjet, osobito ispovjednikov, iako nam se čini, da će baš malo 
koristiti. Tako je Namanu koristila jordanska voda, kojom se služio po Elisejevoj zapovjedi, premda 
se ljudskoj pameti činilo, da će sve biti uzalud! 

4. Uza sve to nije ništa tako korisno ni plodno u ovoj suši i neplodnosti, kao kad se čovjek 
odviše ne stara i ne trsi, daje se riješi. Ne kažem, da naprosto ne smijemo željeti, daje se riješimo; 
nego kažem, da se ne smijemo odviše brinuti, već se osloniti posve na posebnu Božju providnost, 
da radi s nama, što je sveta volja Božja, u ovom trnju i pustinji. Zavapimo onda: »Oče, ako je 
moguće, ukloni od mene ovu čašu«; ali dodajmo veoma svečano: »Ali ne budi moja nego Tvoja 
volja«. I onda gledajmo, da budemo što mirniji. Kad nas Bog vidi ovako ravnodušne utješit će nas 
obilnim milostima i darovima kao Abrahama. Kad je Bog vidio da je Abraham odlučio žrtvovati 
sina Izaka, dosta mu je bilo, da ga vidi onako ravnodušna i spreman. Zato mu se ukaza i utješi ga 
vrlo prijazno i milo ga blagoslovi U svakoj tuzi i nevolji, bilo duševnoj, bilo tjelesnoj, kad nam se 
pomrsi ili iščezne pobožnost, recimo od svega srca dubokom poniznošću: »Gospod mi je dao 
utjehe, Gospod ih je uzeo. Njegovo sveto Ime budi blagoslovljeno.« Ustrajemo li ovako ponizni, 
vratit će nam Bog svoje divne darove, kao što ih je vratio Jobu, koji je ovako govorio u svim svojim 
tugama i nevoljama. 

5. Napokon, Filotea, ne klonimo duhom, pa bila i žestoka suša i neplodnost, nego čekajmo 
strpljivo, da nam Bog povrati utjehu, a mi putujmo svojom stazom. Ne zapuštajmo nikakve pobožne 
vježbe, već, koliko možemo, pomnožimo dobra djela. Kad ne možemo svome dragom Zaručniku 
ponuditi svježih poslastica, dajmo mu suhu koricu. Ta njemu je svejedno, samo kad ga nudi srce, 
koje je čvrsto odlučilo, da će ga ljubiti. Kad je lijepo proljeće, pčele spremaju više meda, a manje se 
roje. Za lijepa se vremena zabavljaju berači pelud po cvijeću, pa zaborave svoje kukuljice. A kad je 
proljeće oštro i oblačno, legu više kukuljica nego što prave meda; jer ne mogu izići da srču med, pa 
se više brinu za rasplod. 

Tako se, Filotea, dogodi često, da duša za lijepa proljeća duhovnih utjeha nastoji samo sisati 
i uživati, te u preobilju tih blagih naslada zanemaruje dobra djela. Naprotiv u duhovnoj oštrini i 
neplodnosti, što manje osjeća pobožnih ugodnih slasti, to više radi dobrih djela i rada obilje pravih 
kreposti, kao strpljivost, poniznost, umiranje sebi, odricanje i samozataju. 

Ljuto se dakle mnogi varaju, a osobito žene, kad misle, da se manje mili Bogu, kad njegovu 
Veličanstvu služimo suhoparno bez nježnosti i bez naslade. Naša su djela poput raža, koje su 
dražesni je, kad se posuše. I djela su nam ugodnija, kad ih radimo raznježena srca; nama, velim, 
kojima je samo do vlastite naslade. No pred Bogom više mirišu i vrijede, ako ih sudimo usred 
duševne suše i neplodnosti. Da, draga Filotea, za vrijeme suše nas volja živom snagom sili na 
službu Božju, pa mora biti jača i ustrajnija nego za vrijeme duhovne slasti Nije čudo, kad ko služi 
vladara u mirno doba i u dvorskim nasladama. No ko mu služi u krvavom ratu, u bunama i 
progonima, pokazuje, daje vjeran i stalan. Sv. Anđela da Foligni veli, daje Bogu najmilija molitva, 
kad mu se molimo pod moraš i silom, t. j. ne zbog užitka ili zbog nagnuća, nego samo da ugodimo 
Bogu, jer nas volja nuka nekako nerado, sileći i savladavajući suprotnu suhoću i otpor. To vrijedi o 
svim dobrim djelima. Sto nam je više svladati zapreka bilo unutarnjih, bilo vanjskih, to su vrjednija 
i zaslužnija pred Bogom. Što više mislimo na vlastitu korist, nastojeći oko kreposti, to više i čišće 
odsjajava božanska ljubav. Dijete će rado poljubiti majku, kad mu pruži slatko. No mora da je jako 
ljubi, poljubi li je i onda, kad mu ponudi pelina ili gorka soka“. (Filoteja 4,13) 

Kada Bog dušama koje su na ovom stupnju duhovnog žviota pripušta suhoću i kad im se 
smanjuje sjetilna gorljivost duše koje nemaju odlučnost za Boga počinju opravdavti svoje 
nepročišćene slabosti umjesto da se odlučno bore sa svim što se Bogu ne mili. Duša lako pada u 
napast saoopravdanja egističnih želja i motiva često i pod isprikom milosti i milosrđa. Lallemant 
kao jeadn od učitelja katoličke duhovnosti uči: 

„Jedan je otpočetka odlučio sve učiniti za svoje posvećenje, a drugi je sporo napredovao i 
nije imao hrabrosti za potpuno svladavanje svih zapreka. Usporedite njihov život ne velim samo dio 
života nego čitav život, i vidjet ćete da mlaki čovjek ima puno više poteškoća negoli gorljivi. Na 
njihovim je stazama samo nesreća i žalost, kaže o mlakima kralj prorok. Oni ne poznaju put mira. 
Riječ "staze" označuje nutarnje stanje onoga koji se Bogu opire te u svojoj duši nosi samo muku i 
grizodušje. On je zadovoljan samo prividno i na površini, a ne u dnu duše, gdje gorljivi imaju mir, 
koji na hebrejskom znači "obilje svakoga dobra". 

Uostalom, bijedna je nevjera zadovoljiti se malim postignućima, kad smo pozvani k velikoj 
savršenosti ako odgovorimo milostima svojega poziva. Godinama se, a često i cijeli život, cjenkamo 
s Bogom - bismo li Mu se sasvim predali. Ne možemo se odlučiti na potpunu žrtvu. Ostavljamo 
sebi brojne osjećaje, nacrte, želje, nade i prohtjeve. Ne želimo ih se lišiti i tako se staviti u potpunu 
golotinju duha, koja bi nas pripravila na puno sjedinjenje s Bogom. To su spone kojima nas 
neprijatelj drži svezane, kako ne bismo mogli napredovati u savršenstvu. Varku ćemo spoznati u 
času smrti i vidjeti da smo se dali zabavljati sitnicama kao djeca. 

Godinama se borimo protiv Boga opirući se poticajima milosti, koji nas iznutra nukaju ne 
bismo li se riješili svojih nevolja napustivši isprazne naslade i tako se predali Bogu bez pridržavanja 
i odgađanja. Ali kako smo puni samoljublja, zaslijepljeni svojim neznanjem i zadržani nepotrebnim 
strahom, ne usuđujemo se učiniti ni koraka. Bojeći se da ne postanemo bijedni, ostajemo bijedni 
zauvijek. A Bog hoće da smo Njegovi, da Mu se predamo, samo kako bi nas oslobodio od naših 

553 




nevolja. Treba se, dakle, jednoga sretnoga časa odreći svih svojih koristi i zadovoljstva, svih nacrta 
i htijenja kako bismo bili ovisni samo o volji Božjoj i predani posve u Njegove ruke. 

Lukavost i pretvaranje odvraćaju od Boga. Duh Sveti, koji je učitelj mudrosti, bježi od 
pretvaranja, kaže mudrac. Nikada nećemo napredovati ako nismo iskreni u ponašanju prema Bogu i 
prema ljudima. Ljudi su prepuni laži. Mi se neprestano pretvaramo sami pred sobom i pred 
drugima. To je pogreška koju najmanje priznajemo. Ni u čemu se ne bismo trebali ispričavati, niti 
što skrivati. Ova nas dvoličnost silno udaljava od Boga. 

Lukava duša koja se proračunato i neiskreno odnosi prema bližnjima nema gotovo nijedne 
primisli o vlastitoj grešnosti. Sve su njezine težnje usmjerene na varanje drugih. Takvo je ponašanje 
neprestana laž. Ono se stalno protivi Bogu i kao da niječe brigu Božje providnosti nad ljudskim 
srcima.“ {Nauk o duhovnom životu 1,2 ) 

Savjeti Saudreaua za duhovno vodstvo duša koje žive ovaj stupanj duhovnog života su 
klasični poticaji na nastojanje oko sabranosti, izbjegavanje lakih grijeha, paziti na umjerenost u 
govoru, treba ustrajat u mrtvljenju u odricanju, nastojati strpljivo podnositi protivštine života. Na 
poseban način ove duše moraju nastojati oko poniznosti jer njihov daljni duhovni rast će ovisiti 
uglavnom o tome koliko će uistinu ući u duh poniznosti bez koje ne mogu napredovati ni u ljubavi 
prema Bogu i bližnjemu. 

4. MOLITVA TREĆIH ODAJA: RAZMATRANJE I MOLITVA SABRANOSTI 

Stupnjevi molitve: Molitva treba biti podvrgnuta razvoju koji je vlastit svakom prijateljstvu: 
sve dublja prisnost, uzajamno poznavanje, prožimanje, sve jednostavniji odnosi, sve do sjedinjenja 
osoba. Ideja o razvoju unutar molitve kao odnos s Bogom, jedan je od postulata (pretpostavki) 
Terezijine misli. Otuda proizlazi nauk o “stupnjevima”. Tko živi molitveni život, započinje hod 
prema Bogu, čije etape su ipak bitno osobne: svako svođenje na zajedničku stupnjevitu ljestvicu je 
čisto tipološko; služi samo kao uporišna točka. U tom smislu svetica navodi različite “forme 
stupnjevite molitve”. U osnovi svih se može istaknuti jedna osnovna shema: postoji oblik 
insti nk tivne i spontane molitve koja za Tereziju ostaje fonnirajuća i temeljna; slijedi meditativna 
molitva, svjesna i više ili manje razrađena, premda zahtjeva trud i asketski napor, na vrhu, je 
kontemplativna molitva, jednostavna i intenzivna, jedina gdje se ostvaruje osmoza između Boga i 
čovjeka u molitvenom činu. U Terezijinoj nauci ova zadnja forma zauzima priveligirano mjesto. 
Zasebne podjele su prisutne sa različitim kriterijima u knjizi Moj život te u Zamak duše. 

U knjizi Moj život meditativna molitva zauzima mali prostor, sa samo jednim stupnjem: 
“prva voda”. To je molitva u kojoj se moraju koristiti asketski napori (duhovno štivo, misao, 
čuvstva) da se obrati Bogu. Iza nje slijede tri stupnjeva kontemplativne molitve: “druga voda”, kada 
nas utjecaj Duha Svetoga dovodi do mira ili šutnje mnogostrukosti čovjekovih čina i napora, 
usredotočujući odnos s Bogom u jedan jednostavan pokret volje, koja je privučena od Dobra i od 
Ljubavi koji su joj uliveni. Slijedi “treća voda”, simbolizirana provalom potoka u vrt duha: 
djelovanje milosti ili Božji pohod obuzima jadne ljudske napore; ljubav od njega ulivena ispunjava 
volju te se izlijeva na razum, raširujući se na sav duh i određujući odnos s Bogom koji nadilazi 
sposobnosti ljudskih moći, “opijajući ih” ili “umirujući ih” (“borrachera”, “sueno de potencias”), 
razbijajući i raširujući ih da bi ih uputio prema jednom uzvišenijem životu i dinamizmu: početak 
“ekstatičnih” molitava. Na kraju, “četvrta voda”, simbolizirana nježnom kišom s neba na vrt duše: 
dostiže se u čistu kontemplaciju u sjedinjenju s Bogom; jednostavni čini, intenzivni, neprestani, u 
bliskom odnosu slušanja i govora između Boga i čovjeka: viđenja, nagovori, objave... to su 
jednostavni oblici temeljne situacije: sjedinjenje. 

U Zamku duše ova četiri stupnja postaju sedam: prvom (“prvoj vodi”) odgovaraju tri etape 
prvih triju odaja. Drugi i treći stupanj su sjedinjeni u jednu samu etapu: četvrte odaje. Četvrti se 
stupanj ponovno trodjelno dijeli u tri završne odaje: sjedinjenje, pete odaje; ekstatička molitva, šeste 
odaje; savršena kontemplacija, sedme odaje. Od tih dvaju sinteza se može konstatirati kako, u 
terezijanskoj stupnjevitosti, “stupnjevi” odgovaraju na dvostruki razvoj: čovjekova djelatnost i 

Božji utjecaj. Isključuje se tako ideja o molitvi kao unilateralnom događaju i uzlaznom usponu od 
čovjeka k Bogu. 

Molitva sabranosti - Karmel jako inzistira, i to s pravom na meditaciji, i to je temeljna 
molitva. Svi karmelićani i karmelićanke imaju to u pravilima, konstitucijama. To je temeljna 
molitva i onda imamo razvojni put od meditacije prema kontemplaciji. Ova molitva sabranosti je 
jako u cjelokupnom molitvenom zdanju i duhovnom zdanju o kojem govori Terezija Avilska. 

Molitva sabranosti je molitva jednostavnosti. Tako se zove viša fonna razmatranja. Ona 
predstavlja krunu meditacije i uvod u mističku molitvu. Najbolji je dokaz jedinstvenosti duhovnog 
života Sastoji se ne u diskurzivnom razmišljanju vjerskih istina, nego u priprostom uživljavanju u 
božanske stvari, u jednostavnom zaljubljenom zagledavanju u nadnaravne stvarnosti. Molitva 
jednostavnosti gleda jasnije, prodire dublje i oduševljava jače od obične meditacije. Razmišljanje 
postaje "pogled" (intuicija), sva čuvstva samo jedno - ljubav. Tu je već Duh Sveti na djelu. 

Molitva jednostavnosti je milost, nagrada za vjerno i ustrajno razmatranje. Iz njega raste i u nj se 
često prelijeva. Ona nema određene tematike niti se može pripraviti poput meditacije. Sami je ne 
možemo proizvesti, ona ne zna za metodiku. Kad naiđe, treba da joj se prepustimo. Kad prođe, 
nastavimo s razmatranjem. Glavni joj je plod pojednostavljenje naše molitve, pobožnosti i života. 

To je molitva koju je Svetica sama koristila i ona ju preporučuje. (P 28, 4; P 29, 4) Ona 
govori tu da dok god nije naučila tu molitvu, da nije znala moliti, i koliko je važna ta molitva 
sabranosti za njezin život. Sama Terezija naziva tu molitvu molitvom sabranosti, ona govori, 
duševne se moći sabiru u dubini duše i tamo traže Gospodina. Ona je jako puno postigla tom 
molitvom, to nije molitva koja bi bila kontemplativna, u smislu daje to čisti dar, ona ovisi o nama, 
ovisi o našoj volji i o našim moćima. Do ove molitve sabranosti duše može doći svojim vlastitim 
duhovnim naporima i mora se na to trajno usredotočiti. 

Znači, to je u našem htijenju i uz pomoć Božje moći. To je molitva oko koje asketski dio 
puta mora se trsiti i boriti. Cilj te molitve sabranosti je upravo ta usredotočenost na Boga. To nije 
neka nutarnja neaktivnost u meditaciji, nego su duševne moći zauzete, time što čine i nutarnje čine. 
(P 28, 2) Znači ja mogu činiti čin prema Isusu, kajanja, divljenja, čašćenja i bilo čega drugoga. 

Molitva meditacije se pojednostavljuje, gubi se slast umovanja, i želja za umovanjem, 
gotovo prirodno duša ide za motrenjem, za gledanjem, jednostavni pogled duše, pogled u šutnju, 
duša više nema potrebu da razmišlja, razmatra. I dalje se razmatra, ali duša više u šutnji gleda - 
Isusa, kako Ga bičuju, ili neke druge tajne vjere. Ta aktivnost duše ne mora škoditi miru, tišini i 
šutnji. To je aktivna šutnja, šutnja kojom osoba čini čine, gledam Krista kako se krvlju znoji i 
kažem Mu, Isuse ja Te ljubim, slava Ti Isuse. Tako autori uče daje to aktivna šutnja. 

Sabranost je i u nauku svete Terezije dio molitvena procesa, dolazi između asketske 
(meditacije) i mističke (pasivni mir) molitve. Ona, još izrazitije od franjevačkih autora, govori da se 
put savršenosti razvija kroz molitvene stupnjeve. Radi se o dugotrajnom procesu koji polazi od 
usmene molitve, meditacije, sve do kulminacije procesa u duhovnom zaručništvu i braku. Put k 
savršenosti je priručnik kojim čitatelja uvodi u molitveni proces, premda ne razvija najviše 
stupnjeve molitvena procesa, koje je detaljnije izložila u knjizi Moj život (pogl. 14-21; 25-31 i 37- 
40) a, napose u Zamku duše (V-VII). 

Premda je Francisco Osuna preko svoga djela bio Terezijin učitelj ove metode, ona je tu 
tematiku doktrinarno preradila, oslanjajući se na vlastitu molitvenu praksu i bogato mističko 
iskustvo. Ukratko ćemo sažeti njezin nauk, i to onako kako ga izlaže osobito u Putu k savršenosti. 

Ona nije samo jedna od čitateljica i praktikanata Osunine metode, nego odabire ono što drži 
bitnim, što je njoj samoj koristilo u tom molitvenom procesu, i što onda želi predložiti svojim 
čitateljima. Naposljetku rezultira daje ono što veli učenica daleko praktičnije od samog učitelja. 

Božje nastanjenje u duši 

Komentirajući prve riječi Očenaša, koji jesi na nebesima , pita se: 

„Mislite li daje malo važno znati stoje to nebo i gdje treba tražiti vašega presvetog Oca?“ - 
i dalje nastavlja - ,,A ja vam kažem daje za rastresene duše jako važno ne samo u to vjerovati, nego 
i nastojati to spoznati iskustvom; jer, to je stvar koja vrlo veže misao i čini da se sabere duša“ (P 28, 
1) Duša se mora pobrinuti naći to nebo, gdje će naći svoga Boga i sabrati se s Njim u molitvi. 
Svetica se poziva na sv. Augustina koji „kaže da ga je tražio na mnogo mjesta i da Ga je našao u 
sebi samome" (P 28, 2). 

Imajući u vidu ovu istinu, duši će postupno biti olakšana molitva, neke će poteškoće nestati 
gotovo same od sebe, a molitva će biti manje rastresena: 

„Mislite li da je malo važno za rastresenu dušu spoznati ovu istinu i uvidjeti da joj nije 
potrebno ići na nebo zato da razgovara sa svojim Vječnim Ocem i da se naslađuje s Njime, ili pak 
da joj je potrebno govoriti glasno? Koliko god nečujno govorila, tako je blizu da će nas čuti. A ni 
krila joj nisu potrebna zato da Ga ide tražiti, već treba samo povući se u samoću i gledati Ga u sebi i 
ne iznenaditi se tako dobrom gostu, nego s velikom poniznošću razgovarati s Njime kao s ocem, 
moliti Ga kao Oca, iznositi mu svoje nevolje, tražiti od Njega pomoć za njih, shvaćajući da nije 
dostojna biti Njegova kći... Ophodite s Njime kao s ocem i kao s bratom, te kao s gospodarom i kao 
sa zaručnikom; jedanput na ovaj, drugi put na onaj način“ (P 28, 2.3). 

Nebo u koje se duša mora povući je, dakle, ona sama, bliže joj je negoli ikoja druga stvar: u 
sebi samoj treba stoga započeti molitvu, tu tražiti svoga Gospodina. Da bi bolje pojasnila veličinu 
ljudske duše utječe se jednoj usporedbi, koja će potom biti temeljna ideja njezina najsustavnijeg 
djela „Zamak duše“: 

„Znajmo, dakle, da je u nama palača neizmjernog bogatstva: cijela građevina od dragoga 
kamenja, onakva kakva dolikuje takvom Gospodinu, i da vi pridonosite tome da bude takva, budući 
da je zaista tako; jer nema zgrade takve ljepote kao što je čista duša i puna kreposti; a što su ove 
veće, jače blista kamenje, te daje u toj palači ovaj veliki Kralj, koji je smatrao shodnim da bude vaš 
Otac, i da je na prijestolju prevelike vrijednosti, a to je vaše srce“ (P 28, 9). 

Definicija Sada kada je Terezija otkrila Božje boravište, da je, naime, mjesto gdje treba 
započeti svoju molitvu ona sama, preostaje joj sabrati se u mjestu Božjeg boravišta. Stoga molitvu 
sabranosti definira slijedećim riječima: „ Zove se sabranost, jer duša skuplja sve svoje snage i 
povlači se u sebe sa svojim Bogom 11 (P 28, 4). 

Pridavala je veliku važnost interiorizaciji osjetila i duševnih moći u središtu bića. Malo dalje 
govori da se molitva sabranosti manifestira po učincima: 

„Ako je sabranost istinska, posve se jasno primijeti, jer ima stanovito djelovanje. Ne znam 
kako da to objasnim; tko je bude imao, shvatiti će; čini se da se duša uzdiže kao u igri, jer vidi da su 
igra sve stvari ovoga svijeta. Diže se u najpogodnije vrijeme, i poput onoga tko se povlači ujaku 
utvrdu zato da se ne boji protivnika. To je povlačenje osjetila od ovih izvanjskih stvari i, na taj 
način, njihovo odstranjivanje, a da se toga nije svjesno; zatvaraju joj se oči zato da ih više ne vidi i 
zato da se većma potakne vid očiju duše“ (P 28, 6). 

U molitvi sabranosti ostvaruje se premještaj pažnje. Čovjek preko vanjskih osjetila živi 
izvan sebe, živi prema vani, zato je nerijetko pod dominacijom vanjskih utisaka. Ovom molitvom se 
koncentrira na Božju prisutnost u vlastitom srcu, usmjerava se tako prema unutra i iznova stječe 
unutarnje središte: „To je povlačenje osjetila od ovih izvanjskih stvari i, na taj način, njihovo 

odstranjivanje, a da se toga nije svjesno“. Na taj način čovjek se postupno oslobađa dominacije 
vanjskih utisaka i počinje živjeti i djelovati iz vlastitog središta. 

„Zaključujem time da se onaj tko to bude htio postići - jer je, kako kažem, u našim rukama - 
ne smije zamoriti, navikavajući se na ono što je rečeno, zato što to znači malo-pomalo zagospodariti 
samim sobom, ne gubeći se uzaludno, nego pridobiti sebe za sebe, što znači okoristiti se svojim 
osjetilima za ono unutamje“ (P 29, 7). 

Aktivna sabranost Radi se o načinu molitve koji ovisi o čovjekovom naporu i osobnoj 
inicijativi. Terezija voli to naglasiti da se osobe ne obeshrabre. Nakon što je govorila da duša može 
Bogu praviti društvo - „kada hoće u sebi unići u ovaj raj sa svojim Bogom i zatvara za sobom vrata 
svemu svijetu“ - svetica zatim nastavlja: 

„Kažem 'hoće', jer shvatite da to nije vrhunaravna stvar, već je u našem htjenju i ono što mi 
možemo učiniti, uz pomoć Božju, jer se bez Njega ne može ništa, niti možemo sami od sebe imati 
dobre misli“ (P 29, 4). 

Samo malo dalje potvrđuje istu ideju: „Zaključujem time da se onaj tko to bude htio postići - jer je, 
kako kažem, u našim rukama - ne smije zamoriti, navikavajući se na ono što je rečeno...“ (P 29, 7). 

Primjena metode sabiranja Ova molitva je ponajprije metoda sabiranja a tek drugotno nova 
meditativna metoda. To znači da ona može biti povezana s drugim molitvenim izražajima i 
metodama (usmenom molitvom, strelovitom molitvom, meditativnim čitanjem, jednostavnim 
spontanim razgovorom, itd.). 

«Bude li govorio, neka se nastoji sjetiti da Onoga s kime govori ima u samome sebi; bude li 
slušao, neka se sjeti da mora slušati Onoga koji mu govori posve izbliza. Konačno, neka ima na 
pameti da može ako hoće, ne odvajati se nikada od tako dobroga društva i neka požali, ako je na 
dulje vrijeme ostavio samoga svoga Oca kojega treba. Ako bude mogao, mnogo puta na dan, a ako 
ne, neka bude medo. Bude li to običavao, steći će dobit prije ili kasnije. Nakon što mu to Gospodin 
dade, ne bi to zamijenio ni za kakvo blago» (29, 7). 

Jedna od važnih obilježja ove metode je bliskost ili intimnost koju ona uspostavlja između 
Sugovornika u molitvi: Boga i čovjeka. Njenom praksom iskustveno se doživljava ona 
Augustinova: Bog je "intimior intimo meo et superior superiori meo". Nije ovdje, naodmet navesti 
da Gabrijel od Sv. Marije Magdalene (1893-1953), najpoznatiji karmelićanski teolog novijeg 
razdoblja, u svom opisu Kannelske duhovnosti veli daje njena značajka „intimnost s Bogom“ 

Molitelj može svaku temu meditacije povezati s ovom metodom ukoliko je obavlja u svijesti 
Božje prisutnosti u svome srcu. U tom smislu veli jednu vrlo znakovitu, osobnu i ključnu rečenicu: 
»Nastojala sam što sam više mogla imati u sebi nazočnoga Isusa Krista, naše dobro i Gospodina, i 
to je bio moj način molitve« (Moj život 4, 7; 9, 4). 

Terezija potiče na molitveni razgovor s Gospodinom prisutnim u nutrini vlastitoga ,,ja“: „ne 
iznenaditi se tako dobrom Gostu, nego s velikom poniznošću razgovarati s Njime kao s ocem, moliti 
Ga kao Oca, iznositi mu svoje nevolje, tražiti od Njega pomoć za njih, shvaćajući da nije dostojna 
biti Njegova kći,, (P 28, 2). 

Osim ovakvog spontanog razgovora, svetica svjedoči da se ovom metodom može obavljati 
usmena molitva razmatranje o otajstvima Isusova života, duhovno štivo, a svijesti te prisutnosti 

može doprinijeti i slika Kristovo otajstvo možemo odabrati i prema subjektivnom duševnom 
raspoloženju kao i sam jednostavan kontemplativni pogled' . 

Ovu metodu posebice preporuča nakon Sv. Pričesti, jer je tada Bog na najintenzivniji način 
nazočan u nama sve dok se prilike kruha posve ne rastvore. “ Nakon što primite Gospodina, budući 
da imate pred sobom samu osobu, nastojte zatvoriti tjelesne oči i otvoriti oči duše, te gledati u svoje 
srce ” (34, 12) i jednostavno razgovarati s Njime. 

Molitva sabranosti se ne svodi samo na vrijeme koje je isključivo posvećeno molitvi, nego 
teži obuhvatiti cjelokupni naš život, tada se rađa istinska kontemplativna osoba. Zato potiče da se i 
uslijed samih poslova na trenutak povučemo u sebe sa svojim Bogom: “Makar trajalo samo trenutak 
- veli ona - ta pomisao da imam u sebi društvo, od velike je koristi” (29, 5). Uz to, vjernik koji je 
svjestan tog društva, nastoji sve više živjeti i djelovati s Njim, po Njemu (po njegovim načelima) i 
za Njega, te oslobađati prostor svoga srca da u njemu ovaj nebeski Kralj doista kraljuje. Zato 
zaključuje: „Konačno, neka ima na pameti da može ako hoće, ne odvajati se nikada od tako dobroga 
društva” (P 29, 7). 

Za razliku od nekih suvremenih meditativnih i samospoznajnih metoda, sabranost za 
Tereziju ne znači tek dublju svijest samoga sebe (poniranje u vlastitu nutrinu, proširenje svijesti, 
pokretanje dubokih snaga duše i si.) nego je to poglavito prisutnost Drugome, susret. Biti sabran, za 
nju znači biti prisutan Kristu. 

Dispozicija za kontemplaciju- Danas se može čuti kako netko podučava kontemplativnoj 
metodi. U tehničkom smislu riječi, ne može postojati kontemplativna metoda, jer je kontemplacija 
čista milost te se ne može iznuditi nikakvom tehnikom. No, može se uvjetno govoriti o metodama 
koje olakšavaju ili oraspoložuju za milost kontemplativne molitve. Među te onda svakako valja 
ubrojiti metodu sabranosti, jer ona uvelike pojednostavljuje molitveni proces, jača svijest blizine 
Sugovornika, olakšava intimni razgovor s Bogom i zajedništvo ljubavi. To pak nije nevažno, kad 
znamo da se u tome sastoji bit molitve prema Tereziji . 


329 Imajmo u vidu da svetica nije bila sklona velikom razmišljanju: stoga nudi savjet dušama koje se nalaze u sličnoj 
poteškoći: „Ne tražim od vas sada da mislite na Njega, niti da donosite velike sudove, niti pak da obavljate velika i 
uzvišena razmatranja vašim razumom; ne tražim od vas ništa više nego da Ga gledate“ (P 26, 3). Tajna terezijanske 
molitve je uistinu jednostavna i lagana: bez mnoštva riječi, bez brojnih pojmovi, nego jednostavan pogled na božanskog 
Učitelja u čiju je potragu duša krenula.Ukoliko će se duša trditi djelovati na taj način, spoznati će da i nju Isus gleda, i 
da ne želi drugo doli naš pogled:,,Jer nikada, kćeri, vaš Zaručnik ne skida očiju s vas. Pretrpio je tisuću ružnih stvari i 
prezira protiv Sebe, i to nije bilo dosta da vas prestane gledati, pa zar je onda mnogo da, odvrativši oči s ovih izvanjskih 
stvari, kadikad pogledate na Njega? Shvatite da ne očekuje ništa drugo, kako kaže zaručnici, osim da Ga pogledamo (Pj 
2, 14). Čim budete htjele naći ćete Ga. Toliko drži do toga da Ga ponovno pogledamo da to neće propustiti' 1 (P 26, 3). 

330 Obrađujući detaljno taj pojam, T. POLI, istakao je, na koji način molitva sabranosti pripravlja kontemplativnu 
molitvu (doslovno, molitvu mira): »Temeljni je princip (shvaćen kroz iskustvo) kako za aktivnu sabranost, tako i za 
molitvu mira, jest da Bog boravi u nutrini duše. Zato se molitvu, kao i sav duhovni život, predstavlja kao osobni intimni 
razgovor s Bogom i s Isusom. Konstitutivni elementi sabranosti stoje, na svim razinama osobe, u premještanju pažnje 
od svega što nije Bog prema Bogu, kao i od vanjštine prema nutrini (na primjer: govoriti s Njim u vlastitoj nutrini, 
gledati ga u sebi, slušati ga u sebi). Na taj način osoba aktivno ostvaruje (premda na posve drugačiji način i ne 
pretendirajući pribaviti si vlastitim sredstvima pasivnost) ono što je najprikladnije (i tako navikava također vlastitu 
psihološku strukturu) slobodnoj akciji Božjoj u pasivnosti mira i sjedinjenja, u kojima se osjetila i moći vide sve više i 
više zatvorenima za vanjštinu i istodobno privučeni u nutrinu gdje shvaćaju i kušaju Božju prisutnost«. »'Recogimiento', 
'recoger(se)' en santa Teresa se Jesus (1560-1577)«, 88 Monte Carmelo (1980) 3, str. 501-531. Str. 528-529. 

331 Ona jasno ističe primat ljubavi u molitvi: »Hoću da budete upozorene da bi se puno okoristilo na ovome putu i došlo 
do odaja do koje želimo, da stvar nije u tome da se puno razmišlja, već da se puno ljubi, i prema tome čini ono što vas 
pobuđuje da ljubite«. ZD IV, 1, 7.1 potom, u tom istom broju, tumači što je to ljubav. 

»Njezina poruka, po našem mišljenju, ostaje poštena i čvrsto utemeljena, bez lakih obećanja, bez pretjeranosti u 
odricanju, bez kompliciranosti u tjelesnim položajima, usredotočena uvijek na bitno: prijateljski dijalog s Bogom, 
otkrivan u riječi, slici, Kristovoj osobi«. J. CASTELLANO CERVERA, »La oracion, un mensaje para hoy«, u: Temas 
teresianos, str. 132-133. 

Ona sam potiče sestre da se založe oko toga jer je to preduvjet za više (kontemplativne) 
molitvene stupnjeve: „Gledajte kako malo vremena za tako veliku dobit, budući da to znači 
postaviti dobar temelj za slučaj da vas Gospodin htjedne uzdignuti do tako velikih stvari, s time da 
nađe u vama pripravnost, nalazeći vas blizu Sebe“ (P 29, 7-8). 

Umjesto zaključka 

To je Terezijina metoda meditacije. Metoda vrlo jednostavna, prilagodljiva svakome koji u 
kratkom vremenu želi, duboku i pouzdano zajedništvo (bliskost) s Bogom. Svije mogu prakticirati, 
neovisno o životnoj okolnosti, jer nikome, usprkos mnogostrukosti briga, nije preteško (dovoljno je 
malo dobre volje i navike!) naći trenutak da baci pogled ljubavi božanskom Gostu koji boravi u 
središtu našega srca. To je metoda koju je svetica uporno preporučivala svojim kćerima, kao 
najbolja priprava za najvišu molitvu, kada se Gospodin udostoji udijeliti je i koja sa sobom donosi 
brojne pozitivnih učinke 3 ’ 2 : 

„Gospodin neka pouči one koji to ne znaju, jer priznajem da nikada nisam znala što znači 
moliti sa zadovoljstvom, sve dok mi Gospodin nije pokazao ovaj način, a uvijek sam nalazila toliko 
koristi od te navike povlačenja u sebe, pa me je to navelo da toliko oduljim“ (P 29, 7). 

„One koje se na ovaj način budu mogle zatvoriti u ovo malo nebo naše duše, gdje je Onaj 
koji je stvorio i njega i zemlju, i naviknuti se da niti gledaju niti budu tamo gdje se zabavljaju ova 
vanjska čula, neka smatraju da idu po vršnome putu i da će sigurno stići piti vodu s izvora“ (P 28, 
5). Uvjerena je da oni koji se ozbiljno posvete ovoj metodi „da će za godinu dana, a možda i za pola 
godine, u tome uspjeti, uz pomoć Božju“ (P 29, 8). Nauk koji je sažela od 26 do 29 poglavlja Puta k 
savršenosti sadrži ono što možemo nazvati terezijanska metoda molitve u aktivnoj fazi- 

„nemojmo si umišljati da smo prazne u nutrini. A dao Bog da budu samo žene te koje su 
ovako neupućene; jer smatram nemogućim, kada bismo se potrudile misliti da imamo takvoga gosta 
u nama, da bismo se odavale stvarima ovoga svijeta, zato što bismo uvidjele kako su niske prema 
onima koje posjedujemo iznutra“ (P 28, 10). 

TRI STAVA PREMA NAUKU SV. TEREZIJE KOJI SU OKOSNICA I KOJI SU JAKO 
VAŽNI ZA DALJNI DUHOVNI PUT: 

a. Potpuno samodarivanje samoga sebe - prema Tereziji Avilskoj sam asketski napor, sav trud 
koji osoba ulaže na duhovnome putu, trudim se moliti, postim, radim ovo, radim ono, sve se sažima 
u to darivanje samoga sebe. Ono je najuže povezano uz kontemplaciju iliti uz više stupnjeve 
duhovnoga života. (P 16, 9/ P 32, 9) Terezija kaže otprilike ovo da Isus neće dopustiti veće 
stupnjeve molitve, niti izljev veće ljubavi u srce ako volja nije Njemu posve predana. 

Smisao je taj, znači to samodarivanje, potpuno darivanje samoga sebe, to je preduvjet s naše strane 
da Isus može, ako hoće, nitko ne može Isusa ni prisiliti niti to se može zaslužiti, to je čisti dar. Ah to 
je čisti dar povezan sa voljom koja se potpuno daruje Gospodinu. Tu se Terezija žali ( Ž 9, 1 / Ž 9, 
2), kaže ona škrti smo u darivanju prema Gospodinu. 


332 Navodi slijedeće učinke: brzo sabire misao. P 28, 4; povlačenje osjetila s izvanjskih stvari. 28, 6. 5; skuplja svoje 
osjećaje u sebe. 28, 6; jača duša na uštrb tijela. 28, 6; duša s vremenom zadobiva vlast nad voljom i na njenu se naredbu 
osjećaji povlače u nutrinu. 28, 7; brže se prima vatra božanske ljubavi, jer kako se nalaze blizu same vatre, mala je 
iskrica dovoljna pa da se zapali. 28, 8; duša se manje podaje stvarima ovoga svijeta, jer uviđa veliko bogatstvo iznutra. 
28, 10; živi više u Božjoj prisutnosti jer zna da ima Gosta i ne ostavlja ga sama. 28, 11; više se trudi da ne bude prljava. 
28, 11. Obrađeni su i u članku: U. BARRIENTOS, «Meditazione e raccoglimento», u: Santa Teresa maestra di 
orazione, str. 154-156. 

- Kada je duša škrta prema Gospodinu, onda ona ima manje-više takav odgovor od 
Gospodina u duši. Znači apsolutna je potreba tog samodarivanja za daljnji duhovni rast koji ide 
prema ulivenoj kontemplaciji. 

Koje su karakteristike tog potpunog samodarivanja? Potpuno darivanje, u karakteristici 
tog Kristovog potpunog samodarivanja nama. Isus je potpuno darovao samoga sebe nama, i onda u 
biti Isus hoće od nas odgovor ljubavi. Isus od duše neće ovo ili ono, hoće i to, ali to nije bit toga, 
Isus hoće dušu. Isus hoće svu ljubav duše, prva ljubav Bogu ide. Sva ljubav Bogu ide. I duša mora 
sa svoje strane u tom kontekstu, sa svoje strane nastojati oko svega toga. Druga karakteristika da je 
to neprekinuti dar samoga sebe, ne pridržava se samome sebi. Mnoge osobe posebno na 
početcima duhovnoga života, boje se ako seja predam dragome Isusu što će onda od toga biti, biti 
će križeva jako puno, biti će ovoga, biti će problema, nema toga što nema. 

Drugi se pridržavaju, dragi Isuse ja ću se tebi darovati ako... i onda stavljaš Isusu uvjete, Isus 
učini ovo ili ono... Znači to samodarivanje mora biti neprekinuto i potpuno, bez ikakvih uvjeta, bez 
ikakve nutarnje pridrške za sebe. Treće, to samodarivanje mora se često obnavljati. Bilo koje 
nutarnje raspoloženje će se ukorjenjivati u duši samo po ove dvije dinamike, često obnavljanje toga 
čina, a drugo molitva za to. Mnogo sam puta pitao časne ili druge, kada se kaže da nemaju 
povjerenje, da li se mole Isusu da poraste njihovo povjerenje u Njega, i odgovor je uvijek nikada. 
To su zamke koje je još sv. Ignacije Lojolski opisao, neprijatelj napada dušu u njenim slabim 
stranama i onda samoj duši zatvori da se za to ozbiljno ne moli, oko toga ozbiljno ne trudi, i onda 
nikakvoga puta daljnjega nema. To isto vrijedi za predanje, ja nemam predanja u ruke Isusove, prvo 
se moraš moliti da sve predaješ u ruke Isusove, a onda da poraste tvoje predanje. Prvo moraš ga 
svaki dan obnavljati, predajem se Isuse tebi, sve predaješ u ruke Isusove, onda moraš se moliti, 
Isuse daj da moje predanje poraste. To su te dvije temeljne dinamike za svaki nutarnji stav. To sam 
naučio u francuskoj školi duhovnosti, oni su uglavnom u tome nastojali, znači kada su oni odgajah 
duše, na tome su nastojali. 

Isto kod sv. Terezije Avilske imate sličnih citata. Znači to je bio prvi stav oko kojeg se duša mora 
truditi da bi ušla dublje u duhovni put, da bi ušla u IV. odaje. 

b. Poniznost - sv. Terezija Avilska na nekoliko mjesta u III. odajama govori da duše ne idu 
dalje zbog nedostatka poniznosti. Onaj stupanj duhovnog života kojega su dosegle postaje im 
zapreka za dalje, jer nemaju dovoljno poniznosti. (Z III. 8) Znači ja sam prešao malo, a moje sestre 
više. Terezija se čuva da se ne uznosi u odnosu na svoje sestre. Ona kaže, pazite neka vam se vaši 
koraci čine malenima, a oni vaših sestara da su prešli više. Terezija sama govori (Ž 22, 11), da ona 
nikada nije veće milosti primila u duši, znači bilo koja veća milost koja je Terezija primila u duši 
povezan je sa njenim nutarnjim stavom koji je bio u tom stavu poniznosti. „Sto se više neka duša 
ponizi u molitvi to je više uzvisi Gospodin... Nikada mi Bog nije udijelio neku veću milost, a da mi 
nije prvo udijelio da vidim svu svoju bijedu.“ - sv. Terezija Avilska 

Znači Bog je vodio Tereziju tako da je išla dalje u stupnjevima duhovnog života po toj 
samospoznaji vlastitog ništavila i vlastite krhkosti, slabosti, bijede. Sjećate kada smo govorili kada 
smo spominjali sv. Ivana od Križa, da prva i glavna korist tamne noći sjetila je spoznaja sebe i svoje 
bijede. Na tom putu rasta u poniznosti, čak iz vlastitih grijeha se može izvlačiti ta korist, iz slabosti 
vlastite bijede i vlastitih padova, nutarnjeg siromaštva, ogoljenosti. Imate jedno prekrasno pismo 
sv. Terezije od Djeteta Isusa, pismo od 28. 5. 1897. namjerno je učinila čine nestrpljenja pred 
drugim sestrama kada su je počeli smatrati sveticom u samostanu, pa se ona jako radovala što su 
drugi vidjeli kako je ona nesavršena. Odnosno iz vlastitih poniženja ona izvlači za poniznost, koja 
je najvažnija od svih kreposti. To su umijeća svetaca koji su oni znali na vrhunski način koristiti. 

U jednom trenutku Terezija Avilska se pita, pa što Bog ljubi toliko poniznost? (Z IV. 10, 7) Zato jer 
je istina. Bog ljubi toliko poniznost jer je Bog Istina. I ona duša koja je istinoljubiva ljubi poniznost, 
a to da smo mi krhki, slabi, ovakvi, onakvi, to je istina pred dragim Bogom, mi smo samo stvorenja 
i još uz to ranjena stvorenja. Inače kada govorimo o ovoj poniznosti, imate razliku, jedna je 

poniznost koja je plod našega razmišljanja i meditacije, i to je dobro, ova poniznost o kojoj 
govorimo ona je više plod svijetla kojim Bog obasjava dubine duše u onome što duša nosi u sebi. 
Još ima puno onoga što je duša imala u sebi nepročišćenoga, ovakvoga i onakvoga, i svojih zlih 
sklonosti, i Bog to obasjava svojim svijetlom, i onda duša ima tu spoznaju i uzvišenosti molitve, i 
spoznaju poniznosti. 

„ Duša je više i brže uznapredovala negoli u prethodnim molitvama, a poniznost je još veća 
jer jasno uočava da za onu neizmjernu i veličanstvenu milost nije bilo njezina vlastita truda, niti je 
sudjelovala u njezinu ishođenju ni stjecanju. Vidi jasno da je vrlo nedostojna, jer u prostoriji u koju 
ulazi puno sunca nema prikrivene paučine: vidi svoju bijedu. Taština je toliko izbačena da joj se čini 
kako je ne bi mogla imati, zato što je posve očigledno kako malo ili ništa ne može, da tu gotovo i nije 
bilo pristanka, nego se čini, premda nije htjela, da su zatvorili vrata svim osjetilima zato da bi bolje 
mogla uživati Gospodina. Ostaje sama s Njime, i što joj je činiti negoli ljubiti Ga? Niti vidi niti čuje, 
ukoliko to ne biva nasilu. Malo je toga što bi joj godilo. Prikaže joj se kasnije njezin protekli život i 
veliko Božje milosrđe, s punom istinitošću i bez potrebe da razum ide u lov, jer tu vidi pripravljeno 
ono što treba jesti i shvatiti. Sama od sebe spoznaje da zavređuje pakao, a da je kažnjavaju 
blaženstvom. Rastapa se u hvaljenju Boga, a i ja bih se sada htjela rastopiti. Blagoslivljani budite, 
Gospodine moj, jer od tako prljavoga gliba kao što sam ja pravite tako čistu vodu da bude za Vaš 
stol! Hvaljeni budite, o naslado anđela, koji toliko hoćete uzdignuti tako bezvrijedna crva!" (Ž 19,2) 

Suprotno od poniznosti je oholost. Čime se sve osoba može uzoholiti na putevima duha? 
Nema toga čime se ne može uzoholiti, vanjskim stvarima, može se uzoholiti u vlastitoj volji, jedna 
vrsta svojeglavosti (ja, pa ja, jer ja tako mislim), može se uzoholiti zbog vlastitog razuma, 
inteligencije, sposobnosti, duhovnog dosega (ja sam najduhovniji i najsvetiji). Inače svetačke 
tradicija drži gotovo jednodušno da svi drugi poroci iz duše se mogu iskorijeniti, izuzev zadnjeg 
korijenja oholosti. Sv. pater Pio kaže, oholost napada i svece, onim istim sredstvima kojima se oni 
služe da duhovno rastu, (posti, radi, trudi se, silna velika čudesa čini, onda dolazi duhovna oholost, 
pa ga napada, ti si najsvetiji, ti si najbolji.) Zli napada svece svime time da ga diže. To je jedna od 
najvećih duhovnih borbi kojim se sveci bore. A onda je Bog vodio svece upravo u ove dubine o 
kojima mi nastojimo toliko mucati, ako ne barem govoriti. Sredstva za postizanje poniznosti: 
samospoznaja i molitva za poniznost treba biti. Mala Terezija kaže da tome pomaže poniženje. Na 
drugom mjestu kaže sv. Terezija Avilska da vrhunska stvar za poniznost može biti uspoređivanje sa 
Kristovim krepostima. Osoba može umisliti da je ona netko i nešto pred dragim Isusom, onda 
gledaš Kristove kreposti, npr. Krista bičuju, a On prašta, Isusa ubijaju, a On prašta onima koji 
Njega ubijaju. Onda gledaš samoga sebe, što je sa mojim praštanjem, na takav način osoba nastoji 
ići dublje u poniznost. 

Znači rekli smo 3 temeljna stava koji mogu pomoći na putu prema ulivenoj kontemplaciji: 

- Potpuno samodarivanje Bogu 

- Poniznost 

- Šutnja 

Ima jedna povezanost u duhovnoj dinamici između ta 3 stava. Znači, prvo je samodarivanje Bogu, 
duša se daruje Bogu i time kuca na vrata Njegova Srca, i Bog uzvraća darom. On još velikodušnije 
mnogo puta uzvraća darom duši. Poniznost povećava u duši moć primanja, koliko ide dublje u 
vlastitu slabost, krhkost, ništavilo, to duša ima veću moć primanja od dragoga Boga. 

c. Treći stav je šutnja, ona pospješuje Božje djelovanje u duši. Tako da su te 3 dinamike 
najuže povezane međusobno. Ima raznoraznih vrsta šutnja, jedna je šutnja jezikom, ako jezik ne šuti 
nema nikakve šutnje, a druga je šutnja, šutnja aktivnosti, aktivizma često puta. Tu je veliki problem. 
Mnoge posvećene osobe kažu „moje redovništvo = sveta trka“. Za jedan duhovni rast treba gajiti 
šutnju, za koju smo već prije rekli. Jedan napor oko nutarnje šutnje, šutnje nutarnjih duhovnih 

561 




moći. Sv. Montfort vezano uz meditaciju ovo preporuča, pazite ne budite previše aktivni u 
meditaciji, ostavljajući dovoljno prostora Božjem djelovanju koje čini svoje djelo u miru. Znači 
osoba i kada moli i kada meditira ne bi trebala biti previše aktivna svojim razumom. Treba znati 
stati, treba znati osluškivati sebe, ono što čitaš, dragoga Boga ili bilo čega. Ima jedna nutarnja žurba 
koja dušu može jako spriječiti na duhovnom putu. Duša ima potrebu da radi, radi ili da priča, pa 
misli daje to molitva. Bilo na koji način. Sa IV. odajama koji dolaze ćemo ući u mistični dio puta i 
to je početak ulivene kontemplacije. 

Samo još jedna napomena, čuo sam više puta kada se u svetačkoj tradiciji govori o spoznaji 
svoje bijede, oni govore ovako, da je to zbog negativnog utjecaja sv. Augustina i negativnog 
poimanja ljudske naravi, što je to dominiralo, i odrazilo se u svim školama duhovnosti itd. Pa, nije 
baš to tako, ne bismo se složili, mi, a ni II. Vatikanski koncil, uzmite Radost i nadu, br. 10 i 13, gdje 
se govori o uzvišenom dostojanstvu čovjeka i o dubokoj bijedi čovjeka. Dostojanstvo, ono što je 
pozitivno i lijepo, mi stvoreni na sliku Božju, Sin Božji nas je spasio i otkupio, mi djeca Božja, mi 
sposobni za ljubav i Bogu hvala što je tako. Imate onda drugi dio, ima duboka bijeda, kao što koncil 
i Crkva uči da je Isus u Euharistiji, tako Crkva uči o čovjeku ovo „ to što doznajemo iz Objave o 
čovjeku slaže se s nutarnjim iskustvom, ako čovjek pogleda u svoje srce nalazi da je sklon zlu, 
uronjen u tolike jade koje ne mogu potjecati od Njegova dobroga Stvoritelja. Ne htijući priznati 
Boga kao svoje počelo, poremetio je svoji zadnji cilj, tako daje čovjek sam u sebi podijeljen, zbog 
toga sav život ljudi i pojedinaca pruža sliku borbe, i to dramatične, između dobra i zla, svijetla i 
tame. Štoviše, čovjek otkriva daje nesposoban sam od sebe uspješno suzbiti nasrtaje zla, tako da se 
svatko osjeća kao okovan verigama.“ (Radost i nada, br. 13) 

To Crkva uči o čovjeku, tako da se svaka duša osjeća kao okovana lancima, svatko ima 
svoje lance. Božja milost vodi dušu u te dubine ljudskoga duha, da duša vidi svoje lance, a lance 
duše kida Krv Kristova, Njegova spasiteljska muka, otkupljenje, spasenje, uskrsnuće. Ali, Bog vodi 
u te dubine dušu, onda ide proces preobraženja o kojem ćemo govoriti. Kod svih svetaca imate 
ovakve tekstove o ljudskoj bijedi. Sv. Otac Pio govori „ udalji od mene Isuse žar svoje ljubavi, 
umrijeti ću od žara Tvoje ljubavi u mome srcu...“ 

Sada idemo u IV. odaje, počinje proces dublji preobraženja duše gdje Bog vodi prema 
najvišim vrhuncima svetosti. Neki sveci su umrli od izljeva Božje ljubavi u njihova srca. Kada 
govorim o spoznaji ljudske bijede, mnogi govore malodušnost, tuga, depresija, to ti nije dobro. 
Pazite, to je samo temelj za poniznost. Bog na nikakav način ne želi naše malodušje ni depresiju, ni 
bilo što od svega toga. Danas zna imati, i to u jako raširenim crkvenim krugovima, kada hoće ljude 
učiti moliti, onda ih ne vode u te dubine duha i njihove duše, nego ih uče ovu molitvu „Puši, diši i 
uzdiši...“ Kršćanska molitva ti je doslovno tako. Tečaj kršćanske molitve uči, sada ćemo samo 
disati. To su neke skroz druge priče, a onda koji to uče, oni onda što rade sa dušom, oni dušu pale 
na guranje. Sveci su vodili duše prema svetosti, a ovi ne znaju što će sa sobom, pa ni drugima, pa 
ih onda nagovaraju, i govore biti će ovo i biti će ono... usput, jedna napomena, ima onih koji bi 
hitjeli brzo, odmah, sada. Jedan talijanski autor R. Marin nabraja koliko su sveci prolazili kroz 
tame duha, onda on nabraja: sv. Franjo Asiški 18 godina, sv. Terezija Avilska 12 godina... za prava 
duhovna sazrijevanja treba puno vremena. Kada kažeš ja bih htio odmah, kao da kažeš ja bih htio 
po zraku hodati. Možeš ti to željeti, ali od toga nema ništa. 

5. KLASIČNI SAVJETI SVETAČKE TRADICIJE ZA DUHOVNO VODSTVO 
TIJEKOM PRVOG PERIODA DUHOVNOG RASTA 


Tekst koji slijedi je od sv. Alfonasa Liguoria 

Općenite preporuke za rast u čistoći ljubavi 
(sabrane iz nauka sv. Terezije Avilske) 

1. Staviti sve pouzdanje u Boga i mati potpuno nepovjerenje u sebe i svoje dobre odluke. Čvrstu 
odluku pobijediti samoga sebe i hrabriti se prigodama. Sv. Terezija kaže: «Ako mana ne dolazi od 
nas, od naše volje, ne trebamo se bojati, ostaje na Bogu da nam dade svoju pomoć i učini nas 
svetima» 

2. Odbacivati svaku i najmanju svojevoljnu manu, to jest učinjenu otvorenih očiju. «Od 
svojevoljnog grijeha - kaže ista svetica - ma kako maleni bio neka vas Bog oslobodi)). Zatim 
dodaje: «Po malenim stvarima đavao čini rupe po kojim ulaze velike stvari». 

3. Ne uznemirivati se poslije učinjenih slabosti, odmah se poniziti, i utječući se Bogu s kratkim 
činom kajanja i dobre nakane, ostati u miru i tako uvijek činiti pa makar pao i 100 puta na dan. I 
kako to savjetuje sv. Terezija ne otkrivati svoje napasti nesavršenim dušama da ne bi naškodio 
njima i sebi. 

4. Pobrinuti se za odricanje od svega, rodbine, stvari, užitaka u protivnom kaže sv. Terezija, ako 
se duša ne udaljuje od svjetskih užitaka brzo će se udaljiti od putova Gospodnjih. Izbjegavati 
bliskost s osobama drugog spola, iako su pobožne, u koje đavao često unese određene nečiste 
osjećaje, pokazujući ih kao duhovne. Treba se prije svega odricati samo poštivanja (uznošenja) i 
prvenstveno od vlastite volje pa i od duhovnih stvari, molitva, pričesti, mrtvljenja kada poslušnost 
duhovniku to ne dopušta. Ukratko treba iz srca izbaciti sve što nije Bog i što nije po većem Božjem 
ukusu. 

5. Radovati se u duhu videći se prezrenima, ismijanim i gorima od svih. O kako lijepu molitvu 
moli duša koja prihvaća poniženja. Posebno u zajednicama ova je jedna od najpotrebnijih kreposti. 
S time treba oblikovati pozitivne osjećaje prema našim neprijateljima i progoniteljima, služiti im, 
činiti dobro, preporučivati ih Bogu, dobro o njima govoriti kao što su to činili sveci. 

6. Imati veliku želju za jako ljubiti Boga i biti mu po volji. Sv. Terezija kaže: «Gospodinu se toliko 
sviđaju želje, kao da su već ostvarene)) (Život 31). Bez ove želje duša neće hoditi naprijed na putu 
savršenstva, niti će joj Bog udijeliti posebnih milosti. Ista svetica kaže: «Redovito Bog ne daje 
mnoge značajnije darove, osim onima koji su jako željeli njegovu ljubav» (Concetto dell amore di 
Dio 5) 

Sa željom treba uvijek sjediniti odluku da se čini što je u mogućnosti za biti Bogu po volji. Sv. 
Terezija: «Đavao se jako boji odlučnih duša». I drugdje: «Gospodin od nas želi samo odluku da bi 
on sa svoje strane sve učinio» (Le fondazioni 28). I s time treba gajiti veliku ljubav prema molitvi 
koja je pećnica u kojoj se zapaljuje Božanska ljubav. Svi sveci jer su bili zaljubljeni u Boga, bili su 
zaljubljeni u molitvu. Treba također jako željeti Raj jer u Nebu duše ljube Boga svom snagom, a do 
toga se ne može doći na zemlji i zato Bog želi da imamo veliku želju za ovim velikim kraljevstvom 
koje je Isus Krist zadobio svojom krvlju. 

7. Imati istovjetnu volju s voljom Božjom u svim stvarima protivnima našim željama i često se 
prikazivati tijekom dana Bogu. Sv. Terezija je to prakticirala činiti 50 puta dnevno: «Ne sastoji se 
napredak u uživanju u Bogu, nego u činjenju njegove volje - kaže svetica i dodaje na drugom 
mjestu - istinsko sjedinjenje je sjedinjenje naše volje s voljom Božjom» (Le fondazioni 5) 

8. Opsluživati savršenu poslušnost pravilima i poglavarima i duhovniku. Govorio je p. Caraffa: 
«Poslušnost je kraljica svih kreposti, a sve kreposti slušaju poslušnost)). A sv. Terezija: «Bog od 
duše koje je odlučna ljubiti ga ne traži drugo do li poslušnost)) (Le fondazioni 5). Savršena 
poslušnost je slušati odmah, točno, dobrovoljno i slijepo, bez traženja razloga, samo ako stvar nije 

grijeh kako kažu sv. Bernard, sv. Franjo Saleški, sv. Ignacije Loyolski i svi učitelji duhovnog 
života. 

A u stvarima sumnje odabrati ono što se pretpostavlja da bi bila poslušnost, a kada se to ne može 
razumijeti, odabrati ono što je nama više protivno. To je ono Pobijedi sama sebe što je toliko 
preporučivano od sv. Franje Ksaverskoga i sv. Ignacija Loyolskoga koji je govorio da se više 
okoristi molitvom 15 minuta jedna umrtvljena duša, nego neumrtvljenje duše koje mole satima. 

9. Trajno se vježbati u prisutnosti Božjoj. Sv. Terezija kaže da sva šteta nastaje kada se izgubi 
svijest da Bog je prisutan. Tko uistinu ljubi uvijek se sjeća ljubljenoga. Za sačuvati sjećanje na 
Božju prisutnost jako koristi u praksi neki posebni znak na osobi ili na stolu ili u sobi. A iznad 
svega ova prisutnost neka tijekom dana uvijek bude popraćena činima ljubavi prema Bogu i 
traženjem njegove ljubavi, na primjer: Isuse moj, ljubavi moja, sve moje. Ljubim te svim srcem. Tebi 
se predajem. Čini sa mnom što želiš. Želim samo t\>oju volju. Daj mi svoju ljubav i to mi dosta. I 
slično. 

Paziti da se ovi čine ne čine prisilno i bez traženja sjetilne utjehe u njima nego blago i čistom 
voljom, samo kako bi se dopali Bogu. Sv. Terezija kaže: «Ne bojmo se da će Bog ostaviti bez 
nagrade jedno uzdizanje očiju sa sjećanjem na njega» ( Put sav. 23). 

10. Upravljati nakanu prema volji Božjoj u svakom djelovanju bilo duhovnom bilo tjelesnom 
govoreći: Gospodine ovo činim kako bi bio tebi po volji. Dobra nakana se naziva duhovna alkemija 
koja pretvara u zlato naša djela. 

11. Obavljati duhovne vježbe svake godine od 10 ili barem 8 dana. povlačeći se od svih obaveza i 
razgovora kako bi se bilo samo s Bogom. Obavljati slične dnevne obnove 1 puta mjesečno. S 
posebnom pobožnosti obavljati devetnice Božiću, Duhu Svetome, sedam Marijinih blagdana, sv. 
Josipu, anđelu čuvaru i svom svetom zaštitniku. U ovim devetnicama može se svaki dan pričestiti, 1 
sat moliti, ili barem pola sata, moliti druge usmene molitve ali ne previše njih jer će biti korisniji 
određeni broj čina ljubavi i slično. 

12. Paziti na posebnu pobožnost prema sv. Josipu, anđelu čuvaru, svom posebnom svecu 
zaštitniku, sv. Mihaelu, općem zagovorniku vjernika, a prije svega prema Presvetoj Djevici Mariji 
koju Crkva naziva živote naš i nado naša, jer je moralno nemoguće da neka duša jako napreduje u 
savršenstvu bez posebne i nježne pobožnosti prema Majci Božjoj. 

Neka je sve na čast Isusa Krista i Bezgrešne Marije. 

Kako se treba ponašati duhovnik u vodstvu o molitvi 

Ono što je Gospodin kazao proroku Jeremiji: Gle postavljam te danas nad narode ... da 
istrebljuješ i rušiš, da zatireš i ništiš, da gradiš i sadiš (Jer 1,10), to isto kaže svakom ispovjedniku, 
koji ne samo treba iščupati poroke u dušama pokornika, nego treba u njih i zasaditi kreposti. Tako 
priliči u ovom poglavlju dodati što može koristiti novim ispovjednicima da mogu dati duhovnim 
dušama putokaz prema savršenstvu. 

Ne trebaju se odbacivati grešnici, nego naprotiv Bogu je jako drago djelo uljepšavati zaručnice, 
to jest skrbiti se oko duša kako bi ih učinile potpuno njegove. Više pred Gospodinom vrijedi jedna 
savršena duša nego tisući nesavršenih. Tako da kada ispovjednik vidi da duša živi daleko od 
smrtnih grijeha treba učiniti sve što može kako bi je uveo na put savršenstva i božanske ljubavi, 
prikazujući duši koliko Bog, beskrajno Ljupki, zaslužuje biti ljubljen i ukazao na zahvalnost koju 
trebamo imati prema Isusu koji nas je ljubio do te mjere da je umro za nas, te na opasnosti u kojima 
se nalaze duše pozvane od Boga na savršeniji put a ostaju gluhe. 

Vodstvo ispovjednika duhovnih duša se odnosi prvenstveno na meditaciju, kontemplaciju, 
mrtvljenje i učestalost sakramentalnog života. 

O molitvi meditacije 

Dobar ispovjednik kada vidi neku dušu da se gnuša smrtnog grijeha i želi napredovati u ljubavi 
Božjoj, treba je prvenstveno uputiti na mentalnu molitvu, to jest na meditaciju o vječnim istinama i 

Božjoj dobroti. Iako meditacija nije neophodna za postići vječno spasenje, kao što je to molitva, 
ipak izgleda da je neophodna dušama za sačuvati se u Božjoj milosti. S drugim vježbama može 
opstati i grijeh, ali ne mogu skupa opstati grijeh i molitva. Ili će osoba ostaviti molitvu ili će ostaviti 
grijeh. 

Sv. Terezija Avilska kaže: «Duša koja ustraje u molitvi, zbog grijeha koje suprotstavlja đavao, 
držim za sigurno da je Gospodin konačno vodi u luku spasenja». Nijednu drugi vježbu ne nastoji 
Neprijatelj toliko spriječiti kao ovu molitvu jer kaže ista svetica: «Đavao zna da je izgubio dušu 
koja ustraje u molitvi» (Život 19, 1 p 139). 

Između ostalog ljubav je ta koja vezuje i sjedinjuje dušu s Bogom, a pećnica u kojoj upali plamen 
Božanske ljubavi je meditacija. 

Neka dakle ispovjednik počne uvoditi dušu u meditaciju. Na početku neka joj naloži pola sata na 
dan i neka vrijeme meditacije povećava ravnajući se prema rastu duha. Neka se ne zaustavlja pred 
poteškoćom koju penitent navodi da nema vremena ni mjesta da se povuče, neka mu kaže da to 
učini ujutro ili navečer kada je kuća mirnija, te neka u vrijeme rada, kada ne može drugo, uzdigne 
duh Bogu i misli na istine vjere, na zadnje stvari, o kojima razmišljanje, posebno o smrti je 
najkorisnije za početnike, ili neka razmišlja muci Isusovoj, što je meditacija dobra za sve. 

Neka osoba čita neku pobožnu knjigu kako bi ušla u molitvu kao što je to običavala sv. Terezija. 
Neka je opomene da izabere onu materiju u kojoj kuša veću pobožnost i gdje duša kuša kakav 
osjećaj, neka se zaustavi i razmatra, ali neka se obaveže na vježbe, molitvu ili odluku. 

Kažem činiti vježbe, čine, poniznosti, zahvaljivanja, vjere, nade, i iznad svega ponavlja čine 
pokajanja i ljubavi prema Bogu, prikazujući se sva Bogu i predajući se u njegovu svetu Volju, 
brinući se da najčešće ponavlja onaj čin kojemu se duša osjeća više sklona. 

Kažem molitvu, jer od molitve ovisi svako naše dobro, jer kako kaže sv. Augustin, Gospodin 
redovito ne daje milosti, točnije milost ustrajnosti, osim po molitvi. Gospodin nam je kazao: Molite 
i dobiti će te (Iv 16, 24), dakle kaže sv. Terezija tko ne traži ne dobiva. Tako da ako želimo biti 
spašeni, treba uvijek moliti i iznad svega tražiti slijedeće dvije milosti: ustrajnost i ljubav prema 
Bogu. Sigurno nema prikladnijeg vremena za moliti od mentalne molitve, meditacije. 

Tko ne razmatra teško moli, jer teško se daje na promatranje milosti koje mu trebaju i potrebe za 
molitvom, zato tko ne meditira teško ustraje u Božjoj milosti. 

Kažem odluku da meditacija ne bi ostala neplodna, a duša izvršila prosvjetljenja koja je u 
razmatranju dobila. Tako sv. Franjo Saleški kaže da nitko ne treba završiti razmatranje bez da je 
donio neku posebnu odluku, kao bježati od neke najopasnije ili mane najčešće ili se vježbati u nekoj 
kreposti za koju se zna da smo u njoj slabi. 

Neka ispovjednik od duše traži da izvijesti o meditaciji, pitajući kako je prošla, ili barem da li ju 
je obavljala i neka im naloži da se prije svega optuže za propušteno razmatranje kad ga ne obave 
jer napuštajući molitvu duša će biti izgubljena. Sv. Terezija kaže: «Duša koja ostavlja molitvu je 
kao da samu sebe stavlja u Pakao bez da su za to potrebni đavli» (Život 19, p. 139) 

Ah Bože koliko bi dobra mogli učiniti ispovjednici koristeći ovom malom marljivošću! I kako će 
račun dati Bogu, ako to propuštaju, jer su oni obavezni pribaviti koliko mogu koristi pokornicima. 
Koliko bi duša mogli uputiti putem savršenstva i osloboditi ih od padova u teške grijehe da paze na 
to da duše upute na meditaciju i pitaju ih barem na početku duhovnoga puta da li su je obavljali ili 
ne! 

Kada se neka duša ustalila u molitvi teško će više izgubiti Boga. Zbog toga se razmatranje ne 
treba samo savjetovati onima koji žive u Božjem strahu nego i grešnicima, koji se često zbog 
nedostatka razmišljanja vraćaju na bljuvotinu. 

Ispovjednici trebaju imati ovu skrb posebno kada se penitenti nalaze u suhoći duha. Na početku 
kada se duša daje na duhovni život, Gospodin običava obradovati je posebnim svjetlima, suzama i 
sjetilnim utjehama, ali nakon nekog vremena običava zatvoriti venu kako bi kušao vjernost duše, i 
uzdigao naviše savršenstvo odvajajući je od sjetilnih slasti na koje se lako duša naveže s nekom 
nečistoćom i manom sebeljublja. 

Sj etilne utjehe, pa i nadnaravne privlačnosti su dobra i darovi Božji ali nisu Bog, te On da bi 
odvojio svoje ljubljene duše od samih njegovih darova, kako bi došle do toga da ljube čistom 

ljubavlju samog darovatelja, Bog učini da ne nalaze više u molitvi prijašnje utjehe nego dosadu, 
suhoću, muku i ponekada napasti. 

Neka najviše ispovjednik pazi da ohrabri ove progonjenije duše da ne napuste molitvu i 
preporučene pričesti. Neka im kaže ono što tvrdi sv. Franjo Saleški da vrijedi pred Bogom jedan 
gram molitve u suhoći više nego sto kilograma u utjesi. Tko ljubi Boga zbog utjehe, ljubi više 
utjehu od Boga samoga, a uistinu dokazuje da ljubi kad ga traži bez utjehe. Ovo je o meditaciji, a 
želim ovdje novim ispovjednicima dati kratku pouku o ulivenoj molitvi kontemplacije i njenim 
stupnjevima, i o drugim nadnaravnim darovima s pravilima koje naučavaju učitelji duha za vođenje 
duša koje su tim darovima od Boga obdarene. 

O mrtvljenju 

O mrtvljenju treba napomenuti da kada duše počinju duhovni život, budući da ih Gospodin 
običava obdariti sjetilnim utjehama, u toj prvoj gorljivosti one bi hitjele pretjerat u pokori, postu i 
dugim vježbama. 

Duhovnik treba biti jako umjeren u dopuštanju takvih mrtvljenja, dok kad dođe vrijeme suhoće, 
kao što to obično bude, lako se događa da duša kad je ostavi prva sjetilna gorljivost, napusti sva 
svoja mrtvljenja, te padne u nepovjerenje te napusti molitvu i duhovni život, kao stvari koje nisu za 
nju i tako sve izgubi. 

Ponekada se dogodi da ove duše početnice padnu u indiskretnost i dođu do tjelesne obnemoglosti, 
i tada da bi se podigle napuštaju sve duhovne prakse, s velikom opasnošću da ih više ne započnu. 
Zato duhovnik treba čekati da se najprije ustale u duhovnom životu, i zatim dane okolnosti zdravlja, 
obaveza, gorljivosti dopusti njima neko izvanjsko mrtvljenje koje će procijeniti da im priliči prema 
kršćanskoj razboritosti. 

Kažem prema kršćanskoj razboritosti jer među nerazboritim duhovnicima, izgleda da neki 
stavljaju svu korist duša u opteretiti ih postovima, cilicijem, i sličnim pokorama. Drugi izgleda da 
odbacuju sva vanjska mrtvljenja kao beskorisne stvari za duhovni boljitak, govoreći da se sve 
savršenstvo sastoji u nutarnjem mrtvljenju, a i to je pogrešno jer tjelesna mrtvljenja pomažu 
nutarnjim i na određeni način su potrebna kada se mogu zaustaviti sjetila, i zato vidimo da svi sveci, 
neki više neki manje, su ih prakticirali. 

Nema sumnje da nutarnje mrtvljenje strasti je glavno koje treba vršiti, to jest ne odgovoriti na 
uvrede, ne tražiti vlastitu čast, popustiti u prepirkama, popustiti volji drugih ali bez duhovne štete, 
zatim savjet da se nekim dušama zabrani svako vanjsko mrtvljenje dok se ne vidi odvojena od neke 
strasti koja njom vlada, kao ispraznost, zlopamćenje, svjetski interesi, precjenjivanje sebe, 
svojevolja. 

Ali kazati da vanjsko mrtvljenje malo ili ničemu ne služi je najveća pogreška. Sv. Ivan od Križa je 
govorio da onome koji ne odobrava pokoru ne treba dati povjerenje pa činio i čudesa. Neka na 
početku duhovnik naloži pokorniku da ne čini ništa protiv i bez poslušnosti njemu. Oni koji čine 
pokore protivno poslušnosti, kaže sv. Ivan od Križa više rastu u porocima nego u krepostima. 

Neka bude suzdržan dopustiti ovakvima te pokore iako ga mole za njih, biti će dosta da na 
početku njima dopusti neku malu i rijetku pokoru, kao lančić, geste pokore ili nemrs kako bi dobili 
želju mrtviti se kako treba a zatim s vremenom neka širi ruku kako bude vidio da duša napreduje u 
kreposti, jer se ustali u duhu. duhovnik neće moći bez vlastitih skrupula negirati mrvljenja koja 
priliče. 

Između ostalog neka ima kao opće pravilo, govoreći redovito, ne davati vanjska mrtvljenja, ako 
ih ne traže, jer ove ne koriste mnogo ako se uzmu sa željom, i dajući ih neka dopusti uvijek manje 
nago što traže, neka radije pretjeruje u odbijanju nego u dopuštenju. 

Neka se pobrine posebno potaknuti na mrtvljenje neumjerenosti u jelu i piću kojima su neke 
duhovne duše malo sklone, a u stvari ovo mrtvljenje je najteže i najkorisnije duhu a često i tijelu. 
Sv. Filip Neri je govorio: «Tko se ne mrtvi u jelu i piću neće nikada doći do savršenstva)). S druge 
strane neka bude suzdržan u dopuštenju mrtvljanja u potrebnom snu jer ono često lako škodi 

tjelesnom zdravlju a također i duhovnom budući da kad je uskraćen potreban san trpi glava te tako 
osoba ostaje nesposobna meditirati kao i za sve druge pobožne vježbe. 

Za bilo kakvo mrtvljenje koje dopusti pokorniku, da on ne bi pao u ispraznost neka mu kaže da je 
sve to ništa u usporedbi s onim što su činili sveci i u usporedbi s mukama koje Isus trpio za nas. Sv. 
Terezija je govorila: «Sve što možemo učiniti je otpad u odnosu na samo jednu kap krvi koju je 
Gospodin prolio za nas» (Život 39). 

A najbolja mrtvljenja, najkorisnija i najmanje opasna su negativna, za koje, redovito govoreći, se 
ne traži ni poslušnost duhovniku, to jest lišiti se gledanja ili slušanja radoznalosti, malo govoriti, 
zadovoljiti se jelima koja nam se ne sviđaju ili nisu dobro pripravljena, lišiti se vatre zimi, izabrati 
za sebe lošije stvari, radovati se kad nedostaje nešto potrebno jer u tome se sastoji krepost 
siromaštva kako kaže sv. Bernard: «Krepost siromaštva nije u siromaštvu nego u ljubavi prema 
siromaštvu)). Još više ne žaliti se na neudobnosti godišnjih doba, niti na prezire i progonstva koja 
dobivamo od bližnjega, niti na muke i bolesti koje trpimo. 

S dlijetom trpljenja oblikuju se kamenja nebeskog Jeruzalema. Sv. Terezija je govorila: «Misliti da 
Bog u prijateljstvo sa sobom pripušta komotne duše je besmisleno. Duše koje istinski ljube Boga ne 
mogu tražiti odmore» (Put sav. 18). 

Ovdje se rađa jedan sumnja. Evanđelje najednom mjestu kaže: Neka ljudi vide vaša dobra djela i 
slave vašeg Oca koji je na nebesima (Mt 5,16). Na drugom mjestu kaže: Kada činiš milostinju neka 
ne zna tvoja ljevica što čini desnica (Mt 6,3). Sada se pitamo da li se kreposna djela trebaju pokazati 
ili ih treba skrivati. 

Odgovara se s razlikovanjem: opća djela potrebna za kršćanske kreposti treba otvoreno činiti, 
kao pristupanje sakramentima, meditacija, pohodi Presvetome, biti sabran i sudjelovati u svetoj 
Misi, čedno gledati, šutjeti u crkvi, kazati da se želi postati svetim, bježati od brbljanja, opasnih 
razgovora, radoznalosti i slično... 

Djela koja su vanredna i koja odaju posebnost kao vanjske pokore, ediciji, moliti s rukama u 
znaku križa, žvakati gorke biljke itd... kao i uzdahe u molitvi i suze, treba prikrivati koliko se više 
može. 

Druga kreposna djela kao služiti bolesnicima, davati milostinju siromasima, ponižavati se pred 
onim tko nas vrijeđa i slično je bolje prikriti kada se može, ali ako se to ne može učiniti a da se ne 
propusti činiti sama djela, treba ih učiniti ali samo s ciljem da se Bogu dopadne. 

Tekst koji slijedi je od sv. Ljudevita Montofskoga 

Program svakodnevnog življenja vjere i vršenje staleških dužnosti 

Da bi vjernik imao uvjete za duhovni rast, treba u skladu sa svojim pozivom i staleškim 
dužnostima pronaći vlastiti ritam svakodnevnog i tjednog prakticiranja vjere. Bez toga svi uzvišeni 
poticaji, razmišljanja i odluke ostaju bez temelja. Svetac je toga bio duboko svjestan. Vjernicima 
koji su se nakon katehetskih propovijedi u misijama istinski opredijelili za Boga, obnovili krsne 
zavjete i posvetili se Mariji, svetac je davao praktične savjete duhovnog vodstva da ustraju na putu 
obraćenja, za rast u milosti te tako napreduju na duhovnom putu. Te duhovne savjete je kao jednu 
vrstu praktičnih pravila duhovnog života u svakodnevnici Montfort opjevao u jednoj svojoj pjesmi. 
Naravno da ona odiše vremenom u kome je on živio kao i pučkim koloritom u nekim dijelovima, ali 
pjesma sadrži sve bitne odrednice i upute za vjerodostojan kršćanski život. Upute imaju trajnu 
vrijednost kao i korisne praktične savijete u svakodnevnici. Budući da čovjek živi ograničen u 
prostoru i vremenu, svaka autentična duhovna poruka ma kako uzvišena i teološki i duhovno 
razrađena, mora biti provedbena u svakodnevnici ako uistinu želi voditi vjernika putem čišćenja i 
duhovnoga rasta. Donosimo cjelovit tekst pjesme: 

„Veliki Bože, divni Gospodine, hoćeš li dopustiti grješniku da nosi časnu titulu tvoga 
poniznoga sluge? Neka mi je tvoje milosrđe dade i udijeli kako bih mogao svima reći da te ljubim i 
da ti služim. 

Izvrsnost i odlika služenja Bogu: Služiti Bogu, velike li uzvišenosti, to je više nego biti kralj. 
Gospodine, nisam dostojan da budem tvoj sluga, ali ti to želiš, veliki učitelju, dakle, nastojat ću to 
biti, rekavši cijelom svemiru da te ljubim i da ti služim. Primio sam tvoje svijetlo, tvoju milost i 
oproštenje u zadnjim pučkim misijama slušajući propovijed. Započeo sam svete vježbe te ih preveo 
u hvalospjeve. Služim Bogu svim svojim srcem, to je moja slava i moja sreća. Bogu služim kad ga 
štujem u duhu i istini, kada, kako bih to činio, zazivam njegovu dobrotu u pomoć jer njegova milost 
je neophodna da bi se to htjelo i moglo činiti. Služim Bogu svim svojim srcem on je moja slava i 
moja sreća. U duhu, bez zadrške i bez poštede. Tko dvoji i proračunava, ne služi sveto Bogu. 
Gorljivo, bez lijenosti, radosno, bez tuge. Služim Bogu svim svojim srcem on je moja slava i moja 
sreća. U istini, bez pretvaranja, bez umješnosti i bez dodvoravanja, bez straha i ograde, rado i 
iskreno, bez ljudskih obzira prema svijetu, bilo da nam laska ili nas grdi. Služim Bogu svim svojim 
srcem on je moja slava i moja sreća. 

Dnevna pravila: Čim se probudim uzdignem prema Bogu moje srce. Bilo da spavam ili sam 
budan ja pripadam tebi, Gospodine. Evo me spreman sam sve učiniti kako bih se tebi dopao. Služim 
Bogu svim svojim srcem, on je moja slava i moja sreća. Moleći Boga, oblačim se nakon znaka križa 
ne misleći na išta beskorisno, ne vičući glasno, bez ikakvih beščednosti koje bi uznemirivale vid ili 
sluh. Oblačim se i uređujem kako bih sačuvao čistoću, ali bez slijeđenja mode, bez raskoši i 
ispraznosti, s čašću i pristojno, bez gubljenja vremena, bez rasipanja. Nakon toga, molim na 
koljenima, skromno, bez riječi i bez ikakve svojevoljne rastresenosti, pobožno bez lijenosti, radosno 
bez tuge. Služim Bogu svim svojim srcem, on je moja slava i moja sreća. Razmatram u njegovoj 
prisutnosti o smrti i sudu, nebu i njegovoj nagradi, paklu i njegovoj kazni, vječnoj slasti, vječnoj 
muci. Nakon molitve, uređujem svoj dom, ili činim nešto drugo u skladu s vremenom i mjestom, 
samo za Boga, u njegovoj prisutnosti i bez samodopadnosti. Sve vrijeme mojih dana uređeno je 
savršeno točno. Moji su sati raspoređeni za sve, sve do objeda, vrijeme za to i to djelo, vrijeme za tu 
i tu žrtvu. Iz trenutka u trenutak, iz sata u sat, gledam prema nebu i kažem evo mog obitavališta i 
mog vječnog boravišta. O dušo moja, čuvaj se, sve prolazi, Bog te gleda. Služim Bogu svim svojim 
srcem on je moja slava i moja sreća. Čitam, pišem ili molim, radim neprestano, koristeći svoj život 
za Boga, ne gubeći ni jednog trenutka. Kako je vrijeme dragocjeno i kako je nenadoknadivo! Prije 
nego sjednem za stol molim za blagoslov. Kad jedem ja sam ljubazan, umjeren i pristojan, skroman 
u držanju i radostan u svojoj tišini. Pobožno zahvalim na kraju obroka. Svijet to čini u grimasi ili 
uopće ne zahvaljuje. Dugi obrok, kratka molitva, a ja činim upravo obrnuto. Ako mogu svaki dan 
idem na misu, pobožno, a kako bije mogao slušati, sve spremno ostavljam, nakon čega se sve druge 
stvari bolje uređuju. Služim Bogu svim svojim srcem, on je moja slava i moja sreća. Razmatram, 
bez propuštanja, svaki dan, ali ne propuštam ni molitvu na glas. Obadvije su velika pomoć u 
služenju Bogu bez zadrške kako bismo ga ljubili još više. Dnevno izmolim ružarij ili barem jednu 
krunicu, praksa je to dobrovoljna, ali to je savršena tajna koja čini naš život sretnim, a našu smrt 
dragocjenom. Kako bih bio pravedan i vjeran u svemu, živim po vjeri. U svemu me vjera vodi, ona 
je moja baklja, moj zakon. Vjera diktira određenu vježbu i ja je bez pogovora činim. Služim Bogu 
svim svojim srcem. On je moja slava i moja sreća. Svaki mjesec, redovito, pristupam svetim 
sakramentima, pa i češće ako je potrebno u skladu s mjestom i vremenom. Sto se češće pričešćujem, 
češće dobivam život. Svaku večer činim ispit savjesti o mojim glavnim obavezama. Zatim, kako bih 
nadoknadio propuste, činim neku pokoru. Nakon molitava sveto liježem, bez indiskretnih riječi, bez 
kašnjenja, u duhu poslušnosti, u duhu pokore. Kad liježem, stavljam se u položaj mrtvih, ovaj 
položaj me dira, misleći na Boga, usnem. Gospodine, za tebe spavam, a moje srce kuca i bdije. 
Služim Bogu svim svojim srcem. On je moja slava i moja sreća. 

Pravila za vremenska dobra: Kako nisam stvoren za zemlju nego za besmrtno dobro, ja se 
niti sudim niti svađam kako bih imao vremensko dobro. Zadobivam ga bez nepravde, i posjedujem 
ga bez škrtosti. Radije neka mi ukradu moj prsluk i moj ogrtač nego da sačuvam svoje haljine 
pamičeći se po sudu. Sluga Božji popušta i Bog ne želi da se on parniči. Za Crkvu i skrbništvo 

moglo bi se parničiti za dobro drugoga, ali se po tome može i pasti u prokletstvo ako ljubav nije 
čista, bez ogorčenosti i bez uvrede. Plaćam što prije svoje dugove, rado i radosno, ne izmišljajući 
izgovore kako bih izbjegao plaćanje. Bez sudskih stražara i bez prisile, bez zaobilaženja i bez 
varanja. Služim Bogu svim svojim srcem, on je moja slava i moja sreća. Samo zbog Boga dajem 
milostinju kako bih si učinio prijatelje, kako bih dobio žezlo i prijestolje, kraljevstvo u raju. Ali 
milostinju dajem u tajnosti, hitro, radosno i savršeno. Razborito i mudro raspolažem mojim 
dobrima, ako darujem, činim to u kršćanskom duhu, bez parade i bez traženja časti i bez ikakvih 
ludih izdataka. Bez grimasa u mojoj pratnji, bez raskoši u mojim haljinama, bez parada u mom 
domaćinstvu, bez skupog namještaja, jer sam tako rekao ovom prokletom svijetu na svome krštenju. 
U gradu ili na selu, u kući ili na polju, ako gubim ili dobivam moje srce je zadovoljno. Bez 
osporavanja, bez ljutnje, bez izvanredne radosti. Služim Bogu svim svojim srcem, on je moja slava i 
moja sreća. 

Pravila za časti i hvale: Nikada ne težim za hvalama ni počastima, ali ako mi ih netko 
iskaže, ja ih upućujem Gospodinu. Čovjek svim svojim govorom ne čini nas ni ludim ni mudrim. 
Na drugoj strani, u tišini, vidim svoje mjesto u paklu, bez samodopadnosti i tjelesnih hvala; jer 
govoriti protiv sebe samoga često je znak krajnje oholosti. Zadovoljan svojim imetkom, ne težim 
većemu, iako je običan, ja u njemu nalazim sve što mi je potrebno. Moja slava jedinstvena i 
uzvišena je uistinu sva u meni samome. Služim Bogu svim svojim srcem, on je moja slava i moja 
sreća. 

Daleko mudraci sa svojom mudrošću, ako nisu mudri u Gospodinu. Daleko plemići u svojoj 
plemenitosti, ako nisu plemeniti u srcu, ako ne opraštaju uvredu bez osvete i mrmljanja. Moja je 
najveća slava u snižavanju i trpljenju. A moja pobjeda u pobjeđivanju sebe opraštajući u časti bez 
dopadljivosti, u uvredi bez osvete. I kad me najviše vrijeđaju, kažem, neka je blagoslovljen Bog! Ne 
želeći se osvećivati ni kažnjavati počinitelja. Rado opraštam i ne žalim se nikomu. Služim Bogu 
svim svojim srcem, on je moja slava i moja sreća. 

Pravila za užitke: Osuđujem i prezirem sva zabranjena zadovoljstva, znajući daje po ovoj 
kugi propalo mnogo i najsvetijih. Umjeren sam i u neophodnim zadovoljstvima. Da bih pripadao 
Isusu Kristu, potrebno se raspeti. Uvijek se umrtvljujem i u tijelu i u duhu, a da to nitko ne 
primjećuje, bilo da jedem ili pijem. Od najboljeg stavljenog na stol, od rijetkoga, od mjesta, od 
ugodne vijesti, od svega činim žrtvu Bogu kako bih sačuvao u duši čistoću njegova plamena. 
Služim Bogu svim svojim srcem on je moja slava i moja sreća. Tamo presijecam riječ, ovdje 
zaustavljam neku želju, ili olaki smijeh, ili kakvo drugo isprazno zadovoljstvo, ludost, pogled, šalu. 
Ne govorim o košulji od kostrijeti, ni o željeznim pojasevima, ni o dragovoljnom bolu koji tijelo 
može trpjeti. Volim činiti pokoru u poslušnosti. Služim Bogu svim svojim srcem, on je moja slava i 
moja sreća. 

Pravila za ono što treba izbjegavati: Mrzim najvećom mržnjom svaki grijeh, pa i laki, jer 
ide Boga samoga, jer nam zatvara nebo. Izbjegavam i njegov privid pa i u najmanjim prigodama. 
Grijehu naviještam rat kako bih vodio spasenju grješnika. Ničega se na zemlji ne bojim osim ove 
užasne nesreće. Pakao, kako god bio užasan, bez grijeha se čini ljubezan. Izbjegavam veliki i lijepi 
svijet jer je poguban. Ukoliko on viče i gunđa, ja sam toliko sretniji. Ukoliko me smatraju divljim 
toliko postajem mudriji. Služim Bogu svim svojim srcem, on je moja slava i moja sreća. Bog me 
čuva da me ne nađu u kockarnici, u kabareima, radije bih posjećivao vučicu i vuka u šumi. Ova su 
mjesta zloglasna po svojim užasnim sablaznima. U nekoj hitnoj stvari, kad je čovjek na putu, ako 
mu je potrebno prenoćište, može tamo piti i jesti, ali ne kao bezbožnik da bi pio i živio raskalašeno. 
Zbogom balovi i plesovi čiji je đavao tvorac, o kako se u ovim ludim ritmovima vrijeđa Gospodin. 
To je fino učenje najveće raskalašenosti. Zbogom besramne igre i sve igre na sreću koje oskvrnjuju 
tolike svečanosti u kojima sam đavao sudjeluje, a koji skriva toliko zla pod radošću i umješnošću. 
Služim Bogu svim svojim srcem, on je moja slava i moja sreća. Daleko od mene ovi skupovi i 
proslave zaštitnika koji su zbog zloupotrebe promijenjeni u đavolske proslave. Osuđujem ova sijela 

gdje se kaljaju duše. Osuđujem i prezirem ove glupe priče, romane, koji zahvaćaju poput kuge i 
čine da propada toliko ljudi. Daleko od mene čitati ih, ja ću ih spaliti ili potrgati. Daleko od mojih 
očiju ovi likovi u kojima je đavao zasjeo, ova golotinja, slikarije za koje luđaci misle da imaju 
veliku cijenu. Ja ih razbijam, prevrćem, šaram, kidam. Služim Bogu svim svojim srcem, on je moja 
slava i moja sreća. Daleko od mene heretici koje je crkva osudila s njihovom lijepom praksom i 
profinjenim knjigama. Daleko od mene kalvinizam, daleko od mene jansenizam. Osim Pisma čitam 
pobožne knjige, čija je nauka čista i puna ljubavi. Ne kako bih se divio njihovu govoru nego da bih 
postao mudriji. Po maču i odori koliko opasnih službi u kojima se griješi i orobljava na fin i slavan 
način, ali koji čine da duše padaju u vječnu vatru. Kad mi svijet nudi napravim neki dobitak, neku 
službu, ja se informiram, između ostalog o sljedećem: da li Bog to želi od mene, zatim radim taj 
posao i ostajem u njegovoj službi. Izbjegavam i gnušam se svega što navodi na grijeh, ah jedva se 
mogu sačuvati i spriječiti ga, toliko se zlo uvećalo, toliko je tijelo korumpirano. Služim Bogu svim 
svojim srcem on je moja slava i moja sreća. 

Pravila za razne pobožnosti: Moja prva pobožnost je prema Presvetom Sakramentu. 
Klanjam se sat vremena mjesečno, redovito. To je sunce moje duše koje je obasjava i koje je pali. 
Pobožan sam prema Mariji, ona je moja pomoć i moja potpora, ona je slava mog života i nakon 
Boga sve moje dobro. I kako bih bio vjeran Bogu sve predajem njoj. Ona je moja kraljica, a ja 
njezin sluga. Ona je moja majka i učiteljica, a ja dijete njezinoga srca. Ja sam iz njezine pratnje jer 
ju častim i nasljedujem. Služim Bogu svim svojim srcem on je moja slava i moja sreća. Imam puno 
povjerenja u sv. arkanđela Mihaela, čija je revnost i razboritost otjerala Lucifera iz neba, koji 
odvaguje sve duše za nebo ili za vatru. Zahvalan sam svome anđelu čuvaru. Zazivam s povjerenjem 
njegovo svjetlo i njegovu potporu. Poštujem njegovu nazočnost i nasljedujem njegovu nevinost. 
Služim Bogu svim svojim srcem on je moja slava i moja sreća. Suosjećam s dušama u čistilištu 
svaki dan, moleći pohvale sjećam ih se, pomažem im, moja najslađa pobožna vježba je činiti im 
uslugu. U crkvi sam ponizan, ne brbljam, pun podložne vjere, sabranosti, ljubavi i povjerenja, straha 
i poštovanja. Razborito korim psovače imena Božjega, one koji su bez smjernosti, bez poštovanja 
na ovom svetom mjestu. I ako neće činiti pokoru, činim je ja u njihovoj nazočnosti. Služim Bogu 
svim svojim srcem, on je moja slava i moja sreća. Kako bih bio siguran, molim za nekog dobrog 
duhovnika, s punim povjerenjem, otkrivam mu svoje srce. Slušam i slijedim naputke, to su za mene 
najveća čuda. Savršena praksa iz koje izvlačim veliku pomoć je da se povučem svake godine 
nekoliko dana na duhovne vježbe. Tu govoreći mojoj duši, Bog je čisti i zapaljuje. Prezirem ono što 
prolazi kao nedostojno moga srca, cijenim samo milost i ljubav svoga Spasitelja. Neka svijet pjeva i 
pleše, u svijetu me ništa ne zadovoljava. Dobra koja očekujem od svijeta su zapravo dragocjeni 
križevi: da mi se netko ruga i grdi me, prezire, napada zloćom, ponižava me i osiromašuje. Služim 
Bogu svim svojim srcem, on je moja slava i moja sreća“ (P 139). 

Učitelji duhovnog života, pa tako i Montfort, uz pouku o temeljnim istinama vjere, redovito 
su vjernike upućivah i iskustveno uvodili u življenje vjere u svakodnevnici s naglascima na 
pojedinim praktičnim vjerničkim vježbama kao što se to vidi iz pjesme. Glavni njihov cilj je jačanje 
nutarnjeg života koji treba voditi dušu do nasljedovanja Isusa Krista. Upravo je to smisao puta 
čišćenja i početnog perioda duhovnog života. Naglasit ćemo neke prakse spomenute u navedenoj 
pjesmi koje po našem mišljenju imaju trajnu vrijednost za autentičan duhovni život. Montfort 
preporučuje posebno jutarnju i večernju molitvu, gajenje svijesti o Božjoj prisutnosti, ispit savjesti, 
razmatranje, redovitu sakramentalnu praksu, izbjegavanje grijeha i grješnih prigoda, čitanje Svetog 
pisma i duhovne literature, pobožnost prema Presvetom Sakramentu, molitvu krunice i duhovno 
vodstvo, a sve to u posvemašnjem predanju (posveti) Isusu po Mariji uz vjerno vršenje svojih 
staleških obveza. Prakse duhovnog života moraju s njima biti tako usklađene da ih ne ometaju na 
bilo koji način. Duhovni put mora voditi vjernika vjernom vršenju staleških obveza, jer inače nije 
autentičan. 

Svetac naglašava da vjernik treba savjesno vrši svoje svakodnevne staleške dužnosti koje su 
različite od zvanja do zvanja, jer svatko od njih ima posebnu svrhu i zadatke. Vjernik upravo zato 

što je vjernik, treba marljivo, vjerno i točno vršiti svoje dužnosti i to je jedan od velikih znakova 
osobnog ljudskog i vjerničkog sazrijevanja. Volju Božju koja nam se sigurno očituje u kršćanskim 
krijepostima, treba tražiti i vršiti u savjesnosti i radišnosti svakodnevnog života. 

Uređenost vlastitog života mora postojati najprije u mislima, željama, planovima, kao i u 
njihovu ostvarenju, u načinu rada, vladanju, odijevanju, ishrani, ljudski zdravom ritmu dnevnoga 
života. Put čišćenja i rasta u vjeri je uvijek istovremeno i put oplemenjenja ljudske dimenzije 
vjernika. Tko iz ljubavi prema Bogu uz molitvu točno, uredno, radino i savjesno vrši svoje staleške 
dužnosti, čestit je čovjek i nalazi se na najboljem putu čišćenja vlastite duše i duhovnog 
sazrijevanja. Uz preporučene duhovne prakse i ovakav ritam duhovnog života, vjernik uistinu ima 
sve pretpostavke za duhovno sazrijevanje. 

6. SAŽETI OPIS STANJA DUŠE KOJA JE PROŽIVJELA PUT DUHOVNOGA 
RASTA PRVI TRIJU ODAJA 

Duhovni rast koji se događa kroz rastući hod duše kroz odaje je u biti rast u čistoći ljubavi 
kojom duša odgovara na ponuđenu i darovanu čistu Božju ljubavi. Put duhovnoga rasta od 1 do 3 
odaje predstavlja vrhunac duhovnoga rasta i savršenstva koji duša može postići na asketskom djelu 
puta gdje duhovni život doživljava kao vlastiti napor potpomognut Božjom milošću. 

Rast je u tome duša odlučno želi odgovoriti čistom ljubavlju na Božju ljubav, redovito i 
ustrajno budi tu želju, redovito i ustrajno u utjesi i suhoći moh. Po razmatranju je usvojila temeljna 
uvjerenja sve temelje prakse duhovnog života, nastoji živjeti u Božjoj milosti, ozbiljno se trudi oko 
savladavanja zaprjeka koje priječe duhovni rast, ne čini svojevoljne grijehe ni teške ni lake, bori se 
protiv navezanosti na sebe i duh svijeta, na evanđeoski način shvaća vlastite i tuđe slabosti te se 
zbog njih ne uznemiruje i ne odustaje od duhovnoga puta, pazi da je preopterećenost i umor ne 
blokiraju u nutarnjem životu. Da bi izbjegla pad u grijeh u budućnosti vježba se savladavanju same 
sebe i mrtvljenju sa željom da se u svemu podloži volji Božjoj. 

Da bi rasla trudi se istinski oko ljubavi prema bližnjemu, te svih drugih evanđeoskih 
kreposti, nastoji pozitivno ostvariti svoje talente i sklonosti, ne doživljava duhovni put kao 
potiskivanje svoje osobnosti, pazi brižno na svoje psihičko i duhovno zdravlje, prehranu i spavanje, 
u evanđeoskom duhu obavlja svoje staleške dužnosti, u poslušnosti prihvaća apolstolat i zaduženja s 
uvjerenjem da služi Bogu i bližnjemu te da na zbog toga neće duhovno nazadovati nego rasti i 
napredovati. 

Duša je usvojila temelje poniznosti, opire se svojevoljnom uznošenju, častohleplju, isticanju 
sebe, istinoljubiva je, dovoljno spoznaje samu sebe da je spreman prihvatiti vlastite pogreške i 
slabosti bez da joj to blokira daljni put rasta. Ima pozitivo mišljenje o sebi ali je spremna prihvatiti 
mala odricanja i poniženja, sklona je služenu u malenosti i skrovitosti. 

Ah ipak duša u sebi još ima velike nutarnje poteškoće koje usporavaju ih priječe usvajanje 
evanđeoskog duha čiste ljubavi. Naime duša na ovom stupnju duhovnoga može postići da ne pada u 
grešne čine ah ne može spriječiti da se oni kao prvi poticaj dižu u nutrini. Na primjer može 
pobijediti čin srdžbe ah ne nutarnji doživljaj i poticaj na srdžbu, isto vrijedi i za svaki drugi grijeh a 
to iz razloga što je još nepročišćena u krojenu strasti i što još njena nutrina nije preobražena 
Kristovim duhom, odnosno nije proživljeno sjedinjena u svojoj nutrini s Kristom. Još je daleko od 
svetosti i put koji je pred njom ako ne odsutne i ne sustane voditi će je upravo prema tome. 

Jedna od glavnih poteškoća duša koja se nalazi u 3 odajama, ako ne i glavna je duhovna 
oholost, umišljeni duhovni perfekcionizam, osjećaj moralne i duhovne superiornosti. Upućujemo na 
pažljivo čitanje naših komentara 3 odaja i na podnaslov Put prije tamne noći sjetila u prvom 
dodatku za 3 odaje koji nosi naslov paralelizam sa nukom sv. Ivana od križa - za daljni put rasta 
duša treba proći kroz tamnu noć sjetila. 

Duša mora prestati i u prvim pokretima duha tražiti sebe kroza stvoreno i okrenuti se Bogu. 
Mora se umrijeti sebi i svijetu, svemu stvorenome i ograničenome da bi se rodilo na razini 
pobožanstvenjenoga. To je preobrazba na razini nutrine. Mora se izgubiti svoj život da bi ga se 
očuvalo za život vječni. Stari čovjek mora umrijeti, mora nestati svaka želja za samodovršenjem, 

spašavanjem i osloncem koji je različit od Boga. Razum mora biti oslobođen posve svojeg 
naravnog, osjetnog i redovitog načina djelovanja, tako i volja i pamćenje. 

A da bi se to dogodilo Bog sam uvodi dušu u pasivan čišćenja tijekom kojih će duša morati 
otkrivati uz ljepotu i svetost Božju svoju bijedu i ništavilo. 

No u svjetlu će se Istine isto tako vidjeti vlastita nečistoća, i duši postaje očigledno kako nije 
dostojna Boga, koliko i kako je bila ravnodušna, nezainteresirana, protivna Bogu, koliko ga je 
žalostila, vrijeđala. U svjetlu Božjem duša upoznaje svoju bijedu i grijeh, žali iskreno zbog toga i to 
je i bol čistilišta. Sve ovo duša će morati proživljavati u svjetlu čiste vjere i oslanjanja na Božje 
milosrđe. Sve pogreške i grijesi su ponovno proživljeni i iskupljeni ljubavlju. Svega se čovjek 
odriče i zbog počinjenoga žali iskreno jer se u svemu ponovno to proživljujući, opredjeljuje za 
ljubav. 


ČETVRTI STUPANJ 

1. ČETVRTE ODAJE SV. TEREZIJE AVILSKE - PRIJELAZ U ŽIVOT MISTIKE 

Četvrte odaje predstavlja duše koje su već kušale prva mistična iskustva, ali imaju i daljnje 
velike nutarnje borbe za potpunu nutarnju slobodu za Krista. U duši će kušati milost Božje 
velikodušnosti i besplatnosti dara. Milost ih vodi prema jednoj nutarnjoj širini i slobodi duha. 
Molitva ulivene sabranosti i smirenosti je temelj njihovog druženja i sjedinjenja s Bogom. Duhovni 
plodovi u duši još nisu postojani te duša mora bježati od duha svijeta i od grešnih prigoda da bi se 
postojano ukorijenila u Bogu. 

Terezija je brzo prešla proces asketskog duhovnog uzrasta, svjesna da su o tome dosta 
napisali drugi autori, a i sama se u drugim svojim djelima dosta na tome zadržala. Ona žuri na 
mistični dio gdje se osjeća na svojem terenu, u svojoj kući. 

U prve tri odaje odvija se naporan proces čišćenja duše, gdje je poseban naglasak stavljen na ljudski 
element odlučnosti, borbe i ustrajnosti, dok počevši od četvrtih odaja Bog je taj koji sasvim 
preuzima inicijativu. Zato Terezija odmah u prvom retku napominje: »Ovdje počinju biti 
vrhunaravne stvari i vrlo ih je teško objasniti« (Z IV, 1,1). 

U tri poglavlja ovih odaja Terezija obrađuje: 

a) problem rastresenosti u molitvi 

b) molitvu ulivene sabranosti 

c) molitvu smirenosti. 

a) U vezi s problemom rastresenosti, Terezija iznosi svoje osobno iskustvo: 

- Nasrtaj mašte katkad je tako silan da ga »samo Bog može svezati« (Z IV. 1, 8). »Kako ne možemo 
zadržati gibanje neba, nego juri svojom brzinom, isto tako ne možemo zadržati svoju misao« (Z IV. 
1, 9). Ta borba traje sve do posljednjih odaja koje donose oslobođenje (Z IV. 1, 13). 

- Rastresenost dolazi iz najrazličitijih izvora: sotona, zdravlje, vrijeme, sama narav ranjena 
grijehom... pa je stoga nužna strpljivost (Z IV. 1, 11). 

Uza sve to slijedi upozorenje: Ne obraćajte preveliku pažnju ovim problemima da ne dovede do 
klonulosti jer je sve ono »neizbježno« (Z IV. 1, 13), nego hrabro idite naprijed u onome u čemu se 
može, jer »ono što čini slaba narav, mašta, nečastivi, nemojmo pripisivati u grijeh duši« (Z IV. 1, 
14). 

Naglasak je stavljen na srce jer voli se srcem, pa i onda kad nismo u mogućnosti posve 
sabrati svoje misli, možemo poticati volju na predanje i darivanje, pa u tom slučaju »misao može 
biti u predziđu zamka mučeći se sa tisuću životinja, a duša je u uzvišenim odajama posve blizu 
Njega« (Z IV. 1,9). 

Glavno upozorenje ovdje glasi: Ne smije se podleći napasti da se zbog ovih poteškoća 
napusti molitva jer i s njima duša ide naprijed. 

Ovdje počinje jedan veći izljev duha, jedno više djelovanje ulivenu kontemplaciju, to je 
početak mističnoga dijela. Zato sv. Terezija Avilska i to s pravom ovako počinje IV. odaje 
“...preporučam se Duhu Svetome.Počinje govoriti o onim stvarima, o kojima je osim nauka, 
iskustvo najvažnije. Duša ulazi dublje u sebe, i približava se samoj sebi tamo gdje Kralj boravi, 
približuje se središtu svoga srca tamo gdje je Bog. I tu već počinje izbijati iz najdubljih dubina 
ljudskog duha, ljudskog srca, počinje izbijati vatra Božje ljubavi na ovaj ili onaj način. Nije samo 
tako, nije ni jeftino ni jednostavno. 

„ U ove odaje rijetko kada ulaze otrovna stvorenja, a ako i uđu, ne nanose štetu, dapače, 
donose korist. Čak smatram daje puno bolje ako ulaze i nameću rat u ovom stanju molitve, jer bi 
nečastivi mogao obmanuti, uz užitke koje Bog udjeljuje, kad ne bi bilo napasti, i nanijeti puno veću 
štetu negoli kada ih ima, te da duša ne dobije puno, barem ako se odstranjuju sve stvari koje ju 
trebaju prisiliti da stječe zasluge i da bude prepuštena redovitoj zapanjenosti. Jer kada je stalna, ne 
smatram pouzdanim niti mogućim da duh Gospodnji trajno bude u ovom izgnanstvu. (Z IV. 1,3) 

Sv. Terezija Avilska počinje izlagati kontemplativni dio puta i jasno ukazuje da je put 
kojim Bog vodi kontemplativne duše podložan bolnim kušnjama koje mogu pobuditi strah i zebnju 
duše kad o tome više sazna: 

„Dakle, ja vam kažem, kćeri, one koje Bog ne vodi ovim kontemplativnim putom, prema 
onome što sam vidjela i saznala od onih koji idu njime, da ne nose najlakši križ i da biste se 
prestrašile putova i načina koje im dodjeljuje Bog. Poznati su mi i jedni i drugi i pouzdano znam da 
su nepodnošljivi napori koje Bog dodjeljuje kontemplativnim osobama; takvi su da se ne bi mogli 
podnijeti, kada im ne bi davao ono slasno jelo. I jasno je, budući da one koje Bog mnogo ljubi vodi 
tegobnim putovima, i što ih više ljubi, težima, nema se zbog čega misliti da prezire one koji su 
kontemplativni, jer ih Svojim ustima hvali i smatra prijateljima... Vjerujem da oni od djelatna 
života, vide li da su ovi samo malo obdareni, misle da nema ničega osim toga. A ja vam kažem da 
možda nijedan dan od onih koje ovi prođu, ne biste mogle podnijeti “. (P 18, 1 i 3) 

Svetica kaže puno je bolje da ulaze napasti, nego da ih nema. Nameće se rat duši, a to je 
dobro za dušu. Klasična svetačka tradicija uči, radi se o istim ih sličnim temama, imaju razliku 
između mlakosti i suhoće. Suhoća i rastresenost to je lice i naličje. Ovdje je problem što se mogu 
pojaviti i jedne i druge, i mlakosti, i suhoće. Što je to mlakost, a što suhoća poglavito 
kontemplativna suhoća? Mlakost je kada duša nema postojane želje za Bogom, nema volje za 
duhovnim napretkom, odustaje od duhovne borbe, traži lagodu protivnu duhu evanđelja, pada u 
mlakost, tada osoba nemamo obavlja svoje pobožnosti, olako ih preskače, duhovno je lijena, te ih 
izbjegava. Izbjegava sve što je zahtjevno za napor i duhovni život. Duša ovdje redovito kuša i 
suhoće, ali zbog vlastite mlakosti to nisu kontemplativne suhoće. 

Autentična suhoća u biti je smanjivanje lišenosti kušanja Božje utjehe u osjećajima, ali duša 
i dalje žarko želi napredovati, žalosti se ako misli da nazaduje, ima volju truditi se u pobožnim 
vježbama, iako u tome ne uspijeva, poglavito ne kako bi htjela. Usprkos toga ostaje duboki mir u 
njoj, ne odbacuje poteškoće na koje nailazi, jako je vjerna svim svojim pobožnostima, a poteškoće 
prikazuje Bogu kao molitvu, kao križ koji nosi s Kristom. Prvi dio IV. odaja govori o 
rastresenostima - Z IV. 1, 7 - „ ... nije stvar u tome da puno razmišljamo, nego da puno ljubimo... 
“ Trajni poziv na ljubav, trajno buđenje čina ljubavi u srcu. Ljubim Te Isuse, želim Te ljubiti, daj 
da Te ljubim, to su prave molitve sestre. 

Ako Ga i ne ljubi, nema veze, mora ustrajati, trajno ići tim putevima. Terezija kada govori o 
rastresenostima, da iz njih proistječu neraspoloženja kod puno osoba koji se bave molitve. Puno 
osoba se jada na njih, na nutarnje tegobe, do potištenosti, do gubljenja zdravlja, pa i do toga da se 

posve napusti molitva. Zato što ne misle na to da postoji nutarnji svijet odavde do unutra. Znači, 
rastresanosti nam donose velike poteškoće 

Ja sam se našla u takvoj zbrci misli dobro pritegnuta nekoliko puta i bit će od toga nešto 
više od četiri godine da sam iz iskustva uspjela shvatiti da misao (ili imaginacija, da se bolje shvati) 
nije razum, te sam to pitala jednog učenog čovjeka i rekao mi je daje tako, što za mene nije bilo 
malo zadovoljstvo. Jer kako je razum jedna od moći duše, činilo mi se teškim daje katkada tako 
nezreo, a obično nenadano poleti misao, jer je samo Bog može privezati kad nas priveže uza se tako 
da izgleda da smo na stanovit način odvezani od ovoga tijela. Ja sam vidjela, po mojem mišljenju, 
da su moći duše zaokupljene Bogom i sabrane u Njemu, a s druge strane misao rastresena; bila 
sam izbezumljena . 

Ah, Gospodine, uzmite u obzir koliko toga preživimo na ovome putu zbog nedostatka znanja! 
A zlo je u tome što, kako ne mislimo da ne treba znati više osim misliti na Vas, čak ne znamo pitati 
one koji znaju, niti shvaćamo što treba pitati, te prolazimo teške napore zato što ne razumijemo ni 
sami sebe, pa o onome što nije loše, već dobro, mislimo daje velik grijeh. Otuda proistječu 
neraspoloženja kod puno osoba koje se bave molitvom, i jadanja na unutarnje tegobe, u najmanju 
ruku velik dio kod onih osoba koje nisu obrazovane, pa dolazi do potištenosti i gubljenja zdravlja, 
pa čak do toga da se to posve napusti zato što ne misle na to da postoji unutarnji svijet, ovdje 
unutra; i kako god ne možemo zadržati gibanje neba , jer juri svom brzinom, isto tako ne možemo 
zadržati našu misao, pa ulažemo sve moći duše u nju i čini nam se da smo izgubljene i da smo 
potratile vrijeme provedeno pred Bogom; a duša je možda sva uz Njega, u posve bliskim odajama, a 
misao u predziđu zamka mučeći se s tisuću životinja, zvijeri i otrovnica i zaslužujući tim trpljenjem, 
tako da nas to ne treba zbunjivati niti pak to trebamo napustiti, a to je ono čemu teži nečastivi. I 
najvećim dijelom sve te uznemirenosti i tegobe dolaze od nepoznavanja nas samih. (Z IV. 1, 8- 9). 

Sada jedno objašnjenje duhovnih rastresenosti, koje jako važno, da bi osoba napredovala u 
duhovnom životu. Sv. Terezija kaže da će naglašene rastresenosti mučiti dušu sve do zadnjih odaja, 
sve dok osoba ne dođe do vrhunaca svetosti osoba će imati te naglašene rastresenosti u duši kao 
takve. Ali one neće spriječiti duhovni put ni duhovni rast osobe koja ide dalje. Traje sve do 
posljednjih odaja, to imate u Z IV. 1, 13. 

„Još u ovome životu Gospodin je oslobađa od toga kad stigne u posljednju odaju, kako 
ćemo reći, ako Bog dade. I ove bijede neće svima zadavati toliku muku niti ih napadati, kao što su 
meni zadavale niz godina zato što sam bila nikakva, jer izgleda da sam se htjela osvetiti sama sebi. 
A ono stoje tako mučno za mene, mislim da će možda biti i za vas, pa to spominjem tu i tamo zato 
da vam možda uspijem nekad dati da shvatite kako je to neizbježno, te da vas ne uznemiri i 
ražalosti, već da pustimo da se okreće ovo mlinsko čeketalo i meljimo svoje brašno ne dopuštajući 
da djeluju volja i razum“. (Z IV. 1, 12- 13.) 

O čemu se radi? Imate otprilike ovako, kada Božje djelovanje, i to je besplatan Božji dar, 
kontemplacija, kada Duh Sveti dublje zahvaća dušu, On nekada zahvati volju, a onda volja sabere i 
misli, i osjećaje, i fantaziju, i sve druge duševne moći, pa cijela duša bude jako, jako sabrana u 
molitvi. Kao da si samo usredotočen na molitvu, nekada se dogodi suprotno. Božje djelovanje 
zahvati samo volju, a druge duševne moći, razum, fantazija, osjećaji su raspršeni i stvaraju jednu 
veliku, veliku zbrku u glavu. Tako da duša može u svojoj volji biti silno povezana s Bogom, a 
istovremeno u silnim rastresenostima. Znači, možeš imati tisuću i tisuću rastresenosti, a da u dubini 
duha ostaješ s Bogom. 

Katkad također osjećam kako ne mogu staloženo razmišljati o Bogu, niti o dobru a da bi 
bilo razborito, niti pak moliti, makar bila u samoći, ali osjećam da ga prepoznajem. Zaključujem da 
su razum i predodžbena moć ovdje ti koji mi nanose štetu, jer mi se čini da je dobra volja tu, 

pripravna za svako dobro. Ali ovaj razum 333 tako je izgubljen, da mi se čini kako nije doli mahnit 
luđak kojega nitko ne može obuzdati, niti sam gospodarica da ga prisilim da bude miran niti u 
trajanju jednoga »Vjerovanja«. Katkad se smijem i prepoznajem svoju bijedu te ga promatram i 
puštam da vidim što će učiniti. Hvala Bogu - začudo nikad ne idem za nekom lošom stvari, nego za 
sporednima, kao da li se tu ili tamo ima što učiniti. Tada bolje upoznajem veliku milost koju mi 
udjeljuje Gospodin kad ovoga luđaka drži obuzdana u savršenom motrenju. Zamišljam si što bi bilo 
kad bi kod mene vidjele ovu nepostojanost one osobe koje me smatraju dobrom. Jako mi je žao duše 
videći je u tako lošem društvu. Želim je vidjeti u slobodi, pa kažem Gospodinu: »Kad ću, Bože moj, 
uspjeti vidjeti cijelu svoju dušu kako Vas hvali, tako da će uživati sve moći? Nemojte dopuštati, 
Gospodine, da bude više komadana, jer izgleda baš kao da se svaki komad razilazi na svoju 
stranu!« Ž 30, 16 

Čitanje- Znači, volja prepoznaje Boga. Zato sam rekao tisuću puta želja i volja, volju morate 
čuvati, oko volje se boriti, oko volje činiti čine ljubavi, u volji zazivati Isusa. Kaže, razum ide 
svojim putovima. 

P 31, 8 - Izravna borba protiv ovih rastresenosti može čak biti štetna, može škoditi 

duhovnom putu. Pustiti Boga da čini što hoće i kako hoće, bježati u mir nutarnji, i u tamu, u 
predanje volje, možeš se moliti, neki usmeni zaziv, neki dio psalma, neka rečenica. Krunica je 
vrhunska molitva, možeš i nju moliti. Ako duša ne može to, onda, kaže ovaj autor, treba podnositi 
muku molitvenog napora. Pobjeći u tamu i podnositi muku toga napora koji osoba kuša. 

Znači naglašava se volja i srce. Vezano uz to glavno upozorenje glasi, ne smije se podleći napasti 
da se zbog ovih poteškoća napusti molitva, jer se tako ide naprijed. Znači duša ne smije odustati od 
molitve pod isprikom da su molitve rastresene, ovakve ili onakve. Ovaj autor naglašava isto jednu 
drugu jako važnu stvar, jako važan prijelaz, znači ne samo šutnja nego i samoća. 

Ovdje kontemplativna duša kuša i jednu veliku nutarnju potrebu za samoćom. Ne samo za 
nutarnjom šutnjom, nego i za samoćom. U samoći duša postaje profinjenija i oštrija, oštri se smisao 
za Boga. Oštri se osjećaj za Boga. Problem je taj što puno puta u samoći izlazi na vidjelo i sve što 
duša nosi u sebi. Duša bi hitjela Boga i traži Boga. Bog je potiče na samoću, a problem je ovaj, 
duša hoće Boga, a na vidjelo izlazi sve što nosi u sebi, do najmanjih sitnica što nosi u sebi. 
Jedanput sam vodio jednog dečka u kartuziju, želio je biti kartuzijanac. 

Susreo sam se sa magistrom novakom, ako ima prenaglašenih afektivnih problema, bolje da 
ne ulazi, ovdje ih neće riješiti. Drugo, sve što nosi u sebi sve do najmanjih sitnica, sve ćemo mu 
izaći na vidjelo. Sve će mu izaći na vidjelo u tišini kartuzije i može se s time boriti. Problem je ovaj 
što mnoge duše nisu pripravne za to susretanje mnogih dubina vlastitoga duha. Previše je slaba 
duša, premalo je pročišćena još uvijek da bi podnijela te velike napore koji molitveno - 
kontemplativni put iznosi na vidjelo. 

Sada Terezija u IV. odaji objašnjava ta 2 načina molitve slikom dviju slika: dvije vode, kao 
dva pojila. Jedan je za meditaciju, i to je jedna vrsta slike, kada voda dolazi preko mnoštvo 
žljebova, a drugo je kada dolazi na samom izvorištu bez ikakve buke. Onda u biti iz dubina duša 
izbija nešto od Božje prisutnosti. Ovaj put iz najdubljih dubina duše dolaze molitveni poticaji osobi 
(Z IV. 4). To su prvi oblici ulivene kontemplacije i prvi oblici mistične molitve. U Z IV. 5 Terezija 
jako lijepo opisuje da vam to širi srce. Čim duša kuša nešto od takve molitve to jako širi srce. 
Inače sam kao svećenik barem nekoliko puta razgovarao sa osobama koji su mi govorili o ovom 
svom nutarnjem duhovnom stanju. 

One baš tako govore da im se šire srce, prije nisi mogao podnijeti neku osobu, sada ga ljubiš 
srcem i dušom. U to srce koje Bog svojim duhom širi puno toga ulazi, puno potreba svijeta ulazi. 
Naša su srca jako mala i skučena, drži ih u lancima njegova uzvišenost, vlastiti ego. Ego drži srce 
jako, jako skučenima, ona su jako mala i u ta srca ulazi jako teško bilo što. Ovdje Bog malo pomalo 
razbija te verige, srce se širi. Kada sv. Terezija govori o ovdje molitvi onda ona na neki način 

Valja primijetiti da svetica uvijek jasno razlikuje razum, misao i predodžbenu moć, maštu. 

govori o nekoj daljnjoj pripravi za tu molitvu kontemplacije, prvi oblike molitve kontemplacije, što 
može pomoći, iako ponavlja puno puta da je to čisti dar. Duša se može truditi koliko god hoće, ali 
Bog daruje kada hoće i koliko hoće. Obično ako se duša Bogu daruje, Bog odgovara, ali ne mora. 
(Z IV. 2, 9) - ovdje Terezija govori o tim nekim stanjima duše koji bi mogli biti priprava za ovaj 
uzvišeniji stupanj molitve, koji ona naziva 

Prema Castellanu stanje duša četvrtih odaja je iskustvo besplatnosti Božje milosti (Božje 
velikodušnosti), milost vodi prema nutarnjoj širini a molitva smirenosti je ona koja odgovara ovim 
dušama, stanje duša u ovim odajama je prijelaz, to jest relativno kratko traje. 

Prema Sicariju, četvrte odaje na poseban način označavaju novi način kako se duša 
postavlja prema Bogu i Bog prema duši. Sve do sada duša je bila aktivna, bila je u aktivnom dijelu 
duhovnoga puta, a malo pomalo Bog preuzima vodstvo u svoje ruke; njegova milost naglašeno 
djeluje tako da duša počne doživljavati pasivnost nakon što je dugi niz godina vježbala u odnosu 
između milosti i duše, odnosno Boga i čovjeka, sada se na određen način mijenja. Molitveni prijelaz 
je specifičan: (a o tome ćemo više govoriti) dok se u dubini duše javljaju prve naglašenije dublje 
žarče želje za Bogom one su popraćene nutarnjim poteškoćama obično u molitvi. 

Sicari ovdje/ovako objašnjava molitvu četvrih odaja. Sve do sada duša se sabirala u Bogu, 
tzn. molitva sabranosti je najviši stupanj molitve do kojega se duša sama svojim aksetskim 
naporima može uzdići te Sicari ovdje pravi jednu usporedbu Zamka duše i Puta savršenstva te 
govori o toj molitvi sabranosti. Dakle, duše koje su došle do ovih stupnjeva duhovnog života imaju 
duboku svijest o potrebi molitve, one redovito mole, daruju svoje vrijeme Bogu. Prvi način molitve 
je usmena molitva, a ona mora biti popraćena i mentalnom, mislenom molitvom, odnosno duša se 
mora truditi da duhom i razumom slijedi riječi koje izgovara. (Put 22.1.3 ). Prema Tereziji Avilskoj 
mnogi kao napad? žive svoju molitvu samo daju izgovaraju usnama, a imaju kao nutarnji motiv za 
nju strah od eventualnih opasnosti, a to nije niti istinska meditacija niti ljubav prema Bogu. Ali isto 
tako imate Put 24.6, 24.2.3.5, No, Terezija Avilska je duboko svjesna važnosti usmene molitve te da 
ona kaže da usmena molitva - ako ju se nastoji slijediti srcem - može uzdići dušu do najviših 
stupnjeva kontemplacije. Gospodin može uz usmenu molitvu vezati kontemplativnu molitvu. (Put 
25.1.25.3) 

,,A zato da ne mislite da se postiže neznatna dobit time što se savršeno moli usmeno, kažem 
vam da je vrlo moguće da vas, dok molite Očenaš, Gospodin uvede u savršenu kontemplaciju, ili 
pak dok molite koju drugu molitvu, jer tim putem pokazuje Njegovo Veličanstvo da sluša onoga tko 
Mu govori, te mu iskazuje svoju veličinu, zaokupljajući mu um i zadržavajući mu misao 1 , te 
oduzimajući mu - kako se kaže - riječi iz usta, tako da, premda to hoće, ne može govoriti osim 
teškom mukom; 

shvaća da ga bez buke riječi podučava ovaj božanski Učitelj, sputavajući moći, jer bi tada 
prije štetile nego koristile, ukoliko bi djelovale; uživaju ne znajući kako uživaju. Duša izgara u 
ljubavi i ne shvaća kako ljubi; zna da uživa u onome što ljubi, a ne zna kako to uživa. Dobro zna da 
to nije užitak kakav razum uspijeva poželjeti; volja to prigrli, ne shvaćajući kako; ali čim uzmogne 
nešto shvatiti, uviđa da to nije dobro koje se može zaslužiti sa svim mukama koje bi se skupa 
pretrpjele zato da ga se stekne na zemlji. To je dar njezinoga i nebeskoga Gospodara koji, na kraju, 
daje onako kakav jest. To je, kćeri, savršena kontemplacija. “ (P 25. 1-2) 

Terezija definira meditativnu molitvu kao molitvu razmišljanja o tajnama Božjim. Duša se 
mora truditi da se sabere, ali to jedna naravna sabranost jer ona je već postala svjesna da je u 
njenom središtu Bog sam pa se trudi stupiti u kontakt s Gospodinom i biti u društvu s njim. Ne radi 
se o tome da po nekoj tehnici duša Ga sama od sebe posjeduje nego da se bude u prisutnosti Boga 
ljubljenoga koji u njoj živi. To je jedno sabiranje u ljubavi pred osobom koju se ljubi, to jest pred 
ljubljenim Gospodinom. Navodi se da se mogu zatvoriti oči, ne gledati predmete oko sebe i neke 

druge vanjske stvari koje mogu pomoći ulaženju duše u samu sebe. Prema Tereziji Avilskoj duša je 
Božje nebo, Božje boravište ( Put 28.11. 28.2). 

Sabranost je čin popraćen otkrićem u nutrini da nismo sami, da nismo prazni sami u sebi, 
nego je Bog u nama. Koristi sliku „kao Krist u Marijinom krilu“ (Put 28.11). Sicari uzima primjere 
u iskustvu iz života svete Terezije Avilske. (Život 4.7.) Govori Svetica da je njezina metoda 
razmatranja ta da bude prisutna s Kristom u njoj samoj koji je najviše Dobro te se trudila da si 
predoči Krista u samoj sebi. Život 9.3.4. opisuje opet svoju metodu molitve, nastojala je, kaže 
Svetica, predstaviti si Krista kako bi bolje družila se s njime, iskazivala mu čine klanjanja, 
razmišljanja, časti, motrenja na poseban način je to bilo poticajno po razmatranju Krista u 
Getsemaniju. Kao jednu sintezu meditativne molitve koja ide prema molitvi sabranosti, Sicari 
donosi citat iz Puta 26.1.8. Terezija sugerira da se duša mora vježbati u meditativnoj molitvi 
tijekom dana, odnosno u ulaženju u samu sebe nevezano uz vanjske poslove koje ima (Put 29.5). 
Sabirati se dakle znači doći do jedne navike da se razgovara s njim kao s ocem, bratem, prijateljem, 
učiteljem pod jednim i drugim vidikom da nas on poučava (Put 28.3). 

2. PARALELIZAM SA NUKOM BL. HENRIKA SUSONA: PETA I ŠESTA HRIDINA 

Peta hridina 334 

Odgovor. Otvori sada svoje oči i gledaj iznad sebe. 

Čovjek vidje da se peta hridina uzdiže užasno visoko iznad drugih hridina koje je do sada 
vidio i da se jako mah broj osoba uspinjao s nižih hridina i da oni koji su pokušavali popeti se s 
četvrte hridine i uspijevali u tome, najveći broj njih je odmah padao naniže, a jako malo bi ih 
ostajalo na petoj hridini. 

Čovjek : Kaži mi, Ljubavi moja, što znači da se tako malo ljudi uspne na ovu visoku hridinu i 
tako ih malo na njoj ostaje? 

Odgovor. Ova hridina je jako visoka i tko se želi uspeti, to je teško i tvrdo. A kažem ti da 
samo oni koji su dospjeli do ove pete hridine i ostanu postojani, došli su do pravoga puta koji vodi 
do izvorišta i iskona. 

Čovjek: Predragi moj, koji su ovo ljudi koji borave ovdje gore? 

Odgovor Otvori oči i vidi. 

Čovjek se odmah nađe na onoj hridini i s radošću vidje da su ti ljudi tako ljupki i ugodni, 
puno više negoli drugi do sada i reče: Predragi moj, koje osobe borave ovdje, kakav je njihov život, 
koje su njihove pobožne vježbe i zašto ih je tako malo? 

Odgovor To su osobe koje su se odrekle svoje volje, dali je Bogu i odlučile su da neće 
nikada ništa činiti samovoljno, prema svome sudu, vlastitom djelovanju i mišljenju, nego su izabrali 
nekog Božjeg prijatelja koji dobro poznaje put koji je i sam prošao i predali se u njegove ruke kao 
Božjem sredstvu sve do smrti. 

Čovjek: Ljubljeni moj, ovi ljudi mi se puno više sviđaju od svih onih ispod i draži su mi, a 
čini mi se i Tebi. 

Odgovor Tako je, uistinu ovi ljudi su dostojniji i Bogu draži jer su došli na pravi put i ako 
na njemu ostanu, Bogu su jako dragi. 

Čovjek: Ljubljeni moj, jesu li ovi ljudi blizu izvorištu i iskonu? 

Odgovor Ne, još su daleko od izvorišta i iskona i trebaju se još puno uspinjati kako bi 
onamo došli. A neprijatelj je primijetio da su na dobrom putu i protivi se tome i bacio je jednu 
udicu kojom ih zadržava da se ne uspinju dalje. 

Čovjek: Ljubljeni moj, što je ta udica? 


334 U petoj etapi duhovnog života počinje drugi dio puta duhovnoga rasta put prosvjetljenja a opisuje se prva kategorija 
duša koja su na ovom putu, gorljive duše koje počinju dublje u kontemplativnim kušnjama prakticirati krjepost predanja 
u volju Božju koja je preduvjet za put sjedinjenja. U usporedbi sa Zamkom duše sv. Terezije Avilske stanje duše koje 
ovdje opisuje bi. Hernik odgovara dušama koje idu prema četvrtim odajama ili u usporedbi sa naukom sv. Ivana od 
Križa koje kušaju prve znakove tamne noći sjetila, to jest duša više nema slasti u Božjim stvarima, nema više osjećaj 
ugode i miline u molitvi, ne može više meditirati, ali usprkos svega duša ne odustaje nego želi i traži Boga. 

Odgovor. To što ne ostaju uvijek postojano boraviti na ovoj hridini. 

Čovjek: Kaži mi, Ljubljeni moga srca, jesu li sve ove osobe jednake u svome djelovanju? 

Odgovor : Da, a zli duh je uhvatio sve ove osobe velikom udicom koja se zove 
nepostojanost. 

Čovjek: Ljubljeni moj, kakva je to nepostojanost koju žive ove duše. 

Odgovor: Radi se o tome da ove osobe kroz neko vrijeme se s pete hridine vraćaju na četvrtu 
i ponovno se oslanjaju na svoje načine djelovanja sa samodopadnošću na način kako to čine duše 
koje borave na četvrtoj hridini. Tako ove dušu idu gore-dolje između četvrte i pete hridine, nemaju 
postojanost boravka na petoj hridini. 

Čovjek: Što znači da nemaju postojanost? 

Odgovor: To znači da njihova samovolja nije potpuno umrtvljena. Ipak ovi ljudi su puno 
draži Bogu od onih koji borave na nižim hridinama, jer Bog jako ljubi te ljude koji su se oslobodili 
svoje volje, iako oni u tome nisu uvijek postojani, ali najveći dio vremena ostaju na putu predanja. 

Čovjek: Ljubljeni moj, kada ovi ljudi umru, trebaju li i oni trpjeti Čistilište? 

Odgovor: Da, ako se u trenutku smrti nađu u stanju te nepostojanosti, trebaju trpjeti 
Čistilište, ipak manje od onih koji borave ispod njih i imat će veće vječno blaženstvo od njih. 

Čovjek: Ah, Ljubljeni, kako treba biti čist kako bi se do Tebe došlo! I to je uistinu pravedno! 

Šesta hridina i pobožne vježbe onih koji na njoj borave 3 '^ 

Odgovor: Otvori sada svoje oči i gledaj iznad sebe. 

Čovjek podiže oči i vidje da se šesta hridina uzdiže jako, jako visoko iznad drugih hridina te 
da se jako mali broj osoba uspinje sa pete na šestu hridinu. Čim bi se uspjeli popeti, odmah bi pali 
naniže i izgledalo mu je da su udarah glavom. Izgledalo mu je da od sto osoba koje su se uspele na 
šestu hridinu jedva jedna ostaje na ovoj hridini. 

Čovjek: Ljubljeni moj, a što to znači? 

Odgovor: Otvori oči i gledaj. 

Na te riječi čovjek se nađe na šestoj hridini i vidje oko sebe jako dražesne ljude privlačnog 
izgleda ljepše od svih koje je do sada vidio na nižim hridinama; a sama hridina je bila jako 
prostrana i lijepa. Ali bilo je jako malo ljudi koji su tu boravili i ma kako ih malo bilo, bili su 
prekrasni i ljupki za vidjeti. 

Čovjek: Ljubljeni moj, kako mi se sviđaju u nutrini preko svake mjere ovi ljudi! Koje su to 
osobe? Sviđaju mi se puno više od svih koje sam prije vidio. 

Odgovor: Sviđaju se također i Bogu. To su ljudi Bogu jako dragi. 

Čovjek: Tko su ovi ljudi? 

Odgovor: To su ljudi koji se predaju Bogu i Božjim prijateljima kao Njegovim glasnicima. 
Odrekli su se svoje vlastite volje i žele u tome ustrajati do smrti. 

Čovjek: Predragi moj, jesu li ovi ljudi došli do svoga izvorišta i iskona? 

Odgovor: Trebaš znati da su još daleko od izvorišta i iskona i trebaju se još puno uspinjati 
naviše ako žele onamo doći. 

Čovjek: Ljubljeni moj, a što to znači? 

Odgovor: Neprijatelj je u njih bacio veliku udicu da ne bi išli dalje i boji se jer vidi da su ovi 
ljudi na dobrom i pravom putu. Oni su bliže svome izvorištu i iskonu od svih onih koje si do sada 
vidio. 


335 Djelomično u petoj i u šestoj etapi duhovnog života duša nastavlja put duhovnoga rasta, put prosvjetljenja, a 
opisuju se savršene duše u smislu da su se ukorijenile u prakticiranju krjeposti predanja i sjedinjenja s voljom Božjom. 
U usporedbi sa Zamkom duše sv. Terezije Avilske stanje duše koje ovdje opisuje bi. Hernik odgovara četvrtim odajama. 
Prema sv. Tereziji četvrte odaje označuju stanje onih duša koje su već kušale prva mistična iskustva, ali imaju i daljnje 
velike nutarnje borbe za potpunu nutarnju slobodu za Krista. U duši će kušati milost Božje velikodušnosti i besplatnosti 
dara. Milost ih vodi prema jednoj nutarnjoj širini i slobodi duha. Molitva mira i smirenosti je temelj njihovog druženja i 
sjedinjenja s Bogom. Duhovni plodovi u duši još nisu postojani te duša mora bježati od duha svijeta i od grješnih 
prigoda da bi se postojano ukorijenila u Bogu. 

Čovjek : Ljubljeni moj, stoje ta udica kojom ih je uhvatio? 

Odgovor. Radi se o tome da bi čovjek htio kušati nešto od utjeha i spoznaja Boga koje imaju 
drugi ljudi. Iako to nije ništa loše samo po sebi, ipak ne vodi najbližem putu koji vodi do izvorišta i 
iskona, jer ta želja ima u sebi skrivenu manu da se želi uspoređivati s drugima i ne dopušta Bogu da 
čini što želi, gdje želi i s kim želi. Ovi ljudi to dobro prepoznaju, ali ipak idu za šapatima 
neprijatelja. 

Čovjek : Ljubljeni moj, jesu li ovi ljupki ljudi oslobođeni od Čistilišta nakon smrti? 

Odgovor : Ako budu nađeni u ovoj mani, morat će trpjeti veliko Čistilište, ipak ne tako 
veliko kao oni koji borave ispod njih. Njihovo vječno blaženstvo će biti puno veće. 

Čovjek : Otkud to da ovi dragi ljudi ne napreduju? 

Odgovor. To zavisi od toga što nisu potpuno iskorijenili skrivena traženja naravi i njene 
lukave prepredene želje da budu privilegirani. Njima je jako teško prepoznati to i osloboditi se toga. 

3. GORLJIVE DUŠE 

Sada ćemo izložiti nauk Saudreaua o ovom početnom stupnju puta duhovnoga rasta. Budući 
da on u svom studiju redovito prikazuje nauk odaja sv. Terezije i hridina bi. Henrika ovdje nećemo 
iznositi taj dio njihova i njegova nauka jer smo ga gore donijeli. Iznijeti ćemo samo njegova 
razmišljanja koja dopunjuju sv. Tereziju i bi. Henrika ukazivanjima na druge svetačke tradicije. 

Svaki kršćanin je od Boga pozvan da u potpunosti ostvariti rast života milosti, dođe do 
zrelosti u vjeri te ostvariti skladan i cjelovit razvoj svoje osobnosti. To nije moguće postići bez 
neopozivog opredjeljenja za Boga te ozbiljnog sučeljavanja s bolnom stvarnošću grijeha, požude i 
napasti koji djeluju na vjernika iznutra ili izvana. Crkva o tome uči: „Svu ljudsku povijest prožimlje 
teška borba protiv moći mraka. Ta borba koja je započela već od početka svijeta trajat će po riječi 
Gospodnjoj sve do posljednjeg dana. Ubačen u tu borbu, čovjek se mora neprestano boriti da prione 
uz dobro. I jedino uz velike napore i pomoću Božje milosti može postići svoje nutarnje jedinstvo” 
(GS 37). 

Na stupnjevima duhovnog života nakon obraćenja, koji može potrajati i više godina, 336 u 
iskustvu življenja vjere uz shvaćanje poziva i očitovanja Božje ljubavi, dominira napor u borbi 
protiv grijeha, osobito teškoga, te požude, strasti i svega što bi moglo dovesti do gubitka Božje 
ljubavi i milosti. U toj borbi uz pomoć Božje milosti i vlastitih napora, duša se čisti i sazrijeva u 
ljubavi. Pa ipak ne uspijeva se osloboditi navezanosti na samu sebe, svakog lakog grijeha kao i 
korijena grješnih nagnuća koja u sebi osjeća. Kako duhovno raste, dušu sve više prožima Božansko 
svijetlo, a njeno čišćenje se produbljuje do najdubljih slojeva gdje samo ljudski napor ne može biti 
učinkovit nego sam Bog preuzima inicijativu u tom smjeru. Sveto pismo često govori o obraćenju 
i onih vjernika koji se nalaze u stanju milosti i koji žive autentičan kršćanski život. Sam Isus je 
apostolima, koji su već bili s njime, govorio o potrebi sazrijevanja i rasta u obraćenju kao bi postali 
pravi Božji prijatelji: „Zaista, kažem vam, ako se ne obratite i ne postanete kao mala djeca nećete 
ući u kraljevstvo Božje“ (Mt 18, 3). 

Na ovom stupnju duhovnog života, koji vjernik nastavlja sve svoje duhovne vježbe i prakse 
koje smo prije, a glavni naglasak u iskustvu duhovnog života je jačanje nutarnjeg čovjeka prema 
izreci apostola Pavla: „Neka vam dadne, prema bogatstvu svoje slave, da se ojačate u snazi po 
njegovu Duhu u nutarnjeg čovjeka“ (Ef 3, 16). To jačanje nutarnjeg čovjeka se najbolje uočava ako 
promatramo krjeposti: ljubav prema Bogu i bližnjemu i poniznost. Naime, koliko vjernik jača 
nutarnjim životom toliko je njegova ljubav prema Bogu i bližnjemu autentičnija, a on je u miru i 
kršćanskoj radosti duha usprkos svakodnevnim dogodovštinama koje mogu buditi i suprotne 
osjećaje. To jačanje nutarnjeg čovjeka nužno se očituje i u poniznosti jer vjernik dublje upoznaje 
sebe, svoju nedostatnost što ga nuka na veće predanje Bogu i razumijevanje prema bližnjemu. 


336 Svetac u Ljubav vječne Mudrosti br. 188. opominje da se duhovni rast ne shvati vremenski brzopleto, nego da se on 
proteže kroz cijeli život. 

337 I Rodrigez, Purificazione, u DES, 2097. - 2100. 

Kod prosvjetljenja u koje duša ulazi obično nakon više godina borbe za autentičan kršćanski 
život, ako je završena borba s padovima u teški grijeh, vjernik na novi način i prosvijetljen svjetlom 
Božje milosti, otkriva bogatstvo nutarnjeg života, Božju darežljivosti i milosrđe, ljepotu ljubavi kao 
i vrijednost žrtve i molitve. Tada vjernik osjeća novi polet u ljubavi i služenju kao i želju za 
daljnjim duhovnim rastom. Duhovni rast je moguć samo kao jedan odnos, odgovor na poziv 
Isusove ljubavi i njegovu riječ. Svaki rast podrazumijeva prijateljevanje s Isusom. Duh u kome se 
raste je Duh Kristov. 

Duša koja razmatra o Isusu, uviđa njegove geste, ponašanje stavove, krjeposti, želi biti 
prožeta njegovim Duhom, i u svom životu svjedočiti za Isusa. Pojam prosvjetljenja dobro odražava 
vrijednost razmatranja osobe i nauke Isusa Krista te postaje poticaj za daljnji duhovni rast. Dakle, 
nema duhovnoga rasta bez iskrenog sučeljavanja s Evanđeljem u kojem se naš duh podlaže 
Evanđelju, ali ne bez određenog napora da se bude vjeran Kristu. Vjernik koji je prošao jedan 
stupanj duhovnog rasta te je stekao osnovna iskustva u življenju vjere, a želi duhovno napredovati, 
prvenstveno se trudi oko rasta u dobru i krjepostima, nasljedovanju Isusa Krista, ljubavi prema 
bližnjemu, a naglasak duhovnog sazrijevanja se svodi na borbu protiv lakih grijeha i navezanosti na 
samoga sebe, jer se želi odgovoriti čistom ljubavlju na čistu Isusovu ljubav. 

Duša, dakle, shvaća dinamiku umiranja sebi, ali ne kao depresivni doživljaj straha od 
gubljenja sebe, svojih komoditeta i negodovanje protiv Boga koji joj ništa ne dopušta niti daruje, što 
je znak velike nutarnje neslobode i navezanosti na samu sebe, nego kao dinamiku rađanja nove 
ljubavi. Vjernik koji kroči putem prosvjetljenja, doživljava umiranje sebi i mrtvljenje kao nužno 
sredstvo koje vodi do nutarnjeg obogaćenja po lišenosti, ogoljenju, uviđanju vlastitog ništavila i 
bijede koji postaju duhovno siromaštvo i temelj preobraženja u Kristu. 

Već smo naglasili da je put duhovnoga rasta, put rasta u ljubavi. Cilj duhovnog života je 
postizanje svetosti koja se očituje u čistoj ljubavi. Da bi duša do nje došla treba proći naporan put 
umiranja samoj sebi i čuvati se pada u lake grijehe. A upravo to je bit dinamike puta sazrijevanja ili 
prosvjetljenja. To je stanje duše o kojem Montfort govori kao o glavnom razlogu nesavršenog 
iskustvenog spoznavanja posvete. Duša koja je učinila posvetu Isusu Kristu po Mariji, darovala se i 
potpuno prikazala Bogu, a svu dramatičnost borbe za očuvanje cjelovitosti predanja u 
svakodnevnici, Montfort tako profinjeno opisuje u pjesmi Služenje Bogu u duhu i istini: 

„Služimo Bogu bez podijeljenosti, jer srce podijeljeno ide putem propasti. Sve ili ništa, Bog 
nam govori svojom jezikom, a menije i malo dovoljno, kaže nam Sotona. Sve prikažite! Bog to od 
nas zahtijeva i kaže nam: Ja sam apsolutni Gospodar svakog dobra! Dajte mi sve, cijelu dušu, duh i 
srce, ili mi ne dajte ništa. Podijeljenost me živo pogađa, ne mogu podnositi srce osakaćeno. 
Mlakoga ću izbaciti iz svojih usta i nikada ga više neću uzeti. Tko Bogu prikazuje polovičnu žrtvu, 
njegovo malo srce je na dvoje podijeljeno. Koje li krađe, užasne nepravde, kojeg li prijezira tako 
moćnoga Gospodina! Jedno tako maleno srce kao ptičica da bi bilo sretno preveliko je za tako 
velikoga Boga koji ga ljubi? O velikog li prijezira prema tako velikom Gospodaru! Dobri Bog u 
svojoj beskrajnoj ljubavi sve daruje i obećava samoga sebe. Darovati se potpuno njemu je čin 
zahvalnosti koji on traži za naše dobro. 

Ne može se istovremeno služiti dvojici gospodara, to je Božja riječ, jer jedan drugom prave 
zapreke budući da imaju suprotne zakone. Propada se kad se počne koristiti metoda miješanja zlata i 
srebra s Bogom, suobličenje Evanđelja s modom. Bježimo od tog nesretnog načina života. Najčešće 
nas Gospodin oponaša. On je svet s onima koji su sveti. Podijeljeni smo! Bog odmjerava i 
ograničava, darujemo li sve, on daruje objeručke. Bdijemo li? Ni on ne spava, bdije. Ljubimo li? On 
gori, izgara ljubavlju! Spavamo li? On je hladan, pospan. Ako malo darujemo, to njega potiče da 
malo daruje. Ako netko čini teški grijeh, kršeći zapovjedi sve gubi pa i nebo te ubrzo postaje 
odgovoran za pad u pakao i za sve muke. Griješiš, grijeh je malen, a ti se ne obazireš na preobrazbu 
po kojoj od sveca postaješ prijestupnikom. Onda se buniš protiv svoga Boga, činiš kompromis, 


338 F. Ruiz, Maturazine spirituale, u DES II., str. 1549. 

339 Tu potpunu narav sebedarne ljubavi posvete izložili smo u poglavlju 3.2. ove knjige. 

uspoređuješ ga s nečim drugim, a to znači prestaješ više biti njegov prijatelj. Ne dolazi se 
odjedanput do velikoga grijeha, niti dobar postaje odmah zao, nego ponor priziva ponor jer se 
previše slijedilo svoja nagnuća. Prvo, nisi u sitnicama vjeran, kršiš malu zapovijed, zatim se postaje 
nevjeran i buntovnik i na kraju dolaziš do otvrdnuća. Jedan članak, samo jedna stvar neprakticirana, 
zapostavljena, odbačena i protiv koje se boriš, stvorili su bezbožnika i heretika te doveli do potpune 
zloće. Jedna mana uz koju se pristaje i koju se gaji, često je greben i velikih svetaca, uz koju je Bog 
vezao njihovo spasenje i svoje velike planove. Daleko od nas te neodlučne duše koje trajno stoje na 
dvije obale. 

Daleko od nas te nevjerne duše i jao njihovim nevjemostima. Borimo se protiv zlih strasti, 
nagnuća, dominantnih grijeha, gonimo lisice iz vinograda koje mu nanose veliku štetu. Potrudimo 
se cijelim duhom upoznavati, svim srcem ljubiti, cijelim tijelom služiti velikom učitelju bez 
pridržaja i prestanka. Ustrajte dobri sluge, jer ste u malome bili vjerni, baštinit ćete život vječni i 
biti postavljeni nad svim Božjim dobrima. Izabirem tebe, vjerna Marijo, da poslije Boga tvoje 
vjerno i slobodno srce bude izvor nasljedovanja cijeloga mojega života. Neću se više nikada Bogu 
opirati. Bit ću poslušan tvojim i najmanjim poticajima. Podložit ću tvojoj poslušnosti cijelo svoje 
srce bez podvojenosti. Bog sam“ (P 153). 

Ta nutarnja borba za vjernost Bogu i rast u ljubavi je odgovor vjernika na čistu ljubav kojom 
ga Isus ljubi. Duhovni rast je najuže povezan i sa sazrijevanjem u ljudskosti. I pod tim vidom Crkva 
nas opominje: „Tko god slijedi Krista, savršenog čovjeka, i sam postaje više čovjekom“ (LG 41). A 
duhovna zastranjenja sa sobom nose žalosne posljedice na ljudskom i duhovnom planu. Kada 
vjernik koji se posvetio Mariji istinski nastoji oko jačanja nutarnjeg života i rasta u ljubavi prema 
Bogu i bližnjemu, kao što to gore preporučuje svetac, onda uistinu duhovno sazrijeva i raste u 
krjepostima koje ga milošću Božjom jačaju u borbi za čistoću duše i zrelu ljubav. 

To nipošto ne znači odsutnost nutarnjih napetosti i konflikata jer taj isti napor da se ostane 
vjeran nosi i spoznaju sve krhkosti i bijede ljudskoga života koja postaje temelj za autentičnu 
duhovnu spoznaju samoga sebe i pravu poniznost. 140 Govoriti o duhovnom rastu znači shvatiti da 
smo od Boga pozvani na rast. I svatko je pozvan na rast u vlastitoj povijesti, sa svime što ona sa 
sobom nosi, u uspjesima i poteškoćama, slabostima i mogućnostima. Na tom putu daljnjeg 
duhovnog rasta milost Božja snaži dušu po molitvi koja se usavršuje i jača te prožima i afektivni dio 
našeg bića. Vjernika, čiji se duhovni život učvrstio po svakodnevnoj praksi, prosvjetljuje Božja 
milost u molitvi te može i početi kušati kada i kako to Bog hoće, gorljivost Božje ljubavi što ulijeva 
duhovnu snagu, radost, zahvalnost Bogu i želju za daljnji rast. Montfort opisuje svoja iskustva: 

„Moji duhovni i tjelesni darovi, nutarnji i vanjski, tvoja su dobročinstva i tvoje blago. Bogu 
hvala, Bogu hvala! Kušao sam velike polete svetih i silnih poticaja. I oni su tvoje dobročinstvo i 
darovi. Bogu hvala, Bogu hvala! Od tebe dolazi moja svetost, moje bogatstvo i blagostanje i sva 
moja sreća. Bogu hvala, Bogu hvala! Kakvu radost i milost kuša ponekad moje srce? To je djelo 
tvoje milosti. Bogu hvala, Bogu hvala!“ (P 27,16-18; 21). 

,,0 moj Bože, želim te ljubiti, ljubav me potiče, počinjem izgarati. Ti me očaravaš. Pustite 
me da ljubim. Potpuno podložan tvome Zakonu, od Pariza do Rima, izabirem te za svoga kralja i 
prisežem ti svoju vjernost, prisežem svima usprkos. Želim te ljubiti, o Bože, herojskom ljubavlju, 
iako me posvuda ismijavaju, zatvaraju mi vrata, iako posvuda nailazim na protivljenje. Cijeli je 
pakao u gnjevu, pokreće nebo i zemlju. Ali Gospodine, usprkos vukovima, ako me ti pomažeš, 
navijestit ću rat svima, sa svima ću se boriti. 

Dobri kršćani ne ljenčarite, ljubimo hrabro, borimo se, pa i našim pjesmama, protiv svijeta i 
njegovih plodova, samoga pakla i đavla. Ljubimo uvijek, ljubimo više. Ljubimo Gospodina 
radosnim srcem ne bojeći se nikoga. Ako ćemo zbog toga na svijetu trpjeti udarce zavidnika, 
imajmo pred očima krunu na nebesima. Tako neka bude“ (P 138). 


340 Kada crkva naučava o čovijeku uvijek napominje i o toj bolnoj stvarnosti ljudske egzistencije. Tako i drugi 
Vatikanski sabor piše: ,,U svijetlu te objave nalaze svoj konačni razlog i uzvišeni poziv i duboka bijeda što je ljudi 
doživljavaju 11 (GS 13). 

Sazrijevanje svakog kršćanina osobna je stvar i svatko slijedi svoj vlastiti put koji izmiče 
strogoj kategorizaciji. Dinamika rasta je vlastita za svakog kršćanina i određena je puteni kojim 
Duh Sveti vodi dušu, zatim životnim prilikama u kojima se živi svjedočanstvo vjere, a slobodom i 
vjernošću se odgovora na dobivene milosti. Taj put ne može biti unaprijed spoznan u svojim 
razvojnim posebnostima te zbog toga vjernik treba biti u stavu slušanja Boga, pažljivom 
promatranju i razlučivanju kako bi pronašao svoj put. Pa ipak ostaju važne opće upute i temeljni 
nauk o načelima po kojima Bog vodi duše do sjedinjenja sa sobom. Svaki se pojedinac na 
vlastititom putu sučeljava s tim naukom kao svjetlom koje obasjava njegov put. 

Kršćanin treba biti svjestan i svoga vlastitoga poziva i staleža, milosti koje je primio, svojih 
sposobnosti i nutarnjih i vanjskih ograničenja. Treba prepoznati i vrednovati taj put kao volju Božju 
za sebe i ostati vjeran autentičnom kršćanskom životu. Zlatno pravilo kršćanske mudrosti ostaje 
savjesno i ozbiljno vršenje svojih staleških dužnosti kao siguran izraz volje Božje i svjedočanstvo 
kršćanske zrelosti. Na tom putu sazrijevanja mogu se kušati i trenuci krize, a ona se obično javlja 
kada je osoba već otkrila svoj poziv, založila se na putu njegova ostvarenja, a treba svakodnevno 
obnoviti svoja temeljna opredjeljenja ili ih sačuvati od kompromisa koji ugrožavaju autentičnost 
duhovnog puta, te vjernik treba obnoviti svoje motivacije imajući Boga kao središte života. 

Na putu rasta treba ulagati velike psihološke i duhovne napore što umara dušu i može 
dovesti do onog stanja koje se naziva mlakost. Jedan autor je ovako opisuje: „Istina je daje svaki 
početak težak, ali ni napredak nije lagan. Kad se ljudska narav bude opirala Kristovu jarmu, kad 
počne upadati u malo prije nabrojene slaboće ili popusti u prvom žaru, može nastupiti duševno 
stanje što ga zovemo mlakost. Dugo nas naprezanje zamori, snaga volje klone, plamen čuvstva se 
prigasi i mi zapadnemo u opću duševnu malaksalost. Iznemoglost i mlitavost obuzmu sve naše 
moći, više nema govora o napredovanju. Ova bolest nas može zahvatiti na svakom stupnju 
duhovnog života. U početnome često, u posljednjem rijetko, a u drugom najčešće. 

Ne smijemo je zamijeniti s duhovnim suhoćama (koje nisu svojevoljne, dolaze nenadano, 
bolno se podnose, s njima se ne mirimo i nastojimo ih se riješiti). Mlakost nastupa s našom 
krivicom, prepuštamo joj se bez odupiranja, promatramo hladno i nemoćno raspad našeg 
krjeposnog života. Kao što tjelesna anemija počinje slabom ishranom, tako i duhovna. Ne hranimo 
dovoljno svoj duh molitvom, razmatranjem, sakramentima, pobožnim činima ili pak sve to činimo 
nemamo i mlitavo. Napasti se umnažaju, pobijede prorjeđuju, mali grijesi podižu glavu, krjepost 
blijedi i nestaje. Najgore je kad se ovim stanjem izmirimo i kad našom voljom mlakost sasvim 
zavlada. Prije nego nas Gospodin izbljuva iz svojih usta, treba se prenuti i preporoditi. I ovdije je 
potrebno obraćenje. Najprije upoznati svoje pravo stanje i pogibelj u kojoj se nalazimo. Zatim se 
uteći duhovnom vođi koji će nam pružiti ruku pomoćnicu. Prodrmati svoju nutrinu u ozbiljnim 
duhovnim vježbama i započeti nanovo život pobožnosti, opet sa žarom prionuti uz svoje kršćanske i 
staleške dužnosti.“ 341 

Sv. Ljudevit sigurno nije bio pao u mlakost ali se borio sam sa sobom, slabostima i 
napastima za ustrajnost na putu rasta u svetosti. U toj borbi na vidjelo izlazi sva krhkost našeg bića i 
duhovnog puta. Bog to dopušta i želi kako bi se duša više oslobodila od navezanosti na samu sebe i 
po predanju ukorijenila samo u Bogu. I takva bolna iskustva su sastavni dio puta prosvjetljenja i 
vode dušu putem autentično duhovne spoznaje sebe i dublje ukorjenjuju poniznost. Montfort je iz 
svoga iskustva uvidio važnost posvete Mariji kao povlašteno sredstvu za ustrajnost. U pjesmi Bijeda 
ljudskog života i povjerenje u Boga koja najviše odražava osobno Montfortovo iskustvo, kao u 
jednom kriku, svetac otvara svoju dušu izazvanu na borbu same sa sobom te napastima svijeta i 
đavla: 

„Moj Bože, kad mislim na svoju slabost, na veličinu svih mojih neprijatelja, na njihov broj, 
snagu i njihova lukavstva, zaista se uznemirim i zadrhtim. Plovim olujnim morem gdje mi tisuće 
grebena prijeti smrću; oluja je tako jaka i bijesna da gotovo nitko ne stiže u luku. Ovo životno more 
je puno provalija, lažnih prijatelja i gusara, koji mi nude svoje usluge, s namjerom da se i ja 


Ž. Bezić, nav.dj. str. 402. 

nasučem. Đavao dolazi skrivajući svoj bijes pokazati mi vremenska dobra, kako bih i ja pao u 
njegovo ropstvo, a zatim u vječnu vatru. Svijet svojim običajima i modom, svojom čašću i svojim 
„što će drugi reći“, nudi mi odluku, smješka mi se, udovoljava mi kako bi me uveo u svoje 
prokletstvo. Prikriven je lijepim prividom koji kaže: „Ja sam vaš ponizni sluga“; koji se pretvara da 
me štiti, kako bi mi zabio nož u srce. 

Osjećam smrt koja me slijedi i vreba, potiho, u nevidljivoj odjeći, u svakom trenutku se 
potajno približava kako bi me neočekivano iznenadila. Međutim, ja nemam čime da se pokrijem od 
njenih napada i užasnih odredaba, a ni čuvari Louvra ne bi od nje obranili najvećeg među 
kraljevima. U svakom se trenutku vječnost približava kao ljuta vatra ili rijeka mira, ne znajući gdje 
će biti moje počivalište zauvijek, jao, zauvijek. Ali moj najsumnjiviji neprijatelj kojeg hranim i 
posvuda nosim, sam ja, grješnik, užasni grješnik, koji protiv sebe ratuje sve do konca. U mojoj duši 
samo je neznanje, slabost i grijeh, u mome srcu požuda, bolest ili siromaštvo. Osjećam u sebi ovo 
pobunjeno tijelo koje mi svaki dan priređuje borbu u kojoj je moja jadna duša gotovo pobijeđena 
tako da popušta na njegov mamac. Ah, što bi učinio ovaj jadni zemaljski crv koji je samo grijeh i 
ništavilo, kad ne bi imao u ovom užasnom ratu, o moj Isuse, tvoju svemoguću ruku. Ne bi li tisuću 
puta potonuo, da mi ti nisi bio upravljač i kormilar, izbjegavajući oluju koja svaki dan prijeti mome 
djelu. Nakon Isusa, sveta Djevice Marijo, u tebi nalazim snažno i čvrsto uporište. O istino, posvuda 
naviještam kako bih bez Marije već propao. U tebe sam položio sve svoje nade, pomoć i utjehu. Pod 
tvojim okriljem, ja sam na sigurnom, protiv tijela, svijeta i đavla. S vama dvoma nadam se da ću biti 
vjeran u borbama u ovom teškom izgnanstvu, kako bih ponio vječnu krunu koja se daje jedino 
hrabrim vojnicima. Bog sam“ (P 114). 

Kao što se vidi iz ovog svečevog iskustva duhovni rast u vjeri, osim poleta u duši i radosti 
zbog novih otkrića Božje ljubavi u molitvi i življenju, ostvaruje se i u dubljem suočavanju sa samim 
sobnom i naporom da se usprkos svemu ostane vjeran Bogu, a to je upravo dokaz i sazrijevanje u 
ljubavi. Vidimo da je i Montfort kušao mučninu te borbe, a otkriva nam tajnu ustrajnosti svoga 
duhovnoga puta, posvetu Mariji. „Bez Marije, ja bih već propao.“ Upravo to iskustvo Marijine 
majčinske pomoći duši kada je u mučnoj i teškoj situaciji, u sv. Ljudevitu je budilo veliko 
povjerenje, donosilo mir i radost te je posvetu opisao kao pobožnost Mariji koja je nježna (usp. PP 
107) u svim mučninama života i kao divno sredstvo ustrajnosti (PP 173-182). I ne samo to, prema 
sv. Ljudevitu, posveta je tajna duhovnog života da vjernik sačuva kršćansku radost usprkos vlastoj 
bijedi koju duhovni život otkriva, što je jedna od najsloženijih i najtežih stvarnosti kod prakticiranja 
vjere, a to je moguće ostvariti samo ako duša istinski živi dinamiku borbe da ostane vjerna Bogu 
kao što to Montfort uči. 

„Bijedna djeco Marijina! Vaša je slaboća skrajna, vaša je nepostojanost velika, vaše je dno 
sasvim pokvareno. Treba priznati, i vi proistječete iz iste pokvarene gomile Adamovih i Evinih 
sinova. Ali ne klonite zato duhom, nego se utješite i radujte se: Evo vas učim tajnu, tajnu koju ne 
poznaje skoro nijedan kršćanin, pa ni oni najpobožniji“ (PP 177). 

Sve dinamike rasta duhovnog života koje smo iznijeli, svetac je utkao u nauku o posveti s 
tim daje objasnio i teološke temelje naglašavajući kristocentrizam, našu ucijepljenost u Isusa po 
krštenju te kršćanski život kao potrebu cjelovitog odgovora u ljubavi. A kada se duša uistinu trudi 
provesti ih u djelo, ona kuša borbu sa starim čovjekom, napastima svijeta i đavla kao i vlastitu 
krhkost te otkriva posvetu Isusu po Mariji kao duhovnost koja donosi ustrajnost i omogućava 
duhovni rast i sazrijevanje. Sve to vjernika vodi putem ogoljenja, a kako kaže svetac, življena 
posveta ima tu dinamiku „da duše otrgne od stvorova i da ih otcijepi od samih sebe, te ih tako 
ujedini s Isusom Kristom“ (MT 26). Ako bismo se htjeli biblijski izraziti, posveta koju uči sv. 
Ljudevit je evanđeoski put duhovnih siromaha. 

Naime, ako je vjernik odlučio živjeti vjeru duhovni rast vodi dušu da traži Boga zbog Boga, 
po predanju u njegovu volju, bez obzira na sjetilne utjehe i radosti. 

Nakon određenog vremenskog razdoblja koji je promjenjivo ovisno o milosti Božjoj, 
odlučnosti svakoga osobno i dubine potrebnog čišćenja, duša dolazi do stabilnijeg duhovnog stanja 
u kome ne pada u svojevoljni grijeh, pa ni laki. Važno je naglasiti upravo odlučnost duše u 

opredjeljenju za Boga i odbacivanju svega što se protivi Evanđelju kao jedan od glavnih uvjeta za 
daljni duhovni rast. Vjernik koji sazrijeva istinski želi nasljedovati Krista i njemu se suobličiti. 
Osoba koja kroči puteni prosvjetljenja, obično je postigla veliki stupanj ovladavanja sobom. 
Pomoću Božje milosti pobijedila je teške grijehe i dominantne strasti. Uvjet istovremeno i učinak 
ovog puta je ozbiljan i trezven napor u mrtvljenju starog čovjeka, sve veća ljubav i poniznost jer 
duša ne može kušati duh Kristov ako se ne oslobađa od svakog egoizma i navezanosti na samu sebe. 
Cilj duhovnog puta je rast u ljubavi, doći do toga da se ljubi čistom ljubavlju. Dinamiku daljnjeg 
rasta koja vodi putem prosvjetljenja sv. Ljudevit je tako jednostavno i snažno opisao u nekoliko 
redaka pjesme u kojoj kao da nam sama ljubav poručuje: 

„Sebeljublje je posve suprotno od svete vatre božanske ljubavi, treba sve trpjeti i sve učiniti 
kako bi se protjeralo ovu profinjenu pakost. Kako bi se gorilo mojim čistim plamenom, kako bi se 
kušalo moje sveto pomazanje, treba mrziti svoju dušu čak do mrtvljenja. Moja spasonosna vatra se 
gasi vodom lakih grijeha. Tko ih ne čini svojevoljno, doći će do čiste ljubavi neba“ (P 5, 29-31). 

Dakle, dinamika duhovnoga rasta se blokira svojevoljnim lakim grijesima. A sama bit puta 
prosvjetljenja je molitva, duhovni napor i borba za oslobađanje slobode za čistu ljubav ako se ne 
čini svojevoljni laki grijesi. 

Ako bismo htjeli u nekoliko redaka opisati put duhovnog rasta i sazrijevanja koji vodi preko 
čišćenja do prosvjetljenja, onda treba reći da on ide od početnog oduševljenja i željene idealizirane 
svetosti k prikazivanju vlastitog siromaštva koje uistinu autentičan duhovni put iznese vjerniku na 
vidjelo. Čovjek je sklon da idealizira i zamisli put kojim bi trebao kročiti, a to je plod nepoznavanja 
Božje logike djelovanja u povijesti spasenja, nepoznavanja samoga sebe niti dinamika duhovnog 
života. Poslije nekog vremena, napora i rada oko duhovnog rasta nakon što splasne početno 
oduševljenje i malo po malo prestaju sjetilne slasti i ugode u prakticiranju vjere, duša kuša borbu u 
nastojanju da se oslobodi od grijeha. Vjernik počinje uviđati vlastitu slabost po padovima, borbom s 
napastima, zlim sklonostima i požudom te shvaćati da nije ono što bi htio biti. Tada se može 
pojaviti veliki rizik da se okrene sam sebi, zatvori u sebe, padne u mlakost ili napusti duhovni život. 

Nakon što je na tom putu postigao određene uspjehe te više ne pada u teže grijehe, pred njim 
ostaje još naporan put izgradnje ljudski i duhovno zrele nutarnje slobode i postizanja nutarnjeg 
jedinstva što nužno vodi do umiranja sebi, a najčešće se očituje u borbi protiv napasti, zlih sklonosti 
i korijena grijeha koji ostaju u duši, i do oplemenjenja vlastitoga bića po zreloj sebedarnoj ljubavi 
prema Bogu i bližnjemu. 

Tako prijelaz u ovom stupnju rasta duhovnog života nije samo oslobađanje od teških grijeha, 
nego i uviđanje naših nedostatnosti i iluzija, zlih sklonosti, slabosti, ograničenosti vlastite naravi i 
karaktera, a upravo to je potrebno za duhovni rast i sazrijevanje tako da duša odgovor Božjem 
pozivu na svetost ne vidi više u traženju vlastitog savršenstva, što može biti izraz duhovne oholosti i 
prikriveno najuzvišenijim temama duhovnosti, nego kao prikazivanje vlastite bijede i siromaštva 
koje postaje duhovno siromaštvo. 

Taj put ogoljenja duše pred Bogom može biti bolan i naporan, a preduvjet da bi ga duša 
mogla proživjeti na autentično duhovan način su odlučnost i izbjegavanje kompromisa na 
duhovnom putu što prvenstveno podrazumijeva ne padanje u teške grijehe. To je sazrijevanje koje 
duša treba prijeći na putu čišćenja jer kad netko pada u teže grijehe, ili se svojevoljno prepusti nekoj 
neurednoj strasti, onda je put duhovnog rasta paraliziran, a Božja milost prvenstveno potiče i 
pomaže ljudski napor da se oslobodi dotičnoga grijeha. 

Na putu sazrijevanja ili prosvjetljenja borba sa starim čovjekom i njegovo umiranje na bilo 
koji način ne odnosi se na čovjekovu ljudsku narav, njegove sposobnosti i talente, naprotiv kod 
čovjeka oplemenjena i obnovljena milošću, na vidjelo izlazi ono najbolje i najljepše od vlastitoga 
bića u odnosu na Boga, sebe i bližnjega. Dakle, govoreći općenito, ako put čišćenja prethodi putu 
prosvjetljenja, samo čišćenje duše se ostvaruje u potpunosti tek na putu prosvjetljenja. Ta se dva 
puta razlikuju po karakterističnim naglascima jedne ili druge faze duhovnog sazrijevanja, a ne kao 
strogo razgraničene susljedne faze. Kao što smo rekli, na putu čišćenja prevladava borba s 
aktualnim grijesima u koje osoba pada i s porocima koje nastoji iskorijeniti. Ovo sučeljavanje sa 
snagom grijeha od početka duhovnog života događa se uz napor potpomognut vjerom i milošću, 

sredstvima i dinamikama koje smo opisali u prethodnom poglavlju kako bi se duša oslobodila od 
duha protivna Evanđelju koji djeluje na naše biće. 

Možemo reći da se prijelaz s puta čišćenja na put prosvjetljenja događa u trenutku kada 
krijeposti počinju prevladavati nad porocima na postojan način i duže vrijeme, odnosno kada 
Kristova milost počinje u duši donositi pozitivne plodove, a ne više pretežno borbu za slobodu od 
padova u teže grijehe. 

Ova nova faza duhovnog života nazvana je prosvijetljene jer je duša uz suradnju milosti 
Božje došla do tog stupnja evanđeoske nutarnje slobode da ne gubi Božju milost po težim 
padovima, te kuša relativnu slobodu i prevlast nad sjetilnim poticajima đavla, svijeta i tijela na 
grijeh. Pa ipak proces čišćenja, kao što smo rekli, nije završen. Duša treba nastaviti živjeti sve 
prakse duhovnog života, a sazrijevanje je vodi do borbe protiv lakih grijeha, nesavršenosti i zlih 
sklonosti te se tako utvrđuje u milosti i raste u krijepostima. Bog sam će dušu koja se pokaže vjerna, 
provesti kroz pasivno čišćenje do onih dubina do kojih sama svojim naporima potpomognutima 
milošću ne može ni na bilo koji način doći. 

Od samog ulaska na put prosvjetljenja duša teži da se sjedini s Bogom po meditaciji koja 
prerasta u kontemplaciju po načinu i dinamici koju Bog odredi, a ona je plod ljubavi Duha Svetoga 
koja se sve više ulijeva u srce i uzdiže sve krijeposti na viši stupanj. 

Živjeti dinamiku čišćenja i prosvjetljenja znači istovremeno zaživjeti moralnu i ljudsku 
zrelost što podrazumijeva dublje upoznavanje samoga sebe i proživljenu sposobnost življenja 
ljubavi prema Bogu i bližnjemu koja često zahtjeva žrtvovanje samoga sebe pod različitim 
vidicima. Osobe koje su psihološki nezrele i više opterećene vlastitom izranjenom osobnošću, ne 
shvaćaju i ne doživljavaju dinamiku iskustva rasta u vjeri na dovoljno autentičan način nego su više, 
a često i duže vrijeme, opterećene vlastitim poteškoćama, na žalost, često pod likom idealiziranoga 
duhovnog puta, na mahove gorljivog, na mahove depresivnog stanja. 

Njima treba pomoći vodeći ih putem trezvenog sučeljavanja s božjom ljubavlju i sa samima 
sobom što im često može predstavljati veći duhovni i ljudski napor. Upravo to što izbjegavaju 
sučeljavanje vodi ih putem idealiziranja duhovnog života što, uza sve prakse koje žive, ne 
predstavlja dovoljno čvrst proživljen temelj za napor i zahtjeve duhovnog života. Tek kod 
proživljenog izmirenja u Bogu sa sobom, svojom prošlošću i osobama koje su ih dublje označile, 
one dođu do tog potrebnog temelja, što može potrajati duže vremena. 

Prijelaz s puta čišćenja u kome prevladava borba protiv težih grijeha i poroka na put 
prosvjetljenja u kome prevladava borba s lakim grijesima, nesavršenostima te rast i razvoj 
krijeposti, ne treba shvatiti kao da se raste u krijepostima samo nakon što smo iskorijenili grijehe i 
poroke. Naprotiv, upravo početni razvoj krijeposti ukorjenjuje se u duši upravo u borbi protiv 
grijeha od kojega se osoba želi osloboditi. Tako da se čišćenje duše nastavlja i na putu 
prosvjetljenja, ali zadobiva nove dinamike duhovnog života koje nisu dominantno borba protiv 
grijeha kao prepreka rastu milosti, nego se više očituje kao potvrda i nutarnje usvajanje dubljih 
duhovnih čišćih nakana i daljnje oslobađanje slobode. 

Prijelaz na put prosvjetljenja događa se prvenstveno po odluci da osoba svim svojim silama 
želi težiti rastu u ljubavi prema Bogu i bližnjemu dok je u prethodnim stanjima čišćenja naglasak u 
duhovnom životu bio želja da se postigne spasenje i bude dobar kršćanin, a postojane i odlučne 
želje da rastu u ljubavi nije još bilo. U ovom novom duhovnom stanju želja za čišćom ljubavlju i 
svetošću postaje odlučna i postojana. Neke duše u ovom stanju kušaju česte duhovne utjehe kao 
doživljaj Božje ljubavi i u osjećajima, dok se nekima to događalo na samim počecima duhovog 
puta. A Bog se njima služi kako bi osnažio dušu za dalji duhovni put i napor koji slijedi. Sam 
doživljaj blagosti, slasti i miline koji se doživljavaju u molitvi, bude u duši i jačaju želju za rastom i 
posjedovanjem Boga, kao i želju za življenjem svih ustaljenih duhovnih praksi i vježbi, te umanjuje 
strah od odricanja i mrtvljenja. Bog kao pedagog koristi duhovne utjehe i kada opada njihov 
intenzitet u osjećajima, a često se to događa zbog nepostojanosti, pretjerane opuštenosti ili 
počinjenih manjih grijeha. Na taj način Bog uči dušu da više i bolje bdije te da se velikodušnije 
odriče same sebe. 

Ovo je jako delikatno stanje na duhovnom putu koji je naizgled dobro uređen s već 
dostignutim ciljem, a u biti osoba je jako slaba u krijepostima koje su jedva ukorijenjene. Te 
pobožne duše se osjećaju zadovoljne sobom i svojim duhovnim putem, molitvama i pobožnim 
vježbama koje vjerno obavljaju, a svjesno ili nesvjesno spremne su da se proglase svetima i 
savršenima. Ovo stanje prividno dostignutog savršenstva, umišljeno dostignute svetosti, 
posjedovanja Boga kao po vlastitoj pobjedi i pravu, može biti i pogubno. Duša se može duhovno 
uznositi, smatrati svoje krijeposti jakima i utvrđenima dok je istovremeno tvrda prema bližnjemu 
kojeg spremno sudi i osuđuje zbog njegovih grijeha ili nesavršenosti. I sv. Ljudevit ukazuje na ovu 
duhovnu opasnost: „Niste li opazili da Gospodin često puta odvraća oči svoje od darova i milosti 
kojima nas je obasuo? Zašto? Naš pokvareni duh promatra te darove, milosti i djela koja iz njih 
izviru sa samodopadnošću i zlom nakanom i nadutošću, pa ih tako kaljamo i kvarimo“ (PPK 47). 

Ovakvo duhovno stanje može biti jako delikatno jer duša može uvjeriti samu sebe da dobro 
hoda i napreduje dok se uistinu vrti u krug oko same sebe. Ona je još jako daleko od toga da nema 
lakih grijeha i nesavršenosti, a najčešće je navezana da duhovne utjehe i radosti, vlastito duhovno 
samopoštovanje, zlopamćenje svega i svakoga tko je ranjava u duhovnom samoljublju, iako se 
takvim dušama čini da sve rade za Boga. One naizgled sve čine za Boga, a u biti su egoistične, 
usredotočene na sebe, a iskustveno još nisu usvojile daje duhovni život i napredak čisti dar Božje 
milosti pred kojim ne mogu imati nikakvih pretenzija koje bi se temeljile na vlastitom duhovnom 
egu. 

Prije ili poslije Bog sam ove duše uvede ili dopusti da padnu u mučne i teške situacije na 
koje nisu računale, kako bi iskustveno upoznale svoje nesavršenosti, duhovnu slabost, više se 
otvorile čistom Božjem daru po prihvaćanju križa i poniženja da se tako više ne bi uznosile svojim 
malim djelima ni pred Bogom, ni pred drugima, ni pred samima sobom. Stvarna opasnost je da se 
duše u toj situaciji po nepostojanosti i nepovjerenju zaustave i vrate natrag gubeći želju za 
duhovnim rastom, a tada se u tim istim dušama počinju javljati i čisto svjetove želje već donekle 
ostavljenog duha svijeta. 

Poznati duhovni autor p. W. Faber kao prvi znak da duša istinski prelazi s puta čišćenja na 
put prosvjetljenja stavlja nezadovoljstvo duše svojim odnosom s Bogom i želju da ga poboljša i 
produbi te kuša postojanu želju i odlučnu volju za napretkom i savršenstvom. U duhovnoj 
tenninologiji ovo stanje se naziva i drugo obraćenje. Duše koje se ne vrate natrag, duhovno rastu po 
dubljem shvaćanju kršćanskog mrtvljenja i potrebe umiranja sebi kao sastavnom dijelu rasta u 
ljubavi, a sve to u povjerenju u Božju ljubav koja sve izvodi na dobro. Tada vjernik postaje svjesniji 
da se ljubav Božja doseže i po prihvaćanju žrtve u životu, manje se boji poteškoća i progonstava 
koja se kušaju u svakodnevnici te su njegovi čini vjere, nade i ljubavi puno spontaniji i neposredniji 
nego kod prijašnjih stanja. Pa ipak, ove duše su više gorljive nego postojane u duhu i još su daleko 
od potpunog odricanja iz ljubavi zbog Boga samoga. 

Duša u dinamici duhovnog rasta na ovom stupnju iskustveno spoznaje u sebi prisutnost zlih 
sklonosti, lakih grijeha u koje pada, loših navika, vlastite duhovne slabosti zbog posljedica prije 
učinjenih grijeha, kao i potrebe da se suoči s napastima povezanima s kušnjama svakodnevnoga 
života. A sve to vodi dušu u iskustvo i uvjerenje da duhovni život ima obilježja trajne i 
svakodnevne borbe te shvaća da stanja utjehe koje je Bog davao ili daje nisu stalna, tj. nisu redovito 
stanje duhovnog života. Naprotiv, duša postaje svjesna da se borba i napor neće smanjiti nego 
povećati, i da to treba prihvatiti u povjerenju. Jer paradoksalno, usprkos svemu, ostaje nutarnji mir u 
dubini duha koji Bog daje kao čistu duhovnu utjehu kad u duši nema teškoga grijeha. Utjeha duha 
ostaje iako se u osjećajima često mogu kušati suprotne stvari mučnine, žalosti i napor. 

U ovoj se duhovnoj dinamici događa jako važan duhovni prijelaz koji je očit znak rasta i 
sazrijevanja. S jedan strane duša iskustveno shvaća da njoj samoj, i pomoću vlastitih duhovnih 
snaga, nije moguće doseći potpuno vlastito očišćenje te daje samo Bog može dovesti do ispunjenja 
njenih želja da ga posjeduje po sjedinjenju s njime. S druge strane shvaća da se istinsko nutarnje 
obraćenje i obnova ne mogu dogoditi, ma kako uporno asketski to nastojala ako Bog sam svojom 
milošću ne intervenira i dovede je do toga stanja. Ali isto tako duša je duboko svjesna da treba sve 

činiti što je u njenoj moći da do toga dođe jer onima koji ne pokažu spremnost, volju i odlučnost 
Bog ne udjeljuje ljudskim snagama te nedokučive milosti. 

Zbog svega ovoga duša počinje shvaćati i iskustveno živjeti duhovni život kao čisti dar 
Božje milosti, a istovremeno upoznajući dublje sebe i svoje slabosti prestaje biti tvrda prema 
drugima, suditi ih i osuđivati. Naprotiv, počinje kušati ljubav prema bližnjemu usprkos njegovih 
grijeha i slabosti, dobro razlučujući između grijeha koji je za osudu i odbacivanje te grješnika za 
koga treba moliti i kojega treba razumjeti pokazujući mu ljudsku i duhovno dobrohotnost. Na ovim 
stupnjevima duhovnog života događa se jedna od najvažnijih duhovnih dinamika presudna za 
otvaranje i ostvarenje puta prema svetosti, a koju na ovaj ili na onaj način opisuju sve škole 
katoličke duhovnosti. Različiti duhovni autori nazivaju je različitim imenima s različitim 
naglascima, a najčešći su: nutarnje ogoljenje duše, duhovno siromaštvo, spoznaja vlastitog ništavila, 
spoznaja vlastite bijede, umiranje samome sebi, smrt starog čovjeka i duhovno djetinjstvo. 
Istovremeno se događa i proživljava duhovni prijelaz s puta prosvjetljenja na put sjedinjenja. 

Naime, na počecima sličnih iskustava duša doživljava čišćenje i prosvjetljenje kao plod 
vlastitog napora, a djelomično je Bog uvodi u tu istu dinamiku u kojoj je on glavni činitelj kao što 
smo to gore naglasili. Ako vjernik ustraje na tom putu, duša ulazi u pasivni dio duhovnog 
sazrijevanja, u pasivna čišćenja u kojima sve više duhovni život i put kojim je Bog vodi, doživljava 
kao djelo i djelovanje njegove milosti. Kako bi doveo dušu do neophodnog nutarnjeg pročišćenja i 
oslobodio je od nje same, navezanosti na sebe, utjehe ili ljude i tako se s njom sjedinio, Bog dopušta 
da duša trpi razne vrste nutarnjih i vanjskih muka, suhoću, poteškoće, napasti i kušnje svih vrsta. 
Jako je važno da duša ne prosuđuje to svoje stanje pročišćenja kao loše ili negativan znak na putu 
duhovnog rasta, jer se u protivnom jako uznemiruje i žalosti, misli da je Bog kažnjava te se 
obeshrabruje i tako usporava djelovanje milosti u sebi koje ona sama često ne primjećuje. Trebala bi 
ponizno i strpljivo prihvatiti i ponijeti taj mučan put koji je vodi putem nutarnjeg ogoljenja sve do 
njenog ništavila, koje će, ako ustraje, postati preobraženje u Bogu. 

Duša koja redovito proživljava slična stanja, dublje iskustveno doživljava i shvaća vlastitu 
bijedu što je u biti oslobađa od nutarnje duhovne oholosti, samodopadnosti i navezanosti na bilo što. 
Duša treba paziti da kod spoznaje vlastite bijede, nesavršenosti pa i pogrješaka koje čine sve to ne 
doživljava depresivno, nego u molitvi sa svime time treba ići Bogu prihvaćajući samu sebe i 
izmirujući se sa svojom prošlošću koja bi joj mogla ponekad stvarati veće poteškoće po 
uznemirivanjima, neprihvaćanima pretjeranim osudama sebe ili drugih, nezdravim osjećajem 
krivnje u kojoj ne nazire Božje milosrđe koje ju ljubi tamo gdje je najpotrebnija i najkrhkija. Ta 
stanja se mogu izmjenjivati s fazama utjehe ili kao kontinuirana pa i dugi niz godina. Takva 
iskustva su redovno popraćena suhoćama i nutarnjim tminama, a duh, sjetila i osjećaji sa svime što 
je u njima ostalo nepročišćeno i nesavršeno osjećaju poteškoće, pobune, trzaju se i htjeli bi izbjeći 
to iskustvo. Sve to je plod ulivene Božje ljubavi u dušu i kontemplacije kojoj se sama duša zbog 
nepročišćenosti ne može otvoriti. Ako duša ustraje u čistom predanju, vjeri i povjerenju bez da to 
kuša u osjećajima, s vremenom počinje shvaćati da je neophodno proživjeti to bolno iskustvo ako 
želi doći do sjedinjenja s Bogom te u višem miru sve to skupa podnosi. 

Odnos prvog i drugog dijela duhovnog puta. Prvi dio duhovnoga života je dakle aktivna 
priprava za prijateljstvo s Bogom. Čovjek sa svoje strane, na neki i njemu otajstveni način 
surađujući s milošću, vrši djela stege kako bi se odrekao sebeljublja koje ide sve do prezira Boga, 
kako veli sveti Augustin, i kako bi se približio čistom bogoljublju koje ide sve do prezira sebe. 
Naime, ljubav ima svojstvo izjednačavati ljubitelja i ljubljenoga, štoviše, ljubav podlaže ljubitelja 
ljubljenome, pa tako onaj samo pravo ljubi kojemu je ljubljeni važniji i vredniji od njega samoga, 
onaj samo koji je ljubavlju sebe podložio ljubljenome. Tako, ali samo nerado i uz mnoga 
ograničenja, možemo prvi, naravni dio duhovnog života zvati asketskim, aktivnim. Njemu pripada 
meditacija, a njoj kategorijalna, diskurzivna spoznaja Boga. 

No nitko ne može Boga prisiliti nikakvom pripravom da mu se poda u mističnom 
priopćenju, da ga uvede u kontemplaciju, u intuitivnu, ljubavnu i nadnaravnu, iskustvenu i 
neposrednu, izravnu spoznaju samoga sebe. Ma koliko se čovjek pripravljao, ne može se sam 

pročistiti i pripraviti tako da bi se oslobodio svih svojih nečistoća i prljavština, svih svojih 
navezanosti i težnji za samodovršenjem, tako da bi bio posve prazan od svake usmjerenosti na 
stvorenja i slobodan za Boga, te samo njega smatrao svojim osloncem, izvorom, uzrokom i 
Spasiteljem, Začetnikom vlastitoga života i spasenja. 

Odnos askeze i mistike, prvog i drugog dijela duhovnoga puta je samo jedan specijalni 
slučaj odnosa milosti i naravi. Naime, kao što milost, to jest slobodna Božja volja da se priopći 
stvara čovjeka i u njemu pali želju i potrebu za Bogom kako bi se čovjeku milosno, slobodno dala i 
priopćila, na temelju inicijalne slobodne nakane da se daruje, a ne na temelju potrebe za Bogom, 
tako isto i Bog počinje askezom i aktivnim pročišćenjem, meditacijom i prvim dijelom duhovnoga 
puta pripremati na drugi dio, na svoje slobodno samopriopćenje. Bog onoga kojemu se želi milosno 
priopćiti poziva na prvi dio duhovnoga puta i pomaže ga na tom putu ustrajati kako bi se taj 
pripravio na Božje neposredno i izravno priopćenje koje je slobodno snagom početne slobode 
Božje, a nije uvjetovano našim naporima, askezama, pokorama, razmatranjima. 

Napokon, nemoguće je da se Bog ne priopći duši koja je pripravljenja na njega, to jest nemoguće je 
da Bog ustegne sebe, to jest kontemplaciju, mistiku i nadnaravni dio puta onome kojega je pripravio 
aktivnim prvim djelom duhovnog puta na kojem je čovjek sa svoje strane činio što je do njega. No, 
svojim aktivnostima čovjek se ni izdaleka ne može pripraviti potpuno i savršeno za potpuno i 
savršeno samopriopćenje Božje. 

Stoga i u mistici, u kontemplaciji, postoje pročišćenja. Budući da je Božje priopćenje, 
izravno i neposredno, nadnaravno, ničim se ne može ishoditi, uvjetovati i iznuditi, čovjek je u 
mistici pasivan, i to je temeljna karakteristika mistike: pasivnost. Tako su i sva pročišćenja u mistici 
nazvana pasivnima. Sveti Ivan od Križa će razdoblja pročišćenja nazivati noćima, i to pasivnim jer 
Bog počinje izravno i neposredno djelovati u duši. Čovjek sa svoje strane ne radi ništa jer ne zna i 
ne može. Veli Isus da ono što je rođeno od tijela, tijelo je, a što je rođeno od D(d)uha, duh je (Iv 
3,6). Tijelo je kod Ivana u stvari cijeli čovjek u svojem karakterističnom stanju stvorenja, 
ograničenosti i raspadljivosti, smrtnosti i nebožanskosti. Stvoreno ne može proizvesti svojim silama 
ništa što nadmašuje njegovu stvorenu sferu, a cilj i jedino ostvarenje čovjeka, smisao koji jedini 
osmišljava čovjeka leži u sferi božanskog, nadravnog. Pasivno pročišćenje o kojem govore mistici, 
kao o integralnom dijelu mistike ne sastoji se samo od moralnog pročišćenja. I ono bi bilo 
neizvedivo samom stvorenju jer su Bogu i nebesa nečista (usp. Job 15,15), neadekvatna, s 
njegovom se svetošću ništa mjerit ne može. Ali k tom moralnom pročišćenju moramo nadodati i 
ontičko pročišćenje, to jest preobrazbu bića koju zovemo pobožanstvenjenjem jer jedino čovjek 
preobražen u Boga i pobožanstvenjen može primiti Boga. 

Da bi se to pasivno pročišćenje ostvarilo potrebna je izravna i neposredna komunikacija 
Boga svome stvorenju. Hi gledano s druge strane, posljedica Božjeg neposrednog i izravnog 
priopćenja čovjeku je pročišćenje i pobožanstvenjenje čovjeka, preobrazba čovjeka u Boga, jer je 
Božje darivanje uvijek djelatno, efikasno, izvršuje ono što označuje. Dakle, askezom, meditacijom, 
prvim dijelom duhovnog puta Bog je vodio dušu daje pripravi na svoje slobodno samopriopćenje 
kako bi je uveo u kontemplaciju, u proces izravnog i neposrednog djelovanja u njoj i kako bi je 
priveo napokon savršenom sjedinjenju sa sobom. 

Od samog ulaska na put prosvjetljenja duša teži da se sjedini s Bogom po meditaciji koja 
prerasta u kontemplaciju po načinu i dinamici koju Bog odredi, a ona je plod ljubavi Duha Svetoga 
koja se sve više ulijeva u srce i uzdiže sve krjeposti na viši stupanj. Sv. Ljudevit naučava posvetu 
Isusu Kristu po Mariji kao tajnu duhovnog života koja vodi dušu upravo tim putem i to na način da 

T4.9 

ta bolna iskustva duša vedro proživi i nezaustavljivo duhovno napreduje i sazrijevah 

Živjeti dinamiku čišćenja i prosvjetljenja znači istovremeno zaživjeti moralnu i ljudsku 
zrelost što podrazumijeva dublje upoznavanje samoga sebe i proživljenu sposobnost življenja 
ljubavi prema Bogu i bližnjemu koja često zahtjeva žrtvovanje samoga sebe pod različitim 
vidicima. Osobe koje su psihološki nezrele i više opterećene vlastitom izranjenom osobnošću, ne 
shvaćaju i ne doživljavaju dinamiku iskustva rasta u vjeri na dovoljno autentičan način nego su više, 


34 ~ Sažeti prikaz puta duhovnog sazrijevanja vidi u Ch. A. Bernard, Telologia spirituale, Milano 1987, str. 473 - 490. 

a često i duže vrijeme, opterećene vlastitim poteškoćama, na žalost, često pod likom idealiziranoga 
duhovnog puta, na mahove gorljivog, na mahove depresivnog stanja. 

Njima treba pomoći vodeći ih putem trezvenog sučeljavanja s božjom ljubavlju i sa samima 
sobom što im često može predstavljati veći duhovni i ljudski napor. Upravo to što izbjegavaju 
sučeljavanje vodi ih putem idealiziranja duhovnog života što, uza sve prakse koje žive, ne 
predstavlja dovoljno čvrst proživljen temelj za napor i zahtjeve duhovnog života. Tek kod 
proživljenog izmirenja u Bogu sa sobom, svojom prošlošću i osobama koje su ih dublje označile, 
one dođu do tog potrebnog temelja, što može potrajati duže vremena. 


4. MOLITVA ČETVRTIH ODAJA 

POČETAK KONTEMPLATIVNE MOLITVE - ŠTO JE TO KONTEMPLACIJA? 

V 

Sto je kontemplacija 

Dakle molitva ulivena sabranost i smirenosti o kojima svetica govori u ovim odajama su 
prvi oblici kontemplativne molitve, zato ćemo pojasniti taj pojam. Postoje mnogovrsne definicije 
kontemplativne molitve nas, dakako, ovdje zanima jedino Terezijino shvaćanje te stvarnosti. Jedno 
od njezinih specifičnih obilježja jest prikaz stupnjevitosti molitve. Postoji naime duboka veza 
između duhovnog (rasta u savršenoj ljubavi) i molitvenog (prijateljski razgovor s Bogom) 
razvojnog procesa. Kroz rast u ljubavi i sama molitvena komunikacija postaje intimnija i 
jednostavnija: od jednog hladnijeg i udaljenijeg stava prema sve dubljoj prisnosti i jednostavnosti 
susreta sve do sjedinjenja osoba 

Terezija pod kontemplacijom podrazumijeva molitvenu formu u njezinim najvišim 
stupnjevima (molitva sabranosti, molitva mira i molitva sjedinjenja) koja je strukturalno drugačija 
od prijašnjih stupnjeva molitve (točnije meditacije) 

Evo nekoliko pokušaja definiranja kontemplativne molitve 

Prema Ivanu od križa kontemplacija je »Ljubavna, općenita i tajnovita spoznaja/pažnja«. 
Uspon na goru Karmel II, 14, 

»Kontemplativna molitva - razvoj nečijeg odnosa s Kristom do točke druženja koje nadilazi 
riječi, misli, osjećaje i umnažanje pojedinih čina: proces koji se kreće od pojednostavljene 
aktivnosti čekanja na Boga prema sve većem otkrivanju darova Duha, kao izvorišta nečije molitve«. 
Thomas KEATING, Otvorena svijest, otvoreno srce. Kontemplativna dimenzija Evanđelja, Zagreb, 
2000., str. 211. 

»Definirati ćemo kontemplativnu molitvu kao uzdizanje duše k Bogu po intuiciji uma i 
prianjanju volje, jednostavno i smireno, bez ikakvog napora i razglabanja i mnogobrojnih čuvstava; 
rečeno kraće, uzdizanje duše Bogu posredstvom jednostavne i čuvstvene intuicije«. G. LERCARO, 
Metodi di orazione mentale, Genova, 1957., str. 289-290. 

»Kontemplacija nije ništa drugo nego jednostavna i neprekidna ljubavna pažnja duha na 
božanske stvari«. Sv. FRANJO SALESKI, Teotim. Rasprava o Božjoj ljubavi, Reprint, HKD Sv. 
Jeronim, Zagreb, 2004., VI. 3., str. 245. 

»Meditacija u pojedinostima i kao komad po komad promatra predmete, koji su kadri da nas 
ganu. Kontemplacija naprotiv baca jednostavan i cjelokupan pogled na predmet koji ljubi. Ovo da 
tako kažemo usredotočeno i isključivo promatranje uzrokuje znatno življe i jače ganuće ljubavi«. 
VI. 5., str. 250. 

»Spoznaja Boga koja nije razglabajuća niti posredstvom ideja i pojmova koji se mogu 
oblikovati o njemu, nego je naprotiv iskustvenog karaktera: osjećajući se, da tako velimo, ‘obuzeta 
od Boga, duša stječe poseban smisao njegove uzvišenosti«. GABRILLE Dl S. M. MADDALENA, 
Catechismi di vita spirituale, Editrice Rncora, Milano, 1962., str. 245. 

GABRILLE Dl S. M. MADDALENA, znameniti teolog duhovnosti i karmelićanin, 
tumačeći svetičin nauk, kontemplaciju je definirao upravo u tom smjeru: »Kontemplacija je 
molitveno stanje u kojem duša ima iskustvo Božjeg djelovanja u sebi«. Santa Teresa di Gesu. 
Maestra di vita spirituale, str. 49. Slično je definira i suvremeni teolog duhovnosti, CH. A. 
BERNARD, 

»Mistička molitva je tip molitve u kojoj kršćanin ima iskustvo Boga posredstvom 
doživljavanja njegove aktivne prisutnosti u duši«. Teologia spirituale, 4 izd., San Paolo, Cinisello 
Balsamo, 

Valja istaći da se svetica u opisu kontemplacije vodi psihološkim ih iskustvenim kriterijem; 
to jest, ona ne polazi od teoloških i ontoloških datosti (na primjer: darova Duha Svetoga), nego 
opisuje vlastito iskustvo, ono što duša doživljava u tom molitvenom izražaju. Zajedničko pak je 
obilježje svih tih kontemplativnih stupnjeva da duša osjeća aktivnu Božju prisutnost u sebi kojom je 
ona privučena u vlastito najdublje središte. To se na području duševnih moći (razuma, pamćenja i 
volje) reflektira kao pasivnost, obustava njihove aktivnosti; to jest, nadilaženje diskurzivne 
djelatnosti razuma ili pojedinačnih zamišljaja i voljnih čina. Dok su prije (u meditaciji) duševne 
moći svojom aktivnošću dizale naše srce Bogu i sabirale ga, sada je njihov rad obustavljen od strane 
Božjeg utjecaja i sveden tek na općenitu ljubavnu pažnju. To je bitna strukturalna promjena koja 
dolazi sa kontemplacijom, a u intenzitetu tog sjedinjenja (ili pasivnosti) ovisi visina 
kontemplativnog stupnja. Tako u molitvi sabranosti duševne moći se sabiru i oraspoložuju u molitvi 
mira obuzeta je samo volja slijedi stanovito »nepotpuno sjedinjenje«, gdje su obuzeti razum i volja 
a pamćenje sa svojom imaginacijom ostaje slobodno na vrhuncu dolazi »molitva sjedinjenja« u 
kojoj su sve tri moći posve sjedinjene (premda i tu navodi razliku u intenzitetu, sigurnosti i 
trajnosti) sve do habitualnog stanja kada više ne smetaju ni trenuci tame, niti najveća vanjska 
aktivnost 

Za bolje razumijevanje njezine misli navesti ćemo njezin iskustveni opis kontemplativne 
molitve te ponuditi tumačenje glavnih sastavnica. Tom molitvom Bog pokazuje »da sluša onoga 
tko Mu govori, te mu iskazuje svoju veličinu, zaokupljajući mu um i zadržavajući mu misao, te 
oduzimajući mu - kako se kaže - riječi iz usta, tako da, premda to hoće, ne može govoriti osim 
teškom mukom; shvaća da ga bez buke riječi poučava ovaj božanski Učitelj, sputavajući moći, jer 
bi tada prije štetile nego koristile, ukoliko bi djelovale; uživaju ne znajući kako uživaju. Duša izgara 
u ljubavi i ne shvaća kako ljubi; zna da uživa u onome što ljubi, a ne zna kako to uživa. Dobro zna 
da to nije užitak kakav razum uspijeva poželjeti; volja to prigrli, ne shvaćajući kako; ali čim 
uzmogne nešto shvatiti, uviđa da to nije dobro koje se može zaslužiti sa svim mukama koje bi se 
skupa pretrpjele zato da ga se stekne na zemlji. To je dar njezinoga i nebeskoga Gospodara koji, na 
kraju, daje onako kakav jest. To je, kćeri, savršena kontemplacija (contemplacion perfecta)« 

- Bog ovdje duši očituje »svoju veličinu«. Međutim, to nisu izvorno neke nove ideje i pojmovi o 
Bogu, nego općeniti i neodređeni smisao za Boga: duša uviđa koliko je on drugačiji i uzvišeniji od 
svega stvorenog, dostojan posvemašnjeg čašćenja i predanja našeg srca. 

- Ono što sačinjava »konstantu« kontemplativnog iskustva i što unosi najočitiju promjenu u 
molitveni život osobe (sa psihološke točke gledišta), jest činjenica da se više ne uzdiže vlastitom 
inicijativom (razglabanjem, pobuđivanjem pojedinačnih čuvstava), nego biva privučena od Boga a 
duševne moći stoje pasivno zaokupljene i cijela se njena aktivnost svodi na intuitivnu ljubavnu 
pažnju. Zanimljivo je obratiti pažnju na množinu glagola koje koristi da bi, u ovom kratkom tekstu, 

opisala tu svijest pasivnosti: »zaokupljajući um«, »zadržavajući mu misao«, »oduzimajući mu riječi 
iz usta«, »poučava«, »sputavajući moći«, »štetile bi ukoliko bi djelovale«. 

- S obzirom na spoznaju, radi se o neodređenoj, općenitoj i tamnoj spoznaji, jer izvor smisla o Bogu 
ne proizlazi posredstvom razumskih ideja i pojmova, nego posredstvom ljubavi koja je »razlivena u 
srcima našim po Duhu Svetom koji nam je dan« (Rim 5, 5). To dočarava igrom riječi, kao na 
primjer: »uživaju ne znajući kako uživaju«. 

- Logična posljedica upravo rečenog, jest poteškoća u očitovanju vlastitog iskustva, budući da ne 
pripada redu ideja i pojmova koje izričemo riječima. Zato mistici često pribjegavaju usporedbama, 
slikama i poeziji, kojima žele više sugerirati nego li jasno iznijeti ono neizrecivo. 

- Ova je molitva čisti dar »njezinoga i nebeskoga Gospodara« te se ne može iznuditi nikakvom 
tehnikom, nego tek pripraviti kreposnim životom. 

S pedagoškog stanovišta, Terezija razlikuje dva načina nadilaženja diskurzivne meditativne 
aktivnosti. Jedan je onaj gore opisan pod pojmom »savršena kontemplacija«, koja je plod milosnog 
Božjeg zahvata, koji zapošljava dušu neovisno o njezinu naporu. U želji da naglasi novost i 
izravnost Božje komunikacije iz samog središta duše, a ne preko osjetila i pojmova, koristi 
latinizirani teološki izraz »infusa« (»ulivena«): »uliveno svjetlo« (»luz infusa«) »uliveni sjaj« 
(»resplandor infusa«) »usađena mudrost«Samo za tu molitvu ona rezervira naziv »kontemplacija«. 
Obično je kvalificira kao »savršena« kontemplacija u svojim najvišim mističkim stupnjevima: 
»visoka«, »najuzvišenija« ili pak »vrhunac« kontemplacije. Drugi način nije iruptivan, nego je 
redoviti logični slijed zauzetog kreposnog i molitvena života. Zbog naviknutosti susreta s Bogom u 
molitvi i nastojanju da mu se svidimo svojim ponašanjem, intimno prijateljstvo s Bogom se 
pojednostavljuje u intuitivnu usredotočenost ljubavi na Boga. Tu molitvu svetica naziva 
»sabranost« (»recogimiento«) koja stoji na prijelazu iz meditacije u kontemplaciju. 

U toj molitvi, duša - privučena Božjom prisutnošću u središtu duše - povlači se i sabire sa 
svojim Bogom prema vlastitom unutarnjem središtu Duša se povlači iz raspršenosti vanjskog svijeta 
preko osjeta i sabire u vlastito središte sa svojim Bogom koji boravi u najdubljem središtu našega 
srca. Na toj terezijanskoj molitvi, kao i na nauku njena suvremenika, sv. Ivana od Križa, 
karmelićanska tradicija je razvila međustanje između meditacije i ulivene kontemplacije, nazvavši 
je »stečena kontemplacija« 

Taj molitveni izražaj, prema njima, ne bi posve ovisio o Božjemu daru, nego bi osoba 
kreposnim životom i redovitom molitvom dolazila do njega. On po svojoj jednostavnosti i miru već 
nazire kontemplativnu stvarnost, ali još uvijek ovisi o našemu nastojanju, dakako potpomognutom 
milošću. Drugačije rečeno, ovdje se ne radi o prodoru milosti, nego ona ostaje još uvijek kao pomoć 
našoj aktivnosti. Uvođenjem toga pojma htjelo se doskočiti nekadašnjoj strogoj podjeli između 
meditacije, kao bitno čovjekovoj djelatnosti, i kontemplacije, koja bi posve ovisila o Božjemu daru. 
Te komplicirane podjele su danas nadiđene. 

Poziv na kontemplativnu molitvu 

Može li se govoriti o sveopćem pozivu na kontemplaciju, ili ona ostaje privilegij nekih 
grupa osoba unutar Crkve, rečeno klasičnim rječnikom, kontemplativnih redova? Smiju li svi 
kršćani aspirirati na taj dar, ili je ona rezervirana za klauzurne i monaške redove, ili pak za neku 
drugu privilegiranu grupu osoba? Terezija će ovdje iskoristiti vlastiti pedagoški smisao. S jedne 
strane, želi zadržati visoki kontemplativni ideal, ne želi radi količine staviti po strani najdublje 
stupnjeve molitve (osobito kada govori sestrama); a s druge strane, ne želi pred nikim zatvoriti vrata 
i ostaviti ga vani, žedna. 

Naučiteljica u tom kontekstu razvija tematiku odnosa kontemplacije i svetosti, govoreći o 
dva puta do »savršenog zajedništva s Kristom, tj. do svetosti« Jedan je put mističkog sjedinjenja, 
čije je obilježje kontemplativna molitva u uskom smislu riječi, što je »stvar koju Bog daje« Budući 
da omogućuje puno brži i lakši duhovni napredak, taj put ona naziva »prečac« 

Govoreći o onom redovitijem putu sjedinjenja volja, kaže: »Ne kažem, da se s pomoću 
Gospodnjom u mnogo godina s teškom mukom ne bi moglo doprijeti do savršenosti i doći do velike 
nenavezanosti, i to putovima što su ih zacrtali oni, što pišu o molitvi za početnike i za naprednije. 
Ali ne bi nikako u tako kratko vrijeme, kao što Gospodin učini ovdje bez ikakva našeg napora i 
odlučno rastavi dušu od zemlje te joj daje gospodstvo nad svime što je na njoj. A to - daje 
Gospodin - i onda, ako u duši nema više zasluga nego je bilo u mojoj«. Ž 21, 8. 

Ovo sjedinjenje ona ipak ne smatra neophodnim za svetost, niti Bog to ikoga traži Za 
potvrdu navodi primjer sv. Marte, koja je sveta, premda seje ne drži kontemplativnom Kako taj put 
posve ovisi o slobodnoj Božjoj volji, preporuča u tome posvemašnju podložnost Božjoj 
providnosti, koji znade najbolje što nam treba i što preko nas želi učiniti 

Drugi put pak je u sjedinjenju volja, koji je svima na dohvat i kod kojega ne dolazi nužno do 
»obustave djelovanja moći«. U tom vidu bilježi: »dobro je da oni kojima Gospodin ne daje takve 
vrhunaravne stvari (tj. mističko sjedinjenje) ne ostanu bez nade; jer se do istinskog sjedinjenja vrlo 
dobro može doći, uz pomoć našega Gospodina, ako se potrudimo da ga steknemo, s time da nam 
volja ne bude navezana osim na ono što je volja Božja« 

Svetica to sjedinjenje iznimno cijeni i smatra da ono mora biti traženo i željeno svim srcem 
Put ispunjavanja volje Božje u svakodnevnom životu, smatra ujedno najboljom pripravom za ono 
mističko, koje Gospodin daje »kako želi, kada hoće i kome hoće a da pri tome nikome ne čini 
nepravdu« Naučiteljica ipak time ne završava ovu problematiku, ne želi ostaviti ova dva puta strogo 
paralelno i uvesti stanovitu podjelu na području duhovnoga puta. Radije zauzima paradoksalni stav, 
postavljajući stvari u jednu dinamičku napetost, kakav u biti i jest stvarni život. U problematiku 
uključuje dodatnu tezu kojom premošćuje strogi paralelni hod: velikodušnim dušama Bog redovito 
daje kontemplativnu molitvu i poziva sve ljude. Terezija se trudi to dokazati činjenicama. U »Knjizi 
Osnutaka«, koju je počela pisati 1573. g., kada je već utemeljila osam refonniranih samostana, daje 
više svjedočanstava kako mnoge njezine kćeri većinom dolaze do mističke molitve. »Ima toliko 
milosti, što ih Gospodin dijeli u ovim kućama, ta ako u svakoj ima jedna ili dvije, što je Bog sada 
vodi putem razmatranja, sve ostale dopiru do savršene kontemplacije. A neke napreduju tako te 
dopiru i do zanosa« 

»Premda će se sve u ovoj kući baviti molitvom, ne moraju sve biti kontemplativne; to je 
nemoguće; a bit će veliko razočaranje za onu koja to nije, ako ne shvati istinu da je to stvar koju 
Bog daje. Budući da to za spas duše nije neophodno, niti se to od nas traži pod svaku cijenu, neka 
ne misli da će to od nje itko tražiti; jer ako čini ono što je rečeno, neće propustiti da bude posve 
savršena. Štoviše, možda će imati mnogo veće zasluge zato što je takva uz veliki vlastiti trud i što je 
vodi Bog kao jaku i za nju čuva skupljeno sve ono što ovdje ne uživa«. P 17, 2. Ne smatra, dakle, da 
su te duše u lošijem položaju: »ne bojte se da nećete stići do savršenosti kao oni koji 
su veoma kontemplativni«. P 17, 4. 

»Daje to (savršenstvo po sjedinjenju volja) moguće, ne treba sumnjati, ukoliko je to istinsko 
sjedinjenje s voljom Božjom. To je sjedinjenje kojega sam cijeloga života željela, to je ono što 
uvijek tražim našega Gospodina i što je najjasnije i najsigurnije ... To je uostalom u našim rukama 
ako hoćemo«. 

Četiri godina kasnije, 1577. godine, kada sestrama piše o petim odajama te molitvi 
sjedinjenja, svjedoči: »vrlo je malo onih koje neće ući u ovu odaju« Ona, dakako, glavni motiv 
toliko brojnih milosti vidi u velikoj Božjoj darežljivosti. Jer Bog bi prije svih htio podijeliti svoja 
dobročinstva samo da nađe raspoložive duše čini se, kako Gospodin ne čeka drugo doli našu 
otvorenost. Premda Terezija znade da se ne može dovesti u pitanje Božja slobodna volja: 
»Gospodin daje komu hoće« - ali odmah nastavlja - »i onomu tko se bolje pripravi« Zato i kod 

same molitve sjedinjenja ističe važnost naše suradnje i raspoloživosti, jer Gospodin bi nam je 
»svima dao« 

Na jednom drugom mjestu izričito tvrdi da Bog poziva sve i da je nikome ne uskraćuje 
ukoliko ima odlučnosti i ustrajnosti: »Znajte da Gospodin poziva sve. Budući daje sama Istina, ne 
treba sumnjati. Da ovaj poziv nije sveopći, ne bi nas Gospodin pozivao sve, a čak i da poziva sve, 
ne bi rekao: ‘Ja ću vam dati piti’. Mogao bi reći: ‘dođite svi jer, napokon, nećete izgubiti ništa, a dat 
ću piti onima kojima budem htio’. Ali kako je rekao bez tog uvjeta ‘svi’, držim za sigurno da svima 
onima, koji ne posustanu na putu, neće uzmanjkati ove žive vode«, Svetica doduše termin 
»kontemplacija« rezervira za više stupnjeve »ulivenih« molitava; no, promatrajući njezinu nauku u 
cjelini, ona ih nipošto ne namjerava prikazati dalekima, nedostižnima ili nečijim privilegijem. 
Molitveni put uvijek povezuje sa kreposnim životom; drugim riječima, promatra ga kao otvoreni 
dinamički proces u kojem, kako netko raste u kreposnom životu, mijenja se i molitveni stupanj te 
Bog nikoga ne ostavlja posve žednim »žive vode« Kada opisuje molitvene stupnjeve svetica ih niže 
jedan iza drugog kao jedan normalni slijed, ne čineći pri tom nikakve stroge prekide ili podjele. 

U svojim Pismima, koja najdublje odišu konkretnim životom, daje najbolje svjedočanstvo da 
ne misli kontemplativnu molitvu pri držati niti jednom staležu, Redu ili nekoj privilegiranoj skupini 
osoba. Naime, tu navodi biskupa teologe i laike koje upućuje ili vodi u hodu kontemplativne 
molitve. Tako Antoniu Gaitanu, laiku koji joj je pomagao kod utemeljenja četiri samostana, 
savjetuje da nadiđe diskurzivni oblik meditacije Još ljepši i detaljniji primjer imamo s njezinim 
rođenim bratom Lovrom, koji se vratio kao »conquistador« iz Amerike te podložio njenom 
duhovnom vodstvu. Izričito svjedoči da se opis njegovog sadašnjeg molitvenog stupnja nalazi u 
njezinu tumačenju riječi iz Očenaša ‘Adveniat regnum tuum’, gdje govori o molitvi mira, koju ona 
izričito drži kontemplativnim stupnjem 

ZD VI, 4, 12. Ili: »Premda u ovom djelu što ga izvodi Gospodin ne možemo učiniti ništa, ali 
možemo, zato da nam Gospodin udijeli ovu milost, učiniti mnogo ako se pripravimo«. ZD V, 2, 1. 
U tom smislu Sluga Božji i dobar poznavatelj Terezije, veli: »Darivanje samoga sebe, poniznost i 
šutnja, ne samo da oraspoložuju dušu za izravno Božje djelovanje, nego vrše gotovo nezaustavljiv 
pritisak na Božju slobodu da intervenira u duhovnom životu duše posredstvom da-rova Duha 
Svetoga«. MARIA EUGENIO DEL B. G., Voglio veder Dio, Rncora - Postulazione 
Generale dei Carmelitani scalzi, Milano, 1953., str. 416. 

Uostalom, sama činjenica, da kod rabljenja izraza »kontemplacija« svetica često navodi - 
kao što smo već vidjeli - dodatke: »savršena«, »visoka«, »najuzvišenija«, »vrhunac«; upućuje na 
pretpostavku da postoje kontemplativni stupnjevi manjeg intenziteta, te da kontemplaciju možemo 
shvaćati i u širem smislu, tj. i ono što je prijašnja tradicija nazivala »stečenom« kontemplacijom. 

U kontemplaciji se događa iskustvena spoznaja Boga 

Naime, kao posljedica neposrednog i izravnog samopriopćenja Boga čovjeku, rađa se u 
čovjeku, iz tog božanskog dodira, iskustvena spoznaja Boga koja je različita od izričaja: Bog je 
svjetlo, Bog je dobar, Bog je milosrdan, Bog je praštajući, Bog je pravedan, Bog je ponizan... 

Tako, dakle, nije isto doživjeti i primiti u sebe Boga poniznoga i dobroga i govoriti drugima o 
Božjoj poniznosti i dobroti. Kao što je sveta Terezija Avilska u jednoj mističnoj molitvi primila 
spoznaju kako je Bog istovremeno trojstven i jedinstven. Nije to mogla opisati niti prenijeti svojim 
čitateljima. Naime, ona specificira da postoje tri različite mistične milosti kad se govori o 
komunikaciji mističnog iskustva. Prva milost je svakako Božje izravno i neposredno 
samopriopćenje. Druga milost je to moći razumjeti u sebi i shvatiti ili spoznati što se to uopće s 
nama dogodilo ili koliko je ono što smo primili. A treća milost je moći to pretočiti donekle u riječi 
pojmove kojima se to može priopćiti i drugima koji to iskustvo Boga nisu imah. 

U našem svijetu ljudi, reći će jedan anglikanski mislilac, postoje osobna bića koja su 
individualna i samo individualna. Naime, jedna osoba znači ujedno i jedno biće, to jest pojam jedne 
osobe posve iscrpljuje pojam jednog duhovnog, intelektualnog bića i obratno, jedno duhovno biće 
može biti samo jedna osoba. No u božanskoj sferi postoji osobno, duhovno biće koje nije 
jedinstveno nego trojstveno. Tri osobe čine jedno jedino duhovno biće. To što našem ograničenom 
umu nije moguće spoznati kako uopće može postojati jedno takvo biće, ne znači da takvo biće 
uopće i ne može postojati ili da uistinu i ne postoji. Već i kod stvorenih duhovnih bića ima velikih 
razlika. Anđeli su strogo individualna bića bez socijalne dimenzije. Za muža i ženu reći će nam 
Sveto Pismo da će u braku njih dvoje biti jedno tijelo, to jest jedno biće sastavljeno od dviju 
individualnih osoba. I veli Pavao daje to otajstvo veliko. Ako nas već ta činjenica nadilazi (dvije 
osobe, jedno biće), koliko li nas mora nadilaziti činjenica presvetoga Trojstva gdje se osobe 
kombiniraju na drugačiji i nama nepojmljiv način. 

Kontemplativna spoznaja Boga je dakle izravna, intuitivna, a ne racionalna, jasna, 
diskurzivna. Ona se događa u kontemplativnoj molitvi u kojoj se čini da duša ništa ne čini nego da 
samo prima od Boga. To je istina. Samo što se na početcima mističnog života, to jest 
kontemplativne molitve to priopćenje Božje iz razloga koje ne možemo ovdje navoditi i analizirati, 
ne primjećuje, pa se čini da duša ne napreduje. Tako se često događa da se kontemplativci koje Bog 
počinje uvoditi u kontemplativnu, mističnu molitvu, vraćaju na meditaciju i kvare Bogu posao koji 
ne može preko njihove slobode i njihovog djelovanja. Potrebno je znati smiriti se pred Bogom i 
prepustiti se njegovoj prisutnosti. Jednostavno ga motriti, tako da se molitva kontemplacije može na 
hrvatski prevesti izrazom "molitva motrenja" za razliku od meditacije koja je "molitva razmatranja". 
Ivan od Križa je postavio znakove i kriterije po kojima se može razabrati kad se radi o stvarnom 
prelasku iz meditacije u kontemplaciju, a kad se radi o jednostavnoj suhoći u molitvi i rastresenosti 
koja onemogućuje meditativnu molitvu i razglabanje o stvarima Božjim. O tome ćemo posebno 
govoriti kako sam najavio. 

Kontemplacija je širi pojam od kontemplativne molitve. Kontemplativna molitva je vrijeme 
koje čovjek provede u molitvi, u neposrednom komuniciranju s Bogom, to su trenuci u kojima se 
Bog izravno i neposredno priopćuje čovjeku, dajući mu ljubavnu spoznaju sebe. No kontemplacija 
je proces koji obuhvaća i preobrazbu i pročišćenje čovjeka, dakle, sastoji se od porasta u svetosti i 
čistoći na moralnom području, te o preobrazbi načina djelovanja, spoznavanja, željenja, osjećanja i 
tako redom, na ontičkom području. 

Dispozicija za kontemplativnu molitvu 

Ostaje nam za promotriti što Terezija nudi kao sredstvo i pomoć u disponiranju za 
kontemplativnu molitvu. Predlaže li posebnu tehniku ili molitvenu metodu, ili pak je jednostavno 
smatra čistim Božjim darom gdje ljudska dimenzija nije od važnosti? I najpovršnijem čitatelju 
njezinih djela, brzo upada u oči njezino inzistiranje da molitva treba biti čvrsto usidrena na 
kreposnom životu. 

Rast i vježbanje u krepostima je za nju temeljna i najvažnija priprava za dar kontemplativne 
molitve, kao i provjera autentičnosti nečije molitve: »Prije nego što budem govorila o onom 
unutarnjem, a to je molitva, spomenut ću neke stvari koje moraju posjedovati one koje kane slijediti 
put molitve, a toliko potrebno da će, makar i ne bile vrlo kontemplativne, moći uznapredovati u 
služenju Gospodinu; a nije moguće da budu vrlo kontemplativne ako ih ne posjeduju i budu li 
pomislile da su takve bit će u velikoj zabludi« 

Potom tumači tri kreposti u kojima se treba vježbati. U svetičinom nauku postoji jasna 
uzajamna prožetost molitvenog i kreposnog života i to u oba smjera: s jedne strane, drži da ne 
postoji istinska molitva bez vježbanja u krepostima ali i obratno, ne postoji autentični rast u 
krepostima bez redovitog molitvenog života Kreposti su, dakle, osnova i plod života molitve 
Zaključujemo da Naučiteljica vježbanje u krepostima pretpostavlja svakoj tehnici i metodi, te rast u 
kreposti smatra temeljnom dispozicijom za kontemplaciju 

»Kao što je Sveta Terezija uporna u isticanju potrebe kreposti da bi se dosljedno poduzeo 
put molitve, što znači biti ‘sluge Ljubavi’, isto je tako uvjerena da su istinske kreposti poduprte 
milošću. Ironična je kada zahtjeva da ne ostanemo ‘patuljci’ duhom s molitvom ali bez djela, no, 
znade također priznati da molitva postaje samo postepeno izvor kreposti, usp. 7ZD 4, 7. 9.«. J. 
CASTELLANO CERVERA, »La oracion, un mensaje para hoy«, u: Temas teresianos, Revista 
Teresa de Jesus, Avila, 1987., str. 136. Isti je autor izvrsno je sažeo Terezijin sustav kreposti: 

»Sama pedagoška nakana njezinih spisa adresiranih svojim sestrama, bosonogim 
karmelićankama, sužava područje njena interesa na redovnički život. Pa ipak, može se nazrijeti 
jedna univerzalistička perspektiva u cjelokupnoj njenoj nauci na tom području: 

- teologalne kreposti se sažimlju i usredotočuju na sam molitveni život; 

- među moralnim krepostima posebnu pažnju posvećuje poniznosti, jakosti, velikodušnosti; 

- s obzirom na život u zajednici inzistira na bratskoj ljubavi i na nenavezanosti; 

- na kraju, u svom životu i nauci, daje pažnju i socijalnim ih humanim krepostima«. Guiones de 
doctrina Teresiana. Sobre grandes temas de la espiritualidad, Centro de Espiritualidad Santa 
Teresa, Častellon, 1981., str. 45. 

Terezija, doduše, izravno ne predlaže neku novu molitvenu tehniku koja bi omogućivala 
kontemplativni čin. To proizlazi iz njezina poimanja kontemplacije koja je za nju milost koju se ne 
može iznuditi, nego se za nju može tek pripraviti. Put do kontemplativne molitve ide preko 
redovitih molitvenih izražaja: preko usmene i misaone molitve (meditacije) 

Za nju kontemplacija je ostvarena molitva u punom smislu riječi, gdje je razgovor s Bogom 
(kako se najčešće i najkraće definira molitva) zbiljski i susret dviju osoba intenzivniji. Zato u sklopu 
njezine nauke, nije krivo tvrditi daje kontemplacija cilj druga dva molitvena izražaja 

Preporuča, ipak, jednu metodu koju naziva »molitva sabranosti«. Temelji se na istini 
Božjeg nastanjenja u duši, a sastoji se u posvješćivanju i promatranju Boga u vlastitom središtu 
srca, zbog čega se brzo i s lakoćom dolazi do svijesti Božje prisutnosti i ulazi u intimni razgovor s 
njime. »Ta već znate daje Bog posvuda. Jasno je, dakle, da tamo gdje je kralj, kažu, daje i njegova 
pratnja; konačno, daje nebo tamo gdje je Bog ... Pa prisjetite se kako sveti Augustin kaže da Gaje 
tražio na mnogo mjesta i da Gaje našao u sebi samome. Mislite li daje malo važno za rastresenu 
dušu spoznati ovu istinu i uvidjeti da joj nije potrebno ići na nebo zato da razgovara sa svojim 
Vječnim Ocem i da se naslađuje s Njime, ili pak da joj je potrebno glasno govoriti? 

Koliko god nečujno govorila, tako je blizu da će nas čuti. A ni krila joj nisu potrebna zato 
da Ga ide tražiti, već treba samo povući se u samoću i gledati Ga u sebi i ne iznenaditi se tako 
dobrom gostu, nego s velikom poniznošću razgovarati s Njime (...). Ovaj način moljenja, makar 
bilo usmeno, mnogo brže sabere misao; to je molitva koja donosi sa sobom mnoštvo dobara. Zove 
se sabranost, jer duša skuplja sve svoje snage i uvlači se u sebe sa svojim Bogom, pa je brže pouči 
njezin božanski Učitelj i dade joj molitvu smirenosti, nego na bilo koji drugi način. Jer tu, sama sa 
sobom, može misliti na Muku i predočiti si Sina, i prikazati Ga Ocu, i ne zamarati misao tražeći Ga 
na brdu Kalvariji, i u vrtu i uza stup (...).To je povlačenje osjetila od svih izvanjskih stvari i, na taj 
način, njihovo odstranjivanje, a da se toga nije svjesno; zatvaraju joj se oči zato da ih više ne vidi i 
zato da se većina potakne vid očiju duše« (P 28,2-4,6) 

Njen suvremen ik i ispovjednik, SV. IVAN OD KRIŽA, izravno to opisuje ovim riječima: 
»Potrebno je znati daje cilj meditacije i razmišljanja o Božjim stvarima taj da izvuče kakvu spozna¬ 
ju i Božju ljubav. Svaki put kada duša po meditaciji to postiže, ostvaruje jedan čin; i kao što u bilo 
kojoj stvari mnoštvo čina ostvaruju u duši stanje, isto tako mnoštvo čina ljubavne spoznaje, koje je 
duša malo pomalo pojedinačno vršila, radi čestog ponavljanja, ostvaruju u duši stanje ... I tako, ono 
što je duša ranije izvlačila malo pomalo meditativnim naporom u pojedinačnim spoznajama, sada je 
napokon vježbom postalo stanje i bit općenite ljubavne spoznaje, koja nije 

oblikovna i pojedinačna kao prije«. Uspon na goru Kannel, II, 14, 2. 


Navodi mnoštvo pozitivnih učinaka koje sa sobom donosi ova molitva Nas zanimaju ovdje 
tri obilježja ove molitve, koja se izravnije dotiču naše teme. Više nego li novi molitveni izražaj, to 
je metoda sabiranja koja ne isključuje druge molitvene izražaje nego im daje poseban ton 
intimnosti, jednostavnosti, opuštenosti kao i intenzivnosti. Budući da ova metoda intenzivira svijest 
blizine Sugovornika (u središtu duše), lakše u toj molitvi dolazi do intimnog razgovora s Bogom i 
zapaljenja božanske ljubavi u moliteljevu srcu. To pak nije nevažno, kad znamo da se u tome 
sastoji bit molitve prema Tereziji 

I na koncu, najvažnije za našu temu: ova je molitva najprikladnija metoda da se duša oraspoloži za 
milost kontemplacije aktivnost duše i svaki molitveni izražaj, usredotočuje se na Osobu i bolje 
doživljava njezinu blizinu. 

Navodi sljedeće učinke: brzo sabire misao. P 28, 4; povlačenje osjetila s izvanjskih stvari. 
28, 6. 5; skuplja svoje osjećaje u sebe. 28, 6; jača duša na uštrb tijela. 28, 6; duša s vremenom 
zadobiva vlast nad voljom i na njenu se naredbu osjećaji povlače u nutrinu. 28, 7; brže se prima 
vatra božanske ljubavi, jer kako se nalaze blizu same vatre, mala je iskrica dovoljna pa da se zapali. 
28, 8; duša se manje podaje stvarima ovoga svijeta, jer uviđa veliko bogatstvo iznutra. 28, 10; živi 
više u Božjoj prisutnosti jer zna da ima Gosta i ne ostavlja ga sama. 28, 11; više se trudi da ne 
bude prljava. 28, 11. Obrađeni su i u članku: U. BARRIENTOS, »Meditazione e raccoglimen- 
to«, u: Santa Teresa maestra di orazione, str. 154-156. 


Svetica sama navodi uključenost ove metode u jednostavan spontani razgovor. P 28, 3; s 
usmenom molitvom. P 28, 4; P 29, 6; i razmatranjem ili meditacijom. P 28, 4. 

Ona jasno ističe primat ljubavi u molitvi: »Hoću da budete upozorene da bi se puno 
okoristilo na ovome putu i došlo do odaja do koje želimo, da stvar nije u tome da se puno razmišlja, 
već da se puno ljubi, i prema tome čini ono što vas pobuđuje da ljubite«. ZD IV, 1, 7. I potom, u 
tom istom broju, tumači što je to ljubav.»Njezina poruka, po našem mišljenju, ostaje poštena i 
čvrsto utemeljena, bez lakih obećanja, bez pretjeranosti u odricanju, bez kompliciranosti u 
tjelesnim položajima, usredotočena uvijek na bitno: prijateljski dijalog s Bogom, otkrivan u riječi, 
slici, Kristovoj osobi«. J. CASTELLANO CERVERA, »La oracion, un mensaje para hoy«, u: 
Temas teresianos, str. 132-133. 

Terezija izričito navodi molitvu smirenosti - mira. Usp. P 28, 4. Obrađujući detaljno taj 
pojam, T. POLI, istakao je najbolje, na koji način molitva sabranosti pripravlja kontemplativnu 
molitvu (doslovno, molitvu mira): »Temeljni je princip (shvaćen kroz iskustvo) kako za aktivnu 
sabranost, tako i za molitvu mira, jest da Bog boravi u nutrini duše. Zato se molitvu, kao i sav 
duhovni život, predstavlja kao osobni intimni razgovor s Bogom i s Isusom. Konstitutivni elementi 
sabranosti stoje, na svim razinama osobe, u premještanju pažnje od svega što nije Bog prema Bogu, 
kao i odvanjštine prema nutrini (na primjer: govoriti s Njim u vlastitoj nutrini, gledati ga u sebi, 
slušati ga u sebi). Na taj način osoba aktivno ostvaruje (premda na posve drugačiji način i ne 
pretendirajući pribaviti si vlastitim sredstvima pasivnost) ono što je najprikladnije (i tako navikava 
također vlastitu psihološku strukturu) slobodnoj akciji Božjoj u pasivnosti mira i sjedinjenja, u 
kojima se osjetila i moći vide sve više i više zatvorenima za vanjštinu i istodobno privučeni u 
nutrinu gdje shvaćaju i kušaju Božju prisutnost«. »’Recogimiento’, ‘recoger(se)’en santa Teresa se 
Jesus (1560-1577)«, 88 Monte Carmelo (1980) 3, str. 501-531. Str. 528-529. 

Nakon ulaska u četvrtim odajama u nadranavni, mistični život, mijenja se vrsta molitve, od 
meditativne prelazi u kontemplativnu. U kontemplativnoj se molitvi sam Bog neposredno i izravno 
priopćuje ljudskom duhu, pa je spoznaja Boga različita od spoznaje Boga u meditativnoj molitvi. U 

meditaciji ili razmatranju imamo diskurzivnu spoznaju Boga, to jest kategorijalnu, normalnu, 
naravnu spoznaju po pojmovima, idejama, slikama, izričajima koji spadaju u redoviti, pa time i 
ograničeni ljudski način poimanja i izražavanja. Radi se o poimanju putem apstrakcije i dolaženja 
do misli i pojmova na temelju njihovog apstrahiranja iz stvarnosti. Dakle, naravni, početni dio 
duhovnog života vezan je uz meditativnu molitvu u kojoj nalazimo diskurzivnu spoznaju Boga, 
takvu koja o Bogu slaže pojmove, slike, zamišljaje, iskaze, ideje... uzete iz svakodnevnog iskustva i 
razvijene na temelju stvorene stvarnosti koja se radikalno razlikuje od nestvorenoga i neizmjernoga 
Boga, pa mu nimalo ne odgovara. Bog ne potpada pod pojmove i izraze kategorijalnog načina 
izražavanja. Zato se i općenito otajstva naše vjere koja proizlaze iz Praotajstva Boga izriču sva 
dijalektičkim sintagmama, to jest dvjema izrazima koji su oba istinita, naizgled paradoksalno 
suprotstavljena ili nepomirljiva, nesvediva jedan na drugi, a ipak oba jednako istinita. Tako je naš 
Bog trojstven i jedinstven, Isus Krist je istovremeno i pravi Bog i pravi čovjek, Bog je istovremeno 
imanentan i transcendentan svome stvorenju. 

U kontemplativnoj molitvi čovjek spoznaje nespoznatljivoga i neizrecivoga Boga, spoznaje 
nadspoznatljivu ljubav Kristovu (Ef 3,19), vidi Boga kojega nitko od ljudi nikada ne vidje niti 
vidjeti može (1 Tim 6,16). U mistici ovdje na zemlji, kao i u blaženom gledanju Boga u nebu, 
čovjek napreduje iz slave u slavu, iz jednog stupnja spoznaje i ljubavi Božje na novi, više stupanj 
spoznaje i ljubavi Božje, premda je na cilju, to jest u Bogu i Bog u njemu, ne samo po ontičkoj, 
stvoriteljskoj prisutnosti, nego i po milosnoj, sakramentalnoj i osobnoj. 

Ova vječna dinamika koju će otac kršćanske mistike, sveti Grgur Nisenski nazvati epektaza, 
to jest dinamička ekstaza, još je jedan izričaj otajstva prisutnoga Boga koji je istovremeno i 
dolazeći, to jest onaj koji dolazi, uvijek mistiku nov i iznenađujući. Ma koliko se u Bogu 
napredovalo, ne može mu se doći do kraja jer je beskrajan i ma koliko ga se spoznavalo i ljubilo, 
uvijek zbog njegove neutrnjive onostranosti ostaje nešto što se još može spoznati ili ljubiti. 
Napredak u Bogu ipak neće biti frustrirajući, to jest neće proizvoditi patnju u čovjeku, jer Bog neće 
trajno izmicati čovjeku, pa čovjek neće biti razočaran što mu Onaj koji ga jedini može usrećiti 
trajno izmiče ili je odsutan. Napredak u mistici nije više napredak prema Bogu nego napredak u 
Bogu, napredak na cilju. 

U gibanju u prostoru i vremenu, kad se stigne na cilj, ako se nastavi gibati, nužno se udaljuje 
od cilja. U mističnom životu nije tako jer tamo vrijede druge zakonitosti. O tom trajnom napretku, 
to jest o vječnoj dinamici Božjeg priopćenja čovjeku govorit ćemo na temelju djela svetoga Grgura 
Nisenskog, svete Terezije od Isusa, svetog Ivana od Križa, svetoga Filipa Nerija, i svete Katarine 
Sijenske, a od teologa ćemo uzeti u obzir Karla Rahnera, Hansa Ursa von Balthasara i Hernija de 
Lubaca. 

Ovdje na zemlji kao i u blaženoj vječnosti, isti je Bog koji se priopćuje svome stvorenju, pa 
u biti vrijede iste zakonitosti za to milosno samopriopćenje Božje, a razlike dolaze tek od različitosti 
stanja u kojima se čovjek nalazi. Ovo prostorno vremenito stanje nosi sa sobom neka ograničenja i 
modalitete koji uzrokuju blagu akcidentalnu razliku između Božjeg samopriopćenja na zemlji i u 
vječnosti. 

Kontemplacija, mistika, počinje sasvim slobodno i samo Bog odlučuje o njenom početku i 
naravi, modalitetima i periodima. "Nego, kako je pisano: Što oko ne vidje, i uho ne ču, i u srce 
čovječje ne uđe, to pripravi Bog onima koji ga ljube. A nama to Bog objavi po Duhu, jer Duh sve 
proniče, i dubine Božje. Jer tko od ljudi zna što je u čovjeku osim duha čovječjega u njemu? Tako i 
što je u Bogu, nitko ne zna osim Duha Božjega. A mi, mi ne primismo duha svijeta, nego Duha koji 
je od Boga da znamo čime nas je obdario Bog. To i navješćujemo, ne naučenim riječima čovječje 
mudrosti, nego naukom Duha, izlažući duhovno duhovnima" (1 Kor 2,9-13). 

Ako smo kontemplaciju definirali kao Božje samopriopćenje, i ako u kontemplaciji motrimo 
Boga, onda je jasno daje mistika, kontemplacija i sve ostalo što je s ovim dijelom duhovnoga puta 
povezano u biti posve nadnaravno, slobodno od Boga dano, da se ne da isforsirati jer tko od ljudi 
zna što je u čovjeku osim duha čovječjega u njemu? Tako ni što je u Bogu, nitko ne zna osim Duha 
Božjega. Kojima se Bog želi otvoriti i dati, koje želi uvesti u svoje otajstvo, kojima želi neposredno 

i izravno priopćiti sebe, to jest ono što oko ne vidje i uho ne ču i u srce čovječje ne uđe, odnosno 
ono što je pripravio, to jest predvidio za one koji ga ljube i prije postanka svijeta, njima to Bog 
objavljuje po Duhu jer Duh proniče sve, i dubine Božje. Dakle, Bog je posve slobodan nekome se 
priopćiti ili ne. Ni mi ne otvaramo svoje srce i svoju nutrinu, ni mi ne pričamo svoje intimnosti 
nekome tko za nas nema vremena, tko za nas nije zainteresiran, tko nam je potpuni stranac. 

Budući da Boga nitko nikada ne vidje nego Jedinorođenac, Bog koji je u krilu Očevu, u 
njegovoj transcendenciji, on nam ga tek obznani (Iv 1,18). I nitko nije uzašao na nebo doli onaj koji 
siđe s neba, Sin čovječji (Iv 3,13). Bog naime, prebiva u nedostupnu svjetlu i nitko ga od ljudi 
nikada ne vidje niti vidjeti može (1 Tim 6,16). Ta nitko ne pozna Sina doli Otac, niti tko pozna Oca 
doli Sin i onaj kome Sin hoće objaviti (Mt 11,27). Bog je neizmjeran, onostran, različit od nas i od 
svega stvorenoga, ne potpada pod slike, ideje i oblike. On je onaj kojeg oko nije vidjelo, kojeg uho 
nije čulo, koji u srce čovječje ne ude, to jest onaj kojega nitko od stvorova ne može obuhvatiti niti 
shvatiti, spoznati ili proniknuti, dokučiti ili kontrolirati, dominirati ih manipulirati. Stoga meditacija 
mora prerasti u kontemplaciju. 

"Kad čovjek više ne uživa u razmatranju niti ga može obavljati, to se događa“, veli sveti 
Ivan od Križa „zbog dvaju razloga koji se skoro svode na jedan sam. Prvi je taj, daje na neki način 
već bilo dano duši sve ono dobro koje je trebalo da ona izvuče iz Božjih stvari putem razmatranja i 
razglabanja. Znak daje to izvršeno jest: da više ne može razmatrati ni razglabati, da više u toj vježbi 
ne nalazi užitka ni slasti, kako je prije nalazila dok još nije bila došla dotle da na unutarnji način 
[neposredno i izravno] uživa duh [nadnaravne stvari božanskog, nestvorenog reda] koji je samoj 
ovoj vježbi [meditaciji, molitvi] bio bio skriven" (2 US 14,1), a bio je skriven jer nadnaravno nema 
mogućnosti 'sjesti' u naravne kategorije i kalupe, jer naravno ne može proizvesti nadnaravno niti se 
na njegovu razinu popeti. "Drugi uzrok leži u tome što duša već posjeduje duh razmatranja u 
bitnosti i kao naviku. (...) Odatle proizlazi da, kad se duša postavi na molitvu, poput onoga koji je 
došao na izvor, ona pije bez napora, posve u miru i ugodno, a da joj božanska voda ne mora biti 
dovođena kanalima kao kod prijašnjih razmatranja, slika i oblika. Tako, postavivši se u molitvu 
biva postavljena u čin neke nejasne ljubavne mirne i spokojne spoznaje u kojoj ona pije mudrost, 
ljubav i užitak" (2 US 14,2). 

Kad se Bog počinje neposredno i izravno priopćavati duši, ona u molitvi više ne mora, 
štoviše, ne smije razmatrati jer se rastresa, jer se udaljuje od Boga, jer sebe zaokuplja svojom 
aktivnošću dok ima pred sobom i u sebi onoga na čiji je dolazak i bivala usmjerena meditativna 
aktivnost prvog dijela duhovnog života. Treba se znati smiriti i učiniti pasivnim, primati ono što 
Bog želi dati. Oblik te početne kontemplacije je, kako nam veli Crkveni naučitelj kojeg smo citirali, 
"čin neke nejasne ljubavne mirne i spokojne spoznaje u kojoj se pije mudrost, ljubav i užitak", duša 
jednostavno prima, počinje kušati određene stvari, biva joj štošta jasno a da i sama ne zna odakle i 
kako. Ispočetka se teško u sebi razaznaje to tanano Božje samopriopćenje pa se čovjeku koji se neki 
put nađe u molitvi tako zanesen ili sabran, odnosno smiren, čini da nešto čini. To, veli španjolski 
mistik, zavodi mnoge i žele se vratiti nazad, u sigurnost grubog tesanja pojmova o Bogu koji su kao 
klade, ali koji ulaze u naše okvire. Teško se odlučiti i odvažiti na korak koji je potreban da se 
prepusti Bogu kako bi on oblikova u nama, finim dlijetom, kao umjetnik, polirao i brusio, i 
posljednjom rukom majstorski dovršio djelo u nama, djelo koje mi nismo sposobni izvesti. Teško se 
prepustiti Bogu da nas povede putevima koje ne poznamo i na kojima nismo nikada bili. Ali oni 
jedini vode do Boga. Veli naš svetac: "Da dođeš do uživanja svega, ne naslađuj se u onom što je 
ništa; da dođeš do posjedovanja svega, ne traži da posjeduješ nešto u ničemu; da budeš sve, ne traži 
da budeš nešto u ničemu; da dođeš do znanja svega ne traži da znaš nešto o ničemu; da dođeš do 
onoga što ne uživaš, idi putem gdje ne uživaš; da dođeš do nepoznatog, idi puteni gdje ne poznaš; 
da dođeš do onoga što ne posjeduješ, idi putem gdje ne posjeduješ; da dođeš do onoga što nisi, idi 
putem gdje nisi" (1 US 13,11). 

Potrebno je ostaviti meditaciju i preći u kontemplaciju, ali ne prerano ni prekasno. Rekao 
sam u uvodnom predavanju da je vrijeme prelaska iz meditacije u kontemplaciju, iz prvog u drugi 
dio duhovnog života, iz naravnog razdoblja u mistiku osobito osjetljiv i važan. Ako se duša nema 
odvažnosti hrabro otisnuti Božjim putevima, nazadovat će, a ako nastoji sama preći svojim silama u 
kontemplaciju, neće ništa polučiti jer sama ne može prisiliti Boga ni na što, a ostavit će ono što je 
do tada imala. Piše sveti Ivan od Križa: "A da ova nauka ne ostane mutna, bit će prikladno u ovom 
poglavlju poučiti u koje vrijeme duhovna osoba treba napustiti čin razmatranja s razglabanjem 
pomoću slika, oblika i likova, da ga ne bi napustila prije negoli to zahtijeva duhovna korist, niti 
poslije. Zaista, kao što treba da na vrijeme napusti slike i zamišljanje, da joj ne bi ometali hod 
prema Bogu, tako je potrebno i ne napuštati ih prije vremena da se ne bi duša okrenula nazad; jer, 
premda utisci unutarnjih moći [mašte, pamćenja, razuma] naprednima [kontemplativcima] ne služe 
kao bliže sredstvo ujedinjenja, ipak oni početnicima [onima na prvom dijelu duhovnoga puta] služe 
kao daljnja sredstva da ih priprave i naviknu na duhovne stvari putem osjetnih, da se tako oslobode 
svih drugih niskih, vremenitih, svjetovnih i naravnih slika. Stoga ćemo ovdje donijeti neke znakove 
koje duhovna osoba treba imati u sebi da po njima pozna da li je u to vrijeme prikladno ili ne, 
napustiti razmatranje" (2 US 13,1). 

Napomenuo sam malo prije da kontemplativna molitva proizvodi u čovjeku ljubavnu 
spoznaju Boga. To je još jedan dijalektički izraz koji izražava otajstvo ovog dijela duhovnog života. 
Naime, ljubav spada pod volju, a spoznaja pod razum. Nema na naravnoj razini ljubavne spoznaje 
nego samo iskustvena koja se prima po osjetima i obrađuje apstrakcijom u razumu te se zove 
racionalna, diskurzivna spoznaja. No ljubavna spoznaja je kontradiktoran izričaj, paradoksalan. 
Povezuje ljubav i spoznaju u jedan jedinstveni čin. Nije više kao kod meditacije da spoznaja Boga i 
njegovih dobročinstava rađa osjećajem zahvalnosti i pobuđuje na dublju ljubav koja onda, što više 
ljubi, to više želi upoznati ljubljenoga, nego - ovdje se radi o stvarnom prožimanju dvaju 
čovjekovih moći: volje i razuma, ljubavi i spoznaje. Zašto i kako je to moguće, vidjet ćemo u 
predavanju koje će biti posvećeno tom i srodnim problemima. 

Molitva četvrtih odaja: ULIVENA SABRANOST. 

Uvodna napomena: Terezija na početku kontemplativne molitve u IV odajama objašnjava 
redovite poteškoće suhoće i duhovnih rastresenosti, koje redovito prate iskustva kontemplativne 
molitve. Terezija kaže da će naglašene rastresenosti mučiti dušu sve do zadnjih odaja, sve dok 
osoba ne dođe do vrhunaca svetosti osoba će imati te naglašene rastresenosti u duši kao takve. Ali 
one neće spriječiti duhovni put ni duhovni rast osobe koja ide dalje. Traje sve do posljednjih odaja, 
to imate u Z IV. 1,9 - 13. 

,,.../ kako god ne možemo zadržati gibanje neba Jer juri svom brzinom, isto tako ne možemo 
zadržati našu misao, pa ulažemo sve moći duše u nju i čini nam se da smo izgubljene i da smo 
potratile vrijeme provedeno pred Bogom; a duša je možda sva uz Njega, u posve bliskim odajama, a 
misao u predziđu zamka mučeći se s tisuću životinja, zvijeri i otrovnica i zaslužujući tim trpljenjem, 
tako da nas to ne treba zbunjivati niti pak to trebamo napustiti, a to je ono čemu teži nečastivi. I 
najvećim dijelom sve te uznemirenosti i tegobe dolaze od nepoznavanja nas samih... 

Još u ovome životu Gospodin je (dušu) oslobađa od toga kad stigne u posljednju odaju, 
kako ćemo reći, ako Bog dade. I ove bijede neće svima zadavati toliku muku niti ih napadati, kao 
što su meni zadavale niz godina zato što sam bila nikakva, jer izgleda da sam se htjela osvetiti sama 
sebi. A ono stoje tako mučno za mene, mislim da će možda biti i za vas, pa to spominjem tu i tamo 
zato da vam možda uspijem nekad dati da shvatite kako je to neizbježno, te da vas ne uznemiri i 
ražalosti, već da pustimo da se okreće ovo mlinsko čeketalo i meljimo svoje brašno ne dopuštajući 
da djeluju volja i razum“. (Z IV. 1, 9, 12- 13.) 

Na temelju ovog nauka treba dobro shvatiti dinamiku doživljaja kontemplativnih i mističnih 
molitava čiji opis slijedi. Dakle najveći dio vremena duša je u poteškoćama u molitvi, suhoćama, 

rastresenostima a onda Bog kada i kako hoće daruje iskustva kontemplativnih i mističnim molitava 
ali ta iskustva kako sam svetica kaže su vremenski jako ograničena a imaju velike nutarnje učinke. 
U slijedećem dodatku o prikazu krivog nauka o kontemplaciji koji je Crkva osudila i katoličko 
nauku o tim pitanjima nauk crkve o tom je slijedeći: Čini kontemplacije traje veoma kratko, iako 
duševno stanje koje iz tog nastaje može potrajati nekoliko dana. Ovo napominjemo da ne bi netko 
krivo shvatio da duše u ovoj odaji imaju trajno molitveno stanje ovih molitava. 

Isto tako svetica jako opominje da se duše paze od onih koji pod isprikom opasnosti 
skrivenih napasti u kontemplativnoj molitvi odgovaraju duše od nje, Terezija te osobe naziva 
opasnima za duhovni rast. 

,,Jer, htjele mi to ili ne, kćeri moje, svi idemo prema tom izvoru, iako na različite načine. 
Vjerujte mi, dakle, i neka vas nitko ne prevari, pokazujući vam neki drugi put, osim puta molitve. 
Ja sada ne kažem da bude misaona ili usmena za sve; za vas kažem da je potrebno i jedno i drugo. 
To je služba redovnika. Onoga tko vam kaže da je to opasnost, držite pravom opasnošću i bježite od 
njega. Nemojte to zaboraviti; a možda vam je i potreban taj savjet. Opasnost je nemati poniznosti i 
drugih kreposti, ali put molitve da bude put opasnosti, tak\>o nešto ne dao Bog nikada. Čini se da je 
nečastivi smislio ulijevati takve strahove, i bio je tako vješt da je, kako se čini, neke koji su 
posjedovali molitvu zaveo da padnu “. (P 21, 6-7) 

U drugom poglavlju 4 odaja Terezija govori o molitva ulivene sabranosti sastoji se u 
»nutarnjem sabiranju koje osjeća duša«, ali nije prouzrokovano njezinim djelovanjem, nego 
tajanstvenom Božjom snagom. »Izgleda da osjetila i vanjske stvari ovdje gube svoje pravo«, 
pripominje Terezija (Z IV. 3, 1). 

Evo tekstova u kojima sv. Terezija opisuje dinamiku molitve ulivene sabranosti: 

1. „Nadnaravnom molitvom nazivam onu koju ne možemo postići našim naporima i marom 
- iako je to korisno - uvijek se može puno postići pripravljajući se da se primi ta molitva. Prva 
nadnaravna molitva koju sam ja iskusila čini mi se sastoji se nutarnjoj sabranosti koji duša 
doživljava. Izgleda da duše u sebi druga sjetila, slično onima tjelesnim, koja se ponekada žele 
udaljiti se od buke vanjskih stvari, te ih sobom nosi. Osjeća potrebu da zatvori oči kako ne bi 
gledala, shvatila i slušala ništa drugo osim onoga čime je duša zaokupljena, to jest svojim 
zadržavanjima sa Bogom samim. Ne gubi time upotrebu drugih sjetila i moći, i jedni i drugi su u 
potpunosti aktivni, ali samo kako bi se bavili Bogom “ (Izvješća o. Rodrigu Alvarezu V,3) 

2. To je sabranost koja mi se čini daje također vrhunaravna, jer nije u tome da se bude u 
mraku ili pak da se zatvaraju oči, niti se sastoji u nečem izvanjskome jer i ne htijući dolazi do toga 
da se zatvaraju oči i želi samoća, te se bez upinjanja, čini se, pravi zgrada za molitvu koja je 
spominjana . Izgleda da osjetila i izvanjske stvari gube svoje pravo zato da duša zadobiva svoje 
koje je bila izgubila. Kažu da »duša ponire u sebe« i gdjekad se »uzdiže iznad sebe« Takvim 
govorom neću znati objasniti ništa, jer kod mene je loše to što mislim da ćete me razumjeti ovim 
kojim to znam iskazati, a možda će biti samo za mene. Računajmo da su osjetila i moći (za koje sam 
već rekla da su obitavatelji ovoga zamka, za čim sam posegnula da bih znala nešto iskazati) izašli i 
provode dane i godine sa stranim svije^tom, neprijateljskim prema dobru ovoga zamka, te da su 
mu se, videći svoju propast, već približili premda ne uspijevaju boraviti unutra —jer ova je navika 
teška stvar ipak još nisu izdajnici i kruže uokolo. Veliki Kralj, koji je u odaji ovoga zamka, vidjevši 
njihovu dobru volju, po svojem velikom milosrđu hoće ih vratiti k Sebi pa, kao dobar pastir, jednim 
tako blagim zviždukom, da ga gotovo ni oni sami ne razaznaju, uspijeva da prepoznaju Njegov glas 
i da ne tumaraju tako izgubljeni, već da se vrate u svoju odaju. A taj pastirov zvižduk ima toliku 
snagu da napuštaju izvanjske stvari i povlače se u zamak“. (ZIV; 3,1-2) 

Radi se o Božjem zovu duši da uđe u svoju nutrinu, onamo gdje se i ona nalazi. To je 
»zvižduk pastira« koji se ne čuje ušima jer se ne čuje ništa, »ali se snažno osjeća blago povlačenje u 
nutrini kako će vidjeti onaj tko to iskusi« (Z IV. 3, 3). 

To Božje djelovanje koje uzrokuje u duši sabiranje, proizvodi značajnu mističnu ljubav i 
priprema susret Boga i duše koji se ostvaruje u »molitvi smirenosti«. Duša je prožeta predosjećaj em 
Božje prisutnosti . To još uvijek nije osjećaj jer Bog se još nije tako očitovao. Duša ga osjeća blizu 
sebe i zna da dolazi. Zato uliveno sabiranje pretpostavlja mistično djelovanje i Terezija ima pravo 
kad kaže: »To je sabranost koja mi se čini vrhunaravnom« ( Z IV. 3, 1). Stoga je molitva sabranosti 
preludij mističnog života. 

Ona ovdje govori i o zvižduku Pastira, to vam je Z IV. 3, 3 - otprilike to vam ovako izgleda, 
kada sam ja razgovarao sa osobom u Italiji, ona ovako opisuje svoje stanje, jedna potpuna 
usredotočenost usred svoga srca i duše ulazi kao takva, i ima osjećaj da iz najdubljih dubina, ima 
poziv zov za ulazak u nutrinu i ništa je ne može u tome spriječiti. 

To je jedan toliki polet nutarnji duše da to postaje najvažnija stvar u tome trenutku i duša se 
u sebi sabire kao takva. Može to biti u sebi poziv da uđe u kapelicu i da se pokloni Isusu. 

Rastresen si na tisuću stvari, radiš ovo, radiš ono, iz najdubljih dubina srca jedan duboki poriv, zov 
Pastira da duša u samu sebe ulazi, to se može dogoditi i u molitvi, meditaciji ili usred rada. To su 
vam trenutci koji ne traju dugo i oni se tako proživljavaju. U Z IV. 3, 1 - tu se govori o toj ulivenoj 
sabranosti. Ulivena sabranost je nutarnje sabiranje koje duša osjeća, nije prouzrokovano njenim 
djelovanjem, njenim nastojanjem, nego tajanstvenom Božjom snagom iznutra. Izgleda da osjetila i 
vanjske stvari gube svoje pravo. Radi se o Božjem zovu da uđe u nutrinu duše u kojem se On 
nalazi, kao zvižduk Pastira, to djelovanje uzrokuje u duši sabiranje i proizvodi značajnu mističnu 
ljubav u susretu prema Bogu. 

Duša je prožeta predosjećaj em Božje prisutnosti, a to nije plod njene aktivnosti, nego je čisti 

dar. 


„ Čini mi se da to nikad nisam razjasnila kao sada jer da se traži Boga u nutrini (zato što se 
nalazi lakše i na našu veću korist negoli u stvorovima, kako kaže sveti Augustin koji Gaje našao, 
nakon što Gaje tražio na mnogim mjestima) , velika je pomoć kad Bog udjeljuje ovu milost. No 
nemojte misliti da se to stječe razumom nastojeći u sebi misliti na Boga, niti imaginacijom 
zamišljajući Ga u sebi. To je izvrstan način meditacije jer se temelji na istini, a taje daje Bog u 
nama samima, no to nije to jer to svatko može činiti (uz pomoć Božju, razumije se, sve). No to što 
kažem biva na drugi način, pa je katkad, prije negoli se počinje misliti na Boga, taj svijet već u 
zamku, za koji ne znam odakle je i kako čuo zvižduk svojega pastira. Jer to nije bilo ušima, zato što 
se ne čuje ništa, ali se snažno osjeća blago povlačenje u nutrinu, kako će vidjeti onaj tko to prođe, 
jer ne znam to bolje objasniti. Čini mi se da sam čitala da biva kao kod ježa ili kornjače kad se 
uvlače u sebe i zacijelo je to dobro shvaćao onaj tko je napisao. No ti se uvlače kad hoće; ovdje 
pak nije u našem htijenju, već kad nam Bog hoće udijeliti milost. Kad je Njegovo Veličanstvo 
udjeljuje, mislim da to biva s osobama koje već napuštaju stvari ovoga svijeta. Ne kažem da to biva 
djelom kod onih koji su u takvom stanju da to ne mogu, već željom, pošto ih posebice poziva da 
paze na nutrinu, stoga vjerujem, htjednemo li to omogućiti Njegovom Veličanstvu, ovo neće dati 
samo onome koga počinje pozivati k višemu “. (ZIV; 3,) 

Prema ovim opisima ulivena sabranost je na poseban način označena doživljajem Boga u 
razumu, usmjerenjem razuma na Boga koji privlači razum svojom ljepotom i čini da prožima 
nadnaravni svijet. 

Popratni doživljaji molitve ulivene sabranosti: 

- Živi nadnaravni uliveni osjećaj Božje prisutnosti koji redovito prethodi ulivenoj sabranosti. 
Terezija o tome govori (Grados de oracion a.8) 

- Ugodno divljenje koje širi dušu i ispunja radošću zbog toga što u Bogu otkriva tolika čuda ljubavi, 
dobrote i ljepote. 

- Duboka duhovan šutnja u kojoj duša ostaje začuđena, u koju uranja kao uzeta pred tolikim 
veličanstvom. 

- Jako svijetlo o Bogu i njegovim otajstvima koje dobiva u trenutku koje ne bi mogla zadobiti dugi 
niz godina po meditaciji i studiju. 


Kako se praktično treba ponašati duša prilikom tog iskustva: 

- Duše valja poučiti da kada primaju prva kontemplativna svjetla da ne stavljaju nikakvih prepreka i 
da se iz njih najviše moguće obogate. Kao prvo ne treba prestati meditirati dok ne doživi potpuno 
jasno Gospodinov poziv na nutarnju sabranost: „jer ako nas Njegovo Veličanstvo nije počelo 
opajati, ne mogu dokučiti kako se može zadržati misao a da ne napravi više štete negoli koristi, 
premda se o tome naveliko vodila rasprava između nekih duhovnih osoba, a ja osobno priznajem 
svoju slabu poniznost da mi nikad nisu pružili dokaza da se priklonim onome što kažu.... No čak da 
ne razaznajemo da nas je Kralj čuo i da nas vidi, ne smijemo biti glupi jer to i previše biva duša 
kad to priskrbi, i postane još više suha, a imaginacija možda još uznemirenija time što se silila da 
ne misli ništa “. (ZIV, 3,4i5) 

- Odmah prestati s meditacijom kada duša osjeti da je privučena milošću ulivene sabranosti. Duša 
treba prestati biti aktivan u molitvi ali to mnogima može biti problem jer su naviknuti na usmene 
molitve i meditaciju te im izgleda da u ovom novom molitvenom iskustvu ne rade ništa nego da 
samo gube vrijeme dok sv. Terezija uči upravo suprotno da će se puno više okoristiti nego bilo 
kakvim vlastitim naporom. 

- Ozbiljno se truditi oko nutarnjeg života jer će samo tako moći nastaviti put duhovnoga rasta. 
Treba nastojati oko redovite sabranosti, nutarnje i vanjske šutnje, mrtvljenja sjetila, ne navezanosti 
na stvorenja, oko poniznosti ali mora paziti da ne ,,sili“ dinamike duhovnih stvari i doživljaja. 

Molitva četvrtih odaja: MOLITVA SMIRENOSTI 

Općenito se ova molitva smirenosti pokazuje najprije u oblika suhoće tijekom početnog 
stupanja ulivene kontemplacije koja se događa tijekom iskustva koje sv. Ivan od Križa opisuje kao 
tamne noći sjetila. Prvi i najhitniji sastavni dio tamne noći sjetila je ulivena kontemplacija, koju 
Bog počinje davati duši ali na tako tajan i nejasan način, kojega duša nije svjesna i koji stvara u njoj 
neki žalosni i tjeskobni utisak. To je kaže naš Svetac (N I, ) početak tamne i suhe kontemplacije 
koja ostaje skrivena i tajna i samomu onom tko je doživljava o ona potiče dušu da želi biti u samoći 
i na miru, tako da misao ne skreće vise na nijedan posebni predmet, i duša više za to ne osjeća ni 
želju. Nakon što se te suhoće tijekom tamne noći sjetila a to može potrajati duži vremenski period 
podnose u duhovnom životu tako dopre do oblika ugodne molitve smirenosti. 

Božja blizina koju je duša naslutila u »molitvi sabranosti« ovdje se pretvara u susret. To 
je susret ljubavi. Osjećaj Božje prisutnosti koji duša sad doživljava ispunjava je mirom i 
spokojnošću. To je »molitva smirenosti«. 

Molitva smirenosti - počinka ili pokoja dobila je ime po tome što duša, uronjena u 
prisutnost Božju, voljno počiva. Volja joj je kao Bogom zarobljena ljubavlju, a često i razum, 
uliveno znanje. No jer pamćenje i mašta nisu "zarobljeni" u istoj mjeri kao i volja, oni znadu 
slobodno lutati i voditi do rastresenosti. Iskustveno doživljavanje prisutnosti Božje još nije jako 
izrazito i traje kratko. Može biti ugodno i radosno, ali i bolno, pošto duša još nije sasvim čista. U 
tom slučaju je podložna teškim nutarnjim i vanjskim kušnjama. 

Da bi to donekle objasnila, Terezija se služi slikom pojila sagrađena na izvoru vode, koje 
vodu ne dobiva izvana nego iz »svojeg izvora, a to je Bog«: »Teče s velikim mirom, smirenošću i 
milinom iz najdublje nutrine nas samih (...) te se sva naša nutrina rasteže i širi i stvara dobra koja se 
ne mogu iskazati, pa čak ni sama duša ne zna spoznati što je to što joj se ondje daje« (Z IV. 2, 4/ Z 
IV. 2, 6). 

Terezija odmah napominje da su ugode koje proizlaze iz ove molitve čisti Božji dar koji 
osoba ne može postići svojim snagama, niti smije tražiti da to dobije. Ono što se od nas traži jest da 
idemo Kristovim putem i da dopustimo Bogu »da čini od nas što bude htio, da nas vodi onuda kuda 
se udostoji« (Z IV. 2, 10). 

Savjet za ove odaje isti je kao za prethodne: »Činimo ono što i oni iz prethodnih odaja: poniznost! 
poniznost! Njome se Gospodin dade pridobiti za sve što od Njega hoćemo« (Z IV. 2, 9). 

Opis molitve smirenosti 

„Iz ove sabranosti neka puta proistječe jedan mir, nutarnja smirenost jako slasna zbog koje 
duši izgleda da joj više ništa ne nedostaje. Govorenje je umara, to jest moliti i meditirati, duše ne bi 
htjela drugo do li ljubiti. Trajanje ove molitve dosta potrajati ponekada i dugi vremenski period “ 
(Izvješća p. Rodrigu Alvarezu V,4) 

,, To je vrhunaravna stvar, i mi je ne možemo doseći koliko god se trsili; jer, radi se o 
dovođenju duše do mira ili, bolje reći, dovodi je Gospodin svojom nazočnošću... zato što se sve 
moći smiruju. Duša shvaća, na način sasvim tuđ shvaćanju izvanjskim osjetilima, da je već posve 
blizu svoga Boga, da će zamalo sa sjedinjenjem postati jedno s Njime...Osjeća se vrlo velik užitak u 
tijelu i veliko zadovoljstvo u duši“. (P 31,2-3) 

Sicari sada u 4.odajama opisuje najvažniji prijelaz u molitvi, odnosno od molitve sabranosti 
do molitve smirenosti. Događa se jedna novost u dubini duše. Počinje mistični dio duhovnoga puta. 
U prvim trima odajama čovjek doživljava da je on većinom djelatan, a sada Bog preuzima 
inicijativu. Sicari naglašava da su svi kršćani pozvani uči u zadnje odaje zamka duše, ali nisu svi 
pozvani na posebne mistične darove, pri tom se poziva na Katekizam Katoličke Crkve 2014. 
Katekizam govori da duhovni rast vodi prema sjedinjenju s Kristom i to sjedinjenje naziva se 
mistično po sudjelovanju u Kristovim otajstvima, odnosno sakramentima. To je besplatan dar koji 
se daruje svima. Zbog toga Sicari naglašava da Bog sve poziva na mistični život, ali nisu svi 
pozvani tim izvanrednim mističnim fenomenima i darovima niti ih duša treba željeti ili tražiti. 
Mistična molitva smirenosti: prvi stupanj kontemplativne molitve počinje kada Bog sabire dušu u 
njoj samoj i ona je zapljusnuta mirom i radošću koji nisu zemaljske. Da bi Terezija Avilska to 
objasnila koristi simboliku vode kao kad se vadi voda pa potom teče kanalom. Druga slika: kad je 
osoba/duša odmah tu na izvoru. Na takav način naglašava način nove kontemplativne molitve. 
Molitva mira ili molitva smirenosti. Dakle duhovne utjehe i slasti koje duša kuša u ovoj molitvi su 
različiti od onih na asketskom djelu puta. 

„ U ovo pojilo voda dolazi iz samog izvorišta, koje je Bog, i kako Njegovo Veličanstvo hoće, 
kad se udostoji udijeliti kakvu vrhunaravnu milost, teče u velikom miru, smirenosti i milini iz 
najdublje nutrine nas samih, a ne znam ni kamo ni kako, niti se ono zadovoljstvo i naslada osjeća 
kao ova ovdašnja u srcu — hoću reći, u njihovu početku, jer kasnije ispunja sve — prelijeva se ova 
voda po svim odajama i moćima dok ne dopre do tijela; zbog toga sam rekla da započinje u Bogu i 
završava u nama; jer, zacijelo, kao što će vidjeti onaj tko to bude iskusio, sav izvanjski čovjek uživa 
ovo zadovoljstvo i milinu “. (ZIV 2,4) 

Glava razlika između ulivene sabranosti i molitve smirenosti je u većem intenzitetu 
kontemplativnog svijetla i puno jačim nutarnjim slastima. Dok je ulivena sabranost Božji poziv duši 
da se sabere u sebe gdje je On poziva molitva smirenosti ide dalje. Duša počinje doživljavati ili 

barem u duhovnoj slasti kušati užitak posjedovanja Najvećeg dobra. Dok uliveno kontemplativno 
svijetlo u ulivenoj sabranosti prvenstveno prožima razum i privlači ga Bogu skupa sa svim drugim 
duševnim moćima u molitvi smirenosti prožima prvenstveno volju. Razum i sjećanje su nevezani i 
mogu promišljati što se događa. 

„ Toliko je vesela samim time što je blizu izvora, jer je čak i ne pijući, napojena; ne čini joj 
se da ima još što poželjeti; moći su smirene, pa se ne bi htjele pokrenuti; čini se da joj sve smeta da 
ljubi; ipak nisu toliko izgubljene, jer mogu misliti na Onoga pokraj kojega se nalaze, jer su obadvije 
slobodne. Volja je ovdje zatočenica, pa ako joj nešto može biti teško zato što je to tako, onda je to 
što vidi da će opet biti slobodna. Razum ne bi htio spoznati više od jedne stvari, niti bi se pamćenje 
htjelo baviti s više stvari; vide da je ovdje samo jedna potrebna, a sve druge zbunjuju. Ne bi htjele 
da se tijelo miče, jer im se čini da će izgubiti onaj mir, te se zbog toga ne usuđuju pomaknuti. Teško 
im je govoriti; dok izgovore »Očenaš« jedanput, proći će im cijeli sat. Tako su blizu da se vide, da 
se sporazumijevaju znakovima. Nalaze se u palači uza svoga Kralja i vide da im počinje davati 
ovdje »svoje kraljevstvo«; ne čini im se da su na svijetu, niti bi ga htjele vidjeti i čuti, osim svoga 
Boga. Ništa im nije teško, niti im se čini da će im biti. Konačno, sa zadovoljstvom i s užitkom koje 
imaju u sebi, koliko to traje, toliko su opijene i zadivljene, da se i ne prisjećaju što da se još poželi, 
nego bi rado rekle sa svetim Petrom: Gospodine, napravimo ovdje tri sjenice. “ (P 31,1) 

Molitva smirenosti teži prema kontemplativnom počinku a kako su razum i druge duševne 
moći slobodne, nevezane, mogu se baviti izvanjskim djelima i aktivnom životom koji može biti 
jako intenzivan. U ovom slučaju volja ne gubi potpuno svoju smirenost, iako ona malo oslabi, i po 
prvi puta započinju se sjedinjivati Marta i Marija a to će se do kraja ostvariti tek kad duša dođe do 
sjedinjenja s Bogom. 

Učinci molitve smirenosti 

1. Velika sloboda i širina duha. 

2. Sinovski Božji strah, ne želi vrijeđati Boga, strah da ga ne uvrijedi, a ne više strah od Pakla. 

3. Veliko povjerenje u Boga, poglavito da će jednoga dana doći u Raj 

4. Ljubav prema mrtvljenju i poslu. Prije se bojala da će si mrtvljenjem naškoditi zdravlju sada 
više ne. 

5. Duboka poniznost, koliko više spoznaje Boga toliko više ima nisku misao o sebi. 

6. Prezir zemaljskim užicima. Smatra smećem sve ono što je udaljava od Gospodina. 

7. Uvećava sve kreposti. 

Kaže Terezija Avilska u 4. odaj ama ( 2.4 ) je kao voda koja u dubinama duše donosi mir, 
slast. Ti učinci na početcima ne osjećaju se u srcu kao oni užitci svijeta, nego se duša nalazi sva 
uronjena u ovo. Ovo iskustvo se svodi na to da duša lagano moli, doživljava milinu molitve daje u 
prisutnosti Ljubljenoga i kuša njegovu ljubav. Počevši od četvrtih odaja Terezija opisuje 
izvanredne/nadnaravne mistične fenomene i trudi se ukazati na duhovne znakove, dobre plodove na 
putu duše tako da za stanje duše iz četvrtih odaja navodi sljedeće znakove: Naravna sabranost se 
sve više pojednostavljuje tako da molitva nije više u tome da se puno misli nego puno ljubi, a ljubav 
nije u intenzivnijem nutarnjem doživljaju nego u većoj odlučnosti da duša u svemu udovolji 
Gospodinu i da Ga nikada ne vrijeđa. Uvijek stavlja njegovu čast na prvo mjesto, (četvrte odaje 

1.7.) . 

Drugi znak je da duša doživljava duboku poniznost pred Bogom, Bog joj se postupno 
približava i privlači je k sebi. (4.odaje 2.9.) Od duše traži samo da ga ona ljubi. 

Treći znak: duša se širi u sebi i primjećuje daje Bog sve više zahvaća. Osjeća se ispunjenom 
svime onim što je u Božjoj službi. (4.3.9.) Duša se više ne uznemiruje toliko zbog straha od pakla 
nego se jača mišlju o raju. Ne boji se toliko vrijeđati Boga sinovskog straha a ne ropskoga straha, tj. 
jača strah Božji, strah ljubavi, boji se da će izgubiti svoju ljubav. Duša se više ne boji trpjeti, 
naprotiv postaje sposobna svojevoljno prihvaćati trpljenje kako bi Bogu pokazala svoju ljubav. Ona 

sve više primjećuje uzvišenost Božju i doživljava vlastitu bijedu. Također doživljava Božju slast te 
primjećuje sve više ispraznost naslada i stvari ovoga svijeta. I na poseban način duša se poboljšava 
i jača u prakticiranju svih kreposti. Terezija koristi sliku za ovo stanje duše lik djeteta koje se hrani 
na grudima majke, doživljava svu slast majčinog mlijeka i nema napora da se time hrani. Prema 
Castellanu nutarnje stanje duša četvrtih odaja je iskustvo besplatnosti milosti. Milost uzrokuje jedno 
nutarnje širenje duše, a molitva je molitva smirenosti. 

Tako s obzirom na »molitvu smirenosti« što je prvi stupanj kontemplativne molitve navodi 
slijedeće učinke: duša ne traži više zemaljske utjehe, postaje ljubitelj pokore, ne ističe sebe, nestaje 
sluganski strah, jača sinovska ljubav, raste pouzdanje u eshatološko spasenje Napominje ipak, da 
nije dovoljno tek poneki put primiti dar ove molitve da bi se očvrsnulo u takvoj širokogrudnosti. (Z 
IV 3,9) 

Autentična kontemplativna molitva polučuje u duši veću revnost i velikodušnost u služenju 
Bogu i bližnjemu, vodi prema potpunijem predanju nas samih Bogu stoga je ona poželjna te svetica 
nastoji u dušama »pobuditi želju za tako uzvišenim dobrom« Premda su kontemplativne milosti 
poželjne, ipak, aspiracija prema njima može biti znak iskrivljenog duha i stoga loša. To se događa 
kada ih držimo konačnim ciljem a ne tek sredstvom, ili pak ne dopuštamo Bogu da bude slobodan, 
koji sa svojim može činiti kako hoće (usp. Mt 20, 15). Svetica zato u tom području zahtijeva 
spokojno predanje u Božju providnost, podsjeća na strpljivost, jer bi nezdravom pretenzijom da 
zaslužujemo više mogli ostati bez ičega. (Z III, 1 6i 7) 

U sklopu svoje nauke, Terezija razlikuje tri dobra: jedno su mistički fenomeni (viđenja i 
otkrivenja), koja ne smijemo ni tražiti ni željeti; potom mistička kontemplacija, koju možemo 
željeti, ali s dubokom sviješću daje to u domeni Božjeg milosrđa i usmjerena prema velikodušnijoj 
praksi savršene ljubavi; i na kraju, savršena ljubav, koju trebamo bezrezervno i svim bićem tražiti i 
težiti za njom. 

POPRATNI FENOMENI KOD MOLITVE SMIRENOSTI 

Uz proživljavanje iskustva molitve smirenosti duša kao popratne doživljaje ove molitve 
može doživljavati još dva fenomena. 

Prvi je san duševnih moći. U knjizi Moj život Terezija molitvu sna duševnih moći smatra 
različitom i višom od molitve smirenosti i opisuje je u „trećoj vodi“ koja natapa vrt. (Ž 16,1) Ali u 
djelima koje je kasnije pisala svetica mijenja svoje mišljenje i smatra molitvu sna duševnih moći 
samo kao jednostavni učinak molitve smirenosti kad se ona proživljava u njenom najvišem obliku. 
Evo dokaza tome. Terezija piše Moj život 1562.g. a kada 1573 piše Utemeljenja o tome ovako 
govori: „ Često si uđe u molitvu smirenosti slično kao u duhovni san.. “ (c.6,1). U izvještajima koje 
piše 1576.g. p. R. Alvarezu nakon što je govorila o molitvi smirenosti odmah dodaje: „Drugi 
učinak koji obično iz nje proizlazi je san duševnim moči.. “ (V,5). U Zamku duše koji piše 1577.g. 
ona sam opominje daje u nekim stvarima promjenila mišljenje u odnosu na Moj život jer „možda 
mi je Gospodin dao više svijetla“ (Z IV 2,7), a molitvu sna duševni moći samo kratko spominje 
kada govori o molitvi smirenosti (Z IV, 3,11) da bi u slijedećim odajama govorila o molitvi 
sjedinjenja, dakle ne izlaže molitvu duševnih moći kao poseban stupanj molitve. 

Prema Tereziji ovaj doživljaj u molitvi je „To je san duševnih moči, jer niti se posve gube 
niti znaju kako djeluju. Slast, ugoda i naslada neusporedivo su veći od prethodnih. Riječ je o tome 
da voda milosti dotječe u grlo ove duše, te ne može niti zna kako više ići dalje niti pak vratiti se 
natrag. Htjela bi uživati preveliku slavu. Nalik je čovjeku kojemu, sa svijećom u ruci, malo 
nedostaje da umre željkovanom smrću. Uživa u onoj smrtnoj borbi s najvećom nasladom što se 
može iskazati. Čini mi se da to nije ništa drugo doli gotovo posve umrijeti za sve stvari ovoga 
svijeta i uživati Boga. Ja ne znam druge izraze kojima bih to iskazala niti kako bih objasnila, niti 
tada I. duša zna što bi radila. Ne zna da li bi govorila ili bi šutjela, niti da li bi se smijala ili bi 

plakala. To je neka blažena obezglavi]enost, neko nebesko ludilo, gdje se uči istinska mudrost, te 
vrlo nasladan način kojim uživa duša. (Ž 16,1) 

Ovaj kontemplativni doživljaj se razlikuje od molitve smirenosti kada je samo volja 
zahvaćena sjedinjenjem s Bogom jer ovdje je zahvaćen i razum. Razlikuje se i od potpunog 
sjedinjenja jer zahvaća sjećanje i maštu. Sv. Terezija to izričito tvrdi: 

,,kada Gospodin obuzme volju, pa čak i razum, po mojem mišljenju, zato što ne razmišlja, 
nego je zauzet uživajući Boga, poput čovjeka koji gleda i vidi toliko da ne zna kamo bi gledao: 
jedno za drugim gubi mu se iz vida te neće zamijetiti ništa. Pamćenje biva slobodno, i skupa s 
predodžbenom moći mora biti, a ona, 343 budući da se zatekne sama, nameće takav rat koji nastoji 
uznemirivati sve, što je za hvaljenje Boga... Budući da joj razum ne pomaže gotovo ništa u onome 
što mu predstavi, ne staje ni na čemu, osim tu i tamo, te nije drugo nego nalik onim noćnim 
leptirićima, dosadnim i nemirnima: tako ide s jednog kraja na drugi. Čini mi se da mu jako pristaje 
ova usporedba, jer premda nema snage da nanese ikakvo zlo, dodijava onima koji to vide“. (Ž 17,5 
i 6) 


Drugi popratni fenomen tijekom molitve smirenosti je opijenost ljubavlju. Jako veli ki 
užici koje duša kuša tijekom sna duševnih moći neki puta dovode dušu do opojenosti Božanskom 
ljubavlju koji se na van pokazuju kao ludosti ljubavi koji potiču dušu da kliče i poskakuje od 
radosti, da pjeva pohvalne pjesme i iskazuje svoje nutarnje stanje duha. 

„Ah, Bože mili! Kakva li je duša kada se osjeća ovako! Sva bi se htjela pretvoriti u jezike 
zato da hvali Boga. Kaže tisuću svetih ludosti, uspijevajući uvijek ugoditi Onomu koji je drži 
takvom. Znam jednu osobu 344 kojoj se događalo, premda nije pjesnik, da bi za tren sastavila vrlo 
osjećajne stihove, ne sastavljene njezinim razumom, lijepo iznoseći svoju bol, te bi se, da bi bolje 
uživala blaženstvo koje joj je zadavalo tako slasnu bol, žalila na nju svojemu Bogu. Htjela bi da joj 
se rastrgaju tijelo i duša kako bi pokazala užitak što ga uz ovu bol osjeća. Kak\>e bi joj se patnje 
tada predočile, a da za nju ne bi bilo slasno proživjeti ih za svojega Gospodina? Jasno vidi da 
mučenici sa svoje strane nisu činili ništa 345 proživljavajući patnje, jer duša dobro razaznaje da s 
druge strane dolazi snaga. Kako li će se osjećati postajući ponovno svjesna da živi u svijetu i da se 
ponovno mora vratiti njegovim brigama i obvezama?“ (Ž 16,4) 

Kao što se vidi iz svjedočanstva ovi doživljaji posvećuju dušu i oni su izraz doživljaja 
ulivene kontemplacije u viskom stupnju intenziteta, ali još je dalek put duše do preobražavajućeg 
sjedinjenja. 

Praktično ponašanje koja proživljava iskustvo molitve smirenosti 

Opće načelo u svim kontemplativnim molitvenim iskustvima je da duša treba spremno i 
poslušno podložiti se Božjem djelovanju i ponirati sve više u vlastito ništavilo i poniznost. Evo 
glavnih savjeta za praktično ponašanje. 

a. Ne činiti nikada ni najmanji napor kako bi duša sama našla u molitvi smirenosti. Bio bi to 
beskorisna posao a „Gospodin bi se ljutio“ (sv. Terezija) da mi sami želimo prouzrokovati on što 
nam samo On u svome milosrđu može dati. 

b. Pristati odmah na Božje djelovanje čim ga duša primijeti u sebi. Ne završavati usmenu 
molitvu osim ako smo obvezni. I ne uznemirivati mir volje zbog aktivnosti drugih duševnih moći. 
Terezija uči: 


343 Ona: smjera, jednako, na pamćenje i predodžbenu moć. Usp. br. 6. 

344 Ona sama. - U sljedećoj rečenici »ne sačinjene« stoji u autografu. 

345 Gotovo« ništa, prepravio je Banez poštivajući teološku točnost. Fray Luis gaje slijedio (str. 186). Činiti ovdje znači 
što i činiti s trudom, ne pasivno. 

„ Ono što duša mora činiti za vrijeme ove molitve smirenosti, mora biti samo s blagošću i bez 
buke. »Bukom« nazivam tražiti puno riječi razumom i razmišljanja... Volja pak, smireno i razborito, 
neka shvati da se ne pregovara s Bogom snagom ruku, te da su one velika drva nepromišljeno 
naslagana kako bi zagušila ovu iskru, pa neka to spozna i ponizno kaže: »Gospodine, što ja mogu 
ovdje? Što ima služavka s Gospodarom, te zemlja s nebom?« Ili pak riječima ljubavi koje ovdje 
sinu, čvrsto uvjerena u saznanje da je istina ono što govori, i neka se ne osvrće na razum, jer je 
smutljivac. A ako mu ona hoće dati udio u onome što uživa, ili radi na tome da ga sabere, jer će se 
mnogo puta naći u ovom sjedinjenju volje i spokojnosti, a razum smeten, pa je bolje da ga pusti 
negoli da ona ide za njim, hoću reći volja, već neka uživa onu milost i bude sabrana poput mudre 
pčele. Jer kada nijedna ne bi ušla u košnicu, nego bi stoga što jedne vuku otišle sve, slabo bi se 
mogao praviti med. Duša će dakle puno izgubiti ako pritom ne bude na oprezu, posebice ako je 
razum žustar, jer kad počne slagati govore i tražiti razloge, u malenkosti, ako su dobro izgovoreni, 
pomislit će da nešto čini. Razlog koji ovdje mora postojati jest jasno shvatiti da nema nikakvoga da 
nam Bog udijeli tako veliku milost, nego jedino njegova dobrota, te uvidjeti da smo tako blizu, 
tražiti od Njegova Veličanstva milosti, moliti ga za Crkvu, za one koji su nam se preporučili i za 
duše u čistilištu, i to ne uz buku riječi, već s jakom željom da nas čuje. To je molitva koja obuhvaća 
puno i postiže se više negoli ako razum puno priča. Neka volja u sebi potakne neke pobude koje će 
proizići iz samoga razloga što vidi da se toliko popravila, zato da oživi ovu ljubav, te neka pronađe 
kakva djela ljubavi što će učiniti za onoga kome toliko duguje, ne pristajući na - kako sam rekla- 
buku razuma da traži velike stvari. Ovdje bolje pristaje nekoliko slamčica postavljenih s 
poniznošću (i bit će manje negoli slama, ako ih postavimo mi) i više joj pomažu da se zapali negoli 
mnogo drva vrlo učenih razloga, po našem mišljenju, koji će za jedno »vjerovanje« zagušiti. To je 
dobro za učene ljude koji mi nalažu da ovo pišem, jer, po Božjoj dobroti, svi stižu dovde i može se 
dogoditi da izgube vrijeme na primjenu Pisma. No, premda im učenost neće prestati koristiti ni 
prije ni poslije, ovdje u ovim trenucima molitve mala je potreba za njom, po mojem mišljenju, osim 
da se suspregne volja. Jer razum je tada, nalazeći se tako blizu svjetlosti, tako jako obasjan da čak i 
ja, uza sve što sam ovakva kalam jesam, izgledam drukčija (Ž 15,6 i7) 


c. Dakle u molitvi smirenosti duša kuša Božju blizinu koju je naslutila u molitvi sabranosti, 
ovdje se pretvara u susret ljubavi. Ovo je smirenost duše pred Bogom. Duša susreće Boga ljubavi i 
to u samoj sebi. To ostavlja duboke pozitivne posljedice u duhovnom životu, ali kao velika Svetica i 
veliki pedagog, onda Terezija Avilska opominje, Z IV. 3,10. Što opominje? Mogućnost pada u 
grijeh ovih duša te kao posljedica obvezu velikoga bdijenja. 

„Na jednu stvar naročito upozoravam onoga tko vidi daje u takvom stanju: da se posebno 
čuva da zapada u prilike da uvrijedi Boga; jer tu još duša nije odrasla, već je poput djeteta koje 
počinje sisati, pa ako se odbije od majčinih prsiju, što se od njega može očekivati doli smrt? Jako se 
bojim da će tako biti s onim kome Bog bude udijelio ovu milost, a on se bude odalečio od molitve, 
osim uslijed vrlo teške okolnosti ili ako joj se brzo ne vrati jer će ići iz zla u gore. Znam da se tada 
treba naročito bojati. Poznam nekoliko osoba koje su me vrlo ožalostile i vidjela sam to što kažem, 
zato što su se odalečile od Onoga koji im se s toliko ljubavi htio iskazati prijateljem i pokazati im to 
djelima. Zato upozoravani da se ne izlažu prigodama jer se nečastivi puno više zalaže zbog jedne od 
takvih duša negoli mnogih kojima Gospodin ne udijeli tih milosti, jer mu mogu nanijeti veliku štetu 
time što povedu druge sa sobom, i učiniti možda veliku korist Božjoj Crkvi; makar i ne bilo ičega 
drugog osim što vidi da im Njegovo Veličanstvo iskazuje posebnu ljubav, to je dosta da se on 
rastrgne zato da se izgube; pa tako bivaju žestoko napadane i čak puno više izgubljene od drugih, 
ako se izgubi (Z IV. 3,10) 

Na onoga koji je vidio da je u takvom stanju, da se posebno čuva da ne zapada u prilike da 
uvrijedi Boga, kao ništa se može pasti! 

Može se puno napora uložiti i zbog grešne prigode sve izgubiti, i pasti u teške grijehe. 
Terezija govori da duša treba paziti da ne padne. Svi sveci, pa i ona, uče izbjegavanje grešnih 
prigoda. Svatko može doći do vrhunaca svetosti, pa pasti u teške grijehe za koje je duša mislila da 
ih nikada ne bi mogla učiniti. Samo 2 stvari koje se poklope, pad je neizbježan: sv. Alfons Liquori 

KADA JE IZVANJSKA SITUACIJA ODVIŠE IZAZOVNA KADA JE DUŠA U SEBI SLABA, JER NIJE DUŠA 
U SEBI UVIJEK JAKA DA SE ODUPRE, ČAK U ISTOM DANU TO JE SVETAČKA TRADICIJA, PA MAKAR DUŠA 
BILA U KOJOJ GOD HOĆEŠ ODAJI, PAD JE NEIZBJEŽAN, AKO SE POKLOPE OVA DVA ELEMENTA. ZATO 
IMAMO EVANĐEOSKU MUDROST BDIJENJA. TEREZIJA GOVORI (Z IV. 10,) PAZITE DA NE PADNETE, A U Z 
IV. 11 GOVORI O NEKIM LAŽNIM ISKUSTVIMA KOJI SU SLIČNI OVOJ MOLITVI, MOLITVI SABRANOSTI I 
SMIRENOSTI, A TO JE ZBOG PREISCRPLJENOSTI POKOROM. 

d. Ne ostavljati molitvu usprkos svih poteškoća. Terezija ovome daje veliku važnost, 
napuštanje molitve za dušu koja počima doživljavati prva kontemplativna iskustva bi imalo gori 
učinka u duši od smrtnoga grijeha iz kojega bi se odmah raskrajana podigla. 

„ Stoga molim, za ljubav Gospodnju, one duše kojima je Njegovo Veličanstvo udijelilo tako 
veliku milost da stignu do ovoga stanja, da upoznaju sebe i uvelike cijene, s poniznim i svetim 
ponosom, zato da se ne vrate na egipatske lonce. Ako pak zbog svoje slabosti i opakosti te nevaljale 
i jadne naravi padnu, kao što sam napravila ja, neka uvijek imaju pred sobom veliko dobro koje su 
izgubile te neka budu sumnjičave i u strahu (jer imaju razloga imati ga), jer će, ako se ne vrate 
molitvi, ići iz zla u gore. Kada neka duša napusti put na kojem je stekla toliko dobra, to ja nazivam 
istinskim padom, i o tim dušama govorim. No ne kažem da neće uvrijediti Boga i pasti u grijehe, 
premda bi bilo pravo da ih se čuva ona koja je počela primati ove milosti, ali bijedni smo. Ono na 
što jako upozoravam jest to da ne napušta molitvu, jer tu će shvatiti što čini i steći pokajanje kod 
Gospodina te snagu da se digne. 1 neka vjeruje i vjeruje, ako se od nje udcdji, da je u opasnosti, po 
mojem mišljenju. Ne znam da li razlučujem to što kažem, jer - kako sam rekla - sudim po sebi... “ (Ž 
15,3) 


e. Tijekom iskustva sna duševnih moći Terezija savjetuje da duša ne upija previše 
doživljaj kako ne bi pala u pospanost i vrtoglavicu koji bi mogli dovesti do žalosnih mentalnih 
neuravnoteženosti. 

„Na jednu vas opasnost hoću upozoriti (premda sam je spomenula na drugom mjestu) u 
koju sam vidjela da su upale osobe molitve, posebice ženske, jer kako smo slabije, ima više prilike 
za ono što ću reći. A radi se o tome da su neke, od velike pokore, molitve i bdijenja, pa čak bez 
toga, slabe po ustrojstvu; čim dožive užitak, svlada ih narav; kad osjete neko unutarnje 
zadovoljstvo, te klonulost u vanjštini i slabost, kad se radi o nekom snu koji nazivaju duhovnim, što 
je nešto više od onoga što je spomenuto , učini im se da je jedno kao i ono drugo i dopuštaju se 
zanijeti. A što se više opuštaju, sve više bivaju zanesene zato što narav sve više slabi, pa im u 
njihovom mozgu to izgleda zanos; ja pak to nazivam zaglupljenost jer nije ništa drugo doli 
gubljenje vremena na tome i uništavanje zdravlja. Jednoj se osobi to događalo po osam sati, zato 
što nisu ni bez svijesti, niti osjećaju išta od Boga. Spavajući, jedući i ne čineći toliko pokore, tu je 
osobu to minulo zato što se našao tko ju je razumio, jer zavaravala je svojeg ispovjednika, druge 
osobe i samu sebe, a nije htjela zavaravati. Čvrsto vjerujem da bi se nečastivi nekako potrudio da 
izvuče neku korist i nije bio počeo izvlačiti malo. Treba shvatiti, kad je ta stvar uistinu od Boga, 
makar ima unutarnje i vanjske klonulosti, daje nema u duši jer je obuzeta velikim osjećajima što 
vidi daje tako blizu Bogu, a to i ne traje tako dugo, već vrlo kratko, makar ponovno bude zanesena; 
k tome kod ove molitve, ako se ne radi o slabosti — kako sam rekla — ne dolazi dotle da obara 
tijelo, niti u njemu izaziva ikakav izvanjski osjećaj. Stoga budite na oprezu, pa kad to osjetite kod 
sebe, kažite poglavarici i razonodite se koliko god budete mogle i neka vas prisili da nemate toliko 
sati molitve, već vrh malo, te neka uznastoji da dobro spavate i da jedete dok vam se ne povrati 
prirodna snaga ako se time izgubila. Ako je pak po prirodi tako slaba da joj to ne bude dosta, 

vjerujte mi da je Bog neće osim za djelatni život, jer svega mora biti u samostanima; zaokupite je 
poslovima i neka se uvijek vodi računa da ne bude previše sama jer će posve izgubiti zdravlje. 
Veliko će to trapljenje biti za nju, tu Gospodin hoće iskušati ljubav kojom ga ljubi, u tome kako 
podnosi tu odsutnost i udostojat će se vratiti joj snagu nakon stanovitog vremena, a ako ne, 
molitvom i poslušnošću steći će i zaslužiti ono što je trebala zaslužiti ovako, a možda i više. (Z IV, 
3,11-13) 

f. Tijekom iskustva opojenosti ljubavlju. Glavi saviti su ne pomiješati ovo kontemplativno 
iskustvo sa čisto naravnim ushićenostima u koje padaju osobe koje se lako impresioniraju. Duboko 
se poniziti i nikada ne ulaziti u molitvu s nakanom traženja utjeha nego Boga smoga. Inzistirati na 
prakticiranju kreposti i posebno paziti na doživljaj nutarnje poniznosti kod ovog iskustva. 


DODATCI ZA ČETVRTE ODAJE: 

4.1. Klasični i praktični katolički nauk o dinamikama iskustva ulivene kontemplacije 

Ulivena kontemplacija je jednostavni, čuvstveni i produljeni pogled na Boga ili na Božje 
stvari koji se odvija pod utjecajem Duha Svetoga i posebne milosti koja zahvaća dušu i utječe na 
nju tako da ona to proživljava više pasivno nego li aktivno. 

BOŽJI UDIO U KONTEMPLACIJI 

Bog ima glavni udio jer nas On jedini može povezati uza Se i staviti nas u pasivno stanje. 
Bog je Onaj koji poziva dušu na kontemplaciju. Jer po priznanju svih mistika je bitno dragovoljni, 
čisti Božji dar. To uči sv. Terezija: ona često zove tu molitvu nadnaravnom. 

U svoj em drugom izvještaju o. Alvarezu ona ovako tumači tu riječ: "'Nadnaravnim zovemo 
ono, što se ne može postidi svojim radom i trudom pa stajalo to ne znam kakve muke. Što se pak ti 
dispozicije za to, da to se može, i to je bez: sumnje vrlo važno”. (II izvješće) 

To nam ona još ljepša tumači li ovoj svojoj krasnoj usporedbi: "Jer Gospodin hoće, da ova 
ptičica uzlijeće od stupnja do stupnja, napokon je uzme to je metne u gnijezdo, da počine." 

To je i nauka sv. Ivana od Križa. On razlikuje dvije metode jednu aktivnu, i drugu pasivnu; ova 
druga, naime pasivna, je baš kontemplacija, i to je metoda veli on - "gdje duša nema niti inicijative 
niti vlastite aktivnosti, Bog djeluje u njoj dok se ona drži pasivno". (U I, 13) 

U kontemplaciji Bog djeluje posebno na što mističari zovu naj izvrsnijim dijelom duše, 
vrhuncem duše, vrhuncem volje ili intimnom dubinom duše. Pod tim imenima treba razumjeti ono 
što ima najuzvišenijeg u razumu i u volji. To je razum ali ne u koliko, on razumski djeluje, nego u 
koliko on prima istinu na prvi jednostavni pogled, pod utjecajem nebeskih darova Duha Svetoga 
razuma i mudrosti; to je volja u svom najjednostavnijem činu, koji se sastoji u tome, da ljubi i da 
uživa u božanskim stvarima. 

To središte duše je izvor i samih tih sposobnosti volje i razuma. U njemu su te sposobnosti kao 
nešto jedno. Tamo vlada potpuni mir i savršena šutnja, jer nikada nijedna slika ne ože tamo 
doprijeti. U tom se središtu krije slika Božja u nama. 

U tom središtu duše Bog izvodi na jedan put i spoznaju i ljubav. Kontemplativna spoznaja 
nastaje afirmacijom ili negacijom. 

1. Prva, kontemplativna afirmativna spoznaja (to znači da ima neki spoznajni sadržaj) 

koja je jasna iako i dalje: ostaje jednako tamna živo djeluje na dušu, jer je eksperimentalne ili na 
neki način se može pozitivno kušati. Bog je može izvesti u nama na četiri osnovna načina! 

a. Tako da svrati našu pažnju svijetlom svojih darova na jednu misao koju som već imali u 
sebi koja do sada nije na nas posebno djelovala. Tako na primjer znademo već od prije, da je Bog 
ljubav ali evo sada nas božansko svijetlo pomogne, da shvatimo i upravo osjetimo tu misao, tako 
jako, da nas ona posve prožme posve zaokupi. 

b. Tako da iz dvije misli, koje smo već imali, pomoću istoga ulivenog svijetla stvorimo 
jedan zaključak koji nas posve osvoji. Tako na primjer iz istine daje Bog sve, a mi da nismo ništa, 
Duh Sveti nam daje, da shvatimo, da je poniznost za nas jedna nužna krepost: "Ja sam onaj, koji 
jesam, a Ti si onaj, koji nisi! 

c. Tako da nam ulije neke misli, koje jer dolaze od Boga predstavljaju na savršeniji i jasniji 
način božanske stvari. To se događa kod nekih viđenja ili’ objava. 

d. Tako da Bog na neki trenutačni čas dade duši blaženo gledanje, kako to sv. Toma 
Akvinski tvrdi za Mojsija i za sv. Pavla a neki oci za Blaženu Djevicu Mariju. 

2. Što se tiče spoznaje koju stječemo kontemplativna spoznaja nastaje negacije ona nam 
pokazuje transcendentalnost Božju (nadilaženje) i njemu nam pruža vrlo visoki pojam. 

U vrhovnim mističnim iskustvima se redovito koristi izraz „neshvatljivo, neizrecivo“ kao 
način za iskazati nešto od toga iskustva kako bi se naglasila veličina doživljaja. Tako i u Svetom 
pismu apostol Pavao poručuje: „Što oko nije vidjelo, što uho nije čulo, što čovjeku ne pada na 
pamet, to je Bog pripravio onima koji ga ljube“ (1 Kor 2,9) 

Pogledajmo prije svega što sve podrazumijevamo pod izrazom božanska tama, koji je uzeo 
sv. Dionizije Areopagita 

„Duša oslobođena osjetilnog i intelektualnog svijeta ulazi u tajanstvenu sferu svetog ne 
znana, i otklanjajući svaki znanstveni podatak gubi se onomu koga ne možemo vidjeti niti shvatiti. 
Ona je posve uronjena u tom predmetu i ne pripada ni sebi ni drugima. Sjedinjena sa nepoznatim 
naj izvrsnijim dijelom same sebe, potpuno se odriče znanja i crpi konačno, u tom apsolutno ne 
znanju neku spoznaju koju razum ne bi mogao niti znao steći“. 

Da čovjek dođe do te kontemplacija, treba se dakle uzdići iznad osjetilne spoznaja Boga 
koje zadobiva sam razmišljanjem, indukcijom i apstrakcijom. I to možemo Boga zapazi samo s 
najfinijim dijelom intelekta. Ali Ga ovdje na zemlji ne možemo vidjeti direktno, preostaje nam 
samo to, da Ga dohvatimo putem negacije. 

To tumači sv. Toma Akvinski još jasnije: "Od negacije do negacije duša se uspinje iznad 
najizvrsnijih stvorenja i sjedinjuje se s Bogom, koliko je samo to ovdje na zemlji moguće. Jer u 
svom sadašnjem živo nas razum nikada ne postiže to da vidi Božju bit, nego samo da upozna ono 
što ona nije. Jedinstvo se dakle našega duha s Bogom, - kakvo je moguće ovdje na zemlji - dovršuje 
kad spoznamo da Bog nadilazi najodličnije stvorove." 

Sam pojam bitka, kako ga mi shvaćamo je vrlo nesavršen da ga pripisujemo Bogu. To je 
zapravo bitak, koji naš razum pripisuje Bogu nakon što je eliminirao svaki bitak, koji poznaje. 
Tada se on nalazi u božanskoj tami i baš u njoj stanuje Bog. 

Pitamo se kako nam ta negativna intuicija može nešto osvijetliti o Bogu i na to možemo 
odgovoriti, da spoznavajući, ne doduše što Bog jest, nego spoznavajući što On nije dobivamo o 
Njemu jedan vrlo visoki pojam koji izvodi u višem dijelu duše duboki utisak Božje transcedentnosti 
i u isto vrijeme neizmjernu ljubav prema Onomu Bogu, čija se veličina i dobrota ne može ničim 
izraziti i koji jedini može ispuniti dušu. Takva nejasna i čuvstvena kontemplacija je dovoljna, 
izazove u duši, po utjecajem milosti, implicitne čine vjere, pouzdanja, ljubavi, dubokog poštovanja, 
koji ispunjaju cijelu dušu i bude u njoj općenito veliku radost. 

Bog izvodi duši i neizrecivu ljubav na neki intuitivni način daje duši razumijeti daje On i to 
jedini On najveće dobro i privlači je tako jako i neodoljivo kao što magnet privuci željezo a da joj 

pri tome ne oduzima slobode. Tada duša žarko teži za Bogom, kao što teži za srećom, ali slobodno, 
jer joj taj pogled, iako taman - ne oduzima njezine slobode. 

Tada, prema duša izlazi iz same sebe, da posve preda Bogu, i da se izgubi u bezdanu vječne ljubavi. 
I tada, mrtva za samu sebe, ona živi u Bogu a da ništa ne spoznaje i osjeća osim ljubavi, kojom je 
opijena. Ona se gubi u neizmjernosti pustinje i božanskih tmina. Ali, tu se izgubiti, to radije znači, 
naći sebe Jer duša odbacuje zapravo sve zemaljsko i ljusko, da se obuče Bogom. Ona ja. sva 
izmijenjena i pretvorena u Boga kao što željezo pod utjecajem vatre prima izgled vatre i mijenja se 
u nju. Ali bit duše koja je tako pobožanstvenjena ostaje ista kao što usijano željezo ne prestaje biti 
željezo. 

U toj je duši do tada bila sama studen, a sada je ona sva raspaljena. Iz tame prešla je u 
najsjajnije svijetlo, nekad neosjetljiva postali je sada sama nježnost... Sva nestala i iščezla na ognju 
božanske ljubavi, ona se pretvorila u Boga i neposredno se sjedinjujući s Njime sačinjava samo 
jedan duh. Nadalje oni koji se na taj način izgubili nestali u Bogu, postižu u tome različite, visine. 
Jer svaki ponire toliko dublje u dubine Božanstva, koliko se iskrenije, žarče s više ljubavi okreće 
prema Božanstvu i koliko se potpunije odriče, pritom samom traženju Boga svake osobne koristi. 

UDIO DUŠE U KONTEMPLACIJI 

Pretečena milošću Božjom, duša slobodno odgovara na Božanski poticaj. Ona se prepušta, 
da Bog zgrabi i pokreće, kao što se dijete prepušta, rukama i na to pristaje slobodno i veselo. Duša 
je u isto vrijeme i pasivna i aktivna. 

a) Ona je pasivna u tom smislu, što je nemoćna da radi samoinicijativnoj kako je to činila do 
sada. Ona više ne može - u času kontemplacija vježbati svoje sposobnosti na diskurzivni način (ne 
može razmatrati). Ona je ovisna o jednom višem počelu (početna kontemplacija), koje njome ravna, 
koje upravlja njenim pogledom, njezinim razumom i srcem prema predmetu koji kontemplira, to 
počelo joj pomaže da u predmetu uživa i da ga ljubi, koje joj šapće, što mora činiti i koje joj daje 
jaki utjecaj za djelovanje. Međutim to nije u prvim stupnjevima potpuna nemoć. Pojava vezanih 
moći nastaje postepeno i postoji potpuno samo u višim stupnjevima kontemplacije, posebno u 
zanosu. 

Tako na primjer u stanju mira, usmeno moliti i razmatrati za dušu predstavlja umor, ali nije 
posve nemoguće, u stanju potpunog jedinstva Bog zaustavlja djelovanje razuma - ne potpuno - 
sprečavajući ga da djeluje, ali sprečavajući ga da diskurzivno djeluje (razmatra). On zaustavlja misli 
i usredotočuje ih na određeni, predmet. On djeluje u tom pravcu da zamiru riječi na usnama tako, da 
ih čovjek može. izgovoriti samo . velikom mukom. 

Ali duša, koja ne može diskurzivno djelovati, kao što je mogla prije, nije zato ne aktivna, 
besposlena. Pod utjecajem božanskog podražaja ona djeluje gledajući Boga i ljubeći Ga, iako čin 
ima, koji su katkada vrlo jednostavni. Što više, ona djeluje više nego prije, jer ona djeluje pod 
utjecajem duhovne snage, koja podesetorostručuje njezine vlastite snage. Djeluje kao preobražena 
od nekog višeg bića, koje je - da se tako izrazimo - duša njezine duše, koje ju diže i nosi prema 
Bogu; to je učinak djelatne milosti (gratiae operantis), na koju sva sretna, slobodno pristaje. 

U tom nam se stanju Bog pokazuje pod jednim novim vidom, kao jedna živa stvarnost, koju 
shvaćamo nekom eksperimentalnom spoznajom koju ljudski rječnik ne može izraziti. To više nije 
induktivna ni deduktivna spoznaja, kojom, spoznajem Boga nego Ga spoznajemo jednostavnom 
intuicijom, koja ipak nije jasno gledanje Boga. Ona ostaje i dalje tamna i zbiva se kao nekim 
dodirom s Bogom, koji nam daje da osjećamo njegovu prisutnost i da uživamo u njegovim 
naklonostima. 

Nitko nije ljepše od sv. Bernarda opisao tu eksperimentalnu spoznaju: "Riječ je došla u 
mene, (nisam sposoban da izrazim te stvari) i došla je više puta. Iako me je posjetila često, nisam 

osjetio točno časa, kada je došla. Ali sam osjetio, sjećam se toga dobro, daje bila tu. Katkada sam 
mogao unaprijed osjetiti njezin dolazak, ali nikad nisam mogao osjetiti njezin dolazak ni odlazak. 
Međutim sam spoznao, daje istina ono što sam čitao, naime da u njoj živimo, da se u njoj mičemo i 
jesmo. Sretan je onaj, u kome Ona živi, koji živi za Nju i koga Ona pokreće. Ali budući, ča su 
njezini putevi nedokučivi i neistraživi, pitate me, kako sam mogao spoznati njezinu prisutnost. 
Budući da je Riječ puna života i snage, čim je prisutna, budi moju pospanu dušu. Pokreće, mekša, 
ranjava moje kao kamen tvrdo i vrlo bolesno srce. Riječ tada stane u njem čupati i rušiti, graditi i 
saditi, zalijevati, ono što je suho, rasvjetljavati ono, što je tamno, otvarati, što je zatvoreno, 
zagrijavati što je hladno, ispravljah ono što je grbavo, izravnavati ono što je hrapavo, tako da moja 
duša blagoslivlja Gospodina i da sve moje moći hvale njegovo sveto ime. Tako dakle, kad dolazi k 
meni moj nebeski Zaručnik, On ne daje osjetiti svoj, dolazak nekim vanjskim znakovima, galamom 
svoga glasa ili tutnjavom svoga koraka. Ne poznajem dakle njegovu prisutnost niti po njegovim 
pokretima, niti po svojim sjetilima, nego kako san; vam rekao - po pokretima svoga srca osjećajući 
strah od grijeha ili od tjelesnih čuvstava, prepoznajem moć njegove milosti. Otkrivajući i mrzeći 
svoje skrivene pogreške, divim se dubini njegove mudrosti. Obnavljajući svoj život iskustveno 
osjećam njegovu dobrotu i blagost i nutarnja obnova, koja je plod toga omogućuje mi, da vidim 
njegovu neizmjernu dobro tu i ljepotu"« 

Tako duša, koja promatra Riječ, osjeća u sto vrijeme i njegovu prisutnost i njegovo 
posvećujuće djelovanje. To je dakle kao neka spoznaja na sredini između obične vjere i blaženog 
gledanja, ali koja se u svojoj posljednjoj analizi svodi, na vjeru i ima dio na njezinoj tajnovitosti. 

Često duša ljubi više, što ne pozna: To je serafska kontemplacija, za razliku od kerubinske, 
gdje prevladava spoznaja. Volja postiže naime svoj učinak na drugi način, nego li razum, razum, 
spoznaje samo predodžbi, slici, jasnom obliku, koji prima od objekta. Volje ili srce odnosi se prema 
realnosti takvoj, kakva je ona u samoj sebi. I poradi toga možemo ljubiti Boga baš takvog, kakav je 
sam u sebi, iako naš razum ne otkriva, dok smo na zemlji, njegove intimne naravi. Što više, 
tajnovitost, u koju se krije, samo oživljuje našu ljubav prema Njemu i žarku zelju za njegovom 
prisutnošću. Mistik, koji ne može vidjeti Boga, žarom srca raskida tajnu, koja mu krije njegovo lice 
i ljubi Boga u sebi, u njegovoj beskrajnoj biti. Ipak, uvijek postoji neka spoznaja, koja prethodi 
ljubavi. Ako se dakle čini, daje neki mistici niječu, to je zato, što oni posebno naglašuju ono, što je 
na njih djelovalo. Ali ostaje istina, i za mistično stanje, da ne možemo ljubiti ono, čega nikako ne 
poznajemo, 

U kontemplaciji postoji neka mješavina radosti i tjeskobe. Neiskazana radost obuzima dušu, 
što uživa u prisutnosti božanskog Gosta. Tjeskoba opet zato, što Ga ne može posjedovati posve. Čas 
prevladava jedan osjećaj, čas opet drugi, prema Božjim nacrtima, stupnju mističnog života i 
temperamentima. Tako ima posebno žalosnih razdoblja, koja zovemo noćima, i razdoblja koja su 
ispunjena radostima i milinom. Ima temperamenata, koji vide i opisuju posebno iskušenje 
mističnog puta, kao sv. Ivan od Križa i sv. Franciska de Chantal, a drugi se opet s više uživanja 
obaziru na radosti i zanos kontemplacije kao sv. Terezija i sv. Franjo Saleški. 

Ta se kontemplacija ne može iskazati ni izraziti kako to mistici jednodušno priznaju, 
"Nemoguće je duši, da je raspozna, veli sv. Ivan od Križa da joj dade ime. Ona nema o njoj 
n ik akve karakteristične oznake, ne bi znala pronaći ni oblik, ni način, ni usporedbu, po čemu bi 
omogućila i drugima da upoznaju tu tako uzvišenu spoznaju, i taj tako nježni duhovni osjećaj. Tako 
da bi tajna ostala čitava i trebalo bi je uvijek otkrivati i onda, kad bi duša osjećala najveću, želju da 
se izrazi i kad bi nagomilala tumačenja. Ona je u položaju nekoga, tko bi tumačio nekomu nešto - 
posve novo o, čemu dotični nema nikakve ekvivalentne spoznaje. Dotični čovjek uočava da je 
kontemplacija tu, da mu se sviđa, ali uzalud se trudi i ne može joj pronaći niti imena, niti je opisati, 
pa radilo se u mojoj pretpostavci i osjetilnom zapažanju“. (N 11,17) 

Dva osnovna razloga tumače činjenicu daje čovjeku nemoguće opisati ono stoje iskusio. S 
jedne strane duh se nalazi u božanskoj tami i shvaća Boga samo konfuzno i nejasno, iako vrlo živo 
A s druge strane najizrazitija je pojava kod toga intenzivna ljubav prema Bogu, koju duša osjeća, 
ah i ne može opisati. 

Pogledajmo prije svega što sve podrazumijevamo pod izrazom božanska tama, koji je uzeo 
sv. Dionizije Areopagita 

„Duša oslobođena osjetilnog i intelektualnog svijeta ulazi u tajanstvenu sferu svetog ne 
znana, i otklanjajući svaki znanstveni podatak gubi se onomu koga ne možemo vidjeti niti shvatiti. 
Ona je posve uronjena u tom predmetu i ne pripada ni sebi ni drugima. Sjedinjena sa nepoznatim 
naj izvrsnijim dijelom same sebe, potpuno se odriče znanja i crpi konačno, u tom apsolutno ne 
znanju neku spoznaju koju razum ne bi mogao niti znao steći“. 

Da čovjek dođe do te kontemplacija, treba se dakle uzdići iznad osjetilne spoznaja Boga 
koje zadobiva sam razmišljanjem, indukcijom i apstrakcijom. I to možemo Boga zapazi samo s 
najfinijim dijelom intelekta. Ali Ga ovdje na zemlji ne možemo vidjeti direktno, preostaje nam 
samo to, da Ga dohvatimo putem negacije. 

To tumači’ sv. Toma Akvinski još jasnije: "Od negacije do negacije duša se uspinje iznad 
najizvrsnijih stvorenja i sjedinjuje se s Bogom, koliko je samo to ovdje na zemlji moguće. Jer u 
svom sadašnjem živo nas razum nikada ne postiže to da vidi Božju bit, nego samo da upozna ono 
što ona nije. Jedinstvo se dakle našega duha s Bogom, - kakvo je moguće ovdje na zemlji - dovršuje 
kad spoznamo da Bog nadilazi najodličnije stvorove." 

Sam pojam bitka, kako ga mi shvaćamo je vrlo nesavršen da ga pripisujemo Bogu. To je 
zapravo bitak, koji naš razum pripisuje Bogu nakon što je eliminirao svaki bitak, koji poznaje. 
Tada se on nalazi u božanskoj tami i baš u njoj stanuje Bog. 

Pitamo se kako nam ta negativna intuicija može nešto osvijetliti o Bogu i na to možemo 
odgovoriti, da spoznavajući, ne doduše što Bog jest, nego spoznavajući što On nije dobivamo o 
Njemu jedan vrlo visoki pojam koji izvodi u višem dijelu duše duboki utisak Božje transcedentnosti 
i u isto vrijeme neizmjernu ljubav prema Onomu Bogu, čija se veličina i dobrota ne može ničim 
izraziti i koji jedini može ispuniti dušu. Takva nejasna i čuvstvena kontemplacija je dovoljna, 
izazove u duši, po utjecajem milosti, implicitne čine vjere, pouzdanja, ljubavi, dubokog poštovanja, 
koji ispunjaju cijelu dušu i bude u njoj općenito veliku radost. 

Drugi element radi kojega je teško opisati kontemplaciju, je velika ljubav, koju čovjek 
osjeća u njoj, ali ne zna kako bije izrazio. 

Sv. Bernard tvrdi: „To je pjesma ljubavi nitko je ne razumije, ako ga nije poučilo 
pomazanje, ako ga nije podučilo iskustvo. Oni, koji su je iskusili poznaju je, a oni, koji je nisu 
iskusili, nemaju želje da je upoznaju nego da je osjete. To nije micanje usana, to je pjev srca. To 
nije glas usnica, to je osjećaj veselja. Tu harmoniziraju volje, a ne glasovi. Ne čuje ga se nazivan, ne 
širi se u javu, nitko ga ne čuje, osim duše koja ga pjeva i onoga, kome ga pjeva, nitko dakle osim 
zaručnika i zaručnice. To je svadbena pjesma koja izražava čisto i prekrasno spajanje duša, sklad 
osjećaja i međusobno slijevanje čuvstava. Duša, koja je početnica, koja je još dijete ili koja seje tek 
obratila, ne može pjevati te pjesme. Ona je povlaštena za duše, koje su već uznapredovale i koje su 
izgrađene, koje su ostvarenim napretkom pod utjecajem Božje milosti - postigle savršenu dob, dob, 
koja je puna zasluga, koje su stekle, i koje su - po svojim krepostima - -postale dostojne Zaručnika 44 . 

Kad je kontemplacija suha i slaba, kao u noći sjetila sv. Ivana od Križa, čovjek je nije 
sasvim svjestan. Tek kasnije proučavaj uči učinke, koje je ona izvela u duši, može se utvrditi 
njezina opstojnost. A. kad je povezana sa slašću izgleda da se ne može uvijek prijetiti ti u svoji po 
počecima dok je još slaba, jer je teško tu vidjeti neku razliku od pojednostavnjene molitve i jer se 
polako i ne opažajući čovjek prebacuje od jedne na drugu. Ali kad ona postane intenzivna, tada je 

čovjek toga svjestan. Možemo reći, da su sve nadnaravne molitva, koje je opisala sv. Terezija baš te 
vrste a kako ćemo to reći, kad budemo tumačili različite stupnjeva kontemplacije. 


Iz onog što smo do sad rekli sijedi daje glavna značajka ulivene kontemplacije pasivnost i to 
onakva kako smo je opisali i koja se sastoji u tome, da Duh Sveti dušu vodi, pokreće s na 
djelovanja a nuka i upravlja, umjesto da duša sama sebe vodi i pokreće nuka i upravlja, a da ipak pri 
tome ne izgubi slobode ni svoje djelatnosti. 

Ne možemo reći daje svijest o Božjoj prisutnosti ili prisutnost Božja koja se osjeća, bitna 
značajka kontemplacije jer toga katkada nema posebno u suhoj kontemplaciji, koju je opisao sv. 
Ivan od Križa, za vrijeme prve noći. Ali je to jedna od glavnih oznaka, jer se nalazi u svim 
stupnjevima kontemplacije, koje je opisala sv. Terezija, počevši od molitve mira pa do 
preobražajnog sjedinjenja. 

KORISTI KONTEMPLACIJE 

Te koristi još nadilaze one, što ih imamo od pojednostavnjene molitve razmatranja i molitva 
smirenosti i to zato, jer je tu duša više sjedinjena s Bogom i jer je pod utjecaj em jedne milosti, koja 
je djelotvornija. 


1. U kontemplaciji više slavimo Boga. 

a) Budući, da po kontemplacija i iskustveno doživljujemo neizmjernu Božju 
transcedentnost, ulivena, kontemplacija baca na koljena pred njegovim veličanstvom cijelo naše 
biće i omogućava nam da Ga hvalimo i blagoslivamo ne sam u času, kada Ga kontempliramo, nego 
još i preko cijeloga dana kad seje čovjek našao oči u oči s tom božanskom veličinom, ostaje i dalje 
obuzet udivljenjem i poštovanjem pred Njom. To je u toliko istina, da se takav čovjek, jer ne može 
sam u sebi zadržati te osjećaje - osjeća da prisiljenim, da pozove u pomoć sva stvorenja, da zajedno 
s njime blagoslivlju i da se zahvaljuju Bogu, kako osmo to reći malo kasnije, reći. 

b) Ti izrazi štovanja su toliko draži Bogu i toliko Ga više časte, što se oni nalaze pod 
direktnijim utjecajem nadahnuća Duha. Svetoga. On se klanja u nama, ili bolje; pomaže nas, da se 
klanjamo s osjećajima velikog žara i poniznosti. On nam omogućava, da se klanjamo Bogu takvom, 
kakav je u sebi, i pomaže nam da shvatimo da je to prema tome jedina naša staleška dužnost, i da 
smo stvoreni jedino zato, da pjevamo hvale Njemu li čast. I da bi nam pomogao, da ih pjevamo s 
više žara, napunja nam dušu novim dobrima i velikom ugodnošću. 

2. Duša se u kontemplaciji više posvećuje 

Kontemplacija zaista pruža toliko svijetla, toliko ljubavi i kreposti daje možemo s pravom 
nazvati skraćenim putenu da postignemo savršenost. 

a. Kontemplacija nam omogućava, da spoznamo Boga na neki neiskazani način, koji vrlo 
posvećuje dušu. Tada Bog, mirno u dnu duše, priopćuje joj mudrost i spoznanje ljubavi, bez 
specifičnih čina, iako katkada dopušta i takve čine ali kratkotrajno. Ova spoznaja jako posvećuje, 
jer nam ona omogućava, da iskustveno spoznamo, što smo prije naučili čitajući ili osobnim 
razmišljanjem, i što nam pomaže, da vidimo jednim zaokruženim pogledom što smo prije analizirali 
postepenim činima. 

To vrlo lijepo tumači sv. Ivan-od Križa: „Bog u svojem jednom jedinom i jednostavnom 
bitku ima sadržaje sve kreposti i svu veličinu svojih Božanskih svojstava. On je svemoguć, mudar i 
dobar; milosrdan, pravedan i jak. On je ljubav, itd. da ne nabrajamo svojstva i neizmjerne 
savršenosti, kojih ni ne znamo. A budući da je sve to u njegovom jednostavnom bitku, ako se s 

dušom sjedinjuje, i ako se udostoji, da joj se očituje, tada ta duša opaža distinktno u Njemu sve 
njegove kreposti i svu njegovu veličinu... I kako je svaka od tih stvari sam Bitak Božji, u jednoj od 
njegovih Hipostaza, koje su ili Otac ili Sin ili Duh Svet i kako je svako od njihovih svojstava sam 
Bog, i kako je Bog neizmjerno svijetlo i neizmjerna božanska vatra... događa se, da svako od 
njihovih svojstava ima ih neizmjerno - i da svaka od njihovih kreposti, osvjetljuju dušu i daju joj 
žar, kao i Bog". (P 3,1) 

Sada možemo razumjeti i ono, što veli sv. Terezija: A kad Bog obustavi razum i zaustavi mu 
djelatnost, dade mu nešto, što će ga zapanjiti i čime će se baviti, pa će bez promišljanja više 
razumjeti, dok bi izmolijo Vjerovanje, nego što mi možemo spoznati sa svim svojim zemaljskim 
naporima u mnogo godina". 

Ima bez sumnje slučajeva, kada svjetlost nije tako jasna, gdje ona ostaje nejasna i konfuzna. 
Ali i tada ona živo djeluje na dušu, kao što smo to već izložili. 

b. Ali kontemplacija posebno budi veliku i žarku ljubav koja se prema sv. Ivanu od Križa, 
karakterizira posebnim osobinama. 

Duša prije svega ljubi Boga, ne sama po sebi, nego po Njemu. To je divljenja vrijedna 
osobitost te ljubavi jer duša tako ljubi po Duhu Svetome, kao što se ljube Otac i Sin. To i sam Sin 
Božji izjavljuje u Evanđelju po Ivana: ”... da ljubav, kojom si mene ljubio, bude i u njima, i ja u 
njima 

Druga je osobitost te ljubavi, da duša ljubi Boga u Bogu. Budući da se u toj žarkoj ljubavi i 
jedinstvu duša gubi u ljubavi prema Bogu i Bog se predaje duši a velikim žarom. 

Treća osobitost te najveće ljubavi je u tome, što duša u tom stanju ljubi Boga radi, onoga, 
što je On u Sebi, to znaci, da Ga ljubimo ne samo zato što se On prema njoj pokazuje plemenitim, 
dobrim i slavnim, nego Ga ljubi mnogo žarče radi toga, što je On takav u sebi, po svojoj biti. 

Možemo nadodati sa sv. Franjom Saleškim daje ta ljubav prema Bogu toliko žarča što se 
temelji na stanovitoj eksperimentalnoj spoznaji. Isto kao što netko, "koji svojim jasnim, pogledom 
osjeća i proživljuje ugodno svijetlo divnoga sunca pri izlazu više ljubi to svijetlo od slijepca od 
rođenja, koji ga poznaje samo po opisivanju, tako isto i onaj, koji uživa u po kontemplaciji, 
spoznaje ga mnogo bolje, nego li onaj, koji Ga spoznaje samo studijem, jer nam iskustvo stanovito 
dobro čini mnogo dražim i ugodnijim, nego li sve znanosti, koje bi nam o njemu mogle nešto reci". 

Tako je na primjer - nadodajte isti svetac sveta. Katarina Đenovska ljubila Boga više nego li 
suptilni teolog Ocham. Ovaj Ga je bolje poznavao po znanosti, a ona opet po iskustvu i to ju je 
iskustvo dovelo još bliže serafskoj ljubavi. 

Povećana ljubav olakšava kontemplaciju, a ova opet sa svoje strane povećava ljubav. Jer ta 
ljubav, nakon što je u, nama probudila kontemplativnu pažnju; ta pažnja opet rađa sa svoje strane 
većom i žarčom ljubavlju koju konačno kruni savršenost, kad uživa u onom, što ljubi... ljubav opet 
sili oči da gledaju sve pažljivije ljepotu ljubljenog dobra, a pogled sili srce da ljubi sve žarče. Tako 
tumačimo, zašto su Sveci toliko ljubili. 

c. Tu ljubav prati vježbanje, u jednom višem stupnju, u svim moralnim krepostima, posebno 
u poniznosti, slaganju s voljom Božjom i svetom ravnodušnosti, a prema tome i u veselju i 
duhovnom miru, pa i u kušnjama - katkada, strasnim i velikim kakva doživljavaj u mistici. To 
ćemo vidjeti u pojedinostima, kad budemo govorili o različitim stupnjevima kontemplacije. 

BLIŽI POZIV NA KONTEMPLACIJU 

Ostavljamo po strani pitanje, koje je prijeporno, to jest za sada, ostavljamo po strani pitanje 
općem i daljnjem pozivu svih krštenih na kontemplaciju. Ostajemo koliko je to samo moguće na 
području činjenica , i želimo ispitati ova dva pitanja: 

1. Komu Bog općenito daje milost kontemplacije 

2. Koji su znakovi poziva na kontemplaciju 

1. Komu Bog općenito daje milost kontemplacije 

Budući da je kontemplacija - kako je rečeno dar p svojoj biti darovan bez ikakvih zasluga. 
Bog .ga daj e kome hoće, kada hoće i onako, kako hoće. Ipak, govoreći onako općenito i govoreći o 
normalnom načinu. On ga daje samo dušama, koje su na to dobro pripravljene. Iznimno i samo 
izvanredno, daje ga katkada i dušama, koje nemaju kreposti, da b ih iščupao iz đavolskih šapa. 

Ovako to opisuje sv. Terezija: "Ima duša, koje Bog znade pridobiti za se svojim darovima. 
On ih gleda, kako su prepuštene svojim velikim zabludama u lošem su stanju, bez kreposti, a ipak 
im daje svoje milosti, utjehe, iskazuje im nježne osjećaje, koji počinju buditi njihove želje. Katkada 
im što više, daje da stupe na put kontemplacije. Ah tom je rijetko i ne traje dugo. On tako djeluje - 
ponavljam da vidi, da li će se one htjeti radi te milosti tako raspoložiti da često uživaju u njegovoj 
prisutnosti 14 . (P 16,..) 

Ima povlaštenih duša, koje Bog zove na kontemplaciju od njihova djetinjstva. Tako na 
primjer sv. Ružu Limsku, i u naše vrijeme sv. Tereziju od Maloga Isusa. Ima ih opet i drugih, koje 
su na taj put dovedene, i na njemu tako naglo napreduju, da izgleda, da taj napredak nije u razmjeru 
s njihovim krepostima. 

To ovako pripovijeda sv. Terezija tvrdi: "Ima jedna duša, koje se sjećam u ovaj čas, u tri 
dana Bog ju je obdario i obogatio tolikim darovima, da bih ja to smatrala nemogućim, da mi već 
višegodišnje iskustvo, povezano s neprestanim napretkom, nije tu stvar učinilo vjerojatnom, Jedna 
druga, bila je tu za tri mjeseca. Obadvije su bile još vrlo mlade. Vidjela sam opet i drugih, koje su 
primile tu milost tek nakon duga vremena... Ne možemo postavljati n ik akvih ograničenja tako 
velikom Učitelju i koji nas tako želi obasuti svojim dobrima". (Misli 6.) 

Ali općenito govoreći i govoreći o normalnom zbivanju, Bog prvenstveno zove na 
kontemplaciju duše, koje su na to pripravljene svojim potpunim odreknućem od svijeta, svojim 
vježbanjem u krepostima i u mislenoj molitvi, osobito u afektivnoj mislenoj molitvi. 

To je nauka sv. Tome Akvinskog, koji uči, da do stupnja kontemplacije možemo doći samo 
nakon što smo umrtvili svoje strasti i vježbali se u moralnim krepostima. 

Sveti Ivan od Križa tvrdi to isto. On razlaže tu nauku na dugo i široko u svojem djelu Uspon 
na goru Karmel i u djelu Tamna noć duše i pokazuje, da se treba vježbati u najpotpunijem i 
najopćenitijem odricanju, želi li duša doći do kontemplacije, i nadodaj e, daje razlog zašto ima tako 
malo kontemplativaca, u činjenici, d ih je jako malo, koji su se posve odrekli samih sebe i stvorenja: 
"učinite tako - nadodaje on - da duša bude stavljena u čistu duhovnu neovisnost, i tada - nakon sto 
je postala čista i jednostavna - pretvorit će se u jednostavnu i čistu mudrost Božju, i taje Sin Božji". 
(U II, 13) 

Sveta se Terezija na to često vraća i na posebni način preporučuje poniznost: "učinite 
najprije ono, što smo savjetovali stanovnicima prijašnjih odaja, -a zatim: poniznost! Poniznosti 
Samo po njoj Gospodin ispunja, sve naše želje... Moje je mišljenje, da Bog izabire, da obdari 
kontemplacijom, one osobe, koje su se odrekle svijeta jer ako to nisu učinile, njihovo ih stanje u 
tom priječi, barem svojom željom. On ih tada poziva, da se na neki posebni način bave nutarnjim 
stvarima. Uvjerena sam i u to da Bog - ostavimo li Ga, da djeluje po svojoj slobodnoj volji, ne će 
ograničiti svoju darežljivost prema dušama., koje je očito pozvao da se više popnu“. (Z IV, 2,3) 

Glavne kreposti, koje treba vježbati su slijedeće: 

a. Veliku Čistoću srca i potpuno odricanje od svega, što bi čovjeka moglo navesti na grijeh i 
uznemiriti dušu. Kao primjere navika nesavršenosti koje smetaju savršenom jedinstvo s Bogom sv. 

Ivan od Križa nabraja: "brbljavost, laganu povezanost uz nešto, koju čovjek ne mari raskinuti kojom 
je privezan uz neku osobu, uz kakvo odijelo, uz knjigu uz kakvu sobicu kakvo jelo, koje čovjek 
više voli, pa male familijarnosti i male privezanosti uz ono, što čovjeku godi, pa konačno želja sve 
znati i sve čuti i druge znatiželje ovakve vrste". On daje tome razlog: »Nije toliko važno, da li je 
kakva ptica vezane za nogu tankim, koncem ili debelom špagom. Ona će moći odlediti samo onda, 
kada to raskine... Isto je tako i s privezanostima duše. Ona se uzalud vježba u krepostima, treba da 
bude slobodna, prije nego dođe do sjedinjenja 14 (U 1,2) 

b. Druga krepost, koja se traži, je čistoća duha. To znači mrtvenje u znatiželji, koja 
uznemiruje i zbunjuj e dušu, rastresa je i raskida na sve strane, eto zašto oni koji - po svojoj 
staleškoj dužnosti moraju mnogo čitati ili studirati moraju često mrtvi ti svoju znatiželju i zaustaviti 
se od vremena do vremena, da bi očistili, svoju nakanu sveli sve svoje studije na ljubav prema 
Bogu. 

Ova čistoća zahtijeva, da znademo katkada umanjiti, ili u zgodno vrijeme posve pustiti na 
stranu djelovanje razuma, kod molitve i pojednostavniti svoja čuvstva da bismo došli malo po malo 
do pojednostavnjenog čuvstvenog gledanja Boga. U’ tom predmetu sv. Ivan od Križa oštro napada 
nevjeste duhovne vođe koji - poznavajući samo diskurzivno razmatranje - žele obvezati sve svoje 
pokornike, da neprestano, paze na to da djeluju njihov e moći. 

c. Nadalje se traži velika čistoća volje koja se zadobiva mrtvljenjem, vlastite volje i svetim 
odricanjem. 

d. živa vjera, koja nam omogućava, da živimo u svemu prema načelima evanđelja. 

e. Religiozna šutnja koja nam pomaže da pretvorimo sve svoje čine u molitvu. 

f. Konačno i na posebni način se traži plemenita i žarka ljubav, koja ide sve do vlastitog 
žrtvovanja samoga sebe i koja veselo prihvaća sva iskušenja. 

ZNAKOVI BLIŽEG NEPOSREDNOG POZIVA NA KONTEMPLACIJU 

Kad se je tako jedna duša pripremila za kontemplaciju, svjesno ili nesvjesno - dolazi čas, 
kada joj Bog daje razumjeti, da mora napustiti diskurzivna razmatranje. A sveti nam Ivan od Križa 
(133) veli, da ima tri znaka koji obilježavaju taj čas: 

1. Razmatranje postaje nepraktično, mašta ostaje nepokretna, uživanja u toj vježbi je nestalo, 
i slast, koju je nekad u duši budio predmet, uz koji se je povezivala mašta, promijenila se je u 
suhoću. 

Tako dugo dok čovjek osjeća tu slast, i dok može prelaziti iz jedne misli na drugu u 
razmatranju, ne treba ga napustiti osim u času,- kada duša osjeća mir i spokojstvo, u čemu će biti - 
riječ uz treći znak. 

„Razlog nedostatka tog uživanja leži u tome - nadoda je Svetac - što je duša već izvukla iz 
božanskih stvari gotovo posve ono duhovno dobro, koje je mogla iz njih izvući pomoću 
diskurzivnog razmatranja. Ona se više ne zna time baviti, slast i uživanje se više ne vraća. Potreban 
joj je dakle neki novi način“. (U XII) 

2. Drugi se znak očituje u potpunom nedostatku želje da čovjek usredotoči bilo maštu bilo 
sjetilo na bilo koji posebni predmet nutarnji ili vanjski. 

Ne velim, da mašta, ne će više dolaziti do izražaja u lutanju amo tamo, što je njoj vlastito -1 
koja djeluje bez naprezanja i u dubokoj sabranosti, - nego velim, da duša ne će imati nikakve želje 
da se namjerno usmjeri na vanjske predmete. 

To ovako tumači Svetac: "U tom se novom stanju događa da duša kada se dade na mislenu 
molitvu sliči nekomu, koji ima uza se vode i uživajući pije bez napora, a ne mora je crpsti cijevima 
starih dozivanja u pamet forma i figura. Čim se takva duša stavi u Božju prisutnost, odmah se nalazi 
u čustvenoj spoznaji, miru sreći i ona tu gasi svoju žeđ za mudrošću, ljubavi i užitkom. Nije dakle 

nikakvo čudo, da takva duša osjeća teret, i neraspoloženje, ako je netko sili, da se prihvati 
razmatranja, kad ona već osjeća taj mir. Njezin je slučaj sličan slučaju djeteta, koje siše mlijeko iz 
prsiju, što mu ih daje majka. I kad ga majka odvikne od prsiju, ono se baca, nastoji opet svojim 
ručicama doći do prsiju i da opet nastavi, da se nadoji". 

3. Najodlučniji znak je ovaj: Duša uživa u tome da se sama nađe s Bogom, ona usmjeruje 
prema njemu svoju čuvstvenu pažnju bez posebnog razmišljanja s unutrašnjim mirom, tišinom i 
lakoćom bez pravih diskurzivnih čina vježba moćiju - razuma, volje i mašte - povezivanjem ideja. 
Ona se zadovoljava općom i čuvstvenom spoznajom i pažnjom, o kojoj govorimo. Bez posebnog 
zapažanja druge stvari“. 

"Ona se očituje katkada tako tiho, nježno, tako suptilno, osobito kad je doista čista, nutarnja 
i savršena kad je uistinu duhovna i nutarnja, daje duša kada je posjeduje - ne zapaža iskustveno ne 
doživljava. I posebno dolazi slučaj prema nama - kad je ta spoznaja u sebi posebno jasna, čista, 
jednostavna i savršena. Prodirući posve u čistu dušu, ona je strana spoznajama i pojmovnih, koji su 
partikularni. koji mogu spoznajama i pojmovima djelovati na razum i na osjetila. A kako ta 
spoznaje nadilazi u čistoći, jednostavnosti i savršenosti sve druge razum je ne zapaža i ne vidi ništa 
osim nejasnoće. Naprotiv kad je ta spoznaja manje čista i manje jednostavna, razum je smatra 
jasnom i prihvatljivom, zbog omota inteligibilnih fonna, koje ona u sebi nosi i koje se prilagođuju 
zapažanju razuma ili sjetila“. 

To svetac tumači jednom usporedbom: kad kakva sunčana zraka prodre kroz prozor, mi je 
toliko bolje vidimo, što ima više prašine u toj sobi. Kad u sobi nema čestica prašine, tada manje 
vidimo i zraku. Tako je isto i s duhovnom svjetlošću: što je ona življa i čišća, ona je i manje 
vidljiva, tako da duša misli, da je u mraku. Ako je naprotiv puna slika koje se daju shvatiti, lakše se 
može zapaziti i duša drži,., daje bolje rasvijetljena. 

Primijetimo ovdje, zajedno sa sv. Ivanom od Križa, da sva ova tri znaka moraju postojati 
zajedno, da bismo posve sigurno mogli napustiti razmatranje i prijeći na kontemplaciju. Nadodajmo 
s istim svecem - da je korisno u prvo vrijeme, kad čovjek obavlja kontemplaciju, da katkada opet 
obavlja i diskurzivno razmatranje. To što više postaje i potrebno, ako duša opazi daje besposlena 
miru kontemplacije. Onda se razmatranje i nameće, sve dok duša ne stekne naviku, kontemplacije. 

ŽELJA ZA KONTEMPLACIJOM 

Budući da je ulivena kontemplacija izvrsno sredstvo savršenosti, dopušteno je, da je 
priželjkujemo, ali samo ponizno, i uvjetno, sa svetim predanijem u volju Božju. 

Da je možemo želiti, slijedi iz njezinih velikih koristi kako je bilo govora u broju 
kontemplacija je kao zalijevanje, po kojem rastu kreposti, jačaju i gdje one dobivaju svoju zadnju 
savršenost. 

Ali je potrebno, da ta želja bude ponizna, to jest, popraćena uvjerenjem, da smo toga vrlo 
nedostojni i željom, da se njome poslužimo samo Bogu na slavu i na dobro duša. 

Ona mora biti i uvjetna to znači, posve prepuštena volji Božjoj Ne smijemo je dakle ni silom 
željeti, niti si je utvarati. Moramo imati na pameti, da ona u redovitom slučaju pretpostavlja 
vježbanje u moralnim i bogoslovskim krepostima, i da bi bilo' preuzetno, da je čovjek želi, a da se 
nije prije toga vježbao u krepostima, koje smo naveli. Treba osim toga imati na pameti i to, da - ako 
kontemplacija čovjeku donosi neiskazane radosti - donosi također i strašne kušnje, koje mogu 
podnijeti samo odvažne duše dakako uz milost Božju. To ćemo još bolje pokazati, kad budemo 
detaljnije govorili i opisivali različite stupnjeve kontemplacije. 

SAŽETAK O RAZLIČITIM STUPNJEVIMA KONTEMPLACIJE 

Ulivena kontemplacija nije kod svih jednaka. Bog, kojemu se svidjela, da na različiti način 
dijeli svoje darove, i da ih prilagođuje, različitim temperamentima i karakterima, ne stavlja svoje 
djelovanje u ukočene okvire i zato, kad čitamo mistike, nalazimo različite oblike kontemplacije. 

Ipak, izgleda točno, da i u tom mnoštvu postoji neko jedinstvo, koje je omogućilo duhovnim 
piscima da svrstaju u stupnjeve različite oblike, kojima prolaze mistici. 

Ne ćemo ovdje iznositi različite podjele koje su iznijeli različiti pisci. Držeći se zajedničkog 
gledišta u kojem se svi slažu, razlikuju manje ili više brojne stupnjeve i katkada uzimaju kao 
različite stupnjeve ono, što u stvari predstavlja samo različite oblike jednog te istog stanja. 

Kako su sv. Terezija i sv. Ivan od Križa dva velika učitelja mističnog sjedinjenja, držat 
ćemo se razdiobe, koju oni daju, kušajući da jedno i drugo zajedno hannonični povežemo. Različiti 
su stupnjevi kontemplacije obilježeni sve većim i većim uplivom Boga na dušu a mogu se svesti na 
četiri stupnja. 

1. Kad Bog u motrenju dohvati onaj viši dio duše, volju i razuma, puštajući da se nutarnje 
naše sposobnosti mašta i pamćenje drže svoga naravnog djelovanja, to je molitva smirenosti. 

2. U kontemplaciji kod molitve sjedinjenja sve duševne moći, uključujući maštu i sjećanje 
su zahvaćene Bogom, dok su nezahvaćena vanjska tjelesna sjetila. 


3. Ako pak zahvati kontemplacija u isto vrijeme i nutarnje moći i vanjska osjetila, tada je to 
molitva ekstatičnog sjedinjenja - zanosno sjedinjenje, koje nazivamo duhovnim zarukama jer u 
jednom od tih zanosa Bog obećava duši da će se s njim trajno sjediniti. Dakle kod zanosa čak i 
vanjske moći, naša sjetilna spoznaja. Duša je tako uronjena u Boga da zaboravlja, ne vidi i ne osjeća 
vanjski svijet. Živi u zanosu, extazi, neosjetljiva je za pojavni svijet. 

4. Na vrhuncu je molitva trajnog sjedinjenja duše sa svojim Stvoriteljem u ulivenoj 
kontemplaciji- duhovni brak ili duhovno vjenčanje. Jer na neki način duša se pretapa u Boga, ta 
kontemplacija zove se i "molitva preobraženja". Izvršuje se potpuno obostrano predanje: duše 
Bogu, Boga duši. Čovjek je pobožanstvenjen u najvećoj mjeri mogućoj na zemlji. Prestaju kušnje i 
"noći", želje i nemiri. Sada su rijetke čak i extaze, jer je savršenome život s Bogom na neki način 
ušao u krv. Nema više egoizma, svijet je savršenome mrtav, a Bog sve. U duši vlada pravi božanski 
mir, vedrina, sreća. Nepomućeno blaženstvo u najvećim patnjama. Kao da su se duša i tijelo 
konačno našli u svojoj punoj hannoniji. Brišu se međaši između neba i zemlje. Čovjek je na 
vrhuncu zemaljske svetosti. Dušu još čeka posljednje i konačno sjedinjenje, ono na nebu - blaženo 
gledanje Boga. 

4. 2. Nauk sv. Ivana od Križa o ponašanju duše u razdoblju prijelaza između tamne 
noći sjetila i tamne noći duha 

Otkako je duša izašla iz suhoće "Noći osjetila", Bog joj, prije nego li će je staviti u ovu 
daleko strahovitiju i očišćavajuću "Noć duha", udjeljuje dosta dugo vremensko razdoblje odmora i 
utjehe. 

Ovo prelazno razdoblje može trajati i mnogo godina... u koje vrijeme duša s mnogo lakoće 
ulazi u motrenje vedro i zaljubljeno. .. bez zamornog razmišljanja... 

Nutarnji užitak, koji kroz ovo vrijeme duša polako uživa u svom duhu, odrazuje se i na 
osjetila koja, očišćenija nego li u prošlosti nanovo osjećaju s većom lakoćom ove nutarnje užitke. 

Međutim, budući da čišćenje još nije savršeno (manjka mu u stvari glavni dio, tj. čišćenje 
duha), ono će trebati podnijeti i iskušenja, suhoće, napasti, tame i tjeskobe katkada intenzivnije od 
onih kroz koje je prošla; ipak ne će trajati više od nekoliko sati ili nekoliko dana te samo najavljuju 
"Noć duha" koja će nenadano nastupiti". (2 TN 1) 

U ovom razdoblju duša može upasti u fatalnu zabludu koja ju može veoma unazaditi na putu 
sjedinjenja s Bogom: riječ je o iluziji koju ima o sebi, smatrajući se od sada svetom. 

Zbog toga sv. Ivan od Križa naglo vraća dušu u stvarnost podsjećajući je na to kako svi 
učinjeni napori i sve primljene milosti nisu do sada uspjele daje sjedine s Bogom u čistoći ljubavi; 
one su je pripremile tek na negativan način na to sjedinjenje uklanjajući najgrublje zapreke. 

Zaista, u "Pasivnoj noći osjetila", sjetilne su navezanosti očišćene tek površno, sačuvavši još uvijek 
duboke korijene pače i onda ako se duša ne obazire na njih. Ovo korijenje iz kojega bi neočekivano 
iznova mogli izbiti izdanci svih navezanosti prema stvorenim radostima, istrijebiti može istom 
najstrašnija 'Pasivna noć duha" koja slijedi za njom. 

Brojne duše u ovom razdoblju imaju također viđenja ili objave Isusa ili svetih, katkada 
vjerodostojne, ali mnogo češće izazvane "od đavla i naše vlastite mašte". (2 TN 2) 

Na taj način u njima se uvrježuje iluzija da će u buduće biti svete te ih vodi k tomu da izgube 
poniznost i sveti Božji strah koji je "ključ i čuvar svih kreposti".(Id.) 

Pravi način ponašanja kod takvih fenomena je onaj kako nam ga sv. Ivan od Križa opetuje 
(sve do mučnine u želucu) u drugoj knjizi "Uspona na Goru Karmel" i koji ovako sažima za 
upotrebu ispovjednicima: 

"Neka ove duše vode u vjeri, poučavajući ih blago da svoje oči odvrate od svega (tj. viđenja, 
itd.), učeći ih kako treba odvojiti želju i duh za njima da bi napredovale u savršenosti. 

Neka im poruče kako su jedno djelo ili jedan čin volje učinjeni s ljubavlju ugodniji Bogu od 
svih viđenja i priopćenja koja bi mogle primiti s neba... te da su mnoge duše koje nemaju ove 
milosti neusporedivo naprednije od drugih koje ih imaju u izobilju". (2 US 22) 

A u trećoj knjizi "Uspona" dodaje: 

"U svim viđenjima nagovorima ili objavama, duša treba nastojati da im ne pridaje važnosti, 
već da njima gleda Božju ljubav na koju one pobuđuju iznutra. Ne treba svraćati pažnju na užitak, 
slast, izgled, nego na ljubav koju one prouzrokuju". (3 US 13) 

Nalazimo se ovdje osim toga, kako se to vidi, potpuno u učenju "Nada y Todo", učenju 
"Ništa i Sve" te u jednostavnom i lišenom vježbanju bogoslovnih kreposti. Sve ostalo nema više 
težine na Božjoj vagi. Bog, ako hoće, uvodi dušu koja je doprla do ove točke, u tunel "Noći duha" 
gdje će joj za jedinog vodiča ostaviti svjetiljku vjere koja je tamna ali i vrlo sigurna. 

4. 3. Mistika i mistično iskustvo kao takvo 

A što je mistika? Promatrano studijski, to je onaj dio duhovnog bogoslovlja koji se bavi 
oblicima ulivene kontemplacije. Uzeta životno, to je novi i najviši način spoznaje Boga na zemlji. 
Sastoji se u nadnaravnom i neposrednom iskustvu božanskoga, u doživljaju Apsolutnoga. Mistika je 
intimna spoznaja transcendentalnoga svijeta. Religiozni doživljaj najvišeg reda. Časovito 
ujedinjenje s Bogom, prije smrti, dakle u tijelu. Prate ga estetski, emocionalni, intelektualni, a često 
i fiziološki elementi, tako da obuhvaća čitava čovjeka. Mistik se osjeća sjedinjen s Bogom po 
nadnaravnom gledanju i iskustvu, oslobođen od svojih ograničenosti i uzdignut nad sama sebe. 
Mističko doživljavanje je puni rascvat milosnog života u kršćanskoj duši, kruna sveg asketskog 
nastojanja. To je zemaljski predujam nebeske sreće. Uvod u blaženo gledanje. 

Mistika je vjerski prafenomen, poznat svim religijama (taoizam, brahmanizam, zen, orfejski 
i dionizijski misterij, gnosis/. To je tzv. "naravna mistika" . U bilo kojem obliku da nam se 
predstavlja, naravna mistika se nalazi na krivom putu, jer drži da čovjek može sam po sebi, svojim 
naravnim sposobnostima, izvjesnim metodama i određenim tehnikama - većinom tajnovitim i 
simboličnim - postići sjedinjenje s Božanstvom. Zanimljivo je da Stari Zavjet ne zna za mistiku. 
Bog se ljudima objavljuje, proroci imaju vizije i nadahnuća, ali nikada u privatne ili mističke svrhe. 
Evanđelja govore o eshatološkom, ali ne o mističkom sjedinjenju s Bogom. Kod Ivana se naslućuju 
prvi mistički elementi. Pavao ima mističke zanose, ali o njima nerado govori (II Kor. 12, 2). 
Njegova mistika je pneumatska i eshatološka. 

Prvi kršćani se bore s krivim gnostičkim misticizmom. Kršćanska mistika dobiva svoj 
zamah nastankom monaštva. Ali već Kasijan upozorava: nema mistike bez asketskog života. 
Areopagita stvara kršćansku mističku terminologiju. U srednjem vijeku se pojavljuju dva mistička 
pravca (dominikanski i franjevački) i veliki broj duša obdarenih mističkim znakovima (sv. Franjo 
Asiški, sv. Brigita, dvije Mehtilde, sv. Katarina Sijenska., sv. M. M. Pazzi, Tauler, bi. H. Sušo, sv. 
Ignacije Loyola., sv. Terezija Avilska, sv. Ivan od Križa...) U novije doba su poznati kao mistici: sv. 
Ivan Vianey, sv. Mala Terezija, bi. Elizabeta od pr. Trojstva, Ch. de Foucauld, G. Galgani, 
Newman, K. Emmerich, Edith Stein i dr. Mistički se doživljaji mogu teško izreći ljudskim jezikom. 
U tu svrhu se mistici obično služe slikama, simbolima i metaforama. 

Objekt mističkog iskustva je gledanje sakrivenog Boga. Premda je u sebi "svjetlo", na zemlji 
nam Bog ostaje sakriven . Bog naime nije predmet naših sjetila niti ga preko njih možemo upoznati. 
Uza sve to - kako tvrdi većina teologa - svi su kršćani pozvani na mistički život. Mnogi ga, doduše, 
nikada ne postignu. Pače niti svi sveci (npr. mučenici). Postoji i velik broj mistika koje Crkva nije 
kanonizirala. Neki od njih su imali samo kratkotrajne i prolazne mističke doživljaje, a neki su 
uživali trajna mistička stanja ("duhovne zaruke"). 

Mistika promatrana kao teološko istraživanje dio je teologije duhovnosti koja se bavi 
ulivenim i nadnaravnim dijelom puta duhovnog iskustva do kojega vjernik ne može doći nikakvim 
svojim nastojanjem jer se radi o čistom Božjem daru. A ako govorimo o mistici kao mističnom 
iskustvu, onda je to novi i viši stupanj spoznaje i sjedinjenja s Bogom na zemlji, a sastoji se od 
nadnaravnoga i neposrednoga iskustva Božje prisutnosti u duši. Mistična duša živi u potpunom 
predanju i osjeća se vođena Duhom Svetim, sjedinjena s Bogom po nadnaravnom kontemplativnom 
motrenju i iskustvu, uzdignuta iznad same sebe, preobražena u Krista. 346 Put kojim Bog vodi dušu 
do vrhunaca mističnog iskustva obično počinje iskustvom početne kontemplacije i pasivnih čišćenja 
duše u tamnim noćima u kojima Bog ulijeva svoj Duh u dušu, a ona ga ne može potpuno prihvatiti 
zbog vlastite nepročišćenosti. U tom iskustvu duša doživljava duhovni život kao pasivno iskustvo, 
tj. svojim molitvama, naporima volje i razuma ne može u ta iskustava niti ući, niti iz njih pronaći 
izlaz, nego ih prihvaća i prikazuje Bogu čekajući da on učini svoje djelo u njoj. Kontemplativna 
molitva u kojoj se Bog očituje i daruje duši je sastavni dio čišćenja i preobraženja duše, prati je i 
duhovno jača u svim iskustvima prolaska kroz tame i suhoće, pa i onda kada se osjeća ostavljenom, 
ta dinamika prati dušu sve do sjedinjenja. 

Osim karmelskih svetaca i sv. Alfons Liguori navodi i rast same kontemplativne molitve 
koji od početnog stupnja molitve sabranosti ili čisto kontemplativnog mirovanja, preko pozitivne 
(potvrdne) i negativne (niječne) kontemplacije, kontemplacije nadnaravne sabranost i smirenosti 
(mira), te negativne kontemplacije jasnog potamnjenja vodi dušu do mističnog sjedinjenja s Bogom. 
A i u samom sjedinjenju svetac ukazuje na rastuću dinamiku triju vrsta sjedinjenja s Bogom te 
razlikuje: jednostavno sjedinjenje, sjedinjenje zaručništva u kojem duša sjedinjenje s Bogom još ne 
kuša kao trajno stanje, i duhovni brak kao vrhunac mističnog preobraženja u kojem duša kuša 
sjedinjenje s Bogom kao trajno mistično stanje. Upravo o tom vrhunskom mističnom iskustvu je 
sv. Ljudevit govorio kada je kazao prijatelju Blainu da osjeća u duši trajnu Isusovu i Marijinu 
prisutnost. 

Taj postupni duhovni rast u iskustvu mističnog sjedinjenja s Bogom može se karakterizirati 
kao pojednostavljenje cjelokupnog duhovnog života. Duša koja kroči tim putem, doživljava ljubav 
prema Bogu i sjedinjenje s njime kao isključivu privlačnost, kao žarku želju i čežnju za Bogom koja 
se kuša kao jedna vrsta nutarnjeg mučeništva te ljubav postaje primarni motiv svih svojih 
nastojanja. 


346 C.V. Truhlar, L’esperienza mistica, Rim, 1985., Izvrsna studija o svim bitnim elementima mističnog iskustva; J. 
Jaegen, Mistični život milosti, Split, 1983., donosi opis rastućeg mističnog iskustva sve do vruhnaca mistike ili 
mističnog braka. 

347 Sv. Alfons Liguori, nav. dj. str. 24-45. Na samo njemu svojstven genijalno jednostavan način opisuje teme koje smo 
ovdje spomenuli. 

Ako bismo htjeli općenito opisati mistično iskustvo, onda treba kazati da se radi o 
neposrednom iskustvu sjedinjenja s Bogom gledanog kao prisutnog i transcendentalnog. To 
iskustvo duša živi u potpunom predanju, a doživljava ga kao čisti Božji dar koji je zahvaća i 
potpuno preobražava u sjedinjenju bića, života, djelovanja po ljubavi s Bogom. Duša ima potpuni 
osjećaj Božje prisutnosti kao novost u duhovnom životu koji je preobražava, osjećaj pasivnosti ili 
besplatnog dara tog iskustva, te osjećaj neizrecivosti kako se Boga daruje ili objavljuje, ili onoga 
kako to ona sama proživljava te korištenje simbola i slika da bi to izrazila. 

Uz mistična iskustva se obično povezuju i posebni mistični fenomeni kao što su viđenja, 
nutarnji govori, krvarenja, izbijanje svjetla, stigme, lebdenja, bilokoacije i druge slične pojave koje 
su samo popratne stvari i manifestacije mističnog iskustva, nipošto bit mistike, a još manje bilo 
kakav dokaz svetosti osobe. Bit mistike nije u tim fenomenima koji kod nekih mistika mogu 
potpuno izostati kao kod sv. Terezije od Djeteta Isusa ili sv. Dominika Savia. 

Srž mistike je neposredno, izravno i osobno ulijevanje Boga u dušu koji osobno čisti, 
prožima, preobražava, misli, volju, osjećaje, pamćenje i maštu te sjedinjuje duše sa sobom po 
ljubavi. Ni mistična iskustva nisu sva ista. Ona se razlikuju po naglascima i opisima samoga 
iskustva. 

Tipologiju mističnoga iskustva možemo podijeliti u tri velike skupine prema dominantnim 
naglascima, a u opisu jednoga mističnoga iskustva mogu biti prisutni elementi iz drugih skupina. 
Prva je mistika usredotočena na objekt svoga iskustva. 

U tu skupinu spadaju: kozmička mistika u kojoj je naglašen skladan odnos sa stvorenim 
svemirom; spekulativna ili intelektualna mistika koja naglašava misaoni, spoznajni proces duše, te 
afektivna mistika koja inzistira na osobnom odnosu s Bogom ljubavi, a u svojem klasičnom obliku 
postaje zaručnička. Brojni sveci su predstavnici upravo ovog mističnog iskustva. 

Druga skupina, manje poznata, je mistika usredotočena na djelovanje i apostolat, a 
usmjerena je na iskustvo sudjelovanja u Božjem djelovanju u povijesnom trenutku i sudjelovanje 
mistika u tom djelovanju. Kao predstavnike te mistike, autor navodi sv. Ignacija Loyolskog, sv. 
Vinka Paulskog i bi. Tereziju iz Kalkute. 

Treća skupina je mistika usredotočena na subjekt, na samu osobu koja proživljava mistično 
iskustvo s opisom temeljnih unutarnjih stavova duše koja ide putem sjedinjenja s Bogom u 
mističnom iskustvu. U ovu kategoriju spada mistika koja inzistira na posveti Bogu i sudjelovanje u 
Isusovu životu, čiji je glavni predstavnik kardinal de Berulle te mistika koja opisuje ne toliko objekt 
svoga iskustva, nego njegov unutarnji proces. Sv. Terezija Avilska je najveći predstavnik ove 
mistične struje. 348 

Gradivni elementi mističkog fenomena 

Mističnije fenomen kompleksan. Pa ipak, možemo u njemu razlikovati nekoliko gradivnih 
elemenata koji će nam pomoći da prodremo u njegovu bit. U praksi će ipak biti teško označiti linije 
razdvajanja koje odvajaju pojedine elemente. 

1. Mistično je iskustvo prije svega iskustvo radikalne PASIVNOSTI: onostrano, otajstveno 
osvaja i preplavljuje ljudsko postojanje. Neki u tome vide plod jedne posve slobodne milosti Božje; 
drugi pak to tumače kao rezultat praznine i suspenzije duševnih moći što si je mistik sam priskrbio i 
koje ostavljaju čovjeka u jednom novom identitetu, svjetlu u koje je uronjeno njegovo biće. U oba 
slučaja se aktivno jastvo gubi i rasipa; uspostavlja se nov način življenja u ovisnosti o otkrivenom 
otajstvu. Postoji diskontinuitet i lom između redovitog života i novog postojanja koje je osvojeno 
nečim ili nekim koji od toga časa ima inicijativu u životu mistika. 

Ova pasivnost razlikuje mistiku od magije, koja je pokušaj dominiranja Drugim ili 
manipuliranja otajstvom. Pasivnost mistike nije inercija niti odsutnost aktivnosti. Dno čovjeka ne 
ostaje neaktivno, štoviše, aktivnije je nego ranije; no sad je to jedan drugi, različiti subjekt koji 
ravna i vodi tu aktivnost; to je i iskustvo jedne nove sile koja proizlazi iz Drugog ili iz otajstva koje 


Ch. A. Bernard, nav. dj. str. 496- 498. 

je osvojilo čovjeka, odnosno iz svjetla koje ga je preobrazilo. Ova nova sila uspostavlja 
egzistencijalnu promjenu i sve skupa postaje unutarnji izvor religiozne energije. Mistik je skupa 
najpasivniji čovjek i najjači u kozmičkoj i duhovnoj domeni, dajući tom pridjevu prošireno 
značenje. Iskustvo se ugrađuje u život i na neki ga dinamični način transformira. 

2. U svim tipovima mističnog iskustva nalazimo ideju TOTALITETA: bilo da se radi o 
nekoj vrsti proširenja svijesti s nekom sposobnošću sveopćeg spoznavanja, bilo da se radi o 
integriranoj kozmičkoj percepciji ili da se radi o nekom obuhvaćanju totaliteta bitka, pojam koji 
pripada navlastito konceptu božanskog života. Ovaj totalitet daje odjednom pristup ontološkoj, 
psihološkoj i duhovnoj punini. Ima se osjećaj da mu ništa ne izmiče. Različite tipologije mistike 
stavljaju naglasak na taj odnos sa sveopćim i s totalitetom u mističnom iskustvu. Onaj koji ga uživa 
ima svijest - a to je neka nova stvar - da je nadvladao stanje podvojenosti: dano mu je razriješiti sve 
suprotnosti svijeta fenomena i on ostvaruje koincidenciju suprotnosti. 

3. SPOZNAJA u mističnom iskustvu nije filozofska i ne da se svesti ni na jedan oblik 
redovite spoznaje. Pa ipak, lako je otkriti u mističnom iskustvu jedan novi tip intuitivne i unitivne 
(sjedinjujuće) spoznaje. Gotovo uvijek mistici tvrde da su otkrili istinu ili pravo lice stvari, ili pak 
narav Bude, ili da su vidjeli slavu Božju. Mistično je iskustvo karakterizirano jednim novim, 
intenzivnim i stabilnim načinom spoznavanja stvarnosti. Radi se o novom tipu spoznavanja 
skrivene i otajstvene stvarnosti. Redovita, diskurzivna, apstraktna i sastavljena spoznaja nestaje, 
daje mjesta izravnom i jednostavnom pogledu koji se istovremeno identificira sa spoznatim i 
nadilazi dvojstvo subjekta i objekta. Radi se o intuitivnoj spoznaji koja nema ništa zajedničko s 
razmišljanjem. Ova nova spoznaja nosi sa sobom novu vlastitu vrstu sigurnosti, ona je istovremeno 
iskustvena i ukusna (slasna). 

Da li ova spoznaja i ovo iskustvo pretpostavljaju jedan istinski kontakt s apsolutnim, 
odnosno Apsolutnim? Spoznajno je iskustvo ovdje bez sumnje, transcendentnog karaktera; prelazi 
se s redovitog iskustva duše na izvanredno iskustvo koje doseže tu istu dušu u njenim dubinama. 
Ljudska duša posjeduje jednu refleksivnu spoznaju sposobnu percipirati nematerijalni objekt, neku 
vrijednost, apsolutno, Boga samoga. 

Do koje mjere ova iskustva mogu doprijeti do Boga? Svaki mistik, dopirući do posljednje 
granice svoga bića, ulazi u svojoj intimnoj dubini u dodir s Bogom, i to u tom smislu da se u 
najdubljem dnu njegovoga (mistikovoga) jastva vrši Božja djelatnost po kojoj sve postoji (sveti 
Ivan od Križa bi rekao da je Bog u svakoj duši prisutan po biti, to jest po tome što je dinamički 
stvara i održava u postojanju). Bog i najsržnije dno čovjeka su ujedinjeni uzročnom vezom, koja se 
združuje s prisutnošću Boga neizmjernosti, a ne radi se o prisutnosti po milosti (jer će i Ivan od 
Križa reći da je drugi način prisutnosti Boga u čovjeku po milosti [sakramentalnoj, posvetnoj, 
aktualnoj...] i treći je način mistični, to jest osobni, izravni i neposredni...). Božje djelovanje nije 
zamjećeno na izravan način niti putem razmišljanja, nego u svome učinku. U slučaju kršćanskih 
mistika, na najvišim stupnjevima ovoga iskustva može se govoriti o "neposrednoj intuiciji Boga" po 
J. Marechalu. Ova intuicija (kontakt) nije plod osobnog procesa interiorizacije nego je slobodni dar 
Božji. 

4. Mistično iskustvo ima svoje izuzetne, JAKE TRENUTKE (momente). To su odlučujuća 
iskustva koja se daju i precizno datirati jer su povijesnoga karaktera. Ponekad, ali ne uvijek, 
popraćena su psiho-somatskim manifestacijama koja su kao znak, izražajni govor jakih trenutaka: to 
si na primjer ekstaze, ugrabljenja, svjetlucavost, mirisavost i tako redom. Potrebno je reći da ima 
istinskih mističnih iskustava i bez tih fenomena, pa stoga mistika nije sve što je a-normalno. Ne 
sastoji se u tim fenomenima "mistični čin", neobjašnjiv s običnog psihološkog stajališta. Odakle 
dolaze onda ti fenomeni? Oni su posljedica ljudske slabosti i razlike koja postoji između ljudskog, 
imanentnog, i božanskog, transcendentnog. Ono što se događa u srži bića ponekad se, zbog 
jedinstva ljudskog bića i veza koje postoje među pojedinim njegovim dijelovima, i zbog naravi 
samog mističnog događanja, prelijeva i na "rubne dijelove" čovjeka, a to su psiha i tijelo. 

5. U mistici se prelazi IZ ISKUSTVA K "BIĆU". Mistika se ne svodi na prolazna iskustva, 
ona završava tako da stvara jedno "stanje" koje daje utisak da se već nadvladalo vrijeme i da se 
koincidira s časom vječnosti; u tom smislu ona podvlači povijesnost sadašnjeg ljudskog života i već 

omogućuje čovjeku doprijeti do stanja vječnosti. Kršćanski mistici, držeći se Biblije, govore o 
smrti, umiranju svijetu, osjetima, grijehu i svemu što nije Bog. Ovo novo stanje kršćanski i općenito 
teistički se opisuje i simbolikom braka, duhovne zaruke, duhovno vjenčanje.... 

4. 4. Prikaz krivog nauka o kontemplaciji koji je crkva osudila i katolički nauk o tim 
pitanjima 

Lažni misticizam ili kvijetizam: Uz prave mistike, čiju smo nauku izložili, našlo se 
katkada i la ž nih mistika, koji su pod različitim imenima, strašno iskrivili pojam pasivnog stanja i 
upali u čuvstvene, zablude, opasne za ćudoređe. Takvi su bili na primjer: Montanisti, 
Beghardsovci. Ali najznačajnija- zabluda je kvijetizam. 

On se pojavio u tri različita oblika. 

1. Molinin grubi, prosti kvijetizam 

2. Fenelonov profinjeni i produhovljeni kvijetizam 

3. Polu-kvijetističke težnje 

Molinin Kvijetizam 

Mihael Molina se rodio godine 164o u Španjolskoj. Najveći i dio života je proboravio u 
Rimu i upravo u tom je gradu rasijao svoje zablude u dva djela, koja su imala veliki, uspjeh: Guida 
espiritual i Orazione de quietude". 

Njegova je temeljna zabluda u tvrdnju, da se savršenstvo sastao u posvemašnjoj pasivnosti 
duše, u neprestanom činu kontemplacije i ljubavi, koji kad je jednom izvršen, čovjeka oslobađa od 
svih drugih čina, pa čak i od opiranja napastima. Njegove je geslo: Pustimo, da Bog djeluje! 

Da bismo bolje shvatili pojedinosti njegovih zabluda donosimo paralelno, katoličku nauku i 
Molinine zablude: 

Molinina zabluda : 1. Postoji samo jedan put, nutarnji put, ili put pasivne kontemplacije ,koju može 
čovjek steći s običnom milošću. Treba dakle odmah stupiti na pasivni put i tako uništiti svoje 
strasti. 

Katolička nauka: 1. Postoji pasivno stanje u kojom Bog djeluje svojom djelanom milošću. Ali do 
tog se stanja redovito i normalno dolazi tek nakon dugog vježbanja u krepostima i razmatranju. 

Molinina zabluda : 2. Čin kontemplacije može trajati i nekoliko godina, pa i cijeli život, i u snu, 
tako da ga ne treba obnavljati. 

Katolička nauka: 2. Čini kontemplacije traje veoma kratko, iako duševno stanje koje iz tog nastaje 
može potrajati nekoliko dana. 

Molinina zabluda : 3.Budući da je kontemplacija trajna, ona nas oslobađa od svih izričitih čina 
pojedinih kreposti, koji su samo za početnike, na pr. čini vjere, ufanja, religioznosti, mrtvenja, 
ispovijedanja, itd. 

Katolička nauka: 3. Kontemplacija u sebi sadržava na izvanredan način čine svih kršćanskih 
kreposti, ah nas ne oslobađa da vršimo izričite čine tih kreposti izvan vremena kontemplacije. 

Molinina zabluda : 4. Nesavršeno je misliti na Isusa i na njegova otajstva. Treba i dovoljno je 
izgubiti se u božanskoj Biti. Onaj koji se služi slikama ili idejama ne klanja se Bogu u duhu i istini. 
Katolička nauka: 4. Prvotni objekt kontemplacije je Bog sam, dok je Isus u njoj sekundarni objekt, 
i izvan kontemplativnog čina čovjek nije oslobođen od toga, da misli na Isusa Krista, koji je nužni 
posrednik, niti od toga, da ide k Bogu po Njemu. 

Molinina zabluda : 5. U stanju kontemplacije treba biti ravnodušan prema svemu, što više i prema 
posvećenju, svojem spasenju, treba gubiti i nadu, samo da ljubav bude nesebična. 

Katolička nauka: 5. Sveto je predanje vrlo savršena krepost, ali ne smije ići do ravnodušnosti u 
pogledu vječnog spasenja. Naprotiv to spasenje treba željeti, nadati mu se i za nj moliti. 


Molinina zabluda : 6. Ne treba si zadavati brige, da, se opiremo napastima. I najprljavije slike 
mašte kao i za čine, koji iz njih slijede, ne treba se prekoravati, jer su đavlovo djelo. To su pasivne 
kušnje, koje su imali i Sveci, i treba se kloniti da ih ispovijedamo. Tako se dolazi do savršene 
čistoće i uskog sjedinjenja s Begom. 

Katolička nauka: 6. Treba ići dotle, da u nutarnjim iskušenjima, mašta i osjećajnost bude duboko 
potrošena dok najviši dio duše uživa duboki mir. Ali volja se uvijek mora opirati napastima. 

Ono, što smo iznijeli o pravoj katoličkoj nauci, oslobađa nas da pobijamo tu zabludu. Ali iz 
povijesti kvijetizma možemo iako izvući zaključak, da kad čovjek hoće, da dođe na stupanj 
kontemplacije prerano, i da se taj posao prisvaja sebi, a k tome, ako nije prije toga umrtvio svoje 
strasti i vježbao se u kršćanskim, krepostima, tada pada toliko niže, koliko je htio, da se uzdigne 
više. 


Fenelonov profinjeni i produhovljeni kvijetizam 

Ovaj Molinin kvijetizam je ponovo oživjela, u jednom umjerenijem obliku i bez nemoralnih 
posljedica koje je iz njega izvlačio njegov začetnik, gospođa Guyon (1648-1717) koja se, postavši 
još posve mlada udovicom bacala svim žarom na emotivnu pobožnost i pobožnost mašte, koju ona 
naziva putem čiste ljubavi. Ona pridobije za svoje ideje najprije o. Lacombe barnabitu, a zatim u 
nekoj mjeri i samoga Fenelona (1651- 1715). koji je u svojem djelu L' explication des maximes des 
saints sur la vie interieure formulirao umjereni kvijetizam i nastojao osvijetliti nauku o čistoj 
ljubavi, ljubavi čistoj i bez ikakve primjese kakvog motiva vlastite koristi. 

Sve zablude, koje su sadržane u toj knjizi, mogu se prema sudu Bossuetu, svesti na ove četiri 

tvrdnje. 


1. Postoji u ovom životu stalno stanje čiste ljubavi, u kojem želja za vječnim spasenjem više 
nema mjesta. 

2. U posljednjim kušnjama nutarnjeg života može jedna duša biti uvjerljivo posve sigurna da 
je s pravom odbačena od Boga i u tom uvjerenju učiniti Bogu posvemašnju žrtvu svoje vječne 
sreće. 

3. U stanju čiste ljubavi, duša je ravnodušna prema svojem savršenstvu i prema vježbanju u 
krepostima. 

4. Kontemplativne duše gube, u nekim stanjima jasni, osjetni i zreli pogled Isusa Krista. 

Sigurno je, da je taj kvijetizam mnogo manje opasan nego onaj Molinin. Ali spomenute 
četiri propozicije su lažne i mogle bi dovesti do loših posljedica. 

1. Krivo je, da na zemlji postoji stalno stanje čiste ljubavi, koje isključuje nadu. Jer, kako to 
s pravom veli peti Issyčki članak: „svaki kršćanin u svakom stanju, iako ne u svakom času, mora 
htjeti, željeti i tražiti svoj vječni spas, kao stvar, koju Bog hoće i koju želi, da i mi hoćemo, Njemu 
na slavu". Istinito je to, da kod savršenih, želju za savršenošću podržava ljubav, i da ima časova, 
kad izričito ne misle na svoje spasenje. 

2. Isto je tako kriva i druga propozicija. Bez sumnje je bilo svetaca, koji su imali u nižem 
dijelu svoje duše vrlo jaki utisak, da bi opravdano bili osuđeni. Ah to nije promišljeno uvjerenje 
višeg djela duše. Ako su neki i učinili uvjetnu žrtvu u pogledu svoga spasenja, to nije bila apsolutna 
žrtva. 

3. Još je manje ispravno, da je duša u stanju čiste ljubavi ravnodušna prema svojem 
savršenstvu i prema vježbanju u krepostima. Vidjeli-smo baš naprotiv, da sv. Terezija neprestano 
naglašuje, i u najvišim stupnjevima savršenstva, brigu oko napretka i oko temeljnih kreposti. 

4. Krivo je konačno i to, da u savršenim stanjima duša gubi distinktni pogled Isusa Krista. 
Sv. Terezija - u svom preobražajnom sjedinjenju, imala viđenje svetog čovječanstva. Isusa Krista. 
Istinito je to, da u nekim prolaznim časovima, duša ne misli, izričito na Njega. 

Polu-kvijetističke težnje 

Nađe se katkada, u pojedinim duhovnim djelima, koja su inače izvrsna, više ili manje 
kvijetističkih težnja, koje bi, ako bi postale pravilom duhovnog vodstva za obične duše, dovele do 
velikih zloporaba. 

Temeljna zabluda, koja se provlači u tim knjigama, što se nastoji usaditi u sve duše, pa i one, 
koje su malo uznapredovale dispozicije pasivnosti koje u stvari odgovaraju samo putu sjedinjenja. 
Hoće se prerano pojednostavniti duhovni život zaboravljajući da se za većinu duša 
pojednostavnjenje može korisno provedi, tek što su prošle putem diskurzivnog, razmatranja, 
posebnog ispitivanja savjesti i vježbanja u moralnim krepostima. 

To je pretjeravanje dobrog svojstva. Htjelo bi se duše učiniti savršenima prije nego je to 
moguće, potiskujući one srednje stupnjeve i sugerirajući odmah s početka sredstva, koja uspijevaju 
dušama, koje su jače uznapredovale. 

Na taj se način - pod izlikom gajenja nezainteresirane, ljubavi, ne daje kršćanskoj nadi ono 
mjesto koje ona mora zauzimati. Postavlja se, da je želja za vječnom srećom sporedna, i da je sve 
Božja slava. A u stvari su slava Božja i vječna sreća međusobno posve povezani: jer spoznanje 
Boga i ljubavlju prema Njemu, daje Mu se slava, a spoznaja i ljubav u isto vrijeme sačinjavaju našu 
sreću. Mjesto da ta dva sastavna dijela sastavljamo, treba ih sjediniti i pokazati kako se upotpunjuju 
i usklađuju, sve jednako imajući na pameti da slava Božja ima glavno mjesto, u koliko ih 
promatramo zasebno. 

Isto se tako previše naglašuje pasivna, strana, pobožnosti: pustiti da Bog djeluje u nama, 
baciti se Njemu u ruke to su riječi koje se naglašavaju da se uz to ne nadoda da Bog to redovito i 
općenito ne čini, dok se sami kroz dugo vremena nismo vježbah u aktivnoj pobožnosti. 

Kad se opet dođe do sredstava posvećenja, gotovo se isključivo iznose ona koja odgovaraju 
putu sjedinjenja. Kritizira se na primjer metodičko razmatranje i kako se veli ukalupljeno, posebne 
odluke, koje - tobože narušavaju jedinstvo duhovnog života posebno ispitivanje savjesti koje se 
može nadomjestiti jednostavnim pogledom. Ali se kod toga zaboravlja, da početnici redovito 
dolaze, do pojednostavnjene molitve i razmatranja baš metodičkim razmatranjima, da za njih 
općenite odluke, da će ljubiti Boga svim srcem, moraju biti točno određene i da moraj li zaći u 
pojedinosti, da bi upoznali svoje pogreške i da bi ih popravili. Oni se nalaze u jako velikoj pogibelji, 
da se zadovolje samo onako površnim, pogledom i osvrtom na sam, sebe i uslijed čega će i dalje 
ostati na životu sve njihove strasti i sve njihove slabosti. U biti neće biti borbe sa pojedenim 
strastima i grijesima da ih se iskorijeni. 

Jednom riječi zaboravlja se na to da postoji više stupnjeva kojima treba proći, da bismo stigli do 
sjedinjenja s Bogom i do pasivnog stanja. 

4. 5. Krunica je i meditativna i kontemplativna molitva 

Sv. Ljudevit Montforski je veliki učitelj marijanske pobožnosti i duhovnosti te on najbolje 
sabire tradicionalni svetački nauk o meditativnom ali i kontemplativnom karakteru molitve svete 

krunice. O tome je napisao i knjižicu Čudesna tajna svete krunice za obratiti se i spasiti se jedan od 
klasika svetačke tradicije o krunici. Evo njegova nauka. 

„Na usmenu molitvu treba dodati i mislenu jer ona prosvjetljuje duh, raspaljuje srca i 
priprema dušu da bude sposobna poslušati glas Mudrosti, kušati njezine slasti i posjedovati njezino 
blago. Osobno ne nalazim ništa moćnijega da u naše duše privuče Kraljevstvo Božje, vječnu 
Mudrost, od mislene i usmene molitve združene zajedno dok molim sveti ružarij razmišljajući o 
petnaest otajstava koja su u njemu sadržana“ (LJVM 193). 

O razvojnom putu molitve Montfort u svojim djelima govori i opširnije pa ćemo tu temu 
bolje objasniti. Poznato je da razvojni put molitve prati duhovni rast i sazrijevanje kao njegov 
sastavni i bitni dio. 349 Sv. Ljudevit je svima, pa i najokorijelijim grješnicima, na početku duhovnoga 
puta preporučivao molitvu, posebno molitvu svete krunice kao sredstvo oslobađanja od teških 
grijeha i kao početak autentičnog duhovnog puta. 

„Ako budete vjerno i pobožno molili krunicu sve do svoje smrti, unatoč množine vaših 
grijeha, vjerujte mi: primit ćete neuveli vijenac slave“ (1 Pt 5, 4). Ako se nalazite na rubu ponora ili 
ste jednom nogom u paklu, čak i ako ste prodali dušu đavlu kao kakav vrač, ili ste okorjeli i 
tvrdokorni krivovjernik kao kakav demon, prije ili kasnije ćete se obratiti i spasiti. Samo ako, 
ponavljam i dobro pripazite na riječi moga savjeta, svakodnevno do smrti pobožno molite svetu 
krunicu, da biste upoznali istinu, zadobili milost pokajanja i oproštenje svojih grijeha“ (TSK 4). 

Osobama koje su se obratile i obnovile svoje krsne zavjete, Montfort kao u jednom dnevnom 
programu življenja vjere preporuča sredstva za duhovni rast i ustrajnost kako bi išle putem 
duhovnog sazrijevanja. U tom programu molitva je opisana kao vježba s asketskim naporima. Uz 
vrijeme posvećeno molitvi i meditaciji preporuča se često prikazanje Bogu i vježbanje življenja u 
njegovoj prisutnosti. Cilj je postići dobar kršćanski život. Svetac traži od vjernika da njegov život 
odražava molitvu i obrnuto, uči da dobar život jača molitvu: 

„Dobro moliti Boga nije lako, često molitva umjesto da ga umiri, udvostruči njegov gnjev. 
Dobru molitvu ćemo prepoznati po dobrom životu, ona prebiva u toj razboritosti ili se radi o 
prijevari. Molitva u kojoj se jasno vidi razboritost i uzoran život su dvije sestre koje zajedno idu i 
djeluju“ (P 15, 27-30). 

Sv. Ljudevit slijedeći klasičnu katoličku nauku, jasno označava put duhovnoga rasta koji 
prati razvojni put molitve. 

„Prije nego što se uzdignemo do najvišeg stupnja kontemplacije potrebno je proći ovu lakšu 

ići 

meditaciju. To je misao sv. Tome Akvinskog; to je savjet koji on daje kada kaže da se prvo treba 
vježbati, kao na bojnom polju, u zadobivanju svih krijeposti, čiji savršeni uzorak imamo u 
otajstvima svete krunice. I upravo u toj meditaciji kaže učeni Kajetan, ostvarit ćemo sjedinjenje s 
Bogom, bez kojega je kontemplacija samo iluzija koja može zavesti duše“ (TSK 76). 

Svetac je jasan. Razvojni put molitve kreće od početnog asketskog napora u meditaciji i 
vježbanju krijepostima i po čistoj, ustrajnoj i postojanoj vjeri sve više napreduje putem mistične 
molitve, u kojoj naglašeno djeluje Duh Sveti, a ta molitva je dar i vodi sjedinjenju s Bogom. 
Razmjerno jačini sjedinjenja s Mudrošću jača čista vjera kao neophodni temelj puta duhovnog rasta 
koji vodi do sjedinjenja. Čista je vjera počelo i učinak Mudrosti u našoj duši: što imamo više vjere, 
to imamo i više Mudrosti; što imamo više Mudrosti, to imamo i više vjere. A krajnji cilj molitvenog 
puta, sjedinjenje s Kristom Mudrošću, ostaje čisti i nezasluženi dar: 

„Ako, dakle, želiš postići Mudrost, moli za nju i danju i noću. I ako ju je dobio nakon što je 
čitav život proveo tražeći je i moleći za nju i nastojeći da je zasluži svim vrstama križeva i napora, 
neka ne misli da ju je dobio po pravdi kao nagradu, već iz čistog milosrđa, kao milostinju“ (LJVM 
188). 

349 M. Herraiz, Meditazione, u DM str. 803 - 807. 

350 Molitvu u programu svakodnevnog življenja vjere opisali smo u 4.1.1. cjelini. 

351 Summa Th. II. 2.q. 182, čl.3. 

Za sv. Ljudevita je molitva krunice kako on preporuča meditativna molitva koja s vremenom 
kroz duhovni rast i sazrijevanje postaje i molitva kontemplacije: 

,,I upravo u toj meditaciji, kaže učeni Kajetan, ostvarit ćemo sjedinjenje s Bogom, bez 
kojega je kontemplacija samo iluzija koja može zavesti duše. Da su kvijetisti, “ lažno prosvijetljeni 
naših dana, slijedili ovaj savjet, ne bi bili doživjeli tolike strašne padove niti uzrokovali toliko 
sablazni u pobožnosti. Posebne su đavolske zablude vjerovati da postoje uzvišenije molitve od Oče 
naš i Zdravo Marijo, i napustiti ove božanske molitve koje su oslonac, snaga i čuvar duše. Slažem 
se da nije uvijek potrebno moliti na glas, i da je nutarnja molitva, u određenom smislu, savršenija od 
usmene, ali uvjeravam vas daje vrlo opasno, da ne kažem pogubno, svojevoljno napustiti molitvu 
krunice pod izgovorom jednog savršenijeg sjedinjenja s Bogom. Duša profinjeno ohola, prevarena 
od đavla što hara o podne (usp Ps 91, 6), nastoji koliko joj je to moguće u nutrini, uzdići se do 
uzvišenog stupnja molitve svetaca. Ona zato prezire i zanemaruje tradicionalne načine molitve koje 
smatra dobrima samo za obične duše; sama sebi zatvara uho anđeoskom pozdravu i čak molitvi 
koju je Bog sam sastavio, molio i zapovjedio: ,,A vi molite ovako: Oče naš ...“ (Mt 6, 9). Na taj 
način ta duša pada iz obmane u obmanu, iz ponora u ponor. Vjeruj mi, dragi subrate svete krunice, 
želiš li doći do visokog stupnja molitve, bez pretvaranja i opasnosti od pada u đavolske obmane u 
koje redovito padaju pobožne osobe, moli svaki dan, ako možeš, cijeli ružarij ili barem jednu 
krunicu. Može biti da si s Božjom milošću već stigao do toga; onda ako želiš ostati i napredovati u 
poniznosti, moli svetu krunicu. Duša koja svakodnevno vjerno moli svetu krunicu, naime, nikada 
neće biti fonnalno krivovjema niti je može đavao prevariti. Ovu tvrdnju bih potpisao svojom 
kn Iju" (TSK 77-78). 

I Crkva izričito naglašava meditativni i kontemplativni karakter molitve svete krunice: 
„Kršćanska molitva prvenstveno nastoji razmatrati Kristova otajstva, kao u božanskom čitanju 
(lectio divina) ili u Gospinoj krunici“ (KKC 2708). Ali crkveno učiteljstvo dodaje i precizira daje 
krunica bitno kontemplativna molitva, moljenje koje zahtijeva miran ritam i gotovo misaono 
otezanje, što molitelju omogućuje razmatranje otajstava Gospodinova života.“ 353 

„Krunica, upravo zato što polazi od Marijina osobnog iskustva, izrazito je kontemplativna 
molitva. Bez te kontemplativne protege, izgubila bi svoje značenje, kao što je to Pavao VI. jasno 
istaknuo: „Krunica je bez razmatranja kao tijelo bez duše, njeno moljenje u tom slučaju pada u 
pogibao da postane mehaničko opetovanje formula.“ Moljenje krunice po samoj svojoj naravi 
zahtjeva polagan ritam, pružanje dovoljnog vremena kako bi molitelj mogao razmišljati o 
otajstvima života Gospodinova, gledanima kroz srce one koja je bila Gospodinu najbliža, pa da bi 
se na taj način mogla odatle crpsti neslućena bogatstva, rijedi se zadržati na tom dubokom 
razmišljanju Pavla VI., da bi se istaknuli neki vidici krunice koji pokazuju da je doista Krist u 
središtu te kontemplativne molitve.“ 354 

Sv. Ljudevit, koji je sam bio veliki molitelj i promicatelj svete krunice, poziva vjernika da 
budno pazi da se pod isprikom uzvišenije kontemplativne molitve ne udalji od molitve svete 
krunice. Naime, i molitva krunice po čistom Božjem daru može prerasti u mističnu kontemplativnu 
molitvu. Pri tome se svetac poziva na potrebu osobnog proživljenog iskustva u molitvi kao i na 
djelovanje Duha Svetoga. 


352 Kvijetizam je bio jedan duhovni pokret u Katoličkoj Crkvi koji ima svoje korijene u nauku M. Molinosa. A radi se o 
odnosu između kontemplacije i meditacije - akcije. Molinos je naučavao potpuno predanje u Boga a bitno umanjivao 
ljudsku odgovornost i držao suvišnima čine, djela i vježbe u vjeri. Papa Inocent XI. 1687. je osudio taj nauk kao 
krivovjeran. Montfort aludira na svoje suvremenike i njihove sljedbenike Madame Guyon ( + 1717.) i biskupa F. 
Fenelona ( + 1715.) koji su bili osuđeni kao kvijetisti. 

353 Kongregacija za bogoštovlje i disciplinu sakramenta. Direktorij o pučkoj pobožnosti i liturgiji, Zagreb, 2003. str. 159. 
354 Papa Ivan Pavao II., Krimića Djevice Marije, Zagreb 2003, str. 17-18. 

355 D. Mastalska, II Rosario via alla preghiera mistica secondo la Rosarium Viginis Marie, u Associazione Mariologica 
Polacca, La vergine Maria nel magistero di Giovanni Paolo II, Vatikan, 2007, str. 123-143. 


628 



„Ako se posavjetuješ s nekim od pobožnih molitelja, a takvih u svijetu ima puno, koji ne 
poznaju iz osobnog iskustva uzvišenost i važnost krunice, oni ne samo da je neće nikome 
preporučiti nego će radije uputiti na kontemplaciju, kao da su krunica i kontemplacija međusobno 
nespojive, te kao da mnogi sveci, koji su bili vjerni molitelji krunice, nisu bili uzdignuti do 
najuzvišenijih kontemplacija 14 (TSK 149). 

„Pobožne duše prosvijetljene Duhom Svetim, neka vam ne bude žao ako vam ponudim mah 
mistični ružičnjak koji je nebeskog porijekla, da biste ga vi presadili u vrt vaše duše. On neće 
škoditi miomirisnom cvijeću vaših kontemplacija. Jako je mirisan i posve božanstven: neće nimalo 
pokvariti plan vaših lijeha. Prečist i dobro uređen, on sve dovodi u sklad i blistavost. Ako ga svaki 
dan zalijevamo i pravilno obrađujemo, on čudesno raste i širi se tako ne samo da ne priječi sve 
ostale pobožnosti, već ih čuva i usavršava. Vi koji ste duhovni, razumijete me! Ovaj su ružičnjak 
Isus i Marija u životu, smrti, vječnosti. Ne prezrite, dakle, moju malu blagoslovljenu i božansku 
biljku u cvatu. Posadite je i vi sami u svoju dušu odlučni da ćete moliti krunicu. Uzgajajte i 
zalijevajte je moleći je vjerno svaki dan, čineći dobra djela. Primijetit ćete da će ovo sjeme, koje 
sada izgleda tako malo, s vremenom postati veliko stablo, gdje će se ugnijezditi i nastaniti nebeske 
ptice, odnosno predodređene duše visokih kontemplacija. U njegovom hladu bit će zaštićene od 
sunčeve žege, na njegovim će vrhovima naći utočište od divljih zemaljskih zvijeri i otkrit će fini 
ukus njegovog ploda; Isus dostojan štovanja, kojem neka je svaka čast i slava uvjeke vjekova 44 
(TSK 4-5). 

Na putu molitve, osobito kada se prelazi na kontemplaciju, mogu se javiti teške nutarnje 
borbe da se ustraje u molitvi krunice. One su plod Božjeg ulivenog samodarivanja, nepročišćenosti 
duše koja ga ne može prihvatiti i izraz nutarnjih poteškoća u preobraženju duševnih moći. Jer da bi 
se duša sjedinila s Bogom mora se pročistiti, a nutarnje moći volje, razuma, pamćenja, mašte i 
osjećaja preobraziti i pobožanstveniti kako bi bile osposobljenje za prihvaćanje Boga koji se ulijeva 
u dušu. Svetac daje i jedan kriteriji za razlučivanje jačinu tih nutarnjih napora. Taj napor je 
razmjeran većoj ili manjoj navezanosti duše na samu sebe, a napor preobraženja duše, prema svecu, 
još se povećava zbog napasti i sugestija đavla koje se miješaju s naravnim nutarnjim poteškoćama. 

„Vaši kućni neprijatelji napast će vas toliko žešće koliko ste bili dublje s njima sjedinjeni. 
Kanim govoriti o duševnim moćima i tjelesnim osjetilima, o rastresenosti duha i dosadama volje, o 
suhoći srca, o potištenostima i bolestima; svi ovi protivnici sa zlim duhovima, koji će se među njih 
umiješati vikat će ti: Ma ostavi krunicu! Zbog krunice te boli glava! Dakle, pusti je! Ionako molitva 
krunice nije obavezna u savjesti te je izostaviti nije grijeh. Ili bolje, moli samo jedan njen dio. Tvoje 
su muke samo jedan dokaz da Bog ne želi da je moliš, ostavi krunicu za sutra, kada se budeš bolje 
osjećao, itd. Ukratko, dragi subrate, svakodnevna krunica od petnaest otajstava ima puno 
neprijatelja te ja držim da je jedan od najvećih Božjih darova milost da se ustrajno moli do smrti. 
Stoga, budi ustrajan u njoj i dobit ćeš divnu krunu, pripremljenu u nebu kao dar za tvoju vjernost: 
„Budi vjeran do smrti i dat ću ti vijenac života 44 (Otk 2, 10) (TSK 149-150). 

Iako sv. Ljudevit redovito na sve načine potiče vjernika na ustrajnost u svakodnevnoj 
molitvi krunice on je svjestan da mistična molitva ima svoje dinamike nekada teško razumljive i 
samoj duši. Naime, vjernik se može naći u nutarnjem stanju nemoći moliti krunicu, ne samo 
naravnom, zbog bolesti ili drugih sličnih razloga, nego i nadnaravnom kada Bog otajstvenim 
putovima čini nemoguću kontemplativnu molitvu krunice jer dušu vodi putem veće lišenosti, 
umiranja sebi i ogoljenja pred Bogom i spoznajom vlastitoga ništavila te je tako ukorijenjuje u 
poniznosti. Ipak duša koja živi posvetu u takvim iskustvima, kuša žalost što ne može moliti krunicu, 
drži je dragocjenom molitvom i redovno je preporuča drugim vjernicima. Svetac nas poučava: 

„Ja ne znam kako to biva i zašto, ah je, međutim, ovo istina: da doznam da li je netko Božji, 
ja boljega sredstva nemam negoli ispitati da li mu je drago moliti Zdravomariju i krunicu. Velim: 

“je li mu drago”, jer se može dogoditi da se netko nađe u nemogućnosti, naravnoj ili dapače 
vrhunaravnoj, moliti je, 356 ali mu je ipak vazda draga i rado je preporučuje drugima“ (PP 251). 

Kontemplacija se općenito smatra jednim od načina i središta cjelokupnog mističnog života. 

Sv. Alfons Liguori govori o rastu same kontemplativne molitve koja prolazi kroz faze i 
događa se u različitim nutarnjim naizgled oprečnim iskustvima bilo osjećaja Božje prisutnosti i 
velike sabranosti bilo velike rastresenosti u sjetilima kada sama duša ne primjećuje nikakav učinak 
molitve. Kontemplacija prolazi kroz faze od početnog stupnja molitve sabranosti ili čisto 
kontemplativnog mirovanja, preko pozitivne (potvrdne) i negativne (niječne) kontemplacije, 
kontemplacije nadnaravne sabranosti i smirenosti (mira), te negativne kontemplacije jasnog 
potamnjenja što vodi dušu do mističnog sjedinjenja s Bogom. A i u samom sjedinjenju svetac 
ukazuje na rastuću dinamiku triju vrsta sjedinjenja s Bogom te razlikuje: jednostavno sjedinjenje, 
sjedinjenje zaručništva u kojem je duša sjedinjena s Bogom, ali još ga ne kuša kao trajno stanje te 
duhovni brak kao vrhunac mističnog preobraženja u kojem je duša sjedinjena s Bogom kao trajno 

• ^ • 357 

mistično stanje. 

Upravo o tome vrhunskom mističnom iskustvu je sv. Ljudevit govorio kada je kazao 
prijatelju Blainu da osjeća u duši trajnu Isusovu i Marijinu prisutnost. Sv. Ljudevit je prema 
vlastitom pisanju došao do vrhunaca mističnog i kontemplativnog života, o čemu ćemo govoriti u 
sljedećem poglavlju, ali se nije htio upuštati u dublje analize kontemplativne molitve. Kao što smo 
vidjeli on priznaje vrijednost kontemplativne molitve kao Božjega dara i upućuje vjernika na 
molitvu krunice koja nakon perioda ozbiljnog duhovnog života u meditaciji i vježbanju u 
krijepostima postaje i kontemplativna molitva. U molitvi krunice duša s Marijom i po njenom 
zagovoru razmišlja o Isusu u otajstvima njegova života, a prema sv. Ljudevitu osobito o njegovim 
krijepostima (usp. TSK 65) i to je molitva meditacije, ali u molitvi krunice po čistom daru, kako to 
svetac s pravom naglašava, dolazi se i do kontemplacije u kojoj duša s Marijom i po njenom 
zagovoru, ljubavlju privučena motri Isusa, a to je kontemplativna molitva. U tom kontemplativnom 
pasivnom iskustvu Bog sam privlači dušu, djeluje i moli u duši. Dajmo riječ svecu: 

„Ako te zatim Bog, po svojem milosrđu, privlači k sebi dok moliš krunicu, tako snažno kao 
što je to činio i s nekim svecima, pusti se privući, prepusti se njemu, pusti da on djeluje i moli u 
tebi, a na svoj način moli krunicu; i ovo će ti biti dovoljno za jedan dan. Međutim, ako si samo u 
aktivnoj kontemplaciji ili uobičajenoj molitvi i miru, u Božjoj prisutnosti i ljubavi, onda imaš još 
manje razloga ostaviti krunicu. Daleko od toga da ćeš moleći krunicu nazadovati u kontemplaciji i 
krijeposti, naprotiv ona će ti čudesno pomoći, kao prave Jakovljeve ljestve od petnaest stepenica po 
kojima ćeš se penjati iz krijeposti u krijepost, iz svjetla u svjetlo i stići ćeš jednostavno, bez obmana 
do zrele dobi Isusa Krista“ (TSK 78). 

Krunica koju Katekizam katoličke Crkve naziva „sažetak svega Evanđelja” (br. 971) upravo 
zbog toga ostaje neiscrpno blago za molitvu. Montfort koji je to i sam kušao tvrdi: 

„Nitko nikada neće moći razumjeti čudesna bogatstva posvećenja koja su sadržana u 
molitvama i otajstvima svete krunice. Razmišljanje o otajstvima života i smrti našega Gospodina 
Isusa Krista jest izvor najčudesnijih plodova za onoga tko se tome posveti” (TSK 75). 

O svojim mističnim iskustvima molitve, svetac kao u jednom dahu kliče: ,,0 moj Bože, 
želim te ljubiti, ljubav me potiče, počinjem izgarati. Ti me očaravaš. Pustite me da ljubim” (P 138, 
1 >. 


356 Da napredak u milosti može zadavati poteškoće u molitvi vidi kod sv.Ivana od Križa, Tamna noć, II.,8,li I.,8,3. 

357 Sv. Alfons Liguori, nav. dj. str. 24-45. Na samo njemu svojstven genijalno jednostavan način opisuje teme koje smo 
ovdje spomenuli. Za cjelovitost razumijevanja te duhovne stvarnosti kod življenja posvete uz ovo poglavlje 
preporučamo proučiti i cijeline 5.8., 5.9., 7.1., 8.4. i 8.5. 

4. 6. Prijeporna pitanja među teolozima o kontemplaciji 

Iznijeti ćemo glavne točke, o kojima se raspravlja u duhovnoj i mističnoj teologiji o naravi i 
dinamikama kontemplacije. Mi ćemo to učiniti stoje moguće više nepristrano - ne doduše tako, kao 
da bismo imali namjere uskladiti različita mišljenja (to je nemoguće), nego da pokušamo naći 
nerazličita zbliženja među umjerenim predstavnicima različitih škola. 

Razlozi tih razilaženja 

Najprije dvije tri o uzorcima tih glavnih razilaženja. 

Prvi razlog sigurno leži u težnji i nejasnosti samih pitanja, o kojima je riječ. Pa doista nije 
laka stvar prodrijeti u tajne namjere Božje obzirom na općenitost poziva krštenih na ulivenu 
kontemplaciju ili točno izraziti narav tog čudesnog čina, gdje glavnu ulogu ima Bog, i gdje je duša 
više pasivna nego li aktivna, gdje ona prima svijetlo i ljubav, a da pri tom ne gubi slobode. Nije 
dakle ni malo čudno da pisci, koji pokušavaju objašnjavati te divne Božje darove, ne tumače ih svi 
na isti način. 

Drugi je razlog razilaženja različita metoda. Kako smo već rekli u početku, sve škole nastoje 
da zajedno povežu dvije metode: eksperimentalnu i deduktivnu. Ali, dok se jedni posebno pozivaju 
na iskustvo, dotle drugi više inzistiraju na dekutivnoj metodi. Iz tog nastaju razlike i razilaženja u 
zaključivanju! Jedni će, potaknuti činjenicom, daje veoma maleni broj kontemplativaca, to tumačiti 
tako, da svi ljudi nisu pozvani na kontemplaciju. Drugi će opet, iz činjenice, što svi imamo dostatne 
nadnaravne pretpostavke, da bismo se popeli do kontemplacije zaključiti iz toga, da zato ima malo 
kontemplativaca, što ima malo dovoljno velikodušnih duša, da čine potrebne žrtve, da bi do toga 
došle. 

Ovo različita gledišta uvjetovana su nadalje i temperamentom, odgojem, načinom života, 
koji čovjek provodi. Ima naravi, koje su sklonije kontemplaciji od drugih, pa ako je tu sklonost još i 
povećava odgoj i način života, onda je takav čovjek sklon mišljenju, da je kontemplacija nešto 
normalno i redovito. Drugi opet, koji su aktivniji i koji po svom temperamentu, kao i po načinu 
svoga života, nalaze više zapreka u kontemplaciji, iz toga mogu lako zaključiti, da je to neko 
izvanredno i posebno stanje. 

Konačno, ne smijemo zaboraviti, da su filozofski i teološki sistemi, koje čovjek slijedi u 
pogledu spoznaje, ljubavi, milosti djelatne (efficax) i dovoljne (sufficiens) prenijeli svoje obilježje i 
u mističnu teologiju. Tako, ako prihvaćamo, zajedno s Tomistima, da je milost djelatna sama po 
sebi, tada je čovjek više sklon da u pasivnom stanju duše promatra produljenje aktivnog stanja, jer i 
u tom stanju (naime aktivnom) već djelujemo na poticaj djelatne milosti. Ne smiju dakle čovjeka 
toliko smetati ta razilaženja u tako teškim točkama i neka svatko ostane slobodan, da prihvati 
sistem, koji mu izgleda utemeljen na boljim razlozima. 

Ta razmimoilaženja možemo svesti danas na tri glavna pitanja: 

1. Narav ulivene kontemplacije 

2. Opći poziv na tu kontemplaciju 

3. Redovito vrijeme, kad ona počinje 

1. Razmimoilaženje o naravi kontemplacije 

Svi prihvaćaju, da je ulivena ili mistična kontemplacija dragovoljni Božji dar, koji nas 
stavlja u pasivno stanje i koji nam daje spoznaju i ljubav prema Bogu, koju mi moramo samo 
primiti. Ali u čemu se sastoji ta spoznaja? Ona se očito razlikuje od spoznaje, koju stječemo 
pomoću svijetla vjere. Po priznanju sviju, ona je iskustvena ili eksperimentalna Ali je li ona 
neposredna, bez posredovanja nekih slika, ili je ona posredna pomoću slika, bilo stečenih bilo 
ulivenih? Postoje dva suprotna sistema: 

Teorija o naprednoj spoznaji: Ova teorija, koja se poziva na autoritet Pseudo-Dionizija, 
škole sv. Viktora i flamanske mistične škole, tvrdi, da je ulivena kontemplacija percepcija, ili 
intuicija ili neposredno gledanje Boga, iako tamno i nejasno. Budući daje neposredna, razlikuje se 
od redovite spozna svijetlom vjere. A budući da je tamna, razlikuje se od blaženog gledanja. Ima 
različitih načina, kako se to tumači. 

Tako o. Poulain oslanjajući se na teoriju o duhovnim sjetilima, misli da duša u kontemplaciji 
direktno osjeća prisutnost Božju. "Za vrijeme tog sjedinjenja, kad ono nije suviše jako, slični smo 
čovjeku, koji je postavljen kraj svojeg kojeg prijatelja, ah na mjestu, gdje je posve mrak i gdje vlada 
posvemašnja šutnja. Ne vidi ga, ne čuje ga, on samo osjeća, da je on tu pomoću opipa, jer drži 
njegovu ruku u svojoj. Tako mu preostaje da na njega misli i da ga ljubi“. 

O.Marechal, nakon što je ustanovio, da mistici tvrde, u stanjima visoke kontemplacije da 
postoji neka intelektualna intuicija Boga i nerazdijeljenog Trojstva, misli, "da visoka kontemplacija 
uključuje u sebi neki novi element, koji se kvalitetno razlikuje od normalnih aktivnosti i od redovite 
milosti... da ona uključuje aktivnu, ne simboličku predodžbu, Boga u duši, sa svojim psihološkim 
korelativom: neposrednom intuicijom Bogatu duši. To ne izgleda tako čudno, na dodaje on, ako se 
prihvati daje intuicija bitka, da tako kažemo, središte perspektive ljudske psihologije. 

Ovu je teoriju usavršio o. Picard. Nakon što je izložio, da nije nemoguće, u naravnom 
pogledu, kakvo shvaćanje ih intuicija Boga, neposredna, ah zbrkana i nejasna, nakon što je jednom 
dokazana Božja opstojnost klasičnim dokazima, primjenjuje tu teoriju na mističnu kontemplaciju. 
Taj Bog, čija se je prisutnost oživjela u dnu duše, čas je zahvaća, djelujući na njezine spoznajne 
sposobnosti da se u tišini, divljenju i miru usredotoči na njega. A čas je opet zgrabi uglavnom za 
volju i za njezine afektivne moći. Kad to Božje djelovanje više zahvaća spoznajne moći, tada 
imamo molitvu sabranosti. A kad duša osjeća, da je zahvaćena u svojini voljnim i afektivnim 
činima, ona se nalazi u molitvi mira". 

Pisac dalje pokazuje, da u onoj mjeri, u kojoj Bog povećava snagu svoga zahvaćanja, u kojoj 
daje potpuniji, žarči i veći utjecaj na dušu, u toj mjeri duša napreduje u višim stupnjevima 
kontemplacije. 

Teorija posredne spoznaje: No općenito je prihvaćeno mišljenje, da je spoznaja jednog 
kontemplativca - kako god ona bila savršena - posredna, da je u isto vrijeme nejasna i tamna, sve 
ako je kao eksperimentalna. Na prvim se stupnjevima Bog zadovoljava time, da baci svoju svjetlost, 
svjetlost darova na naše pojmove, koje već imamo, bilo tako da privuče našu pažnju na koju ideju i 
to na posebno snažni način, bilo izvlačeći iz dviju pretpostavki kakav zaključak, koji nam živo 
udara u oči. U višim stupnjevima mistične molitve, kao na primjer kod zanosnog sjedinjenja, on 
stavlja u nas nove razumske slike, koje nam predočuju istine Božanske na mnogo jači način, nego li 
naši vlastiti pojmovi, i tada se duša zanosi promatrajući istine, koje su joj do tada bile nepoznate. 

I budući da se ona zanosi i uživa u tim istinama, ima o njima skoro -eksperimentalnu 
spoznaju. Ta spoznaja ostaje dakle spoznaja vjere, samo što je ta spoznaja mnogo življa, a napose 
mnogo više prožeta ljubavlju od redovite spoznaje. I ona se razlikuje od te redovite, što je duša 
prima od Boga, i što duša, dok prima u isto vrijeme i spoznaju i ljubav, ima samo da pristane na 
Božansko djelovanje, koje provodi u njoj te tako dragocjene darove. 

Mi se priključujemo ovoj nauci. Čini se, da ona bolje pazi na razliku bitnu između 
kontemplacije, koja ostaje posredna i tamna, u ogledalu i u zagonetki i blaženog gledanja, koje je 
neposredno i jasno. Ah ćemo se čuvati i toga, da ne bismo osuđivah one, koji drže vjerojatnim ono 
mišljenje, koje zastupa neposredno gledanje, samo kad oni u svom izlaganju naglašuju nejasno i 
tamno obilježje te spoznaje. 

Bez sumnje, mnogi mistici upotrebljavaju izraze, koji su malo smioni, pa izgleda na prvi 
pogled, da možemo pretpostavljati da su oni u neposrednom dodiru s božanskom biti, da vide Boga. 
Ah, ako dobro ispitamo kontekst, posve se čini, da te riječi treba razumjeti i da se one odnose na 
učinke, koje je u duši izvelo božansko djelovanje. Po daru mudrosti osjećamo ljubav, veselje, 
duhovni mir, koji Bog stavlja u našu dušu. Baš zato je sveta Terezija nazvala molitvu mira 
"Božanskim okusima". U duhovnim dodirima misticima se čini, da je sama bit njihove duše 

zahvaćena, toliko je dubok utisak, što im ga u duši čini božanska ljubav! Ali, kad žele potanko 
opisati te utiske, sve što opisuju, može se svesti na različite učinke jedne žarke i velikodušne 
ljubavi. Možemo dakle misliti, da je razlog zbog čega oni upotrebljavaju tako jake izraze u 
siromaštvu ljudskog govora, da opiše utiske, koje milost izvodi u duši. 

2. Opći poziv na kontemplaciju 

Ovdje se ne radi o osobnom i bližem pozivu na ulivenu kontemplaciju. U toj točki svi 
prihvaćaju i slažu se sa naukom Taulera i sv. Ivana od Križa. Ovdje se radi o daljnjem i općem 
pozivu. Ili drugim riječima, pitamo se da li su sve duše, koje su u stanju milosti, pozvane na neki 
općeniti i daljnji način na ulivenu kontemplaciju? 

U toj ovako izraženoj točki postoje dva oprečna rješenja, koja izlaze, barem u svojem 
velikom dijelu, iz različitog pojma, koji imaju jedni i drugi o kontemplaciji. 

Opći poziv na kontemplaciju usvajaju i zastupaju - uz različite nijanse - mnogobrojni autori, 
koji pripadaju različitim redovničkim Redovima, kao Dominikanci, Benediktinci. Ima zastupnika 
toga mišljenja i među Franjevcima, Karmelićanina, Isusovcima, Eudistima kao i u svjetovnom 
kleru. Pokrenute su i neke Revije - posebno La vie spiritualle, da podrže i prošire to mišljenje. 0. 
Garrigou-Lagrange izlaže snažno tu tezu, pokušavajući dokazati, da je mistični život nonnalni 
razvitak nutarnjeg života i da su, dosljedno, sve duše, koje su milosti, pozvane na taj život. Evo u 
kratko njegovih dokaza; 

Temeljno počelo mističnog života je isto, kao i u običnom nutarnjem životu: a to je milost 
posvetna, ili kreposti i darovi. A ti darovi u nama s ljubavlju rastu i kad se posve razviju, djeluju u 
nama na svoj nadljudski način, i stavljaju nas u pasivno ili mistično stanje. Dakle, počelo redovitog 
kršćanskog nutarnjeg života sadržaje u sebi klicu mističnog života, koji je ovdje na zemlji kao 
cvijetak nadnaravnog života. 

U razvijanju i napredovanju nutarnjeg života duša se posve čisti tek pasivnim čišćenjem. A 
ta su čišćenja upravo oznaka mističnog života. Dakle, nutarnji život može doseći svoj potpuni 
razvitak samo u mistici. 

Cilj ili svrha nutarnjeg života je ista kao i svrha mističnog života, a to je što savršenija 
dispozicija da primimo svijetlo slave odmah poslije smrti, bez prolaženja kroz čistilište. A ovako 
savršeno raspoloženje i priprava da primimo blaženo gledanje odmah poslije zadnjeg izdisaja, može 
biti samo intenzivna ljubav jedna posve pročišćene duše, s žarkom željom da vidi Boga, a to jedno i 
drugo imamo kod mističnog sjedinjenja, a posebno kod preobražajnog sjedinjenja. To je sjedinjenje 
ovdje na zemlji vrhunac razvitka milosnog života. 

Teorija posebnog i ograničenog poziva: Čini se međutim, da ovi dokazi, nisu za sve 
uvjerljivi. I veliki broj duhovnih pisaca, koji pripadaju Družbi Isusovoj, kao karddinal Billot, 
o.Maumigny. Poulain, Bainvel, T. de Guibert, drugi neobuvenim Karmelićanima, kao o. Marija- 
Josip od presvetog Srca, treći, koji se nalaze izvan škola, kao Msgr Lojeune i Msgr. Farges, misle, 
da je ulivena kontemplacija dragovoljni dar Božji, kojega ne daje svima i koji osim toga nije ni 
potreban da bi se došlo do svetosti. 

Ukratko ćemo iznijeti njihove dokaze. Sigurno je, da je prethodna, teorija krasna teološka 
konstrukcija. Ali se čina, da više kamenja te zgrade nije baš tako čvrsto ugrađeno. Tako nije 
dokazano, da sedmerostruki darovi odgovaraju sedmerostrukim ulivenim stanjima, a ne možda 
samo sedmorim vrstama različitih milosti, za koje se razum i volja da ih prime pripravlja svaka 
samo jednim jedinim raspoloženjem. I osim toga, kad bi to bilo i dokazano, trebalo bi još i to 
dokazati, da darovi Mudrosti i Razuma mogu u potpunosti izvesti svoju zadaću samo u 
kontemplaciji, a ne možda, i kod primanja svijetla i milosti, koja nije nužno vezana uz ovu vrstu 
molitve: a to ne izgleda neprijeporno. 

Isto tako nije dokazano, da darovi djeluju uvijek na iznad ljudski način. Kardinal Billot 
misli, da darovi djeluju na dva načina, nekad na redovit, obični način, prilagođujući se ljudskom 
načinu djelovanja, a čas opet na jedan izvanredni način, izvodeći u nama ulivenu kontemplaciju. 

Bez sumnje izgleda, da su pasivne kušnje najsnažnije sredstvo za čišćenje duše da po njima 
prođe kroz pravo čistilište. Ali, u ovoj suznoj dolini, u kojoj imamo toliko prilike da trpimo i da se 
mrtvimo, nije li moguće ostvariti svoje zemaljsko čistilište, poniznim predanjem u volju Božju i 
pozitivnim mrtvenjem, koje čovjek obavlja pod vodstvom Duha Svetoga i kakvog iskusnog 
duhovnog vođe? Je li dokazano, da su milosti kontemplacije jedini oblik posebnih milosti? 

Svi priznaju, da ima duša, koje nisu još stigle do ulivene kontemplacije, savršenijih od 
drugih, koje Bog - svojom slobodnom voljom - uzdiže do kontemplacije, upravo zato, da bi time 
postale bolje. Budući da su savršenije, one su time i pročišćenije. Može se dakle dogoditi, da na 
smrtnom času njihovo očišćenje bude potpuno. 

Istina je, daje svrha nutarnjeg, kao i mističnog života, da nas pripravlja za blaženo gledanje, 
i daje preobražajno sjedinjenje za neke duše najbolja priprava za to. Zar samo ono? Ima duša, koje 
ostaju na putu diskurzivnog ili afektivnog razmatranja i koje su ipak uzori herojskih kreposti, i u 
očima onih koji ih poznaju, izgledaju isto tako, pa još i više, kreposne, kao i kontemplativne duše. 
Je li dokazano, da darovi Duha Svetoga ne pomažu na neki izvanredni način u tisućama strelovitih 
molitava, što ih izmole neke osobe u svojim svagdanjim poslovima, u stalnoj i nadnaravnoj vježbi u 
svojim staleškim dužnostima, koje traže, da bi ih čovjek stalno obavljao, herojsku snagu? Pa ipak, 
kad pitamo te osobe ne nalazimo kod njih nikakvih tragova kontemplacije, barem ne habitualne. 
Ne treba li iz toga zaključiti i priznati, da Bog, koji znade svoje milosti prilagoditi svačijem 
karakteru, odgoju, položaju, koji mu je Providnost namijenila, ne vodi sve duše istim putevima; da 
On, svejednako doduše tražeći od svakoga, da se savršeno pokorava poticajima Duha Svetoga, ipak 
sebi ostavlja pravo, da ih posvećuje na različite načine. 

Pokušaj, da se te dvije teorije približe jedna drugoj. Imajući na pameti razloge, koje iznosi za 
svoju tezu jedna i druga strana, čini se, da bi se ta dva mišljenja mogla jedno drugomu približiti. 
Pogledajmo najprije zajedničke dodirne točke u kojima se slažu umjereni elementi svakog 
pojedinog gledišta: 

a) Bilo je i ima kontemplativaca svih temperamenata i svakog zvanja. Ipak je činjenica, da 
ima temperamenata i načina života, koji su zgodniji i prikladniji za ulivenu kontemplaciju od 
drugih. Razlog je u tome, što je kontemplacija dragovoljni Božji dar, koji Bog daje kome hoće i kad 
On to hoće i što Bog obično udešava svoje milosti prema temperamentu i staleškim dužnostima 
svakoga pojedinca. 

b) Kontemplacija nije svetost, ali je jedno od najizvrsnijih sredstava, da se do svetosti dođe. 
Znamo, da se svetost sastoji u ljubavi, u bliskom stalnom sjedinjenju s Bogom. A kontemplacija je 
u sebi skraćeni put da stignemo do tog bliskog sjedinjenja, ali nije jedini i ima ne kontemplativnih 
duša, koje mogu biti više uznapredovale u kreposti, u pravoj ljubavi, nego druge, koje su brže 
primile ulivenu kontemplaciju. 

c) Svi smo na krštenju primili nadnaravni organizam (posvetnu milost, kreposti, darove), 
koji organizam, koji kad dođe do svog potpunog razvitka, normalno i redovito vodi do 
kontemplacije, u tom smislu, što nam daje onu gipkost, onu poslušnost, koja omogućuje Bogu, da 
nas stavi u pasivno stanje, kada hoće i onako kako hoće. Alije činjenica, da ima duša, koje ovdje na 
zemlji ne stižu do kontemplacije bez ikakve krivnje sa svoje strane. 

Unatoč slaganja u tim važnim točkama, ipak ostaju i neke razlike, koje izlaze, mi tako 
mislimo, iz različitih sklonosti prema mističnom stanju i više ili manje redovitom ili izvanrednom 
obilježju, koje se tome stanju pridaje. Izložit ćemo čedno svoje rješenje, koje u sebi uključuje dvije 
tvrdnje: 

a) ulivena je kontemplacija u sebi normalni produžetak kršćanskog života, 

b) ipak je činjenica, da sve duše u stanju milosti, čini se nisu pozvane na kontemplaciju, 
mislimo na preobražajno sjedinjenje. 

Ulivena kontemplacija, kad je promatramo neovisno o izvanrednim mističnim pojavama, 
koje je katkada prate, nije ništa čudnovatoga, nenormalnoga, nego slijedi iz dvaju uzroka 

njegovanja našeg nadnaravnog organizma, posebno darova Duha Svetoga, i djelatne milosti koja 
isto nema ništa čudnoga. Već smo rekli, da ulijevanje novih razumskih slika nije potrebno na prvim 
stupnjevima kontemplacije. Možemo također nadodati, s karmelićanskim Madridskim Kongresom, 
da je kontemplacija u sebi stanje sjedinjenja između Boga i duše, i to najsavršenije što se može 
postići u ovom životu, najuzvišeniji ideal i kao zadnji stupanj kršćanskog života na ovom svijetu 
kod duša koje su pozvane na mistično sjedinjenje s Bogom, redoviti put stalno herojske svetosti i 
kreposti. Ta je nauka, čini se, prava tradicionalna nauka kakvu nalazimo kod mističnih pisaca, od 
Klementa Aleksandrijskoga pa sve do sv. Franje Saleškog. 

Ipak ne slijedi iz toga nužno, da su sve duše u stanju milosti uistinu pozvane, pa i na daljnji 
način, na preobražajno sjedinjenje. Isto, kao što na nebu ima različitih stupnjeva slave tako ima na 
zemlji različitih stupnjeva svetosti na koje su pozvane duše već u ovom životu. A Bog, koji je 
slobodan uvijek u dijeljenju svojih darova, i koji znade prilagoditi svoje djelovanje temperamentu, 
odgoju i načinu života svakoga pojedinca može uzdići duše do stupnja svetosti, za koji ih određuje 
različitim putevima. 

Onima, koje su po svojem življem karakteru i po svojim poslovima, koji ih jače zaokupljaj u 
i stvoreni - čini se - više za djelovanje, nego li za kontemplaciju, dat će milosti, da se posebno 
vježbaju u aktivnim darovima. Te će duše živjeti u bliskom i stalnom sjedinjenju s Bogom, katkada 
će postostručiti svoje strelovite molitve toliko da se čini da to nadilazi njihove sile. A posebno će 
ispunjavati u Božjoj prisutnosti i iz ljubavi prema Njemu, tisuće malih, svakodnevnih dužnosti s 
herojskom ustrajnomu, stalno poslušni poticajima Duha Svetoga. 

I na taj će način postići stupanj svetosti, za koji ih Bog određuje, i to bez pomoći - barem 
habitualno - ulivene kontemplacije. One će se nalaziti na jednostavnom putu sjedinjenja kako smo 
ga pisali. Kažu bez sumnje, da su to iznimke i da je kontemplacija nonnalni put svetosti. Ali, kad su 
te iznimke brojne, ne treba li o njima voditi računa kod problema daljnjeg poziva, jer su 
temperamenti i staleške dužnosti elementi koji pomažu rješavanje pitanja zvanja? 

Na koncu konca slaganje između jedne i druge teorije je stvarnije nego kad se gleda na 
različito razlaganje. Jedni, stojeći na apstraktnom i formalnom stanovištu, dopuštaju da postoje 
mnogobrojne iznimke u pogledu općeg poziva na kontemplaciju, ali podržavaju načelo općenitosti. 
Drugi, promatrajući pod vidom činjenica, radije izjavljuju jednostavno, da poziv nije općenit, iako 
je kontemplacija naravni i prirodni produžetak kršćanskog života. 

Rješenje, koje mi dajemo, čini nam se, da ima temelja u tradicionalnoj nauci. S jedne strane 
gotovo svi duhovni pisci, počevši od Klementa Aleksandrijskoga, pa sve do sv. Franje Saleškog, 
raspravljaju o kontemplaciji kao kruni i naravnom završetku duhovnog života. 

S druge strane, vrlo mali broj među njima izričito i posebno ispituje pitanje općeg poziva na 
kontemplaciju. Oni koji to i čine obraća u se većinom upravo odabranim dušama, koje žive u 
kontemplativnim ili barem vrlo gorljivim zajednicama. Kad oni dakle tvrde, da svi ili gotovo svi 
mogu doći do izvora žive vode (kontemplacije), onda oni time misle na članove one zajednice, 
kojoj oni govore, a ne na sve duše u stanju milosti. Konačno, počevši od 17. stoljeća, kad su počeli 
ulaziti u točno preciziranje same stvari, veliki broj pisaca traži za ulivenu kontemplaciju posebni 
poziv, a više njih pozitivno tvrdi da se može doći k svetosti i bez te kontemplacije. 

Na mjestu je dakle, da ne miješamo ta dva pitanja. Može se dopustiti i to, da je 
kontemplacija normalni produžetak duhovnog života kao i to da sve duše, koje su u stanju milosti, 
nisu pozvane na kontemplaciju što preobražava. 

Nadodajmo da postizanje svetosti i vodstvo koje ide za tim, ne ovisi uopće o rješenju tog 
teškog, pitanja. Kad kod vodstva duša uporno stoji na njegovanju darova Duha Svetoga, kao i na 
posvemašnjom odricanju od samoga sebe i stvorenja, kad duhovni vođa duše malo po malo vodi u 
molitvu jednostavnosti, kad ih uči da slušaju glas Božji i da slijede njegove poticaje, time ih u isto 
vrijeme dovodi na put koji vodi u kontemplaciju. Ostalo pripada Bogu, koji jedini može zgrabiti te 
duše i prema krasnoj usporedbi svete Terezije, staviti ih u kontemplativni mir. 


3. Kada počinje kontemplacija 

Općenito i zajedno s većinom pisaca mislimo, da ulivena kontemplacija pripada putu 
sjedinjenja. Svakako ima iznimnih slučajeva, kada Bog uzdiže na kontemplaciju duše, koje su 
manje savršene, upravo zato da ih još bolje usavrši. Ali to On ne čini redovito. 

Ipak ima uvaženih pisaca kao što je na primjer o. Garrigou-Lagrange, koji stavljaju čišćenje 
sjetila i molitvu mira na put prosvjetljenja. Oni se u tom oslanjahu na sv. Ivana od Kriza, koji piše u 
Tamnoj noći: "Pasivno čišćenje sjetila je općenito i ono se događa i zbiva kod velikog broja 
početnika... Po odmakli ili uznapredovali se nalaze na putu prosvjetljenja, to jest tamo, gdje Bog 
hrani i jača dušu ulivenom kontemplacijom." (N I, 8,14) 

Znamo mi za taj tekst već odavno, ali s prevodiocem velikog mistika, H. Hoornaertom 
tumačimo taj stavak drugačije. Sveti Ivan od Križa govori u svojim različitim djelima samo o 
ulivenoj kontemplaciji. A u toj kontemplaciji (kao i onima, niže vrste) ima početnika, 
uznapredovanih i savršenih. Početnici su prema njemu oni koji ulaze u pasivno čišćenje sjetila. Eto, 
zato on govori već od prvog poglavlja o Tamnoj noći. Uznapredovali su oni koji su već ušli u 
ulivena kontemplaciju, molitvu mira i potpuno sjedinjenje. Savršeni su oni koji su već prebrodili 
noć duha i nalaže se u stanju zanosnog ili preobražajnog sjedinjenja. Tu je dakle različito stanovište 
s kojeg polazi. 

Konačno sa stanovišta didaktike koja mora prevladavati u kratkom pregledu važno je zbližiti 
sve ono što se nalazi i što se odnosi na razne vrste kontemplacije, da bi iz toga bolje upoznali narav 
i različite vrste, stupnjeve. Ali zato smo mislili da nam se valja držati plana kojeg se općenito drže. 
Ali brzo na dodajem, da se Bog, čiji su pute vi isto tako mnogostruki, kao što su i divni, logičkih 
planova, koje smo pokušali ocrtati uvijek ne drži. Za duhovnog vođu je važno, da slijedi poticaje 
milosti, a ne da ide pred njima. 

U XIX. stoljeću razvit će se polemika u kojoj će jedni postaviti u pitanje tri tvrdnje koje nas 
ovdje sad neposredno zanimaju: 

1) specifična distinkcija između asketike i mistike 

2) ne nuždan karakter ulivene kontemplacije za kršćansku svetost ili savršenstvo 

3) postojanje jedne stečene kontemplacije, gornje granice redovnog i općeg puta. 

To će osobito zastupati dominikanci J. Arintero i R. Garrigou- Lagrange. Drugim riječima, 
nikako Boga ne možemo nagnati ili nagovoriti da podari kontemplaciju. Ako se duša i ne znam 
kako pripravi, Bog joj se ne mora prioćiti. Stečenom kontemplacijom i aktivnim pročišćenjem 
(askezom) ne može se tako isprazniti i pripraviti da je nemoguće da se Bog ne priopći, to jest da je 
nužno da ga se primi. 

Drugi su u gornje tri tvrdnje vidjeli izraz tradicije jedne škole kojoj su bili posebno privrženi 
i koju je trebalo braniti. To su uglavnom bili karmelićani, od kojih se može izdvojiti Krizogon od 
Sakramentalnog Isusa i Gabrijel od svete Marije Magdalene. Pozivali su se na tekst svetog Ivana od 
Križa (ŽP 3,46) daje Bog poput Sunca koje stoji nad dušama i upire u njih te je nemoguće da se ne 
priopći otvorenoj mu duši koja se na to priopćenje pripravila ispražnjenjem, askezom, odricanjem, i 
otvaranjem "prozora" Bogu. Stečena kontemplacija bila bi ljudska priprava na ulivenu 
kontemplaciju. 

Kako je Boga uistinu nemoguće prisiliti na izravno i neposredno priopćenje, tako nikakvom 
stečenom kontemplacijom ne možemo pripraviti sebe ili svoju nutrinu na slobodno i mistično Božje 
samo priopćenje. K tome, stečena kontemplacija nije molitva koja bi imala isti karakter kao i 
ulivena kontemplacija. Stečena je kontemplacija molitva sabranosti u kojoj se ljudski subjekt 
vlastitim tehnikama usredotočuje na samo jedan objekt motrenja koji ga posve obuzima. No nad 
Božje se srce nikakvim stečenim kontemplacijama ne možemo nadviti. Stečena je kontemplacija 
molitva ili stanje koje se razvilo dugotrajnim vježbanjem koncentracije, sabiranja i usredotočivanja 
na jedan objekt koji može biti koji mu drago. 

Može biti i Bog, ali ta koncentracija na Boga, to stečeno motrenje Boga nije drugo motrenje 
nekog njegovog kategorijalno izrečenog epiteta (ljubavi prema meni osobno, prema svijetu, prema 
grešnicima, Božjega milosrđa, pravde, mudrosti, blagosti...) kojega poznajemo na temelju javne 
Objave. Motri se Bog ne kakav je u sebi nego kakvim se očituje; motri se njegovo djelovanje prema 
svijetu i prema svakom pojedincu, učinci toga djelovanja i tako redom. U tom smislu se motri Boga 
kao što se može motriti i svaki drugi imanentni objekt u ovome svijetu. 

Kao što se istočni grijeh koji je u svakom čovjeku koji se rađa na ovaj svijet samo analogno 
zove grijeh. Postoji peccatum originale originans i peccatum originale originatum. Onaj prvi je 
pravi grijeh, to je povjesno počinjen grijeh koji je kronološki i ontološki prvi, izvorni, koji ima sve 
odlike grijeha: punu svijest i slobodnu volju te tešku materiju. Radi se o stvarnom i povijesnom, 
konkretnom pokušaju samo dovršenja i samo spašavanja bez i/ili protiv Boga. Onaj drugi (peccatum 
originale originatum), onaj s kojim se svaki čovjek rađa, samo se analogno zove grijeh, jer iz 
prvoga grijeha proizlazi i vodi ka konkretizaciji u svakom osobnom grijehu, ali se radi u stvari o 
stanju pomanjkanja one milosti koja bi trebala biti u čovjeku a koje sad nema zbog istočnoga 
grijeha prvih ljudi i čije pomanjkanje uzrokuje sasvim sigurno osobni grijeh i pad svakog pojedinog 
čovjeka koji se rodi u tom stanju, te je sudbina svakog takvog čovjeka propast. 

Tako se i stečena kontemplacija analogno zove kontemplacijom jer se u ulivenoj 
kontemplaciji događa smirenost čovjeka u Bogu, obuzetost Bogom i usredotočenost na Boga, ali u 
ulivenoj kontemplaciji sam Bog pokazuje svoje biće, sebe transcendentnog, te tako zaokuplja 
čovjekovo biće. Stečena i ulivena kontemplacija su posve različite stvarnosti i stoga bi trebalo 
izbjegavati uporabu izraza "stečena kontemplacija" da se izbjegne svaki mogući nesporazum. Kao 
što je i izraz "istočni grijeh" vrlo opasan ako se ne objasni na koji je to analogni način nazvan 
grijehom. 

Analogna tvrdnja tvrdi da se neka stvarnost posve podudara i posve razlikuje u isto vrijeme 
od njoj analogne stvarnosti, to jest da se istim pravom može nazivati imenom analogne stvarnosti i 
nekim drugim imenom. U slučaju istočnoga grijeha je vrlo teško uvesti sad novu terminologiju pa 
se upotrebljava stara, ali uz dužna objašnjenja i ograde. Tako bi trebalo biti i sa "stečenom 
kontemplacijom". 

Rekli smo da su i dominikanci i kannelićani imali pravo jer su jedni i drugi izrazili po jedan 
aspekt otajstva koje je sastavljeno od dviju naizgled nepomirljivih tvrdnji. Istina je da Boga ne 
možemo pripravom prisiliti na darivanje, i da duša ne mora primiti Boga kad je sa svoje strane 
učinila sve da se na božansko priopćenje pripravi (a kad možemo biti sigurni daje sve napravila?). 
Alije isto tako istina daje nevjerojatnije da se Bog ustegne duši koja je ogoljena i očišćena negoli 
da zraka Sunca ne uđe u sobu kojoj su prozori širom otvoreni. Kao što zraka svjetla odmah ulazi u 
prostoriju kojoj su otvoreni kapci i prozori, tako se i Bog odmah priopćuje duši koja je za to 
priopćenje spremna, koja mu se posve otvorila. Izlaz je u tome da se veli daje mistično priopćenje 
Božje uzrok a ne posljedica askeze, da je ono dar i prije askeze, to jest predviđeno je da se ostvari. 
Bog vodi putem askeze one kojima se želi priopćiti da bi im se priopćio. Ne može im se 
neprepravljenima priopćiti, ali njegovo priopćenje nije plod ili posljedica pripreme nego slobodne 
odluke da se priopći. Bog ne može ne dati se, ne može se ustegnuti duši koja se na nj pripravila, ne 
zbog priprave duše (zbog askeze), nego zbog vjernosti svojoj slobodno danoj početnoj odluci da se 
priopći. 

5. Klasični savjeti svetačke tradicije za duhovno vodstvo duša koje prolaze kroz 
kontemplativni dio puta duhovnog rasta 


Tekst koji slijedi je od sv. Alfonsa Liguoria 


O molitvi kontemplacije i njenim različitim stupnjevima 

Kada dođe neka duša obdarena darom kontemplacije ispovjednik treba dobro shvatiti kako je 
treba voditi i osloboditi od prevara, u protivnom nanijeti će joj veliku štetu i kako kaže sv. Ivan od 
Križa morati će Bogu dati veliki račun. 

Kontemplacija je jako različita od meditacije. U meditaciji se traži Boga s naporom razmišljanja, 
u kontemplaciji bez napora se motri Boga koga se već pronašlo. Između ostalog u meditaciji duša 
djeluje činima vlastitih moći, u kontemplaciji djeluje Bog, duša je samo pasivna i dobiva darove 
ulivene od milosti bez da on djeluje, jer ista svjetlost Božje ljubavi koja ju ispunja čini ju ljubezno 
pažljivu u motrenju dobrote svoga Boga, koji ju na takav način obdaruje. 

Molitva sabranosti ili čisto kontemplativno mirovanje 

Treba još primijetiti da Gospodin, prije nego obdari dušu darom kontemplacije, običava uvesti ju 
u molitvu sabranosti ili čisto kontemplativno mirovanje kako ga nazivaju mističari koje još nije 
ulivena kontemplacija jer je duša još u aktivnom stanju. 

Ova sabranost, ovdje mislim na naravnu jer o nadnaravnoj ću govoriti naprijed, je kada razum ne 
treba izlaziti s naporom kao van duše i promatrati neko otajstvo ili vječnu istinu, nego povučen od 
vanjskih stvari i sabran kao u samoj duši, bez napora i s velikom blagošću misli na neku istinu ili 
otajstvo. 

Kontemplativno mirovanje je skoro isto, osim što u sabranosti duše se daje na neku posebnu 
pobožnu misao, dok u mirovanju s općenitom spoznajom Boga osjeća se sabrana i ljubezno Bogu 
privučena. U toj sabranosti ili kontemplativnom mirovanju kažu neki mistici da iako je ova molitva 
naravna ipak duša treba prestati samo s meditacijom nego i s činima volje, to jest činima ljubavi, 
prikazanja, predanja itd... i biti samo u stanju ljubeznog motrenja Boga bez da čini bilo kakav čin. 

S ovom vrstom vezanja ja uistinu se ne mogu složiti. Kada je duša već sabrana, ne kažem da se 
treba truditi oko meditacije jer je već pronašla bez napora ono što je tražila redovitom meditacijom, 
koja kako to dobro kaže p. Segneri u svom lijepom djelu Usklađenost između napora i mirovanja, 
čini poslije nekog vremena kontemplaciju koja se naziva zadobivena , to jest onu koja jednim 
pogledom spoznaje istinu koji je prije s umovanjem i naporom spoznavala. 

A zašto bi duša treba prestati s dobrim činima volje? Koji bi trenutak bio bolji za činiti te čine od 
sabranosti? Istina je daje sv. Franjo Saleški savjetovao sv. Ivani de Chantal da u molitvi, kad je 
sjedinjena s Bogom ne čini novih čina, ali zašto? Jer je svetica već uživala pasivnu kontemplaciju. 

Ali kada je duša još u aktivnom stanju zašto bi dobri čini sprječavali djelovanje milosti? Sam sv. 
Franjo je dušama koje je vodio propisao određeni broj ljubeznih uzdizanja duše koje treba 
periodično činiti. Kada je duša u pasivnom stanju kontemplacije tada iako ne zaslužuje, jer ne 
djeluje nego je pasivna, ipak prima veliku snagu za djelovanje ubuduće s većim savršenstvom, ali 
kada je u aktivnom stanju za zaslužiti treba činiti dobre čine koji su djela kojima duša zaslužuje 
Božansku milost. 

Tako, dobro zaključuje spomenuti p. Segneri da kada Bog govori i djeluje, duša treba da šuti i 
zaustavi svoja djelovanja a sa svoje strane iskazuje samo pažnju ljubavi prema Božjem djelovanju, 
kada Bog ne govori, duša treba pomoći sebi kako bolje može da bi se sjedinila s Bogom po 
meditaciji kad je to potrebno, uzdizanjem, molitvama, odlukama pod uvjetom da se ti čine ne čine s 
naporom nego treba činiti samo one na koje je duša slatko potaknuta. 

Duhovno čišćenje sjetila i duha i savjeti za vodstvo 

Treba još napomenuti da Bog, prije nego uvede dušu u kontemplaciju, običava čistiti je 
nadnaravnom suhoćom, koja se naziva duhovno čišćenje, kako bije očistio od njenih nesavršenosti, 
koje joj priječe kontemplaciju. Ovdje treba razlučiti sjetilnu suhoću, to jest sjetila i bitnu suhoću to 
jest duha. 

Sjetilna suhoća kada je naravna, sobom donosi težinu u duhovnim stvarima te kraću i manju 
tamu, a kada je nadnaravna, o kojoj sada govorimo, stavlja dušu u jako duboku tamu koja duže traje 
i jača. Ipak u tom stanju duša se osjeća više odvojena od stvorenja i drži misao uvijek usmjerenu na 
Boga, s velikom željom i odlukom da ga savršeno ljubi a s druge strane vidi da joj je nemoguće to 

učiniti zbog njenih nesavršenosti zbog toga joj se čini daje učinila sebe mrskom Bogu, sa svim tim 
ne napušta jačati se u krepostima. 

Ova mučna suhoća je plod milosti, ona je nadnaravno svjetlo, ali svjetlo koje sobom nosi muku i 
tamu, jer želeći komunicirati s čistim duhom i nalazeći sjetila i duševne moći još nesposobne za nju, 
jer još nisu odvojeni od sjetilnog kušanja, još tvarne, pune oblika, slika i likova, zato svijetlo 
uzrokuje duši ove tame tako mučne, ah jako korisne, jer po njima duša zadobiva odvojenost od 
sjetilnih užitaka, kako zemaljskih tako duhovnih; još više zadobiva veliku spoznaju svoje bijede i 
nesposobnosti za činiti bilo kakovo dobro, skupa s velikim poštovanjem prema Bogu kojega si 
predstavlja uzvišenog i strašnog. 

U ovom stanju duhovnik treba poticati dušu, kako je već rečeno, da se nada velikim stvarima od 
Boga koji se tako prema njoj ponaša. Treba reći duši da se ne napreže meditirati, nego neka se 
ponizi, prikaže i preda Bogu sva podložna odlukama Božje volje koja je sva usmjerena činiti nam 
dobro. 

Poslije ovog čišćenja sjetila Gospodin običava udijeliti dar radosne kontemplacije, kao 
nadnaravne sabranosti, mira i sjedinjenja o kojima ćemo naprijed govoriti. Ali prije sjedinjenja 
nakon sabranosti i mira Bog običava čistiti dušu suhoćom duha, nazvanom i bitnom suhoćom, 
kojom Gospodin želi da se duša poništi u sebi samoj. 

Suhoća sjetila je lišenost sjetilne pobožnosti, ali suhoća duha je božansko svjetlo kojim Bog duši 
daje spoznati njeno ništavilo. Odvije se događa da se duša nalazi u najužasnijoj agoniji, budući daje 
iako odlučna pobijediti sebe u svemu i pažljivija u služenju Gospodinu, ipak jer tada više spoznaje 
svoje nesavršenosti, izgleda joj ju je Bog već od sebe odvojio i napustio, kao nezahvalnu na 
primljene milosti; i same duhovne vježbe koje čini, molitve, pričesti, mrtvljenja više je trgaju, dok 
tom čini s najvećom mukom i naporom vjeruje da više zaslužuje kaznu i čine je još mrskijom 
Bogu. 

Naprotiv ponekad se čini ovim dušama da kušaju mržnju prema Bogu i da ih je Bog već odbacio 
kao njegove neprijateljice, te da je već u ovome životu počeo njima dati kušati muke osuđenika i 
Božju napuštenost. Ponekad Gospodin dopusti da slične suhoće budu popraćene od tisuće drugih 
napasti i nečistoće, bijesa, psovke, nepovjerenja i iznad svega očaja, tako da sirote duše u toj veliko 
tami i zbrci, ne mogu dobro razlučiti otpor volje (otpor koji jest uistinu, ali je njima potamnjen ili 
barem sumnjiv, zbog prisutni tama), boje se da su pristale i zato se drže još više napuštene od 
Boga. 

Tada ispovjednik, kada susretne neku dušu ove vrste, koja već hodi putem savršenstva i vjeruje 
daje ostavljena, prvenstveno neka se ne prestraši videći ovu zbrku i slušajući njene osjećaje straha i 
očaja, niti neka se ne pokazuje bojažljiv ili kako oklijeva, nego neka s jakošću ju potiče da se ničeg 
ne boji i da više nego ikada ima povjerenja u Boga govoreći joj ono što je Gospodin kazao sv. 
Tereziji, da nitko ne gubi Boga bez spoznaje da ga gubi. 

Neka kaže duši da sve ove sugestije psovke, nevjere, nečistoće i očaja nisu voljni, nego muke 
koje kada se trpe s predanjem više sjedinjuju dušu s Bogom. Neka joj kaže da Bog ne zna mrziti 
neku dušu nego je ljubi i ima dobru volju. Neka joj kaže da se tako Bog ponaša prema najdražim 
dušama. Sv. Terezija kaže: «Suhoćom i napastima Gospodin kuša svoje ljubljene. Pa neka suhoća 
traje i cijeli život duša neka ne ostavlja molitve, doći će vrijeme kada će sve biti naplaćeno)) (Život 
11, 1). Lijepi osjećaj za ožalošćenu dušu! 

Neka ohrabruje dušu, da očekuje velike stvari od Boga kada je već vodi sigurnim putem koji je 
put križa; i neka se prvo ponizi kao dostojna da se tako prema njoj ponaša zbog mana prošlog 
života, kao drugo neka se potpuno preda u volju Božju prikazujući se da trpi i veće muke ukoliko se 
to Bogu sviđa, kao treće neka se preda kao mrtva u ruke Božanskog milosrđa i Marijine zaštite koja 
se naziva Majka milosrđa i tješiteljica žalosnih. 

Sjetilna suhoća traje dok se ne pročiste sjetila i duša postane sposobna za kontemplaciju. Suhoća 
duha traje dok ne učini dušu sposobnu za božansko sjedinjenje. I treba primijetiti da i nakon 
sjedinjenja Gospodin ponekad odredi da se vrate ove suhoće da se, kako kaže sv. Terezija, duša ne 
bi zapustila i da ponekada ponovno vidi svoje ništavilo. 

Slijede savjeti od Tanquerya 

Tokom izlaganja već više puta iznijeli pravila, kojih se valja držati pri duhovnom vodstvu. 
Vrlo je važno, da u toj stvari dadnemo jedan kratki sintetički pregled, i da pokažemo, kako se mora 
vladati duhovni vođa, da pripravi duše na kontemplaciju, kako da ih vodi u opasnostima koje duše 
na tom putu susreću, i kako da ih opet pridigne ako su na nesreću pale. 

Ima li duhovni vođa pod svojim vodstvom velikodušnih duša, tada, ima dužnost, da ih malo 
po malo pripravlja za put sjedinjenja i za kontemplaciju. Kod toga se treba čuvati dviju pretjeranosti 
htjeti natjerati na kontemplaciju sve pobožne duše bez razlike i brzo, ili druga: misliti da je 
beskorisno time se baviti. 

Da bi duhovni vođa izbjegao prvu pretjeranost mora imati na pameti, da redovito duša ne 
može misliti na kontemplaciju, dok se nije vježbala kroz dulje vremena u afektivnoj molitvi, 
kršćanskim krepostima, čistoći srca, odricanju od sebe i stvorenja, poniznosti, poslušnosti, slaganju 
s voljom Božjom, duhu vjere, pouzdanja i ljubavi. 

Duhovni će vođa imati na pameti riječi sv. Bernarda: "Ako ima među redovnicima 
kontemplativnih duša, to obično nisu novaci u kreposti, koji - što su istom umrli grijehu i koji rade s 
uzdisanjem i sa strahom na liječenju svojih još svježih rana. To su naprotiv redovito oni, koji su - 
nakon duge suradnje s milošću postigli ozbiljne uspjehe, u kreposti, koji ne vrte i ne prevrću više u 
svojem duhu žalosnu sliku svojih grijeha, nego uživaju u danonoćnom razmatranju i u vježbanju 
Božjeg zakona“. 

Ako bi kod njih ih opazio, da požuruju i preuzetno nastoje oko kontemplacije, morat će ih 
zauzdavati podsjećajući ih na to da nitko, ne može na kontemplaciju sam svojim nastojanjem, silom 
doći i konačno, da su ugodnosti i radosti, koje ona donosi općenito uvjetovane prije toga i velikim 
kušnjama. 

Pazit će dobro, da ne zamjeni osjetilne utjehe početnika ili pače duhovne utjehe 
uznapredovali s kontemplacijom čekati će prije nego se izjasni da li se radi o ulasku u pasivno 
stanje - da se pokažu ona tri posebna znaka koje navodi sv. Ivan Od Križa, koja smo izložili. 

Da bi izbjegao drugu pretjeranost duhovnik mora imati na pameti, da se Bog, koji je uvijek 
slobodan u svojim darovima, velikodušno daje dušama, koje su pune žara i poslušnosti.. 

Ne govoreći izravno o kontemplaciji, izgrađivati će dobre duše ne samo u krepostima, nego i 
u pobožnosti prema Duhu Svetome: podsjećati će ih češće na taj božanski Duh, koji stanuje u duši, 
na dužnost, da često misle na Njega, da Mu se klanjaju, da slušaju njegove poticaje, i da razvijaju 
njegove darove. 

Pomagat, će im malo po malo da im molitva (razmatranje) postane sve više afektivno, da im 
vjerske vježbe postaju što dublje, kao i čini ljubavi, predanja u volju. Božju, čini, na koje će se 
vraćati, češće preko dana, jednostavnim uzdizanjem srca i ne zanemarujući svoje staleške dužnosti 
niti vježbanje u krepostima. Kad opazi, da su već dotle došle, da ostaju šuteći i tiho pred Bogom, da 
bi Ga čule i izvršile Njegovu volju, tada će ih ohrabriti i reći, da se tu radi o jednoj izvrsnoj i vrlo 
plodonosnoj molitvi. 

Kad je duša jednom ušla na putove kontemplacije, duhovni vođa mora biti do maksimuma 
razborit, da tu dušu vodi u njezinim suhoćama i u duhovnim radostima. 

U pasivnom kušnjama je potrebno podržati dušu, da ne u padne u klonulost ili neke druge 
napasti. Glavno raspoloženje duše koja trpi kontemplativne kušnje je potpuno predanje u volju 
Božju i prihvaćanje puta kojim je vođena iako ga ne razumje u uvjerenju da Bog za nju izvodi novo 
i veliko dobro u duši iako ona to ne primjećuje ni po kakvim učincima poglavito na početku 
ovakvih iskustava. Ako se radi o stvarnoj ulivenoj kontemplaciji onda se duša ne treba truditi 
vraćati na misaonu molitvu meditacije jer će joj to samo stvoriti dodatne i nepotrebne nutarnje 
napetosti. Treba ostaviti dušu na miru pred Bogom pa i onda kada joj izgleda da ništa ne radi u 
molitvi i treba velikodušno podnositi poteškoće u molitvi. 

Kod ugodne kontemplacije, može duša doći u opasnost za duhovnom lakomošću ili taštim 
uživanjem u nutarnjim iskustvima. 

Da bi duša izbjegla prvi nedostatak, važno je, da neprestano ima na pameti, da upravo Boga 
treba ljubiti, a ne božanske radosti, koje Bog pri tom daje, i da su te utjehe i radosti samo sredstvo 
da se s Njime sjedinimo, i da moramo biti spremni, da se toga odmah u srcu odrečemo, ako se Bogu 
svidi, da nam to odbije. Jedino Bog sam dosta. 

Katkada Bog sam preuzima na se zadaću, da spriječi pokrete oholosti, uzrokujući u duši na 
vrlo živi način duboki osjećaj bijede i ništavila i pokazujući joj jasno, da su svi ti darovi i naklonosti 
čisti dar kojeg čovjek ne može na nikakav način zaslužiti. 

Ali, kad duše nisu s noći duha posvema očišćene, tada se moraju po riječima svete Terezije, 
neprestano vježbati u poniznosti i u slaganju s voljom Božjom. Osobito će ih morati duhovni vođa 
sačuvati od želje za viđenjima, objavama i drugim izvanrednim pojavama. Nikada nije dopušteno to 
željeti, i svete ih duše od sebe brižljivo odbijaju s poniznošću. 

Ne smijemo zaboraviti ni na to da je ekstaza obmana, ako je u isto vrijeme - prema izjavi sv. 
Franje Saleškog ne prati i ekstaza života, a to znači vježbanje u herojskim krepostima Bila bi vrlo 
velika obmana zanemarivati svoje staleške dužnosti, da bi tako duša imala više vremena za 
kontemplaciju. Pater Baltazar Alvarez koji je bio ispovjednik sv. Terezije, izjavljuje jasno da je 
potrebno, ostaviti kontemplaciju, da bi čovjek ispunio svoje dužnosti ili pritekao u pomoć 
bližnjemu. Nadodaje da Bog daje duši, koja se ovako znade mrtviti, više svijetla i ljubavi u jadnom 
jedinom satu molitve, nego kojoj drugoj, (koja se tako ne mrtvi) kroz više sati. 

Još bi bila veća obmana umišljati, da kontemplacija sa sobom nosi povlasticu 
nepogrešivosti. Povijest pokazuje da su la ž ni mistici, koji su se kao na primjer Beghards i Kvijetisti, 
smatrali nepogrešivima, upali u najteže mane. Sv. Terezija uporno naglašuje potrebu bdijenja, da hi 
se izbjegao grijeh, pa i onda, kad je duša stigla na najviše vrhunce kontemplacije. A sveti je Filip 
Neri često govorio: "Dobri Bože, pazi na Filipa, inače će izdati!" Doista ne možemo dugo ustrajati 
bez posebne milosti. A takvu milost Bog daje poniznima, koji s. ne pouzdavaju u sebe, nego sve 
svoje pouzdanje stavljaju u Boga. 

Treba dakle predvidjeti slučajeve, gdje bi kontemplativne duše mogle pasti u grijeh. Ti bi se 
padovi mogli dogoditi iz više razloga: 

a) Duša seje uzdigla do kontemplacije prije nego je dovoljno ukrotila svoj e strasti. Umjesto 
da nastavlja junački i odvažno borbu, ona se pospano predaje slatkom snu. Nastanu najednom 
žestoke napasti, i ona previše se pouzdavajući u samu sebe pada. Lijek je skrušeno kajanje i 
povratak Bogu srcem skrušenim i poniženim, duga i ozbiljna pokora. Što duša - s višega pada, više 
joj je potrebno ponizno i ustrajno nastojanje, da se opet popne i da se opet vrati na vrhunce. Na 
duhovnog vođu spada, daje na to blago i odlučno neprestano podsjeća. 

b) Ima kontemplativaca, koji su se dugo junački borili, da zavladaju svojim zlim 
sklonostima. I u tom. su uspjeli. Ali, zamišljajući, da je bitka dokončana, popuštaju u svojem 
nastojanju, nemaju više velikodušnosti u ispunjavanju nekih svojih dužnosti, koje smatraju manje 
važnima. To je neka vrst postepenog popuštanja, koje bi moglo uroditi mlitavošću i mlakošću. Vrlo 
je važno zapriječiti to sklizanje nizbrdo, podsjećajući ih, da moraju to više pojačavati svoj vlastiti 
žar, što se Bog pokazuje velikodušniji prema, njima, da i najmanje nemarnosti kod Božjih prijatelja 
vrijeđaju živo Onoga, koji im tako obilno iskazuje svoju ljubav. 

Pročitajmo u autobiografiji sv. Marije Margarete stroge prijekore, koje joj je upravio naš 
božanski Spasitelj, da ispravi njezine najmanje pogreške i nevjernosti, njezi ne omaške obzirom na 
poštovanje i pažnju za vrijeme oficija i razmatranja, pa pogreške u pogledu ispravnosti i čistoće 
njezinih nakana, znatiželje, najmanjih prestupaka poslušnosti, što više i u tom vidu, da si nametne 
više strogosti. I poslužimo se tim prijekorima, da potaknemo te duše na žar. 

c) Drugi su opet očekivali, da će nakon prvih pasivnih kušnja - u kontemplaciji nalaziti samo 
ugodnosti i duhov ne radosti. A u stvari im Bog neprestano šalje naizmjence iskušenja, pa utjehe, da 
ih posvećuje na što djelotvorniji način. Tada takve duše klonu i nalaze se u pogibelji, da upadnu u 
mlitavost i u sve njezine posljedice. Veliki je lijek protiv toga da im se neprestano naglašuje i u 
dušu usađuje ljubav prema Križu, ne zato, što bi križ u sebi bio sladak i privlačan nego zato što po 
njemu postajemo sličniji raspetom Isusu. 

Nadalje, govorio, je sv. župnik Arški: "Križ je dar, koji je Bog načinio za svoje prijatelje. 
Treba moliti ljubav prema križevima, i tada oni postaju slatki.. Ja sam to iskusio., ah. Imao sam 
križeva, imao sam ih takvih, da ih gotovo više nisam mogao nositi! Stadoh moliti za ljubav prema 
križevima. I tada postadoh sretan... Zbilja, nema takve sreće, kao što je ta!" 

Da skupimo sve u jednu riječ, što mora duhovni vođa kontemplativnih duša činiti: studirati 
djela i biografije mistika i moliti za dar savjeta, da ništa ne rekne ovim dušama prije, nego se je 
posavjetovao s Duhom Svetim. 


6. Klasični katolički nauk o van rednim mističnim fenomenima i đavolskim utjecajima 


Opisujući kontemplaciju pustili smo po strani izvanredne podave, koje ju često prate, 
posebno, počevši od zanosnog sjedinjenja: viđenja, objave, itd. A kako đavao oponaša božanska 
djela, ima katkada - kod pravih i la ž nih mistika"- i đavolskih pojava. Govorit ćemo najprije o 
božanskim, a onda o đavolskim pojavama. 

VANREDNI MISTIČNI FENOMENI 

Vanrdne mistične fenomene podijeliti ćemo u tri skupine: 

a. jedni su intelektualne, spoznajne naravi, odnose se na spoznajnu moć duše. Ovdje 
spadaju: viđenja, nutarnji govori, objave, razlikovanje duhova, hierognosa (spoznaja onoga što je 
sveto) i drugi mistični spoznajni fenomeni. 

b. drugi su afektivne naravi. Ovdje spadaju: ekstaze i plameni ljubavi. 

c. treći su mistični fenomeni koji se odnose na tijesnost. Ovdje spadaju: stigmate, krvave 
suze i znoj, obnova i razmjena srdaca, trajni ili duži post, nespavanje, gipkost, bilokacija, levitacija, 
tankoća, širenje svijetla, širenje mirisa. 

1. VANREDNI MISTIČNI FENOMENI INTELEKTUALNE, SPOZNAJNE NARAVI 

Ovi mistični fenomeni se odnose iznad svega na razumsku dimenziju ljudskoga bića pa od 
tuda i ovakva njihova klasifikacija. Ovdje spadaju: objave, viđenja, nutarnji govori, čitanje srdaca, 
hierognosa (spoznaja onoga što je sveto) i drugi mistični spoznajni fenomeni. 

ČITANJE SRDACA je još jedan od vanrednih mističnih fenomena spoznajne naravi. Radi se 
o nadnaravnoj spoznaji duhovnog stanja tajni srca. Bog ovu milost daje kome, kada i kako hoće za 
duhovnu korist duše koja prima ovu spoznaju ili drugih ljudi. 

Mnogi sveci su imali ovaj dar. Dosta se prisjetiti sv. Tome, sv. Filipa Nerija, sv. Josipa iz 
Kopertina, sv. Ljudevita Montforskoga, sv. Ivana od Boga, sv. Ruže Limske, a na poseban način sv. 
Ivana Marije Vianeya i sv. patera Pija koji su godinama ovaj dar prakticirali tijekom ispovijedanja 
brojnih vjernika koji su im svakodnevno dolazili. Mnoge su zgode iz svetačke tradicije koje 
svjedoče o ovome daru. Tako na primjer sv. Ivan Marije Vianeyu po pričanju jednoga maldića kad 
ga je ispovijedao upita ga je li sve kazao na što ovaj odgovori potvrdo a svetac doda a što je s onim 
svijećama koje si ukrao u sakristiji crkve sv. Vinka tada i tada. Zbunjeni mladić samo ponizno reče 
daje bio zaboravio. 

Sigurnu i nepogrešivu nadnaravnu spoznaju tajni srdaca može se imati samo po Božjoj milosti, 
do toga ne može doći ljudska narav ni đavao. Ali čovjek iskusan u duhovnim stvarima a i đavao 
mogu naslutiti nekom moralnom sigurnošću stanje nutrine neke osobe kao što iskusan liječnik ili 
psiholog mogu uvidjeti stanje njihova pacijenta. 

HIEROGNOSA (SPOZNAJA ONOGA ŠTO JE SVETO) je mistični fenomen koji 
označava sposobnost koju su imali neki sveci da prepoznaju stvari i predmete koji su blagoslovljeni. 
Na primjer koja je slika ili krunica ili neki drugi nabožni predmet blagoslovljen a koji nije. BI. 
Katarina Emmerich je znala sa svom sigurnošću kazati koji su među mnoštvom nabožnih predmeta 
blagoslovljeni a koji nisu. Sv. Katarina Sijenska je opomenula jednog svećenika koji ju je htio 
staviti na kušnju bez da joj to kaže nudeći joj ne posvećenu hostiju kao tijelo Kristovo, a svetica je 
odmah prepoznala kako stvari stoje. Slični događaji se nalaze u životu sv. Franciske Rimske i sv. 
Ludovine. Hijerognosa se može smatrati nekom simpatijom ili Božjom milošću osnaženom 
naravnom sklonošću prema svetome koja se ostvarila u duši po preobrazi same duše u Boga. 

PRIVATNE OBJAVE 

Narav privatnih objava: Izložit ćemo im narav i pravila za razlikovanje pravih od la ž nih. 
Razlika između privatnih i javnih objava Božanska je objava - općenito govoreći - nadnaravno 
očitovanje, što ga daje Bog o nekoj nepoznatoj istini. Kad to očitovanje Bog daje za dobro cijele 
Crkve, tada se radi o javnoj objavi, (na primjer objave Srca Isusova sv. Margareti Mariji Alaqoce), a 
kad Bog daje očitovanje isključivo zbog duhovne korist onih osoba kojima ga da je, tada to 
nazivamo privatnom objavom. Ovdje govorimo samo o toj posljednjoj. 

Uvijek je bilo privatnih objava. Sv. Pismo i postupci za kanonizaciju nam za to daju 
dovoljno primjera. Ove objave ne spadaju u predmet katoličke vjere, koja se oslanja samo na polog, 
koji se nalazi sadržan u Sv. Pismu i Usmenoj Predaji, i koji je povjeren Crkvi, da ga vjerno tumači. 
Te objave prema tome nisu dužni vjerovati svi vjernici. Kad ih Crkva odobrava, ona nas time ne 
prisiljava, da ih i vjerujemo, nego samo dopušta - tako nam veli papa Benedikt XV. - da ih mogu 
objavljivati za pouku i poticaj vjernicima: pristanak dakle, kojim pristajemo uz te objave nije 
obvezujući čin katoličke vjere, nego čin obične ljudske vjere, koji se temelji na činjenici, da su te 
objave vjerojatne i da ih možemo pobožno vjerovati. 

Ipak mnogi teolozi misle, da same osobe, kojima su te objave dane i one, na koje se odnose, 
mogu u to vjerovati pravom vjerom, samo ako imaju sigurnih dokaza u njihovu vjerodostojnost. 

Kako nastaju objave? Nastaju na tri različita načina: a) viđenjima; b) nutarnjim riječima; c) 
Božanskim doticajima. 

VIĐENJA su nadnaravni opažaji objekta, koji čovjek naravno ne može vidjeti. Ta se 
viđenja smatraju objavama samo onda, kad otkrivaju nepoznate istine. Ta su viđenja trovrsna: 1. 
osjetilna, tjelesna, vide se tjelesnim očima; 2. imaginativna, maštom, viđenja popraćena slikom 
mašte; 3. intelektualna, razumska, viđenje u razumu bez ikakvih popratnih slika. 

/. Osjetilno ili tjelesno viđenje, koje zovemo i ukazanjem, je takvo, gdje osjetila zamjećuju 
objektivnu stvarnost, koja je naravno nevidljiva čovjeku. Nije nužno, da opaženi predmet bude 
tijelo od mesa i kosti, dosta je da bude zamjetljivog oblika ili svijetlog izgleda. Tako na primjer 
teolozi općenito drže, zajedno sa sv. Tomom, da naš Spasitelj kad se ukazuje u Euharistiji to se 
tumači na dva načina: ili čudesnom utisnutom slikom u očne organe (to je u slučaju, kad ga vidi 
samo jedan) ili stvaranjem u zraku neke realne osjetilne forme, ali ipak različite od tijela našeg 
Spasitelja. 

2. Imaginarna su viđenja ona, koja izvodi u mašti ili sam Bog ili preko anđela, bilo najavi 
ili u snu. Tako seje Božji Anđeo ukazao sv. Josipu više puta u snu, a sv. Terezija pripovijeda o više 
imaginarnih viđenja čovječanstva Našeg Spasitelja, koje je imala u budnom stanju. Često ova 

viđenja prati i intelektualno viđenje, koje mu tumači značenje. Katkada čovjek u viđenju prolazi 
dalekim krajevima: tada se radi - ponajviše - o imaginarnim viđenjima. 

3. Intelektualnim viđenjima nazivamo ona, u kojima razum zapaža duhovnu istinu, bez 
osjetilnih fonna: takvo je bilo viđenje presvetog Trojstva, što gaje imala sv. Terezija. Ova viđenja 
nastaju bilo preko ideja, koje smo već stekli, samo što ih Bog sređuje ili preinačuje, bilo preko 
ulivenih oblika (species infusae), koji bolje prikazuju božanske naravi, nego li stečeni pojmovi. 
Katkad su ta viđenja nejasna i očituje se samo prisutnost objekta. Drugi su put opet bistra, ali traju 
samo jedan čas. To je kao neko intuitivno gledanje, koje ostavlja duboki utisak. 

Ima viđenja, koja su u sebi sastavljena u isto vrijeme od dvije ili tri vrste. Tako je viđenje sv. 
Pavla na putu u Damask, bilo u isto vrijeme tjelesno, kad je vidio sjajnu svjetlost, imaginativno, kad 
je Ananijin lik bio predstavljen njegovoj mašti, i intelektualno, jer je shvatio volju Božju o sebi. 

Sv. Ivan od križa uči da duša koja želi duhovno rasti treba odbaciti sve vrste viđenja a ona 
koja su od Boga, (intelektualna viđenja) već dok duša doživljava mistični fenomen Bog u njoj čini 
ono što želi učiniti po tome. (U 11,11) A na poseban način đavao može imati utjecaja na dušu u 
osjetilnim ili tjelesnim viđenje i imaginarnim viđenja te ih duša mora odbacivati. 

Sv. Terezija kaže da kada Bog utiskuje intelektualna viđenja u dušu tada duše ne može 
sumnjati, nego je sigurna da dolaze od Boga. (Ž 29,5) 

BOŽANSKI DOTICAJI su duhovni slatki osjećaji, utisinuti u volju nekom vrstom 
božanskog dodira i uvijek ih prati živa svjetlost za razum. Razlikujemo ih dvije vrste: obični 
božanski poticaji, i bitni božanski dodiri, koji su, pogađajući volju, tako duboki, pa izgleda da 
nastaju u samoj biti duše. Odatle oni izrazi mističara, da su doživjeli dodir biti u bit. U stvari se ti 
dodiri izvršuju na najviši dio volje i razuma, tamo, gdje se te sposobnosti urašćuju u samu bit duše. 
Ali prema nauci sv. Tome, te utiske ne prima bit, nego sposobnosti. Taj najviši dio volje mističari 
nazivaju vrškom razuma ili vrškom volje ili još: osnovnim temeljem duše. 


NUTARNJE RIJEČI su očitovanja božanske misli, koja zamjećuje vanjska sjetila, 
nutarnja sjetila, ili direktno razum. Zovemo ih slušnim, ako su to čudesno izvedeni podražaji, koji 
djeluju na uši. Imaginarnim, kad ih čujemo u mašti. Intelektualnim, kad se odnose direktno na 
razum. 

Sada ćemo malo ući u razglabanje o nutarnjim govorima - imamo 3 vrste, sv. Terezija 
Avilska ovako ih naziva: ( Ž 25, 1/ Ž 27, 6 / Z VI. 3, 1-2): 1.Razgovijetna ili čujna, 2. 
Nepredodžbena koja se razumiju, ali se ne čuju; 3. Nerazgovjetna, bez riječi, gdje Bog daje duši da 
razumije ono što On hoće da ona razumije. 

Sv. Ivan od Križa ovako naziva te nutarnje govore: Susljedne riječi, formalne riječi i bitne 

riječi 


Susljedne riječi ili razgovijetni čujni govor, ovisno o tenninologiji sv. Ivana od Križa ili sv. 
Terezije - to su riječi, kao da čuješ riječ po riječ, zovemo one riječi što ih duh u sabranosti običava 
u sebi izgovoriti,misleći i uobličujući. Duša ima u sebi osjećaj da joj netko govori 'Ja tebe ljubim'. 
Sv. Ivan uči da to ljudski duh potpomognut Božjim duhom, tako da govore sam od sebe poput treće 
osobe. To je jedna sposobnost ljudskog duha da takve riječi oblikuje, a ima osjećaj da joj netko 
drugi ili treći govori izvan nje. Sv. Ivan od Križa savjetuje da se izbjegava ili odbaci sve što dolazi 
tim putem (U str. 117), više je razloga za to: 

1. Duši se nameće da počne precjenjivati sebe misleći daje to od Boga. To je zamka u koju 
uglavnom svi padnu koji kušaju te fenomene. Počne duša sebe previše cijeniti. 

2. Da se duša oslobodi od napora i opasnosti kojima se u tome nalazi. Kako ćemo to 
prepoznati? Kada te riječi dolaze od razumskog svijetla, ne prate ih kreposni čini i volja ostaje suha, 
kada je to čisto ljudsko nema poticaja na krepost. Nema žara ljubavi prema Bogu. Nešto je teže 
spoznati kada ti govori dolaze od zloga duha, on uvijek potiče na oholost. Ljudi se ohole jer misle 
da zbog tih fenomena su bilo kakvi, svetiji ili bilo što. 

Formalne riječi ili imaginativni govor koji Bog pobuđuje u duši posredstvom nutarnjih 
misli ili neposredno djelujući na maštu. Oni više djeluju na maštu. Ovaj govor ne spada u bliže 
sredstvo općenja s Bogom. Kod fonnalnog govora Bog na narav način bez vanjskih sjetila 
predstavlja duši mnoge stvari. Jasni su i razgovijetni. Duša čuje ovo ih ono jednu riječ iza druge. 

Stvarni nagovori ili bitne riječi (bitna komunikacija), ovdje veće teže ulazi zli duh, to je ono 
što Terezija govori u ovim odajama, na što se ona osvrće. Duša je u VI. odajama jako blizu svome 
Zaručniku i nekada čuje iz najdubljih nutrina, to je govor bez riječi, nisu susljedne riječi (Ja tebe 
ljubim.). Odjedanput prosine ta misao bez da čuješ bilo koje riječi, iz najdubljih dubina duše. 

Odmah su učinkoviti ako su od Boga, te riječi čuješ, čine ono što Bog želi u duši učiniti. 
Moraš se obratiti, može biti taj poticaj iz najdubljih dubina duše. Dok duša primijeti što se to u njoj 
događa, taj Božji poticaj već u njoj učini ono što Bog hoće da učini. Takve riječi dolaze od Boga i 
Njegova riječ je moćna i može proizvesti ono što kaže.( Ž 25, 1) 

Savjeti svetaca vezanih uz ove nutarnje govore: Sv. Ivan od Križa potpuno to odbacuje i 
govori da su to fenomeni na koje se ne treba obazirati. Sv. Terezija Avilska je više sklona 
prihvaćanju, ali samo ovih bitnih komunikacija 

Zašto? Ne postoji nikada potpuna sigurnost da su ti mistični fenomeni od Boga. Mogu biti 
od Boga, đavla ili duha ljudskoga kao takvoga. Ako su od Boga oni već u trenutku u kojem se 
događa fenomen, čini u duši ono što Bog hoće. Sveci se nisu nikada pozivali na to. Bilo koja osoba 
koja nastupa da njoj Bog kaže da netko nešto treba činiti, to je siguran znak da to ne potječe od 
autentičnog duhovnog puta i to nisu oni stupnjevi duha o kojima sveci govore, to su skroz neke 
druge stvari, to su fenomeni u kojima se oni silno varaju. BI. Terezija iz Kalkute je imala mistični 
doživljaj da Krist od nje to hoće, ali kada je Papi pisala nije rekla „ meni je Krist rekao to i to ... “ 
Sveci ne idu tim putem. Ona je napisala pismo, pa ako Krist hoće onda će tako biti, ako neće onda 
je to Njegov problem. Tako to ide. Sveci se ne pozivaju na te mistične fenomene kao neki autoritet. 

Držanje duše prema tim izvanrednim milostima 

Veliki mističari svi jednoglasno uče, da te izvanredne Božje darove ne treba ni željeti, niti za 
njih moliti, te da to ni nisu potrebna sredstva, da bi došlo do božanskog sjedinjenja. Što više, 
katkada mogu biti, zbog naših loših i nepročišćenih težnja, prije zapreke do li pomoć za božanske 
sjedinjenje. To posebno pokazuje sv. Ivan od Križa: on tvrdi, da ta želja za privatnim objavama 
odnosi duši čistoću vjere, razvija opasnu znatiželju, koja je izvor obmanama, zaokuplja razum 
ispraznim utvarama, često pokazuje nedostatak poniznosti i nedostatak podložnosti Našem 
Spasitelju, koji nam je pojavnoj objavi dao i objavio sve, što nam je potrebno, da nas vodi u nebo. 

On odvažno opominje i protiv onih duhovnih vođa, koji nerazborito ugađaju toj želji svojih 
podložnika za viđenjima. "Oni im daju poticaj, veli on, da se na ovaj ili onaj način bave tim 
viđenjima, a to im onda smeta, da žive čistim i savršenim duhom vjere. Oni ih ne izgrađuju i ne 
jačaju više u vjeri, nego se daju na duge razgovore o tim viđenjima. Na taj im način daju razumjeti, 
da im se to sviđa i da do toga mnogo drže. Isto tako rade i te duše. Tada te duše, pod utjecajem 
njihovih utisaka, više ne nadahnjuje vjera i više se ne otkidaju, i ne oslobađaju od tih osjetilnih 
stvari... Gdje je tu poniznost te duše, od vremena, kad ona misli, da je to nešto dobro, i utvara si što 
više, da Bog čini od nje posebni slučaj?... Kako se ti ispovjednici nalaze pred osobama, koje su 
predmet božanskih objava, oni ih iskorišćuju, moleći ih, da bi bile dobre, da budu posrednice, da 
Bog dade, da upoznaju ovo ili ono, za njih same ili za druge. Te su osobe tada dosta nespretne, da 
preuzmu tu zadaću... Istina je u tom, da se to ne sviđa Bogu, i da On toga nikako ne želi". (U 11,16.) 

Uostalom, u tim viđenjima ima mnogo halucinacija, obmana. I eto, upravo je zato potrebno 
dati pravila, po kojima ćemo razlikovati ona prava od lažnih. 

Pravila za razlikovanje objava 


Da bismo mogli dobra razlikovati prave objave, i da bismo znali prepoznati ljudski udio, 
koji se tu može uvući, važno je iznijeti pravila, koliko samo moguće točnije, ta se pravila odnose: 
a) na osobu, koja prima objave; b) na predmet, na koji se one odnose; c) na učinke, koje one izvode 
i d) na znakove, koji ih prate. 

Pravila, koja se odnose na OSOBU, koja prima objave 

Bog bez sumnje može davati objave svakome, kome hoće, pa i grešnicima. Ali redovito On daje 
objave samo gorljivim i svetim osobama, i to, kad su se već uzdigle do mističkog, stupnja 
sjedinjenja s Bogom. Osim toga je potrebno - pa i za tumačenje pravih objava - poznavati svojstva i 
nedostatke osoba, koje drže, da dobivaju objave. A radi toga je potrebno proučavati njihova naravna 
i nadnaravna svojstva. 

Naravna svojstva tih osoba: Obzirom na temperament, jesu li to dobro uravnotežene osobe ili ih 
je zahvatila psiho-nervoza ili histerija? Svakako je očito, da u ovom drugom slučaju treba smatrati 
sumnjivim objave, za koje tvrde, da su ih imali, jer takvi temperamenti lako podliježu halucinaciji. 

Obzirom na razumno djelovanje, radi li se o osobi zdravog suda, pravilnog rasuđivanja ili o 
osobi, koja ima previše živu maštu spojenu s pretjeranom osjetljivošću? Nadalje: radi li se o učenoj 
osobi ili neučenoj? - Od koga je primio svoju naobrazbu? - Nije li joj razum oslabio kakvom 
bolešću, dugim postovima? 

Obzirom na moralnost, je li osoba posve iskrena ili ima naviku da "zaokružuje" istinu, a katkada 
čak da i izmišlja? Je li, mirnog ili raspaljivog karaktera? 

Rješenje ovih pitanja ne će nesumnjivo odmah dokazati, da li ima objavi mjesta ili nema, ali će 
mnogo doprinijeti, da se prosudi vrijednost svjedočanstva, koje nam ti "vidovnjaci" daju. 

Sto se tiče nadnaravnih svojstava valja ispitati, da li osoba ima čvrste i prokušane kreposti, 
isprobane kroz dulje vrijeme ili samo neki više ili manje osjećajan žar. Da li je iskreno i duboko 
ponizna, ili se naprotiv voli isticati, pripovijedati svuda i svakome o svojim duhovnim darovima. 
Prava je poniznost kamen kušnje za svetost, pa ako poniznosti nema, tada je to vrlo loši znak. 
Upoznaje li ona svoga duhovnog vođu s tim objavama, mjesto da ih pripovijeda drugim osobama, i 
drži li se poslušno njegovih savjeta. 

Da li je već prošla pasivne kušnje i prve stupnjeve kontemplacije ? Napose, ima li zanošenja u 
njezinom životu, to jest, vježba li se u krepostima u herojskom stupnju: općenito naime govoreći, 
Bog ta viđenja ostavlja za savršene duše. 

Dobro zapamtimo, da posjedovanje svih tih svojstava još ne dokazuje da se doista radi o 
objavama, nego su po tim svojstvima izjave vidovnjaka samo vjerojatnije. A ako ih nema - iako to 
ne dokazuje da nema ni objava - njihovo je svjedočanstvo malo vjerojatno. 

Osim toga, ovako postavljena: načela će nam omogućiti lakše otkriti lašce i one, koji si 
umišljaju, da imaju viđenja. Ima ih naime, koji iz oholosti, ili iz želje, da nešto znače, hotimično 
glume zanose i viđenja. Drugi opet - i to brojniji - padaju u obmanu radi svoje prebujne mašte, i 
svoje vlastite misli uzimaju kao viđenja i nutarnje riječi. 

Pravila obzirom na PREDMET objave 

Osobitu pažnju valja posvetiti baš tome: jer neumoljivo treba odbaciti svaku objavu, koja se 
protivi vjeri i ćudoređu, prema jednodušnoj nauci Otaca, koja se temelji na onim riječima sv. Pavla: 
"Ali, ako i mi, ili anđeo s neba navijesti vam evanđelje drukčije, nego što vam navijestismo, neka 
bude proklet" . Bog ne može sam sebi proturječiti, niti objavljivati stvari protivne onome, što nas po 
svojoj Crkvi uči. Iz toga slijede neka pravila, koja iznosimo: 

Treba smatrati lažnom svaku onu privatnu objavu, koja nije u skladu s kojom vjerskom istinom: 
takve su na primjer navodne objave duhova, koji niječu više naših vjerskih istina, na primjer 

vječnost paklenih muka. Isto tako se imaju smatrati lažnima, ako se protive jednodušnom učenju 
bogoslova i Otaca, jer njihovom jednoglasno učenje predstavlja jedan oblik redovitog crkvenog 
učitelj stva. 

Radi li se o kakvom spornom pitanju među samim teolozima, treba sumnjati u svaku objavu, 
koja bi išla za tim, da riješi poteškoću i tako na primjer prekinula spor među tomistima i 
molinistima: Bog se naime ne običaje izjašnjavati u pitanjima ove vrste. 

Treba odbaciti kao lažno i svako viđenje, koje bi se protivilo zakonima kršćanskog morala ili 
čednosti: na primjer ukazivanje ljudskih oblika bez odijela, čuti kakav trivijalni ili nepristojni 
razgovor, minuciozno i detaljno opisivanje besramnih mana, koje nužno vrijeđaju stidljivost. Bog, 
koji objavljuje nešto samo radi dobra duša, očito ne može biti začetnik takvih objava, koje po svojoj 
naravi nose duše u zlo. 

Prema tom istom načelu, sumnjiva su i sva ona ukazanja, u kojima nema dostojanstva, 
suzdržljivosti, a napose ona, koja u sebi imaju što smiješnoga. Upravo to posljednje je tipični znak 
ljudskih ili đavolskih patvorina: takva su na primjer bila ukazivanja na groblju svetog Medarda. Ne 
može se dopustiti, da dolaze od Boga ni zahtjevi, koje nije moguće ostvariti. Bog ne traži, što je 
nemoguće. 

Pravila obzirom na UČINKE, koji slijede iz objava 

Stablo prosuđujemo po plodovima. Tako možemo i objave prosuđivati prema učincima, koje 
izvode u duši Prema sv. Ignaciju i sv. Tereziji, božansko viđenje budi u duši najprije čuvstvo 
čuđenja i straha, spoznaju vlastite bijede i ništavila, a zatim dolazi duboki osjećaj trajnog mira, 
radosti i sigurnosti. Sasvim je obratno s viđenjima s đavolske strane. Ona najprije u duši bude 
veselje potajnu oholost, brzo iza toga nastaje nemir, žalost, klonulost: na taj način đavao 
upropašćuje dušu. 

Prave objave učvršćuju dušu u krepostima: poniznosti, poslušnosti, strpljivosti, slaganja s 
voljom Božjom; lažne opet rađaju ohološću, preuzetnošću i neposlušnošću. 

Poslušajmo, što veli sv. Terezija: "Ova milost Gospodnja nosi sa sobom najveći stid i poniznost. 
Da je to potjecalo od zloduha, bilo bi sve protivno. Ona spoznaje razgovjetno, da joj je tu stvar dao 
sam Bog, jer čovječja vještina ne bi bila dosta, da to osjeća. I zato ne može nikako misliti, da je to 
njezino dobro, nego dar iz ruke Božje... Ove opisane učinke, koji se pokazuju na duši, može 
zamijetiti na sebi svaka od vas, koju Gospodin povede ovim putem. A iz toga može upoznati, da to 
nije prevara (nečastivoga) ni puko utvaranje. Kako rekoh, kad bi tu djelovao zloduh, držim, da ne bi 
moglo toliko trajati niti duši činiti tako veliku korist, niti joj podavati toliki unutarnji mir. Nije to 
zloduhov običaj, a sve kad bi htio ne bi, onako zao kako jest, mogao činiti tolikoga dobra. “(Z VI, 
8,5) 


Ovdje se nameće pitanje, da lije dopušteno tražiti znakove kao potvrdu za privatne objave. Radi 
li se o važnoj stvari, tada je to slobodno, ali dakako ponizno i uvjetno (ako Bog hoće); Bog naime 
nije dužan činiti čudesa, da bi dokazao istinitost tih viđenja. 

Ako čovjek Boga za to moli, dobro je, da Mu prepusti na volju. Dobri je župnik iz Lurda tražio 
u znak ukazanja, da procvate jedna divlja ruža u po zime. Taj znak nije bio dan, ali je Bezgrješna 
Djevica dala, da izbije čudesno vrelo, koje je imalo liječiti tijela i duše. Kad je utvrđeno čudo, koje 
se tražilo, kao i činjenica, da je ono baš u vezi s ukazanjem, onda je to dovoljan dokaz, koji nam 
pruža povoljno uvjerenje. 

Pravila za razlikovanje lažnog od istinitog kod privatnih objava 

Izvjesna objava može biti istinita u svom temelju, i u isto vrijeme izmiješana s nekim 
zabludama. Bog ne čini čudesa bez razloga i ne popravlja predrasude ili zablude, koje se mogu naći 
u razumu onih, koji imaju viđenja. Bog naime ima u vidu njihovo duhovno dobro, a ne njihovu 

intelektualnu izgradnju. To ćemo bolje razumjeti, kad budemo obrađivali glavne uzroke zabludama, 
koje susrećemo u nekim privatnim objavama. 

Prvi je uzrok u tome što se često miješa ljudska djelatnost s nadnaravnom Božjom djelatnošću, 
napose, ako čovjek ima živu maštu i razum. Tako nalazimo u privatnim objavama zablude onoga 
vremena u pogledu fizičkih i povijesnih nauka. Sv. Franciska Rimska tvrdi, daje vidjela kristalno 
nebo između zvjezdanog neba i neba blaženih i pripisuje plavu boju nebeskog svoda zvjezdanom 
nebu. Marija Agredska tvrđi da znade iz objavljenja, da se jedanaest nebesa s poštovanjem otvorilo 
za Riječ, koja je silazila s neba, da se utjelovi. 

Nalazimo tu, u tim objavama, često i predrasude, misli ili sisteme duhovnih vođa onih osoba, 
koje su imale viđenje. Prema vjerovanju svojih duhovnih vođa, sveta je Koleta vjerovala, da je 
vidjela, da se sv. Ana tri puta udala, i kako joj dolaze u posjet sa svojom brojnom obitelji. Katkada 
sveti dominikanci ili franjevci govore, u svojim viđenjima, u skladu s posebnim sustavom učenja 
svoga Reda. 

Objave su katkada protkane i povijesnim zabludama. Bog ne običaje objavljivati pojedinosti o 
životu Našega Spasitelja ili Blažene Djevice Marije, kad te objave nemaju nikakve veće vrijednosti 
za pobožnost. A neke osobe, koje su imale viđenja, miješaju svoja pobožna razmatranja s objavama, 
pa donose pojedinosti, brojke, datume, koji se ne slažu s povjesnim dokumentima i ostalim 
objavama. Tako su na primjer u različitim prikazima o Muci, mnoge male pojedinosti, o kojima se 
govori u viđenjima, protuslovne, na primjer, broj udaraca, koji je Isus primio prilikom bičevanja, ili 
detalj da lije svaka od Isusovih nogu bila posebno pribijena na križ ili obje skupa. 

Božanske se objave može i loše tumačiti. Tako na primjer, kad je sv. Ivana Arška pitala, da joj 
Gospodin objavi, da li će biti spaljena, glas joj odgovori, da se preda u ruke Našem Spasitelju, da će 
je On pomoći i da će biti oslobođena velikom pobjedom. Ona je mislila, da ta pobjeda znači njezino 
oslobođenje iz zatvora. A u stvari to je bilo njezino mučeništvo i njezin ulazak u nebo. 

Sveti je Norbert izjavio, da znade iz objavljenja, i to sigurno, da će antikrist doći u vrijeme 
"sadašnjeg pokoljenja" (12. stoljeće). Nakon što gaje sv. Bernard natjerao u škripac, rekao je, da 
barem ne će umrijeti, dok ne bude vidio opći progon Crkve. 

Sveti je Vinko Fererski objavio opći sud, kao da je blizu i činilo se, da je čudesima potvrđivao 
to svoje proročanstvo. 

Neku objavu može baš onaj, koji ju je doživio, izvrnuti u času, kad je želi rastumačiti, a još je 
češće mogu izvrnuti njegovi tumači. Sveta je Brigita sama priznala, daje katkada retuširala svoja 
objavljenja, da bi ih bolje rastumačila. Takva tumačenja nisu uvijek izuzeta od zabluda. Danas se 
priznaje, da su djela, koje su napisale objavljenja Mariji Agreda. Katarini Emmerick i Mariji 
Lataste, retuširana toliko, daje to teško odrediti izvornu objavu. Iz svih navedenih razloga, nikada 
nije dosta mudrosti i opreznosti u ispitivanju privatnih objava. 

Zaključak: Kako se treba vladati u pitanju privatnih objava 

Ne možemo učiniti bolje, nego da nasljedujemo mudru opreznost Crkve i Svetaca. A Crkva ne 
usvaja objava, dok nisu dobro i valjano utvrđena, pa i onda ih ne predlaže na vjerovanje vjernika. 
Što više, i onda, kada se radi o ustanovljenju kakvog blagdana ili kakve vanjske ustanove, ona čeka 
kroz dugo godina, da se izjasni i odlučuje se tek, kada je stvar zrelo promotrila i u samoj sebi i u 
njezinu odnosu prema Dogmatici i Liturgiji. 

Tako je na primjer sv. Julijana iz Liegea, božja izabranica za ustanovljenje blagdana presvetog 
Sakramenta, obznanila svoje nacrte teolozima a tek 22 godine nakon svojih prvih viđenja; 16 
godina iza toga je biskup iz Liegea uveo taj blagdan u svoju biskupiju, a 6 godina iza smrti 
blaženice uveo ga je papa Urban IV. u cijelu Crkvu godine 1264. Tako je isto i blagdan presvetog 
Srca Isusova odobren mnogo godina nakon objave sv. Mariji Margareti i s razloga, koji su posve 
neovisni o samim objavama. Iz toga slijedi za nas pouka, kojom se moramo okoristiti: 

Ne smijemo proglasiti sa sigurnošću, da se doista radi o nekoj privatnoj objavi sve dotle dok ne 
bude zato uvjerljivih dokaza, a te je dokaze, koji se traže, ukratko iznio papa Benedikt XIV. u 

svojoj knjizi o kanonizacijama. Općenito, nikada se ne smijemo zadovoljiti samo s jednim 
dokazom, nego ćemo zahtijevati više. I ispitivat ćemo, da li jedan drugog nadopunjuju, da li se 
međusobno slažu i da li jedan drugoga potvrđuju. Što ih bude više, i sigurnost je veća. 

Kad koji duhovni vođa postane uvjeren, da se doista radi o objavama, tada će paziti, da ne 
pokaže svoje divljenje: to bi moglo djelovati na onog koji doživljuje viđenja tako, da ih neposredno 
promatra kao istinite, a možda da se i uzoholio. On naprotiv mora pokazati, da su sve te stvari 
mnogo manje važne, nego vježbanje u krepostima, da je lako moguća obmana, da prema, tome 
treba biti jako oprezan i obziran i na koncu, da ih prije treba odbaciti, nego li prihvatiti. 

Takvo pravilo postavljaju sveci. Evo, što o tom piše sv. Terezija: "A treba se bojati vazda kod 
bolesnih i zdravih, dok se ne upozna duh, od kojega dolaze te stvari. Zato i kažem, da se najbolje 
toga riješiti ispočetka. Jer ako je Duh Božji od kojega to potječe, više pomaže da duša napreduje i 
više raste, kad se iskušava. Tako je to. Ali ne treba mnogo stiskati i uznemirivati duše jer ona zbilja 
ne može više”. (Z VI, 3.3) 

Sveti je Ivan od Križa još odlučniji. Nakon što je nabrojio šest glavnih znakova, koji ukazuju, da 
sigurno ne prihvatimo objave, nadodaje: "Đavlu nije ništa draže od duše, koja traži objave i koja ih 
želi. To znači pokazati mu svu lakoću, da nam natukne zablude i da nam oslabi vjeru i time se duša 
često izlaže kojekakvim ludorijama i jakim napastima". (U 1,10). 

Ipak mora duhovni vođa blago postupati s dušama, koje drže, da imaju, objave. Upravo će time 
steći njihovo povjerenje i moći će s više uspjeha doznati sve pojedinosti, koje će im omogućiti, da 
nakon zrelog razmišljanja donese sud. A ako su u obmani, imat će time pred njima samo više 
ugleda, da ih rasvijetli i da ih privede k istini. 

Ovako savjetuje sv. Ivan od Križa, koji je vrlo strog prema objavama: "Strogo smo naglasili, da 
je potrebno odreći se viđenja i objava, nadodavši, da ispovjednici moraju od toga odvraćati duše, 
da se s njima ne upuštaju u razgovor o tim stvarima, ali to ne znači, da se moraju pokazati grubi i 
prezirno odbijati sve njihove izjave, koje im se u toj stvari dadu. Time se zatvaraju vrata svakom 
povjerenju. Duše se ustežu i zatvaraju same u se, tako da više ništa neće reći, a iz toga može 
slijediti samo zlo. “ (U II, 20). 

Radi li se u objavi o nekom utemeljenju ili kakvoj vanjskog zakladi, duhovni će se vođa čuvati, 
da dušu na to potiče, prije nego li je brižljivo ispitao sve razloge za i protiv u svijetlu nadnaravne 
mudrosti. Tako su se vladali Sveci. Sveta Terezija, koja je imala tolike objave, ne htjede, da njezini 
duhovni vođe budu samo pod utjecajem njezinih viđenja u svojim odlukama. Tako na primjer, kad 
je Spasitelj u objavi od nje zatražio, da osnuje samostan u Avili, ona je ponizno predložila svoj 
prijedlog na rješenje svome duhovnome vođi, i kako je ovaj oklijevao, ona prihvati poziv svetog 
Petra Alkantara, sv. Franje Borgija i sv. Ljudevita Bertranda. 

Što se tiče samih osoba, koje doživljuju objave, za njih postoji samo jedno pravilo, da svoga 
duhovnog vođu upoznaju sa svojim objavama i viđenjima i da u svemu ponizno slijede njegove 
naputke. To je najsigurniji način da ne će zastraniti. 

DRUGI MISTIČNI SPOZNAJNI FENOMENI. Radi se o mističnim fenomenima koji su 
na neki način vezani uz spoznaju a odnose se na posebne sposobnosti i darove koje su neki sveci 
imali o znanju ili nekim umijećima i umjetnostima. 

Čudesno učenje u temeljnim stvarima. Po posebnoj milosti sv. Katarina Sijenska je u jednom 
času naučila čitati i pisati. Sv. Ruža Limska je kao dijete je isto tako u času naučila pisati 
prekrasnim rukopisom. Isto se dogodilo i bi. Ozani iz Mantove. 

Općenito uliveno znanje: BI. Gregorio Lopez koji nije studirao po ulivenom znanju imao je 
široku kulturu i poznavao izvrsno je Sveto Pismo, povijest Crkve, duhovnost i vođenje duša, 
kozmologiju, medicinu, agronomiju... I službenica Božja Marija Agredska je na divljenje mnogih 
pokazivala široki spektar znanja a da nije studirala te materije. 

Uliveno znanje iz nekih područja: Sv. Katarina Aleksnadrijska je po ulivneom znanju bila 
upućena u duhovnost i filozofiju do te mjere da je diskutirala i nepobitnim argumentima pobijala 
najučenije ljude svoga doba. Sv. Hildegarda je imala uliveno znanje iz medicine u svom vremenu. 

Nadnaravno poznavanje mistične teologije: Sv. Getruda Velika, sv. Katarina Sijenska, sv. 
Terezija Avilska bez da su bile učene u svojim djelima izvrsno izlažu najsloženiji nauk mistične 
teologije. 

Uliveni dar za neke umjetnosti: Toma Kempenac, Jakopone iz Todija, sv. Franjo Asiški su 
spjevali neke od najljepših duhovnih himana i pjesama. BI. Anđelko iz Fiesole je dobio uliveni dar 
za arhikteturu i kiparstvo, sv. Cecilija i sv. Katarina iz Bolonje za slikarstvo i glazbu, sv. Vinko 
Fererski za govorništvo. 

2. VANREDNI MISTIČNI FENOMENI AFEKTIVNE NARAVI 

Ovi mistični fenomeni se odnose iznad svega na voljnu dimenziju ljudskoga bića, pa od tuda 
i ovakva njihova klasifikacija. Ovdje spadaju: ekstaze i plameni ljubavi. 

EKSTAZE. Kako se razvija kontemplativna molitva tako sve više i dublje zahvaća duševne 
moći. Kod molitve počinka je zarobljena volja (srce), kod molitve sjedinjenja još i razum, a kod 
molitve zanosa ili ekstaze čak i vanjske moći, naša sjetilna spoznaja. Duša je tako uronjena u Boga 
da zaboravlja, ne vidi i ne osjeća vanjski svijet. Živi u zanosu, extazi, neosjetljiva je za pojavni 
svijet. Tijelo je nepomično, oči ukočene i uperene prema jednoj točki, disanje usporeno, sjetila 
obamrla. Kao da nije kadro izdržati duševni ushit, ljudsko tijelo klone i zamre. Kao da se duša vraća 
svojoj suštinskoj jednostavnosti, nespriječena okovima tijela. Extaza je neposredni susret dvaju 
duhova, božanskoga i ljudskoga. Duhovna opojnost. 

Extaze se ne mogu postići nikakvim naporom, vježbom ili tehnikom. Nisu nikada same sebi 
svrhom, vode do bržeg sjedinjenja s Bogom. Doživljuju ih samo osobe visoke duhovnosti i 
moralnosti, asketski savršene. Mogu nastupiti postupno i polako, ali isto tako naglo i nenadano. 
Zanesenome izgleda kao da je uznesen na nebesa. Extazu redovito prati radost i blaženstvo, ali 
nerijetko i bolni trzaji čitave duše, na koju se još jednom spušta "noć duha" (oratio extatica 
crucifigens, nox spiritus). To je definitivno čišćenje koje može potrajati godinama a sam molitva 
zanosa obično ne traje duži vremenski period. Duhovne zaruke su Božje obećanje duši da će se 
jednoga dana s njom sjediniti. 

Ovo sjedinjenje dolazi do izražaja u dva oblika: ugodnom i bolnom obliku. Zanosno 
sjedinjenje ne uključuje u sebi nužno pojavu leviacije (uzdizanja), o kojoj ćemo govoriti u 
slijedećem poglavlju, nego samo obustavljanje djelovanja osjetila, što je značajka ovog sjedinjenja. 
Ovo je sjedinjenje prema tome još potpunije, nego dva pređašnja, jer ono sadržava, osim sastavnih 
dijelova, koji su vlastiti za ona dva, obustavljene djelovanja vanjskih osjetila. 

Dva sastavna dijela sačinjavaju to sjedinjenje uronjenje duše u Bogu i obustavljanje 
djelovanja osjetila. Budući da je sva duša posve uronjena u Boga i vanjska sjetila izgledaju kao da 
su prikovana uza Boga ili uz predmet, koji On pokazuje. 

Uronjavanje u Boga ima svoja dva glavna razloga, divljenje i ljubav, kako to vrlo lijepo 
tumači sv. Franjo Saleški. (O Božjoj ljubavi, VII, 4 -6) 

„Divljenje nastaje u nama, kad spoznamo kakvu novu istinu, koju prije nismo poznavali, i za 
koju nismo očekivali, da ćemo je spoznati. Ako je još uz ovu novu istinu koju spoznajemo, 
povezana ljepota i dobrota, divljenje koje iz toga nastaje, je vrlo ugodno. Kad se svidi Bogu i 
božanskoj dobroti, da našem razumu udijeli neko posebno svijetlo pomoću kojega razum promatra 
božanske tajne na neki izvanredni i jasnije objavljeni način, tada se razum - videći u njemu više 
ljepote, nego je mogao i misliti divi. A divljenje ugodnim stvarima vezuje i čvrsto spaja razum uz 

predmet kojem se divimo: koliko zbog divne ljepote koju mu Bog otkriva toliko i zbog novosti te- 
ljepote, i zato što se razum ne može dosta nasititi gledanjem stvari, koju nije vidio i koja je tako 
ugodna za gledanje". 

Uz divljenje nadolazi i ljubav. "Ta zanosna ljubav ovako djeluje na volju Bog je takne 
svojom ugodnom čari ljubavi i volja se, koju privlači nebeska li ljubav okreće i teži k Bogu kao što 
se igla, taknuta magnetom okreće i usmjeruje prema polu zaboravljajući na sebe radi svoga 
neosjetilnog stanja, pa ostavlja sve svoje zemaljske sklonosti, ulazeći na taj način u neki zanos ne 
od spoznaje nego od veselja ne od divljenja nego od ljubavi, ne od znanja, nego od iskustva; ne od 
gledanja nego od užitka i slatkoće.“ 

Uostalom divljenje raste s ljubavi i u, i ljubav s divljenjem: 

"Razum katkada zapada u divljenje, gledajući svetu radost koju volja doživljava u svojem zanosu 
isto kao što se i volja često raduje, gledajući razum u divljenju. Na taj način te dvije sposobnosti 
jedna drugo priopćuju svoj zanos i ushićenje jer gledanje na ljepotu nam omogućuje, daje ljubimo a 
ljubav nam pomaže daje gledamo." 

Nije prema tome ništa čudno, da duša, koja. je tako sva uronjena, u divljenje i ljubav prema 
Bogu bude, da tako kažemo, sva izvan sebe i usmjerena Njemu. Ako se onaj, koji pusti, da ga 
zavede strast ljudske ljubavi može dotle zaboraviti, da sve ostavi, da bi se posve dao ljubljenom 
predmetu, zar je onda čudno, da nas božanska ljubav, koju je sam Bog utisnuo u našu dušu, toliko 
obuzme, da zaboravljamo na sve da vidimo i ljubimo samo Njega. 

PLAMENI LJUBAVI. Ovi mistični fenomeni su se nepobitno očitovali u životima nekih 
svetaca. Naime snaga i žar Božje ljubavi kojom je bilo zahvaćeno njihovo srce se kao plamen 
prenosio na okolne osobe i predmete te je uzrokovao toplinu kod njih. To se događalo u različitim 
stupnjevima. 

Kao jednostavna nutarnja toplina. Naime nakon izlijeva Božje ljubavi u srce toplina se širila 
i prenosila na cijeli organizam. Sv. Brigita je nakon takvih mističnih izlijeva ljubavi tako osjeća 
toplinu u cijelome tijelu da nije osjećala ništa od velike hladnoće koja je zahvatila Švedsku te zime. 
Sv. Vencislav kada je noću po snijegu pohađao Presveto u Crkvi prigodom tih izlijeva Božje 
ljubavi, iza njega se širila takva toplina da poslužitelj koji gaje pratio kad bi stavljao svoju nogu u 
tragove koji su ostajali iza sveca uopće nije osjećao hladnoću. 

Jaki žar i vrućina. Sv. Stanislav Kostka je prilikom doživljaja i izlijeva Božje ljubavi u svoje 
srce na tijelo u predjelu srca stavljao obloga namočene mrzlom vodom da ublaži žar i vrućinu koju 
je osjećao. Sv. Petar Alkantarski iz istog razloga nije mogao podnijeti toplinu koja se iz njegova 
srca širila u ćeliji da je trčao van na zimu da se malo ohladi. Sv. Katarina Đenovska nije mogla 
približiti ruku svome srcu a da ne osjeti nepodnošljiv žar na ruci. 

Izvanjska opeklina i paljenje. Sv. Pavao od Križa je više puta doživio da nakon takvih 
izlijeva ljubavi u svome srcu da je lanena tunika koju je nosio na sebi bila opaljena u predjelu srca. 
Isto se dogodilo i sa odjećom i habitom koji je nosila sv. Gema Galgani tijekom njenih mističnih 
doživljaja Božje ljubavi. BI. Nikola Factor kada više nije mogao plodnosti žar Božje ljubavi se 
usred zime bacio i kadu mrzle vode a u njegovu procesu za kanonizaciju ostalo je zapisano da se 
voda u koju se bacio u brzo jako zagrijala. 

3. VANREDNI MISTIČNI FENOMENI KOJI SE ODNOSE NA TIJESNOST 

Ovi mistični fenomeni se odnose iznad svega na psiho tjelesnu dimenziju ljudskoga bića pa od tuda 
i ovakva njihova klasifikacija. Pod time se imenom razumijevaju pojave, koje djeluju istovremeno i 
na dušu i na tijelo. Ovdje spadaju: stigma te, krvave suze i znoj, obnova i razmjena srdaca, trajni ili 
duži post, nespavanje, gipkost, bilokacija, levitacija, tankoća, širenje svijetla, širenje mirisa. 

LEVIJACIJE, UZDIZANJA, LEBDENJE U ZRAKU. Lebdenje je pojava, koja se sastoji 
u tome, da se tijelo nalazi uzdignuto iznad zemlje i da se u tom položaju neko vrijeme zadrži bez 
ikakvog prirodnog oslonca. Nazivamo to lebdećim zanosom. Katkada tijelo poleti u velike visine to 
je onda zanosni let. A za druge se opet čini da trče brzo ne dotičući zemlju: to je zanosni hod. O 
mnogobrojnim lebđenjima čitamo u životu više svetaca. Tako na primjer ove mistične fenomene 
nalazimo u životu sv. Pavla od Križa, sv.Filipa Nerija, sv. Stjepana, mađarskog kralja, sv. Josipa 
Copertino, sv. Petra d' Alcantara, sv.Franju Ksaverskog, sv. Ljudevita Montfoskoga. Jedno od 
najčudesnijih lebđenja je ono sv. Josipa Copertina, koji, vidjevši jednoga dana radnike kako se 
teško muče, da uzdignu vrlo teški misijski križ, svetac bijaše uzdignut zgrabi križ za sami vrh i 
usadi ga bez ikakve muke u rupu, koja je za to bila iskopana. 

Toj je pojavi slična i jedna: druga, a to je izvanredna težina, koja se očituje time, da nekoga nije 
moguće podignuti ni uz veliku silu. 

ŠIRENJE SVIJETLA. Zanos katkada prati širenje svijeta. To je neki puta svijetla aureola, 
koja ovija čelo, a ponekada je opet cijelo tijelo obasjano svjetlošću. Ovaj fenomen je zabilježen i u 
Bibliji, s lica Mojsija kad se vraćao s brda Sinaja izbijala je svijetlost a i u životu brojnih svetaca 
kao na primjer kod sv. Ljudevita Beltranda, sv. Igancija Loyoskoga, sv. Franje Paulskoga, sv. 
Franje Saleškoga, sv. Ivana Vianneya. To je jedan od najraširenijih fenomena među svetačkom 
mističnom literaturom. Jednom zgodom kad je sv. Ljudevit Montforski propovijedao svijetao oblak 
je potpuno obavio njegovo lice da slušatelji nisu više mogli razabrati njegovo lice nego su samo čuli 
njegov glas koji govori iz tog oblaka. 

U biti radi se o nekom vanjskom ižaravanju sjedinjenja i preobraženja duše u Boga. 

ŠIRENJE MIRISA. Katkada Bog dopušta, da se iz tijela Svetaca, za vrijeme njihova 
života, bilo iza njihove smrti, širi miris, koji na neki način slikovito prikazuje dobar i ugodni miris 
Bogu dragih kreposti, u kojima su se dotični sveci vježbah. Tako se iz rana sv. Franje Asiškog širio 
neki ugodni miris. Kad je umrla sv. Terezija, voda u kojoj su joj prali tijelo, ostala je mirisna. Kroz 
devet mjeseci se neki čudesni miris širio od njezina groba, a kad su je iskopali, njezinim je udovima 
teklo neko dragocjeno, mirisno ulje. Slični fenomeni su zabilježeni u životu sv. Ludovina, sv. 
Katarine de Ricci, sv. Gerarda Maicalla, sv. Franje Paulskoga, sv. Geme Galgani, sv. patera Pija. 

DUGI POSTOVI. Ima svetaca, posebno među stigmatiziranima, koji su živjeli i više godina 
ne uzimajući nikakve druge hrane, osim sv. Pričesti. Dr. Imbert-Goubeyre nabraja posebno, neke 
naročite slučajeve: "Blažena Anđela de Foligno živjela je 12 godina ne uzimajući nikakve hrane, 
sveta Katarina Sijenska oko 8 godina, blažena Elizabeta de Rente više od 15 godina, sveta Lidvina 
18 godina. Blažena Katarina de Racconigi 10 godina, Rosa Andriani 28 godina, Ljudevita Lateau, 
14 godina". 

NESPAVANJE. Treba spomenuti i pojavu nespavanja kod nekih svetaca. Sv. Macarije iz 
Aleksandrije je proveo 20 godina bez spavanja, bi. Augeda de la Cruz je provela 8 zadnjih godina 
bez sna, sv. Koleta je spavala samo 1 sat tjedno, Tako je sv. Petar Alcantara, kroz 40 godina, 
spavao svaku noć samo sat i po. Sveta Katarina, de Ricci je spavala samo jedan sat na tjedan. Sv. 
Pater Pio je spavao manje od 10 sati godišnje. 

TANKOĆA. Ovaj mistični fenomen se sastoji u prolazu jednog tijela kroz drugu materiju. 
Ovo čudo se dogodilo u Novom zavjetu kad je Isus ulazio kroz zatvorena vrata u sobu gdje su bili 
okupljeni apostoli. I u svetačkoj tradiciji iako rijetko su se događali slični mistični fenomeni. 
Najpoznatiji je slučaj bi. Raimonda iz Penafortea koji je ušao u svoj samostan u Barceloni prošavši 
kroz zatvorena i zaključana vrata. 

GIPKOST. Ovaj mistični fenomen se sastoji u tome da osoba bude tjelesno prenesena skoro 
trenutačno iz nekoga mjesta u drugo. U Novom Zavjetu čitamo kako je đakon Filip bio prenešen 

nakon što je poučio i krstio eunuca etiopske kraljice (Dj 8, 39). I u povijesti svetačke tradicije 
nalazimo na slične događaje. Sv. Terezija Avilska kaže da joj se jednom zgodom ukazao sv. Petar 
Alkantarski iako je tada živio jako daleko. Sv. Filip Neri je to iskustvo više puta zaživio u svome 
životu. Sv. Antun Padovanski je put od više tisuća kilometara od Padove do Lisabona prošao u 
jednoj noći, i slijedeće se noći vratio u Padovu. U životu sv. Martina de Porres su se događali slični 
mistični fenomeni. 

BILOKACIJA. Ovo je jedan od naj iznenađujući vanrednih mističnih fenomena koji se 
može objasniti samo čudom Božjim. Bilokacija je istovremena prisutnost iste osobe na dva različita 
mjesta neki puta i jako udaljena. Brojna su svjedočanstva iz život svetaca o ovom mističnom 
fenomenu. Nalazimo ga u životu sv. Franje Asiškoga, sv. Antuna Padovanskoga, sv. Ludovina, sv. 
Martina de Porresa, sv. Josipa iz Kopertina, sv. Ljudevita Montfoskoga. Među najpoznatijim 
bilokacijma u povijesti svetačke tradicije spadaju one sv. Klementa pape i sv. Alfonsa Luguorija. 
Sv. Klementa pape, dok je slavio misu u Rimu u jednom trenutku narodu je izgledalo kao da je 
zaspao i ostao je u tom stanju. Nakon 3 sata je došao sebi i kazao svima okupljenima da je po 
nalogu sv. Petra bio otišao u Pišu kako bi posvetio crkvu baš u čast sv. Petra. I uistinu sveti papa je 
istovremeno bio i u Piši i u Rimu gdje gaje moglo vidjeti mnoštvo ljudi. 

Za sv. Alfonsa Luguorije je ostalo zapisano u njegovu procesu za kanonizaciju da je 21. 9. 
1774. dok je kao biskup bio u mjestu Arinezu kao pao u san. U tom je stanju ostao dva dana, a kad 
je došao sebi kazao je da je bio uz papu Klemneta XIV koji je bio na umoru. I uistinu ista čas kaj je 
sv. Alfons došao sebi papa je bio umro u Rimu. 

OBNOVA I RAZMJENA SRDACA. Povijest mistične tradicije poznaje još čudnovatije 
fenomene, a među njih svakako spada obnova i razmjena srdaca. Ovaj fenomen se sastoji od 
mistične razmjene srdaca - izgleda i u fizičkom smislu - između osobe koja to doživljava i druge 
osobe, najčešće Isusa Krista, ili na drugi način do događa se istovremena prisutnost Srca Isusova u 
Srcu mističara. 

Ovo iskustvo su imali brojni sveci među njima se na poseban način ističu sv. Gertruda 
Velika, sv. Ludgarda, sv. Marija Magdalena de Pazzi, sv. Katarina de Ricci, sv. Ivana di Valois, sv. 
Margareta Marija Alacoque, sv. Mihael de Sanctis, bi. Osana iz Mantove, bi. Katarina iz 
Racconigli, bi. Agneza Lnageac. 

Među najpoznatijim je svako razmjene srdaca koju je doživjela sv. Katarina Sijenska koju 
njezin ispovjednik bi. Raimondo de Capua ovako opisuje: „Jednoga dana Katarina je bila u kapelici 
otaca dominikanaca u Sijeni kad je pala u ekstazu. Kad se povratila iz ekstaze podigla se kako bi se 
vratila u svoj samostan. U jednom trenutku je obavi neka nebeska svijetlost i u svijetlu se ukazao 
Isus koji je držao u ruci rumeno i svijetlo ljudsko srce joj se približio i s lijeve strane tijela joj je 
otvorio grudi i unio u njeno tijelo srce koje držao u ruci govoreći: Predraga kćeri kao što sam prije 
uzeo tvoje srce sada ti dajem svoje s kojim ćeš od sada uvijek živjeti. Rekavši to Isus zatvori 
Katarine grudi a kao znak čuda na tijelu svetice je u predjelu srca na koži ostao trajni ožiljak koji 
sam vidio kao i njene su sestre“. ( Život br. 180). 

KRVAVE SUZE I ZNOJ. Tijekom ovoga mističnog fenomena krvava tekućina i krv izlaze 
iz pora na koži, na poseban način onih na licu ili iz očiju kad kao da teku krvave suze. U Novon 
zavjetu se govori o Isusovom krvavom znoju e Getsemaniju prije muke. (Lk 22,44) 

U povijesti svetačke tradicije jako je mali broj svetaca i pobožnih osoba doživio mistični 
fenomen krvavog znojenja. Ovaj mistični događaj se može naći u životu sv. Lutgarde, bi. Kristine iz 
Stumblena, službenica Božje Magdalene Moriš, Marije Domenike Lazzari, Katarine Putigny. 

Još rjeđi je fenomen krvavih suza koji je do sada zabilježen kod Rose Marije Andrijani i 
Terese Neumann. 

STIGMATE. Su jedan od najčudnovatiji psiho fizičkih mističnih fenomena. Ta se pojava 
sastoji u tome, da se na neki način utisnu svete Spasiteljeve rane na noge, ruke, bok i čelo. One se 

pojavljuju najedanput, ne uzrokuje ih nikakva vanjska povreda i iz njih povremeno curi zdrava krv. 
Među teolozima i bibličarima se razvijala diskusija o tome je li apostol Pavao imao vidljive 
stigmate ili se radi samo o simboličkom izričaju. Naime on izričito tvrdi: Ubuduće neka mi nitko ne 
dodijava jer ja na svome tijelu nosim biljege Isusove. (Gal, 6,17) 

Prvi poznati stigmatizirani čovjek za koga je to povijesno dokazano je sv. Franjo Asiški. U 
jednom svojem visokom zanosu, na brdu Alvemo, 17. rujna 1222., vidje on anđela Serafina, kako 
mu prikazuje sliku raspetog Isusa i kako mu na tijelo utiskuje svete Rane. Do smrti je sačuvao te 
rane, odakle je tekla rumena krv. Pokušao je sakriti to čudo, ali nije u tome posve uspio i na dan 
njegove smrti 11.listopada 1226. godine, čudo postade javnim. Od onda je bilo mnogo takvih 
slučajeva. Dr. Imbert ih do 1965. godine nabraja 321. Šezdeset i dvije stigmatizirane osobe su 
kanonizirane. Među najpoznatijim u prošlom stoljeću je svakako sv. pater Pijo. 

Izgleda, daje utvrđeno, da stigmatizacija postoji samo kod osoba, koje su na stupnju molitve 
zanosnog sjedinjenja, i da prije nje prethodi, i da je prati vrlo živo i teško fizičko i moralno 
trpljenje, po kojem dotična osoba postaje na taj način sličan Isusu, koji trpi. Kad tih muka ne bi bilo, 
to ne bi bio dobar znak: jer su stigme upravo simbol sjedinjenja s Raspetim božanskim Spasiteljem i 
učestvovanja u njegovom mučeništvu. 

Prema sv. Ivanu od Križa rane ljubavi su „otajstveni utisci ljubavi koji poput raspaljene 
munje ranjavaju i probadaju dušu, ostavljaju je svu nagriženu plamenom ljubavi“ (S 1,17). 

Sv. Terezija ovako opisuje to iskustvo: „Drugi način redovit ove molitve je slijedeći. Radi se 
o jednoj vrsti rane koja izgleda da je napravljena na duši kao da nam netko strelicom probada 
dušu ili srce. Doživljava se tako velika bol da duša klikne žaleći se, ali je istovremeno tako slasno 
da ne želi da nikada prođe... Drugi puta izgleda da se ova rana događa u dubinama duše s 
koristima još dragocjenijim. Budući da je nemoguće uzrokovati ovo ako ga Bog ne daje isto tako je 
nemoguće odbaciti ga kada se udostoji udijeliti ga. Radi se o željama tako uzvišenim i gorućim za 
Bogom da nemam riječi za izraziti to. I kako duša osjeća da ne može uživati u Bogu koliko bi htjela 
doživi živu odbojnost prema tijelu jer joj izgleda kao zid koji joj priječi da slobodno uživa dobro 
koje joj izgleda da već posjeduje. I iz toga shvaća veliko zlo Adamova grijeha koji joj je oduzeo 
slobodu “ (Izvješća p. Alvarezu V,17-18, vidi i Ž 29,11) 

Neki puta ova rana ljubavi koja je redovito čisto duhovne naravi i nutarnja se pokaže i na van 
jer probija i fizički srce (trasverbacija srca sv.Terezije) ili jer se pojave rane na rukama i nogama i 
boku. Ovi vanjski učinka spada u besplatnu milost te ne posvećuje više dušu nego li kad se rane 
događaju samo u nutrini. 

S. Ivanu od Križa uči: „ Vraćajući se na ono što je radio onaj Seraf a njegovo je djelo rana u 
nutrini duha, kažemo da će se, ako koji put Bog dopusti da u osjete prodre koji učinak koji 
odgovara unutarnjem ubodu ili rani, rana pokazati izvana, kako se je dogodilo svetom Franji kad 
mu je, naime, Seraf ranio dušu ljubavlju prema pet rana Isusovih, pojavile su se stigme kao učinak 
onih ljubavnih rana utisnutih u dušu. Bog redovito ne daje posebnih milosti tijelu a da prije i 
glavno ne dade duši, i onda koliko je veća slast i sila ljubavi prouzrokovana od rane unutar duha, 
toliko je veća vanjska bol rane na tijelu; dok raste jedno, raste i drugo. To se događa stoga što je 
ono, kad su takve duše pročišćene i ukorijenjene u Bogu, što je njihovom raspadljivom tijelu uzrok 
bolova i patnje, zdravom i jakom duhu slatko i ukusno. Čudesna je stvar osjećati da istodobno raste 
bol i užitak; a dobro je to iskusio Job u svojini ranama, kad je rekao Gospodinu: Vrativ se k meni 
mučiš me čudesno 

Da, to što duša uživa toliko više ugodnosti i slasti koliko osjeća boli i muke, zaista je čudesna 
stvar i odgovara onom obilju dobrote i nježnosti koju Bog čuva za one koji ga se boje. Ali, kad je 
rana zadana samo u duši, a da se ne pokazuje vani, užitak može biti jači i uzvišeniji. Tijelo je, 
zaista, duhu na smetnju, pa kad se duhovna dobra podaju također tijelu, ono priteže kočnice i 
postavlja uzde u usta brzom konju duha, stežući mu veliku živahnost, jer da se on služi svom svojom 
snagom, uzde bi mogle puknuti. Ali dok još nisu pukle, duh ne do^pušta da bude potlačen i da 

sloboda bude potisnuta, prema izreci Mudraca: Propadljivo tijelo tlači dušu, i ovaj zemaljski šator 
pritiskuje um bremenit mislima." (Plamen ljubavi II, 2-13). 

Dakle prema nauci sveca vanjski učinak stigmata je spektakularniji zbog toga vrijedi manje 
duhovno od onog samo u duhu i nutarnje. Učinci ove rane ljubavi su divni, duša želi da se razbiju 
okovi tijela i da odleti slobodno Bogu. Jasno vidi daje ova zemlja izgnanstvo i ne shvaća one koji 
dugo žele živjeti na zemlji. Treba dobro shvatiti ovaj kontemplativni mistični doživljaj rana ljubavi 
koji je jako posvećujući i razlikovati ga od tjelesnih stigmata koje su besplatna milost i više su 
spektakularne ali imaju manju duhovnu vrijednost. 

Opstojnost je stigmata dokazana tako mnogobrojnim svjedočanstvima, da i sami nevjernici 
općenito priznaju njihovu opstojnost. Ali oni ih pokušavaju protumačiti na prirodni način. Oni 
naime tvrde, da se kod nekih pojedinaca, nadarenih posebnom osjetilnošću, može pomoću mašte 
izazvati izbijanje krvi, što naliči na rane. A u stvari kod nekoliko slučajeva, koji su ne taj način 
postignuti, ima mnogo razlike od pojava, što ih zapažamo kod pravih stigmatiziranih osoba. 

Znakovi za raspoznavanje stigmata 

I zato da bismo bolje razlikovah stigmatizaciju kao umjetnu pojavu, koja se može izazvati kod 
izvjesnih pojedinaca, treba skrenuti pažnju na sve okolnosti, koje su značajne za prave stigme. 

Prave se stigme nalaze upravo na onim mjestima, gdje je i Naš Gospodin imao pet rana, dok je 
istjecanje krvi kod hipnotiziranih osoba lokalizirana drukčije. 

Općenito je obnavljanje rana i boli stigmatiziranih osoba vezano u dane ili liturgijsko vrijeme, 
kada se više spominje uspomena na Muku Isusovu, kao na primjer: Veliki Petak ili koji drugi 
blagdan Gospodnji. 

Ove se rane ne gnoje: krv, koja iz rana teče, je čista, dok i najmanja ozljeda na drugom dijelu 
tijela dovodi do gnojenja, pa i kod stigmatiziranih osoba. One ne ozdravljaju unatoč redovitih 
medicinskih sredstava i traju katkada po 30 ili 40 godina. 

Iz tih rana obilno teče krv, što možemo shvatiti prvi dan, kad se pojave, ali ostaje 
neprotumačivo u slijedeće dane. I obilno krvarenje postaje nepro tumač eno. Stigmata su redovito na 
površini, daleko od glavnih krvnih sudova, a ipak iz tih rana ćurkom curi krv. 

Konačno i posebno spomenimo, da se stigmata nalaze samo kod osoba, koje se na herojski 
način vježbaju u krepostima i koje imaju posebnu ljubav prema svetom Križu Kristovu. 

Proučavanje svih ovih okolnosti pokazuje, da se tu ne radi o kakvom redovitom patološkom 
slučaju, nego da milost djeluje na te stigmatizirane osobe, da ih učini, što je moguće više, sličnima 
Raspetom Spasitelju 

5. RAZLIKA IZMEĐU AUTENTIČNIH MISTIČNIH FENOMENA KOJE UZROKUJE 
BOŽJA MILOST I BOLESNIH PARAPSIHOLOŠKIH POJAVA 

Pojave, koje se povezuju uz mistične fenomene i zanos, tako su dobro dokazane, da ih se ne 
može nijekati. Neki samo pokušavaju, da ih izjednače s pojedinim bolesnim pojavama, koje imaju 
svoj izvor u psiho nervozi, a posebno u histeriji. Neki opet vide u tome neku vrstu ludila. I sveci 
mogu biti bolesni, kao i drugi ljudi ah ne radi se o tom pitanje. Radi se samo o tome da li mističari 
daju dojam zdravih i uravnoteženih ljudi obzirom na razum. A baš u toj stvari ima toliko bitnih 
razlika između mističnih i bolesnih pojava, da nijedan dobronamjerni čovjek ne može to ne vidjeti i 
iz toga ne zaključivati, da tu nije moguća nikakva sličnost. Te se razlike zapažaju posebno obzirom 
na osobu koja doživljava mistične fenomene, obzirom na različitost pojava i obzirom na rezultate i 
plodove mističnog fenomena. 

Razlike obzirom na osobu koja doživljava mistične fenomene 

Usporedimo li one, koji boluju od psihoneuroze, s onima koji su zanosno sjedinjeni s Bogom, 
vidimo da su prvi moralno i fizički neuravnoteženi, dok su drugi, barem u moralnom pogledu, 
posve uravnoteženi. Prvi su neuravnoteženi duševno, kao i fizički. 

Kod njih možemo utvrditi umanjenu razumsku djelatnost, kao i umanjenu moć volje. Svijest 
potpuno ili djelomično radi, pažnja popušta, razum osiromašuje, mašta se toliko rastvara, da se 
dobiva dojam odvojene osobnosti. Naskoro u duhu ostaje samo još mali broj čvrstih misli. I odatle 
nastaje neka ujednačenost misli nešto slično ludosti. U isto vrijeme slabi i volja. Čuvstva i 
uzbuđenja preuzimaju maha. Čovjek postaje igračka svojih željica ili sugestije tuđe volje, više ne 
pripada sam sebi. To je dakle neko stanovito oslabljenje, umanjenje ličnosti, intelektualnih i 
moralnih sila. 

Sve je to posve protivno kod mistika: njihovo je razumsko djelovanje sve veće, volja biva jača i 
postaju sposobni, da pothvate i izvedu velike stvari. Pa vidjeli smo zaista, kako su u mističnim 
iskustvima stekli nove spoznaje o Bogu, o njegovim svojstvima, o vjerskim istinama, o samima 
sebi. Bez sumnje, ne mogu izraziti sve, što vide. Ali priznaju posve iskreno, da su više naučili za 
nekoliko časaka kontemplacije, nego li dugim čitanjem. I to se uvjerenje prenosi i na stvarni 
napredak u vježbanju herojskih kreposti. Vidi se očito, da su ti ljudi još ponizniji još podložniji 
Božjoj volji, pa i u najtežim iskušenjima i da uživaju mir, sreću i nepomućenu vedrinu. Kako smo 
daleko u tom slučaju od uzbuđenja i strastvenih pokreta bolesnih histerika i psihopata! 

Razlike s obzirom na različitost pojava 

Isto tako postoje i mnoge razlike, obzirom na način, na koji se zbivaju te pojave kod autentičnih 
mističara i kod psihološki bolesnih osoba. Ništa nema žalosnije; neugodnije za promatranje od 
histeričnih napadaja. 

Prvi je stupanj sličan nekom laganom napadu padavice, ali se od nje razlikuje, što se zapaža kao 
neka knedla, koja dolazi do grla i koja je u stvari neka nabreklost grla, s utiskom gušenja, i kao 
neko pištanje u ušima. Drugi se stupanj sastoji u neuravnoteženim kretnjama, grčenju čitavog tijela, 
osobitomu kružnom luku. Treći se stupanj sastoji u strastvenom strahu, zavisti, pohote u vezi sa 
slikom ili idejom, koja opsjeda. 

Konačno svršava pretjeranim plačem ili smijehom. Zatim nastaje smirenje. I nakon što je napad 
prošao, ti su ljudi umorni, iscrpljeni i trpe od različitog neraspoloženja. 

I ovdje, kolike li razlike između njih i osoba, koje su u zanosnom sjedinjenju! Kod njih nema 
nikakvih grčeva, nikakvog silovitog udaranja, kod njih vlada takav mir, takav zanos duše, koja je 
tijesno sjedinjena s Gospodinom Bogom, da se svjedoci zanosa, kao na primjer oni, koji su vidjeli 
svetu Bernardicu u času njezinog viđenja u Lurdu kod Massabiellske špilje, ne mogu uzdržati, da se 
ne dive! Pa i tijelo, kako to veli sv. Terezija, umjesto da bude iscrpljeno poprima, zanosu nove 
snage. 

Razlike obzirom na učinke i plodove 

Sto se tiče učinaka, i oni su različiti u oba slučaja. Kod histerika sve više dolaze do izražaja 
opisani prizori i sve se viši povećava neuravnoteženost sposobnosti: pretvaranje, laž, oglupljivanje, 
bludno raspoloženje, to je rezultat iskustvenih činjenica na tim nesretnim žrtvama. 

Kod mistika se naprotiv radi o stalnom porastu spoznaje, ljubavi prema Bogu i ljubavi prema 
bližnjemu. Kad imaju prilike, da poduzimaju kakvo djelo, da nešto osnuju, oni kod toga pokazuju 
zdravi sud, otvoren i odlučan duh, jaku volju, i to konačno sve bude okrunjeno krunom uspjeha. 

Sveta je Terezija osnovala do svoje smrti, unatoč mnogobrojnih protivljenja, 16 ženskih i 14 
muških samostana. Sveta je Koleta osnovala 13 samostana i popravila stegu u mnogo drugih. 
Gospođa Acarie, koja je bila u zanosnom sjedinjenju već sa 16 godina, bila je udata kroz 30 godina, 
odgojila je šestero djece, popravila je imovno stanje svoje obitelji, koje je bilo stradalo 
nepromišljenostima njezinog muža i kad je postala udovica, pridonijela je osnutku Karmela u 

Francuskoj. Sveta Katarina Sijenska koja je umrla u 32. godini, i koja kroz dugo vremena nije znala 
ni čitati ni pisati, igrala je vrlo važnu ulogu, u događajima onoga vremena, a posebno obzirom na 
povratak Pape u Rim i to tako važnu, da ju je jedan povjesničar nazvao državnikom i to velikim 
državnikom. 


6. MILOSTI KOJE BOG DRAGOVOLJNO DAJE BEZ ZASLUGA DUŠA 

Objave, o kojima smo govorili, Bog daje za osobnu korist pojedine duše. Dragovoljno 
darovane milosti što ih Bog daje bez zasluga duša posve obratno, Bog daje za korist drugih. 

To su dakle: dragovoljni darovi, izvanredni i prolazni, koje Bog daje izravno za dobro 
drugih, i koji mogu neizravno poslužiti i za osobno posvećenje. Svezi ih Pavao spominje pod 
imenom darovi. U poslanici Korinćanima ih nabraja devet, a sve dolaze od istoga Duha: 

1) Riječ mudrosti, koja nam pomaže, da izvodimo vjerske istine promatrane kao načela i da 
izvodimo zaključke, koji pomažu bolje shvatiti vjerske istine. 

2) Riječ znanja, koja nam pomaže, da se okoristimo ljudskim znanjem za tumačenje vjerskih 

istina. 

3) Dar vjere, ne sama krepost, nego jedna posebna sigurnost koja je u stanju, da izvodi 
čudesa. 

4) Dar odzdravljivanja koja nije ništa drugo, nego moć ozdravljanja bolesnika. 

5) Moć izvoditi čudesa i to za potvrđivanje božanske objave 

6) Dar proroštva ili dar poučavanja, u ime Božje i po potrebi dokazati i potvrditi svoje učenje 
proročanstvima. 

7) Razlikovanje duhova ili uliveni dar čitati tajne srdaca i razlikovati dobrog duha od zloga. 

8) Dar jezika, koji je kod sv. Pavla dar molitve na stranom jeziku s nekim osjećajem 
ushićenja; prema bogoslovima to je i dar govoriti više jezika. 

9) Dar tumačenja ili sposobnost tumačiti strane riječi, koje su u pitanju (254). 

Prema vrlo opravdanoj opasci sv. Pavla i sv. Tome sva su ovi darovi daleko manje važni od 
ljubavi i posvećujuće milosti! 

7. ĐAVOLSKI UTJECAJI 

U želji da se imitira božansko djelovanje u duši, đavao nastoji, da i sam izvodi svoju vlast ili 
bolje svoju tiraniju nad ljudima. Čas opsjeda, da tako kažemo, dušu izvana, budeći strašne napasti: a 
čas se opet nastanjuje u samom tijelu, i pokreće ga po svojoj volji, kao da bi mu on bio gospodar, s 
namjerom da zbuni i upropasti dušu. Prvi, redoviti i općeniti đavolski utjecaj je napastovanje i svi 
su u većoj ili manjoj mjeri tome podložni. Napast kao takva može doći od duha svijeta, iz naše na 
grijeh sklone duhovne mane ali i od đavla. Ovdje nećemo govoriti o tim redovitim đavolskim 
utjecajima nego o vanrdnim. U prvom redu radi se o đavolskom opsjednuću, a u drugom slučaju o 
posjednuću. 

Treba izbjegavati dvostruko pretjeravanje obzirom na đavolsko djelovanje. Ima ih, koji 
đavlu pripisuju sva zla, što nas snalaze. To znači zaboraviti, da postoje u nama neka bolesna 
raspoloženja, koja ne pretpostavljaju nikakav đavolski utjecaj, da postoje, nadalje, zle sklonosti, 
kojima je izvor u trostrukoj požudi i da su ti naravni uzroci posve dovoljni, da njima protumačimo 
mnoge napasti... Ima i drugih, koji posve obratno nijedan događaj neće pripisati utjecaju đavla, 
zaboravljajući na ono, što nam Sveto pismo i predaja govore o đavolskom djelovanju. 

Da se držimo zlatne sredine, treba se držati pravila, da prihvaćamo kao đavolske pojave 
samo one, koje imaju kakvo izvanredno obilježje, ili koje po svim svojima okolnostima ukazuju, da 
se radi o djelovanju zloga duha. Govorit ćemo prvo o đavolskom opsjednuću, a onda o posjednuću. 

7.1. ĐAVOLSKO OPSJEDNUĆE 


Opsjednuće je zapravo čitav niz trajnijih i žešćih napast, nego što su redovito. Ono je 
vanjsko, kad je utjecaj na vanjska sjetila ukazivanjima. Ono što je nutarnje, kad je izazivlje 
nutarnje, duboke utiske. Vrlo je rijetko to opsjednuće čisto vanjsko, jer đavao djeluje na sjetila samo 
zato, da lakše smete dušu. Ipak ima svetaca, koji - iako su bili opsjednuti na izvanjski način 
utvarama, svih mogućih vrsta, sačuvaše u svojoj duši potpuni mir. 

Đavao može djelovati na sva vanjska osjetila. Na vid, prikazujući se čas u ogavnim 
oblicima, da zastraši osobe i da ih odvrati od vježbanja u krepostima, kao što je to bio slučaj kod 
časne Majke Agneze de Langeac i kod mnogih drugih. Drugi puta se opet pokazuje u zavodljivim 
oblicima, da navuče dušu na zlo, kao što je često se događalo svetom Alfonzu Rodriguezu. 

Na sluh, tako da osobe, koje opsjeda, čuju riječi ili pjesme, koje su sadržajem bogohulne ili 
bludne, kako to čitamo u životu, bi. Margarete Cortonske. Ih se katkada čuje kao neko tapanje, da 
zastraši, kako se to katkada dogodilo svetoj Magdaleni de Pazzi i sv. Župniku Arškom . 

Đavao može djelovati na opip i to na dva načina: zadavajući udarce i rane, kako čitamo u 
bulama za kanonizaciju sv. Katarine Sijenske, sv. Franje Ksaverskog i u životu sv. Terezije, katkada 
opet zagrljajima, koji imaju za cilj izazvati na zlo, kako to sveti Alfonz Rodriguez pripovijeda sam 
za sebe. 

Kako to opaža o. Schram ima slučajeva, kad su ta ukazivanja jednostavne halucinacije, koje 
nastaju uslijed živčanih uzbuđenja. I u tom slučaju su to sumnjive napasti. 

Đavao djeluje i na nutarnja sjetila, na maštu i pamćenje, i na strasti da ih uzbuni. Kad 
čovjeka unatoč njegove volje, salijeću nezgodne slike možemo u tom gledati posebno djelovanje 
đavla. Osim toga, isto tako, kad je čovjek bez ikakvog pametnog razloga sklon na srdžbu, u 
tjeskobama na očaj, na insti nk tivne pokrete antipatije ili naprotiv na opasne nježnosti. Bez sumnje, 
katkada je vrlo teško riješiti, radi li se o pravom opsjednuću. Što više, kad su te napasti iznenadne, 
žestoke, dugotrajne i teške za tumačenje naravnim uzrocima, možemo u tom vidjeti đavolsko 
djelovanje. U slučaju sumnje dobro je pitati za savjet katoličkog liječnika, koji bi morao ispitati, 
nisu li možda te pojave posljedica kakvog bolesnog stanja, koje bi se moglo ukloniti dobrom 
higijenom. 

Duhovno vodstvo. Treba zajedno spojiti najveću razboritost i očinsku dobrotu. Prije svega, 
ne vjerovati, bez ozbiljnih razloga, u pravo opsjednuće. Ali, radilo se o njem, ili ne, duhovnik mora 
imati mnogo ljubavi i smilovanja prema pokorniku, kojeg napadaju strašne i dugotrajne napasti i 
pomagati mu mudrim savjetima. 

Osobito će svoje pokornike podsjetiti na ono, što smo rekli o napastima, o načinu, kako 
ćemo im se opirati. Ako se - u žestokom naletu napasti - dogodila kakva, neurednost bez ikakva 
pristanka volje, onda će ih upozoriti da nema grijeha bez pristanka. U slučaju sumnje će prosuditi, 
kao da grijeha nije bilo, barem ne teškoga, kad se radi o osobi, koja je redovito dobro raspoložena. 

Kad se radi o gorljivim osobama, tada će se duhovni vođa pitati, nisu li te stalne napasti 
zapravo pasivne kušnje, o kojima smo govorili. I tada će, ako se u to uvjeri, dati tim osobama 
savjete, koji odgovaraju njihovom duhovnom stanju. 

Ako je đavolsko opsjednuće moralno sigurno ili vrlo vjerojatne, mogu se upotrijebiti, 
privatne molitve za oslobađanje. U tom slučaju je dobro, da se na to i ne upozori osobu, nad kojom 
se kani moliti, ako se je bojati, da ovakva izjava ne bi uznemirila i uzbunila njezinu maštu. Dostaje 
samo, daje upozorimo, da ćemo nad njom izmoliti jednu molitvu, odobrenu od Crkve. 

7. 2. ĐAVOLSKO POSJEDNUĆE 

Narav posjednuća. Dva dijela sačinjavaju posjednuće: prisutnost đavla u tijelu zaposjednute 
osobe i vlast, koju on vrši nad tim tijelom - i preko njega - i na njegovu dušu. To zadnje valja 
rastumačiti. Đavao nije sjedinjen s tijelom, kao što je duša sjedinjena s tijelom. On se odnosi prema 
duši kao vanjski pokretač i ako na nju djeluje, to biva posredstvom tijela u kojem boravi. On može 
izravno djelovati na tjelesne udove i vršiti na njih utjecaj, da izvode svakovrsne pokrete. Neizravno 
djeluje i na sposobnosti i to u onoj mjeri, u kojoj su one u svom djelovanju ovisne o tijelu. 

Možemo dakle kod posjednutoga, razlikovati dva različita stanja: stanje krize i stanje mira. 
Kriza je kao neka vrsta žestokoga napadaja, u kojem đavao pokazuje svoju tiransku moć, unoseći u 
tijelo neko grozničavo gibanje, koje se očituje u grčenju, nastupima bjesnoće, bezbožnim i 
bogohulnim riječima. Bolesnici - izgleda - gube tada svaki osjećaj za ono, što se s njima događa, i 
kad dođu k sebi ne sjećaju se više ničega, što su rekli ili radije što je govorio i činio đavao preko 
njih. Oni osjećaju đavolsku navalu samo na početku. Iza toga čini se gube svijest. 

Ima međutim od tog općenitog pravila iznimaka. O. Surrin, koji je i sam postao zaposjednut, 
egzorcizirajući Uršulinke iz Louduna, imao je svijest o svemu, što se događalo u njemu. On opisuje, 
kako je njegova duša bila razdijeljena, otvorena s jedne strane đavolskim utiscima, a s druge strane 
prepuštena djelovanju Božjem. Opisuje kako moli, dok mu se tijelo valja po zemlji. Nadodaje: 

"Moje je stanje tak\>o, da mi preostaje vrlo malo čina, gdje sam slobodan. Želim li govoriti, 
jezik me ne sluša. Za vrijeme Mise sam prisiljen, da se najednom zaustavim. Kod stola ne mogu 
prinositi zalogaje k ustima. Ako se ispovijedam, grijesi mi izmiču s pameti. Osjećam, da je đavao u 
meni, kao kod svoje kuće, i da ulazi i izlazi kako ga je volja". 

U časovima mira ništa ne odaje prisutnost zloga duha. Rekao bi čovjek, da se je povukao. 
Ipak se katkada ova prisutnost očituje nekom kroničnom slabošću, koja prelazi sva sredstva 
liječničke znanosti. Često se događa, da više demona, zaposjedne jednu te istu osobu: to pokazuje 
njihovu slabost. Općenito govoreći đavao zaposjeda samo grešnike. Ima međutim iznimnih 
slučajeva, kao što je i slučaj o. Surina. 

Znakovi posjednuća. Budući da ima živčanih i umnih oboljenja, ili slučajeva ludila, koji su u 
svojem vanjskom izgledu vrlo slični posjednuću, vrlo je važno da iznesemo neke znakove, po 
kojima bi se moglo prepoznati i razlikovati đavolsko posjednuće od bolesnih pojava. 

Prema Rimskom Obredniku ima tri glavna znaka, po kojima se može prepoznati posjednuće: 
"govoriti nepoznatim jezikom i to upotrebljavati više riječi, toga jezika ili razumjeti nekoga, koji ga 
govori; otkrivati daleke i tajne stvari; pokazivati snagu, koja nadmašuje dob ili stanje, i drugo 
slično. A što se više takvih pojava sastane, to je veći znak. 

U nekoliko ćemo riječi rastumačiti svaki taj znak. Upotreba nepoznatih jezika. Da bi se to 
utvrdilo, treba provesti ozbiljni ispit o odnosnoj osobi, vidjeti nije li možda u prošlosti imala prilike 
naučiti neke riječi tih jezika, nadalje, da li ona, mjesto da samo izgovara neke izraze, koje je naučila 
napamet, govori i razumije jezik, koji joj je doista nepoznat. 

Otkrivanje nepoznatih stvari, što se ne može na nikakav naravni način rastumačiti. I tu treba 
ozbiljno ispitati, stvar. Radi li se na primjer o dalekim stvarima treba ispitati i biti siguran, nije li ih 
dotična osoba saznala putem, pisma, telegram ili kakvog drugog naravnog sredstva. Ako se radi o 
budućim stvarima, treba čekati njihovo ostvarenje, da bismo vidjeli, jesu li se one ispunile upravo 
onako, kako je rečeno, i jesu li dovoljno točno izražene, da ne bi bilo nikakve jednoznačnosti. Ne 
treba dakle voditi nikakva računa o onim bespredmetnim proročanstvima, koja navješćuju velika 
zla, koja slijede iza sretnih uspjeha. Na taj bi način bilo vrlo lako steći glas proroka! Kad je 
činjenica dovoljno utvrđena, treba vidjeti i utvrditi, da li ta nadnaravna spoznaja dolazi od dobroga 
ili zlog daha, prema pravilima za razlikovanje duhova. I konačno, dolaze li od zlog duha, koji je 
upravo sada prisutan u zaposjednutome. 

Pokazivanje snage, koja vidno prelazi sile dotične osobe, vodeći računa o njezinoj dobi, o 
njezinoj izvježbanosti, o njezinom bolesnom stanju, itd. Ima doista slučajeva razdraženosti, gdje su 
sile dvostruko veće. Već smo rekli, da je pojava lebđenja kad je dovoljno dokazana, nadnaravna, 

odnosno mimo naravna. Ima slučajeva, u kojima se - vodeći računa o okolnostima - to ne može 
pripisati Bogu ni anđelima. Moramo dakle u tom gledati znak đavolskog utjecaja! 

Uz ove znakove možemo nadodati i one, koji se pokazuju iz učinaka, što ih je izazvala 
upotreba egzorcizama ili blagoslovljenih stvari, osobito, ako se to primjenjuje bez znanja osoba 
koje su navodno zaposjednute. Ima ih na primjer, koji prilikom dodira jednom svetom stvari, ili dok 
se nad njim mole liturgijske molitve, upadaju u strašni bijes i užasno psuju. Ali taj je znak siguran 
samo kod onih, kod kojih se to radi bez njihova znanja. Naime, ako oni to opaze, mogu se i sami 
razbjesniti bilo zbog svoga straha i bijesa na sve, što je religiozno, bilo da se samo pretvaraju. 

Nije dakle lako prepoznati pravo posjednuće i nikad ne možemo biti dovoljno oprezni, prije 
nego se izjasnimo. 

Razlika između posjednuća živčanih poremećaja. Iskustvo, što ga imamo od osoba, koje su 
bolovale od živčanih poremećaja je pokazalo, da postoji neka sličnost izmetu ovih bolesnih stanja i 
vanjskog vladanja zaposjednutih. Tome se ne moramo čuditi. Đavao može prouzročiti bilo živčane 
bolesti bilo vanjske pojave, koje su veoma slične ovim živčanim. I to je još jedan razlog više, da 
treba biti vrlo suzdržljiv u tim sudovima o navodnim slučajevima posjednuća. 

Ali ta se sličnost odnosi samo na vanjsko držanje, koje samo po sebi ne pruža nikakva 
dokaza za zaposjednute. Još se nije našlo živčano bolesnih, koji govore nepoznatim jezicima, 
otkrivaju tajne srca ili da proriču budućnost točno i sigurno. To su, dakle, rekli smo već, pravi 
znakovi posjednuća. Kad ih uopće nema, možemo vjerovati, da se radi o običnoj živčanoj stvari. 

Ako su se koji puta egzorcisti prevarili, to se dogodilo samo zato, što su se udaljili od 
pravila, koja je dao Obrednik. Da bi se izbjegle ovakve zablude, zgodno je i dobro je, da stvar ne 
ispita samo svećenik, nego i katolički liječnici. 

Tako o. Debreyne, koji je bio liječnik prije svoga ulaska u Trapistički red, pripovijeda, kako 
je imao slučaj s jednom ženskom zajednicom, koji je imao velike sličnosti s onim slučajem 
I Jršulinki u Loudunu. On ih je za kratko vrijeme izliječio naravnim sredstvima, posebno ustrajnim i 
različitim ručnim radom. 

Posebno valja biti oprezan u slučajevima umišljenog posjednuća. Može se dogoditi, da takav 
stvarni slučaj posjednuća kod onih koji su bili svjedoci tog slučaja, izazov živčano stanje i 
rastrojenost koja je na vani sasvim slična posjednuću. Najbolji način, da se to izbjegne jest da se 
udalje osobe, koje su tome sklone i da se uklone iz sredine, u kojoj su došle do tog živčano 
rastrojenog stanja. 

Lijek protiv posjednuća. Ti su lijekovi, općenito govoreći, svi oni, koji mogu umanjiti 
djelovanje đavla na dušu, očistiti dušu i ojačati volju protiv đavolskih nasrtaja. A na posebni način, 
lijek protiv posjednuća su egzorcizmi (zaklinjanja). 

Općeniti lijekovi. Upotrijebit će se sve ono, što smo već spomenuli kad smo govorili o 
đavolskim napastima. Jedan od najuspješnijih lijekova i sredstava je čišćenje duše u dobroj 
ispovijedi, a posebno u općenitoj ispovijedi, koja udaljuje od nas oholog i nečistog duha, ponizuje 
nas i posvećuje. Obrednik savjetuje, da se uz to nadoda post, molitva i sv. Pričest. 

Što je čovjek čistiji i umrtvljeniji i đavao ima manje utjecaja na njega. A po sv. Pričesti 
dolazi u nas. Onaj, koji je svladao đavla. 

Sakramenti i blagoslovljeni predmeti su također vrlo moćno sredstvo radi molitava, što ih je 
Crkva molila, blagoslivajući te stvari. Sveta je Terezija imala posebno pouzdanje u blagoslovljenu 
vodu, a to pouzdanje nije bez temelja, jer Crkva uz nju veže moć udaljiti đavla. Ali se treba njome 
služiti velikom vjerom, ponizno i pouzdano. 

Raspelo, znak svetog Križa, a napose prave relikvije križa Isusova su đavlu strašne, jer je 
pobijeđen na Križu: "Da onaj, koji je na drvetu iznio pobjedu, na drvetu bude i svladan po...". Iz 
istog se razloga zli duh mnogo boji i zazivanja Imena Isusova, koje, prema obećanju samog 
Učitelja, ima čudesnu moć, da tjera u bijeg vragove. 


Egzorcizmi (zaklinjanja) 

Budući daje Isus Krist svojoj Crkvi ostavio vlast izgoniti đavole, ona je odmah u početku 
ustanovila red egzorcista, kojima će povjeriti vlast, da stavljaju ruke nad zaposjednute, bilo krštene 
bilo katekumene. A kasnije je sastavila i molitvene obrasce, kojima su se pri tom imali služiti. Ali 
kako se za vršenja teške egzorcističke službe traži mnogo znanja, kreposti, opreznog nastupanja, ta 
je vlast danas vezana i mogu je na svečani način izvršavati samo izabrani svećenici, koje je za to 
izabrao biskup. Ipak svećenici mogu obavljati privatne molitve oslobađanja, koristeći se crkvenim 
molitvama ili drugim obrascima. I laici mogu moliti te molitve, ali, jasno, ne u ime Crkve. 

Obrednik propisuje način, kako treba postupati i daje egzorcistima veoma mudre upute. Mi 
ovdje možemo iznijeti samo glavne. Kad je posjednuće jednomutvrđeno i kad je postignuto 
ovlaštenje za izvršenje egzorcizma, onda. 

Vrlo je zgodno, da se dotični svećenik pripravi za tu važnu službu poniznom i iskrenom 
ispovijedi, da đavao ne uzmogne predbacivati egzorcistima njihove pogreške. A osim toga: postom 
i molitvom, jer se taj rod izgoni samo tim sredstvima. 

Općenito govoreći, egzorcizmi se imaju obavljati u crkvi ili kapeli, osim ako se iz vrlo 
važnih razloga razborito odluči, da ih se obavlja u kakvoj posebnoj prostoriji. U svakom slučaju 
neka egzorcista ne bude sam sa zaposjednutom osobom. U njegovoj se pratnji moraju nalaziti 
ozbiljni i pobožni svjedoci, dosta jaki, da drže bolesnika u njegovim napadima. Ako se radi o ženi 
treba da budu prisutne, - daje drže - žene, koje su prokušane u razboritosti i kreposti. I svećenik će 
kod toga pokazivati najveću suzdržljivost i čednost. 

Nakon što je izmolio propisane molitve, egzorcista, će nastaviti pitanjima. On mora 
postavljati pitanja, autoritativno i ograničili se samo ona pitanja, koja su potrebna, i koja savjetuje 
Obrednik: za broj i imena duhova koji zaposjedaju dotičnu osobu, vrijeme i molitve, što su u nju 
ušle. Onda ga se pozove, da se izjasni, kada će otići i koji će znak dati, po kojem će se poznati, daje 
izašao, prijeteći mu se - opre li se - da će se povećati njegove paklene muke razmjerno s njegovim 
opiranjem. 

U tu će se svrhu upotrebljavati upravo ona zaklinjanja, koja ga - čini se - više ljute, kao što 
je zazivanje Isusova Imena i Marijina, križanje i škropljenje blagoslovljenom vodom. Prisiliti ih 
treba, da se prostru pred presvetom Euharistijom ili pred Raspelom ili svetim moćima. Treba 
brižljivo izbjegavati svaku brbljavost, znatiželjna i radoznala pitanja. Ako nečisti duh daje 
zajedljive ili smiješne odgovore, ili ako skreće s pitanja, tada mu valja naložiti autoritativno i 
dostojanstveno da šuti. 

Ne smije se dopustiti svjedocima egzorcizma - kojih u ostalom mora biti samo malo da 
postavljaju pitanja. Oni neka budu tihi i neka šute i neka se mole zajedno s Onim, koji izgoni 
đavole. Egzorcista ne smije, unatoč vlasti koju ima, nastojati da otpravi đavla radije na ovo mjesto 
nego na koje drugo. On se ima ograničiti na to, da istjera zlog duha, prepuštajući njegovu sudbinu 
Božjoj pravdi. Egzorcizmom treba nastaviti više puta, što više i više dana, s razmacima odmora, sve 
dotle dok đavao ne izađe ili barem ne pokaže spremnost da to učini. 

Kad je oslobođenje od posjednuća utvrđeno, egzorcista moli Boga da zabrani đavlu, da se 
ikada vrati u tijelo, koje je morao napustiti. Zahvaljuje se Bogu i poziva oslobođenu osobu, da ga 
blagoslivlja da se brižno čuva svakog grijeha, da opet ne padne pod vlast zlog duha. 

